
Šioje knygoje cituojama lyrika yra priskiriama dainininkui (ar 
dainininkams, arba grupei), dažniausiai su ja susijusiam (-iems). Si- 
tai gali užgauti puritoną, manantį, kad dainuojamoji lyrika labiau 
priklauso ją parašiusiajam negu atlikėjui. Puristas galėtų ginčyti, 
kad tai, ką jūs padarėte - tas pat, kaip priskirti Marko Tveno žo- 
džius Helui Holbrukui. Aš nesutinku. Populiarių dainų pasaulyje, 
kaip sako "Rolling Stones", svarbiausia dainininkas, o ne daina. 
Tiems, kurie nori sužinoti autorių vardus, juos čia ras. Ir aš dėkoju 
visiems, O ypač Čakui Beriui, Briusui Springstinui, Brajanui Vilso- 
nui... Ir Dženui Beriui, iš “Jan and Dean“. Jis juk sugrįžo iš "Gilti- 
nės posūkio". 

Gauti reikalingą teisėtą sutikimą pasinaudoti lyrika - sunkus dar- 
bas, ir aš norėčiau padėkoti kai kuriems Žmonėms, man padėju- 
siems prisiminti dainas, o paskiau pasirūpinusiems, kad būtų gali- 
ma jomis pasinaudoti. Tarp tokių yra: Deivas Maršas, roko kritikas 
ir roko istorikas; Džeimsas Feris, taip pat žinomas kaip “Galingasis 
Džonas Maršalas", purtantis mano miestuką WACZ banga; jo bro- 
lis Petas Feris, leidžiantis senąją strikalionę jaunimėliui Portlende; 
Debė Geler; Patricija Daning ir Pitas Batčelderis. Dėkui jums vi- 
siems, mielieji, ir tegul jūsų senieji “Coasters" įrašai niekad tiek 
neišdyla, kad negalėtumėte jų groti. 

- S. K. 

PAOLOGAS 


Spėju, jūs pasakytumėte, kad ši istorija apie meilės trikampį - Arnį Ka- 
ningemą, Li Kebot ir, žinoma, Kristiną. Bet aš noriu, jog suprastumėte - 
Kristina atsirado pirmiau. Ji buvo Arnio pirmoji meilė, ir nors-aš nedrįsčiau 
tikrai tvirtinti (vis dėlto ne, atsižvelgiant į tas išminties aukštumas, kurias pa- 
siekiau savo dvidešimt antraisiais metais), manau, kad ji buvo jo vienintelė 
tikroji meilė. Tad aš vadinu tai, kas atsitiko, tragedija. 


+ 


Arnis ir aš užaugome tame pačiame kvartale. Kartu lankėme Ouveno 
Endriuso pradinę ir Derbio žemesniąją, paskiau - Libertivilio pilnąją viduri- 
niąją mokyklas. Manau, kad tik mano dėka Arnis vidurinėje nebuvo sudoro- 
tas. Tenai aš buvau svarbus asmuo, - taip, žinau, jog tai nieko nereiškia: 
praėjus penkeriems metams po to, kai baigei mokyklą, netgi nebegali susi- 
laukti, kad tau pastatytų alaus, nors buvai futbolo ir beisbolo komandų ka- 
pitonas bei geriausias mokyklų lygos plaukikas, - bet kadangi aš toksai bu- 
vau, Arnis išliko nenugalabytas. Jį gerokai engė, bet vis dėlto nesudorojo. 

Suprantate, jis buvo nevykėlis. Kiekviena vidurinė mokykla privalo turėti 
tokių bent porą; tai tarsi nacionalinis dėsnis. Vieną vyriškos, vieną moteriš- 
kos lyties. Iškrovos lauką visiems. Turėjai blogą dieną? Susikirtai per kont- 
rolinį? Susiginčijai su senoliais ir kiaurą savaitgalį gavai tupėti namie? Jokia 
problema. Tik susirask vieną iš tų vargšų nelaimėlių, it nusikaltėliai sp- 
runkančių koridoriais, vos tik nuskambėjus po pamokų skambučiui, ir atsig- 
viešk ant jo. Ir kartais iš tiesų jie tampa nugaluojami visokeriopa įmanoma 
prasme, išskyrus fizine; kai kada jie suranda į ką įsitverti ir išlieka. Arnis tu- 
rėjo mane. O paskiau ir Kristiną. Li atsirado vėliau. 

Paprasčiausiai aš norėjau, kad jūs tą suprastumėte. 

Arnis iš prigimties nepritapdavo. Nepritapdavo prie sportininkų, nes bu- 
vo išgeibėlis - penkių pėdų ir dešimties colių ūgio, svėrė apie šimtą keturias- 
dešimt svarų su visais savo permirkusiais prakaitu drabužiais ir sunkiais tu- 
risto batais. Nepritapo prie vidurinės mokyklos intelektualų (tokiame mies- 
te kaip Libertivilis gana ir savų “nepritapėlių"), nes nepasižymėjo jokiomis 
ypatingesnėmis savybėmis. Arnis buvo nuovokus, bet jo smegenys natūra- 
liai nekrypo į nieką... Jeigu tik tai nebuvo automobilių mechanika. Siame 
dalyke jis buvo nepralenkiamas. Kai reikalas liesdavo mašinas, vaikinas pa- 
sirodydavo tartum 1š prigimties pakvaišęs. Bet Armio gimdytojai, kurie abu 
dėstė Horlikso universitete, negalėjo įsivaizduoti savo sūnaus, sugebėjusio 
atsidurti tarp penkių procentų geriausiųjų pagal Stanfordo - Binė testą*, be- 
simokančio automechanikų kursuose. Jam pasisekė, kad tėvai leido jam 
baigti profesinių kursų I, II ir III klases. Per didžiulį vargą šitą Arnis išsiko- 
vojo. Jis nepritapdavo prie įnikusiųjų į narkotikus, nes jų nevartojo. Taip pat 
nepritapdavo ir prie vyrus vaizduojančių aptemptadžinsių rūkalių, nes nevar- 
tojo kaušalo ir stipriau suduotas verkdavo. 


* Psichologinis testas intelektualinio išsivystymo lygiui nustatyti (čia ir toliau - 
paaiškinimai vertėjo). 

Ak taip, jis nepritapdavo ir prie merginų. Jo. liaukų sąranga buvo suvis 
padūkus. Suprantate, Arnis buvo vientisa spuogynė. Nors prausdavo savo 
veidą gal penkiskart per dieną, nors bene po porą dešimčių kartų per savaitę 
lįsdavo po dušu ir išbandė kiekvieną šiuolaikiniam mokslui žinomą kremą 
bei patentuotus gydalus, niekas nepadėjo. Arnio veidas atrodė it priedais 
apkrauta pica, ir jis jau rengėsi amžinai likti su duobėta, rauplėta fiziono- 
mija. 

Bet vis tiek aš jį mėgau. Pasižymėjo žaismingų humoro jausmu ir protu, 
linkusiu nuolatos uždavinėti klausimus, pokštauti ir krėsti nedrąsias išdaigė- 
les. Kaip tik Arnis išmokė mane, kai turėjau septynerius metus, įrengti sk- 
ruzdėlių fermą, ir mudu mažne visą vasarą praleidome stebėdami tuos vaba- 
liūkščius, pakerėti jų išradingumo ir mirtino rimtumo. Kaip tik Arniui pasiū- 
lius, kai mudviems buvo po dešimtį, vieną naktį išsmukome laukan ir padė- 
jome krūvą sausų arklio obuolių iš arklidžių po didžiuliu plastikiniu žirgu 
vejoje šalia 17-ojo kelio priešais “Libertivilio motelį"', esantį kaip tik prie ri- 
bos su Monroviliu. Arnis pirmasis sužinojo apie šachmatus. Taip pat ir apie 
pokerį. Parodė man, kaip pagerinti savo rezultatą žaidžiant “Scrabble"*. Ga- 
limas daiktas, tai vienas iš būdų, kurių dėka,atpažįsti iš tiesų vienišus žmo- 
nes... Jie visados geba sugalvoti ką padoriau nuveikus lietingą dieną. Jūs vi- 
sados galite juos pasišaukti. Jie visados namie. Po šimts, visados. 

Savo ruožtu, aš išmokiau jį plaukti. Vargau su juo ir priverčiau valgyti 
žalias daržoves, kad nors kiek sustiprintų tą savo prakaulų kūną. Prieš pas- 
kutiniuosius mūsų metus Libertivilio viduriniojoje suradau jam darbą kelių 
brigadoje - ir dėl to teko mums nusiplūkti su jo gimdytojais, kurie dėjosi esą 
dideli fermų samdinių Kalifornijoje ir plieno pramonės darbininkų Burge 
draugai, tačiau pasibaisėjo nuo minties, kad jų talentingas sūnus (prisimin- 
kite, penkių procentų geriausiųjų pagal Stanfordo - Binė testą) išsipurvins 
rankas ir raudonai įdegs sprandą. 

Paskiau, į tų vasaros atostogų pabaigą, Arnis pirmąsyk išvydo Kristiną ir 
įsimylėjo ją. Buvau su juo tądien, - grįžinėjome namo po darbo, - ir aš savo 
žodžius galiu patvirtinti prieš visagalio Dievo sostą, jeigu to manęs paprašy- 
tų. Brolyti, jis įklimpo, ir įklimpo labai stipriai. Būtų buvę juokinga, jeigu 
nebūtų buvę taip liūdna ir jeigu taip greitai nebūtų pasidarę baugu, kaip ta- 
tai atsitiko. Būtų buvę juokinga, jeigu nebūtų buvę taip bloga. 

Kaip bloga tatai buvo? 

Bloga buvo nuo pat pradžios. Ir sparčiai darėsi vis blogiau. 


* Firm. pavadinimas žaidimo su anagramų ir kryžiažodžių elementais, kuriame 
dalyvauja du ar keturi lošėjai. 

Denis - Paauglių dainos apie 
automobilius 


1 / Pirmas žvilgsnis 


Ei, žiū, matai! 
Per gatvę, ten! 
Kaip tik man ta mašina, 
Ją turėt būt puikuma... 
Tai bent daiktas, žmogau, 
Kitoks, tikrai. 
- Edis Kochranas 

- O, Dievuliau! - staiga sušuko mano draugelis Arnis Kaningemas. 

- Kas yra? - paklausiau. Sprogindamas akis už akinių su plieniniais rėme- 
liais stiklų, jis prisidėjo delną prie burnos, ir pamanytum, kad turėjo spran- 
de įtaisytus šarnyrus - taip buvo pasukęs galvą per petį atgal. 

- Sustabdyk mašiną, Deni! Grįžk atgal. 

- Ką tu... 

- Grįžk atgal, noriu darsyk pažvelgti į ją. 

Staiga supratau. 

- O, žmogau, nereikia, - pasakiau. - Jeigu turi galvoje tą... daiktą, kurį ką 
tik pravažiavome. 

- Grįžk atgal! - Jis mažne rėkė. 

Sugrįžau, pamanęs, kad galbūt tai vienas iš subtilių Arnio papokštavimų. 
Bet anaiptol. Jis įklimpo iki ausų. Arnis įsimylėjo. | 

Jinai buvo nevykęs pokštas, ir ką tądien Arnis joje įžvelgė, aš niekad ne- 
sužinosiu. Kairioji priekinio stiklo pusė buvo išraižyta voratinkliškų įtrūkių. 
Dešinysis užpakalinis sparnas įlenktas, ir įduboje, ten, kur nugremžti dažai, 
įsimetęs bjaurus rūdžių lizdas. Užpakalinis buferis perkreiptas, bagažinė pla- 
čiai atdara, o iš vidaus, tiek priekinės, tiek užpakalinės sėdynės apmušaluo- 
se žiojėjo keli ilgi rėžiai, tartum kažkas būtų pasidarbavęs per jas peiliu. Vie- 
na padanga subliuškusi, o kitos tiek plikos, jog prasišvietė kordiniai siūlai. O 
užvis blogiausia, kad po variklio bloku juodavo tepalo bala. 

Arnis įsimylėjo 1958-ųjų laidos “Plimutą Furiją" - vieną iš tų ilgųjų su iš- 
kiliais antsparniais. Ant dešiniosios - nesutrūkinėjusios - priekinio stiklo pu- 
sės geltonavo sena išblukusi kortelė su užrašu PARDUODAMA. 

- Tik pažvelk į jos linijas, Deni! - sukuždėjo Arnis. Jis bėgiojo apie ma- 
šiną nelyginant apsėstasis išsidraikiusiais, besiplaikstančiais prakaituotais 
plaukais. Pabandė truktelti užpakalines keleivio pusės dureles, ir tos Žvy- 
gdamos prasivėrė. 

- Arni, tu mane muilini, ar ką? - tariau. - Tau trenkė saulė, tiesa? Pasa- 
kyk man, juk tai saulės smūgis. Parvešiu tave namo ir paguldysiu po suknis- 

tu kondicionieriumi, ir mudu viską pamiršime, gerai? - Bet aš pasakiau tai 
ne itin vildamasis, kad paklausys. Jis mokėjo juokauti, bet tąsyk jo veide ne- 
mačiau jokių juokų. Atvirkščiai, jame atsispindėjo kažkoks kvėšos paklaiki- 
mas, kuris man nelabai patiko. 

Netgi nepasivargino man atsakyti. Pro atdaras dureles plūstelėjo sudvisu- 
sio, persigėrusio senumu, alyva ir toli pažengusiu irimu oro banga. Regis, 
Arnis ir to nepastebėjo. Įlindo vidun ir atsisėdo ant suraižytos, išblukusios 
užpakalinės sėdynės. Kadais, prieš dvidešimtį metų, ji buvo raudona. Dabar 
liko tik išblukęs nuo skalbimo rožiškumas. 

Pasilenkiau vidun ir šiek tiek įkvėpiau apmušalų tvaiko, apžiūrėjau juos 
ir vėl iškvėpiau. 

- Tartum per ją būtų perėjusi rusų armija pakeliui į Berlyną, - pasakiau. 

Galiausiai jis pastebėjo, kad aš vis dar šalia: 

- Aha... Aha. Bet galima pataisyti. Ji galėtų būti... Galėtų būti užtikrinta. 
Judantis agregatas, Deni. Gražuolė. Tikra... 

- Nagi! Nagi! Ką judu, vaikinai, čia veikiate? 

Tai pasakė seniokas, kuris atrodė besidžiaugiantis - daugmaž - savo sep- 
tyniasdešimtąja vasara. Gal kiek ankstesne. Sis konkretus tipas padarė man 
įspūdį žmogaus, kuris tuo džiaugėsi labai nedaug. Plaukus turėjo ilgus ir re- 
tus - tą mažumėlę jų, kurie apskritai buvo išlikę. Plikąja jo kiaušo dalimi 
pleiskanojo išplitus žvynelinė. 

Jis mūvėjo žaliomis seniokiškomis kelnėmis ir žemaviršiais “Kedais". 
Jokių marškinių; vietoje jų jo liemuo buvo suveržtas kažkuo panašiu į mo- 
terišką korsetą. Kai jis priėjo arčiau, pamačiau, kad tai nugaros įtvaras. Iš jo 
išvaizdos pasakyčiau, šiaip spėtinai pasakyčiau, kad seniokas jo nekeitė 
maždaug nuo tada, kai mirė Lindonas Džonsonas*. 

- Ką, vaikinai, čia veikiate? - Jo balsas buvo šaižus, gergždžiantis. 

- Sere, čia jūsų mašina? - paklausė Arnis. Ne itin vykęs klausimas. “Pli- 
mutas“ buvo pastatytas vejoje prie tipinio pokario laikų sodybinio namo, iš 
kurio išniro seniokas. Veja buvo pasibaisėtina, tačiau palyginti su tuo “Pli- 
mutu“ priešakyje - tiesiog nuostabi. 

- O jeigu ir taip? - atšovė seniokas. 

- Aš... - Arniui teko nuryti seilę, - aš noriu ją nupirkti. 

Senojo pendėsio akys sužibo. Piktą jo veido išraišką pakeitė užslėptas 
žvilgsnio žioresys ir kažkoks grobuoniškas šypsnys apie lūpas, tuoj pat išd- 
rykęs plačia, tviskančia apsimestine šypsena, lyg užkandus šūdo. Regis, tuo 
momentu - tada, kaip tik tuo momentu - mane pervėrė kažkas šalta ir slo- 
gaus. Buvo mirksnis - kaip tik tada, - kai man kilo noras pritrenkti Arnį ir 
nusitempti jį šalin. Kažkas įsismelkė į senioko žvilgsnį, dabar jis ne tik Ži- 
bėjo; už to žibėjimo slėpėsi dar kažkas. 

- Na, taip ir reikėjo sakyti, - tarė seniokas ir ištiesė Arniui ranką. Šis ją 
paspaudė. 

- Vadinuosi Lebėjus. Rolandas D. Lebėjus. Atsargoje iš armijos. 

- Arnis Kaningemas. 


* Trisdešimt šeštasis JAV prezidentas (1963-1968 m.), mirė 1973 m. 

Senasis puošeiva pakratė jo ranką ir tartum pamojo mano pusėn. Aš ne- 
dalyvavau žaidime; jis pasigavo žinduklį. Visai laisvai Arnis būtų galėjęs 
įteikti Lebėjui savo piniginę. 

- Kiek? - paklausė Amnis ir tuoj puolė strimagalviais pirmyn. - Kad ir 
kiek už ją prašytumėt, vis bus maža. 

Mintyse suvaitojau - ne atsidusau. Prie Arnio piniginės ką tik prisijungė 
j0 čekių knygelė. 

Lebėjaus šypsena mirksnį kiek virptelėjo, akys įtariai susiaurėjo. Manau, 
jisai svarstė, ar tik nesąs mulkinamas. Tyrinėjo atvirą, lūkestingą Arnio vei- 
dą, ieškodamas jame apgaulės ženklų, ir paskiau uždavė žudikiškai tikslų 
klausimą. 

- Sūneli, ar anksčiau kada nors esi turėjęs automobilį? 

- Jis turi “Mustangą Machą II“, - greitai pasakiau. - Tėvai nupirko. Su 
Hersto pavarų dėže, oro įpūstuvu ir tiesiog ryjantį kelią pirmąja pavara: Jis... 

- Ne, - ramiai pasakė Amnis. - Aš tik šį pavasarį gavau vairuotojo teises. 

Lebėjus mestelėjo man trumpą, tačiau suktą žvilgsnį, o paskiau vėl visą 
dėmesį sutelkė į savo pagrindinį taikinį. Įsirėmė abiem rankomis į strėnas ir 
pasirąžė. Į mane padvelkė aitrus prakaito kvapas. 

- Armijoje susigriebiau nugaros bėdą, - pasakė jis. - Visiškas neįgalumas. 
Daktarai niekaip neįstengė sutaisyti. Jeigu jūsų, berneliai, paklaustų, kas blo- 
ga šiame pasaulyje, išvardinkite tris dalykus: daktarus, komunistėlius ir ne- 
grų radikalus. Iš tų trijų blogiausi komunistėliai, tuoj pat po jų seka daktarai. 
Ir jeigu panorės sužinoti, kas jums taip sakė, galite jiems nurodyti Rolandą 
D. Lebėjų. Taip, sere. 

Su kažkokia nedrąsia meile jis palytėjo seną, apsitrynusį “Plimuto" kapotą. 

- Stai šita - geriausia mano kada nors turėta mašina. Nusipirkau ją 1957- 
ųjų rugsėjyje. Anais laikais kaip tik tada - rugsėjyje - gaudavai naująjį metų 
modelį. Ištisą vasarą jie tau rodo paveikslus automobilių po gaubtais ir au- 
tomobilių po brezentais, kol galiausiai tu kone miršti, kaip nori sužinoti, ko- 
kie jie be jų. Ne taip, kaip nūnai. - Iš jo balso sunkėsi panieka niekingiems 
laikams, kuriuos prisigyveno išvysti. - Naujut naujutėlaitė ji buvo. Turėjo vi- 
sai naujos mašinos kvapą, o tai bene puikiausias kvapas pasaulyje. - Jis kiek 
pagalvojo. - Galbūt išskyrus apželtukės. 

Pažvelgiau į Arnį, iš vidaus pašėlusiai kandžiodamas skruostus, kad ne- 
nusižvengčiau iš to visko. Nustebęs Arnis irgi pažvelgė į mane. Seniokas, 
atrodo, nieko nepastebėjo, buvo kažkur toli, kitoje, nuosavoje planetoje. 

- Trisdešimt ketverius metus vilkėjau chaki, - tęsė Lebėjus, vis tebeglos- 
tydamas mašinos kapotą. - Kai man buvo šešiolika, 1923-aisiais užsirašiau į 
armiją. Rijau dulkes Teksase ir regėjau utėles didžiules kaip omarus kai ku- 
riuose iš Nogeliso* kekšynų. Per Antrąjį pasaulinį mačiau kaip žmonėms 
žarnos lindo pro ausis. Prancūzijoje mačiau. Zarnos lindo jiems pro ausis. 
Tiki manimi, sūrieli? 

- Taip, sere, - linktelėjo Arnis. Nemanau, kad jis girdėjo bent žodį iš to, 
ką pasakė Lebėjus. Mindžikavo nuo kojos ant kojos, lyg jam būtų baisiai rei- 
kėję į tualetą. - Beje, dėl mašinos... 


* Miestas Arizonos valstijoje. 


- Tu mokais universitete? - netikėtai viauktelėjo Lebėjus. - Tenai, 
Horlikse? 

- Ne, sere, aš mokausi Libertivilio viduriniojoje. 

- Gerai, - nuožmiai pareiškė Lebėjus. - Laikykis kuo toliau nuo koledžų, 
kurie pilni nigerių mylėtojų, norinčių atiduoti, Panamos kanalą. “Minties san- 
talkomis“ tas įstaigas vadina, o aš sakau - tai “Subingalvių santalkos“. 

Seniokas švelniai nužvelgė mašiną su vėlyvos popietės saulėje besiše- 
riančiais nuo rūdžių dažais, nusėdusią ant subliuškusios padangos. 

- Susižalojau nugarą 57-ųjų pavasarį, - varė jis toliau. - Netgi jau tada ar- 
mija ėjo nuosmukin, pačiu laiku iš jos pasitraukiau. Sugrįžau į Libertivilį. 
Emiau dairytis kokios nors riedančios laidynės, tačiau neskubėjau. Galiau- 
siai nuėjau į Normano Kobo agentūrą, prekiaujančią “Plimutais" - ten, kur 
dabar Pagrindinės gatvės pakraštyje yra kėgelbanas - ir užsisakiau štai šitą 
mašiną. Pasakiau jiems, kad parsiųsdintų raudonai baltą, ateinančių metų mo- 
delį. Iš vidaus raudoną it gaisrininkų mašiną. Ir jie tai įvykdė. Kai jon įsėdau, 
hodometras terodė šešis kilometrus. Taip, sere. 

Jis nusispjovė. 

Pažvelgiau per Arnio petį į hodometrą. Stiklas buvo padumsijęs, bet man 
vis tiek pavyko išskaityti nuvažiuotą kelią: 97432. Ir šešios dešimtosios. 
Dievuliau šventas! 

- Jeigu taip mylite savo automobilį, tai kodėl jį parduodate? 

Seniokas nukreipė į į mane blausų, kažkokį grėsmingą žvilgsnį. 

- Tu iš manęs šaipaisi, sūneli? 

Nieko neatsakiau, tačiau ir nenuleidau žvilgsnio. 

Po kelių sekundžių akių dvikovos (kurios Arnis visiškai nepastebėjo - mat 
pamažu meiliai delnu glostė užpakalinį antsparnį) seniokas vėl prašneko: 

- Nebegaliu daugiau važinėti. Nugara labai sublogėjo. Ir akys taip pat. 

Staiga man viskas paaiškėjo - arba bent taip pamaniau. Jeigu jis mums 
teisingai nurodė datas, seniokui dabar septyniasdešimt vieneri. O šioje vals- 
tijoje, kai sulauki septyniasdešimties, tau nepratęsia vairuotojo teisių, jeigu 
kasmet priverstine tvarka nepasitikrini regėjimo. Lebėjus arba neišlaikė šio 
patikrinimo, arba nesitikėjo jo išlaikyti. Vienaip ar kitaip, rezultatas tas pats. 
Užuot sutikęs patirti tokį pažeminimą, jis nutarė “Plimutą" parduoti. O po to 
automobilis ėmė sparčiai senti. 

- Kiek už jį norite? - vėl paklausė Arnis. O, jam nesikentėjo pražūti. 

Lebėjus nukreipė veidą į dangų, lyg svarstydamas, ar nebus lietaus, pas- 
kiau vėl pažvelgė į Arnį ir apdovanojo jį plačia, malonia šypsena, kuri man 
pasirodė tokia pat kaip ir pirma pernelyg nenuoširdi - lyg užkandus šūdo. 

- Aš anksčiau prašiau tris šimtus, - tarė jis. - Bet man tu atrodai gan ma- 
lonus vaikinas. Kaip tau, tebus du šimtai penkiasdešimt. 

- O, Dievuliau, - tepratariau. 

Bet jis žinojo, kas tikrasis žinduklis, ir žinojo, kaip tarp mūsų įvaryti 
pleištą. Kaip sakydavo mano senelis, jis ne vakar buvo nukritęs nuo šieno 
vežimo. 

- Gerai, - šiurkščiai metė jis. - Jeigu tiek tau jo tereikia, einu žiūrėti pu- 
sės penktos serialo - “Nakties vidury“. Jeigu tik galiu, niekad jo nepralei- 
džiu. Malonu buvo su jumis pasikalbėti, berneliai. Iki. 

Arnis metė į mane tokį skausmo ir pykčio pritvinkusį žvilgsnį, jog aš atš- 
lijau žingsnį atgal. Jis pasivijo senioką ir sugriebė už alkūnės. Juodu ėmė 
šnekėtis. Nors visko negirdėjau, tačiau to, ką mačiau, man pakako. Buvo už- 
gauta senioko savimeilė. Arnis karštai atsiprašinėjo. Seniokas gi vien tetroš- 
ko, kad Arnis suprastų, kaip jam skaudu girdėti taip įžeidinėjamą automobi- 
lį, kuriuo saugiai važinėjosi1 iki savo auksinio amžiaus. Arnis su tuo sutiko. 
Pamažėle seniokas leidosi sugrąžinamas atgal. Ir vėl savo sąmone aš paju- 
tau kažką grėsminga... tarytum šaltas lapkričio vėjas būtų galėjęs mąstyti. 
Geriau nemoku to pasakyti. 

- Jeigu jis ištars dar nors Žodį, aš dėl to viso reikalo nusiplausiu rankas, - 
pasakė Lebėjus, atlenkdamas į mane savo suragėjusį, pritrintą nykštį. 

- Jis tylės, jis tylės, - skubiai patikino Arnis. - Sakote, trys šimtai? 

- Taip, man regis, kaip tik... 

- Kaina buvo minėta du penkiasdešimt, - garsiai pertraukiau. 

Arnis atrodė priblokštas, išsigandęs, kad seniokas ims ir vėl nueis, bet 
Lebėjus nebeketino rizikuoti. Zuvis jau mažne ištraukta iš vandens. 

- Ką gi, tebūnie du penkiasdešimt, - nusileido Lebėjus ir vėl dvilktelėjo 
mano pusėn. Pamačiau, kad mudu suprantame vienas kitą: jis nekentė ma- 
nęs, 0 aš - jo. 

Mano vis didėjančiam siaubui, Arnis išsitraukė piniginę ir ėmė joje raus- 
tis. Tarp trejeto mūsų stojo tyla. Lebėjus nenuleido akių. Nukreipiau žvilgs- 
nį į vaikiūkštį, besistengiantį užsimušti su vėmališkai žalia riedlente. Kažkur 
sulojo šuo. Pro šalį praėjo dvi merginos, iš pažiūros aštuntokės ar devinto- 
kės, krizendamos ir spausdamos prie savo pražydusių krūtinių po glėbelį 
knygų iš bibliotekos. Tepuoselėjau vienintelę viltį, kad Arnis išsisuks iš šios 
kebeknės; buvo likus viena diena iki algos. Su laiku, netgi ir per dvidešimt 
keturias valandas, šita pašėlusi karštligė galbūt praeis. Arnis ėmė man pri- 
minti Rupūžių iš “Rupūžiaus dvaro“*. 

Kai vėl atsigręžiau į juos, Arnis ir Lebėjus spoksojo į dvi penkiadoleri- 
nes ir-šešias viendolerines kupiūras - matyt, visa, kas buvo likę mano drau- 
gelio piniginėje. 

- Kaip dėl čekio? - paklausė Amnis. 

Lebėjus tik sausai nusišypsojo ir nieko neatsakė. 

- Tai geras čekis, - įtikinėjo Arnis. Kas be ko, toks ir turėjo būti. Mudu 
visą vasarą dirbome pas “Carson Brothers" prie I-376 kelio atšakos - prie to- 
sios, kuri, kaip tvirtai yra įsitikinę vietiniai Pitsbergo srities gyventojai, iš 
tikrųjų niekad nebus užbaigta. Arnis kai kada paskelbdavo, kad Pensilvani- 
jos transporto departamentas pradėjo priiminėti pasiūlymus dėl I-376 kelio 
darbų netrukus po Pilietinio karo pabaigos. Ne tai, kad abu mes turėjome 
kokią nors teisę skųstis; tą vasarą daugelis vaikinų arba dirbo už vergiškus. 
atlyginimus, arba apskritai nedirbo. Mes sudarydavome neblogą pinigą, kart- 
kartėmis netgi dirbdami viršvalandžius. Bredas Džefris, darbų meistras, at- 
virai abejojo, ar priimti tokį vaikiną kaip Amnis, bet galiausiai sutiko, kad šis 
galėtų tikti žymėtoju; mergina, kurią jis ketino nusamdyti, užsitaisė sau vai- 
ką ir turėjo pabėgti, kad ištekėtų. Taigi Arnis pradėjo žymėti birželyje, ta- 


* Vaikiško animacinio filmuko personažas. 

čiau palengva įsijungė į sunkesnius darbus, laikydamasis daugiausia ištver- 
mės ir užsispyrimo dėka. Tai buvo pirmasis tikras jo kada nors turėtas dar- 
bas, tad vaikinas nenorėjo apsikiaulinti. Bredui tai pagrįstai padarė įspūdį, be 
to vasaros saulė netgi šiek tiek apmalšino Arnio veido spuoguotumą. Galbūt 
veikė ultravioletiniai spinduliai. 

- Neabejoju, kad tai geras čekis, sūneli, - pasakė Lebėjus, - bet man rei- 
kia grynųjų. Patsai supranti. 

Nežinau, ar Arnis suprato, bet aš supratau. Pernelyg paprasta būtų liautis 
mokėjus pagal vietinį čekį, jeigu tasai surūdijęs griozdas “ Plimutas" pakeliui 
į namus pamestų trauklę ar sulūžtų stūmoklis. 

- Galite paskambinti į banką, - pasiūlė Arnis. Jo balse suskambo ryžtas. 

- Ne, - atrėmė Lebėjus, pasikasydamas pažastį po šiurkščiu tvarsčiu. - 
Jau tuoj pusė šešių. Bankas seniai uždarytas. | 

- Tuomet štai rankpinigiai, - pasakė Arnis, ištiesdamas šešiolika dolerių. 
Jis atrodė iš tiesų įsiaudrinęs. Galimas daiktas todėl, kad žmogui sunku pa- 
tikėti, jog vaikinas, vos sukakęs balsavimo metų, per penkiolika minučių 
taip užsidegtų dėl seno klebeto. Man ir pačiam buvo sunku patikėti. Tiktai 
Rolandui D. Lebėjui, regis, dėl to neiškilo jokių sunkumų, ir, manau, todėl, 
kad per savo amžių buvo visko regėjęs. Tiktai vėliau aš pradėjau manyti, 
kad jo keistas tikrumas turėjo kitas ištakas. Vienaip ar kitaip, jeigu koks nors 
žmogiškasis gerumas kadais ir sruveno jo gyslomis, tai jau seniai buvo suk- 
rešėjęs. - Pageidaučiau iš anksto gauti nors dešimt procentų, - pasakė Lebė- 
jus. Zuvis buvo ištraukta iš vandens, netrukus ji atsidurs tinklelyje. - Jeigu 
turėčiau dešimt procentų, parą aš ją palaikyčiau. 

- Deni, - kreipėsi į mane Arnis, - ar nepaskolintumei man iki rytojaus de- 
vynis baksus? 

Savo piniginėje turėjau dvylika ir nebuvau apsisprendęs kur nors eiti. Kai 
diena po dienos sklaidai smėlį ir kasi drenažo griovius, tatai daro stebuklus 
rengiantis futbolo sezonui, bet aš visai neišeidinėjau į žmones. Pastaruoju 
metu netgi nešturmavau savo draugužės, striksės per varžybas, kūno bastio- 
nų taip, kaip ji buvo įpratusi. Buvau turtingas, tačiau vienišas. 

- Prieik arčiau, pasižiūrėsime, - pasiūliau. 

Lebėjaus kakta apniuko, tačiau jisai suprato esąs priklausomas nuo ma- 
no išteklių, niekur nesidėsi. Susiraičiusius žilus jo plaukus kedeno lengvas 
vėjelis. Vis tebelaikė savininkiškai padėjęs ranką ant “Plimuto" kapoto. 

Arnis ir aš sugrįžome prie mano automobilio, 75-ųjų “Dasterio"', pasta- 
tyto prie kelkraščio. Apkabinau ranka Arnio pečius. Kažkodėl prisiminiau 
mus abu lietingą rudens dieną viršuje, jo kambaryje, kai mudviem buvo ne 
daugiau kaip šešeri metai - seno nespalvoto televizoriaus ekrane šmėžavo 
multifilmukai, o mes spalvinome senais pieštukais iš aplamdytos kavos skar- 
dinės. Tas vaizdinys privertė mane nuliūsti ir kiek išgąsdino. Suprantate, 
man būna dienų, kai atrodo, jog šešeri metai - optimalus amžius ir kaip tik 
todėl jis tetrunka apie 7,2 tikrojo laiko sekundes. 

- Ar turi tiek, Deni? Aš tau rytoj grąžinsiu. 

- Aha, turiu, - atsakiau. - Bet ką tu, dėl Dievo, darai, Arni? Tasai senas 
pirdalas visiškai nukvakęs, dievaži. Jam nereikia pinigų, o tu - ne labdaros 
įstaiga. 

- Nesuprantu. Apie ką tu čia kalbi? 

- Jis kabina tau makaronus. Kabina tau makaronus grynai dėl savo ma- 
lonumo. Jeigu nuvežtų tą automobilį pas Darnelą, negautų nė penkiasdešimt 
dolerių už dalis. Tai gabalas šūdo. 

- Ne, netiesa. - Jeigu ne spuoguotas veidas, mano draugelis Arnis būtų at- 
rodęs visiškai normaliai. Bet, man regis, Dievas suteikia kiekvienam bent 
vieną gerą bruožą. Arniui tai buvo jo akys. Už akinių stiklų, kurie paprastai 
jas temdė, buvo gražiai, protingai pilkos - nelyginant debesys rūškaną rudens 
dieną - akys. Jos galėdavo būti veik nejaukiai veriančios ir skvarbios, jeigu 
dėdavosi kas nors jį dominančio, tačiau dabar buvo nutolusios ir užsisvajoju- 
sios. - Visai ne gabalas šūdo. 

Stai kaip tik tuomet aš ėmiau suvokti, kad čia kai kas daugiau nei tik tai, 
jog Arnis staiga užsigeidė automobilio. Anksčiau netgi nėbuvo pareiškęs no- 
ro jį turėti; jam užteko to, kad važinėdavosi su manimi, primesdamas už 
benziną, ar mindavo savo trijų pavarų dviratį. Ir dalykas ne tas, kad jam rei- 
kėjo automobilio, idant galėtų pasižmonėti; kiek žinau, Arnis niekad gyve- 
nime nebuvo turėjęs pasimatymo. Cia buvo kažkas kita. Meilė ar kas nors 
panašaus. 

Pasakiau: 

- Nors paprašyk, Arni, kad jis tau užvestų tą kledarą. Ir atidaryk kapotą. 
Po juo klanas tepalo. Manau, gali būti įtrūkęs blokas. Iš tiesų man atrodo... 

- Ar gali man paskolinti devynis? - Jo akys buvo įsmeigtos į mane. 

Aš pasidaviau. Išsitraukiau piniginę ir padaviau jam devynis dolerius. 

- Ačiū, Deni, - padėkojo jis. 

- Tavo laidotuvėms, žmogau. 

Jis nuleido tai negirdomis. Pridėjo manuosius devynis prie savųjų šešio- 
likos ir sugrįžo pas Lebėjų, stovintį prie automobilio. Padavė pinigus, ku- 
riuos Lebėjus kruopščiai perskaičiavo, paseilėdamas nykštį. 

- Zinok, aš jį palaikau tik parą, - perspėjo Lebėjus. 

- Taip, sere, puiku, - sutiko Arnis. 

- Aš tik užeisiu į namus ir parašysiu tau pakvitavimą, - pasakė seniokas. 
- Kokia, sakai, tavo pavardė, kareivi? 

Arnis šyptelėjo: 

- Kaningemas. Arnoldas Kaningemas. 

Lebėjus krenkštelėjo ir per kauburiuotą veją numėklino prie užpakalinių 
namo durų. Paradinės durys buvo iš tų įmantriųjų aliuminių, su kombinuota 
spyna ir per vidurį suraityta raide “L" - šiuo atveju didžiule “L". 

Durys už jo užsitrenkė. 

- Tas tipas keistas, Arni. Po šimts, jis iš tiesų keis... 

Bet Arnio čia nebebuvo. Jis sėdėjo prie automobilio vairo su ta pačia 
kvėša veido išraiška. 

Nuėjau prie mašinos priekio ir susiradau kapoto atkabą. Patraukiau ją, ir 
su užrūdijusiu gergždesiu, kuris man priminė garso efektus iš plokštelių apie 
namus, kuriuose vaidenasi, dangtis pasikėlė. Zemyn nubyrėjo metalo dulke- 
lės. Akumuliatorius buvo senas “ Allstate", ir gnybtai buvo taip aplipę žalia 
korozijos mase, jog negalėjai atskirti, kur pliusas, kur minusas. Atitraukiau 
oro filtrą ir niūriai pažvelgiau į keturkampį karbiuratorių, juodą it anglių 
šachtą. 


13 


Nuleidau kapotą ir sugrįžau prie Arnio, kuris sėdėjo braukydamas ranka 
per prietaisų skydelio kraštą viršum spidometro - skalė buvo sugraduota iki 
visiškai absurdiškų 120 mylių per valandą. Kada gi iš tiesų AUguoDLIA! taip 
greitai važiuodavo? 

- Arni, man atrodo, kad variklio blokas įskilęs. Tikrai. Tas automobilis - 
grabas. Jeigu tu nori ratų, už du šimtus penkiasdešimt mes galime surasti kur 
kas geresnį nei šitą. Patikėk manimi. Kur kas geresnį. 

- Jis dvidešimties metų senumo. Ar supranti, kad automobilis dvidešim- 
ties metų senumo oficialiai pripažįstamas antikvariniu? 

- Aha, - nusišiepiau. - Metalo laužo kiemas už Darnelo garažo pilnas ofi- 
cialių antikvarinių senienų, ar supranti, ką turiu galvoje? 

- Deni... 

Trinktelėjo durys. Lebėjus grįžo atgalios. Gal ir gerai - tolimesnė disku- 
sija būtų buvus beprasmė. Galbūt aš ir ne pats jautriausias iš žmonių, bet kai 
signalai pakankamai stiprūs, jie mane pasiekia. Arnis žūt būt užsigeidė daik- 
to, ir aš jo neatkalbinėsiu. Nemanau, kad išvis kas nors būtų jį nuo to atkal- 
bėjęs. 

Plačiu gestu Lebėjus įteikė jam pakvitavimą. Ant paprasto bloknoto lape- 
lio plonu, kampuotu, senatvišku braižu ir kiek drebančia ranka buvo parašy- 
ta: Gauta iš Arnoldo Kaningemo 25.00 dol. Kaip 24 val. trukmės rankpini- 
gių už 1958-ųjų.“Plimutą" - Kristiną. Zemiau buvo jo parašas. 

- Kas dar čia per Kristina? - paklausiau, manydamas, kad gal ne taip 
perskaičiau ar gal jis apsiriko parašyti. 

Senioko lūpos susispaudė, pečiai kiek pasikėlė - tartum jis ika kad iš 

- Kristina, - pasakė į jis, - todėl, kad aš ją visados taip vadinau. 

- Kristina, - pakartojo Arnis. - Man patinka. O tau, Deni? 

Dabar jis kalba apie tos prakeiktos griuvenos vardą. Visa tai jau per 
daug. 

- Ką tu manai, Deni? Patinka tau tas vardas? 

- Ne, - atsakiau. - Jeigu jau nori duoti jai vardą, tai kodėl nepavadini Bėda? 

Regis, jis įsižeidė, bet man buvo nė motais. Sugrįžau prie savo automo- 
bilio jo palaukti, gailėdamasis, kad nepasukau namo kitu keliu. 


9 / Pirmas kivirčas 


Na, tark saviems draugams lauke: 
Važiuot su jais nėr laiko, ne! 
(Kas per šneka!) | 
Tylėk, ša! 

- “The Coasters“ 


Parvežiau namo Arnį ir prieš pat važiuodamas į savo namus užėjau pas 
jį vidun drauge išgerti stiklinę pieno ir suvalgyti gabalėlį kekso. Tokio sp- 
rendimo labai greitai pasigailėjau. 

Arnis gyveno Laurų alėjoje, ramiame gyvenamajame rajone Libertivilio 
vakariniamė pakraštyje. Apskritai, didžiuma Libertivilio rami, užstatyta gy- 
venamaisiais namais. Jis nėra prašmatnus kaip gretimais Foks Capelo prie- 
miestis (kur dauguma namų - valdos, kokias kiekvieną savaitę matai “Ko- 
lambe“'), bet ir ne toks kaip Monrovilis, su myliomis prekybinių aptvarų, nu- 
pigintų padangų sandėlių ir nešvankių knygų parduotuvių imperija. Cia nė- 
ra jokios sunkiosios pramonės, daugiausiai tai miegamoji vieta kaimynystė- 
je esančiai universiteto bendruomenei. Ne prabangi, tačiau su smegenimis. 

Visą kelią namo Arnis važiavo tylus ir susimąstęs; mėginau jį atitraukti 
nuo užgulusių minčių, bet šis nepasidavė. Paklausiau, ką ketina veikti su au- 
tomobiliu. 

- Sutaisyti, - išsiblaškęs atsakė jis ir vėl nugrimzdo į tylą. 

Nesiginčiju, tam jis turėjo gabumų. Gerai valdė įrankius, mokėjo klausy- 
tis, atskirti gedimus. Jo rankos prie mašinų dirbo jautriai ir vikriai; tiktai kai 
aplinkui būdavo kitų Žmonių, ypač merginų, jos tapdavo negrabios, neran- 
dančios sau vietos, linkusios nusibrozdinti krumplius ar sulįsti jam į kišenes, 
o užvis blogiausia - nuklysti prie veido ir slankioti nelygiu it suskeldėjusi že- 
mė skruostų, smakro ir kaktos paviršiumi, pritraukdamos visų dėmesį. 

Jis galėjo sutaisyti automobilį, bet pinigai, kuriuos tą vasarą uždirbo, bu- 
vo numatyti koledžui. Anksčiau jis niekad neturėjo automobilio ir nemanau, 
kad įsivaizdavo, kaip kraupiai seni automobiliai gali siurbti pinigus. Siurbia 
juos taip, kaip, pasakojama, vampyrai siurbia kraują. Daugeliu atvejų jis ga- 
lėjo išvengti išlaidų už darbą, meistraudamas pats, bet vien tik dalys mažne 
visai ištuštintų jo kišenę, iki viską užbaigtų. 

Pasakiau j jam kai ką iš tų dalykų, bet visa nuskriejo pro šalį. Jo akys liko 
nutolusios, svajingos. Nebūčiau galėjęs atspėti, apie ką jis galvoja. 

Abu - ir Maiklas, ir Regina - Kaningemai buvo namie. Ji darbavosi dė- 
liodama vieną iš tų begalinės serijos paveikslėlinių galvosūkių (šį sudarė 
maždaug šeši tūkstančiai skirtingų kaištukų ir dantukų lygiame baltame fo- 
ne; per kokias penkiolika minučių tai būtų išvarę mane iš proto), o jisai sve- 
tainėje grojo plokšteles. 

Ilgai netruko, kad i1mčiau gailėtis, jog neatsisakiau nuo kekso ir pieno. 
Arnis jiems pasakė, ką padarė, parodė pakvitavimą, ir tie abu tuoj pašoko 
mažne iki lubų. 

Privalote suprasti, kad Maiklas ir Regina iki kaulų smegenų buvo univer- 
sitetiniai Žmonės, pasinėrę į naudingą darbą. O šitai jiems reiškė nuolat pro- 
testuoti. Septintojo dešimtmečio pradžioje protestavo dėl nacijos integraci- 
jos, paskiau - prieš Vietnamo karą, o kai tatai išsikvėpė - prieš Niksoną, dėl 
rasinės pusiausvyros mokykloje (jie galėjo mums iki begalybės cituoti išt- 
raukas iš Aleno Bako* atvejo), prieš policijos brutalumą, prieš tėvų Žiauru- 
mą. Paskiau dar buvo šnekos - vien šnekos. Jie veik tiek pat buvo pasinėrę į 
šnekėjimą kaip ir į protestus. Vos išgirdę mestelėtą nuomonę, buvo pasiren- 


* Allan Bakke, baltasis, buvo padavęs Kalifornijos universitetą į teismą už tai, 
kad jo nepriėmė į medicinos fakultetą, nors jo konkursiniai pažymiai buvo ge- 
resni už kai kurių priimtų juodaodžių. Jis bylą Aukščiausiajame teisme laimė- 
j0. Tai atvirkštinės rasinės diskriminacijos atvejis. 

gę dalyvauti kiaurąnaktėse intersatelitinėse televizijos pokalbių programose, 
ar nepertraukiamose dėstytojų protesto paskaitose dėl ERA*, arba semina- 
ruose apie galimas iškastinio kuro alternatyvas. Vienas Dievas težino, kiek 
laiko jie yra sėdėję prie “karštojo telefono" radijo laidų - laidų apie išprievar- 
tavimus, narkotikus, tas, per kurias pabėgę iš namų vaikai galėdavo pasikal- 
bėti su savo draugu, ir prie gerojo senojo PASITIKĖJIMO TELEFONO, kūr 
žmonės, galvojantys apie savižudybę gali paskambinti ir klausytis atjaučiantį 
balsą sakant: nedaryk to, drauguži, tu socialiai įsipareigojęs Zemės Erdvėlai- 
viui. Dvidešimt ar trisdešimt metų dėstytojavimo universitete - ir jūs, vos tik 
išgirdę skambutį, esate pasirengę malti liežuviu, kaip Pavlovo šunys - var- 
vinti seiles. Manau, kad jums tai dargi gali pradėti patikti. 

Regina (jie reikalavo, kad aš juos vadinčiau vardais) buvo keturiasdešimt 
penkerių ir gana šalto, veik aristokratiško grožio - tai yra ji sugebėdavo aris- 
tokratiškai atrodyti netgi mūvėdama džinsais, o taip būdavo dažniausia. Jos 
sritis buvo anglų literatūra, bet kai dėstai koledžo lygmenyje, žinoma, šitiek 
anaiptol negana - tas pat, kaip atsakytum “iš Amerikos“, jei kas nors tave 
paklaustų, iš kur esi kilęs. Ji šitai išgrynino ir sukalibravo it blyksnelį rada- 
ro ekrane. Jos specializacija - ankstyvieji anglų poetai, ir buvo apgynusi di- 
sertaciją apie Robertą Heriką**. 

Maiklas dėstė istoriją. Atrodė toks pat niūrus ir melancholiškas, kaip ir 
muzika, kurią leido grotuvu, nors niūrumas ir melancholija šiaip nebuvo įp- 
rasti jo prigimčiai. Kai kada jis pastūmėdavo prisiminti Ringo Staro žodžius, 
kuriuos šis neva pasakęs, kai “Beatles" pirmąsyk atvyko į Ameriką ir kaž- 
koks reporteris per spaudos konferenciją paklausė, ar esąs toks liūdnas, kaip 
atrodo. “Ne, - atsakė Ringas, - tai tik toks mano veidas". Su Maiklu buvo pa- 
našiai. Be to, liesas jo veidas ir stori akinių stiklai kartu sudėjus darė tai, kad 
jis atrodė kaip mažutis karikatūriškas profesorius iš kokio nors nedraugiško 
redakcinio satyrinio piešinuko. Sį įspūdį dar stiprino slenkantys plaukai ir 
trumpa, smaila it ožio garbanota barzdelė. 

- Ei, Amni, - mums įėjus šūktelėjo Regina. - Sveikas, Deni. -. Tai buvo be- 
veik ir visa, ką džiugaus ji pasakė mudviems tą vakarą. 

Mes pasisveikinome ir gavome po savo dalį pieno ir kekso. Susėdome 
virtuvėje - kamputyje, kur paprastai šeima pusryčiaudavo. Orkaitėje kaito 
pietūs, ir atsiprašau, kad taip sakau, bet aromatas sklido gana nemalonus. 
Kurį laiką Regina ir Maiklas koketavo vegetaryste, ir šįvakar kvapas buvo 
toks, lyg Regina ketintų patiekti į stalą gardųjį jūržolių apkepą ar ką nors pa- 
našaus. Vyliausi, kad jie nepakvies manęs pasilikti. 

Plokštelių muzika liovėsi, ir virtuvėn užklydo Maiklas, vilkintis nukirp- 
tais džinsais ir atrodantis lyg ką tik būtų pasimiręs jo geriausias bičiulis. 

- Vėlai jūs šiandien, berniukai, - pasakė jis. - Kas nors nutiko? - Atida- 
ręs šaldytuvą, jis ėmė raustis jame. Matyt, ir jam jūržolių apkepas ne taip jau 
nuostabiai kvepėjo. 


* Egual Rights Amendment - Amerikos Konstitucijos pataisa dėl lygių mote- 
rų teisių. | 
** Robert Herrick (1591-1674) - hedonistinės krypties anglų poetas. 

- Aš nusipirkau automobilį, - pasakė Arnis, atsipjaudamas dar gabalą 
kekso. 

- Ką tu padarei? - išsyk kitame kambaryje šūktelėjo jo motina, pašokda- 
ma pernelyg staigiai, nes pasigirdo dunktelėjimas, - tai jos šlaunys stuktelė- 
jo į kietą kortų stalelio kraštą, kur jinai dėliodavo savo paveikslėlių galvosū- 
kius. Po dunktelėjimo tuoj pat tankiai subarbeno krentančios ant grindų da- 
lelytės. Štai kada pradėjau gailėtis, kad nenuvažiavau iškart namo. 

Maiklas Kaningemas atsigręžė nuo šaldytuvo ir išpūtė akis į sūnų, vieno- 
je rankoje laikydamas obuolį, o kitoje - kartoninį pakelį su jogurtu be 
priedų. 

- Tu juokauji, - pasakė jis, ir aš kažkodėl absurdiškai pirmąsyk pastebė- 
jau, kad jo barzdelė - kurią jis nešiojo nuo 1970-ųjų ar panašiai - gerokai 
žilstelėjusi. - Arni, tu juokauji, tiesa? Sakyk, jog juokauji. 

Įėjo Regina, aukšta, veik aristokratiška ir, po šimts, gerokai įsiutusi. Me- 
tė atidų žvilgsnį į Arnio veidą ir iškart suprato, jog sūnus nejuokauja. 

- Tu negali pirkti automobilio, - pasakė ji. - Apie ką čia kalbi? Tau tik 
septyniolika metų. 

Arnis pamažu nukreipė žvilgsnį nuo tėvo prie šaldytuvo į motiną svetai- 
nės tarpdury. Niekad anksčiau nebuvau matęs jo veide tokio atkaklaus, kie- 
to užsispyrimo. Jeigu jis dažniau taip atrodytų mokykloje, mechaninės dirb- 
tuvės vaikinai jo tiek nestumdytų šen ir ten. 

- Po teisybei, tai jūs klystate, - pasakė jis. - Aš galiu jį nusipirkti be jokio 
vargo. Negalėčiau pinigų pervesti per banką, bet nusipirkti už grynus - jokių 
problemų. Zinoma, septyniolikos metų užregistruoti automobilį - visai kas 
kita. Cia man reikės jūsų sutikimo. 

Juodu žvelgė į jį nustebę, sunerimę - pastebėjus tą, man persmelkė vidu- 
rius - ir su augančiu pykčiu. Nepaisant savo liberalios mąstysenos ir atjau- 
tos fermų samdiniams, mušamoms žmonoms, neištekėjusioms motinoms ir 
visiems kitiems, jie Arnį gan stipriai valdė. O Arnis pats leidosi valdomas. 

- Nemanau, kad šitaip gali kalbėti su savo motina, - pasakė Maiklas. Jis 
padėjo jogurtą atgal į šaldytuvą, pasilikdamas obuolį, ir uždarė dureles. - Tu 
per jaunas turėti automobilį. 

- Denis turi, - greitai atšovė Arnis. 

- Tik pamanykit! Oho, žiū, kaip jau vėlu! - tariau. - Reiktų dangintis na- 
mo! Tuoj pat reiktų dangintis namo! Aš... 

- Kaip atrodo Denio tėvams ir kaip atrodo taviesiems - tai du skirtingi da- 
lykai, - pasakė Regina Kaningem. Niekad anksčiau negirdėjau tokio šalto jos 
tono. Niekad. - Ir tu neturi teisės taip pasielgti, nepasitaręs su tėvu ir mani- 
mi dėl... 

- Pasitarti su jumis! - ūmai sustūgo Arnis, išpildamas pieną. Jo kakle it 
virvės išsipūtė gyslos. 

Atkarusiu. žandikauliu Regina žingtelėjo atgal. Galėčiau kirsti lažybų, 
kad per visą savo gyvenimą nebuvo girdėjusi bjaurųjį ančiuką sūnų taip 
užstaugiant ant jos. Maiklas irgi atrodė sukrėstas. Juodu A L L to, 
ką aš jau patyriau - dėl kažkokių nepaaiškinamų, j jam šie ugiti te niė= 


žasčių, Arnis galop užsidūrė dnt kadko iš tiesu. geidžanmo LB 
tam, kursai stos jam skersai k4lią 


, Dies Šri 


- Pasitarti su jumis! Tardavausi su jumis dėl kiekvieno sumauto dalyko, 
kurį darydavau! Dėl visko būdavo šeimos pasitarimas, ir jeigu ko nors aš ne- 
norėdavau daryti, nubalsuodavot du prieš vieną! Bet čia joksai, po šimts, šei- 
mos pasitarimas. Aš nusipirkau automobilį ir... Viskas! 

- Anaiptol ne viskas, - atkirto Regina, kietai sučiaupdama lūpas ir, keis- 
tas dalykas ( o gal ir ne), ji liovėsi atrodžius veik aristokratiškai; dabar atro- 
dė kaip Anglijos ar dar kieno nors karalienė - su džinsais ir viskuo. Laikinai 
Maiklas atsidūrė nuošalėje. Atrodė lygiai tiek pat išsigandęs ir nelaimingas 
kaip aš, 1r mirksnį man labai pagailo to žmogaus. Jis netgi negalėjo važiuot 
namo papietauti ir dingti iš čia. Buvo namie. Štai atvira kova dėl valdžios 
tarp senosios ir jaunosios gvardijos, ir ji bus nulemta taip, kaip visados - su 
baisinga daugybe kartėlio ir pykčio. Regina buvo aiškiai tam pasirengusi, 
nesvarbu, kad Maiklas - dar ne. Bet aš nenorėjau tame dalyvauti. Atsistojau 
ir pasukau į duris. 

 - Tujam šitai leidai? - paklausė Regina ir iš aukšto nužvelgė mane tarsi 
mes niekados drauge nebūtume juokęsi, kepę pyragus ir vykę į šeimynines 
turistines iškylas. - Deni, tu mane nustebinai. 

Tai mane užgavo. Aš pakankamai mėgau Arnio mamelę, bet niekados iki 
galo ja nepasitikėjau - bent nuo vieno įvykio, kuris nutiko, kai man buvo aš- 
tuoneri metai. 

Arnis ir aš buvome nuvažiavę popiet dviračiais miestan pasižiūrėti šešta- 
dieninio kino filmo. Pakeliui atgal į namus, Arnis, staigiai suktelėjęs, kad iš- 
vengtų pasipainiojusio šuns, nukrito nuo dviračio ir smarkokai susižalojo ko- 
ją. Parvežiau jį namo pasisodinęs ant savo dviračio, ir Regina nugabeno sū- 
nų į ligoninės priimamąjį, kur daktaras susiuvo žaizdą pustuziniu siūlių. Ir 
tada, kai paaiškėjo, kad Arniui viskas gerai, Regina užsipuolė mane, kaip 
reikiant išvanodama liežuviu. Atskaitė man pamokslą it vyresnysis seržan- 
tas. Jai baigus, aš visas drebėjau ir mažne verkiau - ką gi, velniai rautų, man 
tebuvo aštuoneri, ir gavau pamatyti daug kraujo. Tiksliai neprisimenu visko, 
ką ji šaukė, bet bendras įspūdis liko nemalonus. Regis, ji pradėjo apkaltin- 
dama mane, kad nepakankamai prižiūrėjau jos sūnų - tartum Arnis būtų bu- 
vęs gerokai jaunesnis, o ne beveik vienmetis su manimi - ir baigė pareikšda- 
ma (ar tartum duodama suprasti), kad nukentėti turėjau aš. 

Ir vėl nuskambėjo tartum tas pat - Deni, tu nepakankamai jį prižiūrėjai, - 
tad aš pyktelėjau. Tik iš dalies tam dingstis buvo mano nepasitikėjimas Re- 
gina ir, jeigu kalbėt visai atvirai, tikriausiai tik iš nedidelės dalies. Kai esi pa- 
auglys (galų gale, kas tai yra septyniolika metų, jeigu ne kraštutinė paaug- 
lystės riba?), visad esi linkęs stoti savo bendraamžių pusėn. Stipriu ir neklys- 
tamu instinktu suvoki, kad jeigu neišlauši vienų vartų, tavo tėvai - vien iš 
geriausių ketinimų - bus laimingi, galėdami tave amžinai laikyti nepilname- 
čių Žarde. 

Aš pyktelėjau, tačiau pasistengiau to neparodyti. 

- Aš nieko jam neleidau, - atkirtau. - Pats jis užsinorėjo ir nusipirko. - 
Anksčiau aš galbūt jiems būčiau pasakęs, kad jis tik paliko rankpinigių, nie- 
ko daugiau, tačiau dabar nesirengiau to daryti - pašiaušiau šerius. - Iš tiesų, 
tai stengiaus jį atkalbėti. 


18 


- Abejoju, ar labai stengeis, - įgėlė Regina. Lygiai taip galėjo pasakyti: 
Nepūsk man šūdniekių, Deni, žinau, kad judu abu išvien. Aukšti josios sk- 
ruostai užraudo, akys svaidė žaibus. Stengėsi priversti mane pasijausti vėl 
aštuonerių metų, ir tatai jai neblogai sekėsi. Bet aš nepasidaviau. 

- Žinote, jeigu išgirsite visus faktus, pamatysite, kad nėra ko taip karš- 
čiuotis. Jis nusipirko jį už du šimtus penkiasdešimt dolerių, ir... 

- Du šimtus penkiasdešimt dolerių? - įsiterpė Maiklas. - Kokį automobilį 
gali įsigyti už du šimtus penkiasdešimt dolerių? - Ankstesnysis jo nesmagus 
atsiribojimas - jeigu čia buvo kaip tik tatai, o ne paprasčiausias sukrėtimas, 
išgirdus ramųjį sūnų pakėlus balsą protestuoti - dingo. Jam įstrigo automo- 
bilio kaina. Žvelgė į savo sūnų su atvira panieka, nuo kurios man pasidarė 
šiek tiek negera. Aš pats norėčiau kada nors turėti vaikų ir jeigu jų turėsiu, 
tikiuosi, tokios išraiškos neįtrauksiu į savo repertuarą. 

Vis kartojau sau, idant išlikčiau šalto kraujo, kad čia ne mano reikalas ir 
ne mano kivirčas, kad nėra ko karščiuotis... Bet keksas, kurį suvalgiau, di- 
džiuliu lipniu gumulu užstrigo skrandyje, oda užkaito. Nuo mažumės Kanin- 
gemai buvo mano antrąja šeima, todėl savo vidumi fiziškai pajutau nemalo- 
nius šeimyninio ginčo simptomus. 

- Galima daug išmokti apie automobilius, kai taisai kokį seną laužą, - ta- 
riau. Netikėtai sau pačiam mano balsas nuskambėjo it pamišėliška Lebėjaus 
intonacijų mėgdžionė. - Ir teks nemažai padirbėti, kol jis techniškai bus tin- 
kamas išvairuoti į gatves - (Jeigu apskritai kada nors tai atsitiks, pagalvojau) 
- galėtumėte į tai pažiūrėti kaip į... hobį... 

- Aš Žiūriu į tai kaip į beprotybę, - pasakė Regina. 

Staiga panorau išeiti. Manau, jeigu emociniai virpesiai kambaryje nebū- 
tų daręsi tokie slogūs, galbūt man tai būtų pasirodę juokinga. Kažkokiu bū- 
du atsidūriau padėtyje, kurioje gyniau Arnio automobilį, nors nuo pat pra- 
džių laikiau visą reikalą absurdišku. | 

- Sakykit, ką norit, - sumurmėjau. Tik nepainiokit manęs į tai. Važiuoju 
namo. 

- Gerai, - metė Regina. 

- Taigi taip, - abejingai pratarė Arnis ir atsistojo. - Užsikruškit, aš išeinu. 

Regina išsižiojo, Maiklas sumirksėjo tartum gavęs antausį. 

- Ką tu pasakei? - šiaip taip išstenėjo Regina. - Ką tu... 

- Nesuprantu, kodėl judu taip susinervinote, - pasakė jiems Arnis niūriu, 
tramdomu balsu, - bet nesirengiu čia kiurksoti ir klausytis abiejų jūsų nesą- 
monių. Norėjote, kad užsirašyčiau į parengiamuosius koledžo kursus, ką gi, 
užsirašiau. - Jis pažvelgė į motiną. - Norėjote, kad užsirašyčiau į šachmatų 
klubą, o ne į mokyklos orkestrą; puiku, užsirašiau 1r į jį. Sugebėjau nugyven- 
ti septyniolika metų, nesukeldamas jums nepatogumų prieš bridžo klubą ar 
patekęs į kalėjimą. 

Jie stebeilijo į jį išpūtę akis, tartum staiga būtų įgijus lūpas ir prašnekusi 
kuri virtuvės siena. 

Arnis pažvelgė į juos keistomis, kaltomis, grėsmingomis akimis. 

- Sakau jums, aš įsigysiu tą automobilį. Kaip tik tą. 

- Ani, drauda... - buvo bepradedąs Maiklas. 

- Liaukis! - šūktelėjo Regina, nenorėdama pradėti kalbą apie specifines 
problemas, kadangi tai būtų pirmas žingsnis galimo sutikimo link; papras- 
čiausiai ji norėjo kulnu sutraiškyti maištą, greitai ir visiškai. Esti akimirkų, 
kai suaugusieji, patys to nesuprasdami, kažkodėl sukelia jums pasibodėjimą; 
žinote, aš tuo tikiu. Tuo metu man kaip tik stojo tokia akimirka, ir dėl to pa- 
sijaučiau tik dar blogiau. Kai Regina užriko ant savo vyro, išvydau ją pod- 
raug vulgarią ir išsigandusią, o kadangi ji man patiko, nė už ką netroškau jos 
matyti nei vienokios, nei kitokios. 

Vis dėlto aš pasilikau tarpduryje, norėdamas pasišalinti, bet kartu nesvei- 
kai pakerėtas to, kas dėjosi - pirmo stipraus kivirčo Kaningemų šeimoje, ko- 
kį tik esu regėjęs, galbūt apskritai pirmojo. Ir tikrai tai buvo kivirčas, ma- 
žiausiai dešimt balų pagal Richterio skalę. 

- Deni, gal tu verčiau važiuok, o mes viską išsiaiškinsime, - nuožmiai pa- 
sakė Regina. 

- Taip, - sutikau. - Bet nejaugi nesuprantate, kad jūs iš musės dramblį da- 
rot. Tas automobilis, Regina... Maiklai, jeigu jį pamatytumėt... Tikriausiai 
per dvidešimt minučių įsibėgėja nuo nulio iki trisdešimties mylių per valan- 
dą, jeigu tik išvis pajuda iš vietos... 

- Deni! Eik! 

Aš išėjau. 

Man sėdantis į “Dasterį", pro užpakalines duris išniro Arnis, matyt pasi- 
ryžęs įvykdyti savo grąsinimą išeiti; iš paskos metėsi jo gimdytojai, dabar 
atrodantys netiek susirūpinę, kiek įširdę. Šiek tiek galėjau suprasti jų savi- 
jautą. Visa tai užgriuvo nelyginant ciklonas iš giedro dangaus. 

Užvedžiau mašiną ir atbulom išvažiavau į ramią gatvę. Iš tiesų daug kas 
nutiko nuo tada, kai mudu ketvirtą, tai yra prieš dvi valandas, palikome dar- 
bą. Tuomet aš buvau ganėtinai alkanas, bemaž būčiau suvalgęs bet ką (išs- 
kyrus jūržolių apkepą). Dabar mano skrandis buvo toksai suerzintas, jog tur- 
būt būčiau išvėmęs visa, ką būčiau nurijęs. 

Man nutolstant, visas trejetas stovėjo ant įvažiuojamojo keliuko priešais 
savo dvivietį garažą (jame jaukiai stovėjo Maiklo “Porše" ir Reginos “Vol- 
vo" universalas - jie tai turėjo sau automobilius, prisimenu, galvojau tada 
šiek tiek pagiežingai; tad kas jiems rūpi), vis tebesiginčydami. 

Taigi, pagalvojau, jausdamas šiokį tokį liūdesį ir nerimą. Jie jį palauš, ir 
Lebėjui liks dvidešimt penki doleriai, o tasai “Plimutas" kėpsos ten dar ko- 
kius tūkstantį metų. Panašiai su Arniu ir anksčiau pasielgdavo. Nes jis buvo 
nevykėlis. Net jo gimdytojai tą žinojo. Arnis buvo protingas, ir kai prasisk- 
verbdavai pro jo nedrąsią ir įtarią laikyseną, pasirodydavo nestokojąs humo- 
ro jausmo, dėmesingas ir... turbūt mielas - štai žodis, kurį stengiausi surasti. 

Mielas, tačiau nevykėlis. | 

Tą žinojo jo tėvai kaip ir mechaninių dirbtuvių juodadarbiai, kurie salė- 
se ant jo šūkaudavo ir pirštais ištepliodavo jam akinius. 

Jie žinojo, kad Arnis nevykėlis ir žūt būt norėjo jį palaužti. 

Taip aš maniau. Tačiau tąkart klydau. 

3 / Kitą rytą 


Tėvas man: “Sūnau, 
Per tave nusilaksiu, 
Jei lakstysi greituoju, 
Tuo "Linkolnu i 

- Carlis Rajanas 


Kitą rytą 6.30 pamažu pravažiavau pro Arnio namus ir sustojau tolėliau 
prie šaligatvio, nes nenorėjau įeiti vidun, nors jo motina ir tėvas dar būtų ir 
neatsikėlę - pernelyg daug negerų išgarų vakar vakare pleveno po tą virtu- 
vę, kad galėčiau prieš darbą smagiai pasijausti prie tradicinio kavos puode- 
lio su spurga. 

Arnis nepasirodė beveik penkias minutes, ir aš jau buvau bepradedąs 
svarstyti, ar jis neįgyvendino savo grąsinimo išeiti iš namų. Paskiau atsidarė 
užpakalinės durys, ir mano draugelis nusileido takeliu, nešinas tabaluojančiu 

Jisai įsėdo mašinon, užtrenkė dureles ir pasakė: 

- Važiuok, Dživsai*. - Tai vienas iš Arnio sąmojų, kai jis būdavo gerai 
nusiteikęs. 

Aš pajudėjau 1š vietos ir atsargiai paskersavau į Amnį, norėjau užšnekin- 
ti, paskiau persigalvojau, nusprendęs geriau palaukti, kol jis pradės... Jeigu 
apskritai turėjo ką pasakyti. 

Gana ilgai atrodė, kad neturi. Didžiumą kelio važiavome visai nesikalbė- 
dami, tik klausydamiesi WMDY, vietinės roko ir soulo radijo stoties. Arnis 
išsiblaškęs koja mušė ritmą. 

Galiausiai jis prašneko: 

- Atleisk, žmogau, kad vakar vakare gavai visame tame dalyvauti. 

- Viskas gerai, Arni. 

- Ar tau niekad neatėjo į galvą, - staiga pasakė jis, - kad tėvai - tik perau- 
gę vaikai, kol nuosavos atžalos nepriverčia jų subręsti? Nuolatos besispyrio- 
jantys ir klykiantys? 

Aš papurčiau galvą. 

- Pasakysiu tau, ką aš manau, - varė jis toliau. Mudu jau buvome 
beprivažiuoją statybvietę; “Carson Brothers“ treileris stūksojo už dviejų kal- 
vų nuo mūsų. Tokį ankstyvą rytą eismas dar buvo nedidelis ir apsnūdęs. 
Dangus virš mūsų rausvavo švelnia persiko spalva. - Manau, kad būti gim- 
dytojais - tai iš dalies stengtis nužudyti savo vaikus. 

- Tikrai taip, - pritatiau. - Manieji tai visąlaik mėgina mane nuknekcyti. 
Praeitą naktį įslinkusi motina norėjo mane uždusinti pagalve. O užvakar tė- 
tis su atsuktuvu rankoje vaikėsi mus abu su seseria. - Aš juokavau, tačiau 


* Šitaip kai kuriuose 3-ojo ar 4-ojo dešimtmečio filmuose aristokratiškas hero- 
jus kreipdavosi į savo anglą vairuotoją ir liokajų. Tas posakis prigijo, kaip iš- 
juokiantis pretenzingą turtuolio pasipūtėliškumą. 

paklausiau savęs, ką pagalvotų Maiklas ir Regina, jeigu girdėtų šitokią sū- 
naus išvadą. | 

- Suprantu, iš pirmo įspūdžio tai skamba šiek tiek kvailai, - nesutrikęs tę- 
sė Arnis, - bet yra daug dalykų, kurie skamba kaip nesąmonė, kol gerai apie 
juos nesusimąstai. Varpos pavydas. Edipo konfliktai. Turino drobulė. 

- Visa tai mėšlas, - pasakiau. - Tu susipykai su tėvais, štai ir tiek. 

- Ne, aš iš tiesų taip manau, - susimąstęs paprieštaravo Arnis. - Nors jie 
patys nenutuokia, ką daro. Iš tiesų esu taip įsitikinęs. Ir žinai, kodėl? 

- Pasakyk, - paprašiau. 

- Kadangi, kai tik susilauki vaiko, iškart supranti, kad neišvengiamai tu- 
rėsi numirti. Kai tik susilauki vaiko, išvysti savo paties antkapį. 

- Zinai ką, Arni? 

- Ką? 

- Manau, kad tai sukruštai kraupu, - tariau, ir mudu abu pratrūkom kva- 
totis. 

- Aš ne tą turėjau galvoje, - pasakė Arnis. 

Įsukome į parkavimo aikštelę, ir aš išjungiau variklį, tačiau mudu dar ke- 
lias sekundes pasėdėjome automobilyje. 

- Aš jiems pasakiau, kad pasitraukiu iš parengiamųjų koledžo kursų, - vėl 
prašneko jis. - Pasakiau, kad tuoj pat užsirašau į P.R. | 

P.R. - tai profesinis parengimas. Panašų gauna pataisos mokyklos auklė- 
tiniai, tik, žinoma, nakčiai jie negrįžta namo. Jie patiria tai, ką galėtum pava- 
dinti priverčiamąja gyvenimo mokykloje programa... 

- Arni... - pradėjau, nežinodamas, kaip toliau tęsti. Sitas visas reikalas 
įsiplieskė iš nieko, ir tai mane gąsdino. - Arni, tu dar nepilnametis. Jie turės 
pasirašyti po tavo programa... 

- Kaipgi, be abejo, - sutiko Arnis ir nelinksmai nusišypsojo. Toje šaltoje 
ankstyvo rytmečio šviesoje jis atrodė podraug senesnis ir daug daug jaunes- 
nis... Ir kažkokiu mastu lyg ciniškas kūdikis. - Panorėję jie turi galios atšauk- 
ti visą mano programą ateinantiems metams ir pakeisti savo pageidaujamą- 
ja. Gali mane užrašyti į Namų ūkio ekonomiką ar Madų pasaulį, jeigu užsi- 
geis. Pagal įstatymą jie tai gali padaryti. Bet pagal jokį įstatymą jie negalės 
priversti, kad išlaikyčiau jų parinkto dalyko egzaminus. 

Po šių žodžių man viskas paaiškėjo - tai yra, kokį atstumą Arnis nuėjo. 
Kaip galėjo tasai sugvėręs automobilis imti ir pradėti tiek daug jam reikšti 
per tokį pašėlusiai trumpą laiką? Ateinančias dienas šis klausimas vis neda- 
vė man ramybės - taip esti, aš visad įsivaizdavau, kai ištinka naujas rūpes- 
tis. Kai Arnis pasakė Maiklui ir Reginai, jog ketina įsigyti automobilį, jis ne- 
juokavo. Tiesiai pataikė ton vieton, kur jų lūkesčiai dėl jo buvo stipriausi, ir 
padarė tai su negailestingu praktiškumu, kuris mane nustebino. Nesu garan- 
tuotas, kad prieš Reginą būtų suveikusi ir silpnesnė taktika, bet kad būtent 
Arnis sugebėjo tai padaryti, mane nustebino. Tiesą sakant, nustebino mane 
apsišiktinai. Visa esmė ta, kad jeigu Arnis paskutiniuosius metus mokyklo- 
je paskirtų profesiniam pasirengimui, su koledžu galėjai atsisveikinti. O 
Maiklui ir Reginai tatai buvo neįsivaizduojama. 

- Taigi jie paprasčiausiai... pasidavė? - Jau buvo laikas atsižymėti, kad at- 
vykai į darbą, bet aš negalėjau palikti šio reikalo, visko nesužinojęs. 

- Nevisai taip. Pažadėjau jiems, kad surasiu automobiliui garažą ir, nega- 
vęs jų sutikimo, nebandysiu jo pristatyti apžiūrai ar užregistruoti. 

- Manai, tau pasiseks surasti? 

Jis vėl man metė nuožmų šypsnį, kuris buvo kažkoks podraug savimi pa- 
sitikintis ir varantis baugulį. Taip šypsotųsi buldozerininkas, nutaikydamas 
savojo “D-9 Keto“ kaušo ašmenis į ypač sunkiai įveikiamą kelmą. 

- Aš surasiu, - patikino jis. - Kai ateis laikas, surasiu. 

Ir žinote ką? Aš juo patikėjau. 


4 / Arnis veda 


Nepamiršt tos dienos, 
Kai laužyne išvydau ją ten tarp kitų 
Ir pamaniau: 
Po rūdim ji auksinė, 
Zinok tu... 
- “The Beach Boys" 


Tą penktadienį mes galėjome vakare padirbėti viršvalandžius, tačiau at- 
sisakėme. Atsiėmėme kontoroje savo čekius ir nuvažiavę į “Pitsbergo san- 
taupų ir paskolų banko" Libertivilio skyrių, atsiėmėme pinigus. Didžiumą 
savųjų aš pervedžiau į taupomąjį indėlį, penkiasdešimt dolerių - į atsiskaito- 
mąją sąskaitą (pastaroji mane vertė jaustis nesmagiai suaugusiu - tačiau prie 
šio jausmo, manding, pripranti) ir dvidešimt pasilikau grynais. 

Arnis viską atsiėmė grynais. 

- Stai, - tarė jis, ištiesdamas man dešimtdolerinę. 

- Ne, - pasakiau, - pasilaikyk juos, vyruti. Tau prireiks kiekvieno cento, 
kol nebaigsi su tuo savo laužu. 

- Paimk, - spyrėsi jis. - Aš moku savo skolas, Deni. 

- Pasilaikyk, tikrai. 

- Paimk. - Jis atkakliai tiesė man pinigus. 

Paėmiau. Bet priverčiau jį pasilikti iš grąžinamųjų vieną dolerį. Netgi to 
jis nenorėjo daryti. | 

Kai važiavome per miestą linkui Lebėjaus namų, Amnis ėmė vis labiau 
nerimauti, visu garsumu įjungė radiją, barbeno pirštais bugio ritmą tai sau į 
kelius, tai į prietaisų panelį. Pasigirdo “Foreigner'io"? daina “Baltasis nešvan- 
kėlis“. 

- Mano gyvenimo istorija, Arni, drauguži, - pasakiau, ir jis nusijuokė per- 
nelyg garsiai, pernelyg ilgai. 

Elgėsi nelyginant Žmogus, laukiantis tuoj tuoj žmoną pagimdysiant kūdi- 
kį. Galiausiai aš supratau, kad jis bijosi, jog Lebėjus nebūtų jau pardavęs au- 
tomobilio. 

- Arni, šalčiau, - pamėginau jį nuraminti. - Rasime jį ten. 

- Esu šaltas, šaltas, - atsakė jis ir atkreipė į mane plačią, spindinčią, ne- 
tikrą šypseną. Jo veidas tądien atrodė prasčiau negu bet kada anksčiau ir 

paklausiau save (ne pirmą ir ne paskutinį sykį), kaip aš pats jausčiaus, atsi- 
dūręs Kaningemo kailyje - varžomas tosios kiekvieną sekundę ir kiekvieną 
minutę šlapiuojančios odos ir... 

- Gerai, tad neprakaituok! Elgiesi taip, jog, atrodo, tuoj tuoj prileisi į kel- 
nes limonado. | 

- Visai ne, - pasakė jis, ir vėl greitai, nervingai subarbeno pirštais į prie- 
taisų panelį, stengdamasis man parodyti, jog nė kiek nesinervina. “Foreig- 
ner'io" atliekamas “Baltasis nešvankėlis" užleido vietą taip pat jo “Baro gro- 
tuvo herojams“. Buvo penktadienio popietė, ir FM banga prasidėjo savaitga- 
lio laida “Roko vakarėlis". Kai atsigręžiu į tuosius metus, savo paskutiniuo- 
sius mokykloje, tai man atrodo, kad aš galėčiau juos matuoti roko gabalais... 
Ir vis augančiu lyg sapne siaubo pojūčiu. 

- Nagi, kas per dalykas? - paklausiau. - Kodėl būtent toji mašina? 

Ilgą laiką jisai sėdėjo tylėdamas, įsmeigęs žvilgsnį į Libertivilio aveniu, 
paskiau staigiu judesiu išjungė radiją, nutraukdamas “Foreigner'į? per patį 
polėkį. 

- Tiksliai nežinau, - pasakė jis. - Gal todėl, kad pirmąsyk nuo tada, kai 
man sukako vienuolika metų ir mane ėmė berti spuogai, išvydau kažką to- 
kio bjauresnio nei aš pats. Ar tą nori iš manęs išgirsti? Ar tai padės tau vis- 
ką dailutėliai sudėlioti į vietas? 

- Ei, Arni, liaukis, - tariau. - Juk čia Denis, prisimeni mane? 

- Prisimenu. Ir mudu vis dar draugai, tiesa? 

- Zinoma, nuo tada, kai paskutinįsyk pasitikrinaų. Tačiau ką gi tai turi 
bendra su... 

- Ir tatai reiškia, kad mudu neturime vienas kitam meluoti, bent aš taip 
manau. Todėl turiu tau pasakyti, galbūt nėra tai visiški sapalai. Suprantu, 
koksai esu. Negražus. Nelengvai įsigyju draugų. Aš... kažkaip atstumiu nuo 
savęs žmones. Nenoriu to daryti, bet man kažkaip savaime išeina. Supranti? 

Kiek padelsęs, linktelėjau. Kaip jis pasakė, mudu buvome draugai, o tai 
reiškė kuo mažiau skiesti vienas kitam šūdniekių. 

Arnis irgi linktelėjo, lyg jam mano reakcija būtų savaime suprantama. 

- Kiti Žmonės... - pradėjo jis ir paskiau atsargiai pridūrė: - Pavyzdžiui, tu, 
Deni, ne visada supranta, ką tatai reiškia. Kai esi negražus ir žmonės iš ta- 
vęs juokiasi, kažkaip kitaip Žiūri į pasaulį. Sunku būna išsaugoti humoro 
jausmą. Tartum užgula tau nosies ančius. Kartais turi gerokai tvardytis, kad 
neišeitum iš proto. 

- Na, tą galiu suprasti. Bet... 

- Ne, - rimtai pasakė jis. - Negali suprasti. Gal ir manai, kad gali supras- 
ti, bet iš tikrųjų negali. Tačiau aš tau patinku, Deni... 

- Aš tave myliu, vyruti, - pasakiau. - Tu tą Žinai. 

- Galbūt ir myli, - sutiko jis. - Ir aš už tai tau dėkingas. Jeigu iš tiesų my- 
li, tai todėl, kad žinai, jog esama kai ko daugiau... Kai ko daugiau, slypinčio 
po tais puškais ir mano kvailu veidu... 

- Tavo veidas visai ne kvailas, Arni, - pasakiau. - Gal keistokai atrodan- 
tis, bet ne kvailas. 

- Užsikrušk... - nusišypsojo jis. š 

- Tu taip pat - su ta kumele, ant kurios atjojai, Saunusis Raiteli. 

- Vis dėlto su tuo automobiliu taip yra. Kažkas tokio giliau. Kažkas ge- 
resnio. Aš tai matau, štai kas. 

- Tikrai? 

- Aha, Deni, - ramiai pasakė jis. - Tikrai. 

Aš įsukau į Pagrindinę gatvę. Artinomės prie Lebėjaus namų. Ir staiga 
man kilo iš tiesų negraži mintis. O kas, jeigu Arnio tėvas paprašė vieną iš sa- 
vo draugų ar studentų nukulniuoti pas Lebėjų ir nupirkti tą automobilį tie- 
siog sūnui iš panosės? Kiek makiaveliška, galbūt pasakysite, bet Maiklo Ka- 
ningemo protas buvo daugiau negu mažumėlę klastingas. Jo specialybė bu- 
vo karybos istorija. 

- Aš išvydau tą mašiną, ir pajutau tokią trauką prie jos... Netgi sau pa- 
čiam nesugebu to gerai paaiškinti. Bet... 

Jis nutilo, svajingai žvelgdamas į priekį tomis pilkomis savo akimis. 

- Bet aš supratau, kad galiu padaryti ją geresnę, - užbaigė jis. 

- Turi omeny - pataisyti? 

- Aha... Na, ne. Tai pernelyg beasmeniška. Taisai stalus, kėdes, panašius 
daiktus. Žoliapjovę, kai ji neužsiveda. Ir paprastus automobilius. 

Galbūt Arnis pastebėjo, kaip kilstelėjau antakius. Jis nusijuokė, kas be ko 
- šiek tiek gynybiškai. 

- Aha, aš suprantu, kaip tatai skamba, - teisinosi jis. - Man dargi nesma- 
gu tai pasakyti, nes aš suprantu, kaip tatai skamba. Tačiau tu mano draugas, 
Deni, o tai reiškia - kuo mažiau vienas kitam skiesti šūdniekių. Man neatro- 
do, kad tai paprasta mašina. Nežinau, kodėl taip galvoju... Tačiau taip yra. 

Prasižiojau, ketindamas kažką pasakyti, - kažką apie tai, kad į viską de- 
rėtų žvelgti iš tolo arba vengti maniakinės elgsenos. Bet kaip tik tą akimirką 
pasukome už kampo i ir įvažiavome į Lebėjaus gatvę. Šiurkščiai, su švokšte- 
siu Arnis įkvėpė į plaučius oro. 

Vejoje priešais Lebėjaus namus vienas stačiakampis buvo geltonesnis, 
plikesnis ir negražesnis negu visa žolė. Viename to lopo gale liguistai juo- 
davo tepalo dėmė - įsisunkusio į žemę ir nužudžiusio visa, kas šioje vietoje 
kadais augo. Tasai stačiakampis plotas taip, po šimts, bjauriai rėžė akis, jog 
man bemaž atrodo, jog jeigu pernelyg ilgai būtum į jį žiūrėjęs, būtum apa- 
kęs. 

Kaip tik toje vietoje vakar stovėjo 1958-ųjų "Plimutas". 

Žemė liko tokia pati, bet “Plimutas" buvo dingęs. 

- Arni, - pasakiau, sustodamas prie šaligatvio krašto, - ramiai, tik neužsi- 
vesk, dėl Dievo meilės. 

Jis nė kiek manęs nepaisė. Abejoju, ar išvis mane išgirdo. Jo veidas pa- 
balo, jame išryškėjo purpurinių, žioruojančių bėrimų reljefas. Dar man ne- 
sustojus, jis atlapojo “Dasterio" dureles ir jau kėlė koją iš automobilio. 

- Ani... 

- Tai mano tėvo darbas, - pasakė jis įpykęs ir apimtas nevilties. - Užuo- 
džiu visame tame šį mergvaikį. 

Ir jis bėgte pasileido prie Lebėjaus namų durų. 

Aš išlipau ir nuskubėjau paskui jį, mąstydamas, kad ši sušikta beprotybė 
niekad nesibaigs. Vos galėjau patikėti savo ausimis, kad ką tik išgirdau Ar- 
nį Kaningemą Maiklą pavadinant mergvaikiu. 

Arnis jau kėlė kumštį pabaladoti į duris, tačiau jos tuo pat metu atsidarė. 
Jose stovėjo Rolandas D. Lebėjus - išdidus kaip reta. Siandien viršum nuga- 
ros įtvaro jis vilkėjo marškiniais. Pažvelgė į persiutusį Arnio veidą su mei- 
lia, godžia šypsenėle. 

- Sveikas, sūneli, - tarė. 

- Kur ji? - smarkavo Arnis. - Juk mudu sutarėme! Po šimts, juk mudu su- 
tarėme! Aš turiu pakvitavimą! 

- Nesikarščiuok, - pasakė Lebėjus. Išvydo mane, stovintį ant apatiniojo 
laiptelio. - Kas tavo draugeliui, sūneli? 

- Mašinos nebėra - štai kas, - pasakiau. 

- Kas ją nupirko? - šūktelėjo Arnis. Niekad anksčiau nemačiau jo tokio 
pašėlusio. Jeigu tada būtų turėjęs revolverį, čia pat būtų įrėmęs jį į Lebėjaus 
smilkinį. Prieš savo valią nepajėgiau atitraukti nuo jo akių. Tartum triušis 
būtų tapęs mėsėdžiu. Teatleidžia man Dievas, bet mirksnį pagalvojau, ar tik 
jam ne smegenų auglys. . 

- Kas ją nupirko? - švelniai pakartojo Lebėjus. - Taigi, kol kas dar nie- 
kas, sūneli. Tačiau tu palikai rankpinigių. Aš tik įvariau ją į garažą. Stai 1r 
viskas. Uždėjau atsarginę padangą ir pakeičiau alyvą. - Jis išpūtė krūtinę ir 
nei iš šio, nei iš to apdovanojo mus didžiadvasiška šypsena. 

- Jūs iš tiesų šaunuolis. 

Arnis stebeilijo į jį nevisai įtikintas, paskiau staigiai pasuko galvą ir paž- 
velgė į uždaras vienviečio garažo duris, prie kurių nuo namo buvo patenka- 
ma dengtu takučiu. Tasai takutis, kaip ir visa kita Lebėjaus namuose, buvo 
regėjęs ir geresnius laikus. 

- Be to, aš nenorėjau laikyti ją lauke, kai tu palikai rankpinigių, - pridūrė 
Lebėjus. - Aš jau turėjau nemalonumų su keliais šios gatvės gyventojais. 
Kartą naktį kažkoks vaikėzas paleido į mano mašiną akmenį. O taip, kai ku- 
rie mano kaimynai - tiesiog iš S.B. 

- Kas tai yra? - paklausiau aš. 

- Subininė Brigada, sūneli. 

Jis pasiuntė į tolimąjį gatvės galą grėsmingą snaiperišką žvilgsnį. Ten 
dabar stovėjo sugrįžusiųjų iš darbo mažučiai, mažalitražiai automobiliai, 
vaikai žaidė gaudynėmis ir šokinėjo per virvutę, žmonės sėdėjo priebučiuo- 
se ir pirmojoje vakaro vėsoje gaivinosi gėrimais. 

- Norėčiau žinoti, kas metė tą akmenį, - tyliai pasakė jis. - Taip, sere, tik- 
rai norėčiau žinoti, kas tai padarė. 

Arnis atsikrenkštė. 

- Atleiskite, kad užgavau jus. 

- Niekis, - gyvai atsakė Lebėjus. - Man patinka vaikinai, gebantys kovo- 
ti už savo... Ar beveik savo daiktą. Atvežei pinigus, berneli? 

- Taip, turiu juos. | 

- Na, tai eime vidun. Tu ir tavo draugužis. Perrašysiu ją tau, ir atšvęsda- 
mi išlenksime po stiklą alaus. 

- Ne, dėkui, - atsisakiau. - Aš likšiu čia, jeigu jūs nieko prieš. 

- Kaip sau nori, sūneli, - pasakė Lebėjus... Ir pamerkė man akį. Iki šios 
dienos nesuprantu, ką tatai iš tikrųjų galėjo reikšti. Juodu įėjo vidun, ir du- 
rys įkandin jų užsitrenkė. Zuvis pateko tinklelin ir netrukus bus nuskusta. 

Jausdamas slogulį, nuėjau dengtu takučiu prie garažo ir pabandžiau ati- 
daryti duris. Jos lengvai pakilo viršun, ir į mane plūstelėjo tas pats kvapas, 
kurį užuodžiau vakar, atidaręs “Plimuto" dureles - alyvos, senų apmušalų ir 
per ilgą vasarą susitvenkusio karščio. 

Pagal vieną sieną rikiavosi grėbliai ir keletas kitų sodininkystės padargų. 
Prie kitos stovėjo labai sena guminė žarna, dviračio pORIDS 1r nutriušęs gol- 
kėpsojo Arnio mašina, Kristina. Atrodė neapsakomai ilga - pagal šiuos lai- 
kus, kai netgi “Kadilakai"' esti tarytum sustumti, nelyginant dėžutės. Vora- 
tinklinis įtrūkių raizginys priekiniame stikle nuo kritusios iš lauko šviesos 
suspindo matine gyvsidabrio spalva. Kokio nors vaikėzo darbas, kaip sakė 
Lebėjus - arba galbūt nedidukas nutikimas grįžtant iš Karo veteranų namų 
po praūžtos nakties, kur mauktas viskis su alumi ir pasakoti prisiminimai 
apie Iškyšos mūšį* arba Kiaulienos Muštinio Kalvą**. Geros ramios dienos. 
Kai pro bazukos taikiklį žmogus galėjai pamatyti Europą, Ramiojo vandeny- 
no salas ir paslaptinguosius Rytus. Kas žino... Ir argi tai svarbu. Siaip ar taip, 
bus nelengva surasti pakaitalą tokiam dideliam priekiniam stiklui. 

Ir nepigu. 

Ak, Arni, pagalvojau. Vyruti, kaip giliai tu klimpsti. 

Ratas su nuleista padanga, kurį pakeitė Lebėjus, stovėjo atremtas į sieną. 
Atsiklaupiau keturiomis ir pažvelgiau po mašina. Ant žemės vėl buvo pra- 
dėjusi formuotis šviežia alyvos dėmė, juoduojanti likusios ankstyvesnės, pla- 
tesnės žymės fone, kur alyva per daugelį metų sunkėsi į betoną. Tai nepa- 
lengvino mano prislėgtos nuotaikos. Variklio blokas tikrai įtrūkęs. 

Atsistojęs nuėjau prie durelių iš vairuotojo pusės ir, sugriebęs už ranke- 
nos, tuo pat metu tolimajame garažo kampe pastebėjau skardinę dėžę atlie- 
koms. Iš jos viršaus kyšojo didelis plastikinis butelis. Per kraštą matėsi rai- 
dės SAF. 

Aš suvaitojau. O taip, jis pakeitė alyvą. Kaip didžiadvasiška! Jis išleido 
senąją - kiek jos buvo likę - ir įpylė kelias kvortas “Safyrinės variklių aly- 
vos“ - perdirbtos, kokios gali gauti “Mamuto"' parduotuvėje po 3.50 dolerio 
už penkių galonų kanistrą. Rolandas D. Lebėjus buvo tikras princas, iš tie- 
sų, ir dargi plačios širdies. 

Atidariau automobilio dureles ir įsmukau prie vairo. Dabar garažo kva- 
pas nebeatrodė toksai sunkus ar atsiduodantis seniai nevartojamu daiktu bei 
žlugusiomis viltimis. Mašinos vairas buvo platus, raudonas - patikimas vai- 
ras. Vėl pažvelgiau į tą keistą spidometrą - spidometrą, kurio skalė buvo su 
padalomis ne iki 70 ar 80, bet iki visų 120 mylių per valandą. Po jomis jo- 
kių raudonų skaičiukų, žyminčių kilometrus; kai ši mašina nuriedėjo nuo 
konvejerio, niekas Vašingtone dar nebuvo sugalvojęs pereiti prie metrinės 
sistemos. Tais laikais benzinas kainavo po 0,29 už galoną, gal dar pigiau, 


* Antrojo pasaulinio karo pabaigoje vokiečių įvykdytas kontrpuolimas Ardė- 
nuose prieš pernelyg į priekį išsikišusias sąjungininkų kariuomenės dalis. 
** (Angl.) Pork Chop Hill - mūšis Korėjos kare. Cia JAV pajėgos patyrė dide- 
lių nuostolių. 

jeigu tavo mieste kattais įsiplieksdavo kainų karas. Arabų naftos karas ir 
greičio apribojimas iki penkiasdešimt penkių mylių buvo nutolę penkiolika 
metų atgalios. 

Tie seni geri laikai, pagalvojau ir nejučia šyptelėjau. Pagrabinėjau sėdy- 
nės kairėje ir susiradau mygtukinį kronšteiną, stumdantį sėdynę atgal ir pir- 
myn, taip pat aukštyn ir žemyn (tai yra, jeigu dar tebeveikė). Sėkmės išban- 
dant, tegul tai ir nevykęs sąmojus. Salonas turėjo oro kondicionierių (tas tai 
tikrai neveiks) ir autopilotą, ir didelį mygtukinį, gausiai chromuotą radijo 
imtuvą - žinoma, tik su AM diapazonu. 1958-aisiais FM dar buvo dyka, neį- 
sisavinta erdvė. 

Padėjau rankas ant vairo, ir kažkas atsitiko. 

Netgi dabar, po ilgų apmąstymų, negaliu tiksliai pasakyti, kas tai buvo. 
Galbūt vizija - bet jeigu tai buvo vizija, ji tikrai nebuvo kažkokia ypatinga. 
Paprasčiausiai mirksnį man pasirodė, kad sudriskę apmušalai kažkur dingę. 
Sėdynės staiga tapo sveikos, maloniai kvepiančios vinilu... O galbūt tasai 
kvapas buvo tikros odos. Nuo vairo išnyko išsitrynusios vietos; pro garažo 
duris įkypai krentančioje vakaro saulėje linksmai žybčiojo chromas. 

Nagi,.pasivažinėkime, stambuoli, tvankioje Lebėjaus garažo vasaros ty- 
loje tartum sukuždėjo Kristina. Apsukime ratuką. 

Ir mirksnį pasirodė, jog viskas pasikeitę. Toji bjauri įtrūkių raizgalynė 
priekiniame stikle buvo dingus - ar taip bent atrodė. Mažas Lebėjaus vejos 
rėžis, kuris man matėsi, buvo ne pageltęs, plinkantis ir peraugęs šliaužian- 
čiomis piktžolėmis, o tamsiai žalias, vešlus, ką tik pakirptas. Šaligatvis už jo 
švytėjo šviežiu cementu, be jokio plyšelio. Prie jo aš mačiau (ar įsivaizda- 
vau, 0 gal tik sapnavau, kad mačiau) 1957-ųjų metų laidos “Kadilaką". Ta- 
sai “General Motors" greitūnas buvo tamsios dulksvai žalios spalvos, be ma- 
žiausios rūdžių dėmelės, su gangsteriškomis baltašonėmis padangomis ir ra- 
tų gaubtais, spindinčiais it veidrodžiai. “Kadilakas" dydžio it kateris, ir ko- 
dėl ne? Juk benzinas buvo mažne toks pat pigus kaip vanduo iš krano. 

Nagi, pasivažinėkime, stambuoli... apsukime ratuką. 

Tikrai, kodėl gi ne? Galėjau išriedėti laukan ir pasukti į miesto centrą, 
link senosios mokyklos, kuri dar tebestovėjo - ji tesudegė dar po šešerių me- 
tų, 1964-aisiais, - įsijungti radiją ir pagauti Čaką Berį dainuojantį “Meibilai- 
ną"', ar “Everlys", atliekančius “Pabusk, mažyte Siuze"', o gal Robiną Liuką, 
stūgaujantį “Brangioji Siuze". Ir tada aš pabandyčiau... 

Ir tada aš kaip įmanydamas greičiau iššokau iš automobilio. Durys atsi- 
darė su užrūdijusiu, velnišku džeržgesiu, ir aš smarkokai užsigavau į garažo 
sieną alkūnę. Stumtelėjęs užtrenkiau duris (tiesą sakant, man jų net nesino- 
rėjo liesti) ir paprasčiausiai likau bestovįs, žvelgdamas į “Plimutą", kurs, 
jeigu tik neįvyks koks nors stebuklas, netrukus-taps mano draugelio Arnio 
nuosavybe. Pasitryniau užgautą alkūnę. Mano širdis plakė pašėlusiu greičiu. 

Nieko. Nei naujo chromo, nei naujų apmušalų. Atvirkščiai, daugybė įlen- 
kimų ir rūdžių, trūksta vieno priekinio žibinto (vakar to nepastebėjau), radi- 
j0 antena beprotiškai kreiva. Ir tasai dulkėmis persigėręs, bjaurus senumo 
kvapas. 

Kaip tik tada nusprendžiau, kad man nepatinka draugelio Arnio mašina. 

Išėjau iš garažo laukan, be paliovos atsigręžiodamas per petį - nežinau, 
kodėl, tačiau man nepatiko jausti ją sau už nugaros. Suprantu, kaip kvailai 
tatai turi skambėti, bet aš kaip tik taip Jaučiausi. Ir ji kėpsojo ten - aplamdy- 
tas, surūdijęs narvas, nieko šiurpinančio ar netgi keisto, paprasčiausiai senu- 
tėlis “Plimutas" su techninės apžiūros lipduku, kuris nustojo galiojęs 1976- 
ųjų birželio 1-ąją - tai yra labai labai seniai. 

Kaip tik tuo metu iš namo pasirodė Arnis ir Lebėjus. Arnis rankoje laikė 
baltą popieriaus skiautę - kaip spėjau, pakvitavimą. Lebėjaus rankos buvo 
tuščios; jis jau buvo paslėpęs pinigus. 

- Tikiuosi, tu ja pasidžiaugsi, - sakė Lebėjus, ir kažkodėl aš pagalvojau 
apie seną sąvadautoją, besiderantį su labai jaunu vaikinuku. Mane užliejo 
tikras pasibjaurėjimas juo - ta jo kiaušo Žvyneline. - Aš manau, kad taip ir 
bus. Laikui bėgant. 

Savo šiek tiek ašarotomis akimis susirado mane, sekundėlę stebeilijo, 
paskiau vėl nukreipė jas į Arnį. 

- Laikui bėgant, - pakartojo. 

- Taip, sere, be abejo, - išsiblaškęs atsakė Arnis. Jis nuėjo garažo linkui 
lyg lunatikas ir sustojo, žvelgdamas į savo automobilį. 

- Rakčiukai viduje, - šūktelėjo Lebėjus. - Man reikia, kad tu ją iškart pa- 
siimtum. Supranti tai, tiesa? 

- Ar ji užsives? 

- Vakar vakare man ji užsivedė, - pasakė Lebėjus, bet jo akys nukrypo 
horizonto link. Paskiau tonu žmogaus, kuris dėl viso to reikalo nusiplauna 
rankas, pridūrė: - Tasai tavo draugužis, manau, turės savo bagažinėje “kro- 
kodilų" porelę. 

Ką gi, aš iš tikrųjų turėjau savo bagažinėje komplektą jungiamųjų laidų, 
bet man ne itin patiko, kad Lebėjus šitai atspėjo. Man nepatiko, kad jis šitai 
atspėjo, nes... Aš tyliai atsidusau. Nes aš nenorėjau veltis į būsimuosius Ar- 
nio santykius su ta sena lūžena, kurią jis nusipirko, bet mačiau, kad žingsne- 
lis po žingsnelio tampu į juos įtraukiamas. | 

Arnis nebuvo linkęs tarkšti. Jis dėjo garažan ir įsėdo į automobilį. Vakaro 
saulė dabar švietė itin įkypai, tad aš išvydau dulkių debesėlį, kuris pakilo Ar- 
niui atsisėdus, ir mašinaliai perbraukiau ranka sau per kelnių sėdynę. Kurį 
laiką Arnis tik š šiaip sėdėjo, laisvai įsitvėręs rankomis vairą, ir aš vėl pasijau- 
čiau nejaukiai - tartum automobilis būtų jį prarijęs. Paliepiau sau liautis, juk, 
po šimts, nėra jokios priežasties man elgtis kaip kokiai kvailai septintokei. 

Paskiau Arnis kiek palinko į priekį. Variklis ėmė prasisukinėti. Mečiau į 
Lebėjų piktą, priekaištingą žvilgsnį, tačiau šis vėl tyrinėjo dangų lyg tikėda- 
masis lietaus. 

Mašina neketino užsivesti; nors ką daryk, ji neketino užsivesti. Manasis 
“Dasteris"" buvo gana geros būklės, bet prieš jį anksčiau aš turėjau dvi lūže- 
nas (modifikuotas lūženas; nė viena iš jų nebuvo Kristinos klasės, ir man bu- 
vo gerai pažįstamas tas garsas šaltais Žiemos rytais - tas vangus, pavargęs 
gergždesys, bylojantis, kad akumuliatorius visiškai išsisėmęs. 


- Nesivargink, Arni, + - tariau. - Ji neužsikurs. 

Jis nė nepakėlė galvos, tik išjungė degimą ir vėl pasuko raktelį. Motoras 
skausmingai, pratisai sugergždė. 

Priėjau prie Lebėjaus. 

- Jūs netgi negalėjote palikti ilgėliau jos dirbančios, kad pasikrautų, ką? 
- paklausiau. 

Lebėjus žvilgtelėjo į mane savo nugeltusiomis, ašarotomis akimis ir nie- 
„ko neatsakė, tik vėl pradėjo ieškoti danguje lietaus požymių. 

- O galbūt ji išvis niekad neužsivesdavo? Galbūt jūs paprasčiausiai pasik- 
vietėte porą draugų, kad padėtų įstumti ją garažan? Zinoma, jeigu toksai per- 
senęs mėšlas kaip jūs turi draugų. 

Jis įbedė akis į mane. 

- Sūneli, - tarė, - tu visko nežinai. Tau dar pienas nuo lūpų nenudžiūvęs. 
Kai būsi perklampojęs porą karų kaip aš... 

- Užsikruškit su tais savo pora karų, - pamažu iškošiau ir nuėjau į gara- 
žą, kur Arnis vis bandė užvesti savąjį automobilį. Lygiai taip pat galėtų ti- 
kėtis išgerti šiaudeliu Atlanto vandenyną ar karšto oro balionu nuskristi į 
Marsą, pagalvojau. 


Netrukus iš to seno, korozijos suėsto “Sears" akumuliatoriaus bus iš- 
siurbtas paskutinis omas ir ergas, ir tada tik girdėsis tasai nemaloniausias iš 
visų automobilinių garsų, dažniausiai girdimų lietaus permerktuose šaluti- 
niuose keliuose ir tuščiose autostradose: silpnas, bergždžias selenoido trakš- 
telėjimas, lydimas garso, panašaus į giltinės kaulų barškesį. 

Aš atidariau vairuotojo pusės duris. 

- Atnešiu laidus, - pasakiau. 

Jis pakėlė į mane galvą. 

- Manau, ji man užsives. 

Pajutau savo lūpas išsitempiant plačia, neįtikinama šypsena: 

- Na, dėl visa ko juos atnešiu. 

- Kaip nori, - atsakė jis išsiblaškęs ir paskiau, bemaž vos girdimai pridū- 
rė:- - Nagi, Kristina, ką tu į tai? 

Tą pačią akimirką mano mintyse vėl atgijo tas pats balsas: Nagi, pasiva- 
žinėkime, stambuoli... Apsukime ratuką. Aš krūptelėjau. 

Arnis vėl pasuko rakčiuką. Tesitikėjau išgirsti tą tylų selenoido trekšte- 
lėjimą ir giltinės kaulų barškesį. O išgirdau, kaip variklis pamažu pasisuko 
ir staiga pradėjo greitėti - užsikūrė, trumpai padirbo ir nuslopo. Arnis darsyk 
pasuko rakčiuką. Variklis sukleketavo greičiau. Garsiai šovė išmetamos du- 
jos - uždaroje garažo erdvėje tatai skambėjo lyg sproginėjančios pliaukštės. 
Aš pašokau I iš netikėtumo. Arnis - ne. Buvo pasinėręs į savo pasaulį. 

Sioje vietoje aš porąsyk būčiau stipriai sukeikęs - paprasčiausiai, kad j jai 
padėčiau: Judinkis, šliundra visada gerai suveikia; turi savo pranašumų ir 
Nagi, byblaiže, o kartais užtenka tik gero, širdingo užsivesk, PO GALAIS! 
Daugumas mano pažįstamų vaikinų elgtųsi taip pat; man regis, tai vienas iš 
dalykų, kuriuos perimi iš savo tėvo. | 

Motina daugiausia tau palieka gerus, blaivius, praktiškus patarimus, - jei- 
gu dukart per savaitę karpysies kojų nagus, ne taip plėšysi kojines; padėk tai, 
tu neprisimeni, iš kur paėmei; valgyk morkas, tai sveika, - tačiau tik iš tėvo 

tu gauni magiškus, talismaninius, stiprius žodelyčius. Jeigu mašina neužsi- 
veda, sukeik ant jos... Ir žiūrėk, kad sukeiktum ant jos kaip ant moters. Jei- 
gu atsektum septynias kartas atgalios, tikriausiai aptiktum vieną iš savo pro- 
tėvių besikeikiantį ant prakeiktos asiliūkštės, sustojusios apmokamo tilto vi- 
dury kažkur Sasekse ar Prahoje. 

Bet Arnis nesikeikė, tik patylom sumurmėjo: 

- Nagi, lėlyte, ką pasakysi? 

Jis pasuko rakčiuką. Variklis dusyk pasispyriojo, vėl iššovė ir pagaliau 
užsivedė. Dirbo siaubingai - tartum keturi iš aštuonių cilindrų būtų paėmę 
išeiginę, bet vis dėlto dirbo. Aš vos galėjau tuo patikėti, bet nesirengiau sto- 
viniuoti ir aptarinėti tai su juo. Garažas sparčiai pildėsi mėlynų dūmų ir du- 
jų. Išėjau laukan. | 

- Pasirodo, vis dėlto ne taip jau blogai, tiesa? - pasakė Lebėjus. - Ir tau 
neprisiėjo rizikuoti savuoju neįkainojamu akumuliatoriumi. - Jis nusispjovė. 

Nesugalvojau, ką atsakyti. Po teisybei, jaučiausi šiek tiek nepatogiai. 

Automobilis pamažu išriedėjo iš garažo. Atrodė toks absurdiškai ilgas, 
jog norėjosi juoktis, verkti ar dar ko nors. Negalėjau patikėti, kad jis toksai 
ilgas. Pamanytum, jog tai optinė iliuzija. O Arnis prie vairo atrodė mažut 
mažutėlis. 

Jis nuleido šoninį stiklą ir pamojo man prieiti. Turėjome šaukti, kad vie- 
nas kitą girdėtume - tai dar viena Arnio draugužės Kristinos savybė: pasižy- 
mėjo itin stipriu, dudenančiu balsu. Teks ją skubiai apraminti. Tai yra, jeigu 
be surūdijusio korio dar kas nors yra likę iš išmetamosios sistemos, kad ga- 
lėtum pritvirtinti duslintuvą. Nuo tada, kai Arnis atsisėdo prie vairo, mažy- 
tis buhalteris automobiliniame mano smegenų skyriuje greitai sumetė išlai- 
das - neskaitant suskilinėjusio priekinio stiklo. Dievas žino, kiek kainuotų jį 
pakeisti. 

* - Aš nuvarysiu ją pas Darnelą! - sušuko Arnis. - Skaičiau laikraštyje jo 
skelbimą - galiu ją pastatyti į vieną iš galinių boksų už dvidešimt dolerių per 
savaitę! | 

- Ani, dvidešimt per savaitę už vieną iš tų galinių boksų per brangu! - at- 
sakiau aš, irgi šaukdamas. | 

Čia dar viena jaunų ir nepatyrusių plėšikystė. Darnelo garažas stovėjo čia 
pat, gretimais automobilių kapinyno, užimančio keturis akrus ir besidangs- 
tančio apsimestinai džiugiu “Darnelo naudotos autodalys“ pavadinimu. Ke- 
lissyk ten lankiausi, vieną kartą, kai reikėjo nusipirkti manajam “Dasteriui"' 
starterį, kartą - norėdamas gauti suremontuotą karbiuratorių “Merkurijui", 
savo pirmajam automobiliui. Vilis Darnelas buvo stambus, riebus kuilys, ku- 
ris daug gėrė ir rūkė ilgus dvokiančius cigarus, nors turėjo sunkaus astmati- 
ko reputaciją. Skelbėsi nekenčiąs mažne kiekvieno Libertivilio paauglio, tu- 
rinčio automobilį... Tačiau tai jam netrukdė aprūpinti juos dalimis ir plėšti 
nuo jų devynis kailius. 

- Zinau, - sušuko Arnis per variklio krioksmą. - Tačiau tik savaitei ar 
dviem, kol susirasiu pigesnę vietą. Tokios jos negaliu varyti namo, Deni, tė- 
tis ir mamelė apsitriestų iš pykčio! 

Be abejo tai buvo tiesa. Pravėriau burną, ketindamas dar kažką pasakyti 
- galbūt darsyk jį paprašyti, kad užbaigtų tą beprotybę, kol ji netapo visiškai 

nevaldoma. Paskiau vėl užsičiaupiau. Sandėris jau įvyko. Be to, nebenorė- 
jau varžytis su tuo riaumojančiu duslintuvu nei stovėti ir kvėpti į plaučius 
gausybės išmetamų kenksmingų sudegusios anglies produktų. | 

- Gerai, - pasakiau. - Važiuosiu tau iš paskos. 

- Puiku, - išsišiepė jis. - Aš važiuosiu Riešutmedžių gatve ir Baseino alė- 
ja. Noriu laikytis atokiau pagrindinių gatvių. 

- Tvarka. 

- Dėkui, Deni. 

Jis vėl įstūmė pirmąją pavarą, ir “Plimutas? dvi pėdas šoktelėjo priekin, 
o paskiau mažne užgeso. Arnis spustelėjo akceleratorių, ir Kristina, nusiper- 
dėjusi juodais dūmais, ėmė slinkti Lebėjaus išvažiuojamuoju takeliu gatvės 
link. Prieš įsukant į ją “Plimutą" pristabdžius, teužsižiebė viena užpakalinė 
lemputė. Mano galvoje automobilinis buhalteris negailestingai primetė dar 
penkis dolerius. 

Arnis pasuko vairą kairėn ir išriedėjo gatvėn. Tai, kas buvo likę iš dus- 
lintuvo, sudžeržgė rūdimis į bordiūrą. Arnis paspaudė kuro pedalą, ir maši- 
na sustūgo tartum ištrūkusi iš komercinių parodomųjų važiavimų Fili Plein- 
se. Kitoje gatvės pusėje Žmonės persilenkė per priebučių turėklus ar išėjo 
prie durų pažiūrėti, kas dedasi. 

Kriokdama ir urgzdama Kristina riedėjo gatve maždaug dešimties mylių 
per valandą greičiu. Didžiuliai dvokiantys melsvų alyvos dūmų debesys 
driekėsi iš paskos ir pamažu sklaidėsi šiltame rugpjūčio vakaro ore. 

Keturiasdešimt jardų toliau, priešais “stop" ženklą, ji užgeso. Išgirdau, 
kaip kažkoks vaikigalis, lenkdamas tą kriošeną savuoju “Reiliu", įžūliai, už- 
gauliai šūktelėjo: 

- Vežkite jį metalo laužui, misteri! 

Pro langą išniro Arnio kumštis. Didysis jo pirštas kilstelėjo aukštyn, 
parodydamas nepadorų gestą. Dar viena naujiena. Niekad anksčiau nema- 
čiau Arnio rodant kam nors nepadorų gestą. š 

Užkaukė starteris, motoras sučiaudėjo ir užsivedė. Sįsyk iš išmetamojo 
vamzdžio nugriaudėjo visa sproginėjimų serija. Tartum kas nors Laurų alė- 
joje, Libertivilyje, JAV būtų pradėjęs tratinti iš kulkosvaidžio. Aš suvaitojau. 

Tuoj kas nors iškvies kopus*, pranešdamas, kad drumsčiama viešoji tvar- 
ka, ir tie nutvers Arnį už tai, kad vairuoja neregistruotą, nepraėjusį techninės 
apžiūros automobilį, ir galbūt podraug už viešosios rimties drumstimą. Ne- 
manau, kad visa tai palengvintų padėtį Arnio namuose. 

Nugriaudėjo paskutinis skardus trenksmas, - aidas nusirito gatve nelygi- 
nant sprogus mortyros sviediniui, - ir “Plimutas pasuko kairėn į Martino 
gatvę, kuri už mylios kirtosi su Riešutmedžių gatve. Vakarėjančios saulės 
spinduliai mirksniui nuauksino aplamdytą raudoną jo korpusą, ir automobi- 
lis dingo iš akių. Suspėjau dar pamatyti, kad Arnis laikė iškišęs pro langą al- 
kūnę. 

Grįžtelėjau į Lebėjų vėl įsiutęs ir ketindamas dar užkurti jam pirtį. Pasa- 
kysiu jums, širdyje man buvo negera. Bet nuo to, ką išvydau, nustėrau. 


* Policininkas (angl.-amer. žarg). 

Rolandas D. Lebėjus verkė. 

Tai buvo groteskiška, bet užvis labiausia - apgailėtina. Kai man buvo de- 
vyneri, mūsų katiną Kapitoną Jaučiaširdį parmušė UPS* sunkvežimis. Mes 
nugabenome jį pas veterinarą - mama turėjo važiuoti pamažu, nes per aša- 
ras vos matė kelią, - o aš sėdėjau ant užpakalinės sėdynės su Kapitonu Jau- 
čiaširdžiu. Jis gulėjo dėželėje, 17 aš jam kartojau, kad veterinaras jį išgelbės, 
kad viskas bus gerai, bet netgi toksai devynmetis žioplelis kaip aš mačiau, 
jog Kapitonui Jaučiaširdžiui niekad nebus viskas gerai, nes dalis žarmų bu- 
vo išlindusios laukan, kraujas sunkėsi jam pro užpakalį, o visa dėžė ir jo kai- 
lis buvo išteplioti mėšlu. Gyvulėlis merdėjo. Pabandžiau jį paglostyti, bet jis 
man įkando į delną - į pačią jautriausią vietą tarp nykščio ir smiliaus. Sus- 
kaudo stipriai, bet dar stipresnis buvo tasai baisus gailesčio jausmas. Nieko 
panašaus po to nebuvau patyręs. Suprantate, ne tai, kad aš skundžiuos; ne- 
manau, kad žmonės dažnai turėtų patirti tokius jausmus. Jeigu dažnai tau 
teks juos išgyventi, manau, tave galiausiai uždarys į durnyną pinti krepšių. 

Lebėjus stovėjo nuleidęs galvą ant savo plinkančios vejos netoliese vie- 
tos, kur toji plati tepalo dėmė buvo išnaikinusi visą želmeniją, ir didžiule se- 
natviška nosine šluostėsi akis. Ašaros riebiai žvilgėjo jam ant skruostų, la- 
biau panašios į prakaito lašus, nei į tikras ašaras. Jo Adomo obuolys slankio- 
jo aukštyn ir žemyn. 

Nusisukau, kad nematyčiau, kaip jis verkia ir atsitiktinai mano žvilgsnis 
nuklydo į jo vienvietį garažą. Pirma jis atrodė iš tiesų ankštas - dėl visokių 
daiktų palei sienas, žinoma, bet labiausiai dėl milžiniško seno automobilio 
su dvigubais priekiniais žibintais, išgaubtu priekiniu stiklu ir plačių plačiau- 
sio kapoto. Dabar daiktai palei sienas tik pabrėžė esminį garažo tuštumą. 

Tas vaizdas buvo ne ką geresnis už Lebėjų. Bet kai vėl pažvelgiau į jį, 
senasis mergvaikis jau buvo suėmęs save į rankas - na, daugmaž. Jis liovėsi 
ašarojęs ir susikišo nosinę į užpakalinę patentuotų seniokiškų kelnių kišenę. 
Tačiau jo veidas buvo blyškus. Labai blyškus. 

- Na, štai ir viskas, - kimiai pratarė jis. - Aš atskirtas nuo jos, sūneli. 

- Misteri Lebėjau, - atsakiau. - Labai norėčiau, kad mano draugelis galė- 
tų tą pat pareikšti. Jeigu Žinotumėt, kiek iš tiesų nemalonumų jisai susilaukė 
per tą surūdijusį kibirą... | 

- Dink iš čia, - metė jis. - Tu kalbi kaip besmegenis avigalvis. Tik vien 
be-e, be-e, be-e girdžiu iš tavo koserės. Manau, tavo draugelis daugiau nu- 
tuokia už tave. Keliauk, pažiūrėk, ar jam nereikia tavo pagalbos. 

Pasukau veja prie savo automobilio. Nenorėjau užtrukti šalia Lebėjaus 
daugiau nė sekundės. 

- Nieko, tik be-e, be-e, be-e! - pagiežingai šūktelėjo jis man pavymui, 
priversdamas prisiminti tą seną “Youngbloods" dainelę: Zinau tik vieną gai- 
dą, daugiau man griežti neina.- Tu nė pusės nežinai to, ką įsivaizduoji žinąs. 

Įsėdau automobilin ir nuvažiavau. Įsukdamas į Martino gatvę sykį atsi- 
gręžiau ir išvydau jį stovintį tenai ant vejos saulėje tviskančia plika galva. 

Kaip vėliau pasirodė, jis buvo teisus. 

Aš nė pusės nežinojau to, ką įsivaizdavau žinąs. 


* United Parcel Service - Pašto siuntų pristatymo tarnyba (angl.). 

5 / Kaip mes patekome pas Darnelą 


34-ųjų turiu aš mašiną, 
Žinai, ne pirmos ji jaunystės, 
Senele tad vadinam... 

- “Jan and Dean" 


Nuriedėjau Martino gatve iki Riešutmedžių gatvės ir pasukau dešinėn, 
link Baseino alėjos. Ilgai netrukau pasivyti Arnį. Jis buvo sustojęs prie šali- 
gatvio, pamačiau, kad Kristinos bagažinė atdara. Į sulankstytą užpakalinį bu- 
ferį buvo atremtas domkratas - toksai senas, jog atrodė tartum kadais juo bū- 
tų naudotasi Konestogos* furgonų ratams pakeisti. Užpakalinė dešinioji pa- 
danga buvo nuleista. 

Sustojau jam iš paskos ir dar nespėjau išlipti iš automobilio, kai iš savo 
namų mūsų link iškrypavo jauna moteris, aplenkdama neprastą kolekciją 
plastikinių ir kitokių įmantrybių, kuriomis buvo padabinta josios veja (raus- 
vi flamingai, keturi ar penki akmeniniai ančiukai išrikiuoti paskui didelę ak- 
meninę antį - jų mamą ir iš tiesų puikus plastikinis troškimų šulinys** su 
plastikinėmis gėlėmis plastikiniame kibirėlyje šalimais). Jai aiškiai derėjo 
priklausyti “Kovotojų su viršsvoriu“ draugijai. 

- Negalima čia palikinėti visokio laužo, - pilna burna kramtomosios gu- 
mos pasakė ji. - Nevalia tau palikti čia tos lūženos tiesiai prieš mūsų namus. 
Tikiuosi, pats tai Žinai. 

- Mem, - atsakė Anis. - Paprasčiausiai, man tik nuleido padangą. Aš nu- 
važiuosiu iš čia, kai tik... 

- Nevalia tau jos čia palikti ir, tikiuosi, pats tai Žinai, - pakartojo ji siuti- 
nančiai įkyriai. - Greitai grįš mano vyras. Jis nesutiks, kad prieš namus riog- 
sotų automobilių laužas. 

“ - Čia ne laužas, - atkirto Arnis, ir kažkas jo balse privertė ją žingsnelį at- 
sitraukti. 

- Nedrįsk su manimi kalbėti tokiu tonu, sūneli, - iš aukšto pasakė ši ap- 
kūni bibopo karalienė. - Nedaug tereikia, kad mano vyras užsiustų. 

- Paklausykit... - pradėjo Arnis tuo pačiu grėsmingu, lygiu balsu, kokiu 
gynėsi nuo Maiklo ir Reginos puolimo. Aš tvirtai suspaudžiau jam petį. 
Kam mums reikia daugiau vaidų. 

- Dėkui, mem, - pasakiau. - Mes tuoj pat susitvarkysime. Susitvarkysime 
taip greitai, jog jūs pamanysit čia tebuvus to automobilio haliucinaciją. 

- Pasistenkite, - pasakė ji ir parodė nykščiu į mano “Dasterį". - O tavo 
automobilis pastatytas prieš įvažiavimą į mano kiemą. 

Pavažiavau “Dasterį* šiek tiek atgalios. Ji stebėjo mano veiksmus, pas- 
kiau nukepėstavo prie savo namo, kur tarpduryje susispaudę stovėjo berniu- 


* Šiame mieste Pensilvanijos valstijoje buvo gaminami dengti didžiaračiai ve- 
žimai keliauti per prerijas pirmiesiems Amerikos naujakuriams. 
** Amerikoje yra paprotys išsakyti į šulinį savo troškimus. 

kas ir mergytė, abu rubuiliai it paršiukai. Abu čiaumojo po gražų maistingą 
“Devil Dog"'* pyragėlį. 

- Kas yla, ma? - paklausė berniukas. - Kas yla to žmogaus automobiliui, 
ma? Kas yla? 

- Užsičiaupk, - paliepė bibopo karalienė ir įsitempė abu vaikus vidun. 
Mėgstu matyti tokius supratingus gimdytojus, tai man teikia vilčių ateičiai. 

Sugrįžau prie Arnio. 

- Na, - pasakiau, stengdamasis sugalvoti nors kokį sąmojį, - tau tik čia 
išėjo oras, Arni? 

Jis blankiai šyptelėjo: 

- Turiu problemėlę, Deni. 

Žinojau, kokia tai problemėlė: jis neturėjo atsarginės padangos. 

Arnis vėl išsitraukė piniginę - man skaudu buvo tai matyti - ir pažvelgė 
jos vidun. 

- Man reikia gauti naują padangą, - tarė jis. 

- Aha, turbūt. Restauruotą... 

- Jokių restauruotų. Nenoriu šitaip pradėti. 

Nieko nepasakiau, tik žvilgtelėjau į savąjį “Dasterį"". Jis buvo su dviem 
restauruotomis, ir buvau įsitikinęs, kad jos visai puikios. 

- Kaip manai, kiek kainuotų nauja “Goodyear ar “Firestone", Deni? 

Truktelėjau pečiais ir mintyse primečiau, kad Arnis tikriausiai gautų nau- 
ją paprastą juodašonę padangą maždaug už trisdešimt penkis dolerius. 

Jis išsitraukė dvi dvidešimtines ir padavė man. 

- Jeigu prireiks daugiau - su mokesčių antkainiu ar dar kuo nors - aš tau 
atiduosiu. 

Liūdnai pažvelgiau į jį. 

- Arni, kiek tau dar likę iš savaitės uždarbio? 

Jo akys susiaurėjo ir nukrypo į šalį. 

- Pakankamai, - tarė. | 

Nusprendžiau dar vienąsyk pabandyti - tikriausiai prisimenate, kad man 
tebuvo septyniolika, ir aš vis-dar tikėjau, kad žmonėms galima parodyti, kas 
jiems naudingiausia: 

- Tau negalima veltis į tą smulkų pokerį, - pasakiau. - Jau sukišai į šį au- 
tomobilį, po galais, beveik visus šlamančius. Išsitraukinėti piniginę tampa 
tau labai įprastas veiksmas, Arni. Prašau tave, vyruti, apsigalvok. 

Jo žvilgsnis tapo kietas. Tokios išraiškos jo veide niekad anksčiau nebu- 
vau matęs, ir nors jūs tikriausiai pagalvosite, kad aš buvau pats naiviausias 
Amerikos paauglys, iš tiesų nepajėgiau prisiminti, kad būčiau ją matęs kieno 
nors veide. Mane apėmė podraug nuostaba ir nesmagumas - pasijaučiau taip, 
lyg staiga būtų man paaiškėję, jog vyriokas, su kuriuo bandžiau protingai 
pasišnekėti, pamišėlis. Vėliau man teko matyti tokių išraiškų; manau, ir 
jums taip pat. Visiškas uždarumas. Tokia išraiška žmogaus veide atsiranda, 
kai šiam pasakote, kad jo mylima moteris paslapčiom dulkinasi su kitais. 

- Užteks apie tai, Deni. 


* Firminiai šokoladiniai pyragėliai su svilarožių įdaru, labai kaloringi. 

Susierzinęs pakėliau rankas. 

- Gerai jau gerai! 

- Ir tau nereikia važiuoti tos prakeiktos padangos, j jeigu nenon. - Toji kie- 
ta, atšaki ir - dievaži, tai tiesa - kvailai užsispyrusi išraiška vis nepaliko jo 
veido. - Aš rasiu kokią nors išeitį. 

Buvau besižiojąs atsakyti, ir tikriausiai būčiau atsakęs ką nors karšta, bet 
atsitiktinai žvilgtelėjau kairėn. Savo vejos pakraštyje į mudu spoksojo dve- 
jetas tų rubuilių vaikučių, apžargom ant savo identiškų triratukų ir vis dar šo- 
koladu išteptais pirštais. 

- Nieko čia tokio, vyruti, - tariau. - Aš atvešiu padangą. 

- Tik jeigu tu pats nori, Deni, - pasakė jis. - Zinau, kad jau vėlu. 

- Tu šalčiau, - tariau. 

- Misteri? - pasakė berniukas, laižydamasis nuo pirštų šokoladą. 

- Ką? - paklausė Arnis. 

- Mamytė sakė, kad ta mašina kaka. 

- Taip? - sučirpė mergaičiukė. - Kaka, blem-blem. 

- Kaka, blem-blem, - pakartojo Arnis. - Ką gi, labai pastabu, tiesa, maž- 
kiai? Ar tavo mamytė filosofė? 

- Ne, - atsakė berniukas. - Ji Ožiaragis. O aš - Svarstyklės. Mano sesu- 
tė... | 

- Pasistengsiu kuo greičiau sugrįžti, - jausdamasis nepatogiai, pasakiau. 

- Gerai. 

- Tik šalčiau. 

- Nesijaudink, neketinu kam nors trenkti. 

Nupėdinau prie savo automobilio. Kai atsisėdau prie vairo, išgirdau, kaip 
mergaičiukė Amnio garsiai paklausė: 

- Kodėl visas tavo veidas toks bjaurus, misteri? 


+ 


Nuvažiavau pusantros mylios iki Kenedžio alėjos, kuri - pasak mano mo- 
tinos, užaugusios Libertivilyje - maždaug tuo laiku, kai Dalasė buvo nužu- 
Galbūt pavadinti Kregždžių alėją nužudytojo prezidento vardu buvo ir nevy- 
kusiai sumanyta, kadangi nuo septintojo dešimtmečio pirmosios pusės gat- 
vę supantys kvartalai degeneravo į miesto pakraščio zoną. Cia buvo įvažiuo- 
jamasis kino teatras, “Makdonaldo" restoranas, užkandinės “Biurgerių kara- 
lius", “Arbis" ir “Didžiojo dvidešimtuko takelių“ kėgelbanas. Taip pat čia 
buvo aštuonetas ar dešimt techninio aptarnavimo stočių, nes Kenedžio alėja 
veda į apmokamą Pensilvanijos magistralę. 

Nupirkti Arniui padangą buvo vieni niekai, bet pirmos dvi stotys, prie 
kurių atvažiavau, pasirodė esančios savitarnos punktai, neparduodantys net;, 
gi tepalų; ten terasi vien benziną ir itin protiškai atsilikusią merginą, sėdin- 
čią būdelėje iš neperšaunamo stiklo prie kompiuterių konsolės, skaitančią 
“National Enguirer" ir čiaumojančią didžiulę plokštę burbulinės kramtomo- 
sios gumos, nuo kurios galėtų užspringti Misūrio mulas. | 

Trečioji buvo “Texaco", kuri prekiavo taip pat ir padangomis. Galėjau 
nupirkti Arniui juodšonę, tinkamą jo “Plimutui" (tada neprisiverčiau vadinti 

ją Kristina ar netgi galvoti apie ją - jį - tuo vardu) tik už dvidešimt aštuonis 
penkiasdešimt plius mokestis, bet tenai dirbo tik vienas aptarnautojas, ir jis 
turėjo tuo pat metu montuoti ant Arnio ratlankio naująją padangą ir atleidi- 
nėti benziną. Visa operacija užtruko per keturiasdešimt penkias minutes. Pa- 
sisiūliau vyriokui, kad kol jis montuos padangą, aš atleidinėsiu benziną, bet 
šis pasakė, kad bosas, sužinojęs apie tai, jį nušautų. 

Kai įsikėliau sumontuotą padangą vėl į bagažinę ir sumokėjau vyriokui 
du baksus už darbą, prievakario skaisti žara perėjo į blėstantį vėlyvo vakaro 
purpurą. Nuo kiekvieno krūmo nusidriekė ilgi aksominiai šešėliai, ir pama- 
žu slinkdamas atgal gatve išvydau paskutinius saulės spindulius bemaž ho- 
rizontaliai nusidriekiančius šiukšlėmis nuklotu plotu tarp “Arbio"' ir kėgelba- 
no. Toji šviesa, tokia besiliejanti auksu, savo keistu, netikėtu grožiu atrodė 
kone baisi. 

Pats nustebau dėl tos paniškos baimės, kuri deginančia ugnimi dusin- 
dama kilo mano gerkle. Pirmą kartą toksai jausmas apėmė mane per tuosius 
metus, - ilgus, keistus metus, - tačiau anaiptol ne paskutinį. Man jį sunku 
paaiškinti ar netgi nusakyti. Gal tai turėjo kai ką bendra su tuo, kad buvo 
1978-ųjų rugpjūčio 11-oji, ir kitą mėnesį turėjau pradėti savo paskutiniuo- 
sius metus vidurinėję mokykloje, kas reiškė ilgo, ramaus gyvenimo tarpsnio 
pabaigą. arai a suaugusiu ir tame gražiame, bet kažkaip senove 
dvelkiančiame auksinės šviesos sraute, besiliejančiame skersgatviu tarp kė- 
gelbano ir rostbifo užkandinės, kažkokiu būdu tai praregėjau - tikrai prare- 
gėjau. Ir, manding, tada supratau, kodėl žmonės bijo suaugti - jie nenori 
skirtis su viena kaukė, prie kurios priprato, ir prisimatuoti kitą. Jeigu būti 
vaiku reiškia mokytis kaip gyventi, tai tapti suaugusiu reiškia mokytis kaip 
numirti. 

Tas jausmas praėjo, bet po jo likau sukrėstas ir melancholiškas. Nei vie- 
na iš tų būsenų paprastai nebuvo man itin būdingos. 

Kai vėl įsukau į Baseino alėją, Arnio problemos ūmai man pasirodė toli- 
mos, ir bandžiau susidoroti su savosiomis - mintys apie slinktį į suaugusius 
savaime mane nuvedė prie tokių grandioziškų (bent man jie atrodė milžiniš- 
ki) ir nemalonių, tokių kaip koledžas, gyvenimas toli nuo namų ir pastangos 
patekti į Valstijos mokymo įstaigos futbolo* rinktinę, konkuruojant dėl ma- 
nosios žaidėjo pozicijos ne su dešimčia ar dvylika tam tinkamų Žmonių, o su 
visa šešiasdešimčia. Na, galbūt jūs sakote: didelio čia daikto, Deni, aš tau tu- 
riu naujieną: milijardui raudonųjų kinų nusišikt, ar tu kaip koledžo fuksas 
pateksi į pirmąją komandą. Pakankamai teisinga. Aš tik mėginu pasakyti, 
kad tie dalykai pirmąsyk man pasirodė iš tiesų realūs... Ir iš tiesų bauginan- 
tys. Būna, kad mintys tave šitaip nusineša kur nors-toli toli - nors ir nenori, 
vis tiek nusineša. 

Suprantama, mano nuotaika nė kiek nepasitaisė išvydus, kad bibopo ka- 
ralienės vyras iš tikrųjų sugrįžo namo ir kad jis ir Arnis - abu stovėjo mažneė 
surėmę nosis - aiškiai pasirengę bet kurią sekundę pradėti aiškintis santykius 
kumščiais. 


* Čia ir toliau turimas galvoje amerikietiškasis futbolas. 

Dvejetas vaikučių vis dar rimtai tebesėdėjo ant savo triratukų, sukiodami 
akis nuo Arnio prie savo tėtuko ir atgalios nelyginant žiūrovai kokiose nors 
apokalipsinėse teniso rungtynėse, kur teisėjas turėjo su džiaugsmu nušauti 
pralaimėjusįjį. Regis, jie tik ir laukė susidūrimo momento, kai jų tėtukas 
parblokš ant žemės mano draugelį ir ims trypti ant jo sulamdyto kūno kokį 
nors pasiutusį šokį. 

Aš skubiai privažiavau prie šaligatvio, iššokau iš automobilio ir mažne 
bėgte pripuoliau prie jų. 

- Gana jau kalbėjau, - užbliovė tėtušis. - Kartoju, patrauk jį iš čia, ir tuč- 
tuojau! - Jo stambios, plokščios nosies galas buvo pritvinkęs kraujo, skruos- 
tai užraudę it ką tik pagaminta plyta, o virš pilkos darbinės palaidinės apy- 
kaklės pūpsojo išbrinkusios tartum virvės gyslos. 

- Neketinu važiuoti ant ratlankio, - gynėsi Arnis. - Jau sakiau jums. Ir jūs 
to nedarytumėte, jeigu mašina būtų jūsų. 

- Tu man tuoj pat važiuosi ant ratlankio, - miktelėjo tėtušis, aiškiai nusi- 
teikęs parodyti savo vaikams, kaip suaugusieji Tikrame Pasaulyje sprendžia 
savo problemas. - Tu neparkuosi savo šūdino gremėzdo priešais mano na- 
mus. Neerzink manęs, vaikėze, nes nukentėsi. 

- Niekas nenukentės, - pasakiau. - Nagi, misteri, duokit mums šansą. 

Arnio akys dėkingai nukrypo į mane, ir aš pamačiau, koks jis buvo išsi- 
gandęs - ir koks išsigandęs tebebuvo, Visada nepritampantis vargšelis sup- 
rato - kažką turi savyje, - Dievas žino ką, - sukeliantį tam tikriems tipams 
norą prikulti jį apsišiktinai. Matyt, jis jau mažne visai neabejojo, kad vėl taip 
atsitiks - bet šįkart nesitraukė. 

Vyriškio žvilgsnis slystelėjo į mane. 

- Dar vienas, - pratarė, tartum stebėdamasis, kad pasaulyje tiek daug su- 
bingalvių. - Norite, kad abu jus patvarkyčiau? Šito norite? Patikėkit, aš tai 
galiu. | 

Taip, pažinojau tokius tipus. Dešimčia metų jaunesnis jis būtų mokyklo- 
je vienas iš tų vaikinų, manančių, kad baisiai linksma pakeliui į klasę išmušti 
kam iš rankų knygas ar pasibaigus fizinio lavinimo pamokai pastumti su 
visais drabužiais po dušu. Tokie tipai niekad nesikeičia. Jie tik sensta ir 
"suserga plaučių vėžiu per daug rūkydami “Lucky Strike“, arba penkias- 
dešimt trejų ar apie tiek išeina iš rikiuotės dėl smegenų kraujagyslių užsi- 
kimšimo. 

- Mes nenorime jūsų pykdyti, - pasakiau. - Bet jam nuleido padangą, dėl 
Dievo meilės! Ar j jums niekad nebuvo nuleidę padangos? 

- Ralfai, aš noriu, kad jie dingtų iš čia! - aukštų, sujaudintu balsu šūkte- 
lėjo kiaulytė Žmona nuo priebučio: Cia buvo gražiau nei “Filo Donahiu 
Šou"*. Kaip toliau rutuliosis įvykiai, išėjo pažiūrėti kiti kaimynai, ir aš labai 
išvargęs vėl pagalvojau, kad jeigu dar kas nors nepaskambino kopams, tai 
netrukus tatai padarys. 

- Man niekad nepasitaikė, kad nuleistų padangą, ir kad aš palikčiau senią 
laužą riogsoti tris valandas prieš kieno nors namus, - garsiai pasakė Ralfas, 


* Populiari amerikiečių televizijos pokalbių laida. 

šiepdamas lūpas, ir besileidžiančios saulės spinduliuose pamačiau blizgan- 
čias ant jo dantų seiles. 

- Jis užtruko valandą, - ramiai pasakiau, - ir tai dar kažin. 

- Neatsikalbinėk, gudročiau, - putojo Ralfas. - Man neįdomu. Aš ne toks 
kaip jūs. Užsidirbu pragyvenimui. Grįžtu namo pavargęs, neturiu laiko gin- 
čytis. Noriu, kad jo čia nebūtų - dabar, tuoj pat. 

- Čia pat bagažinėje aš turiu atsarginį ratą, - pasakiau. - Jeigu tik galėtu- 
me jį uždėti. 

- Ir jeigu jūs turėtumėte nors elementaraus padorumo... - karštai pradėjo 
Arnis. 

Sitai beveik viską ir nulėmė. Jeigu mūsų bičiulis Ralfas ir būtų sutikęs 
išklausyti priekaištų dėl ko nors savo vaikučių akivaizdoje, tai tik ne dėl ele- 
mentaraus padorumo. Jis užsimojo ant Arnio. Nežinau, kuo tai būtų baigęsi, 
galbūt Arnis būtų atsidūręs kaliuzėj, o automobilis konfiskuotas, - bet aš 
kažkaip suspėjau ištiesti ranką ir sugriebti Ralfą už riešo. 

Prieblandoje jo smūgis dusliai atsitrenkė į mano delną. 

Kiauliukė mergytė inkšdama pravirko. 

Kiauliukas berniukas sėdėjo ant savo triratuko mažne iki krūtinės atvipu- 
siu žandikauliu. | 

Arnis, kuris visados mokykloje praskuosdavo pro rūkomąją zoną it dva- 
sių persekiojamas, nė nemirktelėjo. Po teisybei, jis tartum norėjo, kad tai at- 
sitiktų. 

Ralfas grįžtelėjo į mane išsprogusiomis iš įsiūčio akimis. 

- Gerai, šūduk, - sušnypštė jis, - pirmiau tu. 

Įtempęs raumenis vis nepaleidau jo rankos. 

- Nereikia, žmogau, - tyliai pasakiau. - Atsarginis ratas mano bagažinė- 
je. Duok penkias minutes, kol jį pakeisime, ir mes dingstame tau iš akių. Na, 
prašau. | 

Pamažėle jo ranka atsileido, ir ją laikyti buvo nebe taip sunku. Jis žvilg- 
telėjo į vaikučius. Mergaičiukė —- berniuko akys buvo plačios 
plačios, ir, matyt, šitai padėjo jam apsispręsti. 

- Penkias minutes, - sutiko jis ir žvilgtelėjo į Arnį. - Tau velniškai pasi- 
sekė, kad neiškviečiau policijos. Tasai griozdas neperėjęs techninės apžiūros 
ir neturi numerių. 

Aš laukiau, kad Arnis pasakys ką nors įžūlaus ir situacija vėl užkais, nes 
žaidimas pereis į naujas vėžes, bet, galimas daiktas, jis dar nebuvo visai pa- 
miršęs apdairumą. 

- Dėkui, - pasakė. - Atleiskite, jeigu aš pasikarščiavau. 

Ralfas kriuktelėjo ir įnirtingai susikamšė į kelnes marškinius. Vėl pažvel- 
gė į savo mažylius. 

- Greičiau namo! - užstaugė jis. - Ką čia veikiate? Ar norit, kad aš jums 
kailį bum-bum-bum? 

O Dieve, kas per onomatopėjinė šeimynėlė, pagalvojau. Susimildami, tė- 
čiai, nedarykit bum-bum-bum savo vaikučiams, o tai dar jie prileis kaka 
blem-blem į kelnytes. 

Vaikiūkščiai, palikę savo triratukus, pabėgo pas motiną. 

- Penkias minutes, - pakartojo jis, įrėmęs į mus gera nelemiantį žvilgsnį. 

Ir vėliau šįvakar, leisdamas su vaikinais per gerklę vieną kitą taurelę, jis 
galės pasigirti, kaip tvirtai laikėsi prieš tą į narkotikus ir seksą pasinešusią 
kartą. “Taip, sere, aš paliepiau, vaikinai, patraukite tą sukruštą lūženą nuo 
mano namų, kol aš jums nepadariau bum-bum-bum. Ir patikėkite, išsinešdi- 
no lyg jiems sviltų padai ir jau būtų pradėję rūkti subinės.?' Ir paskiau jis už- 
sirūkys “Lucky Strike“. Arba “Came". 

Pakišome Arnio domkratą po buferiu. Arnis nenuspaudė rankenos nė tri- 
jų kartų, kai prietaisas lūžo perpus, sausai triokštelėjęs ir pažerdamas rūdžių 
dulkes. Arnis pažvelgė į mane nužemintai ir podraug pasibaisėjęs. 

- Nieko tokio, - nuraminau jį. - Pasinaudosime manuoju. 

Buvo jau prieblanda, pradėjo darytis tamsu. Nuo susidūrimo su - Baseino 
alėjos nr. 119 Didžiuoju Tūzu mano širdis vis dar plakė greičiau, o burna 
džiūvo. | 
 - Atleisk, Deni, - tyliai pasakė jis. - Aš pasistengsiu daugiau tavęs neįvel- 
ti į ką nors tokio panašaus. 

- Nesuk sau galvos. Na, keičiam ratą. 

Su manuoju domkratų pakėlėme “Plimutą" (keletą siaubingų sekundžių 
maniau, kad užpakalinis buferis su išpuvusio metalo džeržgesiu tuoj tuoj 
atpliš) ir nuėmėme ratą. Pakeitę atsarginiu, šiaip taip prisukome veržles ir 
galiausiai automobilį nuleidome. Kaip gera buvo regėti jį vėl stovintį ant 
grindinio; jau buvau išsigandęs to, kaip supuvęs buferis išlinko nuo domk- 
rato. 

- Stai, - tarė Arnis, trinktelėdamas rato gaubtą viršum veržlių. 

Stovėjau žvelgdamas į “Plimutą", ir tasai jausmas, kuris buvo mane apė- 
męs Lebėjaus garaže, staiga vėl sugrįžo. Tai atsitiko, kol žvelgiau į dešinio- 
jo užpakalinio rato naująją “Firestone" padangą. Ant juodo jos šono tebebu- 
vo vienas iš gamintojo lipdukų ir šviesiai geltonos atžymos kreida, padary- 
tos benzino kolonėlės aptarnautojo, kai paskubom ją balansavo. 

Manimi perbėgo šiurpulys, tačiau perteikti staiga mane apėmusį fatališ- 
ką jausmą neįmanoma. Tartum būčiau išvydęs gyvatę, besirengiančią 1šsi- 
nerti iš savo senosios odos - dalis jos jau buvo nusinėrusi, atidengdama nau- 
jumu spindinčius Žvynus... | 

Ralfas nuo priebučio rūsčiai stebėjo mus, vienoje rankoje laikydamas 
taukais varvantį hamburgerio sumuštinį, kitos kumštyje gniauždamas “Iron 
City“ skardinėlę alaus. 

- Gražus, ką? - sumurmėjau Arniui, įmesdamas jo sulūžusį domkratą 
“Plimuto" bagažinėn. 

- Tikras Robertas Dedfordas*, - irgi sumurmėjo Arnis, ir daugiau nerei- 
kėjo - abu sukikenom, kaip tatai kartais atsitinka pasibaigus ilgai, sudėtingai 
situacijai. 

Arnis įmetė ratą su nuleista padanga į bagažinę viršum domkrato ir prat- 
rūko prunkšti, prisidengęs rankomis burną. Atrodė kaip berniūkštis, ką tik 


* Iškreipta garsaus aktoriaus Roberto Redfordo (Robert Redford) pavardė. 
“Red" angl. raudonas, “dead"' - negyvas. 

nutvertas šluojantis stiklainį džemo. Nuo tos minties aš visai nebesusiturė- 
jau. 

- Iš ko judu, pankai, juokiatės? - sustūgo Ralfas ir paėjėjo arčiau priebu- 
čio laiptelių. - A? Norite pasijuokti išverstais snukiais? Galiu jums parodyti, 
kaip tatai daroma, dievaži! 

- Nešdinamės iš čia, greičiau! - pasakiau Arniui ir šokau prie savojo 
“Dasterio"'. Niekas dabar nebegalėjo sustabdyti juoko, tiesiog raičiausi nuo 
j0. Įkritau į priekinę sėdynę ir staugdamas iš juoko užvedžiau variklį. Prie- 
kyje manęs Arnio “Plimutas? riaumojo, mesdamas didžiulį dvokiantį debe- 
sį mėlynų dūmų. Netgi per tą griaudesį girdėjau savo draugo šaižų, nesuval- 
domą juoką, sprendžiant iš garso, virstantį isterija. 

Ralfas it bulius metėsi per veją, vis dar su varvančiu burgeriu ir alumi 
rankose. 

- Iš ko juokiatės, pankai? A? 

- Iš tavęs, mulki! - triumfuojančiai šūktelėjo Arnis, ir “Plimutas" pajudė- 
jo iš vietos, trankiai šaudydamas išmetamuoju vamzdžiu. Numyniau kuro 
pedalą ir gavau staigiai pasukti į šalį, kad nesuvažinėčiau Ralfo, kuris dabar 
buvo aiškiai nusiteikęs žudyti. Aš vis tebesijuokiau, tačiau juokas buvo ne- 
be geras, jeigu apskritai kada nors toks buvo - jisai skambėjo šaižiai, pridu- 
sęs, beveik kaip klyksmas. 

- Užmušiu tave, panke! - stūgavo Ralfas. 

Vėl numyniau akceleratorių, ir šįsyk mažne įvažiavau į Arnio mašinos 
užpakalį. 

Parodžiau Ralfui nepadorų gestą: 

- Se, pasprink! - šūktelėjau. 

Jis liko už mūsų. Bandė dar mus pasivyti, kelias sekundės pumpavo ša- 
ligatviu, paskiau sustojo uždusęs ir urgzdamas. 

- Kokia beprotiška diena, - garsiai pasakiau ir pats šiek tiek išsigandau 
drebančio, ašaringo savo balso. Tas aitrus skonis vėl sugrįžo mano burnon. 
- Kokia beprotiška, sukrušta diena! 


< 


Darnelo garažas Hemptono gatvėje buvo ilgas pastatas aprūdijusiais gof- 

miau, mažesniu šriftu galėjai perskaityti: Vietos garaže nuomojamos savai- 
tei, mėnesiui arba metams. 

Už garažo buvo automobilių laužynas - kvartalo ilgio kiemas, aptvertas 
penkių pėdų aukščio tos pačios gofruotos skardos juostomis, tai buvo Vilio 
Darnelo abejinga nuolaida Miesto planavimo valdybai. ss kad toji 
valdyba galėjo kaip nors Vilį Darnelą sudrausminti, ir ne vien todėl, kad du 
iš trijų Planavimo valdybos nariai buvo jo draugai. Libertivilyje Vilis Darne- 
las pažinojo kone kiekvieną, su kuriuo nors kiek reikėjo skaitytis. Buvo vie- 
nas iš tų vyriokų, kokius gali aptikti beveik bet kuriame didesniame ar ma- 
žesniame mieste veikiančius užkulisiuose. 

Buvau girdėjęs, kad jis įsivėlęs į gyvą narkotikų prekybą Libertivilio vi- 
durinėje ir Derbio žemesniojoje vidurinėje mokyklose, taip pat - kad pavir- 

šutiniškai pažįstamas su stambaus masto aferistais Pitsberge ir Filėje. Aš ne- 
tikėjau tais gandais, - bent nemaniau, kad tikiu, - bet žinojau: jeigu tau rei- 
kia pliaukščių, žaislinių bombikių ar iš butelio paleidžiamų raketų Liepos 
Ketvirtajai*, gausi jų pas Vilį Darnelą. O dar buvau girdėjęs iš savo tėvo, 
kad prieš dvylika metų, tai yra man teesant vos penkerių metų bambliui, Vi- 
lis buvo apkaltintas kaip viena iš svarbiausių akučių vogtų automobilių pre- 
kybos žiede, nusidriekusio nuo mūsų kraštų į rytus iki Niujorko miesto ir 
netgi toliau - iki pat Bengoro, Meino valstijoje. Tiesa, kaltinimų paskiau at- 
sisakyta. Bet mano tėtis taip pat teigė esąs tvirtai įsitikinęs, kad Vilis Darne- 
las gali būti iki ausų pasinėręs į kitus tamsius dalykėlius - kokius tik gali su- 
galvoti, pradedant sunkvežimių apiplėšinėjimais, baigiant senienų klastotė- 
mis. 

Kaip tik toji vieta, nuo kurios verčiau laikytis kuo atokiau, Deni, yra pa- 
sakęs man tėvas vos prieš metus, netrukus po to, kai įsigijau savo pirmąjį 
kledarą ir investavau dvidešimt dolerių, išsinuomodamas vieną iš tų-Darne- 
lo savitarnos garažo boksų, kur ketinau pabandyti pasikeisti karbiuratorių. 
Eksperimentas pasibaigė visiška nesėkme. 

Kaip tik toji vieta, nuo kurios verčiau laikytis kuo atokiau - ir štai aš čia, 
jau sutemus, kai iš dienos horizonte telikus vien raudona žara, įvažiuoju vi- 
dun pro pagrindinius vartus. Mano priekinių žibintų šviesa išgriebdavo iš 
tamsos tiek besimėtančių nebetinkamų autodalių, kėbulų nuolaužų ir visuo- 
tinės netvarkos, jog pasijutau dar labiau pavargęs ir prislėgtas. Prisiminiau, 
kad nepaskambinau namo ir kad motina su tėvu tikriausiai suka galvas, kur, 
velniai rautų, galėjau aš pasidėti. 

Amis pristabdė priešais didžiules duris, prie kurių ženklas skelbė: PRIEŠ 
ĮVAŽIUODAMAS SIGNALIZUOK. Pro suodiną langą greta durų liejosi 
silpna šviesa - kažkas viduje buvo - ir aš vos susiturėjau neišsilenkęs pro lan- 
gelį ir nešūktelėjęs Arniui, kad nuvarytų nakčiai savo automobilį prie mano 
namų. Staiga įsivaizdavau, kaip mes užklumpame Vilį Darnelą ir jo draugu- 
žius, inventorizuojančius pagrobtus spalvotus televizorius ar perdažinėjan- 
čius vogtus “Kadilakus"'. Kieti Vaikinai** Libertivilyje. 

Arnis paprasčiausiai sėdėjo savo automobilyje, nei signalizavo, nei ką ki- 
ta veikė, ir aš jau buvau beišlipąs jo paklausti, kas per dalykas, bet tuo metu 
jis atėjo pas mane. Netgi ir toje prieblandoje, kuri dar buvo likusi, jis atrodė 
didžiai sutrikęs. 

- Ar nepasignalizuotum už mane, Deni? - nužemintai paklausė jis. - At- 
rodo, Kristinos signalas neveikia. 

- Zinoma. 

- Dėkui. 

Dusyk pyptelėjau ir po kelių sekundžių didžiulės garažo durys žlegėda- 
mos pakilo viršun. Angoje stovėjo patsai Vilis Darnelas atsikišusiu virš dir- 
žo pilvu. Jis nekantriai pamojo Arniui įeiti. 


* Amerikos Nepriklausomybės diena. 
** Užuomina į populiarių, vaikams skirtų bestselerių seriją apie du brolius ber- 
niukus, it Šerlokas Holmsas sprendžiančius įvairias paslaptis. Pagal j ją buvo 
sukurti TV filmukai. 

Aš apgręžiau savo automobilį, pastačiau jį priekiu į kelią ir taip pat įėjau 
vidun. 

“ Dienai baigiantis patalpa atrodė milžiniška, panaši į skliautėtą rūsį ir bai- 
siai tyli. Joje tilpo kokios šešios dešimtys įžambių boksų, kiekvienas aprū- 
pintas prie grindų pritvirtinta instrumentų dėže klientams su negaluojančiais 
automobiliais, gebantiems taisyti patiems, bet neturintiems įrankių. Aukšto- 
mis lubomis kryžiavosi plikos metalinės, į portalinio krano konstrukcijas pa- 
našios sijos. 

Visur buvo priklijuotos nuorodos: PRIEŠ IŠEIDAMI PATIKRINKITE 
VISUS INSTRUMENTUS arba SUSITARKITE DĖL KĖLIKLIO LAIKO 
Iš ANKSTO, arba TECHNINIO APTARNAVIMO VADOVAI PIRMU- 
MO TEISE ANKSČIAU ATĖJUSIESIEMS, arba NEŠVANKYBĖS IR 
KEIKSMAI ČIA NETOLERUOJAMI. Ir tuzinai kitų: kur tik pasisuksi, akis 
užkliūna už vienokio ar kitokio. Vilis Darnelas išties didelis nuorodų mėgėjas. 

- Dvidešimtas boksas! Dvidešimtas boksas! - šūktelėjo Arniui Darnelas 
savo irzliu, dusulingu balsu. - Pastatyk jį ten ir užgesink, kol dar mes visi 
neuždusome! 

“Mes visi" - tai, regis, grupelė vyrų tolimajame garažo kampe apie itin 
didelių gabaritų kortų stalą, nuklotą pokerio žetonėliais, kortomis ir alaus 
buteliais. Jie žvelgė į naująjį Arnio pirkinį su įvairaus laipsnio pasidygėjimo 
ir linksmumo išraiškomis. 

Arnis nuvažiavo iki dvidešimtojo bokso, pastatė automobilį ir išjungė va- 
riklį. Didžiule nelyginant olos erdve nupleveno mėlyni dūmai. 

Darnelas pasigręžė į mane. Jis vilkėjo baltais jūreiviškais marškiniais ir 
rudomis chaki kelnėmis. Riebalai storomis rinkėmis pūpsojo jam ant spran- 
do ir karojo pagurkliu nuo smakro. 

- Vaikuti, - pasakė jis tuo pačiu dusulingu balsu. - Jeigu tu jam pardavei 
tą gabalą šūdo, tai turėtumei gėdytis. 

- Aš jam nepardaviau. - Nežinia dėl kokios absurdiškos priežasties jau- 
čiau turįs pasiaiškinti tam taukų maišui kaip nesiaiškinčiau nuosavam tėvui. 
- Atvirkščiai, bandžiau atkalbėti. 

- Reikėjo atkalbinėti įtaigiau. - Jis nuėjo prie Arnio, kuris lipo iš automo- 
bilio. Kai šis užtrenkė dureles, iš tos pusės nuo lonžerono pažiro rusvos rū- 
džių dulkės. 

Nors ir astmatikas, Darnelas vaikščiojo gracingais, veik moteriškais jude- 
siais Žmogaus, kuris nutukęs jau seniai ir regėjo prieš save dar ilgus metus 
tokios tuklybės. Ir nepaisant astmos, jis jau šaukė ant Arnio, šiam dar nes- 
pėjus nė atsigręžti. Manau, galėtumei pasakyti, kad tai buvo žmogus, nepa- 
siduodantis savo negalioms. | 

Kaip vaikinai mokyklos rūkamojoje zonoje, kaip Ralfas Baseino alėjoje, 
kaip Badis Repertonas (bijau, mums labai greit prisieis apie jį kalbėti), jis iš- 
kart pajautė Arniui priešiškumą - tai buvo neapykantos iš pirmo žvilgsnio at- 
vejis. 

- Gerai, tu paskutinįsyk į įvarei čion tą mechanizuotą perdalynę be žarnos 
išmetamosioms dujoms! - riktelėjo jis. - Darsyk tave pagausiu be jos, ir tu 
ištrenktas, supratai? 

- Taip, - Arnis atrodė mažutėlis, pavargęs, nelyginant primuštas. Visa ta 
pašėlus energija, kuri lig šiol padėjo jam laikytis, dabar buvo išgaravus. Man 
šiek tiek skaudu buvo matyti jį tokį. - Aš... 

Darnelas neleido jam tęsti. 

- Tau reikia žarnos išmetamosioms dujoms, tai bus du penkiasdešimt už 
valandą, jeigu užsisakysi iš anksto. Ir dar kai ką čia pat tau pasakysiu, pasis- 
tenk tai įsidėti į galvą, jaunasis mano drauge. Iš jūsų, vaikeliai, man nerei- 
kia jokių šūdalionių. Galiu be jų apsieiti. Si vieta dirbantiems vyriokams, 
kurie turi žiūrėti, kad jų mašinos važiuotų, padėdamos pelnytis duoną, o ne 
turtingiems koledžų berneliams, kurie nori smagiai pasivažinėti, lenktyniau- 
dami gatvėmis. Aš čia draudžiu rūkyti. Jeigu nori užsitraukti dūmą, išeik 
laužynan. 

- Aš ner... 

- Nepertraukinėk manęs, sūneli. Nepertraukinėk ir nesinešk gudručiu, - 
supūkštė Darnelas. Dabar jisai stovėjo priešais Arnį. Kur kas aukštesnis ir 
storesnis, dabar visiškai užstojo mano draugelį. 

Mane vėl pradėjo imti siutas. Tiesiog jutau, kaip mano kūnas vaitoja, 
priešindamasis tiems emocinės įtampos svyravimams, kuriuos patyriau nuo 
tada, kai privažiavome prie Lebėjaus namų ir nebeišvydome ant vejos to 
prakeikto automobilio. 

Vaikai - engiamoji klasė; per kelerius metus savaip išmoksti Dėdei To- 
mui įprasto nuolankumo ir tokiems vaikų nekentėjams kaip Vilis Darnelas. 
Taip, sere, ne, sere, gerai, iš tikrųjų. Bet, Dievuliau, jis persūdo. 

Aš staiga sugriebiau Darnelą už alkūnės. 

- Sere? 

Sisai staigiai apsisuko į mane. Esu pastebėjęs, kad kuo labiau aš nemėgs- 
tu suaugusiųjų, tuo dažniau linkstu į juos kreiptis “Sere". 

- Ką? 

- Tie antai vyrai rūko. Gal pasakytumėt jiems liautis. - Aš parodžiau į vy- 
rukus prie pokerio stalo, kurie ką tik vėl buvo išdalinę kortas. Dūmai viršum 
stalo kybojo 1t mėlynas ūkas. 

Darnelas pažvelgė į juos, paskiau vėl į mane. Jo veidas didžiai apniuko. 

- Stengies, kad tavo bičiulis tuoj pat iš čia išlėktų, jaunikli? 

- Ne, - atsakiau. - Sere. 

- Tad užčiaupk savo koserę. 

Jis vėl atsigręžė į Arnį ir įsisprendė savo mėsingomis rankomis į plačias, 
minkštas strėnas. 

- Aš atpažįstu šliužą, kai tokį pamatau, - pasakė jis, - 1r, manau, kaip tik 
dabar į jį žiūriu. Turėsi bandomąjį laiką, vaikine. Nors kartą pamėginsi prieš 
mane išsidirbinėti, ir nesvarbu, kiek būsi sumokėjęs iš anksto, ištrenksiu ta- 
ve laukan ant subinės. 

Bukas įsiūtis iš paširdžių mušė man į galvą ir ėmė tvinkčioti smilkiniuo- 
se. Mintyse meldžiau Arnį, kad pasakytų tam storam kuiliui išsitraukti savą- 
jį, paglostyti jį ir susikišti atgal rusvon dūlėn taip greit ir taip giliai, kiek te- 
nai lįs. Žinoma, tada atskubėtų Darnelo pokerio draugužiai, ir mes abu vei- 
kiausiai užbaigtume šį žavų vakarą Libertivilio bendruomenės ligoninės pri- 

imamajaime, kur turėtume susiūtas galvas... tačiau šitai buvo beveik verta iš- 
bandyti. 

Arni, mintyse meldžiau, pasakyk jam susikišt savąjį, ir dingstam iš čia. 
Pasipriešink, Arni. Neleisk jam šikt ant tavęs. Nebūk nevykėlis, Arni - jeigu 
tu galėjai pasipriešinti savo motinai, gali pasipriešinti ir šitam savimi paten- 
kintam subingalviui. Tik nors šį sykį nebūk nevykėlis. 

Arnis ilgai stovėjo tylėdamas, nuleista galva ir galiausiai pratarė: 

- Taip, sere. - Zodžiai buvo tokie tylūs, jog juos vos galėjai išgirsti. Ta- 
rytum jis duso nuo jų. 

- Ką tu pasakei? 

Arnis pakėlė galvą. Jo veidas buvo mirtinai išblyškęs, akys pritvinkusios 
ašarų. Negalėjau į tai žiūrėti, man buvo pernelyg sunku. Nusigręžiau. Poke- 
ristai pertraukė savo lošimą ir stebėjo prie dvidešimtojo bokso besirutulio- 
jančius įvykius. 

- Aš pasakiau “Taip, sere“, - drebančiu balsu pratarė Arnis. Atrodė tar- 
tum pasirašęs po kokiu nors baisiu prisipažinimu. Vėl pažvelgiau į tą auto- 
mobilį, 58-ųjų laidos “Plimutą"', kėpsantį čia, nors jo vieta buvo tenai, lau- 
žyne, su kitais supuvusiais Darnelo grabais, ir aš vėl suliepsnojau neapykan- 
ta jam už tai, ką darė Arniui. 

- Gerai, dinktt iš čia, - paliepė jis. - Pas mus jau uždaryta. 

Arnis klupinėdamas it aklas nudūlino šalin. Būtų įbridęs į rietuvę senų 
plikų padangų, jeigu nebūčiau sugriebęs jo už rankos ir nukreipęs į šalį. Dar- 
nelas apsisukęs sugrįžo prie pokerio stalo ir kažką savo dusulingu balsu pa- 
sakė bendrams. Tie pratrūko kvatotis. 

- Man viskas gerai, Deni, - pasakė Arnis, tartum aš būčiau klausęs. Tu- 
rėjo sukandęs dantis, krūtinė jam kilnojosi nuo tankaus, paviršutiniško alsa- 
vimo. - Man viskas gerai, atstok, man viskas gerai, visiškai gerai. 

Paleidau jo ranką. Išėjome pro duris, ir Darnelas mums pavymui riktelėjo: 

- Ir neatsivedinėkit čia savo pašlemėkų draugelių, arba būsit išmesti! 

Vienas iš tų kitų pridūrė: 

- Ir palikit savo žolytę namie! 

Arnis susigūžė. 

Jis buvo mano draugelis, bet kai taip susigūžė, ėmiau jo neapkęsti. 

Ištrūkome vėsion tamson. Durys .už mūsų žlegėdamos nusileido. Štai 
kaip nuvežėme Kristiną į Darnelo garažą. Sauniai praleidome laiką, a? 


6 / Lauke 


Šit turiu aš mašiną, ir benzino yra, 
Tad šiknon pabučiuokit, ate... 
- Glenas Frėjus 


Įsėdome mano automobilin, ir aš išvažiavau iš kiemo. Keista, jau buvo 
kažkiek po devynių. Kaip lekia laikas, kai tau.kas nors įdomu. Danguje švie- 

tė pusė mėnulio. Jis ir oranžinės šviesos didžiulėje parkavimo aikštelėje prie 
Monrovilio prekybos centro nublankino ir tas žvaigždes, kurios ketino jau 
pasirodyti. 

Pirmus du ar tris kvartalus važiavome visiškoje tyloje, o paskiau staiga 
Arnis graudžiai pravirko. Aš tikėjaus ko nors panašaus, tačiau toksai stiprus 
jausmų proveržis mane išgąsdino. Tučtuojau privažiavau prie šaligatvio. 

- Arni... 

Aš iškart pasidaviau. Jis nesiliaus, kol kaip reikiant neišsiverks. Ašaros ir 
kūkčiojimai liejosi šaižiu, aitriu srautu, visiškai netramdomai - Arnis buvo 
išnaudojęs visas šios dienos savitvardos atsargas. Iš pradžių man pasirodė, 
kad tai tik reakcija į visa, kas nutiko; ir aš panašiai jaučiausi, tik man šitai 
susitelkė į galvą, kuri skaudėjo it sugedęs dantis, ir į skrandį, kurį šleikščiai 
maudė. 

Taigi taip, iš pradžių aš pamaniau, kad čia tik nelyginant kokia reakcija, 
spontaniška iškrova, ir galbūt iš pradžių taip 17 buvo. Bet po minutės ar dvie- 
jų supratau, kad tai kur kas daugiau; reikalas buvo žymiai sudėtingesnis. Ir 
aš pradėjau pagauti jo keliamų garsų žodžius - iš pradžių tik vieną kitą, pas- 
kiau visą jų virtinę. 

- Aš jiems parodysiu! - šūkčiojo jis neaiškiai, vis kūkčiodamas. - Aš 
parodysiu tiems sukruštiems šunsnukiams aš parodysiu jiems Deni jie dar 
pasigailės priversiu tuos krušeivas paspringti... PASPRINGTI... PA- 
SPRINGTI! | 

- Liaukis, - išsigandęs pasakiau. - Arni, nereikia. 

Bet jis nesiliovė. Pradėjo kumščiais trankyti mano “Dasterio" prietaisų 
panelį - gana stipriai, palikdamas jame duobutes. 

- Aš jiems parodysiu, tu pamatysi! 

Blausioje mėnulio ir gatvės žibintų šviesoje jo veidas atrodė pabjaurėjęs, 
nelyginant raganiaus. Tartum greta sėdėtų visai svetimas žmogus. Arnis kla- 
jojo kažkokiais šaltais visatos toliais, kuriuos linksmasis Dievulis palieka to- 
kiems kaip jis. Nebepažinau jo. Ir nenorėjau pažinti. Galėjau tik bejėgiškai 
sėdėti ir viltis, kad Arnis, kurį aš pažinojau, sugrįš atgalios. Po kurio laiko 
taip ir įvyko. 

Isteriški žodžiai vėl perėjo į raudą. Neapykanta dingo, ir dabar jis tik ver- 
kė - iš visos širdies, pasikūkčiodamas, apimtas nevilties. 

Aš sėdėjau prie vairo, nežinodamas, ką daryti. Norėjau atsidurti kurioje 
nors kitoje vietoje - matuotis batus “Thom McAn's* prekybos centre, pildy- 
ti kredito blanką nukainotų prekių parduotuvėje ar stovėti prie apmokamo 
tualeto kabinos susuktais viduriais ir be cento kišenėje. Bet kur, žmogau, ne- 
būtinai Monte Karle. O svarbiausia - aš sėdėjau trokšdamas, kad būčiau vy- 
resnis. Kad mes abu būtume vyresni. 

Tačiau tai tik išsisukinėjimas. Zinojau, ką daryti. Prisiversdamas, neno- 
rom pasislinkau ant sėdynės arčiau, apkabinau jį ir prisitraukiau prie savęs. 
Jutau man į krūtinę įkniubusį karštą, drugio krečiamą jo veidą. Sitaip mudu 
sėdėjome kokias penkias minutes, o paskiau aš nuvežiau jį namo ir palikau 
ten. Po to irgi parvažiavau namo. Vėliau nė vienas iš mūsų daugiau neprisi- 
minėme apie tai, kaip aš jį laikiau savo glėbyje. Niekas tada nėjo pro šalį ir 


46 


nematė mūsų sustojusių prie šaligatvio. Turbūt, jei kas nors būtų matęs, mes 
būtume atrodę kaip porelė žydrių. Aš sėdėjau tiesiai, laikiau jį savo glėby- 
je, guodžiau kaip įmanydamas ir stebėjausi, kaip čia išėjo, kad aš vieninte- 
lis Arnio Kaningemo draugas, nes tuo metu, patikėkite manimi, aš nenorė- 
jau būti jo draugu. 

Kažkaip pagalvojau, - jau tada man atėjo ta mintis, nors dar ir neaiškiai, 
- kad galbūt dabar ir Kristina bus geriausiu jo draugu. Nebuvau tikras, ar tai 
man irgi patiko, nors mes abu dėl jos tą dieną perėjome per tą patį mėšlo 
fabriką. 

Kai mudu pririedėjome prie šaligatvio ties jo namais, paklausiau: 

- Tau bus viskas gerai, vyruti? 

Jis išspaudė šypsenėlę: 

- Aha, bus tvarka, - ir liūdnai pažvelgė į mane. - Žinai, man reiktų susi- 
rasti kokią kitą labdaros sritį. Širdies ligų fondą. Vėžio draugiją. Ką nors. 

- Ak, nereikia. 

- Žinai, ką turiu galvoje. 

- Jeigu tai, kad esi šlapukas, nepasakai man nieko nauja. 

Priekiniame priebutyje užsižiebė šviesa, ir pro duris išpuolė Maiklas ir 
Regina, abu, matyt, skubėdami įsitikinti, ar tai mes, ar valstijos policija, at- 
važiavusi pranešti, kad jų vienturtis sūnus suvažinėtas greitkelyje. 

- Arnoldai? - šaižiai pašaukė Regina. 

- Išnyk, Deni, - pasakė Arnis, dabar šiek tiek nuoširdžiau nusišypsoda- 
mas. - Nereikia tau šios mėšliavos. - Jis išlipo iš automobilio ir klusniai at- 
siliepė: - Sveika, mam, sveiks, tėt. 

- Kur tu buvai? - paklausė Maiklas. - Jaunuoli, tu baisiai išgąsdinai savo 
motiną! 

Arnis buvo teisus. Galėjau apsieiti be šeimos susijungimo scenos. Nuva- 
žiuodamas žvilgtelėjau į užpakalinio vaizdo veidrodėlį ir pamačiau tenai jį 
stovintį, vienišą ir pažeidžiamą - ir paskiau juodu iš abiejų šonų apsupę 
pradėjo ginti mano draugelį 60 000 dolerių vertės lizdo linkui, be abejo, vi- 
su pajėgumu sutelkdami į jį savo naujausias tėviškąsias įkyrybes, pasisem- 
tas Tėviškojo Poveikio kursuose, “est"'* seminaruose, ar dar nežinia kur. Jie 
tuo klausimu buvo tokie racionalūs, štai kur visa esmė. Jie didžia dalimi kal- 
ti dėl to, koks jis dabar, ir tiesiog pernelyg sukruštai racionalūs, kad tą sup- 
rastų. 

Įsijungiau radiją ir nustačiau FM-104 bangą, per kurią tęsėsi laida “Sa- 
vaitgalio vakarėlis" - Bobas Segeris ir “Silver Bullet Band" dainavo “Vis tas 
pat". Jos banalumas buvo mažumėlę per tobulas, tad aš persijungiau į “Fi- 
lių“** rungtynes. 

“Filiai" pralošinėjo. Nieko baisaus. To ir galėjai tikėtis. 


* Erhard Seminar Training (angl.) - grupinės psichoterapijos sistema. 
** Čia, matyt, turima omeny “Philadelphia Flyers“ - profesionalaus ledo ritulio 
komanda. 

7 I Blogi sapnai 


Lakstau keliais, aš, paukštyt, 
Ir tau manęs nepavyt. 
Taip, lakstau keliais aš, paukštyt, 
Ir tau niekaip manęs nepavyt. 
Eikš šen lenkčių su manimi, 
Mažyt, mažyt brangi. 
Traukis, paukštyt! Atgalios! 
O tai dar aptėkšiu tau akis! 

* - Bo Didlis 


Kai sugrįžau namo, mano tėtis ir sesė sėdėjo virtuvėje, valgydami su- 
muštinius su ruduoju cukrumi. Iškart pasijutau alkanas ir prisiminiau, jog aš 
dar nevakarieniavęs. 

- Kur buvai, Bose? - paklausė Eleina, vos tepakeldama akis nuo žurnalo 
"16", “Creem", “Tiger Beat" ar dar kažkokio. Ji vadino mane Bosu nuo ta- 
da, kai aš praeitais metais atradau Briusą Springstiną ir tapau jo fanatiku. Ši- 
taip turėta omeny man įgelti. 

Keturiolikmetė Eleina jau buvo bepradedanti atsisveikinti su vaikyste ir 
skleistis į tikrą amerikiečių gražuolę, kokia ji galiausiai ir tapo - aukšta, tam- 
siaplauke, mėlynake. Tačiau tos 1978-ųjų vasaros pabaigoje ji turėjo visus 
paauglių bandos žvėriūkščio bruožus. Devynerių pradėjo nuo Donio ir Me- 
rės, paskiau vienuolikos ėjo iš proto dėl Džono Travoltos (kažkurią dieną 
per „klaidą pavadinau jį Džonu Revolta, ir Ji mane taip drykstelėjo, jog be- 
maž reikėjo susiūti skruostą - na, turbūt aš iš dalies to nusipelniau). Dvyli- 
kos ji susižavėjo Šonu. Paskiau buvo Endis Gibas. Visai neseniai jos skonis 
pakrypo kur kas grėsmingesne linkme: į sunkiojo metalo rokerius, tokius 
kaip “Deep Purple“ ir naujoji grupė “Styx"". 

- Padėjau Arniui susirasti vietą jo automobiliui, - pasakiau, skirdamas sa- 
vo žodžius tiek pat tėvui, kiek 1r Elei. Tiesą sakant, labiau pastarajai. 

- Tam šliužui, - atsiduso Elė ir pervertė žurnalo lapą. 

Staiga man kilo kažkoks baisus noras išplėšti iš jos rankų žurnalą, sud- 
raskyti jį ir sviesti jai į veidą. Tai dar aiškiau įrodė, kokią įtemptą dieną tu- 
rėjau, nes galėjau bet ką padaryti. Eleina iš tikrųjų nelaiko Arnio šliužu: ji tik 
stengiasi kiekviena patogia proga man įgelti. Bet galbūt pastarąsias kelias 
valandas pernelyg dažnai girdėjau Arnį vadinamą šliužu. Dievaži, jo ašaros 
dar nenudžiūvo nuo mano marškinių krūtinės, tad, galimas daiktas, ir aš pats 
šiek tiek pasijaučiau šliužu. 

- Ką š šiomis dienomis veikia Kis, brangute? - Gakigušiai ją meiliai. - Gal 
neseniai parašė kokį meilės laiškutį Erikui Estradai? “O, Erikai, mirštu be ta- 
vęs, kaskart širdis man sustoja, kai pagalvoju apie tavo storas, riebias lūpas 
prisispaudžiant prie manųjų...?' 

- Tu gyvulys, - šaltai atrėžė ji. - Paprasčiausiai gyvulys, štai kas tu. 

- Na ir puiku. 

- Teisingai. - Paėmusi žurnalą ir sumuštinį, ji išlėkė svetainėn. 

Nuėjau prie šaldytuvo ir pasirausęs jame aptikau rūkytos dešros ir pomi- 
dorų. To man pasirodė nepakankama. Ten dar buvo pusė pakelio lydyto sū- 
rio, bet pernelyg mėgaudavausi juo pradinuko amžiuje, kad dabar susivilio- 
čiau. Tad apsistojau prie kvortos pieno užsigerti sumuštiniui ir atsidariau dė- 
želę “Campbell'o" kapotos jautienos sriubos. 

- Na kaip, nusipirko ją? - paklausė tėtis. Jis dirbo mokesčių konsultantu 
“H4R" susivienijime. Taip pat privačiai konsultuodavo mokesčių klausi- 
mais. Seniau jis dirbo etatiniu buhalteriu stambiausioje Pitsbergo architektū- 
ros firmoje, bet paskiau, po ištikusio širdies smūgio, turėjo pasitraukti. Tėtis 
geras Žmogus. 

- Aha, nusipirko. 

- Vis taip pat prastai ji atrodo? 

- Prasčiau. Kur mama? 

- Savo kursuose. 

Mudviejų žvilgsniai susidūrė, 1 abu mažne suprunkštėme iš juoko. Tuoj 
pat susigėdę nukreipėme akis į skirtingas puses, tačiau nors ir nuoširdžiai 
susigėdome, tai mažai tepadėjo. Mano mamai keturiasdešimt ir dirba stoma- 
tologe higieniste. Ilgą laiką ji nedirbo, bet kai tėtį ištiko širdies smūgis, vėl 
sugrįžo į darbą. 

Prieš ketverius metus ji nusprendė esanti dar nepasireiškusi rašytoja. Pra- 
dėjo kurti eiles apie gėles ir apsakymus apie gerus ir malonius senukus, pa- 
siekusius savo gyvenimo rudenį. Kartkartėmis pasinešdavo į drąsų realizmą 
ir sukurdavo apsakymą apie jauną merginą, Jaučiančią pagundą “surizikuo- 
ti", o paskiau nusprendžiančią, kad būtų kur kas geriau, jeigu ji Išsaugotų 
Tai Vedybiniam Guoliui. Šią vasarą ji užsirašė į pradedančių rašytojų kur- 
sus Horlikse - kur, prisimenate, dėstė Maiklas ir Regina Kaningemai - ir da- 
bar visas savo temas ir istorijas talpino knygon, kurią pavadino “Apybraižos 
apie meilę ir grožį“. 

Šiuo metu galbūt jūs sau sakote (ir, jeigu taip, tai tuo didesnė j jums gar- 
bė), kad nieko juokinga, jeigu moteris, sugebėjusi išsaugoti darbą ir užau- 
ginti vaikus, nusprendžia pabandyti ką nors nauja, šiek tiek praplėsti savo 
akiratį. Ir, žinoma, jūs būsite teisūs. Taip pat galbūt jūs sau sakote, kad ma- 
no tėvas ir aš pagrįstai turėjome ko susigėsti, kad mudu - ne kas daugiau 
kaip pora moteris diskriminuojančių kuilių, ir vėlgi jūs būsite visiškai teisūs. 
Aš dėl nieko nesiginčysiu, tačiau pasakysiu, kad jeigu jums patiems dažnai 
būtų tekę kentėti kaip man su tėčiu - taip pat ir Eleinai - žodinius skaitymus 
iš “Apybraižų apie meilę ir grožį", galbūt kiek geriau suprastumėte, kodėl 
krizendavome. 

Ką gi, ji buvo ir yra nuostabi mama ir, spėju, taip pat nuostabi žmona 
mano tėvui, - aš bent niekad negirdėjau jo skundžiantis, ir jis niekad neužt- 
rukdavo svetur kiaurą naktį gerdamas, - tad visa, ką galiu pasakyti mus pa- 
teisindamas - tai, Kad mudu nė vienas nesijuokėme jai į veidą. Suprantu, tai 
gan menkas pasiteisinimas, bet vis dėlto geriau negu joks. Nė vienas iš mud- 
viejų nebūtume išdrįsę jos taip įskaudinti. 

Prisidėjęs ranką prie burnos, pabandžiau nuslopinti krizulį. Mirksnį man 
pasirodė, kad tėtis užsprings duona su cukrumi, kuriuos valgė. Nežinau, apie 

ką jis galvojo, bet man į mintis įstrigo gana nesenas esė, pavadintas “Ar Jė- 
zus turėjo sūnų?" | 

Po visų kitų šios dienos nutikimų, to jau buvo beveik per daug. 

Nuėjau prie spintelės ir pasiėmiau stiklinę pienui; kai atsigręžiau, tėvas 
buvo jau susitvardęs. Tatai ir man padėjo suimti save į rankas. 

- Atrodei kažkoks apniukęs, kai įėjai, - prašneko jis. - Ar su Arniu viskas 
gerai, Deni? 

- Dėl Arnio šaltai, - pasakiau, suversdamas sriubą į prikaistuvį ir pasta- 
tydamas ant viryklės. - Jis ką tik įsigijo automobilį, ir jis šlamštas, bet su Ar- 
niu tvarka. - Žinoma, su Arniu nebuvo tvarka, bet esama dalykų, kurių ne- 
gali prisiversti pasakyti savo tėčiui, nesvarbu kaip jam puikiai sektųsi vyk- 
dyti didžiąją amerikietiškos tėvystės paskirtį. 

- Kai kurie Žmonės nieko nemato, kol patys neįsitikina, - pasakė jis. 

- Ką gi, manau, jis greit įsitikins. Pastatė automobilį pas Darnelą už dvi- 
dešimt per savaitę, nes jo tėvai nenori, kad laikytų jį prie namų. 

- Dvidešimt per savaitę? Vien už boksą? Ar už boksą ir įrankius? 

- Tik už boksą. 

- Tai didžiojo kelio plėšikystė. 

- Aha, - sutikau, pastebėdamas, kad įkandin šios tėvo išvados nesekė pa- 
siūlymas pastatyti automobilį pas mus. 

- Nori sulošti kribidžą*? 

- Galbūt, - sutikau. 

- Aukščiau nosį, Deni. Juk negali už kitus daryti jų klaidų. 

- Aha, tikrai. 

Mudu sulošėme tris ar keturias partijas kribidžo, ir visus kartus jis mane 
sulupo - visad jis laimi, jeigu tik nebūna labai pavargęs ar išmetęs porą tau- 
relių. Tačiau aš nepykstu. Reikšmingesni tampa tie kartai, kai aš jį supliekiu. 
Mums belošiant, įėjo mama - užraudusi, spindinčiomis akimis, atrodanti per 
jauna, kad būtų mano mama. Prie krūtinės ji spaudė savo apsakymų ir apyb- 
raižų knygą. Pabučiavo mano tėvą - ne kaip paprastai atsainiai pakšteldama, 
bet tikru bučiniu, nuo kurio pasijaučiau taip, jog man staiga kilo noras atsi- 
durti kur nors kitur. 

Ji pasiteiravo to paties apie Arnį ir jo automobilį, kuris sparčiai buvo be- 
tampąs svarbiausia pokalbių tema namuose nuo to laiko, kai subankrutavo 
mano motinos brolis Sidas ir paprašė mano tėvą paskolinti pinigų. Aš vėl 
pakartojau tą pačią seną giesmelę. Paskiau nuėjau viršun atsigulti. Vos be- 
pavilkau subinę, bet man atrodė, kad mama ir tėtis turi savų reikalų... Nors 
tai tema, į kurią aš niekad per daug nesigilindavau, kaip, manau, jūs patys 
suprantate. 

Eleina jau gulėjo lovoje, klausydamasi naujausių K-tel"** hitų. Papra- 
šiau ją, kad pritildytų garsą, nes ruošiausi miegoti. Ji parodė man liežuvį. 
Tokių dalykų aš niekaip nepakęsiu. Įėjau vidun ir tol ją kutenau, kol ėmė 


* Toks kortų lošimas. 
** Populiarių hitų įrašų S9MPSAS, po vidurnakčio transliuodavusi TV laidas 
paaugliams. 

šaukti, kad susivems. Pasakiau - prašom, vemk, čia tavo lova, ir dar ma- 
žumėlę ją pakutenau. Tuomet ji nutaisė tą savąją “prašau, neišdykauk, De- 
ni, nes turiu pasakyti kai ką baisiai svarbaus" miną, itin surimtėjo ir paklau- 
sė mane, ar tiesa, kad galima padegti bezdalus. Viena 1š jos draugių, Karo- 
lina Šamblis jai sakiusi, kad galima, bet Karolina meluodavo beveik apie 
viską. 

Pasakiau jai, kad paklaustų Miltoną Dodą, savo priekvailiai atrodantį 
draugužį. Tada Eleina nejuokais užsiuto ir pabandžius man užvežti paklau- 
sė, kodėl aš visad turiu būti toksai bjaurus. Taigi aš jai pasakiau, kad taip, 
tiesa, galima padegti bezdalus, ir perspėjau, kad nebandytų, o paskiau stip- 
riai apkabinau (ką aš retai bedarydavau - mat pasijausdavau nejaukiai nuo to 
laiko, kai jai pradėjo augti papyčiai, po teisybei, taip pat pasijausdavau ir ku- 
tendamas) ir nuėjau miegoti. 

Nusirengdamas aš pagalvojau, kad vis dėlto diena baigėsi ne taip jau 
blogai. Esama aplinkui žmonių, kurie laiko mane irgi žmogumi, taip pat ir 
Arnį. Pasikviesiu jį pas save rytoj arba sekmadienį, paprasčiausiai pady- 
kinėsime, galbūt pasižiūrėsime per televizorių “Filius" ar sumesime kokį 
buką stalo žaidimą - “Karjeros", “Gyvenimas"', o galbūt tą seną išbandy- 
tąjį “Raktą", ir atsikratysime tos keistos nuotaikos. Vėl pasijausime norma- 
liai. 

Tad atsiguliau mintyse viską išsprendęs ir tikėjausi, kad tuoj pat užmig- 
siu, tačiau miegas neėmė. Kadangi niekas nebuvo išspręsta, ir aš tai žinojau. 
Kartais užsiveda kokie nors dalykai, ir tu pats nesupranti, kas tai per vel- 
niava. 

Varikliai. Tai visai kas kita, kai esi paauglys. Daugybė visų tų variklių, 
ir kažkaip baigiasi tuo, kad tu įkiši į kai kuriuos iš jų degimo raktelį, užve- 
di, bet neturi supratimo, kas, po šimts, jie tokie iš tikrųjų ir kaip veikia. Siek 
tiek nuvoki, tačiau tai ir viskas. Panašiai yra su narkotikais, kaušalu, seksu 
1r kai kada taip pat su kitais dalykais - pavyzdžiui, su vasaros darbu, iš ku- 
rio atsiranda koks nors naujas interesas, ar ekskursija, ar kursas mokykloje. 
Visa tai varikliai. Tau duoda raktus, šiokių tokių nuorodų ir sako: “Užvesk, 
pasižiūrėk, kas iš to bus“, ir kartais atsitinka taip, kad kartais tave jis ištem- 
pia į iš tiesų puikų, pilnakraujį gyvenimą, o kartais - neša velniop greitkeliu, 
palikdamas visą sumaitotą ir kraujuojantį pagriovy. 

Varikliai. 

Būna jų didelių. Kaip “382", kuriuos statydavo į tuos senuosius automo- 
bilius. Tokius, kaip Kristina. 

Gulėjau prietamsy, be paliovos rangydamasis ir vartydamasis, kol galiau- 
siai susigarankščiavo, susijaukė paklodė, ir aš prisiminiau, kaip Lebėjus pa- 
sakė: Jos vardas Kristina. O Arnis iškart kažkodėl nusitvėrė to vardo. -Kai 
buvome dar maži, mes turėjome paspirtukus, paskiau dviratukus, ir aš sava- 
jam buvau davęs vardą, bet Arnis savojo niekaip nepraminė - pasakė, kad 
vardai duodami tik šunims, katėms ir gupijoms. Tačiau tas buvo tada, o ši- 
tai yra dabar. Dabar jis vadina tą “Plimutą" Kristina, ir, kas dar blogiau, kal- 
ba apie jį kaip apie ją". 

Nežinau kodėl, bet man tatai nepatiko. 


Ir netgi dabar mano tėvas kalbėjo apie visą tą reikalą taip lyg Arnis, 
užuot nupirkęs seną griuveną, būtų vedęs. Bet juk buvo ne taip. Visiškai ne. 
O gal? | 

Sustabdyk mašiną, Deni. Grįžk atgal... Noriu darsyk pažvelgti į ją. 

Štai kaip paprasta. | 

Jokio svarstymo, ir tai visai nepanašu į Arnį, kuris paprastai viską taip 
rūpestingai apgalvodavo - gyvenimas pernelyg skausmingai jį išmokė, kas 
atsitinka tokiems vaikinams kaip jis, jeigu pameta galvą ir padaro ką nors 
(oje!) karštomis. Bet šįsyk jis elgėsi it žmogus, kuris susipažįsta bare su šo- 
kėja, puola pasiutusiai jai asistuoti, o pirmadienio rytą pabunda pagiringas ir 
su nauja Žmona. | 

Tai buvo... na... Tarytumei meilė iš pirmo žvilgsnio. 

Nieko, pagalvojau. Mes pradėsim iš naujo. Rytoj mes pradėsim iš naujo. 
Ką nors dėl to sugalvosime. 

Ir galiausiai aš užmigau. Ir sapnavau. 


" 


Kriokiantys starterio sūkiai tamsoje. 

Tyla. 

Vėl sukriokia starteris. 

Variklis užgriebia, prigesta, galiausiai pagauna. 

Tamsoje dirba variklis. 

Paskiau užsidega priekiniai Žibintai, senamadiški poriniai žibintai, jų 
aukšti šviesos pluoštai persmeigia mane nelyginant vabalą ant stiklo. 

Stoviu Rolando D. Lebėjaus garažo tarpdury, o Kristina stovi viduje - 
nauja Kristina, be mažiausio įlenkimo ar rūdžių dėmės. Svarus, skaidrus 
priekinis stiklas viršuje pritemdytas melsva poliarizuota juosta. Iš radijo 1m- 
tuvo sklinda trankūs ritmiški garsai - Deilas Houkinsas mėgdžioja “Siuzę- 
O"* - atgyvenusios epochos balsas, kupinas kažkokio baugaus gyvy- 
biškumo. 

Pro dvigubą stiklopaketinį duslintuvą girdėtis galingo motoro murmesys. 
Ir kažkaip aš supratau, kad tenai, viduje, Hersto pavarų dėžė ir Feulio kolek- 
toriai; ką tik buvo pakeista alyva - švariu, gintariniu “Ouaker State“ automo- 
biliniu krauju. 

Staiga sušvytuoja valytuvai, ir tatai keista, nes niekas nesėdi prie vairo, 
automobilis tuščias. 

- Nagi, pasivažinėkime, stambuoli. Apsukime ratuką. | 

Aš papurtau galvą. Nenoriu sėsti vidun. Bijau. Nenoriu apsukti ratuko. 
Staiga variklis užriaumoja ir vėl prityla, užriaumoja ir vėl prityla; tas garsas 
alkanas, bauginantis, ir kaskart, kai variklis užriaumoja, Kristina tartum šok- 
teli į priekį, nelyginant piktas šuo ant silpno pavadėlio... ir aš noriu pasit- 
raukti... bet mano kojos tartum prikaltos prie suskilinėjusi0 įvažiuojamojo ta- 
kučio klojinio. 

- Paskutinė proga, šaunuoli. 


* Suzy Ouatro - populiari anglų estradinė dainininkė. 

Ir nespėjus man atsakyti - ar netgi greitai pagalvoti - staigiai sužviegia 
betonu padangos, ir Kristina metasi į mane iššieptomis it pražiota, pilna ch- 
romuotų dantų burna radiatoriaus grotelėmis, Žioruojančiais žibintais... 


+ 


Suklikau ir prabudau visiškoje tamsoje, - buvo antra valanda nakties, - iš- 
sigandęs savo paties balso, o dar labiau išsigandau, išgirdęs koridoriumi ati- 
"tapnojančius basų kojų žingsnius. Abiem rankomis laikiau sugriebęs paklo- 
dę, kurią ką tik buvau išsitraukęs iš po savęs, susisukusią vidury lovos. Ma- 
no kūnas buvo lipnus nuo prakaito. 

- Kas čia buvo? - sušuko Elė iš koridoriaus, pati persigandusi. 

Užsidegė šviesa, ir aš išvydau savo motiną trumputėlaičiais naktinukais, 
iš po kurių buvo matyti daugiau, negu ji būtų leidusi, išskyrus kraštutiniau- 
sius atvejus, o tuoj pat už jos - tėtį, besirišantį vonios chalatą, po kuriuo nie- 
ko daugiau nebuvo. 

- Brangiausiasis, kas atsitiko? - paklausė mama plačiomis iš išgąsčio aki- 
mis. Nepajėgiau prisiminti, kada ji paskutinįsyk mane taip pavadino - 
“brangiausiuoju"*? Gal kai man buvo keturiolika? Dvylika? Gal dešimt? Ne- 
žinau. 

- Deni? - paklausė tėtis. 

Už jų visa drebanti išdygo Eleina. 

- Grįžkit į lovas, - pasakiau. - Tai buvo sapnas, štai ir viskas. Nieko dau- 
giau. 

- Oho, - pratarė Eleina, pagarbiai sukrėsta tokios valandos ir I-Brėgės: - 
Tikriausiai tikras siaubo filmas. Deni, kas tai buvo? 

- Sapnavau, kad tu ištekėjai už Miltono Dodo, o paskiau apsigyvenai pas 
mane, - pasakiau. 

- Nesišaipyk 1š sesutės, - sudraudė mama. - Kas tau prisisapnavo, Deni? 

- Neprisimenu. 

Staiga susigriebiau, kad paklodė sušlapus, iš dėmės stirksojo tamsus 
kuokštas kušplaukių. Skubiai viską paslėpiau, kaltai pagalvojęs apie mastur- 
baciją, šlapius sapnus. Dievas žino, kas dar man šmėstelėjo galvoje. Buvau 
visiškai pasimetęs. Pirmąsias vieną dvi sekundes susvaigusia galva netgi ne- 
pajėgiau susigaudyti didelis aš ar mažas - akyse man vis dar stovėjo tas niū- 
rus, baisus, viską nustelbiantis vaizdas, kaip mašina užriaumojusi vis šokte- 
li į priekį, nusėda, vėl šokteli, jos kapotas virš variklio bloko virpa, radiato- 
riaus grotelės it plieniniai dantys... 

Paskutinė proga, stambuoli. 

Motinos ranka, vėsi ir sausa, palietė man kaktą, tikrindama, ar neturiu 
karščio. 

- Viskas gerai, mam, - pasakiau. - Niekai. Tiktai košmaras. 

- Bet tu neprisimeni... 

- Ne. Jau išgaravo. | 

- Išsigandau, - pasakė ji ir nevalingai susijuokė. - Turbūt tu nesužinosi, 
kas yra baimė, kol vienas iš tavo vaikų nesuriks tamsoje. 

- Uf, bjauru, nekalbėkit apie tai, - paprašė Eleina. 

- Grįžk lovon, mažke, - pasakė tėtis, lengvai pliaukšteldamas jai per už- 
pakaliuką. 

Nelabai patenkinta, ji išėjo. Galbūt, nugalėjusi savo pirmą išgąstį, tikėjo- 
si, kad aš palūšiu ir pulsiu isterijon. Tuomet rytą, prisimatuodama liemenėlę 
ir nustačiusi magą, būtų galėjusi pasimėgauti tikra sensacija. 

- Tau tikrai viskas gerai, Deni? Brangiausiasis? 

Vėl tas pats žodis, sugrąžinantis prisiminimus apie nubrozdintus kelius, 
kai iškritau iš savo raudonojo vežimuko; apie jos veidą, kai gulėdavau kan- 
kinamas karščio nuo visų tų vaikystės ligų - kiaulytės, tymų, skarlatinos. Ir 
absurdiškai vos nepravirkau. O buvau už ją devyniais coliais aukštesnis ir 
septyniasdešimčia svarų sunkesnis. | 

- Tikrai. 

- Gerai, - pasakė ji. - Palik degančią šviesą. Kartais tai padeda. 

Ir paskutinįsyk mestelėjusi į tėtį dvejojantį žvilgsnį, ji išėjo. Turėjau apie 
ką susimąstyti - kažin, ar mano motinai kada nors prisisapnuoja košmarai? 
Manau, tai vienas iš tų dalykų, apie kuriuos niekad nepagalvojo. Kad ir ko- 
kius sapnuodavo košmarus, nė vienas jų nepateko į “Apybraižas apie meilę 
1r grožį“. 

Tėtis prisėdo ant mano lovos. 

- Tu tikrai neprisimeni, ką sapnavai? 

Papurčiau galvą. | | 

- Turėjo būti kažkas bloga, Deni, kad tu taip šaukei. - Jo akys buvo 
įbestos į manąsias, rimtai klausdamos, ar tai ne kas nors, ką jis privalėtų Ži- 
noti. | 

Mažne jam pasakiau, kad tai automobilis, prakeiktas Arnio automobilis, 
Kristina, surūdijusi Karalienė, dvidešimties metų senumo, sukrušta bjaurybė. 
Mažne jam pasakiau. Bet paskui kažkaip žodžiai užstrigo man gerklėje, tar- 
tum prabildamas būčiau išdavęs savo draugelį. Gerąjį senį Arnį, kurį mėgs- 
tantis pajuokauti Dievulis nusprendė apsvaiginti bjauria lazda. 

- Gerai, - pasakė tėtis ir pabučiavo mane į kaktą. Pajutau kietus trumpus 
jo barzdos šeriukus, kurie atsiranda tik naktį, užuodžiau jo prakaitą ir suvo- 
kiau jo meilę. Stipriai stipriai apkabinau jį ir jis atsakė man tuo pačiu. 


< 


Jie visi pasišalino, o aš likau gulėti, neišjungęs lempos ant naktinio sta- 
lelio. Bijojau vėl užmigti; tad pasiėmiau knygą ir atsirėmiau į pagalvę. Žino- 
jau, kad mano tėvai apačioje, savo kambaryje, irgi nemiega, svarstydami, ar 
aš neįsivėliau į kokią nors bėdą, o gal - ar neįvėliau į tam tikros rūšies bėdą 
kai ką kitą - fantastiškos figūros rungtynių striksę. 

Nusprendžiau, kad miegoti neįstengsiu. Tad skaitysiu iki pat ryto, o ištai- 
kysiu nusnūsti rytoj popiet, galbūt per nuobodžiąją rungtynių dalį. Ir mąsty- 
damas apie tai užmigau. Kai ryte atsibudau, neatversta knyga gulėjo greta 
lovos ant grindų. 

8 / Pirmosios permainos 


Jei turėčiau, žinai, pinigų, 
Daug daug jų, 
Tai mieste susipirkčiau 
“Merkurijų "" ar du, 
Nusipirkčiau aš “Merkurijų 
Ir keliu lakstyčiau šiuo. 

- “The Steve Miller Band" 


Maniau, Arnis tą šeštadienį užsuks, tad laikiausi apie namus - nukirpau 
veją, išvaliau garažą ir dargi nuploviau visus tris automobilius. Motina ste- 
bėjo visą tą meilę darbui šiek tiek nustebusi ir per priešpiečius, kuriems bu- 
vo dešrainiai su salotomis, pakomentavo, kad man galbūt reikėtų dažniau 
sapnuoti košmarus. 

Nenorėjau skambinti Arniui į namus - tik jau ne po visų tų nemalonumų, 
kuriuos ten pastaruoju metu patyriau, - bet kai per televizorių prasidėjo 
priešrungtyninis šou, o jis vis dar nepasirodė, sutelkiau visą savo drąsą ir 
paskambinau. 

Atsiliepė Regina, ir nors jai gerai sekėsi vaizduoti neva viskas liko po se- 
novei, man pasirodė, kad išgirdau jos balse naujas šaltesnes gaideles. Man 
pasidarė liūdna. Josios vienturtis sūnus buvo suviliotas senos išplerusios 
kekšės vardu Kristina, o senas bičiulis Denis turėjęs būti šios avantiūros 
bendrininkas. Galbūt jis netgi sąvadavo. Regina pasakė, kad Arnio nėra na- 
mie. Nuo devynių ryto jis Darnelo garaže. 

- O, - neįtikinamai pasakiau aš. - O, vaje, aš to nežinojau. - Tai skambė- 
jo kaip melas. Dar daugiau, tame jautėsi melas. 

- Ne? - vėl tuo pačiu šaltu tonu nusistebėjo Regina. - Sudie, Deni. 

Telefono ragelis liko negyvas. Palaikiau jį dar kiek rankoje, paskiau pa- 
dėjau. | 

Tėtis su savo neišvaizdžiais purpuriniais bermudais ir sandalais įsitaisė 
priešais televizorių, įsimetęs į šaldomąjį konteinerį šalia savęs šešias skardi- 
nėles “Stroh"' alaus. Siandien “Filiams"? buvo gera diena - pliekė Atlantą, 
kad net pragare girdėjos. Mama išvažiavo aplankyti vieną iš savo rašytojiš- 
kų kursų draugių (manau, jos skaitė viena kitai savo apybraižas ir eilėraščius 
"ir abi jautė ekstazę). Eleina.išėjo pas draugę Delą. Namie buvo tylu; už lan- 
go saulė žaidė gaudynių su keliais baltais debesėliais. Tėtis pasiūlė man 
alaus, o tai atsitinka tik tuomet, kai jis būna ypač gėrybiškai nusiteikęs. 

Bet šeštadienis vis tiek atrodė kažkoks išsivadėjęs. Vis mąsčiau apie Ar- 
nį - nei Žiūrintį, kaip žaidžia “Filiai"?, nei besikaitinantį saulėje, netgi nepa- 
kirpusio vejos prie savo namų ir neišsižaliavusio kojų. Apie Arnį alyvuotuo- 
se paunksniuose besiknebinėjantį su tuo tyliu, rūdžių suėstu griozdu, kai ap- 
linkui šūkauja vyrai, šaižiai, kaip būdinga babitui, žvanga į cementą įrankiai, 
kulkosvaidiškai trata besiskverbdami į užrūdijusius varžtus pneumatiniai 
grąžtai, girdis dusulingas Vilio Darnelo balsas ir astmatiškas kosulys... 

Velniai rautų, nejaugi aš pavyduliauju? Nejau taip yra? 

Kai atėjo septintojo padavimo* eilė, aš atsistojau ir pasukau durų linkui. 

- Kur tu susirengei? - paklausė tėtis. 

Aha, kur aš einu? Tenai? Prižiūrėti jo, tupinėti aplinkui, klausytis kaip 
Vilis Darnelas iš jo tyčiojasi? Susilaukti dar vienos porcijos pažeminimų? 
Teužsikruša. Arnis jau pakankamai suaugęs. 

- Niekur, - atsakiau. Susiradau duoninėje rūpestingai nukištą į patį galą 
pyragėlių “Twinkie" pakelį ir pasiėmiau su šiokiu tokiu piktdžiugesiu, nes 
žinojau, kaip susierzins Eleina, kai atslinkusi virtuvėn per reklaminę “Šešta- 
dienio vakaras tiesiogiai" pertraukėlę nebeaptiks jo - visai niekur. 

Sugrįžau svetainėn, atsisėdau priešais televizorių, iškaulijau iš tėčio dar 
vieną skardinę alaus ir suvalgiau Eleinos “Twinkie", išlaižiau kartoninius 
pakelio šonus. Mudu baigėme žiūrėti, kaip “Filiai"? galutinai sutriuškino At- 
lantą (“Jie suraitė juos, Deni!" - išgirdau savo senelį, jau penkeri metai kaip 
mirusį senatviškai keknojant “Kaip reikiant suraitė juos!'') ir daugiau visai 
nebegalvojau apie Arnį Kaningemą. 

Beveik. 


+ 


Kitą dieną popiet, kai mudu su Eleina pievutėje už namo žaidėme kroke- 
tą, jis atvažiavo savo varganu trijų pavarų dviračiu. Eleina vis mane kaltino, 
kad ją apgaudinėju. Jai buvo užėjusi viena iš tų šiaušionių. Eleina visad im- 
davo “šiaušioti", kai “ateidavo josios periodas". Labai didžiavosi savo “pe- 
riodais“. Dar tiktai keturiolika mėnesių jie užeidinėjo jai reguliariai. 

- Ei, - pašaukė Arnis, atkėblindamas iš už namo kampo, - čiagi arba Juo- 
dosios Lagūnos Pabaisa ir Frankenšteino nuotaka, arba Denis ir Elė. 

- Ką čia kalbi, vyruti? - paklausiau. - Ciupk plaktukėlį. 

- Aš nežaidžiu, - pasakė Eleina, numesdama savąjį plaktukėlį. - Jisai suk- 
čiauja dar labiau nei tu. Vyrai! 

Kai ji užrietusi nosį išstypčiojo, Arnis apsimestinai drebančiu balsu pasakė: 

- Pirmąsyk ji mane pavadino vyru, Deni. 

Jis parpuolė ant kelių su pakilaus susižavėjimo išraiška veide. Aš nusik- 
vatojau. Panorėjus jam tai gerai išeidavo. Tam Arnis turėjo gabumų. Stai 
viena iš priežasčių, kodėl aš jį taip mėgau. Ir tas dalykas buvo kažkaip užs- 
lėptas. Nemanau, kad kas nors, išskyrus mane, pastebėdavo tą šmaikštumą. 
Kartą girdėjau apie kažkokį milijonierių, kuris vogtą Rembrantą laikė savo 
rūsyje, kur tik vienas galėdavo juo gėrėtis. Suprantu tą žmogų. Nenoriu pa- 
sakyti, kad Arnis buvo Rembrantas ar netgi pasaulinės klasės šmaikštuolis, 
bet galėjau suprasti žavesį, kurį teikia žinojimas apie ką nors gera... Ką nors 
gera, bet podraug ir slapta. 

Mudu dar kiek pasisukiojome po kroketo aikštelę, tiesą sakant nežaidė- 
me, bet šiaip mušinėjome kamuoliukus - katras stipriau. Galiausiai vienas 
nulėkė per gyvatvorę 1 Blekfordų kiemą, ir kai aš nušliaužęs po krūmais j Ji 
atsinešiau, abiem praėjo noras žaisti. Susėdome ant sodo kėdžių. Netrukus iš 
po priebučio atslinko Kniaukiantysis Džėjus Houkinsas**, Kapitono Jau- 


* Čia kalbama apie beisbolo rungtynes. 
** Tuo metu buvo toks estrados dainininkas. 

čiaširdžio pakaitalas, matyt, vildamasis sumedžioti kokį mielą mažutėlį švil- 
piką, kurį paskiau galėtų pamažu, klastingai nunovyti. Gelsvai žalios jo akys 
žybčiojo dulsvos popietės šviesoje. 

- Maniau, kad vakar ateisi pasižiūrėti rungtynių, - pasakiau. - Buvo geros. 

- Aš buvau pas Darnelą, - atsakė jis. - Tačiau girdėjau jas per radiją. - 
Trimis oktavomis pakėlęs balsą, jis labai vykusiai pamėgdžiojo mano sene- 
lį: - Jie suraitė juos! Suraitė juos, Deni! 

Aš nusijuokiau ir linktelėjau. Tądien atrodė kažkoks ne toks - gal tik bu- 
vo kalta šviesa, pakankamai ryški, bet vis tiek blausoka ir nepakankama, - 
kažkoks pasikeitęs. Vienas dalykas, tai jis man pasirodė pavargęs, - po aki- 
mis jam juodavo ratilai, - tačiau tuo pat metu veidas buvo lyg ne taip smar- 
kiai spuoguotas, kaip pastaruoju metu būdavo. Darbe jis gerdavo daug ko- 
kos, nors ir žinojo, kad to, aišku, jam nederėtų daryti, tačiau retsykiais nepa- 
jėgdavo atsispirti pagundai. Jo odos problemos buvo linkę kartotis cikliškai 
kaip daugumai paauglių, priklausomai nuo nuotaikos, tačiau Arnio atveju ta- 
sai cikliškumas reiškėsi slinktimis iš prastos būklės į itin blogą ir vėl atga- 
lios į prastą. 

O gal čia dėl visko buvo kalta šviesa? 

- Ką tu ten prie jo veikei? - paklausiau. 

- Ne kažin ką. Pakeičiau alyvą. Apžiūrėjau bloką. Jis neįskilęs, Deni, tai 
pirmiausia. Lebėjus ar kas nors kitas paliko neužsuktą iki galo karterio dug- 
ninės kamštį, štai ir viskas. Todėl išbėgo daug senos alyvos. Man dar pasi- 
sekė, kad penktadienį važiuodamas neužkepinau stūmoklio. 

- Kaip tau pavyko gauti keltuvą? Regis, turėjai jį užsisakyti iš anksto? 

Jo akys nukrypo į šalį. 

- Čia jokia problema, - pasakė, tačiau balse skambėjo apgaulė. - Sulaks- 
čiau 1r atlikau porą misterio Darnelo pavedimų. 

Prasižiojau paklausti, kas tie per pavedimai, tačiau persigalvojau - neno- 
rėjau apie juos girdėti. Galbūt “pora pavedimų" - tai nieko daugiau kaip tik 
nubėgti į Sirmerio užkandinėlę šalimais ir atnešti kavos su kuo nors nuolati- 
niams Darnelo klientams ar paruošti įvairias naudotas autodalis vėl pardavi- 
mui, tačiau aš nenorėjau gilintis į susijusią su Kristina Amio gyvenimo dalį, 
įskaitant ir tai, kaip jam ėjosi (ar nesiėjo) Darnelo garaže. 

Ir buvo dar kai kas - jausmas, kai nori į viską numoti ranka. Tada aš ar- 
ba nepajėgiau labai gerai apibrėžti šio jausmo, arba nenorėjau to daryti. Da- 
bar, manau, pasakyčiau, kad šitaip jauties, kai tavo draugas įsimyli ir veda 
aukštai besinešančią kalių kalę. Tau nepatinka ta kalė ir devyniasdešimt de- 
vyniais atvejais iš šimto ir tai kalei tu nepatinki, tad paprasčiausiai užtrenki 
šiai draugystei duris. Kai šitaip pasielgi, arba numoji į tą dalyką ranka... Ar- 
ba aptinki, kad tavo draugas numoja į tave, paprastai šitai kalei entuziastin- 
gai pritariant. 

- Traukiam į kiną, - nenustygdamas pasiūlė Arnis. 

- Kas eina? 

- Na, “State Twin? rodomas vienas iš tų kietųjų apie kung - fu, kaip tau 
šitai skamba? Hiee-ja. - Jis suvaidino smogiąs pašėlusį karatė spyrį Kniau- 
kiančiajam Džėjui Houkinsui, ir šis nuskuodė šalin it kulka. 

- Skamba neblogai. Briusas Li? 

- Ne, kažkoks kitas vyriokas. 

- Kaip vadinasi? 

- Nežinau. “Pavojingi kumščiai". “Mirtis tiesia rankas“. O gal “Pašėlu- 
sios genitalijos", nepamenu. Ką tu pasakysi? Paskiau sugrįšime ir šlykščiau- 
sias vietas papasakosime Elei, kad ją supykintų. 

- Gerai, - sutikau. - Jeigu dar galėsime ten patekti už baksą kiekvienam. 

- Aha, iki trečios galėsime. 

-"Tad eime. Ė 

Mes išėjome. Pasirodė, kad filmas buvo su Caku Norisu, visai neblogas. 
O pirmadienį sugrįžome prie valstijas jungsiančio plento statybos. Apie sa- 
vo sapną aš pamiršau. Pamažėle ėmiau pastebėti, kad nebe taip dažnai ma- 
tausi su Arniu kaip anksčiau; vėlgi, panašiai būna, kai tu tartum imi prarasti 
ryšį su draugu, kuris neseniai vedė. Be to, maždaug tuo pat metu tas dalykas 
su manąja strikse vis labiau kaito. Iš tiesų tas dalykas kaito - ne vieną vaka- 
rą, kai po glamonių įvažiuojamajame kine parveždavau ją namo, mano kiau- 
šiai būdavo taip ištinę, jog vos bepajėgdavau paeiti. 

O Arnis tuo tarpu didžiumą vakarų leido pas Darnelą. 


0 / Badis Repertonas 


Tas išmetamasis vamzdis jos 

Uch, kad ir kiek kainuos, 

Vers motorą dainuot, 

Lėks mažytė “Kadilako"' greičiu. 
- Mūnas Martinas 


Mūsų paskutinė darbo savaitė iki mokslo metų pradžios išpuolė prieš 
Darbo šventę. Kai tąryt privažiavau prie Arnio namų jį pasiimti, šis išėjo su 
didžiule mėlyne paaky ir bjauria nuobrozda ant kaktos. 

- Kas tau nutiko? 

- Nenoriu apie tai kalbėti, - niauriai atsakė jis. - Man tiek prisiėjo dėl to 
aiškintis tėvams, kad maniau, jog nudvėsiu. - Numetė savo krepšelį su prieš- 
piečiais ant užpakalinės sėdynės ir nugrimzdo niūrion tylon, kuri truko visą 
kelią iki darbo. Ten kai kurie vaikinai mėgino jį patraukti per dantį dėl mė- 
lynės, bet Arnis tik truktelėdavo pečiais ir nusisukdavo. 

Grįžtant namo aš nieko jo neklausinėjau, tik įjungiau radiją ir vairavau 
užsidaręs savyje. Galbūt aš nė nebūčiau sužinojęs tos istorijos, jeigu man 
prieš pasukant į Pagrindinę gatvę kelio nebūtų pastojęs tasai riebus airiška- 
sis italėkas Džinas. | 

Tais laikais Džinas visad man pastodavo kelią - jis sugebėdavo tiesiog 
pro uždarytą automobilio langą ištiesti ranką ir nusitempti pas save. Džino 
“Puiki itališka pica" yra ant Pagrindinės gatvės ir Baseino alėjos kampo, ir 
kaskart, kai išvysdavau tą reklamą su kylančia oran pica ir trilapiais* vietoj 


* Airijos nacionalinė emblema. 

taškų viršum “1"' (ji vis tai užgesdavo, tai vėl užsižiebdavo - kas per preten- 
zingumas, tiesa?), pajusdavau, kad vėl turėsiu sustoti. Be to, šįvakar mano 
motina buvo kursuose, vadinasi, vakarienę namie reiks prasimanyti pačiam. 
Toji perspektyva ne itin mane džiugino. Nei tėtis, nei aš ne itin mokėjome 
gaminti valgį, o Elė prisvilintų netgi vandenį. 

- Nusiperkam picą, - tariau, įsukdamas į Džino parkavimo aikštelę. - Ką 
pasakysi? Tokią didelę, riebią, kurios kvapas lyg iš pažastų. 

- Vajėzau, Deni, kaip vulgaru! 

- Kaip iš švarių pažastų, - pasitaisiau. - Eime.. 

- Nee, man striukoka su pinigais, - apatiškai atsakė Arnis. 

- Aš perku. Tavo daliai galiu paimti tų šlykščių, sukruštų ančiuvių. Ką 
pasakysi? 

- Deni, aš tikrai ne... 

- Ir pepsės, - pridūriau. 

- Pepsė kenksminga mano veidui. Juk žinai. 

- Aha, žinau. Didelį pepsės, Ani. 

Pirmąsyk per visą tą dieną pilkos jo akys sužibo. 

- Didelį, pepsės, - pakartojo jis. - Tik pamanyk. Tu nedoras, Deni. Tik- 
rai. 

- Du, jeigu nori, - pasakiau. Iš tiesų, tai buvo nedora. Nelyginant siūlyti 
cirko storulei šokoladinių batonėlių. 

- Du, - pasakė jis, įsitverdamas mano peties. - Du pepsės, Deni! - Suska- 
to blaškytis ant sėdynės, susigriebęs už gerklės ir rėkdamas: - Du! Greičiau! 
Greičiau! | 

Aš taip nusikvatojau, jog mažne įvažiavau į šlakbetonio sieną, ir kai 
mudu išlipome iš automobilio, pagalvojau: “Kodėl jam neišgėrus poros stik- 
linių putojančio?"' Jis tikrų tikriausiai pastaruoju metu laikėsi nuo jo atokiai. 
Tasai šioks toks jo veido odos pagerėjimas, kurį pastebėjau aną apniukusį 
sekmadienį prieš dvi savaites, dabar buvo ryškus. Vis dar buvo pilna iškili- 
mų ir kraterių, bet ne tiek daug iš jų - pardon, bet aš turiu tai pasakyti - šla- 
piavo. Ir kitais atžvilgiais jis geriau atrodė. Nuo darbo prie kelio svilinant 
vasaros saulei jis įdegė ir įgijo geresnę fizinę formą, negu buvo turėjęs kada 
nors anksčiau. Tad pamaniau, kad jis nusipelnė pepsės. Nugalėtojams prizai. 

Pas Džiną viską tvarkė vyriokas, italas Petas Donabju. Jis ant savo kasos 
aparato yra prisiklijavęs lipduką AIRIŲ MAFIJA, Sv. Patriko dieną pilsto 
žaliąjį alų (kovo 17-ąją negalėdavai arčiau prisibrauti prie Džino įstaigėlės, 
kur vienas automatinio patefono dalykėlių - tai Rozmari Kluni atliekama 
“Kaip šypsosi: airiškos akys“) ir puikuojasi juodu katiliuku, kurį nešioja nus- 
tūmęs ant paties pakaušio. 

Tas automatinis patefonas, blerbiantis “Wurlitzer"', buvo užsilikęs nuo 
keturiasdešimtųjų pabaigos ir visos plokštelės - ne tik su Rozmari Kluni - 
priskirtinos priešistorinei epochai. Ko gero, tai paskutinis patefonas Ameri- 
koje, kur už dolerio ketvirtinę tau sugroja tris plokšteles. Tais nedažnais at- 
vejais, kai šiek tiek parūkydavau žolytės, imdavau fantazuoti kaip tik apie 
Džino įstaigėlę - kaip įeinu vidun ir užsisakau tris picas su gausiais priedais, 
kvortą pepsės ir šešis ar septynis paties Peto Donahju gamybos šokoladinius 

pyragėlius su riešutais. Paskiau įsivaizduoju kaip sėdžiu ir viską kemšuosi, 
o iš to patefono be pertrūkio liejasi “Beach Boys" ar “Rolling Stones“ hitai. 

Mudu įėjome vidun, užsisakėme ir atsisėdome laukti, stebėdami kaip tre- 
jetas kepėjų švysčioja tešlą oran ir ją vėl sugauna, tuo pat metu apsimainy- 
dami tokiais kandžiais sąmojais kaip-antai: “Aš mačiau tave pas Šrainerį šo- 
kiuose, Hauvi, kas buvo toji baidyklė, su kuria atėjo tavo brolis?" - “O, ji? 
Tai buvo tavo sesuo". 

Va, štai kaip, argi prilygsi Senajam pasauliui? | 

Lankytojai įeidinėjo ir išeidinėjo, dauguma jų buvo vaikinai iš mokyklos. 
Netrukus aš vėl matysiu juos koridoriuose ir man sugrįžo tasai išankstinės 
nostalgijos ir baimės jausmas. Mintyse girdėjau aidint klasės skambutį, bet 
kažkodėl ilgas jo žvangesys skambėjo it pavojaus signalas: vėl tas pat, De- 
ni, paskutinį sykį, po šių metų tau teks išmokti būti suaugusiu. Girdėjau užt- 
renkiamas rūbinės spintelės duris, girdėjau pastovų ka-čonk, ka-čonk, ka- 
čonk, kai linijos žaidėjai mokosi blokuojamųjų veiksmų, girdėjau Martį Be- 
lermaną džiugiai šaukiant: “Mano subinė ir tavo veidas, Pedersenai! At- 
mink! Mano subinė ir tavo veidas! Jau lengviau atskirti Bobsėjų dvynius!" 
Sausas kreidos dulkių kvapas matematikos korpuso klasėse, rašomųjų maši- 
nėlių tarškesys iš erdvių sekretorystės klasių antrame aukšte. Misteris Miče- 
mas, mokyklos direktorius, dienos pabaigoje sausu, skubriu balsu skaitantis 
skelbimus. Priešpiečiai lauke, ant stadionėlio suolų, jeigu oras geras. Naujas 
derlius pirmaklasių, kurie atrodo kerėpliški ir pasimetę. O viso to pabaigoje 
tu žengi salės praėjimu apsisiautęs taja plačia purpurine it maudymosi cha- 
latas mantija ir tai jau viskas. Vidurinė mokykla baigta. Tu išleidžiamas į 
nieko neįtariantį pasaulį. 

- Deni, ar pažįsti Badį Repertoną? - staiga paklausė Arnis, ištraukdamas 
mane iš susimąstymo. Tuo tarpu atnešė mums picą. 

- Badį - ką? 

- Repertoną. 

Vardas buvo girdėtas. Besidarbuodamas su savąja picos puse, bandžiau 
pririnkti jam veidą. Po kurio laiko prisiminiau. Kaip vienas iš kerėpliškų 
naujokėlių, buvau susidūręs su juo per pažinties šokius. Orkestrėlis darė 
pertrauką, ir-stojau eilėn prie gaivinančiųjų gėrimų, ketindamas atsigerti so- 
dos vandens. Repertonas pastūmė mane ir pasakė, kad naujokėliai turi pa- 
laukti, kol neatsigers visi vyresniaklasiai. Jis tada mokėsi jau antruosius me- 
tus, buvo stambus, gremėzdiškas, niekingas antraklasis su atsikišusių smak- 
ru, tankia kupeta riebių juodų plaukų ir mažutėmis, pernelyg arti viena kitos 
akimis. Bet šios akys neatrodė visiškai kvailos; jose slypėjo nemalonus sup- 
ratingumas. Jis buvo vienas iš tų vaikinų, kurie didžiumą mokyklinio laiko 
praleisdavo rūkomojoje vietoje. 

Aš išsakiau eretišką nuomonę, kad vyresniškumas pagal klasę nieko ne- 
reiškia eilėje prie gaivinančiųjų gėrimų. Repertonas pakvietė mane išeiti su 
juo laukan. Tuo pat metu eilė sutrūkinėjo ir persitvarkė į vieną iš tų atsargių, 
tačiau nekantrių ratukų, kurie taip dažnai pranašauja peštynes. Priėjusi vie- 
na iš budinčiųjų mokytojų išardė sambūrį. Repertonas pažadėjo, kad mane 
dar susiras, tačiau to neįvyko. Ir tai buvo mano vienintelis sąlytis su juo, 

neskaitant, kad kartais matydavau jo pavardę paliekamųjų po pamokų sųra- 
še, kuris dienai baigiantis būdavo išsiuntinėjamas po klases. Be to, kiek pa- 
menu, porą sykių jį buvo išvarę iš mokyklos, ir tatai gana gerai rodo, kad jis 
nepriklausė Jaunųjų Krikščionių Lygai. 

Pasakiau Arniui apie savo vienintelį susitikimą su Repertonu, ir jis ne- 
linksmai linktelėjo, paskiau palietė mėlynę, jau beįgyjančią bjaurų citrinos 
atspalvį. 

- Tai jis. 

- Repertonas ištaisė tau veidą? 

- Aha. 

Arnis man papasakojo, kad pažįsta Repertoną iš automechanikų kursų. 

Viena iš Arnio ujamo ir tikrai nelaimingo mokyklos gyvenimo ironijų 
buvo ta, kad jo interesai ir gabumai suvesdavo jį į tiesioginį sąlytį su žmo- 
nėmis, laikančiais savo išskirtinę priedermę išmušti iš šio pasaulio arnių ka- 
ningemų visą dvasią. 

Kai Arnis mokėsi antroje klasėje ir lankė kursus, kurie vadinosi “Pagrin- 
dinės Žinios apie mašinas" (anksčiau tai buvo paprasta sena automechanikos 
praktika - aš prieš mokyklą gavau krūvą federalinės vyriausybės pinigų, 
skirtų profesiniam apmokymui), vaikinas, vardu Rodžeris Gilmanas sumu- 
šė jį iki kruvino apsišikimo. Suprantu, tai gerokai vulgaru, tačiau tiesiog nė- 
ra grakštaus, elegantiško būdo tam apibūdinti. Paprasčiausiai sumušė Arnį 
iki kruvino apsitriedimo, jog porą dienų nėjo mokyklon, o Gilmanas gavo 
savaitės atostogas kaip administracijos dovaną. Gilmanas dabar sėdėjo kalė- 
jime už automobilių užpuldinėjimą. Badis Repertonas priklausė Rodžerio 
Gilmano draugų ratui ir daugmaž iš jo paveldėjo vadovystę šiai grupei. 

Arniui užsiėmimų lankymas mechaninėse dirbtuvėse prilygo išvykoms į 
demilitarizuotąją zoną. Tuomet, jeigu po septintojo užsiėmimo dar išlikda- 
vo gyvas, jisai, pasikišęs šachmatų lentą po pažastimi, skuosdavo į kitą mo- 
kyklos galą, kur buvo šachmatų klubas. 

Prisimenu, kaip kartą prieš metus mudu vykome į miesto šachmatų tur- 
nyrą Skvirel Hile, ir aš išvydau kai ką, kas mano akimis simbolizavo šizof- 
renišką draugelio mokyklos gyvenimą. Sėdėjo jis rimtai pakumpęs viršum 
lentos tvyrančioje sustingusioje tyloje, kurią daugiausiai tokiais atvejais ir te- 
girdi. Po ilgos, mąslios pauzės, jis perkėlė rikį ranka, į kurią riebalai ir va- 
riklinė alyva buvo taip įsigėrę, jog netgi “Boraxo" negalėjo jų pašalinti. 

Aišku, ne visi mechaninėse dirbtuvėse buvo nusiteikę ant jo užsisėsti, ten 
dirbo nemažai gerų vaikinų, bet daugelis jų laikėsi savojo draugų rato arba 
būdavo nuolatos apsinešę. Tie, kurie sudarė nedideles uždaras kuopeles, pa- 
prastai paėjo iš vargingesniosios Libertivilio dalies (ir tik netikėkite, jeigu 
kas nors jums sakys, kad vidurinės mokyklos mokiniai nėra atpažįstami pa- 
gal tai, iš kurios miesto dalies jie kilę; taip esti), buvo labai rimti ir tokie ro- 
mūs, jog galėtumėt apsirikti, palaikydami juos kvailiais. Daugelis iš jų ne- 
šiojo ilgus plaukus, užpakalyje surištus arklio uodegėle, džinsus, margai nu- 
dažytus trumparankovius marškinėlius ir atrodė nelyginant užsilikėliai iš 
1968-ųjų, tačiau 1978-aisiais nė vienas iš tų vaikinų nenorėjo nuversti vy- 
riausybės; jie tik norėjo suaugti ir tapti gerais meistrais. 

Ir mechaninės dirbtuvės - vis-dar paskutinis prieglobstis nepritapėliams ir 
kietasprandžiams, kurie ne tiek lankė mokyklą, kiek atlikinėjo joje bausmę. 
Ir dabar, kai Arnis užsiminė apie Repertoną, aš pagalvojau apie keletą vyrio- 
kų, besisukančių apie jį nelyginant planetų sistema. Daugelis iš jų jau turėjo 
po dvidešimt ir vis dar niekaip nepajėgė išsikapanoti iš mokyklos. Donas 
Vanderbergas, Sendis Galtonas, Mūčis Velčas. Tikrasis Mūčio vardas buvo 
Piteris, bet visi vaikinai vadino jį Mūčiu*, nes visad galėdavai jį matyti lau- 
ke prie roko koncertų Pitsberge bekaulyjantį atliekamų smulkiųjų. 

Badis Repertonas atvažiavo dvejų metų senumo mėlynų “Kamaru", 
kuris kadais porąsyk persivertęs nusirito nuo 46-ojo kelio netoliese Skvan- 
tik Hilso valstybinio parko - atpirko jį iš vieno Darnelo pokerio draugelio, 
pasakė Arnis. Variklis liko sveikas, bet kėbulas po vertimosi panėšėjo į su- 
maigytą konservų skardinę. Repertonas atvarė jį į Darnelo garažą maždaug 
savaitę vėliau nei Arnis savo Kristiną, nors Badžio ten sukinėtasi ir anks- 
čiau. 

Pirmąsias porą dienų Repertonas tartum visai nepastebėdavo Arnio, ir 
šis, Žinoma, tuo tik džiaugėsi. Beje, Repertonas gerai sutarė su Darnelu. Re- 
gis, be jokio vargo gaudavo paklausius įrankius, kuriuos šiaip turėdavai iš 
anksto užsisakyti. | 

Paskiau Repertonas pradėjo prie Arnio pristojinėti. Eidamas pro šalį pa- 
keliui nuo kokos automato ar iš tualeto, būdavo, užklius koja ir apvers dėžę 
su šarnyrų veržliarakčių galvutėmis, kuriomis naudojosi Arnis, pažerdamas 
jas po visas bokso grindis. Arba įsigudrins alkūne apversti ir išpilti puodelį 
su kava, Arnio pasistatytą ant lentynėlės. Po to jis tęsiamai sududendavo: 
“Na, at-leeisk... MAN!" - nelyginant Stivas Martinas**, su tąja plačia, ne- 
nuoširdžia it šūdo užkandus šypsena veide. O Darnelas šaukdavo ant Arnio, 
kad šisai surankiotų galvutes, kol kuri nors neįkrito į nuotėkų angą grindyse 
ar panašiai. 

Netrukus Repertonas jau ėmė išsukinėti iš kelio, kad smagiai užplotų Ar- 
niui per nugarą, subaubdamas: “Kaip sekasi, Pimpiaveidi?" 

Arnis kentė tuos pradinius išpuolius stoiškai kaip Žmogus, visa tai regė- 
jęs ir patyręs anksčiau. Tikriausiai jis tikėjosi vieno iš dviejų - arba kad prie- 
kabės pasieks pastovų įkyrumo lygį, ir čia apsistos, arba kad Badis Reperto- 
nas susiras kokią nors kitą auką ir persimes prie jos. Buvo ir trečia galimy- 
bė, bemaž per gera, kad galėtumei jos tikėtis - juk visados buvo įmanoma, 
kad Badis pelnytai dėl ko nors įklius ir dings nuo scerios kaip jo draugužis 
Rodžeris Gilmanas. 

Seštadienį tuoj po vidudienio pereita prie smūgių. Arnis sutepinėjo savo 
automobilio mazgus - daugiausia todėl, kad nebuvo dar sukaupęs pakanka- 
mai išteklių daugybei kitų darbų, kurių automobilis tiesiog verkte prašėsi. 
Linksmai švilpaudamas Repertonas traukė pio šalį, vienoje rankoje nešinas 
puodeliu kokos ir pakeliu žemės riešutų, kitoje - montiruote. Praeidamas pro 
dvidešimtąjį boksą, jis kyštelėjo šonan montiruotę ir sudaužė vieną priekinį 
Kristinos žibintą. 


* Bastūnas, valkata (angl. žarg.). 
** Populiarus amerikiečių komedijinis kino aktorius. 

- Sumalė jį į mėšlą, - pasakė Arnis, pažvelgdamas į mane per picos viršų. 

“O, dievuliau, ką aš padariau! - sušuko Badis Repertonas, nutaisęs per- 
dėtai tragišką veidą. - Na, atleeeei...?? 

Bet jis tiek tesuspėjo išspausti. Pasikėsinimas į Kristiną sugebėjo padaryti 
tai, ko neįstengė padaryti pasikėsinimai į patį Arnį - išprovokavo jį keršyti. 
Sugniaužęs kumščius, Arnis apėjo “Plimutą"' iš šono ir aklai smogė. Kokio- 
je nors knygoje arba filme jis tikriausiai būtų pataikęs Repertonui į žinomą 
nuo seno nokautuojamąjį tašką ir patiesęs tą ant grindų skaičiuotei iki de- 
šimties. | 

Bet realiame gyvenime retai kada taip atsitinka. Arnis nė iš tolo nepatai- 
kė į Repertono smakrą, o tik kliudė ranką, išmušdamas iš jos maišelį su rie- 
šutais ir kokakola aptaškydamas šiam veidą ir marškinius. 

“Na gerai, krušlus pimpeli! - suriko Repertonas, bemaž komiškai apstul- 
bintas. - Sulįsi sau į subinę!"' Jis užsimojo ant Arnio montiruote. 

Pribėgo keletas vyrų, ir vienas iš jų liepė Repertonui mesti šalin monti- 
ruotę ir muštis garbingai. Repertonas nusviedė ją ant grindų ir puolė dorotis. 

- Darnelas nė nebandė jo sustabdyti? - paklausiau Arnį. 

- Jo tenai nebuvo, Deni. Pradingo penkiolika minučių ar pusvalandį iki 
to, kai viskas prasidėjo. Tarytum žinojo, kas turi atsitikti. - Arnis papasako- 
j0, kad didžiumą žalos Repertonas padarė čia pat iš karto. Pirmiausia - mė- 
lynė po akimi; nuobrozda ant veido (likusi nuo klasės žiedo, kurį Reperto- 
nas buvo įsigijęs per vieną iš daugelio savo antraklasystės metų) sekė tuojau 
po to. - Plius dar visas rinkinys kitų sumušimų, - pridūrė jis. 

- Kokių kitų sumušimų? 

Mudu sėdėjome vienoje iš galinių kabinų. Arnis apsidairė aplink ir įsiti- 
kinęs, kad niekas į mus nežiūri, pakelė savo marškinėlius. Man užėmė kva- 
pą nuo to, ką išvydau. Baisi vaivorykštė kraujosrūvų - geltonų, raudonų, pur- 
purinių ir rudų - margino Amnto krūtinę ir pilvą. Jos jau buvo bepradedančios 
nykti. Kaip jis rado jėgų eiti darban taip sutalžytas, man galva neišnešė. 

- Vyruti, tu tikras, kad jis tau nesulaužė šonkaulių? - paklausiau. Buvau 
iš tiesų pasibaisėjęs. Mėlynė po akimi ir nuobrozda ant veido atrodė niekis 
palyginus su šia mėšliava. Žinoma, buvau matęs mokyklinių muštynių, net- 
gi keliose pats dalyvavau, bet pirmąsyk gyvenime žvelgiau į rimto sumuši- 
mo pasekmes. 

- Beveik tikras, - ramiai linktelėjo jis. - Man pasisekė. 

Arnis kažko daugiau nepasakė, tačiau ten buvo vienas man pažįstamas 
vaikinas, pavarde Rendis Terneris, ir kai vėl prasidėjo mokslas, jis man pa- 
pasakojo smulkiau apie tai, kas atsitiko. Arnis veikiausiai būtų nukentėjęs 
gerokai skaudžiau, jeigu nebūtų vel šokęs ant Badžio kur kas aršiau ir pasiu- 
čiau, negu tas tikėjosi. / 

Iš tiesų, pasak Rendžio Badį Repertoną Arnis puolė taip, tartum velnias 
būtų suvaręs jo subinėn raudonųjų pipirų užtaisą. Jo rankos it malūno spar- 
nai maišė orą, kumščiai tvojo be atodairos. Jis šaukė, keikėsi, taškės1 seilė- 
mis. Bandžiau visa tai įsivaizduoti, ir nepajėgiau - į mintis tesugrįždavo pa- 
veikslas, kaip Arnis trankė kumščiais mano prietaisų panelį pakankamai 
stipriai, jog liktų joje duobutės, ir šaukė, kad privers juos paspringti šituo. 

Jis užvijo Repertoną per pusę garažo, sukruvino jam nosį (veikiau pade- 
damas sėkmės, o ne todėl, kad gerai taikė), ir vienas kumščio smūgis kliuvo 
Badžiui į gerklę, nuo kurio šis pradėjo kosėti, žiaukčioti ir apskritai prarado 
bet kokį domesį sugrūsti Arnį jo paties subinėn. 

Susigriebęs už gerklės ir tampomas vėmulio, Badis nusisuko, ir Arnis 
spyrė savo smailu, apkaustytu darbinio bato galu į džinsais aptemptą Reper- 
tono užpakalį, parmušdamas jį kniūbsčiom ant pilvo ir rankų. Repertonas vis 
tebežiaukčiojo, viena ranka susigriebęs už gerklės, krauju plūstančia nosimi, 
ir Arnis (vėlgi pasak Rendžio Ternerio) jau taisėsi mirtinai užspardyti tą ka- 
lės vaiką, kai stebuklingai vėl pasirodė Vilis Darnelas, savo dusulingu balsu 
šaukdamas: “Ei, užteks šikalynės, užteks šikalynės". 

- Arniui atrodė, kad muštynės buvo numatytos iš anksto, - pasakiau Ren- 
džiui. - Jo nuomone, būta susimokymo. 

Rendis truktelėjo pečiais. 

- Galbūt. Galimas daiktas. Iš tiesų keista, kad Darnelas pasirodė, kai Re- 
pertonas ėmė pralaiminėti. 

Kokie septyni bernai sugriebę nutempė Arnį šalin. Iš pradžių jis priešino- 
si kaip pašėlęs, šaukė, kad jį paleistų, šaukė, kad jeigu Repertonas nesumo- 
kės už sudaužytą žibintą, užmušiąs jį. Paskiau jisai subliuško išsigandęs ir 
vos tesuvokdamas, kaip čia atsitiko, kad Repertonas ant žemės, o jis pats vis 
dar ant kojų. 

Repertonas galiausiai atsistojo, jo marškinėliai buvo purvini ir alyvuoti, 
1š nosies vis dar burbuliavo kraujas. Jis šoktelėjo link Arnio. Anot Rendžio, 
šuolis buvo be entuziazmo, veikiau dėl aplinkinių akių. Keletas bernų sutu- 
rėjo jį ir nusviedė šalin. Darnelas priėjo prie Arnio, paliepė atiduoti įrankių 
dėžės raktą ir nešdintis lauk. 

- Vajėzau, Arni! Kodėl šeštadienį popiet man nepaskambinai? 

Jis atsiduso: 

- Jaučiaus pernelyg prislėgtas. 

Mudu baigėmė valgyti picą, ir aš nupirkau Arniui trečią butelį pepsės. 
Nors pražūtinga veido odai, tačiau tai puikus vaistas nuo depresijos. 

- Nežinau, ar jis ketino išvyti mane tik šeštadieniui, ar nuo tada visam lai- 
kui, - pasakė Arnis pakeliui į namus. - Kaip tu manai, Deni? Ar jis mane 1šs- 
pyrė laukan visai? 

- Jis paprašė tave atiduoti įrankių dėžės raktą, sakei. 

- Aha. Taip, jis paprašė. Aš dar niekad nebuvau iš niekur išspirtas. - At- 
rodė, kad jis tuoj tuoj pravirks. | 

- Vis tiek toji vieta bjauri. Vilis Darnelas - subingrobis. 

- Siaip ar taip, manau, būtų kvaila ten toliau likti, - pasakė jis. - Net jei- 
gu Darnelas leis man sugrįžti, ten Repertonas. Man vėl teks su juo susiremti. 

Aš pradėjau niūniuoti melodiją iš “Rokio". š 

- Aha, užsikrušk su ta kumele, ant kurios atjojai, Saunusis Raiteli, - pa- 
sakė jis, kiek šyptelėdamas. - Aš iš tiesų su juo susiremčiau. Bet Repertonas 
galėtų išlieti ant jos savo pyktį su tąja montiruote, kai manęs nebus tenai. 
Nemanau, kad tokiu atveju Darnelas jį suturėtų. 

Nieko neatsakiau, ir galbūt Arnis pagalvojo, kad su juo sutinku, tačiau aš 
nesutikau. Nemaniau, kad pagrindinis taikinys - jo “Plimutas Furija“'. Ir jei- 

gu Repertonui pasirodys, kad jis pats nepajėgus sunaikinti pagrindinio taiki- 
nio, jis paprasčiausiai pasitelks savo draugelius - Doną Vanderbergą, Mūčį 
Velčą ir kitus. Apsiaukite motociklininkų batus, berneliai, šįvakar kaip rei- 
kiant patrypsime. 

Man dingtelėjo, kad jie, ko gero, jį užmuštų. Ne paprasčiausiai užmuštų, 
bet, dievaži, pribaigtų kaip reikiant. Tokie vyrukai kartais tą sugeba. Tiesiog 
dalykai nueina šiek tiek per toli, ir koks nors vaikinukas baigia negyvas. 
Kartais apie tai perskaitai laikraščiuose. 

- „laikyti ją? 

- A? -aš nesiklausiau, ką jis kalbėjo. Toliau priekyje jau buvo matyti Ar- 
nio namai. 

- Klausiau, ar neturi kokių minčių, kur aš galėčiau ją laikyti? 

Mašina, mašina, mašina, vien tik apie ją visi kalba. Tai ėmė skambėti tar- 
tum įskilusi plokštelė. O dar blogiau, kad tai visąlaik ji, ji ir ji. Arnis buvo 
pakankamai protingas, kad sugebėtų suvokti jį apnikusią maniją dėl jos, - to 
griozdo, velniai rautų, to griozdo, - bet jis šito nesuvokė. Visiškai nesuvokė. 

- Ani, - pasakiau. - Vyruti, yra svarbesnių dalykų, dėl kurių turėtum rū- 
pintis, o ne dėl to, kur surasti saugią vietą automobiliui. Noriu žinoti, kur tu 
ketini surasti saugią vietą sau. 

- A? Apie ką tu kalbi? 

- Aš klausiu, ką tu darysi, jeigu Badis ir jo bičiuliai užsimanys suvesti su 
tavimi sąskaitas. - 

Jo veidas staiga tapo numanus - tapo numanus taip staiga, jog baisu bu- 
vo tai matyti: Jis buvo numanus, bejėgis ir pasiryžęs viską iškentėti. Tai bu- 
vo veidas, kurį atpažinau iš mano matytų naujienų, kai buvau aštuonerių ar 
devynerių metų - veidas visų tų kareivių su juodomis plačkelnėmis, kurie 
supliekė iki apsišikimo geriausiai aprūpintą ir remiamą armiją pasaulyje. 

- Deni, - pasakė jis. - Aš padarysiu visa, ką galėsiu. 


10 / lLebėjus išeina 


Neturiu aš mašinos, o, kaip skaudu, 
Bet radau, kas vairuos, ir jau džiugu... 
- Lenonas ir Makartnis 


Ką tik pas mus pradėjo demonstruoti ekraninę “Briliantino"* versiją, ir tą 
vakarą nusivedžiau savąją striksę jo pažiūrėti. Filmas man pasirodė kvailas. 
Striksei jis patiko. Aš sėdėjau ten ir žiūrėjau, kaip tie visiškai netikroviški 
paaugliai šoka ir dainuoja (jeigu aš užsimanyčiau pasižiūrėti ką nors pana- 
šesnio į tikrus paauglius - na, daugmaž - ištaikyčiau kada nors pagauti pakar- 


* “Grease" - garsus režisieriaus Randalo Kleiseno filmas miuziklas (1978) su 
Džonu Travolta (John Travolta) ir Olivija Njuton Džons (Olivia Newton 
Johns). 

totinai rodomą “Džiunglės prie rašomosios lentos"), o mano mintys pleveno 
kažkur toli. Ir staiga mano protas tartum nušvito - taip kartais atsitinka, kai 
apie nieką ypatinga negalvoji. 

Atsiprašiau ir išėjau į fojė prie telefono automato. Paskambinau Amniui į 
namus. Surinkau numerį greitai ir užtikrintai - nuo aštuonerių metų ar pana- 
šiai buvau jį gerai įsiminęs. Būčiau galėjęs palaukti, kol baigsis seansas, ta- 
čiau neištvėriaų - toji mintis man pasirodė pasiutusiai puiki. 

Atsiliepė pats Arnis. 

- Alio? 

- Arni, čia Denis. 

- O, Denis! 

Jo balsas buvo toks keistas ir bespalvis, jog aš šiek tiek išsigandau. 

- Arni? Tau viskas gerai? 

- A? Taip. Maniau, kad tu su Rozana kinė. 

- Aš kaip tik 1š ten tau skambinu. 

- Matyt, filmas ne toks jau labai įdomus, - pasakė Arnis. Jo balsas buvo 
vis dar bespalvis - bespalvis ir niūrus. 

- Rozanai atrodo nuostabus. 

Maniau, kad jis nusijuoks, tačiau tegirdėjau kantrią, laukiančią tylą. 

- Klausyk, - tariau. - Aš sugalvojau atsakymą. 

- Atsakymą? 

- Taip, - patvirtinau. - Lebėjus. Lebėjus - štai atsakymas. 

- Le... - keistu aukštu balsu buvo bepradedąs jis../ Ir paskiau vėl stojo ty- 
la. Man ne juokais ėmė darytis baugu. Neprisiminiau, kad kada nors anks- 
čiau jis toks būtų buvęs. 

- Na taip, - suveblenau. - Lebėjus turi garažą, ir man atrodo, kad jisai su- 
valgytų netgi sumuštinį su nudvėsusia žiurke, jeigu iš to matytų pakankamai 
gerą pelną. Jeigu tu kreipsies į jį, pasiūlydamas, tarkim, šešiolika ar septy- 
niolika baksų per savaitę... 

- Labai juokinga, Deni. - Jo balsas nuskambėjo šaltai, pagiežingai. 

- Arni, kas... 

Jis padėjo ragelį. 

Stovėjau, žvelgdamas į telefoną ir klausdamas savęs, kas čia per velnia- 
va. Gal vėl koks nors naujas jo tėvų žingsnis? O gal jisai sugrįžo pas Darmne- 
lą 1r aptiko kokią nors naują jo automobiliui padarytą žalą? Arba... 

Staiga mane pagavo nuojauta - bemaž tikrumas. Padėjau ragelį atgal ant 
svirtelės ir, nuėjęs prie stendo, kur mergina prekiavo saldainiais, kukurūzų 
spragėsiais ir kitais niekniekiais, pasiteiravau, gal kartais turinti šios dienos 
laikraštį. Kiek pasirausus, ji galiausiai išgriebė jį iš po prekystalio ir papsė- 
dama kramtokšle laukė, kol aš skleidžiau puslapius iki galo, kur spausdina- 
mi nekrologai. Turbūt jinai norėjo įsitikinti, kad aš nepasielgsiu kaip nors 
iškrypėliškai ir nesuėsiu jo. 

Iš pradžių nieko neaptikau - ar bent man taip pasirodė. Paskiau aš perver- 
čiau puslapį ir išvydau antraštę. MIRĖ 71 METŲ AMŽIAUS LIBERTIVI- 
LIO KARO VETERANAS. Buvo išspausdinta Rolando D. Lebėjaus foto- 
grafija - su karine uniforma, atrodančio dvidešimt metų jaunesniu ir kur kas 

šviesesnio žvilgsnio nei tuos kartus, kai mudu su Arniu jį matėme. Nekrolo- 
gas buvo trumpas. Lebėjus pasimirė staiga šeštadienį popiet. Liko jo brolis 
Džordžas ir sesuo Marša. Gedulingos pamaldos numatytos antradienį antrą 
valandą. 

Staiga. 

Nekrologuose visada rašoma “po ilgos ligos", “po trumpos ligos“ arba 
“staiga". Staiga gali reikšti bet ką, pradedant smegenų embolija ir mirtį, nut- 
renkus elektrai vonioje. Prisiminiau, ką sykį iškrėčiau Elei, kai ji buvo dar 
mažne kūdikėlis - gal kokių trejų metukų. Aš ją klaikiai išgąsdinau su iššo- 
kančiu iš dėžutės pajacu. Didysis brolužis Denis suko rankenėlę, išgaudamas 
muzikos garsus. Visai neblogai. Tarytumei įdomu. Ir paskiau - ka-BANG! 
Iššoka žmogutis išsišiepusiu veidu ir bjauria kumpa nosimi, mažne pataiky- 
damas jai į akį. Elė kaukdama nubėgo pas mamą, o aš likau sėdėti, niūriai 
stebeilydamas į pirmyn atgal linkčiojantį žmogėką, suvokdamas, kad vei- 
kiausiai būsiu aprėktas, suvokdamas, kad veikiausiai aš nusipelniau būti ap- 
rėktas - juk žinojau, kad pajacas ją išgąsdins, šitaip netikėtai su bjauriu 
trenksmu iššokęs muzikos vidury. 

Iššokęs taip staiga. 

Sugrąžinau laikraštį ir likau stovėti vietoje, bukai žvelgdamas į afišas, 
skelbiančias NAUJĄ ĮDOMYBĘ ir JAU NETRUKUS. 

Šeštadienį popiet. 

Staiga. 

„Keista, kaip kartais susiklosto dalykai. Man nušvito protas, kad gal Ar- 
nis galėtų pastatyti Kristiną ten pat, iš kur ją paėmė; gal jam pamokėtų už 
vietą. O dabar taip išėjo, jog Lebėjus pasimirė. Tiesą sakant, jis pasimirė tą 
pačią dieną, kurią Arnis susikibo su Badžiu Repertonu - tą pačią dieną, ku- 
rią Badis sudaužė Kristinai žibintą. 

Ir čia pat man iškilo iracionalus vaizdinys, kaip Badis Repertonas trenkia 
tąja montiruote - ir lygiai tuo pat metu Lebėjaus akį užlieja kraujas, jis park- 
rinta ir staiga, labai staiga... 

Užteks šūdalioti, Deni, subariau save. Nagi, užteks... 

Ir tada, kažkur giliai mano mintyse, kažkur netoliese paties vidurio, kaž- 
kieno balsas man sušnabždėjo Nagi, stambuoli, apsukim ratuką... Ir nutilo. 

Mergina už prekystalio pokštelėjo kramtokšle 1r pasakė: 

- Tu nepamatysi filmo pabaigos. Pabaiga geriausia jo dalis. 

- Aha, dėkui. 

Žingtelėjau link salės durų ir tuoj pat pasukau prie geriamojo fontanėlio. 
Burna man buvo perdžiūvusi. 

Nebaigiau dar atsigerti, kai salės durys atsidarė, 1r pro jas išsipylė žiūro- 
vai. Už ir virš jų šokčiojančių galvų mačiau slenkančius baigiamuosius fil- 
mo titrus. Paskiau pasirodė Rozana, dairydamasi manęs. Ji pritraukė į save 
daug vertinančių žvilgsnių ir pasitiko juos ramiai, su sau būdingu nekaltumu 
ir santūrumu. 

- Den-Denai, - tarė ji, įsikibdama man į parankę. Kai tave vadina Den- 
Denu, ne blogiausia, kas gali ištikti pasaulyje, - tikriausiai blogiau, jei tau iš- 
maišo akis karštu žarstekliu ar nupjauna koją grandininiu pjūklu, - bet aš, 

tiesą sakant, niekad tuo pernelyg nesižavėjau. - Kur tu buvai? Nepamatei pa- 
baigos. Pabaiga... 

- ...tai geriausia dalis, - drauge su ja apibendrinau. - Atleisk. Tiesiog pris- 
pyrė gamtos reikalas. Užėjo labai staiga. 

- Aš tau viską papasakosiu, jeigu nusiveši mane į Krantinę, - pasakė jį, 
prispausdama mano alkūnę sau iš šono prie minkštos krūtinės iškilumos. - 
Tai yra, jeigu tu norėsi klausytis. 

- Ar pabaiga laiminga? 

Ji nusišypsojo man savo plačiomis, meiliomis ir kiek svaigulingomis aki- 
mis, kokios jos visados būdavo. 

- Labai laiminga, - atsakė ji. - Aš mėgstu laimingas pabaigas, o tu, Den- 
Denai? | 

- Mėgstu, - pasakiau. Turbūt aš privalėjau mąstyti apie tai, ką žada jos 
krūtinė, tačiau susigriebiau mąstąs apie Arnį. 


< 


Tąnakt aš vėl sapnavau, tik šį sykį Kristina buvo sena - ne, ne tik sena, o 
seniena, tiesiog pabaisa, tokias galėtum pamatyti Taro* kaladėje: vietoje Pa- 
karuoklio - Mašina Negyvėlė. Kažkas beveik tokio pat seno kaip Egipto pi- 
ramidės. Variklis staugė, čiaudėjo ir svaidė šlykščius mėlynus alyvos 
dūmus. 

Automobilis buvo ne tuščias. Prie vairo lingavo Rolandas D. Lebėjus. Jo 
akys buvo atmerktos, tačiau stiklinės ir negyvos. Kaskart, kai variklis užriau- 
modavo ir Kristinos rūdžių suėstas korpusas suvibruodavo, jisai sukniubda- 
vo į priekį nelyginant skudurinė lėlė. Jo lupenuotas kiaušas knapsėjo pirmyn 
ir atgal. 

Paskiau siaubingai sužviegė padangos, “Plimutas"' šoko iš garažo į ma- 
ne, ir tuo metu jo rūdys išnyko, blausus stiklas praskaidrėjo, chromas blyk- 
čiojo pašėlusiu naujumu ir senos, plinkančios padangos staiga pavirto put- 
niomis “Wide Ovals'', kiekviena su giliais it Didysis Kanjonas protektoriaus 
grioveliais. 

Jisai subliuvo ant manęs, apakindamas savo neapykanta žioruojančiais 
žibintais, ir kvailu, bereikalingu judesiu ištiesdamas rankas apsiginti; pagal- 
vojau: Dievuliau, tas begalinis įniršis... 


< 
Aš pabudau. 
Nerėkiau. Tąnakt suturėjau riksmą gerklėje. 
Vos vos. 


Atsisėdau lovoje, šalta mėnesienos bala plytėjo antklodės skreite, ir aš 
pagalvojau: Pasimirė staiga. 
Tąnakt aš ne taip greitai vėl užmigau. 


* Tam tikros kortos su alegoriniais paveikslėliais, naudojamos kaip koziriai ta- 
ro Žaidime ir pranašaujant ateitį. 

11 / Laidotuvės 


Visa tviska, ratai štai balti, 

Važiuot juo - žemėj rojų lyg randi, 

Kai numirsiu, įmesk bagažinėn mane tu 

Ir laužynan išvežk manuoju "Kadilaku ". 
- Briusas Springstinas 


Bredas Džefris, mūsų kelio statybos brigadininkas, buvo įpusėjęs penk- 
tąją dešimtį, plinkantis, stambus, nuolat saulėje įdegęs. Mėgdavo daug šū- 
kauti, - ypač kai mes atsilikdavome nuo darbų grafiko, - bet buvo gan pado- 
rus vyras. Per kavos pertraukėlę užėjau pas jį pasiteirauti, ar Arnis išsiprašė 
iš darbo visai popietei, ar tik jos daliai. 

- Jis paprašė dviejų valandų, kad galėtų nueiti į laidotuves, - pasakė Bre- 
das, nusiimdamas akinius plieniniais rėmeliais ir pasitrindamas jų paliktas 
raudonas dėmes iš abiejų nosies šonų. - Tik nesiprašyk dabar tu - ir taip jau 
savaitės pabaigoje jūsų abiejų netenku, o visi tie tinginiai lieka. 

- Bredai, būtinai reikia. 

- Kodėl? Kas tasai tipas? Kaningemas pasakė pirkęs iš jo automobilį, štai 
ir viskas. Dievuliau, nemaniau, kad kas eitų į padėvėtų automobilių parda- 
vėjo laidotuves, neskaitant jo paties šeimos. 

- Tai ne padėvėtų automobilių pardavėjas, o tik šiaip vienas vyriokas. Ar- 
nis dėl šio reikalo turi šiokių tokių problemų, Bredai. Man regis, turėčiau bū- 
ti greta jo. 

Bredas atsiduso. 

- Gerai. Gerai, gerai, gerai. Gali nebūti nuo pirmos iki trijų, kaip ir jis. 
Jeigu abu sutiksite dirbti ketvirtadienį per priešpiečius ir likti iki šešių vakaro. 

- Žinoma. Dėkui, Bredai. 

- Aš atžymėsiu jus kaip visados, - pasakė Bredas. - Bet jeigu kas nors 
Pensilvanijos transporto departamento Pitsbergo skyriuje sužinos apie tai, 
man išskalbs kailį. 

- Nesužinos. 

- Man bus gaila jus prarasti, vaikinai, - pasakė jis, paimdamas laikraštį ir 
atsiversdamas sporto puslapį. Girdėti tai iš Bredo buvo aukštas įvertinimas. 

- Mums irgi tai buvo gera vasara. 

- Džiaugiuosi, kad taip manai, Deni. Na, dabar dink ir duok man skaityti 
laikraštį. 

Aš tą ir padariau. 

< 


Pirmą valandą pagavau greiderį, kuris mane pavėžėjo iki pagrindinio sta- 
tybos barako. Arnis buvo viduje, kabino ant vagio savo geltoną šalmą ir vil- 
kosi švarius marškinius. Jis nustebo mane išvydęs. 

- Denis! Ką tu čia darai? 

- Taisausi į laidotuves, - pasakiau. - Kaip ir tu. 

- Ne, - tučtuojau metė jis, ir šis žodis daugiau negu kas kita - kad šešta- 
dieniais jo neberasdavau, Maiklo ir Reginos šaltumas mano atžvilgiu kal- 
bantis telefonu, jo reakcija, kai jam paskambinau iš kino - padėjo man su- 
vokti, kaip jis mane atitvėrė nuo savo gyvenimo ir kad šitai atsitiko lygiai 
taip pat, kaip pasimirė Lebėjus. Staiga. 

- Taip, - pasakiau. - Arni, aš sapnuoju tą senioką. Tu manęs klausaisi? 
Aš sapnuoju jį. Aš einu ten. Mes galime eiti kartu ar atskirai, bet aš einu. 

- Tu nejuokavai, ką? 

- Ą? 

- Kai tada man paskambinai iš to kino teatro. Tu tikrai nežinojai, kad jis 
numirė? 

- Dieve šventas! Nejau manai, kad aš tokiu dalyku juokaučiau? 

- Ne, - atsakė jis, tačiau ne iš karto, o tik rimtai pasvarstęs. Jam regėjos: 
galimybė, kad visi dabar prieš jį - 1r Vilis Darnelas, ir Badis Repertonas, ir, 
matyt, jo tėvai taip pat. Bet ne tik jie, ar daugiausiai jie, nes nė vienas iš jų 
nebuvo pirminė priežastis. Dėl visko kaltas automobilis. 

- Tu jį sapnuoji? 

- Taip. 

Jisai stovėjo su švariais marškiniais rankoje, apmąstydamas mano žo- 
džius. 

- Laikraštyje rašė, kad laidos Libertivilio Aukštumų kapinėse, - galiausiai 
pasakiau. - Tu važiuosi autobusu ar su manimi? 

- Važiuosiu su tavimi. 

- Tvarka. 

La 

Mudu stovėjome ant kalvelės, aukščiau tos vietos, kur vyko apeigos prie 
kapo, nedrįsdami ir nenorėdami nusileisti žemyn ir prisijungti prie saujelės 
gedėtojų. Viso labo jų buvo ne daugiau kaip tuzinas, pusė iš jų - senoliai su 
senai atrodančiomis, tačiau gerai išsaugotomis uniformomis - bemaž galėjai 
užuosti jose naftaliną. Ant nuleistuvo viršum kapo karsto buvo padėtas vė- 
liava uždengtas Lebėjaus šalmas..Su karštu vėlyvo rugpjūčio vėjeliu iki mū- 
sų atskriedavo pamokslininko žodžiai: žmogus - nelyginant žolė, kuri užau- 
ga, o paskiau nušienaujama, žmogus nelyginant gėlė, kuri pražysta pavasarį 
ir nuvysta rudenį, žmogus patiria meilę ir myli tai, kas praeina. 

Kai apeigos baigėsi, vėliava buvo paimta, ir žmogus, kuriam iš pažiūros 
duotum kokius šešiasdešimt metų, pažėrė ant karsto saują žemių. Maži 
grumsteliai nuriedėjo į duobę po juo. Nekrologe rašyta, kad liko brolis 1r se- 
suo. Tikriausiai čia jo brolis - nors panašumas ne itin ryškus, tačiau vis dėl- 
to buvo. Sesuo, matyt, negalėjo atvažiuoti; duobę supo vien vyrai. 

Dvejetas tipų, panašių į Amerikos legionierius*, tvarkingai sulankstė vė- 
liavą ir vienas iš jų padavė ją Lebėjaus broliui. Pamokslininkas paprašė 
Viešpatį palaiminti ir palaikyti juos, apšviesti savo veidu, pakylėti juos ir su- 


* Amerikos Legionas - Pirmojo ir Antrojo pasaulinių karų veteranų organizaci- 
ja. 

teikti jiems ramybę. Visi pradėjo pamažu skirstytis. Aš pasigręžiau į Arnį, 
tačiau šio greta savęs nebeišvydau. Buvo paėjėjęs kiek tolėliau ir stovėjo po 
medžiu, jo skruostais riedėjo ašaros. 

- Tau viskas gerai, Arni? - paklausiau. Man staiga toptelėjo, kad aš čia, 
po šimts, tikrai nemačiau jokių ašarų, ir jeigu Rolandas D. Lebėjus būtų ži- 
nojęs, kad Arnis bus vienintelis asmuo, kuris nulies dėl jo ašarą per menku- 
tę gedulingą ceremoniją prie kapo viename iš mažai žinomo Pensilvanijos 
miestuko griaučynų, jis gal būtų nuleidęs už savo sušiktą automobilį pen- 
kiasdešimt baksų. Šiaip ar taip, Arnis vis tiek būtų užmokėjęs šimtą penkias- 
dešimt daugiau, negu tas buvo vertas. 

Atbulomis plaštakomis jis mažne su įsiūčiu nusišluostė veidą. 

- Gerai, - pasakė jis. - Eime. 

- Taip. Tikrai. 

Pamaniau, kad norėjo pasakyti - jau metas eiti, bet jis nepasuko tenai, kur 
buvau pastatęs savo “Dasterį" o ėmė leistis pakalnėn. Jau žiojausi paklausti, 
kur eina. Bet tuojau pat užsičiaupiau. Supratau ir pats - jis norėjo pasikalbė- 
ti su Lebėjaus broliu. 

Brolis stovėjo su tais dviem panašiais į karo veteranus tipais, laikydamas 
vėliavą po pažastimi, ir tyliai kalbėjosi. Jis vilkėjo eilute žmogaus, artėjan- 
čio prie pensijinio amžiaus su problematiškomis pajamomis; tai buvo mėly- 
nas su plonais šviesiais dryželiais kostiumas, šiek tiek nublizgusia sėdyne. 
Kaklaraištis apačioje buvo susilamdęs, o baltų marškinių apykaklė prie sp- 
rando - kiek nugeltusi. 

Jis pažvelgė į mus. 

- Atleiskite, - pasakė Arnis, - bet jūs - misterio Lebėjaus brolis, tiesa? 

- Taip, iš tiesų. - Jis klausiamai ir, kaip man pasirodė, truputį įtariai paž- 
velgė į mus. 

Arnis ištiesė ranką. š 

- Vadinuosi Arnoldas Kaningemas. Siek tiek pažinojau jūsų brolį. Ne 
taip seniai nusipirkau iš jo automobilį. 

Kai Arnis ištiesė ranką, Lebėjus mašinaliai siekė jos; tarp amerikiečių 
vienintelis gestas, labiau įaugęs jiems į kraują, nei paspausti ištiestą ranką - 
tai išėjus iš viešojo tualeto pasitikrinti, ar esi užsidaręs čvyklį. Bet kai Arnis 
toliau tęsdamas pasakė, kad nusipirko iš Lebėjaus automobilį, ranka pusiau- 
kelėje kiek stabtelėjo. Vieną mirksnį netgi pamaniau, kad žmogėnas vis dėl- 
to nepaseks amerikietiškąja tradicija 1r paprasčiausiai paliks Arnio ranką ky- 
boti ore. 

Bet jis to nepadarė... Bent ne visiškai. Jis tik simboliškai spustelėjo Ar- 
nio ranką ir tuoj pat ją paleido. 

- Kristiną, - sausai pasakė jis. Taip, būta šeimyniško panašumo - išsiki- 
šusia viršum akių kakta, smakro forma, šviesiai mėlynomis akimis. Bet šio 
žmogaus veido bruožai buvo ne tokie aštrūs, beveik švelnūs; nemaniau, kad 
jo išvaizda kada nors taptų alkana ir sukta, kokia buvo Rolando D. Lebėjaus. 
- Paskutiniame laiškutyje Rolis man rašė, kad ją pardavė. 

O Dieve, ir jis vartojo tą prakeiktą moteriškąjį įvardį. Ir - Rolis! Sunku 
įsivaizduoti Lebėjų su jo Iupenotu kiaušu ir grasiu korsetu kuo nors tokiu 

kaip Rolis. Bet jo brolis ištarė mažybinį vardą tuo pat sausu balsu. Jame vi- 
sai nebuvo meilės. Bent aš jos negirdėjau. 

Džordžas Lebėjus tęsė: 

- Brolis nedažnai man rašydavo, bet jis buvo linkęs piktdžiugiauti, mis- 
teri Kaningemai. Norėčiau, kad šitam apibūdinti būtų švelnesnis žodis, 
tačiau nemanau, kad toksai yra. Savo laiškutyje apie jus atsiliepė kaip apie 
“Žinduklį"" ir gyrėsi jus “karališkai aptaisęs". 

Aš išsižiojau. Pasigręžiau į Arnį, mažne tikėdamasis dar vieno įsiūčio 
protrūkio. Bet šio veidas nė kiek nepersimainė. 

- Karališkai aptaisyti, - taikiai pasakė jis, - taip visad atrodo parduodan- 
čiajam. Kaip jūs manot, misteri Lebėjau? 

Sis nusijuokė... Kaip man pasirodė, šiek tiek prisiversdamas. 

- Čia mano draugas. Buvo kartu, kai pirkau automobilį. 

Aš buvau pristatytas, ir paspaudžiau Džordžo Lebėjaus ranką. 

Kariškiai atsitolino. Trejetas mūsų - Lebėjus, Arnis ir aš - nepatogiai ste- 
beilijome vienas į kitą. Lebėjus perkėlė savo brolio vėliavą po kita pažas- 
timi. 

- Gal galiu jums kuo nors padėti, misteri Kaningemai? - galiausiai pak- 
lausė Lebėjus. 

Arnis atsikrenkštė. 

- Norėčiau pasiteirauti dėl garažo, - pagaliau prabilo. - Suprantate. Aš 
dirbu prie automobilio, bandau sutvarkyti, kad būtų oficialiai leista vėl juo 
važinėti. Tėvai nenori, kad laikyčiau jį namie, tad aš norėčiau pasiteirauti... 

- Ne. 

- „ar negalėčiau išsinuomoti garažo... 

- Ne, apie tai nėra kalbos, tai iš tiesų... 

- Aš mokėsiu jums dvidešimt dolerių per savaitę, - nepasidavė Arnis. - 
Dvidešimt penkis - jeigu reikia. - Aš susiraukiau. Jis tartum vaikas, įbridęs į 
lakųjį smėlį ir nusprendęs save padrąsinti, suvalgydamas kelis aršeniku 
kimštus pyragėlius. 

- „neįmanoma. - Lebėjus atrodė vis labiau ir labiau nepatenkintas. 

- Tik garažą, - spyrėsi Arnis, jau imdamas prarasti ramumą. - Tik gara- 
žą, kur automobilis pirma stovėjo. 

- Nieko nebus, - atšovė Lebėjus. - Kaip tik šįryt aš įregistravau namą 
“Century 21", Libertivilio nekilnojamojo turto agentūroje ir “Pitsberg Ho- 
mes“ kontoroje. Jiems teks aprodyti namą... 

- Taip, žinoma, bet kol kas... 

- ..1r būtų neparanku turėti jus aplinkui krapštinėjantis. Juk suprantate, 
tiesa? - Jis kiek palinko prie Arnio. - Prašom, nesupraskite manęs neteisin- 
gai. Apskritai aš nieko neturiu prieš paauglius, + jeigu turėčiau ką nors prieš 
juos, tai dabar veikiausiai būčiau beprotnamyje, nes keturiasdešimt penke- 
„rius metus dėsčiau vienoje Ohajo valstijos Paredais Folso vidurinėje mokyk- 
loje, - ir jūs darote labai protingo, mandagaus jaunikaičio įspūdį. Bet viena, 
ką aš noriu čia Libertivilyje nuveikti - tai parduoti namą ir pasidalyti pelnu, 
tokiu, koks jis bus, su savo seserimi, gyvenančia Denveryje. Noriu atsiskirti 
nuo namo, misteri Kaningemai, ir atsiskirti nuo savo brolio gyvenimo. 

- Suprantu, - pasakė Arnis. - Ar nieko nepasikeistų, jeigu aš pažadėčiau 
prižiūrėti tą vietą? Kirpčiau žolę? Perdažyčiau apdailą? Atlikčiau smulkų re- 
montą? Siuo atžvilgiu galėčiau būt naudingas. 

- Jis iš tiesų tuos dalykus sugeba, - įsikišau aš. Nepakenks, pagalvojau, 
jei Arnis vėliau prisimins, kad aš buvau jo pusėje... netgi jeigu ir nebuvau. 
patvarkymus, - pasakė jis. Tai skambėjo įtikinamai, bet aš supratau, - staiga 
ir tikrai, - kad jis meluoja. Ir, man regis, Arnis irgi tai suprato. 

- Gerai... Užuojauta jums dėl brolio! Jis atrodė... Labai stiprios valios 
žmogus. - Kai Arnis tai pasakė, atmintyje man iškilo, kaip atsisukau ir išvy- 
dau Lebėjų su riebiai Žvilgančiomis ant skruostų stambiomis ašaromis. Na, 
štai ir viskas. Aš atskirtas nuo jos, sūneli. 

- Stiprios valios? - ciniškai nusišypsojo Lebėjus. - O taip. Tai buvo stip- 
rios valios šunsnukis. - Jis tartum nepastebėjo sukrėsto Arnio veido. - Atleis- 
kite, ponai. Bijau, toji saulė kiek sutrikdė man skrandį. 

Vyriškis nuėjo sau. Mudu stovėjome netoliese kapo ir lydėjome jį aki- 
mis. Netikėtai jisai sustojo, ir Arnio veidas nušvito; mano draugelis pamanė, 
kad Lebėjus staiga persigalvojo. Kurį laiką Lebėjus taip stovėjo ant pievutės, 
nulenkęs galvą, intensyviai mąstančio žmogaus poza. Paskiau jis atsigręžė į 
mus. 

- Patariu jums pamiršti tą mašiną, - pasakė jis Arniui. - Parduokite ją. Jei- 
gu niekas nenorės jos pirkti visos, parduokite dalimis. Jeigu ir dalimis nie- 
kas nepirks, nuvežkite metalo laužan. Padarykite tai nedelsdamas ir ryžtin- 
gai. Padarykite tai taip, kaip atsikratote blogo įpročio. Man regis, tuomet bū- 
site kur kas laimingesnis. 

Jisai pastovėjo, žvelgdamas į Arnį ir laukdamas, ar šis ką nors nepa- 
sakys, tačiau Arnis tylėjo, tvirtai atlaikydamas Lebėjaus žvilgsnį. Jo akys 
buvo įgijusios. tą savotišką tamsiai pilką atspalvį, kokį jos turėdavo, kai jis 
būdavo tvirtai apsisprendęs ir įsispyręs kojomis į žemę. Lebėjus perskaitė jo 
žvilgsnį ir linktelėjo. Atrodė, kad jam nesmagu ir šiek tiek negera. 

- Geros dienos, ponai. 

Arnis atsiduso. 

- Ką gi, tokios tokelės. - Su šiokiu tokiu apmaudu jis žiūrėjo į tolstančią 
Lebėjaus nugarą. 

- Aha, - pasakiau, vildamasis, kad mano balsas nuskambėjo nelaimin- 
giau, negu aš jaučiausi iš tikrųjų. Vis tasai sapnas. Man nepatiko sumany- 
mas pastatyti Kristiną atgal į tą garažą. Būtų pernelyg panašu į mano sapną. 

Abu tylėdami pasukome linkui mano automobilio. Lebėjus nedavė man 
ramybės. Abu Lebėjai nedavė man ramybės. Staiga, impulsyviai apsispren- 
džiau - vienas Dievas težino, kaip viskas būtų pakrypę kita linkme, jeigu aš 
nebūčiau pasidavęs šiam impulsui. 

- Ei, vyruti, - pasakiau. - Man reikia nusičiurkšt. Luktelsi manęs minutę 
ar dvi, gerai? 

- Zinoma, - atsakė jis, veik nepakeldamas galvos, ir nužingsniavo toliau, 
Įbedęs akis į žemę. “ 

Pasukau kairėn, kur mažas, diskretus ženklas ir dar mažesnė strėlytė ro- 
dė kelią tualeto linkui. Bet vos tik nusileidęs už pirmos kalvelės ir tapęs Ar- 

niui nematomas, staiga kirtau dešinėn ir pasileidau bėgt parkavimo aikštelės 
pusėn. Džordžą Lebėjų pagavau jau pamažu besirangantį prie vairo itin ma- 
žutėlės “Cevetės" su nuomos firmos “Hertz" lipduku ant priekinio stiklo. 

- Misteri Lebėjau! - supurkštavau. - Misteri Lebėjau? - Jisai smalsiai paž- 
velgė mano pusėn. - Atleiskite, - pasakiau. < Apgailestauju, kad vėl jus truk- 
dau. 

- Nieko, - numojo jis, - tačiau tai, ką pasakiau jūsų draugui, tebegalioja. 
Negaliu jam išnuomoti garažo. | 

- Gerai, - pasakiau. 

Jo vešlūs antakiai kilstelėjo. 

- Tasai automobilis “Furija"'. Man jis nepatinka. 

Jis vis tebežiūrėjo į mane, nepratardamas nė žodžio. 

- Nežinau, ar jam tai į gera. Galbūt iš dalies jis... Aš nežinau. 

- Pavyduliauji? - ramiai paklausė jis. - Tą laiką, kurį jis praleisdavo su ta- 
vimi, dabar praleidžia su ja? 

- Na, eee, teisybė, - sutikau. - Mes juk seni draugai. Bet aš... Aš nema- 
nau, kad čia visa esmė. 

- Ne? 

- Ne. - Aš apsigręžiau pažiūrėti, ar dar nesimato Arnio, ir galiausiai, nu- 
sukęs nuo Lebėjaus akis, sugebėjau išspausti iš savęs. - Kodėl pasakėt jam 
vežti jį metalo laužui ir pamiršti? Kodėl pasakėte, jog tai lyg blogas įprotis? 

Jis nieko neatsakė, ir aš bijojau, kad jis neturi, ką atsakyti - bent ne man. 
Ir paskiau, bemaž vos girdimai, jis paklausė: 

- Sūneli, ar tu įsitikinęs, kad tai tavo reikalas? 

- Nežinau. - Staiga man tapo labai svarbu pagauti jo žvilgsnį. - Bet, Ži- 
note, man rūpi Arnis. Nenoriu, kad jam kas nors atsitiktų. Tas automobilis 
jau įvėlė jį į nemalonumus. Nenoriu ko nors blogesnio. 

- Atvažiuok pas mane į motelį. Jis visai ties Vakarų aveniu atsišakojimu 
nuo 376-ojo kelio. Ar surasi? 

- Aš ten virinau nuvažiuojamosios rampos šonus, - pasakiau. - Štai, vis 
dar pūslės ant delnų. 

Nors nusišypsojau, jis liko rimtas. 

- “Vaivorykštės" motelis. Jų ten prie to atsišakojimo du. Manasis - piges- 
nysis. 

- Dėkui, - tepasakiau. - Paklausyktt, iš tikrųjų... 

- Tai galbūt nei tavo, nei mano ar kieno nors reikalas, - pasakė Lebėjus 
minkštu, mokytojišku balsu, tokiu nepanašiu į savo velionio brolio nežabo- 
tą kreknojimą. | 

(O tai bene puikiausias kvapas pasaulyje... galbūt išskyrus apželtukės) 

- Tačiau kai ką galiu tau čia pat pasakyti. Mano brolis nebuvo geras žŽmo- 
gus. Man atrodo, kad jeigu jis ką nors gyvenime tikrai mylėjo, tai tąjį “Pli- 
mutą Furiją“, kurį nusipirko tavo draugužis. Taigi tas reikalas gali liesti tik 
juodu, tik juodu vienus, nesvarbu, ką tu man arba aš tau kalbėtumėm. 

Jis nusišypsojo. Tai buvo nemaloni šypsena, ir šiuo metu man pasirodė, 
kad jo akimis į mane žvelgia Rolandas D. Lebėjus, ir manimi nubėgo pagaugai. 

- Sūneli, tu tikriausiai esi dar per Jaunas, kad įžvelgtum išmintį kieno 
nors žodžiuose, išskyrus savo paties, bet štai ką tau pasakysiu: meilė - tai 

priešas. - Jis pamažu man linktelėjo. - Taip. Poetai nuolatos ir kartais tenden- 
cingai apsirinka dėl meilės. Meilė - tai sena skerdikė. Meilė ne akla. Meilė - 
žmogėdra su labai gera rega. Meilė kaip skėriai - visados alkana. 

- Kuo ji minta? - pats nepajutau, kaip paklausiau. Visa mano esybė, išs- 
kyrus burną, šį pokalbį laikė ištisa nesąmone. 

- Draugyste, - pasakė Džordžas Lebėjus. - Minta draugyste. Tavimi dė- 
tas, Deni, aš dabar pasirengčiau blogiausiam. 

Jis užtrenkė “Čevetės"' duris su tyliu čak! garsu ir užvedė jos nelyginant 
siųvamos mašinos variklį. Nuvažiavo, palikdamas mane stovintį asfalto dan- 
gos pakrašty. Staiga prisiminiau, kad Arnis turėtų mane pamatyti ateinant 
nuo patogumų įstaigos pusės, tad kiek tik nešė kojos, pasileidau ta kryptimi. 

Bebėgant man toptelėjo, kad duobkasiai, laidotojai, amžinybės inžinieriai 
ar kaip dar jie ten save vadina, tikriausiai šiuo metu nuleidžia Lebėjaus kars- 
tą į duobę. Žemė, kurią Džordžas Lebėjus užbėrė ant jo ceremonijos pabai- 
goje, subarbeno į dangtį nelyginant visa nugalinti ranka. Pabandžiau išguiti 
iš minčių šį vaizdą, bet jį pakeitė kitas, dargi blogesnis: Rolandas D. Lebė- 
jus šilku išklotame karste, aprengtas geriausia eilute ir geriausiais apatiniais 
- Žinoma sans* smirdančio, pageltusio nugaros įtvaro. 

Lebėjus žemėje. Lebėjus savo karste, sukryžiuotomis ant krūtinės ranko- 
mis... ir kodėl aš toks įsitikinęs, kad jo veide - toji plati, lyg šūdo užkandus, 
šypsena? 


12 / Šiek tiek šeimos istorijos 


Ką girdi tenai Nydheme? 
Pakele, kur bėga elektros laidai... 
Čia taip šalta tamsoje, 
Ir taip įdomu čia tamsoje... 
- Džonatanas Ričmondas ir “Modern lovers“ 


“ Vaivorykštės" motelis iš tiesų buvo gan prastas - vienaaukštis, jo parka- 
vimo aikštelės asfaltas suskilinėjęs, dvi neono ženklo raidės nešvietė. Kaip 
tik tokia vieta, kur ir galėjai tikėtis sutikti pagyvenusį anglų kalbos mokyto- 
ją. Suprantu, kaip nykiai skamba, tačiau tai tiesa. O rytoj jis oro uoste sugrą- 
žins savąjį “Hertz'o" automobilį ir parskris namo į Paredais Folsą Ohajo 
valstijoj. 

“Vaivorykštės" motelis atrodė nelyginant senelių prieglauda. Lauke prie 
savo kambarių ant administracijos parūpintų sodo krėslų sėdėjo kompanijos 
pagyvenusiųjų - sukryžiuotais kaulėtais keliais, ant plaukuotų blauzdų užt- 
rauktomis baltomis kojinėmis. Vyrai visi atrodė kaip senstantys alpinistai, 
sausi ir tvirti. Daugelis žydėjo riebia putnuma, kuri atsiranda po penkiasde- 
šimties, be jokios vilties išnykti. Vėliau aš pastebėjau, kad esama motelių, 

kuriuos tarsi užpildo vien žmonės virš penkiasdešimties - sakytum, jie išgirs- 
ta apie tokias vietas per kokią nors tiesioginio telefono pokalbių šou “Senu- 
tėliai, bet gerutėliai". Atsivežkite savąsias Histerektomines* ir Padidėjusios 
Prostatos Problemas Kad Ir Ne Į Tokį Išvaizdų “Vaivorykštės" Motelį. Nė- 
ra Kabelinės TV, bet Užtat Stebuklingi Gėrimai, Tik Po Ketvirtinę Taurelę. 
Numerių lauke nemačiau nė vieno jauno žmogaus, surūdiję žaidimų aikšte- 
lės įrenginiai kėpsojo tušti, nuo sūpuoklių žeme driekėsi ilgi, sustingę šešė- 
liai. Viršuje neoninį ženklą gaubianti vaivorykštė zvimbė nelyginant butely- 
J€ sugautų musių spiečius. 

Lebėjus su stiklu rankoje sėdėjo lauke prie 14-0jo numerio. Aš priėjau 
prie jo ir pasisveikinau. Mudu paspaudėme vienas kitam ranką. 

- Norėtum išgerti ko nors nestipraus? - paklausė jis. - Kontoroje yra gė- 
rimų automatas. 

- Ne, dėkui, - atsisakiau. Prisitraukiau nuo tuščio numerio sodo krėslą ir 
atsisėdau greta jo. 

- Tuomet aš tau papasakosiu, ką galiu, - pradėjo jis minkštu, išlavintu 
balsu. - Esu vienuolika metų jaunesnis už Rolį ir dar tik mokausi senti. 

Aš nepatogiai pasimuisčiau ant kėdės ir nieko nepasakiau. 

- Mūsų buvo keturi, - tęsė jis. - Rolis vyriausias, aš jauniausias. Mūsų 
brolis Driu žuvo 1944-aisiais Prancūzijoje. Jie abu su Roliu buvo kadriniai 
kariškiai. Mes užaugome čia, Libertivilyje. Tačiau Libertivilis tada, žinai, 
buvo kur kas, kur kas mažesnis, tiesiog miesteliukas, Toks mažas, kad turė- 
tų savus ir svetimus. Mes buvome svetimi. Neturtingi. Pliki kaip tilvikai. Iš 
vargetų pusės. Pats pasirink štampą. 

Prieblandoje jis minkštai, tyliai susijuokė ir dar įsipylė stiklan vyno. 

- Tiesą sakant, iš Rolio vaikystės aš prisimenu tik vieną pastovų dalyką, 
- Šiaip ar taip, kai gimiau, jis jau mokėsi penktoje klasėje, - tačiau tą dalyką 
prisimenu labai gerai. 

- Būtent kokį? 

- Jo pyktį, - pasakė Lebėjus. - Rolis visad buvo piktas. Pyko, kad turi ei- 
ti mokyklon kitų išmestais drabužiais, pyko, kad mūsų tėvas buvo girtuok- 
lis, kuris nepajėgdavo išsilaikyti darbe nė vienoje iš plieno liejyklų, pyko, 
kad mūsų motina nesugeba priversti tėvą, jog liautųsi gerti. Jis pyko ant tri- 
jų mažesniųjų vaikų - Driu, Maršos ir manęs, per kuriuos skurdas buvo ne- 
pakeliamas. 

Jis ištiesė ranką ir, atsmaukęs marškinių rankovę, parodė man suvytusias, 
rumbuotas seno žmogaus dilbio sausgysles, ryškėjančias po suvytusia, ap- 
tempta oda. Nuo alkūnės iki riešo, jo link palaipsniui nykdamas, tęsėsi ran- 
das. 

- Tai dovana nuo Rolio, - paaiškino jis. - Įtaisė man, kai aš buvau trejų, 
o jis - keturiolikos metų. Ant takučio priešais namus aš žaidžiau su keliomis 
spalvotomis medinėmis kaladėlėmis, kurios man atstojo automobilius ir 
sunkvežimius, o jis iššoko pro duris, matyt, skubėdamas mokyklon. Pastū- 
mė mane, nubėgo kelis žingsnius, paskiau sugrįžo ir partrenkė ant Žemės. 


* Gimdos pašalinimo (med. terminas). 

Krisdamas užsidūriau ant vieno iš smaigų tvorelėje, supančioje kuokštą pikt- 
žolių ir saulėgrąžų, kuriuos motina užsispyrusiai vadino "darželiu". Aš susi- 
žeidžiau, buvau visas kruvinas, visi labai gailėjosi manęs - visi, išskyrus Ro- 
lį, kuris tik šaukė: “Daugiau nepasimaišyk man ant kelio, prakeiktas snarg- 
liau, nepasimaišyk man ant kelio, girdi?“? 

Nepajėgdamas atitraukti akių, žvelgiau į seną randą, suvokdamas, kad jis 
šiuo metu panėšėjo į šliūžę, nes toji putnutė trimečio mažylio rankytė me- 
tams bėgant tapo liesa, suvytusia seno žmogaus ranka, į kurią dabar Žvel- 
giau. Zaizda, kuri kažkur apie 1921-uosius metus buvo bjauri krauju trykš- 
tanti kiaurymė, palengva išsitempė į balkšvą žymių, sekančių viena paskui 
kitą it kopetėlių skersiniai, eilę. Zaizda užsitraukė, bet randas - išplito. 

Baisus, neviltingas šiurpulys perbėgo manimi. Prisiminiau Arnį, kumš- 
čiais trankantį mano automobilio prietaisų panelį, Arnį, kimiai šaukiantį, kad 
privers juos visus paspringti, paspringti, paspringti. 

Džordžas Lebėjus žvelgė į mane. Nežinau, ką pamatė mano veide, tačiau 
jis pamažu vėl nusmaukė rankovę žemyn ir kruopščiai ją susisagstė - tartum 
būtų užtraukęs užuolaidą ant nepakenčiamos praeities. 

Jis dar nugėrė iš stiklo “7-UP"*. 

- Kai tėvas tą vakarą sugrįžo - jis buvo išėjęs kiek įmesti, nors tai vadino 
“darbo paieškomis" - ir sužinojo, ką Rolis padarė, ėmėsi karšti jam kailį. Bet 
Rolis neatgailavo. Verkė, bet neatgailavo. - Lebėjus šyptelėjo. - Galiausiai 
motina pasibaisėjo, suriko tėvui, kad liautųsi, kol dar neužmušė sūnaus. 
Ašaros sruvo Rolio veidu, bet jis vis tiek neatgailavo. “Jis pasimaišė man ant 
kelio, - šaukė pro ašaras. - Ir jeigu vėl pasimaišys, aš padarysiu tą pat, ir tų 
manęs nesustabdysi, senas girtuokli!'' Tada tėvas smogė jam į veidą ir suk- 
ruvino-nosį, ir Rolis parkrito ant grindų, kraujas tryško jam pro pirštus. Mo- 
tina klykė, Marša verkė, Driu gūžėsi kampe, aš blioviau visa gerkle, laiky- 
damasis už subintuotos rankos. O Rolis vis kartojo: “Aš padarysiu tą pat, 
girtuokli tu, girtuokli, prakeiktas senas girtuokli!?* 

Virš mūsų danguje ėmė ryškėti žvaigždės. Kiek tolėliau kažkokia pagy- 
venusi moteris išėjo iš savo numerio, pasiėmė iš “Fordo"' apsitrynusį lagami- 
ną ir sugrįžo atgal. Kažkur grojo radijas, tačiau jis nebuvo nustatytas ant 
FM-104 bangos, kuria transliuodavo roką. 

- Jo begalinis įniršis - štai ką geriausiai prisimenu, - minkštai pakartojo 
Lebėjus. - Mokykloje jis mušdavos1 su kiekvienu, kas pasijuokdavo iš jo 
drabužių ar to, kaip apkirpti jo plaukai - jis mušdavosi su kiekvienu, net jei- 
gu tik įtardavo, kad iš jo juokiasi. Būdavo vis išvaromas ir išvaromas iš mo- 
kyklos. Galiausiai jis ją metė ir įstojo į armiją. 

- Dvidešimtieji nebuvo pats geriausias metas tarnauti armijoje. Nei oru- 
mo, nei kilimo tarnyboje, nei plazdenančių vėjyje vėliavų. Jokio taurumo. 
Jis kilnojosi iš bazės į bazę, iš pradžių Pietuose, paskiau Pietvakariuose. 
Maždaug kas tris mėnesius gaudavome nuo jo laišką. Jis vis dar buvo pik- 
tąs. Piktas ant tų, kuriuos vadino “šūdžiais"'. Dėl visko kalti buvo “šūdžiai"". 
Šūdžiai trukdė jam kilti tarnyboje, nors buvo to vertas, šūdžiai atšaukdavo 


* Gaivinantis citrinos skonio gėrimas. 

atostogas, šūdžiai nesugebėdavo surasti savo pačių užpakalių - netgi abiem 
rankomis ir pasišviesdami žibintu. Mažų mažiausia dviem atvejais šūdžiai 
įkišo jį įgulos kalėjiman. Armijoje jį laikė vien todėl, kad buvo puikus me- 
chanikas - sugebėjo išlaikyti šiaip taip gebančią važiuoti seną, sukriošusią te- 
chniką, kokią Kongresas teleisdavo turėti armijai. 

Sunerimęs pagavau save vėl galvojant apie Arnį - apie Arnį, kuris irgi 
buvo sumanių rankų. 

Lebėjus palinko į priekį. 

- Tačiau tasai talentas buvo tik dar vienas jo pykčio šaltinis, jaunuoli. Ir 
tai buvo nesibaigiantis pyktis, kol jis galiausiai nenusipirko to automobilio, 
kuris dabar priklauso tavo draugui. 

- Ką turite galvoje? 

Lebėjus sausai sukeknojo. 

- Armijoje jis remontavo konvojinius sunkvežimius, štabo automobilius, 
šaudmenų tiekimo vilkikus ir neleisdavo išeiti iš rikiuotės štabo automobi- 
liams vien tik paspjaudinėdamas ir surišdamas vielele. Sykį, kai kažkoks vi- 
zituojantis kongresmenas atsilankė Fort Arnolde, kuris Vakarų Teksase, ir 
jam sugedo automobilis, dalies vadas, trokštantis pasižymėti, įsakė Roliui 
pataisyti brangųjį kongresmeno “Bentlį"". O taip, mes gavome keturių pusla- 
pių laišką iš to savojo “šūdžiaus" - keturių puslapių Rolio pykčio ir tulžies 
išlają. Stebėtina, kaip žodžiai nesudegino popieriaus. 

- Visos tos transporto priemonės... bet Rolis pats niekad neturėjo nuosa- 
vo automobilio, kol nepasibaigė Antrasis pasaulinis karas. Netgi tada viena, 
ką jis išgalėjo nusipirkti - tai seną “Sevrolė", prastai važiuojantį ir rūdžių 
suėstą. Dvidešimtaisiais ir trisdešimtaisias nuolat stigo pinigų, o per karą 
jam terūpėjo, kaip išlikti gyvam. 

- Visus tuos metus jis: dirbo garažuose, suremontavo daugybę automobi- 
lių šūdžiams 1r niekad neturėjo tokio, kuris priklausytų grynai jam. Viskas 
vėl kartojosi Libertivilyje. Net senas “Ševrolė"' neteikė palengvėjimo, nei se- 
nas “Hadson Hornetas“, kurį jis nusipirko naudotą metus po vedybų. 

- Vedybų? 

- Jis to jums nepasakė, tiesa? - paklausė Lebėjus. - Būtų laimingas vis 
pasakoti ir pasakoti savo nutikimus armijoje - apie nutikimus per karą ir sa- 
vo susidūrimus su šūdžiais - tol, kol tu ir tavo draugužis neužmigtumėte be- 
siklausydami... ir visą tą laiką jis čiuoptų jūsų kišenėje piniginės. Bet neras- 
tų reikalo pasakyti jums apie Veroniką arba Ritą. 

- Kas jos? | 

- Veronika buvo jo žmona, - pasakė Lebėjus. - Juodu susituokė 1951-ai- 
siais, prieš pat Roliui išvykstant į Korėją. Supranti, jis būtų galėjęs pasilikti 
Valstijose. Juk buvo vedęs, jo žmona laukėsi, o pats jau turėjo per keturias- 
dešimt. Bet jis pasirinko vykti. 

Lebėjus susimąstęs pažvelgė į negyvą vaikų aikštelės įrangą. 

- Supranti, tai buvo dvipatystė. 1951-aisiais jam buvo keturiasdešimt ket- 
veri, ir jis jau buvo vedęs. Buvo vedęs armiją. Ir šūdžiuš. 

Jis vėl nutilo. Tyla buvo kažkokia liguista. 

- Jūs gerai jaučiatės? - galiausiai paklausiau. 

- Taip, - atsakė jis. - Aš tik galvoju. Blogai galvoju apie mirusįjį. - Ra- 
miai pažvelgė į mane, tačiau jo akys buvo niūrios ir kenčiančios. - Supranti, 
visą šitai mane skaudina, jaunuoli... kuo, sakei, tu vardu? Nesinori čia sėdė- 
ti ir pasakoti apie tuos liūdnus senus dalykus žmogui, kurio netgi negali pa- 
vadinti vardu. Tu Donaldas? 

- Denis, - pasakiau. - Klausykite, misteri Lebėjau... 

- Skaudina labiau, negu aš būčiau tikėjęsis, - tęsė jis. - Bet dabar, kai jau 
pradėjome, turime ir baigti, tiesa? Su Veronika aš buvau susitikęs tik du kar- 
tus. Ji buvo kilusi iš Vakarų Virdžinijos. Netoliese Vylingo. Tokias mes ta- 
da vadinome užkampio pietietėmis. Ypatingu protu nepasižymėjo. Rolis su- 
gebėjo ją pajungti sau ir laikė tai natūraliu dalyku, regis, jis to ir troško. Bet 
jinai, manau, mylėjo jį - bent iki to sumauto reikalo su Rita. O dėl Rolio, tai 
nemanau, kad jis apskritai vedė moterį. Jis vedė tokią nelyginant... Raudų 
Sieną*. 

- Tie laiškai, kuriuos jis mums siųsdavo... na, tikriausiai prisimeni, jis 1a- 
bai anksti metė mokyklą. Tie laiškai, nors ir neraštingi, reikalaudavo iš ma- 
no brolio milžiniškų pastangų. Jie buvo jo kabantysis tiltas, jo romanas, jo 
simfonija, jo didysis išbandymas. Nemanau, kad jis rašė, norėdamas pašalin- 
ti iš savo širdies nuodus. Veikiausiai, rašė tam, kad juos paskleistų aplinkui. 

- Kai atsirado Veronika, laiškai liovėsi. Jis turėjo savo amžinąją klausy- 
toją, jam nebereikėjo vargintis dėl mūsų. Spėju, jis rašė laiškus per tuos dve- 
jus metus, kuriuos buvo Korėjoje. Per tą laiką aš tegavau vieną, o Marša, re- 
gis, du. Kai 1952-aisiais jam gimė duktė, neparodė jokio džiaugsmo, tik ne- 
patenkintas skundėsi, kad namie atsirado dar viena burna, kurią turės maitin- 
ti ir kad šūdžiai dar daugiau pasiėmė iš jo. 

- Ar jis niekad nebuvo paaukštintas laipsniu? - paklausiau. Prieš metus aš 
mačiau dalį ilgo serialo, vieną iš tų televizijos romanų, kuris vadinosi “Kar- 
tą Erelis". Kitą dieną vaistinėje pastebėjau tą pačią knygą minkštais virše- 
liais ir nusipirkau, tikėdamasis geros istorijos apie karą. Pasirodė, kad gavau 
ir karą, ir taiką, ir kai kurių naujų idėjų apie amerikietiškąsias tarnybas. Vie- 
na iš jų buvo ta, kad senasis paaukštinimų traukinys kaip reikiant pajuda į 
priekį karo metu. Man buvo sunku įsivaizduoti, kaip Lebėjus, įstojęs į armi- 
ją trečiojo dešimtmečio pradžioje, perklampojo du karus ir vis tebetvarkė 
metalo laužą, kai Aikas** tapo prezidentu. 

Lebėjus nusijuokė. 

- Jis kaip tas Priuvitas romane "Iš čia į amžinybę"***. Jis pakildavo tar- 
nyboje, paskiau būdavo pažeminamas už ką nors - už nesubordinaciją, įžū- 
lumą ar girtavimą. Ar aš tau sakiau, kad jisai sėdėjo įgulos kalėjime? Vieną 
kartą už tai, kad prieš pobūvį Fort Dikso karininkų klube nusišlapino į pun- 
šo vazą. Tada jis už tą nusižengimą atsipirko tik dešimčia dienų - manau, jie 


* Vieta Jeruzalėje - aikštė aptverta siena, neva pastatyta iš Saliamono šven- 
tyklos akmenų. Ten žydai renkasi melstis ir raudoti. 
** Aikas - generolo Eizenhauerio pravardė. Išrinktas prezidentu 1953 m. 
*** Populiarus Džeimso Džonso (James Johns) romanas apie amerikiečių armi- 
ją Antrojo pasaulinio karo Ramiojo vandenyno operacijose (1953). 

pažvelgė sau į širdis ir palaikė, kad tai ne daugiau kaip girtas pokštas, toks 
pats, kokį kai kurie iš karininkų patys iškrėsdavo, būdami koledžų brolijų 
nariais - jie neįsivaizdavo, negalėjo įsivaizduoti, kiek neapykantos ir priešiš- 
kumo slypėjo už to poelgio. Bet, man atrodo, kad tada Veronika jau būtų ga- 
lėjusi jiems tai pasakyti. 

Pasižiūrėjau į į laikrodį. Rodė ketvirtį po devintos. Lebėjus kalbėjo jau be- 
maž valandą. 

- Mano brolis sugrįžo iš Korėjos 1953-aisiais ir pirmąsyk išvydo savo 
dukterį. Kiek suprantu, jis žiūrėjo į ją minutę ar dvi, paskiau sugrąžino ma- 
žylę Žmonai ir išėjo prie savojo “Sevrolė"', kur krapštėsi likusią dienos dalį... 
tau nenusibodo, Deni? 

- Ne, - pasakiau, nė kiek nemeluodamas. 

- Visus tuos metus vienintelis dalykas, kurio Rolis iš tikrųjų troško - tai 
visai naujo automobilio. Ne “Kadilako" ar “Linkolno"'; jis nenorėjo prisi- 
jungti prie aukštesniosios klasės - karininkų, šūdžių. Jis norėjo turėti naują 
“Plimutą" ar galbūt “Fordą", arba “Dodžą"'. 

. - Veronika kartais rašė, kad, anot jos, didžiumą savo sekmadienių jie pra- 
leidžią vaikštinėdami po įvairias automobilių prekyvietes, iš kurių dabar Ro- 
lio neištraukdavai. Jinai su kūdikiu, būdavo, sėdi senajame “Hornete"", kurį 
tada Rolis turėjo, Veronika skaitydavo Ritai pasakaites, o tuo metu Rolis 
vaikščiojo po dulkėtus automobilių aptvarus, kalbėdamasis su agentais apie 
kompresiją, arklio jėgas, vožtuvo galvučių nuožulas ir transmisijos skai- 
čius... Kartais aš pagalvoju apie tą mažytę, augančią tarp tų pustuzinyje ar- 
mijos tankų bazių karšto vėjo brazdenamų plastikinių gairių garsų, ir neži- 
nau - juoktis man ar verkti. 

Mano mintys vėl sugrįžo prie Arnio. 

- Ar nepasakytumėt, kad jis buvo apsėstas manijos? 

- Taip. Aš pasakyčiau, kad jis buvo apsėstas manijos. Jis pradėjo davinėti 
Veronikai pinigų, kad ši juos atidėtų į šalį. Neskaitant savo nesugebėjimo 
per visą karjeros laiką pakilti aukščiau vyresniojo seržanto, Rolis dar turėjo 
problemų su gėrimu. Jis nebuvo alkoholikas, bet periodiškai kas šešis ar aš- 
tuonis mėnesius jam užeidavo užgėras. Kad ir kiek turėdavo pinigų, kai ši- 
tai pasibaigdavo, būdavo likęs be cento. Ir neprisimindavo, kur juos išleido. 

- Iš Veronikos laukta, kad ji tam padarys galą. Tai viena iš priežasčių, dėl 
kurios vedė ją. Kai prasidėdavo užgėrai, Rolis ateidavo pas ją pinigų. Kartą 
netgi grąsino jai peiliu, prikišęs prie gerklės. Sužinojau tai iš savo sesers, ku- 
ri kartais pasikalbėdavo su Veronika telefonu. Veronika nedavė jam pinigų, 
kurių tada, 1955-aisiais, jau buvo susikaupę apie aštuonis šimtus dolerių. 
“Prisimink apie automobilį, brangusis, - pasakė ji su įremtu sau į gerklę pei- 
liu. - Tu niekad nenusipirksi naujo automobilio, jeigu pragėrinėsi pinigus". 

- Turbūt jinai jį mylėjo, - pasakiau. 

- Na, galbūt. Bet nemėgink kurti romantiškos prielaidos, kad jos meilė 
kaip nors pakeitė Rolį. Vanduo pratašo akmenį, tačiau tik per šimtus metų. 
O Žmonės mirtingi. 

Jis lyg ketino dar kažką šia tema pridurti, bet paskiau persigalvojo. Man 
šitai pasirodė keista. 

- Bet jis niekad nepaliko nė žymelės nei ant vienos iš jų, - vėl prašneko 
bar baisiai šaukiama apie narkomaniją mokyklose, ir tam yra pagrindo, nes 
manau, jog bjauru pagalvoti apie penkiolikmečius ar šešiolikmečius svirdi- 
nėjančius nuo kvaitalų, tačiau mano įsitikinimu alkoholis yra vulgariausias, 
pavojingiausias iš kada nors išrastų narkotikų - ir jis įstatymu neuždraustas. 

- Kai mano brolis 1957-aisiais paliko armiją, Veronika buvo atidėjusi 
šiek tiek daugiau nei tūkstantį du šimtus dolerių. Prie to dar nemenka inva- 
lidumo pensija už nugaros sužalojimą - jisai sakė, kad dėl jos gavo pakovoti 
su šūdžiais ir laimėjo. 

- Taigi galop pinigų buvo. Jie įsigijo namą, kuriame tu su savo draugu 
lankeisi, bet, žinoma, pirmiau nei netgi imta kalbėti apie namą, atsirado au- 
tomobilis. Automobilis visados buvo aukščiau visko. Dar karščiau imta lan- 
kytis pas komercijos agentus. Ir galiausiai jis apsistojo ties Kristina. Man jis 
parašė apie ją ilgą laišką. Tai buvo 1958-ųjų “Furija" - sportinis kupė, ir sa- 
vo laiške jis pateikė visus duomenis ir skaičius. Neprisimenu jų, bet kertu 
lažybų, kad tavo draugelis galėtų mintinai pacituoti jos esmines charakteris- 
tikas. 

- Jos matmenis, - pasakiau. 

Lebėjus nelinksmai nusišypsojo. 

- Taip, jos matmenis. Aš tikrai prisimenu jį rašius, kad jos pradinė, prili- 
pinta prie stiklo kaina buvo tik truputį žemiau 3 000 dolerių, bet jis, kaip 
patsai sakė, “apsuko juos kaip žydas“ - nusiderėjo iki 2 100 dolerių, į tai į5- 
kaitant ir jo atiduoto senojo automobilio vertę. Užsisakė ją, įmokėjo dešimt 
procentų avanso, ir kai mašina atėjo, jis sumokėjo likusius grynais - bankno- 
tais po dešimt ir dvidešimt dolerių. 

- Kitais metais Rita, kuriai tada buvo šešeri, užspringo ir užduso. 

Aš pašokau krėsle, mažne jį apversdamas. Minkštas, mokytojiškas Lebė- 
jaus balsas kažkaip migdė, o aš buvau nuvargęs. Pastarieji žodžiai buvo it 
šliūkšnis šalto vandens man į veidą. 

- Taip, tai tiesa, - atsakė jis į mano išsigandusį klausiamą žvilgsnį. - Tą 
dieną jie buvo išvažiavę “paspausti motorą“. Štai kas pakeitė automobilių 
paieškų ekspedicijas. Sį posakį jis pasiskolino iš vienos tų rokenrolo daine- 
lių, kurias nuolatos klausydavosi. Kiekvieną sekmadienį visi trys važiuoda- 
vo “paspausti motorą". Automobilio salono priešakyje ir užpakalyje buvo 
maišeliai šiukšlėms. Mergytei buvo draudžiama numesti ką nors ant grindų 
ir apskritai šiukšlinti. Ji labai gerai buvo tai įsisąmoninusi... 

Jis vėl nugrimzdo ton keiston, mąslion tylon, paskiau prašneko, pasako- 
jimą pakreipdamas kita linkme. 

- Rolis užlaikė pelenines švarias. Visados. Jisai buvo smarkus rūkorius, 
bet cigaretę nukratydavo pro šoninį langutį, o ne į peleninę. O baigęs rūkyti 
- išmesdavo laukan. Jeigu su juo važiuodavo kas nors kitas, kuris pasinau- 
dodavo pelenine, po kelionės jis išpurtydavo peleninę ir išvalydavo popieri- 
niu rankšluosčiu. Du kartus per savaitę jis mašiną plaudavo, o dukart metuo- 
se - poliruodavo. 


*„--— 


Jis prižiūrėdavo ją pats, išsipirkdamas laiką vietiniame garaže. 

“Įdomu, ar tai buvo Darnelo garažas“, - pagalvojau aš. 

- Tą sekmadienį grįždami namo jie sustojo prie pakelės kioskų pavalgyti 
hamburgerių - Žinai, tais laikais “Makdonaldų"* nebuvo, tik kioskai prie ke- 
lio. Ir tai, kas atsitiko, buvo... gan paprasta, manau... | 

Ir vėl toji tyla, tartum jisai svarstytų, kiek man pasakyti, ar kaip atskirti 
tai, ką jis žinojo, nuo prielaidų. 

- Mergytė mirtinai užspringo mėsos gabalu, - galiausiai pasakė jis. - Kai 
Ji pradėjo dusti ir graibstytis už gerklės, Rolis sustojo, ištraukė ją iš automo- 
bilio ir pradėjo trankyti jai nugarą, kad kąsnis atšoktų aukštyn. Zinoma, da- 
bar esama metodo, - Heimlicho spūsnio*, - kuris gan gerai suveikia panašio- 
se situacijose. Viena jauna mergina, mokytoja praktikantė, kaip tik tokiu me- 
todu išgelbėjo berniuką, užspringusį mokyklos, kurioje dėsčiau, kavinukėje. 
Bet tais laikais... Mano dukterėčia numirė kelio pakrašty. Įsivaizduoju, ko- 
kia tai bjauri, pasibaisėtina mirtis. 

Jo balsas vėl įg1j0 tą migdančią, mokytojišką intonaciją, bet manęs mie- 
gas nebeėmė. Anaiptol. 

- Jis bandė ją gelbėti. Aš tuo tikiu. Ir noriu tikėti, kad tai tik nelaimingas 
atsitiktinumas, jog ji numirė. Ilgą laiką Rolis gyveno supamas žiaurumo, ir 
aš nemanau, kad jis labai mylėjo savo dukterį, jeigu išvis mylėjo. Bet kai ka- 
da, gyvybės ir mirties dalykuose, meilės stoka gali pasirodyti gelbstinčiu pri- 
valumu. Kai kada kaip tik reikalingas žiaurumas. 

- Bet ne tą kartą, - pastebėjau. 

- Galiausiai jis apvertė ją žemyn galva, iškėlęs už kulkšnių. Daužė jai pil- 
vą, vildamasis sukelti vėmulį. Manau, jis būtų pamėginęs savo kišeniniu pei- 
liuku padaryti jai tracheatomiją, jeigu būtų turėjęs bent menkiausią suprati- 
mą apie tai. Bet, žinoma, jis jo neturėjo. Mergytė numirė. 

- Marša su savo vyru ir šeima atvažiavo į laidotuves. Taip pat ir aš. Tai 
buvo paskutinis sykis, kai susitiko visa mūsų giminė. Prisimenu, tada ma- 
niau, kad jis, aišku, parduos automobilį. Netgi jaučiau savotišką nusivylimą. 
Automobilis užimdavo tiek daug vietos Veronikos laiškuose, taip pat ir tuo- 
se keliuose, kuriuos man parašė Rolis, jog man atrodė, kad jis beveik buvo 
tapęs jų šeimos nariu. Bet Rolis nepardavė, juo jie nuvažiavo į Libertivilio 
metodistų bažnyčią, ir jis visas spindėjo nuplautas... išpoliruotas... 17 atstu- 
miantis. Jis buvo atstumiantis. - Lebėjus pasisuko į mane: - Tu tiki tuo, 
Deni? 

Pirmiau nei atsakiau, turėjau nuryti gerklėn pakilusį gumulą. 

- Taip, - tariau, - aš tikiu. 

Lebėjus niūriai linktelėjo. 

- Veronika sėdėjo keleivio vietoje it vaško figūra. Kad ir kuo anksčiau ji 
buvo - kad ir kas joje buvo - tas dabar buvo dingę. Rolis turėjo automobilį, 
ji - dukterį. Ji dargi neliūdėjo. Ji buvo numirusi. 

Aš sėdėjau ir bandžiau įsivaizduoti - bandžiau įsivaizduoti, ką aš būčiau 
daręs, jeigu tai būtų ištikę mane. Mano duktė pradeda dusti ir stvarstytis už 


* Stipriai suspaudžiama viršutinė pilvo dalis, staiga išeidamas iš plaučių oras 
atstumia kliuvinį. 

gerklės ant užpakalinės mano automobilio sėdynės ir paskiau numiršta kelio 
pakraštyje. Ar aš parduočiau automobilį? Kodėl? Juk ne automobilis ją nu- 
žudė, o tai, kuo ji užspringo, gabalas hamburgerio ir bandutė užblokavo jai 
kvėpuojamąją gerklę. Tad kodėl parduoti automobilį? Vien dėl to, kad nega- 
lėčiau į jį Žiūrėti, netgi negalėčiau į jį žiūrėti be pasibaisėjimo ir kančios? Ar 
aš jį parduočiau? Žmogau, ar nuo to būtų buvę lengviau? 

- Ar jūs paklausėte jį apie tai? 

- Taip, paklausiau. Kartu su manimi buvo Marša. Tai atsitiko po pamal- 
dų. Iš Glorijos, kuri yra Vakarų Virdžinijoje, buvo atvykęs Veronikos bro- 
lis, ir po apeigų prie kapo jis parvežė ją namo - šiaip ar taip, ji vos laikėsi ant 
kojų, atrodė, tuoj tuoj nualps. 

- Mes, Marša ir aš, likome su Roliu vieni. Taigi grynai mūsų šeima. Pak- 
lausiau jį, ar neketina parduoti savo automobilio. Tasai stovėjo tuoj už kata- 
falko, atgabenusio į kapines jo dukterį - Žinai, į tas pačias kapines, kuriose 
šiandien palaidojome brolį. Buvo visas raudonas ir baltas - “Chrysler'io" ga- 
mykla niekad 1958-aisiais neišleisdavo “Plimuto Furijos?' tokių spalvų; Ro- 
liui jis buvo taip nudažytas pagal užsakymą. Mes nuo jo stovėjome atstu 
apie penkiasdešimtį pėdų, ir man kilo itin keistas jausmas - itin keistas no- 
ras... pasitraukti dar toliau, tartum automobilis galėtų mus nugirsti. | 

- Ką jūs pasakėte? 

- Aš paklausiau, ar jis neketina parduoti automobilio. Brolio veide pasi- 
rodė toji keista užsispyrusi išraiška, kurią taip gerai prisiminiau nuo pat 
ankstyvos vaikystės. Taip atrodė jo veidas, kai parbloškė mane ant tos tvo- 
relės, kai paskiau vis nesiliovė šaukęs, vadindamas mano tėvą girtuokliu, net 
po to, kai šis jam paleido iš nosies kraują. Pasakė man: “Aš dar neišprotėjau, 
Džordžai, kad ją parduočiau, yra vos metų senumo ir pravažiavusi tik 11 
000 mylių. Juk žinai, kad be trejų metų automobilį neapsimoka parduoti". 

- Aš pasakiau: “Jeigu čia tau pinigų klausimas, Roli, vadinasi kažkas pa- 
vogė tai, kas dar likę iš tavo širdies ir pakeitė akmeniu. Nejau nori, kad tavo 
žmona kasdien jį matytų? Važinėtų juo? Dieve šventas, žmogau! 

- Jo veidas nė kiek nepasikeitė. Tol, kol nepažvelgė į automobilį... Tvis- 
kantį saulėje... tviskantį saulėje tenai, už katafalko. Tik tuo metu jo veidas 
sušvelnėjo. Prisimenu, tada paklausiau savęs, ar kada nors jis šitaip žvelgė į 
Ritą. Nemanau. 

Jis kiek nutilo, paskiau tęsė: 

- Marša kalbėjo jam tą pat. Ji visad prisibijojo Rolio, bet tą dieną ji buvo 
labiau įsiutusi nei bijojo - prisimeni, ji susirašinėjo su Veronika ir žinojo, 
kaip ši mylėjo savo mergytę. Pasakė jam, kad kai kas nors miršta, tai žmo- 
nės sudegina čiužinius, ant kurių jis miegojo, atiduoda jo drabužius Gelbė- 
jimo Armijai ar dar ką nors padaro, kad tik kaip nors užbaigtų su anuo eta- 
pu, ir likę gyventi galėtų toliau užsiimti savais reikalais. Pasakė jam, kad jo 
žmona niekad negalės atsigauti, kol garaže stovės automobilis, kuriame nu- 
mirė jos duktė. | 

- Rolis paklausė ją tuo savo bjauriu, sarkastišku tonu, ar ji norinti, kad jis 
apipiltų automobilį benzinu ir padegtų vien todėl, kad jame užduso jo duk- 
tė. Mano sesuo pravirko, ir pasakė jam, kad tai puiki mintis. Galiausiai pa- 

siėmiau ją už parankės ir nusivedžiau. Nebuvo prasmės kalbėtis su Roliu, 
nei tada, nei kada nors paskiau. Mašina priklausė jam, ir jis galėjo be galo, 
be krašto postringauti, kad automobilio be trejų metų neverta parduodi, post- 
ringavo iki mėlynumo apie nuvažiuotas mylias - paprasčiausia, jis ketino ją 
pasilaikyti, nes to norėjo. 

- Marša su šeima “Greyhound"' autobusu sugrįžo į Denverį ir, kiek aš Ži- 
nau, niekad nebepasimatė su Roliu, netgi neparašė jam nė vieno laiško. Ji 
neatvažiavo į Veronikos laidotuves. 

Jo žmona. Pirma vaikas, paskiau žmona. Kažkaip nujaučiau, kad taip tu- 
rėjo atsitikti. Beng-beng. Tarsi koksai sąstingis ėmė slinkti man nuo kojų 
viršun į paširdžius. | 

- Ji numirė po šešių mėnesių. 1959-ųjų sausį. 

- Tačiau tai nė kiek nebuvo susiję su automobiliu, - pasakiau. - Nė kiek 
nebuvo susiję su automobiliu, tiesa? 

- Tai buvo labai susiję su automobiliu, - švelniai pasakė jis. 

Aš nenoriu to išgirsti, pagalvojau. Bet, žinoma, išgirsiu. Kadangi dabar 
mano draugas turėjo tą automobilį ir kadangi šis pradėjo užimti nepalygina- 
mai didesnę vieta Arnio gyvenime negu derėtų. 

- Kai mirė Rita, Veronika įpuolė depresijon. Ji taip ir neatsigavo. Turėjo 
Libertivilyje keletą draugų, ir šie stengėsi jai padėti... padėti vėl tempti savo 
gyvenimo naštą. Manau, taip kas nors pasakytų. Bet ji nesugebėjo jos temp- 
ti. Visiškai ne. 

- O šiaip visa kita klostėsi puikiai. Pirmąsyk per visą mano brolio gyve- 
nimą atsirado užtektinai pinigų. Jis gavo pensiją iš armijos, taip pat invali- 
dumo pensiją ir įsitaisė dirbti naktiniu sargu padangų gamykloje, kuri veikė 
vakarinėje miesto dalyje. Po laidotuvių aš tenai nuvažiavau, bet jos nebėra. 

- Ji subankrutavo prieš dvylika metų, - pasakiau. - Tada buvau dar visai 
vaikas. Dabar ten kiniško maisto užkandinė. 

- Atsiskaitinėdami du kartus per mėnesį, jie buvo bebaigią išsimokėti už 
namą. Ir, žinoma, nebeturėjo mergytės, kuria reiktų rūpintis. Bet Veronikai 
tai nė kiek nepadėjo atsigauti. 

- Sprendžiant iš to, ką man pavyko sužinoti, ji ėjo savižudybėn visai šal- 
takraujiškai. Jeigu egzistuotų vadovėliai siekiantiems nusižudyti, jos pasi- 
rinktasis būdas galėtų būti įtrauktas į jį kaip pavyzdinis. Ji nuėjo čia, mies- 
te, į Vakarų autodalių parduotuvę - į tą pačią, kurioje prieš daugelį daugelį 
metų aš įsigijau savo pirmąjį dviratį - ir nusipirko dvidešimt pėdų guminės 
žarnos. Užmovė vieną jos galą ant Kristinos išmetamojo vamzdžio, o kitą 
pro vieną iš užpakalinių langų įkišo salonan. Nors neturėjo vairuotojo teisių, 
tačiau žinojo, kaip užvesti automobilį. Tiesą sakant, tiek ir pakako. 

Suspaudęs lūpas, suvilgiau jas liežuviu ir vos atpažinau savo balsą, dau- 
giau panašų į švogždesį: 

- Manau, aš dabar eisiu ir atsinešiu sodos. 

- Būk geras, atnešk ir man, - paprašė jis. - Ji išblaško man miegą, - visad 
taip būna, - bet, manau, šią naktį aš vis tiek negreitai užmigčiau. 

Jaučiau, kad ir man bus tas pat. Nuėjau į motelio kontorą atsinešti sodos 
vandens ir grįždamas atgal per parkavimo aikštelę pusiaukelėje sustojau. Jis 

atrodė tik kaip tamsesnis šešėlis savo motelio numerio fone, jo baltos koji- 
nės bolavo nelyginant dvejetas marsiečių vaiduoklių. Aš pagalvojau: galbūt 
automobilis užkeiktas. Galbūt čia visa esmė. Iš tiesų tai panašu į istoriją apie 
vaiduoklius. Štai priekyje ženklas... kita stotelė - “Prieblandos zona“! 

Betgi tai juokinga, tiesa? 

Žinoma, taip. Aš vėl ėmiau žingsniuoti. Automobiliai užkeikimų esti ap- 
sunkinti ne daugiau kaip žmonės; tai siaubo filmų išmonės, kurias matai šeš- 
tadienio vakarą įvažiuojamajame kine, tačiau labai tolimos kasdieniams rea- 
lybės faktams. 

Padaviau jam skardinėlę sodos ir išklausiau likusią jo pasakojimo dalį, 
kurią galima apibendrinti viena eilute: nuo to laiko Rolandas D. Lebėjus gy- 
veno nelaimingai. Jam liko tik nedidelis tipinis namukas ir tasai 1958-ųjų 
laidos “Plimutas". 1965-aisiais jis metė naktinio sargo darbą. Ir kažkur apie. 
tą pat laiką jis liovėsi stengęsis, kad Kristina atrodytų 1r važiuotų kaip nauja 
- visiškai ją užleido, tartum žmogus, nebepasirūpinantis prisukti laikrodžio. 

- Norite pasakyti, kad ji ten ir stovėjo lauke? - paklausiau. - Nuo pat 
1965-ųjų? Trylika metų? 

- Ne, žinoma, jis pastatė ją į garažą, - pasakė Lebėjus. - Kaimynai būtų 
nepakentę, kad automobilis taip stovėtų ir pūtų ant kažkieno vejos. Kaime - 
galbūt, bet tik ne JAV priemiesčiuose. 

- Bet ji ten stovėjo, kai mes... 

- Taip, Žinau. Jis pastatė ją ant vejos, prilipinęs ant lango popierių su už- 
rašu: PARDUODAMA. Aš pasiteiravau apie tai. Man buvo įdomu, tad pa- 
siteiravau pas karo veteranus. Daugelis jų buvo nutraukę ryšį su Roliu, bet 
vienas man pasakė, kad lyg pamatęs automobilį pirmąsyk tenai ant vejos šį 
gegužį. 

Jau žiojausi kažką pasakyti, bet nutylėjau. Man kilo baisi mintis, ir toji 
mintis paprasčiausiai buvo tokia: pernelyg patogiai susiklostė. Pernelyg pa- 
togiai. Kristina riogsojo tame tamsiame garaže metų metus - gal ketverius, 
aštuonerius, tuziną, dar ilgiau. O paskiau - kelis mėnesius prieš mums su Ar- 
niu pravažiuojant pro šalį, kai šis ją pamatė - Rolandas D. Lebėjus staiga ją 
ištraukė laukan ir prilipino užrašą PARDUODAMA. 

Vėliau - daug vėliau - aš perverčiau Pitsbergo laikraščių komplektus, taip 
pat Libertivilio laikraštį “Keystone". Rolandas D. Lebėjus niekad nebuvo 
pasiskelbęs apie “Furiją"? - bent laikraščiuose, kur paprastai pagarsini apie 
automobilį, kurį nori parduoti. Paprasčiausiai išstatė jį priešais savo namus 
šalia priemiesčio gatvelės - netgi ne magistralės - ir laukė pirkėjo. 

Tada aš iki galo nesuvokiau visos savo minties, - bent logiška, išprotau- 
jama prasme, - bet man ir tiek pakako, kad vėl sugrįžtų tasai stingdantis, slo- 
gus baimės jausmas. Tartum Rolandas D. Lebėjus būtų žinojęs, kad pirkėjas 
tikrai pasirodys. Jeigu ne gegužį, tai birželį. Ar liepą. Arba rugpjūtį. Kažka- 
da netrukus.. 

Ne, tos minties aš nesuvokiau logiškai, protingai. Atvirkščiai, mano gal- 
von atėjo visiškai žemiškas vaizdinys: venerinis musėkautas pelkės pakraš- 
tyje, žali jo Žiobtai plačiai praskėsti, laukiantys, kol nutūps musė. 

"Tinkama musė. 

- Prisimenu, aš tada pagalvojau, kad jis tikriausiai jos atsisakė, nes bijo- 
JO nepraeisiąs vairuotojų medicininės komisijos, - galiausiai pasakiau. - Kai 
sulauki tokio amžiaus, tave verčia tikrintis sveikatą kas metus ar dvejus. Tei- 
sės automatiškai nepratęsiamos. 

Džordžas Lebėjus linktelėjo: 

- Tai panašu į Rolį. Bet... 

- Kas bet? 

- Prisimenu, aš kažkada skaičiau, - ir nors ką, negaliu prisiminti, kas tai 
pasakė ar parašė, - kad žmonių gyvenimuose esama tam tikrų “laikų". Kai 
ateina metas “garo variklio laikui“, tuzinas žmonių išranda garo variklius. 
Galbūt tik vienas iš jų gauna patentą ar visus nuopelnus istorijos knygose, 
bet jie visi ten buvo iš karto, visi jie dirbo prie tos. vienos idėjos. Kaip šitai 
paaiškinti? Tiesiog tuo, kad buvo atėjęs garo variklio laikas. 

Lebėjus nugėrė šiek tiek sodos vandens ir pažvelgė į dangų. 

- Prasideda Pilietinis karas, ir iškart stoja “šarvų laikas“. Paskiau - “kul- 
kosvaidžių laikas“. Nespėji nė apsidairyti, o štai jau “elektros laikas" ir “be- 
vielio ryšio laikas“ ir galiausiai - “atominės bombos laikas“. Tartum visos 
tos didžiosios idėjos kyla ne individų, bet iš kažkokios didžiulės intelekto 
bangos, kuri nuolatos plūsta... kažkokios intelekto bangos, kuri egzistuoja 
atskirai nuo Žmonijos. 

Jis žvilgtelėjo į mane. 

- Ta idėja mane baugina, Deni, jeigu aš per ilgai apie ją galvoju. Atrodo, 
kad joje yra kažkas... na, kažkas aiškiai nekrikščioniška. 

- O jūsų broliui atėjo “Kristinai parduoti laikas"? 

- Galbūt. Ekleziastas tvirtina, kad yra metas viskam - laikas sėti, laikas 
nokinti, laikas karui, laikas taikai, laikas atidėti į šalį svaidyklę ir laikas rinkti 
akmenis. Neigiamybė kiekvienai teigiamybei. Tad jeigu Rolio gyvenime bu- 
vo “Kristinos laikas", galėjo lygiai taip pat ateiti laikas, kai jis panoro ją par- 
duoti. 

- Jeigu taip, tai jis turėjo apie tai žinoti. Juk buvo gyvulys, o gyvuliai la- 
bai įsiklauso į savo instinktus. 

- Arba galbūt jam paprasčiausiai ji nusibodo, - užbaigė Lebėjus. 

Aš linktelėjau, sutikdamas su tuo - daugiau todėl, kad jau norėjau eiti, o 
ne todėl, kad mane visiškai patenkintų toks paaiškinimas. Džordžas Lebėjus 
nematė to automobilio aną dieną, kai Arnis šūktelėjo man sugrįžti. O aš jį 
mačiau. 58-ųjų “Plimutas neatrodė kaip automobilis, daugelį metų taikiai 
ilsėjęsis garaže. Buvo purvinas ir sulankstytas, sutrūkinėjusiu priekiniu stik- 
lu, bemaž nuplėštu vienu buferiu. Atrodė kaip lavonas, iškastas iš žemės ir 
paliktas irti saulėje. 

Pagalvojau apie Veroniką Lebėj 17 sudrebėjau. 

Tartum perskaitęs mano mintis, - ar bent dalį jų, - Lebėjus pasakė: 

- Labai mažai Žinau, kaip mano brolis gyveno paskutiniuosius metus, bet 
dėl vieno esu tikras, Deni. Kai jam ėmė atrodyti, 1965-aisiais ar kažkada 
apie tą laiką, kad atėjo laikas pastatyti automobilį garažan, jis taip ir padarė. 
O kai ėmė atrodyti, kad atėjo laikas jį parduoti, jis pardavė. 

Lebėjus atsiduso. 

- Nežinau, ką daugiau tau pasakyti... nebent tai, kad aš tikrai manau, kad 
tavo draugas bus laimingesnis, jeigu atsikratys to automobilio. Aš įsižiūrė- 
jau į jį iš arčiau, į tą tavo draugužį. Šiuo metu neatrodo kaip itin laimingas 
jaunuolis. Juk aš neklystu? 

Aš rimtai susimąsčiau dėl jo klausimo. Ne, laimė, tiesą sakant, nebuvo 
Arnio sritis, ir niekad nėra buvusi. Bet iki šio reikalo su “Plimutu" jis nors 
atrodė patenkintas gyvenimu... lyg būtų suradęs modus vivendi*. Ne itin lai- 
mingą, bet gana pakenčiamą. 

- Ne, - pasakiau, - jūs neklystate. 

- Aš nemanau, kad mano brolio automobilis padarys jį laimingą. Veikiau 
atvirkščiai. - Ir tartum jis būtų perskaitęs mano mintis prieš kelias minutes, 
tęsė: - Supranti, aš netikiu užkeikimais, nei vaiduokliais ar kuo nors grynai 
antgamtiškų. Bet aš tikiu, kad jausmai ir įvykiai turi tam tikrą... liktinį rezo- 
nansą. Galimas daiktas, kad jausmai kai kuriomis aplinkybėmis persiduoda 
vieni kitiems, Jeigu tos aplinkybės pakankamai ypatingos... panašiai kaip pa- 
kelis pieno įgyja stipriai užprieskoninto maisto kvapą, jeigu būna paliktas at- 
viras šaldytuve. O gal tai tik juokinga mano vaizduotė. Tiesiog aš galbūt ge- 
riau jausčiaus žinodamas, kad automobilis, kuriame užduso mano dukterėčia 
ir nusižudė mano brolienė, buvo supresuotas į bereikšmio metalo gabalą. 
Galbūt šis jausmas kyla paprasčiausiai dėl sulaužytų įprasto padorumo 
normų. 
lio namą, iki jis bus Arda Ar tai tiesa? 

Jis kiek sukrutėjo krėsle. 

- Ne, netiesa. Kažkaip instinktyviai pamelavau. Man nepatiko mintis, kad 
tas automobilis vėl stovės tenai garaže... tartum suradęs kelią namo. Jeigu 
esama jausmų ir pojūčių, kurie išlieka, jie vis dar ten, taip pat ir pačioje jo- 
1€. - Ir tuoj pats pasitaisė: - Pačiame jame. 


< 


Netrukus po to aš atsisveikinau ir per tamsą, skrodžiamą mano priekinių 
Žibintų, leidausi namo, vis mąstydamas apie tai, ką išgirdau iš Lebėjaus. Ka- 
žin, ar Arniui būtų buvęs koks nors skirtumas, jeigu būčiau jam papasako- 
jęs, kad jo automobilyje vieną žmogų ištiko mirtina nelaimė, o kitas - nusi- 
žudė. Labai gerai žinojau, kad jam būtų buvę tas pat; Arnis savaip galėjo bū- 
ti lygiai toks pat užsispyręs kaip ir Rolandas Lebėjus. Taip, miela scenelė su 
tėvais dėl automobilio labai aiškiai tai parodė. Tas faktas, kad jis lankė au- 
tomechanikų kursus Libertivilio vidurinėje, kurie buvo nelyginant koks de- 
militarizuotosios zonos variantas, irgi šitai patvirtino. 

Prisiminiau Džordžo Lebėjaus žodžius: Man nepatiko mintis, kad tas au- 
tomobilis vėl stovės tenai garaže... tartum suradęs kelią namo. Jis taip pat 
pasakė, kad jo brolis automobilį buvo kažkur nuvežęs, kad jį galėtų tvarky- 
ti. O vienintelis savitarnos garažas Libertivilyje buvo tik Vilio Darnelo. Zi- 
noma, seniau, šeštąjį dešimtmetį, galėjo būti ir kitų, bet aš tuo netikėjau. Šir- 


* Gyvenimo būdas (Iot.). 

dies gilumoje buvau įsitikinęs, kad Arnio darbuotasi prie Kristinos ten pat, 
kur prie jos darbuotasi anksčiau. 

Darbuotasi. Tinkamas žodis. Kadangi po muštynių su Badžiu Kėnetioni 
Arnis bijojo palikti ją ten ilgiau, tad, ko gero, kelias į Kristinos praeitį buvo 
irgi užtvertas. 

Ir, žinoma, nėra jokių užkeikimų. Netgi Lebėjaus mintis apie liktinius 
jausmus buvo gerokai pritempta. Abejojau, ar jis pats iš tikrųjų ja tikėjo. Jis 
man parodė seną randą ir paminėjo žodį kerštas. Ir tai tikriausiai kur kas ar- 
čiau tiesos negu kokia nors sapalionė apie antgamtiškus šūdniekius. Zinoma. 

Ne; man buvo septyniolika, kitais metais rengiausi stoti į koledžą, ir aš 
netikėjau tokiais dalykais kaip užkeikimai ir jausmai, kurie užsilieka ir gai- 
žėja - kaip sapnuose pralietas pienas. Tada nebūčiau sutikęs su jumis, jeigu 
būtumėte pasakę, kad praeitis turi galią tiesti baisias negyvas rankas į gyvuo- 
sius. 

Bet dabar esu šiek tiek vyresnis. 


13 / Vėliau tą vakarą, 


Spaudžiu motorą per tą pakilimą, 
Ei, “Kupė de Vily" matau Meibeliną. 
Aure, “"Kadilakas " sau skrieja plentu, 
Betgi "Fordui" manam nėr lygių... 

- Cakas Beris 


Mano motina ir Eleina jau buvo atsigulusios, bet tėtis dar nemiegojo, Žiū- 
rėjo per televiziją vienuoliktos valandos žinias. 

- Kur tu buvai, Deni? - paklausė jis. 

- Kėgelbane, - pasakiau. Melas natūraliai ir instinktyviai išsprūdo man iš 
lūpų. Nenorėjau, kad tėvas ką nors apie tą dalyką žinotų. Kad 1r koks keis- 
tas tasai buvo, bet ne tiek, kad keltų nors šiokį tokį domesį. Bent aš taip 
samprotavau. 

- Arnis skambino, - pasakė jis. - Prašė, kad tau pasakyčiau, jog su juo su- 
sisiektum, jeigu grįžtum prieš pusę dvylikos ar apie tiek. 

Pasižiūrėjau į laikrodį. Buvo tik vienuolika dvidešimt. Bet ar man vienai 
dienai negana Arnio ir jo problemų? 

- Na? 

- Ką - na? 

- Ar tu jam paskambinsi? 

Atsidusau. 

- Aha, turbūt. 

Nuėjau virtuvėn, susitaisiau sumuštinį su šaltu viščiuku, įsipyliau stikli- 
nėn havajiško punšo - ne itin delikatus gėralas, bet aš jį mėgstu - ir surinkau 
Arnio namų numerį. Po antro signalo atsiliepė jis pats. Jo balsas nuskambė- 
jo džiugiai, sujaudintai. 

- Deni! Kur tu buvai? 

- Kėgelbane, - pasakiau. 

- Paklausyk, šįvakar aš buvau nuėjęs pas Darnelą, žinai? Ir - tai nuosta- 
bu, Deni - jis išspyrė Repertoną! Repertono nėra, ir aš galiu pasilikti! 

Vėl toji neaiškios baimės nuojauta smilktelėjo paširdžiuos. Atidėjau į šalį 
sumuštinį. Staiga man dingo apetitas. 

- Arni, nejau tu iš tiesų manai, kad sugrįžti tenai taip jau puiku? 

- Ką turi galvoje? Repertono nebėra. Ir tau tai neatrodo puiku? 

Pagalvojau apie Darnelą. Kaip tas liepė Arniui užgesinti variklį, kol dar 
neužteršė jo pašvinkusio garažo, kaip sakė Arniui, kad jam nereikia jokių 
šūdalionių iš vaikelių, tokių kaip jis. Pagalvojau apie tai, kaip Arnis susigė- 
dęs nusuko akis nuo manęs, kai man pasakė, kad gavo keltuvą pakeisti aly- 
vai, atlikęs “porą pavedimų". Man kilo mintis, kad Darnelui galbūt pasirodė 
smagu paversti Arnį savo pasiuntinuku. Pralinksmintų iki apsišikimo savo 
nuolatinius klientus ir pokerio draugelius. Arnis, bėgantis atnešti kavos, Ar- 
nis, bėgantis atnešti spurgų, Arnis, keičiantis tualetinio popieriaus rulonus 
tupykloje ir užtaisantis popieriniais rankšluosčiais juos pardavinėjantį auto- 
matą. Ei, Vili, kas tasai keturakis, užtvindęs tenai tualetą?.. Jis? Tai Kanin- 
gemas. Jo tėvai moko koledže. O jis čia šikinyke praeina pasitobulinimo 
kursus. Ir jie nusijuoktų. Hemptono gatvės Darnelo garaže Arnis taptų vie- 
tiniu pajuokų objektu. 

Pagalvojau apie tuos dalykus, bet neišsakiau jų. Man pasirodė, kad Arnis 
pats geba nuspręsti kaip elgtis - laikytis vandens paviršiuje ar grimzti į mėš- 
lą. Tai amžinai negalėjo tęstis - paprasčiausiai Arnis buvo tam per gudrus. 
Arba bent aš taip tikėjaus. Jis buvo negražus, bet anaiptol ne kvailas. 

- Kad Repertono nebėra, iš tiesų puiku, - sutikau. - Tačiau aš maniau, 
kad Darnelas bus tik laikina priebėga. Supranti, dvidešimt per savaitę, Arni, 
gana daug, o dar mokestis už įrankius, keltuvą ir visus tuos kitus sušiktus 
malonumus. | 

- Štai kodėl aš pagalvojau, kad būtų puiku išsinuomoti misterio Lebėjaus 
garažą, - pasakė Arnis. - Man atrodė, kad netgi už dvidešimt penkis per sa- 
vaitę aš būčiau išlošęs. 

- Ką gi, nepavyko. Jeigu įdėtum skelbimą į laikraštį, kad ieškai išsinuo- 
moti garažą, tai neabejoju, kad tu... 

- Ne, ne, leisk man pabaigti, - pertraukė Amis, vis dar susijaudinęs. - Kai 
šiandien tenai nuėjau, Darnelas iškart pasivedė mane į šalį. Pasakė apgailes- 
taująs dėl patyčių, kurias patyriau nuo Repertono. Prisipažino neteisingai 
mane įvertinęs. 

- Jis taip pasakė? - Aš galbūt tuo ir tikėjau, bet man tai atrodė įtartina. 

- Aha. Paklausė, ar nenorėčiau pas jį dirbti nepilnu krūviu. Dešimt, gal- 
būt dvidešimt valandų per savaitę, kol lankysiu mokyklą. Už tai išnešiosiu 
šiukšles, sutepsiu keltuvus ir panašiai. Ir aš galėsiu turėti boksą už dvidešimt 
per savaitę, mokestis už įrankius 1r keltuvą, - pusė kainos. Kaip tau tai skam- 
ba? 

Pagalvojau, kad skamba pernelyg, po šimts, gerai, kad būtų tiesa. 

- Saugokis, Arni. 

- Ką? 

- Mano tėtis sako, kad jisai sukčius. 

- Aš to nepastebėjau. Man atrodo, kad visa tai tik šnekos, Deni. Jis rėks- 
nys, bet, manau, tik tiek. 

- Aš tau tik patariu laikytis šalčiau, štai ir viskas. - Aš perėmiau ragelį į 
kitą ranką ir nugėriau punšo. - Būk budrus, ir iškart pasitrauk, jeigu kas nors 
ims atrodyti rimta. 

- Ar tu kalbi apie ką nors konkrečiai? 

Prisiminiau miglotas istorijas apie narkotikus, konkretesnes - apie vogtus 
automobilius. 

- Ne, - pasakiau, - aš tik juo nepasitikiu. 

- Na... - tarė jis neryžtingai, nutilo ir paskiau sugrįžo prie pradinės temos: 
Kristinos. Jam visad kalba sugrįždavo prie Kristinos. - Bet man tai išsigelbė- 
jimas, tikras išsigelbėjimas, Deni, jeigu visa susiklosto gerai, Kristina... joje 
Iš tiesų pilna skaudamų vietų. Kai ką man pavyko patvarkyti, bet vos paša- 
linu vieną gedimą, tartum atsiranda ketvertas naujų. Su kai kuriais 1š jų net 
nežinau, ką daryti, bet aš ketinu išmokti. 

- Aha, - pasakiau ir atsikandau sumuštinio. Po pokalbio su Džordžu Le- 
bėjumi mano entuziazmas dėl Arnio mieliausiosios Kristinos nukrito iki nu- 
lio ir slinko link neigiamų padalų. 

- Jai reikia išlyginti visą priekį - velnias, jai reikia naujo priekio - ir nau- 
jų stabdžių kaladėlių... pakeisti žiedus... aš galbūt pabandysiu prašlifuoti stū- 
moklių cilindrus... bet aš visų tų darbų neįveiksiu su savuoju įrankių komp- 
lektu už penkiasdešimt keturis dolerius. 

Jis tartum meldė mano pritarimo. Su mauduliu po duobute staiga prisi- 
miniau vaikiną, kuris anksčiau lankė mokyklą drauge su manimi. Vadinosi 
jis Fredžiu Darlingtonu. Nors ir ne kažin koks smarkuolis, Fredis buvo nie- 
ko bernas, turėjo humoro jausmą. Paskiau jisai nusigriebė vieną tokią šliund- 
rą iš “Pen HAilzo" - ir, noriu pasakyti, tikrą šliundrą, daugiau negu laimingą 
gultis su visais, barškintis su kiekvienu iš eilės, kentėti tavo plūdimą. Neiš- 
vaizdus kvailas jos veidas man priminė “Mako"* sunkvežimio užpakalį, ir ji 
be perstojo kramtė gumą. Nuolatos apie ją tvyrojo “Juicy Fruit"? aromatas. Ji 
pastojo maždaug tuo pat metu, kai Fredis ant jos užkibo. Aš visad maniau, 
kad jis užkibo, nes ji buvo pirma mergina, kuri jam leido eiti iki galo. Ir ką 
gi, štai kas atsitinka - jis meta mokyklą, susiranda darbą prekių sandėly, 
princesė susilaukia kūdikio, ir praeitą gruodį jis pasirodo su ja mokyklos vy- 
resniaklasių vakarėlyje, nuduodamas, kad niekas nepasikeitę, tačiau viskas 
buvo pasikeitę; ji dėbso į mus, vaikinus, tuo negyvu, niekinančiu žvilgsniu, 
jos žandikauliai kruta kaip karvės, gromuliuojančios itin skanią atrają, o mes 
visi buvom girdėję naujienas: ji vėl sugrįžo į kėgelbaną, sugrįžo į “Liberti- 
vilio Records", į Džino restoranėlį, vėl važinėjasi, kol Fredis dirba, barški- 
nasi su kiekvienu iš eilės ir gulasi su visais. Žinau, sakoma, kad kietas brūk- 
lys neturi sąžinės, bet aš jums dabar pasakysiu, kad kai kurios šepšės turi 
dantis, ir kai pažvelgiau į Fredį, atrodantį dešimčia metų pasenusį, man už- 
sinorėjo verkti. Ir kai jis prašneko apie ją, jo balsas buvo toks pat maldauja- 


* “Mako" firmos sunkvežimių ženklas - buldogas. 

mas kaip ką tik dabar Arnio - Jums tikrai ji patinka, ką, vaikinai? Juk ji sa- 
vo vietoj, taip, vaikinai? Aš nepernelyg bjauriai susikrušau, ar ne, vaikinai? 
Noriu pasakyti, tai tikriausiai tik blogas sapnas ir aš greit pabusiu, tiesa? Tie- 
sa? Tiesa? 

- Zinoma, - pasakiau į ragelį. Tas visas kvailas, bjaurus Fredžio Darling- 
tono reikalas praskriejo mano galvoje per kokias dvi sekundes. - Suprantu, 
ką turi omenyje, Arni. 

- Gerai. - Iš balso supratau, kad jam atlėgo. 

- Tačiau saugokis. Ir dvigubai labiau - kai sugrįši mokyklon. Laikykis 
atokiau nuo Badžio Repertono. 

- Aha. Būtinai. 

- Amni... 

- Ką? 

Aš užsikirtau. Norėjau paklausti, ar Darnelas ką nors sakė apie tai, kad 
Kristina anksčiau buvo jo dirbtuvėse, jeigu ją atpažino. Dar daugiau, norė- 
jau jam papasakoti, kas atsitiko misis Lebėj ir jos dukrytei Ritai. Bet nega- 
lėjau. Jis iškart suprastų, iš kur pasisėmiau tą informaciją. Ir kai dabar jis 
toks opus dėl to prakeikto automobilio, būtų linkęs manyti, kad veikiau jam 
už nugaros - iš dalies taip ir buvo. Bet jei tai pasakyčiau jam, ko gero, šitai 
reikštų galą mūsų draugystei. 

Kristinos man buvo jau iki soties, tačiau tebesirūpinau Arniu. O tai reiš- 
kė, kad reikia tvirtai užtrenkti duris įkyrumui. Jokių šliaužiojimų aplinkui ir 
klausinėjimų. Jokių pamokslavimų. 

- Nieko, - pasakiau. - Tik rengiausi pasidžiaugti, jog tu, man regis, sura- 
dai namus savo surūdijusiai geldai. Sveikinu. 

- Deni, ar ką nors valgai? 

- Aha, sumuštinį su viščiuku. Kodėl klausi? 

- Kramtai man tiesiai į ausį. Iš tiesų nepadorus garsas. 

Ėmiau kaip įmanydamas garsiau čepsėti. Arnis suvaizdavo žiaukčiojąs. 
Mes abu nusijuokėme, ir buvo gera - kaip tomis senomis dienomis prieš tai, 
kai jis vedė tą kvailą, sukruštą mašiną. 

- Tu šiknius, Deni. 

- Teisybė. Mokausi iš tavęs. 

- Užsikimšk, - pasakė jis ir padėjo ragelį. 


< 


Baigęs sumuštinį ir havajišką punšą, išplovęs lėkštę ir stiklinę, sugrįžau 
į svetainę, jau nusiteikęs palįsti po dušu ir eiti miegoti. Jaučiausi kaip sudau- 
žytas. 

Kažkuriuo mūsų pokalbio telefonu metu girdėjau, kaip nutilo televizo- 
rius, if nusprendžiau - tėvas užlipo viršun. Bet aš apsirikau. Prasegiotais 
marškiniais į jisai sėdėjo savo atlošiamajame krėsle. Su šiokiu tokiu nerimu 
pastebėjau, kaip pražilę jam plaukai ant krūtinės ir galvos, ir kaip stalinė 
lempa šalimais kiaurai apšvietė pro pastaruosius rožinį skalpą. Jis vis labiau 
plinka. Mano tėvas anaiptol jau ne jaunuolis. Su dar didesniu nerimu pagal- 
vojau, kad po penkerių metų, kai teoriškai aš jau būsiu baigęs koledžą, jis 
bus penkiasdešimties ir nuplikęs - tipiškas buhalteris. 

Penkiasdešimties po penkerių metų, jeigu jis nekris negyvas nuo dar vie- 
no širdies priepuolio. Pirmasis nebuvo itin sunkus, nepaliko jokių randų - 
taip jis man pasakė, kai sykį jį paklausiau. Bet jis nebandė manęs nuramin- 
ti, kad antras priepuolis mažai tikėtinas. Zinojau, kad tikėtinas, mano mama 
taip pat žinojo, jis irgi. Tik viena Elė vis tebemanė, kad jis nepažeidžiamas 
- bet argi sykį ar du aš nepagavau jos klausiamo žvilgsnio? Man regis, taip. 

Staiga mirė. 

Pajutau, kaip man krustelėjo plaukai ant galvos. Staiga. Išsitiesdamas 
prie savo rašomojo stalo, susigriebdamas už krūtinės. Staiga. Išleisdamas iš 
rankų raketę teniso korte. Nesinori galvoti tokių dalykų apie savo tėvą, bet 
kartais tokios mintys ateina į galvą. Dievaži, ateina. 

- Kai ką netyčia nugirdau. 

- A? - paklausiau įtariai. 

- Ar tik neįstatė Arnis Kaningemas kojos į kai ką šilto ir rudo, Deni? 

- Aš... Aš dar nežinau, - pamažu atsakiau. Nes, šiaip ar taip, ką gi aš tu- 
rėjau? Nuojautą, įtarumą, daugiau nieko. 

- Nori pasikalbėti apie tai? 

- Tik ne dabar, tėti, jeigu tu nieko prieš. 

- Viskas gerai, - pasakė jis. - Bet jeigu tai, kaip tu sakei telefonu, ims at- 
rodyti rimta, ar tu, dėl Dievo meilės, pasakysi man, kas dedasi? 

- Taip. 

- Puiku. 

Aš pasukau laiptų link ir buvau jau beveik prie jų, kai jis mane privertė 
sustoti, tardamas: 

- Žinai, aš bemaž penkiolika metų vedžiau Darnelo buhalteriją ir apskai- 
čiuodavau jo pajamų mokesčių ataskaitas. 

Iš tiesų nustebęs, apsigręžiau į jį. 

- Ne, aš to nežinojau. 

Tėvas nusišypsojo. Tokios šypsenos aš niekad anksčiau nebuvau matęs, 
spėju, mama galbūt ją matė tik keletą kartų, o mano sesė tikriausiai nieka- 
da. Iš pradžių galėtum pamanyti, kad tai kažkokia mieguista šypsena, bet jei- 
gu geriau įsižiūrėtum, pamatytum, kad ji anaiptol ne mieguista - buvo ciniš- 
ka, kieta ir perdėm numani. 

- Deni, ar moki dėl ko nors laikyti liežuvį už dantų? 

- Taip, - pasakiau. - Manau, taip. 

- “Manau - taip" - maža. 

- Taip. Galiu. 

- Jau geriau. Aš užsiiminėjau jo aritmetika iki 1975-ųjų, o paskiau jisai 
susirado Bilį Apšou iš Monrovilio. - Tėvas įdėmiai pažvelgė į mane. - Ne- 
pasakyčiau, kad Bilis Apšou sukčius, bet jo skrupulai tokie skysti, jog pro 
juos kiaurai galėtum skaityti laikraštį. O pernai jis nusipirko už 300 000 do- 
lerių Tiudorų stiliaus namą Seviklyje. Kad nereiktų mokėti procentų, suplo- 
jo viską iškart. | 

Plačiu mostu jis mostelėjo dešine ranka į mūsų namus, paskiau vėl nu- 
leido ją sau ant kelio. | 

Nupirko jį su motina metus prieš man gimstant už 62 000 dolerius, - da- 
bar jo vertė galbūt 150 000 dolerių, - ir jie tik visai neseniai atgavo iš banko 

vekselį. Praeitą vasarą atšventėme šitai, surengę nedidelį pobūvį kieme už 
namų; tėtukas užkūrė barbekiu*, užmovė po rausvą mėsos riekę ant ilgos ša- 
kutės ir kiekvienas iš mūsų gavo progą išsikepti ją virš anglių. 

- Čionais joks Tiudoras, a, Deni? - paklausė jis. 

- Jis puikus, - atsakiau ir sugrįžęs atsisėdau ant sofos. 

- Mudu su Darnelu išsiskyrėme gana draugiškai, - toliau kalbėjo tėvas, - 
nors aš asmeniškai nelabai jį mėgau. Laikiau jį pašlemėku. 

Aš kiek linktelėjau, pritardamas tėvo žodžiams - jie apibūdino mano es- 
minį požiūrį į Vilį Darnelą geriau nei bet koks piktžodžiavimas. 

- Bet pasaulyje egzistuoja skirtumas tarp asmeninių 1r dalykinių santykių. 
Dalykinėje veikloje šito labai greitai išmoksti arba turi jos atsisakyti ir imtis 
pardavinėti šepečius. Mūsų dalykiniai santykiai buvo geri tol, kol jie tęsėsi... 
bet jie toli nenusitęsė. Stai kodėl aš galiausiai atsikvitavau su juo. 

- Nesuprantu tavęs. 

- Nuolat įplaukdavo grynų pinigų, - pasakė jis. - Daug grynųjų pinigų 

neaiškios kilmės. Darnelo nurodymu aš investavau į dvi korporacijas - 
“Pennsylvania Solar Heating“ ir “New York Ticketing', kurios apskritai at- 
rodė kaip dvi iš pačių fiktyviausių korporacijų, apie kokias tik girdėjau. Ga- 
liausiai aš nuėjau ir viską tiesiai šviesiai jam išklojau. Pasakiau jam, kad ma- 
no kaip profesionalo nuomonė tokia: jeigu pas jį pravestų auditą Vidaus pa- 
jamų tarnyba arba vyrukai iš Pensilvanijos mokesčių valdybos, turėtų nema- 
žai aiškintis, ir kad jau seniai aš pernelyg daug žinau, jog jam suteikčiau 
naudos. 

- Ką jis pasakė? 

- Jis pradėjo šokti aplinkui, - atsakė tėtis vis su ta pačia mieguista, ciniš- 
ka šypsenėle. - Mano dalyke maždaug iki trisdešimt aštuonerių metų am- 
žiaus visi to šokio žingsneliai tampa pažįstami... tai yra, jeigu gerai išmanai 
savo dalyką. O aš ne taip jau prastai jį išmanau. Šokis prasideda nuo to, jog 
vyriokas paklausia, ar esi patenkintas savo darbu, ar pakankamai tau moka- 
ma. Jeigu pasakai, kad darbą mėgsti, bet, be abejo, galėtų būti geriau, vyrio- 
kas paskatina tave išsikalbėti, kas tau slegia pečius: namas, automobilis, vai- 
kų mokslas koledže, o galbūt turi žmoną su pomėgiu drabužiams, prašmat- 
mesniems, nei jai pagal kišenę... supranti? 

- Tave zonduoja? 

- Veikiau tartum iščiupinėja, - pasakė jis ir nusijuokė. - Betgi taip. Tas 
šokis lygiai toks pat manieringas kaip menuetas. Visokios frazės, pauzės ir 
žingsneliai. Po to, kai vyriokas sužino, kokiomis finansinėmis naštomis no- 
ri nusikratyti, jis ima klausinėti, kokius dalykus norėtum turėti. “Kadilaką", 
vasarnamį Ketshiluose** ar Pokone***, o galbūt jachtą. 

Aš krūptelėjau - mat Žinojau, kaip tais laikais tėtis troško turėti jachtą, 
porą sykių saulėtomis vasaros dienomis jis buvo mane nusivežęs į krantines 


* Šventė, kurios metu ant laužo kepamas mėsos kepsnys, dešrelės ir kt. 
** Catshill Mountains - kalnų masyvas pietinėje Niujorko valstijos dalyje, ku- 
rortinis rajonas. 
*** Poconos - kalnuota ir ežeringa turistinė vietovė Pensilvanijos valstijoje. 

prie Karaliaus Jurgio ir Pasijonkio ežerų. Jis teiraudavosi mažesnių jachtų 
kainos, ir aš matydavau jo akyse ilgesingą žvilgsnį, kurį dabar supratau. Tai 
buvo jam nepasiekiama. Galbūt, jeigu jo gyvenimas būtų pakrypęs kitaip - 
jeigu jam nebūtų reikėję rūpintis, kaip vaikus išmokslinti koledže - tai būtų 
buvę jam įkandama. 

- Ir tu atsisakei? - paklausiau. 

Jis truktelėjo pečiais. 

- Aš labai anksti leidau suprasti, kad nenoriu šokti pagal jo muziką. Pir- 
miausia, tai būtų reiškę labiau susisaistyti su juo asmeniškai, o aš, kaip sa- 
kiau, laikiau jį nenaudėliu. Antras dalykas, visi tokie veikėjai beviltiškai 
neišmano skaičių - štai kodėl tiek daug jų įkliūna su mokesčiais. Jie mano, 
kad galima nuslėpti nelegalias pajamas. Yra tuo įsitikinę. - Tėvas nusijuokė. 
- Visi jie įsikalę mistišką pažiūrą, kad pinigus gali plauti kaip drabužius, o 
iš tikrųjų tai tik iki tam tikro laiko gali jais žongliruoti, kol kas nors nenuk- 
renta ir netrenkia tau per galvą. 

- Dėl tų priežasčių? 

- Dviejų iš trejeto. - Jis pažvelgė man į akis. - Nesu sumautas sukčius, 
Deni. 

Tarp mūsų mirksnį tartum elektra perbėgo savitarpio supratimas - netgi 
dabar, po ketverių metų, kai apie tai prisimenu, mano oda pašiurpsta, nors 
nesu visai tikras, ar sugebu jums perduoti šį jausmą. Ne tai, kad tą vakarą 
pirmąsyk jis elgėsi su manimi kaip su sau lygiu; ir ne tai, kad jis parodė 
man, jog po paprastu, prisitaikančiu, kovojančiu už būvį purviname, besis- 
tumdančiame pasaulyje tvarkingu Žmogučiu, slypi ilgesingas klajojantis ri- 
teris. Manau, aš jį suvokiau kaip realybę, kaip žmogų, kuris egzistavo ilgai 
prieš man pasirodant scenoje, kaip žmogų, suvalgiusį savąją dumblo dalį. Tą 
mirksnį, man regis, būčiau galėjęs įsivaizduoti jį mylintis su mano motina - 
abu prakaituotus ir pašėlusiai besidarbuojančius, kad pasiektų viršūnę, ir ne- 
Jaučiau nepatogumo. 

Paskui jis nuleido akis, gynybiškai nusišiepė ir nutaisė duslų niksonišką 
balsą, kurį jam labai gerai sekėsi mėgdžioti: 

- Jūs, žmonės, nusipelnote Žinoti, ar jūsų tėvas sukčius. Ką gi, aš ne 
sukčius, būčiau galėjęs paimti pinigus, tačiau tai... hm... tai būtų buvę nege- 
rai. 

Aš nusijuokiau - per garsiai, atlėgus nervinei įtampai. Jaučiau, šią aki- 
mirką praeinant, ir nors kažkuri mano dalis nenorėjo, kad ji praeitų, kita - 
norėjo; buvo pernelyg stipri. Manau, tėvas, ko gero, jautė tą patį. 

- Sšš, pažadinsi motiną, ir ji duos mums velnių, kad taip ilgai ne- 
miegame. 

- Aha, atleisk. Tėti, ar Žinai į ką jis įsivėlęs? Darnelas. 

- Tada aš nežinojau; nenorėjau Žinoti, nes ir pats tuomet iš dalies tame 
dalyvaučiau. Tačiau nujaučiau, be to, buvau girdėjęs keletą dalykų. Kiek 
suprantu, vogti automobiliai, - ne tai, kad juos pravarydavo pro tą savo ga- 
ražą Hemptono gatvėje; jis ne visiškai kvailas, ir tik idiotas šika ten pat, kur 
valgo, - galbūt ir nelegali prekyba. 

- Ginklais ir panašiai? - paklausiau šiek tiek kimiai. 

- Nieko tokio romantiško. Jeigu turėčiau spėti tai, manyčiau, kad dau- 
giausia cigaretėmis ir kaušalu, dviem senais ramsčiais. Kontrabanda - pa- 
vyzdžiui, fejerverkais. Galbūt kartais mikrobangių krosnelių ar spalvotų tele- 
vizorių partijomis, jeigu rizika pasirodydavo nedidelė. Pakankamai, kad bū- 
tų užsiėmęs visus tuos metus. 

Jis rimtai pažvelgė į mane. 

- Jis mokėjo rizikuoti, bet jam ilgai sekėsi, Deni. O gal čia, mieste, ir ne- 
reikėjo sėkmės, - jeigu tai būtų tik Libertivilis, manau, jis galėtų tęsti amži- 
nai, bent iki tol, kol kristų negyvas nuo širdies smūgio, - bet valstijos mokes- 
čių vaikinai - sekliųjų vandenų rykliai, o federalai - Didieji Baltieji Rykliai*. 
Jam iki šiol sekėsi, bet jau ne taip toli ta diena, kai jie užgrius jį nelyginant 
Didžioji Kinų siena. 

- Ar tu... ką nors girdėjai? 

- Netgi nė pašnibždomis. Ir neturiu iš kur girdėti. Bet Arnis Kaningemas 
man labai patinka, ir aš žinau, kad tu susirūpinęs dėl to reikalo su automo- 
biliu. 

- Aha. Jis elgiasi nesveikai, tėti. Jam vien tik tas automobilis, automobi- 
lis, automobilis. 

- Žmonės, kurie nėra daug turėję, linkę taip elgtis, - pasakė jis. - Kartais 
dėl automobilio, kartais dėl merginos, kartais dėl karjeros ar muzikos instru- 
mento, arba nesveiko susižavėjimo kokia nors įžymybe. Aš lankiau koledžą 
su vienu tokiu aukštu, negražiu vyruku, kurį mes visi vadinome Gandru. 
Gandrui tai buvo traukinių modeliai su geležinkeliu... jis buvo įsikabinęs į 
traukinių modelius nuo trečios klasės, ir jo kolekcija mažne prilygo aštunta- 
jam pasaulio stebuklui. Pirmųjų metų antrą semestrą jis iškrito iš Brauno ko- 
ledžo. Jo pažymiai ėjo velniop. Ir galiausiai jis gavo rinktis tarp koledžo ir 
savo modeliukų. Gandras pasirinko modeliukus. 

- Kas jam toliau nutiko? 

- 1961-aisiais jis nusižudė, - tarė tėvas ir atsistojo. - Ką noriu pasakyti - 
geri žmonės kai kada duodasi apakinami, ir tai ne visada jų kaltė. Galimas 
daiktas, Darnelas apie jį visai pamirš - liks jam tik dar vienu vaikinu, besik- 
rapštančiu po savo automobiliu ant slankiojamosios lentos. Bet jeigu. Darne- 
las pamėgins juo pasinaudoti, tai pabūk jo akimis, Deni. Neleisk, kad jį įt- 
rauktų į šokį. 

- Gerai. Pabandysiu. Bet galbūt ne viskas priklausys nuo manęs. 

- Aha. Kaip gerai man tai pažįstama. Eime viršun? 

- Taip. 

< 

Mes užlipome viršun, ir nors pavargęs, aš ilgai nesumerkiau akių. Diena 

buvo kupina įvykių. Lauke vėjas švelniai brazdeno šakas į namo šoną, o to- 


lumoj, miesto centre išgirdau, kaip kažkoks vaikinas sužvygino savo greitū- 
no padangomis - tas garsas naktyje priminė isterišką moters juoką. 


* Užuomina į rež. S. Spilbergo (S. Spilberg) filmą “ Nasrai" - didelis baltas ryk- 
lys rydavo Žmones. 

14 / Kristina ir Darnelas 


Girdėjo, sako, jis, 
Porelė JAV gyvena, 
Išmainius kartą mažkį savo 
Cha, į "Sevrolė "': 
Tad žvelkim mes dabar pirmyn, 
Kas buvo - lai pradings. 
- Elvis Kostelas 


Dienomis dirbdamas prie kelio statybos, vakarais - prie Kristinos, Arnis 
ne kažin kiek matėsi su savo tėvais. Santykiai tenai buvo betampą gana 
įtempti ir pašliję. Kaningemų namai, praeityje visad tokie malonūs ir tykūs, 
dabar priminė karo stovyklą. Manau, su tokia dalykų padėtimi susiję dauge- 
lio žmonių paauglystės metų prisiminimai, galbūt netgi pernelyg daugelio. 
Vaikas pakankamai egoistiškas, jog įsivaizduotų, kad jis arba ji - tai ne pir- 
masis Žmogus pasaulyje, atradęs kokį nors dalyką (dažniausiai tai esti mer- 
gina, bet ne būtinai), ir tėvai yra pernelyg išsigandę, kvaili ir savarankiški, 
kad sutiktų atleisti pavadėlį. Kaltos abi pusės. Kartais tai tampa skausminga 
ir žiauru - joks karas nėra toks nešvarus ir nuožmus kaip pilietinis. Ir jis bu- 
vo ypač skausmingas Arniui, nes skilimas įvyko taip vėlai, o jo tėvai buvo 
pernelyg įpratę, kad viskas būtų pagal juos. Neperdedant galima būtų pasa- 
kyti, kad jie iš anksto planavo jo gyvenimą. 

Tad kai Maiklas 1r Regina pasiūlė prieš mokslo metų pradžią praleisti kė- 
turias savaitgalio dienas jų paežerės kotedže Niujorko valstijos šiaurėje, Ar- 
nis sutiko, nors baisiai troško tas paskutiniąsias keturias dienas padirbėti prie 
Kristinos. Vis dažniau ir dažniau darbe jis man sakydavo, kad “jiems paro- 
dys"'; jis rengėsi paversti Kristiną tikru gatvių greitūnu ir “jiems visiems pa- 
ir dramblio kaulo spalvos, kai tik pabaigs darbą prie kėbulo. 

Bet jis išvažiavo su jais, pasiryžęs visas keturias dienas nuolankiai klau- 
syti ir linkčioti bei gerai praleisti laiką su tėvais - arba bent pakenčiamai tai 
vaizduoti. Iš vakaro prieš jiems išvažiuojant apsilankiau tenai ir su paleng- 
vėjimu patyriau, kad jie abu nebekaltino manęs dėl Arnio automobilio (ku- 
rio jie vis dar nebuvo matę). Matyt, nusprendė, kad tai asmeniškas proto 
paklydimas. Mane tas visai tenkino. 

Regina pakavosi daiktus. Arnis, Maiklas ir aš užkėlėme “Oldtown"' kano- 
ją ant jų “Skauto" viršaus ir tvirtai priraišiojome. Kai tatai buvo atlikta, 
Maiklas it galingas karalius, teikiantis bemaž neįtikėtiną malonę savo valdi- 
niams, pasiūlė savo sūnui, kad šis nueitų ir atneštų keletą skardinių alaus. 

Arnis, nutaisęs apstulbinto dėkingumo išraišką ir intonaciją, pasakė, kad 
tai bus viršūnė. Nueidamas jis man pamerkė akį. 

Maiklas atsirėmė į “Skautą" ir užsirūkė. 

- Ar jam dar neatsibodo tas automobilis, Deni? 

- Aš nežinau, - atsakiau. 

- Nori padaryti man paslaugą? 

- Žinoma, jeigu tik įstengsiu, - atsargiai pasakiau. Beveik neabejojau, kad 
jis paprašys mane prisitrinti prie Arnio, suvaidinti gerą dėdulę ir pamėginti 
jį “nuo to atkalbėti". 

Tačiau vietoje to jis pasakė: 

- Jeigu ištaikysi progą, kai mes būsime išvykę, užsuk pas Darnelą ir pa- 
žiūrėk, kaip stumiasi reikalai su mašina. Man įdomu. 

- Kodėl? - paklausiau 1r tučtuojau pagalvojau, kad tai gan nenaudingas 
klausimas - bet ką darysi, jis jau buvo išlėkęs man iš burnos. 

- Todėl, kad aš noriu, jog jam pasisektų, - paprastai atsakė jis ir pažvel- 
gė į mane. - O, Regina vis dar griežtai nusistačiusi prieš. Jeigu jis turi auto- 
mobilį, vadinasi, auga, vadinasi... daug kas vadinasi, - užsikirsdamas užbai- 
gė jis. - Bet aš dėl to ne toks kategoriškas. Siaip ar taip, negalėtumei mane 
apibūdinti kaip mirtinai nusistačiusį prieš tai, bent jau nebe. O, iš pradžių jis 
užklupo mane netikėtai... man vaidenosi koks nors suvažinėtas nelaimėlis, 
sėdintis priešais mūsų namus iki Arnis iškeliaus į koledžą, arba kurį nors va- 
karą jį mirtinai uždusus nuo išmetamųjų dujų. 

Visai nei iš šio, nei iš to man galvon toptelėjo Veronika Lebėj. 

- Bet dabar... - Jis truktelėjo pečiais, pažvelgė į duris tarp garažo ir virtu- 
vės, numetė ant žemės cigaretę ir užtrynė ją koja. - Jis aiškiai tapo labiau at- 
sakingas. Įgijo savigarbos jausmą. Man patiktų, jeigu jam pasisektų nors tiek 
ją sutaisyti, kad važiuotų. 

Galbūt jis kažką pastebėjo mano veide, nes toliau tęsė tartum teisindama- 
sis: 

- Aš dar nevisai pamiršau, ką reiškia būti jaunam, - pasakė jis. - Supran- 
tu, kaip svarbu Arnio amžiaus vaikinui automobilis. Regina to taip aiškiai 
nesupranta. Visados būdavo pavežėjama. Pati niekad nesusidūrė su proble- 
ma pavežėti ką nors. Aš prisimenu, kad automobilis labai svarbu... jeigu vai- 
kinas nori turėti pasimatymų. 

Tad štai kur, jo manymu, šuo pakastas. Jis matė Kristiną kaip priemonę 
„tikslui pasiekti, o ne kaip patį tikslą. Įdomu, ką jis pagalvotų, jeigu jam pa- 
sakyčiau, jog nemanau, kad Amis niekad toliau nesiekė, kaip tik sutaisyti 
“Furiją" taip, kad ji važiuotų ir teisiškai būtų pripažinta tvarkinga. Kažin, ar 
nuo to jam taptų bent kiek ramiau? 

Trinktelėjo uždaromos virtuvės durys. 

- Pasižiūrėsi? 

- Manau, taip, - pasakiau. - Jeigu pageidaujate. 

- Dėkui. | 

Arnis sugrįžo su alumi. 

- Už ką dėkui? - paklausė jis Maiklą lengvu, juokaujamu tonu, tačiau aki- 
mis tiriamai smaigstė mus. Vėl pastebėjau, kad jo veidas iš tiesų švarėja ir 
tartum tvirtėja. Pirmąsyk dvi mintys - Arnis ir pasimatymai - man nepasiro- 
dė nesuderinamos. Dargi pagalvojau, kad jo veidas bemaž gražus - ne pak- 
rantės gelbėtojo su atsikišusiu žandikauliu, karaliaujančio šokių vakarėlyje, 
bet įdomus, kažkoks mąslus. Žinoma, jis niekad nebus Rozanos skonio, 
bet... 

- Kad padėjo užkelti kanoją. - Kaip niekur nieko atsakė Maiklas. 
- O! 

Mes išgėrėme alų. Aš išvažiavau namo. Kitą dieną laimingoji trijulė iš- 
vyko kartu į Niujorką, galbūt vildamasi ten vėl aptikti šeimos vienybę, pra- 
rastą per paskutinįjį vasaros trečdalį. 


+ , 


Dieną prieš jiems sugrįžtant aš nuvažiavau į Darnelo garažą - kad paten- 
kinčiau tiek pat savo, kiek ir Maiklo Kaningemo smalsumą. 

Garažas, dunksantis per visą kvartalą nusitęsusio automobilių sąvartyno 
priekyje, atrodė tiek pat patraukliai dienos šviesoje, kaip ir aną vakarą, kai 
mes čion atgabenome Kristiną - puikavosi visu padvėsusios žiurkės žŽavumu. 

Įspraudžiau automobilį į laisvą tarpą stovėjimo aikštelėje priešais autoda- 
lių parduotuvę, kuri taip pat priklausė Darnelui - gerai aprūpintą tokiomis at- 
sarginėmis dalimis kaip Fenlio kolektoriais, Hersto pavarų perjungikliais, 
įpurškiamaisiais oro įpūtikliais (be abejo, visiems tiems darbo žmoneliams, 
kuriems reikėjo, kad jų automobiliai važiuotų, antraip neturėtų ką padėti ant 
stalo), jau nekalbant apie didelį pasirinkimą kintamųjų padangų ir įvairių ra- 
tų gaubtų. Žvelgti vidun pro Darnelo autodalių parduotuvės langą - tai tar- 
tum žvelgti į beprotišką automobilinį Disneilendą. 

Aš išlipau iš automobilio ir per aikštelę patraukiau link garažo, iš kur ai- 
dėjo įrankių klangesys, šauksmai, kulkosvaidiški pneumatinių veržliarakčių 
tratesiai. Kažkoks apsmurgėliškos išvaizdos vaikinukas su suskeldėjusia odi- 
ne striuke kapstinėjosi prie vienos iš garažo nišų su senu “BGA"* motocik- 
lu, bandydamas ar nuimti kolektorių, ar jį uždėti. Vaikino kairysis skruostas 
buvo šiek tiek nubrozdintas. Ant jo striukės nugaros puikavosi kaukolė su 
žalia berete** ir žavingu šūkiu: UŽMUŠK VISUS, IR TEGUL DIEVAS 
JUOS ATSIRENKA. 

Jis pakėlė į mane krauju pasruvusias, pamišėliškas Rasputino akis, pas- 
kiau vėl įkniubo į savo darbą. Prieš save turėjo išskleidęs nelyginant chirur- 
gas instrumentų rinkinį, iš kurių kiekvienas buvo pažymėtas įspaudu 
DARNELO GARAŽAS. 

Viduje pasaulis buvo kupinas aidaus, iššaukiančio instrumentų Žvangesio 
ir balsų vyrų, triūsiančių prie automobilių ir rėksmingai plūstančių savo ly- 
ginamą valcuotą geležį. Nepaliaujami keiksmai, ir visąlaik moteriškos gimi- 
nės: “Na, atšok, kale!“, “Na, pasiduok, šepše!“, “Eikš čia, Rikai, padėsi man 
nuimti tą pimpę!" 

Apsidairiau Darnelo, tačiau jo niekur nebuvo matyti. Niekas nekreipė į 
mane ypatingo dėmesio, tad nuėjau prie dvidešimtojo bokso, kur stovėjo 
Kristina, dabar nosimi į priekį, lyg sakydama, kad turi visišką teisę čia būti. 
Bokse iš dešinės du apkūnūs vyrukai, vilkį kėglių lygos marškinėliais, ant 
pikapo kėbulo, regėjusio. geresnius laikus, įrenginėjo turistinį viršų. Boksas 
iš kitos pusės buvo tuščias. 


* BGA - Boy Scouts of America - Amerikos skautai. Čia - turistinis motocik- 
las. 
** Zaliąsias beretes nešioja JAV desantininkai. 

Artindamasis prie Kristinos, pajutau vėl sugrįžtant šiurpulį. Tam tartum 
nebuvo jokios priežasties, tačiau kažkaip nepajėgiau savęs nugalėti - ir net- 
gi apie tai nepagalvojęs aš pasislinkau kiek kairiau, link tuščio bokso. Man 
nesinorėjo atsidurti tiesiai prieš ją. 

Pirmiausia, kas man atėjo į galvą - tai, kad Arnio veidas gerėjo podraug 
su Kristinos išvaizda. O paskiau - kad jo atlikti patvarkymai kažkokie chao- 
tiški... o juk Arnis paprastai būdavo toks metodiškas. 

Sulankstyta, nulaužta antena buvo pakeista nauja, tiesia, tviskančia fluo- 
rescencinių lempų šviesoje. Pusė “Furijos" priekinių grotelių buvo pakeista, 
kita pusė vis dar tebeliko dėmėta, nuberta rūdžių. Ir kažkas dar... 

Susiraukęs palei dešinįjį jos šoną nuėjau prie užpakalinio buferio. 

Nagi, tatai buvo iš kitos pusės, štai ir viskas, pagalvojau. 

Tad apėjau iš kitos pusės, bet irgi nieko neaptikau. 

Vis dar raukdamasis, stengdamasis prisiminti, sustojau prie galinės sie- 
nos. Bemaž buvau tikras, kad kai pirmąsyk išvydau ją ant Lebėjaus vejos su 
atremtu į priekinį stiklą skelbimu PARDUODAMA, viename ar kitame šo- 
ne, netoliese paskuigalio, buvo stambokas, surūdijęs įlinkis - tokio tipo įlen- 
kimus mano senelis visad vadindavo “arklio įspyriu". Būdavo, važiuojam 
magistrale, ir pralenkiam kokį nors automobilį su giliu įlenkimu kažkurioje 
vietoje, ir senelis sušunka: 

“Ei, Deni, tik pažiūrėk! Sitą įspyrė arklys!"* Mano senelis buvo iš tokių, 
kurie visiems atvejams turėdavo taiklų posakį. | 

Ėmiau manyti, kad aš tikriausiai būsiu jį tik įsivaizdavęs, bet paskiau pa- 
purčiau galvą - juk aš ne koks begalvis. Buvo šitai ten, aiškiai prisiminiau. 
Kad dabar nėra, dar nereiškia, kad nebuvo. Arnis tikriausiai išlygino ir vel- 
niškai gerai pasidarbavo, paslėpdamas kėbulo defektą. 

Tiktai, kad... 

Nebuvo jokio ženklo, kad Arnio būtų kas nors daryta. Nei gruntuotės, nei 
pilko glaisto, nei dažų sluoksnio. Vien pačios Kristinos dulsvas raudonis ir 
purvinas baltis. 

Bet juk įlinkio būta, velniai rautų! Gili įduba su rūdžių lizdu - viename 
ar kitame šone. 

Bet dabar tikrai ji buvo dingus. 

Stovėjau tenai tarp įrankių, mechanizmų žvangesio bei kaukšėjimo ir pa- 
sijaučiau labai vienišas - man staiga tapo baisu. Visa atrodė nenormalu, bep- 
rotiška. Jis pakeitė radijo anteną, kai išmetamasis vamzdis bemaž vilkosi že- 
me. Pakeitė vieną grotelių pusę, tačiau paliko kitą. Jis man kalbėjo, kad tvar- 
ko mašinos priekį, tačiau salone pakeitė suplėšytą, dulkėtą užpakalinės sėdy- 
nės apmušalą skaisčiai raudonu nauju. Priekinės sėdynės apmušalas vis dar 
buvo dulkina makalienė su styrančia šone iš keleivio pusės spyruokle. 

Man tai didžiai nepatiko. Absurdiška ir taip nepanašu į Arnį. 

Galvoje man kažkas šmėstelėjo - tartum prisiminimo pėdsakas; nejučia 
aš žingtelėjau atgal ir apžvelgiau visą automobilį - ne vieną daiktą čia, kitą - 
ten, bet viską iškart. Ir pagaliau supratau; spragtelėję, tai atsistojo savo vie- 
ton, ir mane vėl nukrėtė šiurpulys. 

Tas vakaras, kai mes gabenome jį čia. Nuleista padanga. Rato keitimas. 
Aš tada pažvelgiau į tą naują padangą ant seno automobilio ir pagalvojau, 

kad tartum buvo nukrapštytas lopinėlis senojo automobilio ir pro jį smelkė- 
si viršun naujas - šviežutėlis, spindintis, ką tik nuriedėjęs nuo konvejerio tais 
metais, kai prezidentavo Aikas ir Batista tebevaldė Kuboje. 

Ką dabar regėjau, buvo panašu į tai... Tačiau dabar ne tik vienut vienu- 
tėlė nauja padanga, bet ir daug visokių kitų dalykų - antena, šviežio chromo 
blyksniai nuo priekio grotelių, vienas užpakalinis žibintas ryškaus, tamsaus 
raudonumo, tasai naujas apmušalas ant užpakalinės sėdynės. 

Savo ruožtu šitai prišaukė dar kai ką iš vaikystės prisiminimų. Kas vasa- 
rą dvi savaites mudu su Arniu lankydavome Atostoginę Biblijos mokyklą, ir 
kasdien mokytoja papasakodavo kokią nors biblinę istoriją, tačiau jos neuž- 
baigdavo. Paskiau ji kiekvienam vaikui įduodavo po tuščią “magiško popie- 
riaus“" lapą. Ir jeigu monetos briauna ar pieštuko šonu pabrūžydavai tą popie- 
rių, palaipsniui baltame fone išryškėdavo paveikslėlis - balandis, parnešan- 
tis Nojui alyvos šakelę, griūvančios Jericho sienos ir panašūs stebuklingi da- 
lykėliai. Mes abu žavėdavomės, regėdami paveikslėlius pamažu išryškėjant. 
Iš pradžių tik paskiros tuštumoje plūduriuojančios linijos... paskiau jos susi- 
jungia su kitomis... įgyja ryšį... prasmę. 

Su didėjančiu siaubu žvelgiau į Arnio Kristiną, stengdamasis nusikratyti 
jausmo, kad joje matau kažką baisiai panašaus į tuos magiškus, stebuklingus 
paveikslėlius. 

Panorau pasižiūrėti po kapotu. 

Staiga man pasirodė labai svarbu, kad pasižiūrėčiau po kapotu. 

Apėjau jai iš priekio (man nepatiko stovėti priešais ją - nežinau kodėl, ta- 
čiau paprasčiausiai nepatiko) ir pagrabinėjau kapoto atkabos. Nesuradau jos. 
Paskiau sumojau, kad ji veikiausiai viduje. 

Zingtelėjau apeiti priekį ir tada išvydau dar kai ką - dar kai ką, sukėlus; 
man išgąstį mažne iki apsitriedimo. Tarkim, galėjau apsirikti dėl “arklio įs- 
pyrio“. Zinojau, kad neapsirikau, bent formaliai... 

Bet čia buvo visai kas kita. | 

Priekiniame stikle įtrūkių voratinklis buvo sumažėjęs. 

Aiškiai buvo sumažėjęs. 

Mano mintys nuskriejo mėnesį atgal į aną dieną, kai aš užklydau į Lebė- 
jaus garažą, kai Arnis nuėjo su senioku į namą pasirašyti sandėrio. Visa kai- 
ri0ji priekinio stiklo pusė buvo ištisas įtrūkių voratinklis, einantis spinduliais 
į visas puses nuo viduryje kreivuliuojančio defekto, veikiausiai sukelto sk- 
riejančio akmens. 

Dabar tas voratinklis atrodė mažesnis, ne toks tankus - iš tos pusės galė- 
jai pažvelgti mašinos vidun, o to negalėjai padaryti anksčiau. Buvau tuo tik- 
ras (tik apgaulė, žaismas, štai ir viskas, pašnabždėjo man protas). 

Ir vis dėlto aš turėjau apsirikti - nes tai buvo neįmanoma. Paprasčiausiai 
neįmanoma. Galėjai pakeisti stiklą: tai jokia problema, jeigu tik turi pinigų. 
Bet padaryti taip, kad įtrūkių voratinklis susitrauktų... 

Aš susijuokiau. Garsas ištrūko netvirtas ir vienas iš vyrukų, statančių pi- 
kapui turistinį viršų, smalsiai pažvelgė į mane ir kažką pasakė savo bičiuliui. 
Garsas ištrūko netvirtas, bet vis galbūt geriau, negu joksai. Zinoma, čia kal- 
tas apšvietimas, nieko daugiau. Pirmąsyk išvydau automobilį saulei leidžian- 
tis, Kai spinduliai krito tiesiai į suskilinėjusį stiklą, o antrąsyk jį mačiau 

Lebėjaus garažo prieblandoje. Gi dabar jį regėjau po tais aukštai įtaisytais 
fluorescenciniais vamzdeliais. Trys skirtingi apšvietimai ir visa tai galų gale 
tik optinė iliuzija. 

Bet vis tiek aš norėjau pasižiūrėti po kapotu. Dargi labiau, negu kada 
nors anksčiau. 

Apėjau aplinkui prie vairuotojo pusės durelių ir truktelėjau už rankenėlės. 
Jos neatsidarė - buvo užrakintos. Žinoma, taip; visi keturi durelių mygtukai 
buvo nuspausti žemyn. Aišku, Arnis nesirengė palikti automobilį neužrakin- 
tą, kad bet kas galėtų įlįsti vidun ir šniukštinėti. Galbūt Repertono čia ir ne- 
bėra, bet šliužų giminė paplitus kaip piktžolės. Aš vėl nusijuokiau - kvailas 
senukas Denis, - bet šįsyk juokas nuskambėjo dar šaižiau ir nedrąsiau. Pra- 
dėjau jaustis lyg plūduriuojantis erdvėje - panašiai kartais jausdavaus kitą ry- 
tą, iš vakaro surūkęs kiek per daug žolytės. 

Užrakinti “Furijos" duris - visai natūralus dalykas, iš tiesų. Tiktai, kai 
ėjau aplink mašiną pirmąsyk, man regis, pastebėjau, kad virš durų mygtukai 
buvo pakelti. 

Vėl pamažu atsitraukiau, nenuleisdamas akių nuo automobilio. Kėpsojo 
čia, vis dar tebeatrodydamas ne ką daugiau kaip rūdijantis gremėzdas. Aš 
apie nieką ypatingai negalvojau - esu gana tuo tikras, - išskyrus galbūt tai, 
jog norėjau patekti vidun ir truktelti kapoto atkabą. 

Ir kadangi jis to nenorėjo, pats užsirakino savo duris? 

Iš tiesų, juokinga mintis. Tokia juokinga, jog aš darsyk susijuokiau (da- 
bar jau į mane sužiuro keletas Žmonių - taip Žmonės visad žvelgia į tuos, ku- 
rie juokiasi vieni be aiškios priežasties). 

Kažkieno stambi ranka nukrito man ant peties ir apgręžė aplink. Išvydau 
priešais save Darnelą, iš įo lūpų kampo styrojo užgesęs cigaras, kurio seilė- 
tas galas atrodė gana nešvankiai. Iš už mažų akinių su pusiniais stiklais žvel- 
gė į mane šaltomis, vertinančiomis akimis. 

- Ką čia veiki, vaikuti? - paklausė jis. - Tai ne tavo nuosavybė. 

Vyrukai, dirbę su turistiniu pikapo viršumi, godžiai mus stebėjo. Vienas 
iš jų kumštelėjo kitą ir fluorescencinių lempų šviesoje kažką sušnabždėjo. 

- Jis priklauso mano draugui, - pasakiau. - Mudu drauge čion atvarėme. 
Galbūt mane prisimenate. Aš buvau tasai su dideliu spuogu ant nosies galo 
1f.... 
“ - Man nusišikt, jeigu tu čia atsidanginai kad ir ant riedlentės, - atrėžė jis. 
- Tai ne tavo nuosavybė. Dink iš čia su savo nevykusiais juokais, vaikine. Iš- 
garuok. | 

Mano tėvas buvo teisus - Darnelas pašlemėkas. Ir aš būčiau su didžiau- 
siu malonumu išgaravęs; būčiau suradęs aibę vietų, kur džiaugčiausi atsidur- 
ti šią priešpaskutinę savo vasaros atostogų dieną. Netgi Kalkutos Blek Hou- 
las* būtų buvę geriau. Ne taip jau labai, bet vis dėlto geriau. Tačiau man rū- 
pėjo automobilis. Daugybė smulkmenų, susidėjusių į didelį niežulį, kurio 


* Black Hole (Juodasis Urvas) - nedidelis kalėjimas Kalkutoje, Viljamo forte, 
kur, pasakojama, 1756 m. indai įkalino 146 europiečius, iš kurių tik 23 kitą 
rytą buvo rasti gyvi. 

negalėjai nepakasyti. Pabūk jo akimis, sakė tėvas, ir tai skambėjo gerai. Bet 
problema buvo ta, jog negalėjau patikėti tuo, ką mačiau. 

- Vadinuosi Denis Gilderis, - pasakiau. - Mano tėvas tvarkė jūsų sąskai- 
tybą, tiesa? 

Jis ilgai, be jokios išraiškos žvelgė į mane savo šaltomis, mažutėmis it 
kiaulės akimis, ir staiga aš nė kiek nesuabejojau, kad pasakys man, jog jam 
nusispjaut, kas mano tėvas, jog aš verčiau išgaruočiau ir netrukdyčiau tiems 
visiems darbo vargetoms taisytis automobilius, kad galėtų pelnyti savo šei- 
moms duoną. Ir taip toliau. 

Paskiau jis nusišypsojo, bet šypsena nė kiek nepalietė j jo akių. 

- Tu - Kenio Gilderio berniokas? 

- Taip, tiesa. 

Jis patapšnojo Amio automobilio kapotą blyškia, putnia plaštaka - ant jos 
buvo du žiedai, ir vienas iš jų atrodė kaip tikras deimantas. Vis dėlto, ką toks 
vaikis kaip aš išmano? 

- Tuomet, manau, tu pakankamai patikimas, jeigu esi Kenio berniokas. - 
Vieną sekundę pamaniau, kad jis paprašys kokio nors dokumento, patvirti- 
nančio mano tapatybę. 

Dvejetas vyrukų grįžo prie savo darbo su turistiniu anstatu, matyt, nusp- 
rendę, kad nieko įdomaus nenusimato. 

- Eime kontoron, ten pasikalbėsime, - pakvietė jis ir apsisukęs patraukė 
tolyn, nė karto neatsigręždamas. Kad aš paklusiu, jam buvo savaime supran- 
tama. Judėjo nelyginant laivas su visomis išskleištomis burėmis, jo balti 
marškiniai bangavo, klubai ir nugara buvo pritrenkiančio, neįtikimo pločio. 
Labai stori žmonės visad taip mane veikia - sukelia ryškų neįtikinumo įspū- 
dį, tartum rėgėčiau labai gerą optinę iliuziją, bet šiaip ar taip aš paeinu iš 1a- 
bai ilgos sudžiūvėlių giminės. Mano šeimai esu sunkiasvoris. 

Pakeliui į savo kontorą, kurią nuo garažo skyrė stiklinė pertvara, jis šen 
bei ten stabtelėdavo. Šiek tiek man priminė Molochą - dievą, apie kurį skai- 
tėme literatūros pradmenų klasėje, neva sugebėjusį visur matyti savo viena 
raudona akimi. Darnelas subliovė vienam vyriokui, kad uždėtų ant savo ma- 
šinos išmetamojo vamzdžio žarną, kol dar jo neišgrūdo lauk; šūktelėjo kaž- 
ką kitam, kad “Klikis vėl gaivelėjasi užmynęs ant kamščio" (į tai abu pašė- 
lusiai, žvėriškai nusikvatojo); aprėkė dar kitą, kad susirinktų tas sukruštas 
skardinėles nuo pepsikolos, nejau jis gimęs sąvartyne? Vilis Darnelas aiškiai 
nieko nenutuokė apie tai, ką mano motina visad vadino “normaliu tonu". 

Kiek padvejojęs, nusekiau paskui jį. Turbūt smalsumas - visų bėdų kū- 
mas. 


< 


Jo kontora buvo įrengta Ankstyvųjų Amerikietiškų Karbiuratorių Laikų 
stiliumi - tokių prišnerkštų garažų kontorų rasi nuo pakrantės iki pakrantės 
visoje šalyje, kuri gyvuoja guma ir juoduoju auksu. Ant sienos kabojo rie- 
baluotas kalendorius su šviesiaplauke dievybe trumpais šortais ir atlapa pa- 
laidine, kažkur kaime lipančia per tvorą. Daugybė neįskaitomų prospektų 
pustuzinio kompanijų, prekiaujančių autodalimis. Krūvos storų buhalterinių 
knygų. Senoviška skaičiavimo mašinėlė. Taip pat fotografija - sergėk mus, 

Dieve - paties Vilio Darnelo su turkiška kepuraite, sėdinčio ant mažutėlaičio 
motociklo, kuris, atrodė, tuoj tuoj sulūš po jo masyviais gabaritais. Ir tvyro- 
j0 seniai surūkytų cigarų bei prakaito kvapas. 

Darnelas atsisėdo į sukiojamąjį krėslą su mediniais porankiais. Sėdynės 
kamšalas nuo jo svorio suinkštė - garsas ištrūko pavargęs, tačiau nesiprieši- 
nantis. Jis atsilošė ir pasiėmė iš tuščios keramikinio negriuko galvos degtu- 
ką. Cirkštelėjęs juo į pritvirtintą prie stalo krašto Švitrinio popieriaus juoste- 
lę, užsidegė sudrėkusį cigaro galą. Užsikosėjo ilgai ir sunkiai. Didelė, apd- 
ribusi jo krūtinė kratėsi aukštyn ir žemyn. Tiesiai už jo prie sienos buvo pri- 
segtas paveikslas su Katinu Garfildu* “Nori pakeliauti į Klibančių Dantų 
Miestą?" - teiravosi Garfildas, iškėlęs letenėlę. Tai, regis, tobulai išbaigė Vi- 
lio Darnelo, Niekšo savo Rezidencijoje, portretą. 

- Nori pepsės, vaikuti? 

- Ne, dėkui, - pasakiau ir atsisėdau papraston kėdėn priešais jį. 

Darnelas pažvelgė į mane - vėl tasai šaltas, veriantis žvilgsnis - ir linkte- 
lėjo. 

- Kaip tavo tėtis, Deni? Jo motoras tebedirba? 

- Viskas gerai. Kai pasakiau, jog Arnis čia pastatė savo automobilį, jis iš- 
kart prisiminė jus. Sakė, kad jūsų skaičiais dabar užsiima Bilas Apšou. 

- Aha. Geras vyras. Geras vyras. Ne toks kaip tavo tėtis, bet geras. 

Aš linktelėjau. Tarp mudviejų stojo tyla, ir pradėjau jaustis nesmagiai. 
Neatrodė, kad Vilis Darnelas jaustųsi nesmagiai, apskritai niekaip neatrodė. 
Tasai šaltas, veriantis žvilgsnis vis nesikeitė. 

- Tėtis tave atsiuntė sužinoti, ar Repertono tikrai čia nebėra? - paklausė 
jis taip netikėtai, jog aš pašokau. 

- Ne, - atsakiau. - Visai ne. 

- Na, pasakyk jam, kad jo nebėra, - tęsė Darnelas, nuleisdamas negirdom 
ką tik mano pasakytus žodžius. - Mažas suktašiknis. Kai jie atvaro čion sa- 
vo laužą, pasakau jiems: pritapkite arba nešdinkitės. Jis man dirbo, atlikinė- 
davo šį bei tą, ir, manau, įsivaizdavo turįs auksinį rakčiuką nuo šikinyko ar 
dar ką. Mažas suktašiknis pankas. 

“Jis vėl užsikosėjo, ir praėjo daug laiko, kol perstojo. Tas garsas buvo nes- 
veikas. Pradėjau jausti klaustrotobiją, nors kontora buvo su langu į garažą. 

- Arnis geras berniokas, - galiausiai pasakė Darnelas, vis dar tyrinėdamas 
mane akimis. Netgi kosint tas jo žvilgsnis nepasikeitė. - Jis iš tiesų gerai čia 
tvarkosi. 

Ką tvarkosi? Norėjau paklausti, tačiau nedrįsau. 

Darnelas pats man papasakojo. Neskaitant šalto žvilgsnio, jis aiškiai jau- 
tė poreikį išsilieti. 

- Dienai baigiantis pašluoja grindis, išneša iš garažo patalpų šiukšles, 
kartu su Džimiu Saiksu perskaičiuoja įrankius. Dėl instrumentų čia reikia 
nežiopsoti, Deni. Tik nusisuk, ir jie kažkaip iškeliauja. - Jis nusijuokė, juo- 
kas perėjo į švokštesį. - Taip pat pristačiau jį ten užpakaliniame kieme nui- 
minėti dalis. Turi geras rankas. Geras rankas ir prastą skonį automobiliams. 
Seniai nemačiau tokio griuvėsio kaip tasai 58-ųjų metų. 


* Laikraščių komiksų vaikams ir jaunimui personažas. 

- Ką gi, manau, tai tik jo hobis, - pasakiau. - 

- Žinoma, - atlapaširdiškai sutiko Darnelas. - Žinoma, taip. Tiktai kad ne- 
lakstytų su juo kaip tasai pankas Repertonas. Bet kol kas tai mažai tikėtina, 
a? 

- Turbūt. Jis atrodo gerokai nuniokotas. . 

- Kokį velnią jisai su juo išdarinėja? - paklausė Darnelas, staiga palink- 
damas į priekį, ir platūs jo pečiai mažne pasiekė plaukus. Suraukė antakius, 
paslėpdamas akis, iš kurių liko tik spindinčios sagutės. - Kokį velnią jisai su- 
manė? Užsiimu tuo visą gyvenimą, ir niekad dar neregėjau, kad kas nors tai- 
sytų automobilį taip subingalviškai kaip j jis. Ką, jis pokštauja? Žaidžia? 

- Nesuprantu jūsų, - pasakiau, nors iš tikrųjų supratau - supratau jį kuo 
puikiausiai. 

- Tuomet aš tau viską papasakosiu, - tarė Darnelas. - Atvaro j Jį čia ir pir- 
miausia užsiima visu tuo, ko iš jo ir tikėjaus. Kas per velnias, pinigai jam juk 
nebyra iš subinės, tiesa? Jeigu byrėtų, jo čia nebūtų. Jis pakeičia alyvą. Pa- 
keičia filtrą. Sutepa visus taškus, paskiau kažkurią dieną pamatau, kad jis už- 
dėjęs dvi naujas “Fireston"' ant priekinių ratų, podraug su dvejomis užpaka- 
lyje. 

Dvejomis užpakalyje? Aš nusistebėjau, paskiau nusprendžiau, kad jis pa- 
prasčiausiai nusipirko tris naujas padangas prie tos pirmosios naujos, kurią 
aš jam gavau tą vakarą, kai čia važiavome. | 

- Paskiau aš vieną dieną užeinu ir pamatau, kad jis pakeitęs priekinio 
stiklo valytuvus, - tęsė Darnelas. - Nebūtų taip keista, jeigu nežinotum, kad 
automobilis dar 1lgą laiką - švies saulė ar pliaups lietus - niekur nevažiuos. 
Paskiau atsiranda nauja radijo antena ir aš pagalvoju - dirbdamas jis klausy- 
sis radijo ir nusodins akumuliatorių. O dabar jis pakeitė sėdynės apmušalą ir 
pusę grotelių. Tad kas tai? Žaidimas? 

- Nežinau, - pasakiau. - Ar dalis pakeitimui jis pirko iš jūsų? 

- Ne, - suirzęs atsakė Darnelas. - Nežinau iš kur jas gauna. Tos grotelės 
- ant jų nė dėmelės rūdžių. Matyt, iš kur nors užsisakė. Iš “Kraislerio" agen- 
tūros Niū Džersyje ar iš kur kitur. Bet kur kita jų pusė? Jo subinėj? Niekad 
netgi negirdėjau, kad groteles siųstų dviem dalimis. 

- Aš nežinau. Tikrai. 

Jis užspaudė cigarą į peleninę. 

- Bet nesakyk, kad tau nesmalsu. Mačiau, kaip tu apžiūrinėjai tą automo- 
bilį. 

Truktelėjau pečiais: 

- Arnis apie tai daug nešneka. 

- Ne, kertu lažybų, kad ne. Kalės vaikas nekalbus. Nors kovotojas. Tasai 
Repertonas nuspaudė ne tą mygtuką, kai prasidėjo su Kaningemu. Jeigu šį 
rudenį gerai dirbs, galbūt surasiu jam žiemai pastovų darbą. Džimis Saiksas 
geras vaikis, bet nelabai stiprių smegenų. - Jo akys mane tyrinėjo. - Kaip 
manai, Deni, jis neblogas darbininkas? 

- Savo vietoj. 

- Turiu daug degančių darbų, - pasakė jis. - Daug. Aš nuomoju platfor- 
mas vaikinams, kuriems reikia nugabenti savo lenktyninius į Filadelfiją. Po 

lenktynių partempiu laužokus. Pagalbininkas man visad pravers. Geras, pa- 
tikimas pagalbininkas. 

Man ėmė kilti baisus įtarimas, jog esu prašomas šokti. Staigiai atsistojau, 
mažne apversdamas už savęs kėdę. 

- Iš teisybės, tai man reiktų eiti, - tariau. - Ir... misteri Darnelai... būčiau 
dėkingas, jeigu neužsimintumėte Arniui, kad čia buvau... Jis... truputėlį jaut- 
rus dėl automobilio. Pasakysiu jums atvirai - tai jo tėvas domėjosi, kaip jam 
čia sekasi. 

- Siek tiek mėšlo namų fronte, a? - Darnelo dešinioji akis suktai prisimer- 
kė, tačiau tai nelabai panėšėjo į mirktelėjimą. - Tėvai prisikirto keletą svarų 
“Ex-Lax"* ir paskiau atsistojo prieš jį prasižergę, tiesa? 

- Aha, na, pats Žinote. 

- Kurgi nežinosiu. - Vienu sklandžiu judesiu jis atsistojo ir suplojo man 
per nugarą taip, jog aš susvirduliavau ant kojų. Kas, kad dusulingai kvėpuo- 
ja ir kosi - jisai buvo stiprus. 

- Aš apie tai neužsiminsiu, - pažadėjo jis, palydėdamas mane link durų. 
Jo.ranka vis tebegulėjo man ant peties, ir tatai taip pat vertė mane nervintis 
- ir šiek tiek bodėtis. 

- Pasakysiu tau, dar kai kas mane trikdo, - tarė jis. - Per metus šioje vie- 
toje man tenka matyti šimtus tūkstančių automobilių, na, ne tiek, bet tu sup- 
ranti, ką turiu galvoje, - ir primušiau į juos akį. Supranti, galiu prisiekti, kad 
šitą kažkada anksčiau buvau matęs. Kai nebuvo toksai griuvėsis. Iš kur jis jį 
ištraukė? 

- Iš žmogaus, pavarde Rolandas Lebėjus, - pasakiau, mąstydamas, kad 
Džordžas Lebėjus man pasakojo, jog jo brolis visa mašinos priežiūra užsi- 
ėmė pats kažkokiame savitarnos garaže. - Jis jau miręs. 

Darnelas staiga sustojo it įbestas. 

- Lebėjus? Rolis Lebėjus? 

- Taip, teisingai. 

- Kariškis? Pensijoje? 

- Taip. 

- Dieve šventas, tikrai! Jis atvarydavo ją čia su laikrodžio reguliarumu 
šešerius, gal aštuonerius metus, paskiau liovėsi rodęsis. Jau seniai. Kas per 
išpera tai buvo, Jeigu piltum to kekšūno gerklėn verdantį vandenį, tai jis šla- 
pintųsi ledo kubeliais. Nepajėgė sugyventi nė su viena gyva siela. - Jis tvir- 
čiau suspaudė man petį. - Ar tavo draugužis Kaningemas žino, kad tame au- 
tomobilyje nusižudė Lebėjaus žmona? 

- Ką? - paklausiau, dėdamasis nustebęs - nenorėjau, kad jis žinotų mane 
buvus pakankamai susidomėjusį, jog pasikalbėčiau po laidotuvių su Lebė- 
jaus broliu. Bijojau, kad Darnelas nepakartotų tos informacijos Arniui - kar- 
tu su jos šaltiniu. 

Darnelas papasakojo man visą istoriją. Pirma apie dukterį, paskiau - apie 
motiną. 

- Ne, - tariau, kai jis baigė. - Esu tikras, kad Arnis to nežino. Ketinate 
jam papasakoti? 


* Stiprus vidurius laisvinantis vaistas. 

Vėl tos vertinančios akys. 

- O tu? 

- Ne. Nematau reikalo. 

- Tuomet aš irgi. - Jis atidarė duris, ir po cigaro dūmų kontoroje alyvo- 
mis atsiduodantis garažo kvapas buvo bemaž malonus. 

- Tebūsiu aš prakeiktas, jeigu tas Lebėjus ne kalės vaikas. Tikiuosi tenai 
pragare jis marširuoja dešinėn, kairėn ir atgal. - Mirksnį jo burna piktai per- 
sikreipė, paskiau žvilgtelėjo link dvidešimtojo bokso, kur kėpsojo Kristina 
su savo senais, prarūdijusiais dažais ir tąja nauja radijo antena bei puse gro- 
telių. - Toji kalė vėl čia, - pasakė jis ir žvilgtelėjo į mane. - Ką gi, sakoma, 
blogos monetos visad sugrįžta, a? 

- Taip, - sutikau. - Regis, taip sakoma. 

- Iki, vaikuti, - tarė jis, įsikišdamas į burną naują cigarą. - Perduok nuo 
manęs linkėjimus savo tėčiui. 

- Būtinai. 

- Ir pasakyk Kaningemui, kad pasisaugotų to panko Repertono. Man at- 
rodo, jis iš tų, kurie ilgai laiko užslėpę pyktį... 

- Ir man taip atrodo. 

Išėjau iš garažo ir stabtelėjęs atsigręžiau darsyk pasižiūrėti atgal - bet 
žvelgiant iš skaisčios šviesos, Kristina atrodė ne ką daugiau kaip šešėlis tarp 

šešėlių. Blogos monetos visad sugrįžta, pasakė Darnelas. Si frazė lydėjo ma- 
"ne visą kelią atgal į namus. 


15 / Futbolo vargai 


Išmok pūst saksofoną. 
Aš groju, ką jaučiu, 
Geriu viskį 
Kiaurgnakt 
Ir prie vairo mirštu... 
- Stilis Denas 


Prasidėjo mokslas, ir savaitę ar dvi kažin ko daug neatsitiko. Arnis nesu- 
žinojo, kad lankiausi garaže, ir aš tuo džiaugiausi. Nemanau, kad jis būtų 
mielai sutikęs tą žinią. Darnelas, kaip ir žadėjo, laikė liežuvį už dantų (ma- 
tyt dėl savo paties priežasčių). Vieną popietę po pamokų, kai Žinojau, kad 
Arnis bus garaže, paskambinau Maiklui ir papasakojau, kad Arnis šį tą pat- 
varkė automobiliui, tačiau tam dar toli iki techninės registracijos, jog turėtų 
teisę pasirodyti gatvėse. Pasakiau jam savo susidarytą įspūdį - Arnis daugiau 
pirdinėja nei iš tikrųjų dirba. Maiklas išklausė šią žinią pajausdamas atlėgu- 
sį rūpestį ir podraug nustebęs, ir tuo viskas baigėsi... Kol kas. 

Patsai Arnis kartais tai pasirodydavo mano akiratyje, tai vėl išnykdavo - 
kaip būna tais atvejais, kai ką nors stebi tik akies krašteliu. Susitikdavome 
koridoriuose, tris dalykus mes mokėmės drauge vienoje klasėje, be to, jis 
kartais užeidavo pas mane į namus po pamokų ar savaitgaliais. Sykiais iš tie- 

sų atrodydavo, kad niekas nepasikeitę. Bet jis kur kas dažniau buvodavo pas 
Darnelą nei pas mane, o penktadienio vakarais važiuodavo su Džimu Saik- 
su, Darnelo ne itin sumaniu parankiniu, į Fili Pleinsą - forsuotų standartinių 
automobilių lenktynių trasą. Tenai rungdavosi sportinės ir forsuotų variklių 
klasės lenktyninės mašinos, daugiausia “Kamarai"' 17 “Mustangai", su išmuš- 
tais langais ir apsauginių strypų sutvirtintais stogais. Jie išveždavo juos ant 
Darnelo platformos ir sugrįždavo su nauju metalo laužu automobilių kapiny- 
nul. 
< 


Maždaug apie tą laiką Arnis susižalojo nugarą. Nelabai sunkiai - arba jis 
bent taip teigė, - bet mano motina iškart pastebėjo, kad jam kažkas negerai. 
Vieną sekmadienį jis atėjo stebėti “Filių" rungtynių, kuriems tais metais se- 
kėsi vidutiniškai, ir taip atsitiko, kad per trečiąjį padavimą jis atsistojo kiek- 
vienam įpilti po stiklinę apelsinų sulčių. Motina sėdėjo ant sofos greta tėvo 
ir skaitė knygą. Arniui sugrįžus iš virtuvės, ji žvilgtelėjo į jį ir pasakė: 

- Tu šlubčioji, Arni. 

Man lyg pasivaideno, kad sekundę ar dvi Arnio veidas kažkaip pasikeitė 
- juo šmėstelėjo baugšti, bemaž prasikaltusi išraiška. Galbūt aš apsirikau. 
Jeigu ji ir buvo pasirodžius, tai tuoj pat pradingo. 

- Tikriausiai pasitempiau nugarą praeitą vakarą Pleinse, - pasakė jis, pa- 
duodamas man apelsinų sultis. - Perkraudinėjom duženas, ir Saiksui užgeso 
paskutinioji, jau beveik užvaryta ant platformos. Įsivaizdavau ją nuriedant 
atgalios ir paskiau mudu dvi valandas knebinėjantis, kol vėl užvestume va- 
riklį, tad stipriai pastūmiau iš galo. Matyt, nederėjo to daryti. 

Toks paaiškinimas dėl paprasto raumenų patempimo man pasirodė per- 
nelyg sudėtingas, bet, galimas daiktas, aš vėl klydau. 

- Turi labiau saugoti savo nugarą, - griežtai pasakė mano motina, - Vieš- 
pats... 

- Mam, gal dabar galime Žiūrėti rungtynes? - paklausiau. 

„duoda ją tik vieną, - užbaigė ji. 

- Tap, misis Gilder, - klusniai sutiko Arnis. 

Svetainėn užklydo Eleina. 

- Liko dar nors kiek sulčių, ar judu, siauragalviai, viską išgėrėt? 

- Klausyk, gali netrukdyti? - užrikau. Rungtynėse buvo kilęs kažkoks 
ginčytinas momentas, ir aš jį praleidau. 

- Nešauk taip ant sesers, Deni, - sumurmėjo tėvas kažkur 1š “The Hob- 
byst“ žurnalo gelmių, į kurias buvo įkniubęs. 

- Ten dar daug liko, Ele, - atsiliepė Arnis. 

- Kai kada, Arni, - tarė jam Eleina, - tu man darai beveik žmogišką įspū- 
dį. - Staigiai apsisukusi, ji išlėkė virtuvėn. 

- Beveik žmogišką, Deni! - sukuždėjo man Arnis, mažne pratrūkdamas 
dėkingumo ašaromis. - Girdi? Beveik žmoooogišką. 

Galbūt tik dabar, žvelgiant atgalios, - arba čia kalta vien mano vaizduo- 
tė, - man dingojosi, kad jo humoras buvo priverstinis, netikras, vien tik pa- 
radas. Kad ir kokie tie prisiminimai būtų, klaidingi ar tikri, - jo nugaros te- 
ma buvo pamiršta, nors šlubčiojo visą rudenį. 

Aš pats buvau gerokai užsiėmęs. Mudu su strikse nutraukėme ryšius, bet 
paprastai susirasdavau su kuo ir kur nueiti šeštadienio vakarais... jeigu nebū- 
davau pernelyg pavargęs nuo begalinių futbolo treniruočių. 

Treneris Puferis nebuvo toks pašlemėkas kaip Vilis Darnelas, bet nebu- 
vo jis ir šilkinis avinėlis: kaip pusė mokyklos trenerių nedideliuose Ameri- 
kos miestukuose, savo treneriškus metodus buvo perėmęs iš jau mirusio 
Vinso Lombardžio, kurio pagrindinis mokymas - pergalė ne užvis labiau 
siektinas dalykas, bet vienintelis siektinas dalykas. Jūs nustebtumėte, jeigu 
žinotumėte, kiek daug Žmonių tiki tokia sušikta nesąmone. 

Vasaros darbas pas “Carson Brothers" padėjo man išlaikyti tvirtą fizinę 
formą, ir, manau, aš būčiau sėkmingai prasilaikęs visą sezoną - jeigu tai bū- 
tų buvęs pergalingas sezonas. Bet iki to meto, kai mudu su Arniu netoliese 
rūkomosios zonos už mokyklos dirbtuvių bjauriai susidūrėme su Badžiu Re- 
pertonu - man regis, tai įvyko trečią pamokų savaitę - tapo gan aišku, kad se- 
zonas nebus mums pergalingas. Tai padarė trenerį Puferį itin sunkiai sugy- 
venamą, kadangi per savo dešimtį metų Viduriniųjų mokyklų lygoje jis ne- 
turėjo nė vieno nesėkmingo sezono. Kaip tik tais metais treneriui Puferiui 
buvo lemta patirti pažeminimo kartėlį. Tai buvo sunki pamoka jam... taip pat 
ir mums nelengva. | 

Pirmos mūsų rungtynės išvykoje su Liunebergo ““Tigrais" įvyko rugsėjo 
devintąją. Na, Liunebergas kaipo toks - mažas miestukas su savo nediduke 
kaimiška mokykla - prigludęs pačiuose mūsų apygardos vakaruose. Per vi- 
sus mano mokymosi Libertivilyje metus, po to, kai Liunebergo sujaukta gy- 
nyba leisdavo mums darsyk ir darsyk prispausti kamuolį, įprastinis kovos 
šūkis būdavo: SMAGU, KAI KARVĖS PLIURĖ TAU ANT KULNŲ! O 
po to - galingas sarkastiškas: ĖHĖEĖ, LIUUUNEBERGAI! 

Daugiau nei prieš dvidešimtį metų Liunebergas paskutinįsyk patvarkė 
Libertivilio komandą, tačiau šiais metais jie pakilo atakon ir pelnytai suplie- 
kė mus. Aš žaidžiau kairiuoju galiniu, ir po pusės kėlinio morališkai jaučiau, 
kad ant savo nugaros visą gyvenimą nešiosiu bucų dyglių paliktus randus. 
Tuo metu rezultatas jau buvo 17-3, o rungtynės baigėsi 30-10. Liunebergo 
aistruoliai paklaiko; jie išrovė vartų stovus tartum tai būtų buvęs Regiono 
čempionato finalas ir ant pečių išnešė savo žaidėjus iš aikštės. 

Mūsų aistruoliai, kurie atvažiavo tai progai nusamdytais autobusais, sė- 
dėjo būriu ant svečiams skirtų suolų tvoskiančiame ankstyvo rugsėjo karšty- 
je ir atrodė pasimetę. Persirengimo kambaryje treneris Puferis, pritrenktas ir 
išblyškęs, pasiūlė mums visiems atsiklaupti ir melstis, kad ateinančias savai- 
tes Dievas mums padėtų. Aš tada jau suvokiau, kad tai ne galas kančioms, 
o tik pradžia. 

Skaudantys, padengti mėlynėmis, aplamdyti, trokštantys tik viena - kuo 
greičiau palįsti po dušu ir nusiplauti tą šlykštų pralaimėjėlių kvapą, mes at- 
siklaupėme ir klausėmės, kaip treneris Puferis aiškino Dievui padėtį dešim- 
ties minučių gražbylyste, kuri užsibaigė pažadu, kad mes padarysime, kas 
priklauso nuo mūsų, jeigu ir Jis padarys tą pat. 

Kitą savaitę mes treniravomės po tris valandas per dieną (o ne pusantros 
ar dvi valandas kaip paprastai) negailestingai kepinant saulei. Vakarais aš 
krisdavau lovon, sapnuodavau, kaip jis rėkia: “Duok tam žindukliui! Duok! 
Duok!" Lakstydavau kaip patrakęs po aikštę, kol imdavau justi, kad mano 
kojos tuoj tuoj nebelaikys (o tuo pat metu plaučiai, atrodė, užsiliepsnos). Le- 
nį Barongą, vieną iš mūsų puolančiųjų saugų, ištiko lengvas saulės smūgis, 
ir jis buvo gailestingai - bent jam taip atrodė - atleistas nuo treniruočių visai 
likusiai savaitei. 

Tad aš matydavau Arnį, kai šis ateidavo papietauti pas mus ketvirtadie- 
niais ir penktadieniais, vieną ar dvi sekmadienio popietes, kai dalyvavo mū- 
sų žaidimuose su kamuoliu, bet neskaitant šito, aš jį beveik visai pamečiau 
iš akių. Pernelyg buvau užimtas savo sopulių ir skausmų, su kuriais turėda- 
vau vilktis į klases, į treniruotes, paskiau namo į savo kambarį, ruošti pamo- 
kų. 

Grįžtant prie mano futbolo vargų - manau, kad blogiausia buvo tai, kaip 
liaudis žiūrėjo į mane, į Lenį ir likusius komandos narius koridoriuose. Na, 
tasai “mokyklinės dvasios" reikalas - tai daugiausia didžiulė šūdalionė, ku- 
rią kelia mokyklų administratoriai, prisimindami, kaip pašėlusiai puikiai 
leisdavo laiką savo jaunystės šeštadieninėse futbolo varžybose, tačiau pato- 
giai pamiršę, kad daugelis tų malonumų buvo susiję su progomis išgerti, pa- 
siglamžyti ar abiem. Jeigu sušauktumėte susirinkimą marichuanai legalizuo- 
ti, pamatytumėt šiek tiek mokyklinės dvasios. Bet dėl futbolo, krepšinio ir 
lengvosios atletikos daugumai mokinių - paprasčiausiai nusišikt. Buvo per- 
nelyg užsiėmę, stengdamiesi patekt į koledžą, į kieno nors kelnaites ar į bė- 
dą. Kaip visados - reikalai. 

“Siaip ar taip, pripranti būti laimėtoju - pradedi tai laikyti savaime supran- 
tama. Libertivilis ilgą laiką galėjo pasigirti mirtinomis futbolo komandomis; 
paskutinį sykį mokykla turėjo neigiamą pergalių balansą - bent iki man pe- 
reinant į paskutiniąją klasę - prieš dvylika metų, 1966-aisiais. Tad savaitę po 
pralaimėjimo Liunebergui, nors ir nebuvo verksmų bei dantų griežimo, ma- 
tėsi įskaudinti, sutrikę žvilgsniai hole, o per įprastinę komandos sueigą, kuri 
vykdavo penktadieniais, po septintosios pertraukos, mūsų adresu nuskambė- 
j0 ūksniai, nuo kurių treneris Puferis tapo mažne purpurinis ir pakvietė tuos 
“šiaudadūšius ir nepastovius draugus“ šeštadienio popietę ateiti ir išvysti 
šimtmetinį sugrįžimą šlovėn. 

Nežinau, ar šiaudadvasiai bei nepastovūs draugai atėjo, bet aš tenai bu- 
vau. Mes žaidėme namie prieš Ridž Roko “Lokius". Na, Ridž Rokas - nedi- 
delis angliakasių miestas, ir nors vaikinai, lankantys Ridž Roko viduriniąją, 
prasčiokai, jie toli gražu ne minkšti prasčiokai, o pasalūniški, bjaurūs, tvirti. 
Prieš metus Libertivilio futbolo komanda vargais negalais paveržė iš jų re- 
giono čempiono titulą, ir vienas iš vietinių komentatorių pareiškė, jog tai 
įvyko ne todėl, kad Libertivilio komanda geresnė, bet dėl to, kad turėjo di- 
desnį žaidėjų pasirinkimą. Pasakysiu jums, kad treneris Puferis ir dėl šito ko- 
ne pašėlo. 

Tačiau šie buvo “Lokių"' metai. Pervažiavo per mus it garvežių. Fredas 
Denas pasitraukė iš žaidimo dėl smegenų sutrenkimo pirmame kėlinyje. 

Antrą kėlinį Normanas Alepas buvo nuvežtas į Libertivilio bendruomenės li- 
goninę su sulaužyta ranka. O paskutinį kėlinį “Lokiai"? tris kartus paeiliui 
prispaudė kamuolį, dusyk po perdavimų koja. Galutinis rezultatas - 40-6. Be 
apsimestinio kuklumo pasakysiu, kad tie šeši buvo pelnyti mano. Tačiau 
kartu su kuklumu nenustumsi į šalį realybės,- man sekėsi. 

Taigi... dar viena savaitė pragaro treniruočių aikštėje. Dar viena savaitė 
trenerio, staugiančio Duok tam žindukliui. Vieną dieną mes treniravomės ke- 
turias valandas, ir kai Lenis pasiūlė treneriui, kad būtų neblogai palikus šiek 
tiek laiko paruošti pamokoms, aš pamaniau - tik akimirką - kad Puferis 
trenks jam pažandėn. Suskato skimbčioti tai viena, tai kita ranka raktais, pri- 
mindamas man kapitoną Kvigą iš filmo “Maištas “Kaine"*. Man regis, žmo- 
gaus charakteris geriau atsiskleidžia pralaimint nei laimint. Puferis, kuris per 
visą savo trenerio karjerą nėsyk nepralaimėjo du kartus iš eilės, reagavo be- 
jėgišku, buku įsiūčiu - kaip tigras narve, įerzintas žiaurių vaikų. 

Kitą penktadienį - veikiausia rugsėjo 22-ąją - įprastinė penkiolikos minu- 
čių sueiga baigiantis septintai pertraukai buvo atšaukta. Nežinau, kad kuris 
nors žaidėjas būtų tam prieštaravęs: stovėti ten ir klausytis, kaip kažkelintą 
kartą tave šlovina strapaliojančios striksės, nemenka nuobodybė. Tą vakarą 
treneris Puferis mus vėl pakvietė į sporto salę, kur dvi valandas stebėjome 
nufilmuotas rungtynes, kaip “Tigrai" ir “Lokiai"" mus pažemino. Galbūt ti- 
kėtasi tuo mus uždegti, bet aš pasijaučiau tik dar labiau prislėgtas. 

Tą naktį, prieš mūsų antrąsias rungtynes namie, man prisisapnavo keis- 
tas sapnas. Tai nevisai buvo košmaras, tikrai ne kaip anas, kai aš savo klyks- 
mu pažadinau visus namus, bet buvo... nemalonus. Mes žaidėme su Filadel- 
fijos “Drakonais" ir pūtė stiprus vėjas. Padrąsinantys šauksmai, blerbesys, 
garsiakalbio iškreiptas Čabio Makarčio balsas, pranešinėjantis prižeminimus 
ir baudinių jardus, netgi dunksniai susiduriant žaidėjams - visa skambėjo 
kraupiai, aidžiai tame nesiliaujančiame, vienodame vėjyje. 

Veidai tribūnose atrodė geltoni ir keistai neryškūs, nelyginant kiniškos 
kaukės. Striksės šokinėjo ir kvailiojo it besitampantys automatai. Dangus 
buvo keistai pilkas, juo bėgo debesys. Mes žiauriai pralaiminėjome. Trene- 
ris Puferis rėkė ant žaidėjų, bet niekas jo negirdėjo. “Drakonai"' vis pabėg- 
davo nuo mūsų, kamuolys nuolat buvo pas juos. Lenis Barongas atrodė lyg 
žaistų per baisų skausmą, jo burnos kampai buvo nusileidę žemyn drebančiu 
lanku tartum kaukės tragedijoje. 

Mane pastūmė ir partrenkė ant žemės, sutrypė bėgantys žaidėjai. Gulėjau 
savo aikštės pusėje, toli gilumoje nuo grumtynių linijos, raitydamasis, ban- 
dydamas atgauti kvapą. Pakėliau galvą ir tenai, vidury lengvosios atletikos 
aikštės, už suolų, skirtų svečių komandos aistruoliams, pamačiau stovinčią 
Kristiną. Vėl ji visa švytėjo naujumu, tartum tik prieš valandą būtų išriedė- 
jus1 iš prekybos salės. | 

Ant stogo, sukryžiavęs kojas it Buda, sėdėjo Arnis ir bereikšmėmis aki- 
mis žvelgė į mane. Jis kažką man šaukė, bet per nepaliaujamą vėjo kauks- 


* 1954 m. amerikiečių filmas su populiariu aktoriumi Hemfriu Bogartu 
(Humphrey Bogart). 

mą nieko negirdėjau. Iš jo lūpų atrodė lyg sakytų: Nesijaudink, Deni. Mes 
viskuo pasirūpinsime. Tik nesirūpink. Viskas gerai. 

Kuo pasirūpinsime? Klausiau save gulėdamas tenai futbolo aikštėje (ku- 
rią mano sapnas nežinia kodėl pavertė kažkokio astralinio kūno velėna) ir 
gaudydamas kvapą, o trikampis po kelnaitėmis žiauriai buvo įsirėžęs į šaku- 
mą tuoj po kiaušeliais. Kuo pasirūpinsime? 

Kuo? 

Jokio atsako. Tiktai grėsmingas geltonas priekinių Kristinos žibintų švy- 
tėjimas ir Arnis, romiai sėdintis sukryžiuotomis kojomis ant jos stogo tame 
nesiliaujančiame, veržliame vėjyje. 


" 


Kitą dieną mes ten vėl kovojome už seną mieląją Libertivilio vidurinią- 
ją. Nebuvo taip blogai kaip mano sapne - tą šeštadienį niekas nepatyrė trau- 
mų, ir trumpą valandėlę trečiame ketvirtyje netgi atrodė, kad mes galbūt tu- 
rime šansų, - bet paskiau filadelfiečių saugui pasisekė keli ilgi perdavimai - 
kai neina, tai viskas neina - ir mes vėl prakišome. 

Po žaidimo treneris Puferis tik sėdėjo ant suolo ir nežiūrėjo nė į vieną iš 
mūsų. Pagal tvarkaraštį mums dar liko vienuolika rungtynių, bet jis jau bu- 
vo baigtas žmogus. 


16 / Pasirodo Li, Badis dingsta 


Tikrai, mažyt, mylėk už tai mane, 
Turiu ratus greičiausius aš mieste, 
Priėjęs kas artyn tenebandys - 
Lyg su sparnais ji lėks, vyrui, 
Joks vėjas nepavys. 
Kupė manasis tai, 
Jis visa, ką turiu... 
- “The Beach Boys“ 


Esu įsitikinęs, buvo antradienis po mūsų pralaimėjimo Filadelfijos “Dra- 
konams“, kai dalykai vėl pajudėjo iš vietos. Tikriausiai tai atsitiko rugsėjo 
26-ąją. 

Arnis ir aš turėjome tris pamokas drauge, ir viena iš jų buvo Amerikos is- 
torijos - bendrojo kurso ketvirtasis periodas. Pirmas devynias savaites jį dės- 
tė misteris Tompsonas, literatūros padalinio vedėjas. Tų pirmųjų devynių sa- 
vaičių tema buvo “Du šimtai klestėjimo ir nuopolio metų". Arnis pavadino 
jį gurgulynės-burbulynės pamoka, nes ji vyko prieš pat priešpiečius ir kiek- 
vieno pilve dėjosi kažkas įdomaus. 

Kai tą dieną pamoka pasibaigė, prie Arnio priėjo viena mergaitė ir pak- 
lausė, ar jis turįs anglų literatūros užduotį. Arnis turėjo. Kruopščiai ištraukė 
ją iš užrašų knygutės, o tuo metu mergaitė rimtai stebėjo jį savo tamsiai mė- 

lynomis akimis, neatitraukdama jų nuo jo veido. Šviesbruviai jos plaukai, 
šviežio medaus spalvos - ne dirbtinio, o tokio, kuris ką tik nubėgęs nuo ko- 
no - buvo sutraukti atgal ir perrišti plačiu mėlynu kaspinu, derančiu prie akių 
spalvos. Žvelgdamas 1 Ją pajutau, kaip paširdžiuos kažkas man džiugiai per- 
sivertė. Kol ji persirašinėjo užduotį, Arnis vis nenuleido nuo jos akių. 

Žinoma, ne pirmąsyk aš mačiau Li Kebot; prieš tris savaites ji buvo per- 
sikėlusi iš vieno Masačūsetso miestuko į Libertivilį, tad vis pakliūdavo po 
akimis. Kažkas man sakė, kad jos tėvas dirbo “3M" - firmoje, gaminančioje 
lipniąją juostą. 

Dargi ne pirmąsyk atkreipiau į ją dėmesį, nes Li Kebot, tiesiai šviesiai 
kalbant, buvo graži. Grožinės literatūros kūriniuose pastebėjau, kad rašyto- 
jai visad sugalvoja savo vaizduojamoms moterims ir merginoms vienokį ar 
kitokį trūkumėlį - gal todėl, kad jie mano, kad tikras grožis yra stereotipiš- 
kas arba todėl, jog yra įsitikinę - vienas kitas trūkumėlis suteikia herojei tik- 
roviškumo. Atseit, ją būtų galima laikyti gražuole, jeigu ne per ilga apatinė 
lūpa ar per smaila nosis, arba pernelyg plokščia krūtinė. Visados kas nors at- 
siranda. š 

Bet Li Kebot buvo paprasčiausiai graži, be jokių išlygų. Sviesios ir tobu- 
los odos, dažniausiai su visiškai natūraliu rausvumu, maždaug penkių pėdų 
aštuonių colių ūgio, kaip mergaitė aukšta, bet ne per aukšta, dailios figūros 
- tvirtos, iškilios krūtys, siaura talija, kurią, regis, galėtum apglėbti dviem 
delnais (bent šitą troškai pabandyti), lieknos šlaunys, grakščios kojos. Gra- 
žus veidas, seksuali, patraukli figūra - manau, menininko akims neįdomi, be 
per ilgos apatinės lūpos ar smailos nosies, arba be nereikalingo pūpsnio ar 
iškilumo kurioje nors kūno dalyje (netgi be mielo kreivo danties - tikriausiai 
ji dar turėjo ir nuostabų ortodontą), bet ji tikrai neatrodė neįdomi, kai į ją Žiū- 
rėdavai. 

Keletas bernų bandė ją užsiverbuoti, bet buvo mandagiai atstatyti. Pada- 
ryta išvada, kad mergužėlė tikriausiai saugo ištikimybę kokiam nors vaiki- 
nui Endoveryje ar Breintrije, arba dar kokiame miestukyje, iš kur atvyko ir 
kad tikriausiai laikui bėgant ji prijunks. Dvi iš tų pamokų, kurias turėdavau 
su Arniu, lankydavo ir Li, tad aš tik tykojau progos savo paties ėjimui. 

Dabar, stebėdamas, kaip juodu vogčiomis dvilkčioja vienas į kitą, kol 
Arnis surado užduotį, o ji kruopščiai persirašinėjo, ėmiau abejoti, ar man be- 
pasitaikys proga savajam ėjimui. Paskiau nejučia sau nusišypsojau. Arnis 
Kaningemas, šitas senukas Picaveidis, ir Li Kebot. Tatai tiesiog juokinga. 
Tatai... 

Paskiau kažkaip šypsena mano viduje išblėso. Trečiąsyk - ir tikrai trečią- 
syk - pastebėjau, kad Arnio veido oda tvarkosi mažne pritrenkiančia sparta. 
Spuogai buvo išnykę. Kai kurie iš jų, tiesa, paliko jo skruostuose tuos įdu- 
busius randelius, bet jeigu vaikino veidas tvirtas, tosios duobelės, matyt, ne 
tiek jau daug reiškia; kad ir kaip keista, jos dargi gali geriau pabrėžti charak- 
terį. 

Li ir Arnis slapčia tyrinėjo vienas kitą, o aš slapčia tyrinėjau Arnį, stebė- 
damasis, kada ir kaip būtent įvyko šisai stebuklas. Skaisčios saulės spindu- 
liai įkypai krito pro misterio Tomipsono klasės langus, paryškindami mano 

draugelio veido bruožus. Jis atrodė... senesnis. Tartum jis būtų įveikęs spuo- 
gus ir pūlinukus ne reguliariai prausdamasis ar vartodamas kokį nors specia- 
lų kremą, bet kažkokiu būdu pavarydamas laikrodį į priekį apie trejus metus. 
Taip pat jis kitaip šukavosi plaukus - jie buvo trumpesni ir žandenos, kurias 
jis pretenzingai nešiojo nuo pat tada, kai tos ėmė jam augti (tai įvyko maž- 
daug prieš aštuoniolika mėnesių) buvo dingę. 

Mintimis aš sugrįžau į tą apniukusią popietę, kai mudu buvome nuėję pa- 
sižiūrėti kungfu filmo su Caku Norisu. Kaip tik tada, nusprendžiau, aš pir- 
mąsyk pastebėjau, kad jo oda taisosi. Būtent apie tą laiką jis nusipirko auto- 
mobilį. Galbūt čia visa esmė. Pasaulio paaugliai, džiaukitės. Amžinai išsp- 
ręsite opias spuogotumo problemas. Nusipirkite seną automobilį, ir jis... 

Vidinė šypsena, jau besiveržianti paviršiun, staiga sugižo. 

Nusipirkite seną automobilį, ir jis padarys - ką? Pakeis jūsų galvą, jūsų 
mąstyseną ir podraug - medžiagų apykaitą? Išlaisvins tikrąją jūsų esybę? Aš 
tartum girdėjau Stukį Džeimsą, mūsų senąjį matematikos mokytoją, šnabž- 
dantį mano galvoje savo dažnai kartojamą refreną: Jeigu iki pat galo eisime 
šiuo samprotavimų keliu, ponios ir ponai, tai kur jis mus nuves? 

Iš tiesų, kur? 

- Dėkui tau, Arni, - pasakė Li švelniu, aiškiu balseliu. Sulanksčiusi ji įsi- 
dėjo užduotį savojon užrašų knygutėn. 

- Nėr už ką, - atsakė jis. 

Ir tada jų akys susitiko - juodu žvelgė vienas į kitą, o ne tik vogčiomis 
dvilkčiojo - ir netgi aš pajutau, kaip įsižiebė kibirkštis. 

- Pasimatysim per šeštą pertrauką, - pasakė ji ir nuėjo, švelniai krypuo- 
dama klubais po žaliu megztu sijonėliu, švysčiojančiais ant sviterio nugaros 
plaukais. 

- Ką tu numatęs su ja per šeštą pertrauką? - paklausiau. Aš pats neketi- 
nau tą pertrauką praleisti studijų salėje - toje, kurią prižiūrėjo grėsmingoji 
mis Reipek, kurią visi mokiniai vadino mis Retpek*... bet niekad atvirai į 
akis, galite tuo neabejoti. 

- Užsiimsim matieka, - pasakė jis svajingu salsvu balsu, tokiu jam nebū- 
dingu, jog sukikenau. 

- Už-si-imsim matieka, - pamėgdžiojau ir užvertęs akis suplojau delnais, 
dar smagiau nusijuokdamas. 

Jis užsimojo neva man smogti. 

- Na, na, prikąsk liežuvį, Gilderi, - pagrasino. 

- Atsiknisk, skystakiauši. 

- Stai įtraukė tave ton sukrušton futbolo komandon, ir žiūrėk, kas dedasi. 

Taip atsitiko, kad misteris Hoderis, kuris moko pirmamečius gramatikos 
subtilybių (ir kaip nusispaudinėti į kumštį, teigia kai kurie šmaikštuoliai), 
kaip tik tuo metu ėjo pro šalį, ir jis rūsčiai susiraukė į Arnį: 

- Galvokite, ką kalbate koridoriuose, - subarė jis ir nuėjo toliau su port- 
feliu vienoje rankoje ir hamburgeriu iš karštų priešpiečių bufeto - kitoje. 

Arnis išraudo it burokas: visad jam taip atsitinka, kai kalba su mokytoju 
(tai tokia mašinali reakcija, jog kai mudu mokėmės pradinėje mokykloje jį 


* Rat-pack - Žiurkių maišas (angl.). 

nubausdavo už dalykus, kurių nepadarė, vien todėl, jog atrodydavo kaltas): 
Tikriausiai tai kai ką pasako, kaip Maiklas ir Regina jį auklėjo - man viskas 
gerai, tau viskas gerai, aš esu asmenybė, tu esi asmenybė, mes visi be galo 
gerbiame vienas kitą, ir kai tik pasielgia kas nors negerai, tave ištinka tai, ką 
galėtum pavadinti alergine kaltės reakcija. Manau, tai todėl, jog Amerikoje 
augi liberalu. 

- Žiūrėk, kaip kalbi, Kaningemai, - pasakiau. - O tai sulauksi krūvos ne- 
malonumų. 

Tada ir jis prajuko. Mudu ėjome aidinčiu, trinksinčiu koridoriumi. Šen 
bei ten praskubėdavo mokyklinė liaudis, kiti stoviniavo atsirėmę į savo spin- 
teles ir valgė. Koridoriuose buvo draudžiama valgyti, bet daugelis to nebojo. 

- Ar tu atsinešei priešpiečius? - paklausiau. 

- Aha, maišelyje. 

- Eik ir paimk. Pavalgysime stadiono tribūnose. 

- Argi tavęs dar nepykina nuo tos futbolo aikštės? - paklausė Arnis. - Jei- 
gu praeitą šeštadienį dar ilgiau būtum ten pragulėjęs ant pilvo, ko gero, ku- 
ris nors iš sargų būtų tave ir palaidojęs. 

- Nieko tokio. Šį savaitgalį mes žaidžiame išvykoje. O aš noriu iš čia 1št- 
rūkti. 

- Tvarka, susitiksim tenai. 

Jis nuėjo, o aš patraukiau prie savo spintelės pasiimti savo priešpiečių. 
Pradžiai turėjau keturis sumuštinius. Nuo tada, kai treneris Puferis pradėjo 
tuos treniruočių maratonus, aš tartum nuolatos buvau alkanas. 

Žengiau koridoriumi, mąstydamas apie Li Kebot ir apie tai, kaip visi 
mažne stos piestu, jeigu juodu pradės draugauti. Žinote, vidurinės mokyklos 
bendruomenė labai konservatyvi. Be didelių pamokslavimų, tačiau tokia yra. 
Mergaitės visos rengiasi pagal paskutines, kad ir kvailiausias madas, berniu- 
kai kartais nešioja plaukus bemaž sau iki subinės, kiekvienas šiek tiek rūko 
žolytę ar po truputėlį uosto koką - bet visa tai yra tik išorinė patina, apsau- 
ginis sluoksnis, kuriuo pasidengi, mėgindamas susigaudyti, kas iš tikrųjų de- 
dasi su tuo tavo gyvenimu. Tai tartum veidrodis, kuriuo naudojies atspindė- 
ti saulei į mokytojų ir gimdytojų akis, tikėdamasis sutrikdyti juos pirma ne- 
gu tie suspės tave sutrikdyti dar labiau, negu jau esi sutrikęs. Sirdies gilumo- 
je moksleiviai yra beveik tokie pat nedrąsūs kaip respublikonų bankininkai 
bažnytiniame susirinkime. Esama mergaičių, turinčių, ko gero, kiekvieną 
“Black Sabbath" išleistą albumą, bet jeigu Ozis Osbornas lankytų jų mokyk- 
lą ir pakviestų kurią nors iš jų į pasimatymą, toji mergaitė (ir visos jos drau- 
gės) vien tik nuo tos minties mirtinai užsijuoktų. Ė 

Išnykus pūlinukams ir spuogams, Arnis atrodė visai nieko - iš teisybės, 
jis atrodė daugiau negu nieko. Bet, manau, neatsirastų mergaitės, kartu lan- 
kiusios mokyklą tuo metu, kai jo veido būklė buvo pati prasčiausia, kuri bū- 
tų su juo susitikinėjusi. Tiesą sakant, jos matė jį ne tokį, koks buvo dabar, o 
jo prisiminimą. Bet Li visai kas kita. Kadangi buvo persikėlusi i iš kitur, ji ne- 
turėjo nė menkiausio supratimo, kaip iš tikrųjų bjautiai Arnis atrodė savo 
pirmuosius trejus metus Libertivilio vidurinėje mokykloje. Žinoma, būtų ga- 
lėjusi jį turėti, jeigu būtų pasiėmusi pernykštį “Liberation" ir pasižiūrėjusi į 

šachmatų klubo nuotrauką, bet kad ir kaip keista, dėl tos pačios respubliko- 
niškosios tendencijos tikriausiai būtų nekreipusi į ją dėmesio. Kas dabar, tas 
amžina - paklausk bet kurį respublikoną bankininką, ir jis tau pasakys, kad 
kaip tik taip turėtų suktis pasaulis. 

Vidurinės mokyklos moksleiviai ir respublikonų bankininkai... Kai esi 
mažas, laikai savaime suprantama, kad visa be paliovos keičiasi. Kai esi 
suaugęs, laikai savaime suprantama, kad visa keisis, nesvarbu kaip tu besis- 
tengtum išsaugoti status guo* (netgi respublikonų bankininkai šitą žino - 
galbūt jiems tatai nepatinka, tačiau žino). Tiktai kai esi paauglys, nuolat kal- 
bi apie keitimąsi ir savo širdyje viliesi, kad iš tikrųjų to niekad neįvyks. 

Išėjau laukan su milžinišku priešpiečių maišu rankoje ir perkirtau parka- 
vimo aikštelę dirbtuvių linkui. Tai ilgas, panašus į daržinę statinys su mėly- 
nai nudažytomis gofruoto metalo sienomis - nelabai savo konstrukcija besis- 
kiriantis nuo Vilio Darnelo garažo, bet kur kas tvarkingesnis. Jame glaudžia- 
si stalių, automechaninės dirbtuvės ir vaizduojamojo meno skyrius. Vieta rū- 
kymui neva yra išskirta užpakalinėje pusėje, bet gražiomis dienomis per 
priešpiečių pertrauką abipus pastato palei sienas stoviniuoja dirbtuvių prak- 
tikantai, atsirėmę savo motociklininkiškais batais ar smailanosiais kubietiš- 
kais purvabridžiais, rūkydami 1r šnekučiuodamiesi su savo draugužėmis. 

Šiandien iš dešiniosios pastato pusės nebuvo visiškai nieko, ir tai turėjo 
kai ką man pasakyti, tačiau nepasakė. Buvau paskendęs savo linksmose 
mintyse apie Arnį ir Li, taip pat apie Moderniosios Amerikos Vidurinės Mo- 
kyklos Moksleivių psichologiją. 

Tikroji rūkomoji zona - “paskirtoji"" - yra mažutis akligatvis už autome- 
chaninės dirbtuvės. O toliau už dirbtuvių, penkiasdešimt ar šešiasdešimt jar- 
dų atstu, yra futbolo aikštė, virš kurios iškilusi didelė rezultatų švieslentė su 
viršum jų tvieskiančiu šūkiu: ĮKRĖSKIT JIEMS, TERJERAI. 

Tuoj už rūkomosios zonos spietėsi būrelis žmonių - kokia dvidešimtis ar 
trisdešimtis jų buvo sustoję ankštu ratuku. Tokia geometrinė figūra papras- 
tai reiškia muštynes arba tai, ką Arnis vadina “pasistumdymu" - dvejetas 
vaikinų, po teisybei ne tiek dar bepročių, kad stengtųsi vienas kitą sužaloti, 
o tik besistumdančių rankomis ir pečiais, idant išsaugotų savo vyriškąją re- 
putaciją. 

Žvilgtelėjau ton pusėn, tačiau be didesnio domesio. Man nesinorėjo ste- 
bėti kovą; tik troškau kuo greičiau suvalgyti savo priešpiečius ir sužinoti, ar 
tarp Arnio ir Li Kebot kas nors dedasi. Jeigu nors šiek tiek dedasi, galbūt ši- 
tai atitrauktų jo mintis nuo įkyraus susižavėjimo Kristina. Viena tikra: Li 
Kebot ant savo lonžeronų neturėjo nė truputėlio rūdžių. 

Paskiau kažkokia mergina sukliko, o dar kažkas šūktelėjo: 

- Ei, ne! Mesk tai, vyruti! 

Šitai nuskambėjo labai labai negerai. Aš pakeičiau kryptį, norėdamas pa- 
matyti, kas dedasi. 

Prasibroviau pro minią ir rato viduryje išvydau Arnį, stovintį ištiestomis 
šiek tiek priešais save rankomis krūtinės aukštyje. Jis atrodė pablyškęs, išsi- 


* Pirmykšti būvį (lot.). 
115 


gandęs, tačiau ne panikuojantis. Kiek toliau nuo jo | kairę ant žemės gulėjo 
šais Arnį, su džinsais ir baltais sportiniais marškinėliais, išryškinančiais kiek- 
vieną krūtinės įlinkį ir iškilimą, stūksojo Badis Repertonas. Jo dešiniojoje 
rankoje blizgėjo spyruoklinis peilis, kurį jis pamažu vedžiojo pirmyn ir atgal 
sau prieš veidą - nelyginant koks magas, atliekantis mistišką ritualą. 

Jis buvo aukštas ir plačiapetis, su ilgais juodais plaukais, surištais užpa- 
kaly galvos į arklio uodegą neišdirbtos odos dirželiu. Stambus, kvailas, niek- 
šiškas jo veidas nežymiai vypsojo. Mane nuvėrė drąsą pakertantis išgąstis 1r 
baimės šaltis. Jis atrodė ne tiktai kvailas ir niekšiškas, jo išvaizda buvo kaip 
pamišėlio. 

- Sakiau, kad tu man dar pakliūsi, vyruti, - negarsiai pasakė jis Arniui. 
Palenkė peilį ir nesmarkiai smigtelėjo juo oran Arnio linkui. Arnis šiek tiek 
atšlijo. Spyruoklinė geležtis turėjo dramblio kaulo rankeną su nediduku ch- 
romuotu mygtuku jai išstumti. Pati geležtė atrodė kokių aštuonių colių ilgio 
- tai buvo anaiptol ne peilis, o, po šimts, tikras durklas. 

- Ei, Badi, paženklink jį! - džiugiai sušuko Donas Vanderbergas, ir aš pa- 
jutau, kaip mano burna išdžiūvo. 

Apsidairiau ir išvydau šalia savęs kažkokį neišvaizdų naujokėlį, kurio ne- 
pažinojau. Jis atrodė užhipnotizuotas vyksmo, visas vien akys. 

- Ei, - pasakiau, ir kai jis nepasižiūrėjo, trinktelėjau alkūne jam į šoną. - 
Ei! 

Jis krūptelėjo i ir išsigandęs pažvelgė į mane. 

- Eik ir pašauk misterį Keisį. Jis valgo priešpiečius stalių dirbtuvės kon- 
toroje. Tučtuojau jį pakviesk. 

Repertonas žvilgtelėjo į mane, paskiau - į Amnį. 

- Nagi, Kaningemai, - tarė jis. - Kaip manai, pasigalinėsim? 

- Mesk šalin peilį, šūdžiau, ir aš nieko prieš, - pasakė Arnis. Jo balsas bu- 
vo visiškai ramus. “Šūdžiau" „ kur aš anksčiau girdėjau tą žodį? Ar tik ne iš 
Džordžo Lebėjaus? Žinoma. Tai buvo jo brolio žodis. 

Tas žodis Repertonui aiškiai buvo ne prie širdies. Jis užraudo ir Žingte- 
lėjo artyn prie Arnio. Šis išsilenkė jo. Pagalvojau, kad labai greitai kas nors 
įvyks - galbūt vienas iš tų dalykų, kuriems prireikia siūlių ir kurie palieka 
randus. 

- Tučtuojau pakviesk Keisį, - paliepiau neišvaizdžiajam naujokėliui, ir šis 
nuėjo. Bet buvau įsitikinęs, kad veikiausiai viskas prasidės prieš pasirodant 
misteriui Keisiui... Jeigu tik man nepasiseks kiek pristabdyti įvykių. 

- Mesk peilį, Repertonai, - pasakiau. 

Jis vėl pažvelgė mano pusėn. 

- Tik pamanyk, - nusišiepė jis. - To Pimpiaveidžio draugelis. Nori, kad 
jį mesčiau? 

- Tu turi peilį, o jis - ne, - pasakiau. - Pagal mano knygas tai vadinama 
sukrušta tridabailyste. 

Nuoraudis dar sustiprėjo. Repertono dėmesys buvo išblaškytas. Jis paž- 
velgė į Arnį, paskiau į mane. Arnis metė į mane nuoširdaus PEkiHELMO 
žvilgsnį - ir pasislinko kiek arčiau Badžio. Man tas nepatiko. 

- Mesk šalin jį, - kažkas šūktelėjo Repertonui. O paskiau dar kažkas: - 
Mesk šalin jį! 

Visi ėmė skanduoti: 

- Mesk šalin jį, mesk šalin jį! 

Repertonui tai nepatiko. Neturėjo nieko prieš būti dėmesio centre, tačiau, 
šis dėmesys buvo ne toks, kokio jis troško. Jo akys nervingai pradėjo bėgio- 
ti aplinkui - iš pradžių į Arnį, paskiau į mane ir galiausiai į kitus. Plaukų 
sruoga užkrito jam ant kaktos ir, krestelėjęs galvą, jis nubloškė ją atgal. 

Kai Badis vėl dirstelėjo mano pusėn, aš sujudėjau lyg rengdamasis jį pul- 
ti. Peilis kryptelėjo į mane, ir tada Arnis puolė - puolė greičiau negu aš bū- 
čiau patikėjęs. Dešiniosios plaštakos briauna kirto žemyn pusgalvišką, tačiau 
efektyvų smūgį, pataikydamas Repertonui į riešą ir išmušdamas iš jo gniauž- 
to peilį. Tas dzvanktelėdamas nukrito ant nuorūkomis nukloto asfalto. Re- 
pertonas pasilenkė jį pakelti. Arnis išlaukė su mirtinu tikslumu, ir kai Reper- 
tono plaštaka visa palietė asfaltą, Arnis primynė ją. Stipriai. Repertonas suk- 
liko. 

Tada įsikišo Donas Vanderbergas, atitraukė Arnį ir parbloškė jį ant že- 
mės. Mažne suvokdamas, ką ketinu daryti, žingtelėjau į ratą ir iš visų Jėgų 
spyriau Vanderbergui subinėn - ne stumtelėjau jį padu, o pėdos galu smo- 
giau iš apačios aukštyn - kaip išspirdamas futbolo kamuojį. 

Vanderbergas, tuo laiku devyniolikmetis ar dvidešimtmetis ilgšis, ėmė 
klykti 1r šokinėti aplinkui, susiėmęs už pasturgalio. Visai pamiršo apie pa- 
galbą savajam bičiuliui - jis iškrito iš žaidimo. Man ir pačiam nuostabu, kad 
jo neparalyžiavo. Niekad nebuvau į nieką spyręs; ir, dievaži, tai buvo nuos- 
tabus pojūtis. 

Kaip tik tada kažkieno ranka apsivijo man apie gerklę, o kita praniro tarp 
kojų. Sekundėlę per vėlai sumojau, kas tuoj atsitiks, kad suspėčiau visiškai 
apsiginti. Mano kiaušius smagiai, tvirtai spustelėjo, šleikštus skausmas kauk- 
damas šovė nuo šakumo iki paširdžių ir vėl nusileido į kojas, pakirsdamas 
jas tiek, jog kai ranka, spaudusi gerklę atsileido, aš tiesiog susmukau į balą 
ant rūkomosios zonos dervabetonio. 

- Na, kaip tau tai patiko? - paklausė kampuotas bernas su išgedusiais 
dantimis. Ant nosies jis turėjo mažus ir gana gležnus vielinių rėmelių aki- 
nius, kurie plačiame, bukame veide atrodė absurdiškai. Tai buvo Mūčis Vel- 
čas, dar vienas iš Badžio draugelių. 

Staiga Žiūrovų ratas ėmė tirpti, ir aš išgirdau vyrišką balsą sušunkant: 

- Liaukitės! Liaukitės tučtuojau! Vaikinai, išsiskirstykit! Išsiskirstykit, 
velniai rautų! 

Tai buvo misteris Keisis. Pagaliau misteris Keisis. 

Badis Repertonas sugriebė nuo grindinio peilį. Vienu greitu judesiu su- 
varė geležtę atgal rankenon ir paslėpė šią užpakalinėn džinsų kišenėn. Jo 
ranka buvo subraižyta ir kruvina, atrodė, kad turėtų ištinti. Niekingas kalės 
vaikas, tikėjausi, kad ji ištins taip, jog atrodys nelyginant viena iš Antino 
Donaldo pirštinių, kokiomis šis mūvi komiksuose. 

Mūčis Velčas atbulom pasitraukė nuo manęs, žvilgtelėjo misterio Keisio 
pusėn ir nykščiu palietė savo lūpų kampą. 

- Vėliau, pimpalsnuki, - metė jis. 

Donas Vanderbergas dabar šokinėjo lėčiau, bet vis dar trynėsi nukentė- 
jusią vietą. Skausmo ašaros ritosi jo veidu. 

Greta atsidūrė Arnis, apkabino mane ranka ir padėjo atsistoti. Jo marški- 
niai buvo smarkiai išpurvinti, kai parkrito Vanderbergo pastumtas. 'Į džinsų 
kelius buvo įsispaudusios cigarečių nuorūkos. 

- Tau viskas gerai, Deni? Ką jis padarė? 

- Čiuptelėjo už kiaušių. Viskas bus gerai. 

Bent aš taip vyliaus. Jeigu esate vyras ir kuriuo nors gyvenimo momen- 
tu jums teko užsigauti savo kunkolus (o kuriam vyrui neteko?), tai žinote. 
Jeigu esate moteris, tai nesuprantate - negalite žinoti. Skausmas, kurį patiri 
iškart - tai tik pradžia; jis nuslopsta ir būna pakeičiamas buku, pulsuojančiu 
veržimo pojūčiu, kuris nusistovi pilvo apačioje: Ir tasai pojūtis tartum sako: 
Ei, tu! Gera čia, tūnau sau tavo pilvo apačioje ir verčiu tave jaustis taip, lyg 
tuoj tuoj išvemtum priešpiečius ir podraug pridėtum į kelnes! Manau, aš dar 
šiek tiek čia pasilaikysiu, gerai? Kaip dėl pusvalandžiuko ar panašiai? Pui- 
ku! Kai tau sučiumpa už kunkolų - tai ne iš pačių didžiausiųjų gyvenimo 
malonumų. 

Misteris Keisis prasibrovė pro retėjančias žiūrovų gretas ir tuoj pat perp- 
rato situaciją. Jis nebuvo stambuolis kaip treneris Puferis ir netgi neatrodė 
atšiaurus. Buvo vidutinio ūgio ir amžiaus, jau plinkantis. Dideli raginių rė- 
melių akiniai tvirtai sėdėjo jam ant nosies. Mėgo nešioti paprastus baltus 
marškinius - be kaklaraiščio - ir dabar tokiais vilkėjo. Nors ir nebuvo stam- 
buolis, bet mokiniai misterį Keisį gerbė. Niekas su juo juokų nekrėsdavo, 
nes jis nė kiek neprisibijojo mokinių, kaip daugelis mokytojų. Vaikinai irgi 
tą žinojo, Badis ir Mūčis - taip pat; paniurę jie nudelbė akis ir mindžikavo 
nuo kojos ant kojos. 

- Dinkite, - gyvai paliepė misteris Keisis keliems dar likusiems žiūro- 
vams. Tie sujudo sliūkinti šalin. Mūčis Velčas irgi pamėgino pasekti j Jais. - 
Ne tu, Piteri, - sustabdė jį misteris Keisis. 

- O, misteri Keisi, aš nieko nedariau, - gynėsi Mūčis. 

- Aš irgi, - prisijungė Donas. - Kodėl visad prie mūsų kabinatės? 

Misteris Keisis priėjo prie manęs - vis tebestovėjau remdamasis į Arnį. 

- Tau viskas gerai, Deni? 

Pagaliau pradėjau atsigaivelėti - būtų buvę blogiau, jeigu viena iš mano 
šlaunų nebūtų dalinai užblokavusi Velčo ranką. Aš linktelėjau. 

Misteris Keisis vėl sugrįžo prie mindžikuojančių piktų Badžio Reperto- 
no, Mūčo Velčo ir Dono Vanderbergo. Donas nejuokavo - kalbėjo už juos 
visus. Jiems iš tiesų atrodė, kad prie jų kabinamasi. 

- Šaunu, tiesa? - galiausiai įgėlė misteris Keisis. - Trise ant dviejų. Štai 
kaip tu mėgsti tvarkyti reikalus, Badi? Ir tokio santykio tau, regis, negana? 

Badis pakėlė galvą, metė į Keisį smilkstantį neapykanta bjaurų žvilgsnį 
ir vėl nuleido akis. 

- Jie pradėjo. Tie vaikinai. 

- Tai netiesa... - šokosi Arnis. 

- Užsičiaupk, Pimpiaveidi, - suurzgė Badis. Ketino dar kažką pridurti, bet 
nespėjus jam išsižioti, misteris Keisis sugriebė jį ir bloškė nugara į dirbtuvių 

sieną. Kaip tik toje vietoje kabojo skarda su užrašu: RŪKYTI TIK ČIA. 
Misteris Keisis ėmė trankyti Badį Repertoną į tą iškabą, ir kassyk, kai šis į 
ją atsitrenkdavo, skarda sužvangėdavo nelyginant dramatiškas vyksmo ak- 
centas. Jis tvarkėsi su Repertonu nelyginant su didele skudurine lėle. Matyt, 
kažkur vis dėlto turėjo raumenų. 

- Malonėk užčiaupti savo didelius žabtus, - pasakė jis, ir vėl trenkė Badį 
nugara į iškabą. - Malonėk užčiaupti savo žabtus, arba aš juos tau išvalysiu. 
Nenoriu tavęs klausytis, Badi. 

Jis paleido Repertono marškinius, kurie, išsipešę iš džinsų, apnuogino šio 
baltą, neįdegusį pilvą. Misteris Keisis vėl pasisuko į Arnį: 

- Ką tu sakei? 

- Aš ėjau pro rūkomąją zoną į stadiono tribūnas, ketindamas ten pavalgy- 
ti priešpiečius, - pasakė Arnis. - Čia rūkė Repertonas su draugais. Priėjęs jis 
lyg norėjo dar kažką daugiau pasakyti, paskiau nugalėjo save ir nurijo žo- 
džius. - Nuo to ir prasidėjo. | 

Bet aš nesirengiau visko taip palikti. Nesu joksai skundalius ar plepys - 
nesu toks normaliomis aplinkybėmis, bet Repertono, matyt, nuspręsta, kad 
primušti už tai, jog buvo išmestas iš Darnelo garažo - nepakankamas kerš- 
tas. Ko gero, būtų pradūręs Arniui žarnas ar netgi užmušęs jį. 

- Misteri Keisi, - pasakiau. 

Jis pažvelgė į mane. Už jo nugaros grėsmingai žybtelėjo žalios Badžio 
Repertono akys - perspėdamos mane. Laikyk liežuvį už dantų, tai mudviejų 
reikalas. Netgi prieš metus aš gal būčiau paklusęs kažkokiam iškreiptam sa- 
vigarbos jausmui, nusileidęs Badžiui ir žaidęs pagal jo taisykles, bet tik ne 
dabar. 

- Ką, Deni? 

- Jis griežia dantį ant Arnio nuo vasaros. O dabar turėjo savo rankose 
peilį ir, atrodo, ketino juo durti. 

Arnis žvelgė į mane pilkomis, drumstomis akimis. Prisiminiau, kaip pa- 
vadino Repertoną šūdžiumi - Lebėjaus žodžiu - 17 mano nugara pašiurpo. 

- Sukruštas melagis! - teatrališkai sušuko Repertonas. - Aš neturiu jokio 
peilio! 

Keisis pažvelgė į jį ir nieko nepasakė. Vanderbergas ir Velčas dabar at- 
rodė baisiai nepatogiai - išsigandę. Tikėtina jų bausmė už šias nėdidukes 
peštynes progresavo: dabar jiems grėsė ne tik palikti po pamokų, prie ko bu- 
vo pripratę, laikinai netekti teisės lankyti mokyklą, bet ir būti visiškai paša- 
lintiems. 

Tereikėjo man pasakyti dar vieną žodį. Pagalvojau apie tai ir vos nenu- 
tylėjau. Bet reikalas lietė Arnį, o Arnis buvo mano draugas, ir giliai savo vi- 
duje, o tai svarbiausia, aš ne tik maniau, kad jis ketino durti Arniui tuoju pei- 
liu; aš tai Žinojau. Todėl pasakiau tą žodį. 

- Tai spyruoklinis peilis. 

Dabar Repertono akys ne tik blyksėjo, jos žioravo, žadėdamos pragaro 
ugnį, prakeiksmą ir ilgas kančias. 

- Nesąmonė, misteri Keisi, - kimiai pasakė šis. - Jis meluoja. Prisiekiu 
Dievu. 

Misteris Keisis nieko neatsakė, tik pamažu pažvelgė į Amnį. 

- Kaningemai, - paklausė jį. - Ar Repertonas išsitraukė prieš tave peilį? 

Arnis 1š pradžių delsė atsakyti. Paskiau tyliai, balsu veikiau Da 1 ato- 
dūsį, pratarė: 

- Taip. 

Dabar Repertono žvilgsnis žioravo į mudu abu. 

Keisis pasisuko į Mūčį Velčą ir Doną Vanderbergą. Aš iškart pastebėjau, 
kad jo taktika pasikeitė - judesiai tapo lėti ir atsargūs, tartum sulig kiekvie- 
nu žingsniu jis tikrintų pagrindą po kojomis. Vadinasi, jau sužinojo, kokios 
gali būti pasekmės. 

„- Ar čia būta peilio? - paklausė jų. 

Mūčis ir Vanderbergas stovėjo nudūrę akis sau į pėdas ir tylėjo. Tai bu- 
vo pakankamas atsakymas. 

- Išversk kišenes, Badi, - paliepė misteris Keisis. 

- Nė velnio! - atšovė Badis. Jo balsas tapo šaižus: - Jūs manęs nepriver- 
site! 

- Jeigu manai, kad neturiu teisės, tai klysti, - pasakė misteris Keisis. - Jei- 
gu manai, kad aš prireikus nepajėgsiu pats išversti tavo kišenes, tai irgi klys- 
ti. Bet... 

- Aha, tik pabandyk, tik pabandyk, - šūktelėjo Badis. - Suplosiu tave į 
sieną, sukruštas plikšiau! 

Man beviltiškai maudė paširdžiuos. Nekenčiu panašių dalykų, tokių 
bjaurių priešiškų scenų, o ši buvo blogiausia iš kada nors mano regėtų. 

Bet misteris Keisis kontroliavo situaciją ir nė kiek nekrypo nuo savo li- 
nijos. 

- Betgi aš nesiruošiu to daryti, - užbaigė jis. - Tu pats man išversi kiše- 
nes. 

- Nesulauksi, užsikrušk, - šnypštė Badis. Jisai stovėjo atsirėmęs nugara į 
dirbtuvių sieną taip, kad nesimatytų išsipūtusios užpakalinės kišenės. Marš- 
kinių padurkas dviems suglamžytais lopiniais karojo iki jo džinsų šakumo. 
Saudė akimis į šonus it užspeistas kampan žvėris. 

Misteris Keisis žvilgtelėjo į Mūčį ir Doną 7 Ajanderbergą. 

- Judu, beneliai, ženkite kontoron ir likite tėn, kol aš ateisiu, - pasakė jis. 
- Niekur nepasišalinkite; į jau ir taip jums gana nemalonumų. 

Juodu pamažu nukiūtino arti susiglaudę, tartum stengdamiesi vienas kitą 
apsaugoti. Mūčis sykį atsigręžė. Pagrindiniame mokyklos korpuse sutilin- 
džiavo skambutis. Liaudis pradėjo traukti vidun, kai kas mesdavo į mus 
smalsius žvilgsnius. Mudu praleidome priešpiečius, bet nesvarbu. Nebebu- 
vau alkanas. 

Misteris Keisis vėl savo dėmesį sutelkė į Badį. 

- Šiuo metu tu esi mokyklos teritorijoje, - pasakė J jis. - Ir dėl to privalai 
dėkoti Dievui, nes jeigu tu tikrai turi peilį, Badi, ir jeigu buvai jį išsitraukęs, 
tuomet šitai laikoma užpuolimu su šaltu ginklu. Už tą sodina į kalėjimą. 

- Įrodyk tai, įrodyk tai! - šūktelėjo Badis. Jo skruostai liepsnojo. Alsavo 
tankiai, su nervingais pertrūkiais. 

- Jeigu tu tuojau pat neišversi kišenių, tai aš parašau raštelį, kad tu nuša- 
linamas nuo užsiėmimų. Paskiau paskambinu kopams, ir tą pat minutę, kai 

tik tu išeisi pro vartus, jie tave sugriebs. Matai, kaip įklimpai? - Jis rūsčiai 
pažvelgė į Badį: - Cionais mes tvarkomės patys, - pridūrė. - Bet jeigu man 
prisieis parašyti, kad tave nušalinu, Badi, tavo subinė priklausys jiems. Zi- 
noma, jeigu neturi peilio, viskas gerai, bet jeigu turi, ir jie jį suras... 

Kurį laiką tvyrojo tyla. Ketvertas mūsų stovėjo visame tame paveiksle. 
Nemaniau, kad jis tai padarys; juk galėjo pasiimti nušalinimo raštelį ir po to 
greitai Kur nors patvorin išmesti peilį. Bet paskiau jis, matyt, susivokė, kad 
kopai ieškos ir tikriausiai suras, nes išsitraukė peilį iš užpakalinės kišenės ir 
numetė ant dervabetonio. Tasai nukrito paleidžiamuoju mygtuku apačion - 
geležtė iššoko ir aštuoniais coliais chromuoto plieno sužibėjo popietės sau- 
lėje. 

Arnis pažvelgė į jį ir atbula alkūne nusišluostė burną. 

- Eik kontoron, Badi, - ramiai pasakė misteris Keisis. - Palauk ten manęs. 

- Šikt ant kontoros! - sušuko Badis plonu, isterišku iš pykčio balsu. Plau- 
kai užkrito jam ant kaktos, ir krestelėjęs galvą jis nubloškė juos atgal. - Aš 
palieku tą sukruštą kiaulidę. 

- Taip, labai gerai, puiku, - pasakė misteris Keisis be ryškesnės balso in- 
tonacijos ar jaudulio - lyg Badis jam būtų pasiūlęs puodelį kavos. Ir tada aš 
supratau, kad su Libertivilio viduriniąja Badžiui viskas baigta. Jokio paliki- 
mo po pamokų ar tridienių atostogų; jo tėvai paštu gaus oficialų mėlyną 
pranešimą iš mokyklos - ten bus paaiškinta, kodėl jų sūnus pašalinamas, ir 
informuota, kokios jų teisės ir juridinės galimybės šiuo klausimu. 

Badis pažvelgė į Arnį ir mane - ir nusišypsojo. 

- Aš dar iki jūsų prisikasiu, - pasakė jis. - Ir atsiskaitysiu. Dar pasigailė- 
site gimę, kruštukai. - Paspyrė peilį - tas nulėkė šalin sukdamasis ir blyksė- 
damas, kol sustojo dervabetonio pakraštyje. Badis nuėjo, kliksėdamas ir brū- 
žindamas motociklininko batų kulnų apkaustais. 

Liūdnu, pavargusiu veidu misteris Keisis pažvelgė į mus. 

- Atleiskite, - tarė jis. 

- Viskas gerai, - atsakė Arnis. 

- Ar jūs, berniukai, norėtumėte atleidimo raštelių? Parašysiu jums, jeigu 
jaučiate, kad likusią dienos dalį būtų geriau praleisti namie. 

Aš žvilgtelėjau į Arnį, kuris valėsi marškinius. Sis papurtė galvą. 

- Ne, viskas gerai, - pasakiau. 

- Tvarka. Tad tik raštelius dėl pavėlavimo. 

Mes nuėjome į misterio Keisio kabinetą, ir jis parašė pateisinamuosius 
raštelius dėl pavėlavimo į kitą pamoką, kuri pasitaikė mudviem su Arniu 
bendra. Kai įžengėme į fizikos laboratoriją, daugelis į mus smalsiai sužiuro, 
o kai kas dargi šnabždėjosi, prisidengę delnais burną. 

Šeštosios pertraukos pabaigoje buvo iškabintas nedalyvaujančių popieti- 
niuose užsiėmimuose sąrašas. Pasižiūrėjau į jį ir aptikau Repertono, Vander- 
bergo ir Velčo pavardes. Ties kiekviena buvo pažymėta (Nuš.). Maniau, kad 
mudu su Arniu po pamokų būsime pakviesti pas mokytoją Lotrop, tvarkan- 
čią drausmės reikalus, papasakoti, kas atsitiko. Bet mūsų nepakvietė. 

Po pamokų pasidairiau Arnio, tikėdamasis, kad kartu važiuosime namo 
ir dar kiek šnektelsime apie viską, tačiau ir dėl to apsirikau. Jis jau buvo išė- 
jęs į Darnelo garažą darbuotis prie Kristinos. 

17 / Kristina vėl gatvėje 


Aš turiu 66-ųjų "Ford Mustangą 
380-ies arklio jėgų. 
Pats žinai, per galingas jis 
Tarp valstijų tik šliaužti plentu. 
- Čakas Beris 


Ištaikiau progą pasikalbėti su Arniu tik po futbolo rungtynių kitą šešta- 
dienį. Ir tądien, pirmąsyk nuo tada, kai ją nusipirko, Kristina vėl išvažiavo į 
gatvę. 

Mūsų komanda išyko autobusu į Hiden Hilsą apie šešiolika mylių atstu 
nuo Libertivilio - tai buvo tykiausia kelionė, kokioje kada nors man buvo te- 
kę dalyvauti. Tartum važiuotume giljotinon, o ne į futbolo rungtynes. Netgi 
faktas, kad jų pergalių ir pralaimėjimų santykis 1-2 buvo tik šiek tiek geres- 
nis nei mūsų, nieko labai nedžiugino. Treneris Puferis sėdėjo už autobuso 
vairuotojo, išblyškęs ir tylus, lyg kamuotųsi nuo pagirių. 

Paprastai išvyka į rungtynes svetur būdavo karavano ir cirko derinys. 
Antru autobusu iš paskos trinksėdavo striksės, orkestrėlis ir visi mūsų mo- 
kykliokai, užsiverbavę į “aistruolius" (“aistruolius", Dievuliau! jeigu mes vi- 
si nebūtume baigę vidurinės, kas, velniai rautų, tuo,patikėtų?). Įkandin abie- 
jų autobusų tęsdavosi vilkstinė iš penkiolikos ar dvidešimties automobilių, 
daugelis prigrūstų paauglių ir su lipdukais ĮKRĖSKIT JIEMS TERJERAI 
ant buferių - pypsinčių, blyksinčių šviesomis ir panašiai, visus tuos dalykus 
jūs tikriausiai prisimenate iš savo pačių mokyklinių. dienų. 

Bet šioj kelionėje mus telydėjo autobusas su striksėmis ir orkestrėliu (ir 
tas buvo netgi ne pilnas - pergalingais metais jeigu neužsirašydavai į antrąjį 
autobusą iki antradienio, galėjai manyti, kad tau nepasisekė) ir dar trys ar ke- 
turi automobiliai. Šiaudadvasiai draugai buvo nusiplovę. O aš sėdėjau ko- 
mandos autobuse greta Lenio Barongo, niūriai svarstydamas, ar šią popietę 
būsiu išmuštas iš varžybų ir visiškai nenujausdamas, kad viena iš riedančių 
paskui autobusą mašinų buvo Kristina. 

Išvydau ją, kai Hiden Hilso mokyklos parkavimo aikštelėje išlipome iš 
autobuso. Jų orkestrėlis jau marširavo po aikštę, ir iki mūsų aiškiai atskriejo 
didžiulio būgno dunksniai, keistai sustiprinti žemo, debesuoto dangaus. Za- 
dėjo būti pirmas tikrai tinkamas futbolui šeštadienis - vėsus, apniukęs, rude- 
niškas. 

Išvysti Kristiną, sustojusią šalia autobuso su orkestrantais, jau man buvo 
ganėtinai netikėta, bet kai iš vienos pusės išlipo Arnis, o iš kitos - Li Kebot, 
pasijaučiau tiesiog priblokštas - ir gerokai pagautas pavydo. Ji vilkėjo užpa- 
kaliuką aptempusiomis rudomis vilnonėmis kelnėmis ir baltu, kabliuku 
megztu puloveriu, virš kurio puikiomis garbanomis driekėsi šviesūs jos plau- 
kai. 

- Ani, - pašaukiau. - Ei, vyruti! 

- Sveikas, Deni, - atsiliepė jis kiek sutrikęs. 

Jaučiau, kad kai kurie lipantys iš autobuso žaidėjai irgi negalėjo patikėti 
savo akimis: Žiū, picaveidis Kaningemas su šitąja klasiška atsikėlėle iš Ma- 
sačūsetso: Dievaži, kaip tatai galėjo atsitikti? 

- Kaip laikais? 

- Gerai, - atsakė jis. - Pažįsti Li Kebot? 

- Iš bendrų užsiėmimų, - tariau. - Sveika, Li. 

- Sveikas, Deni. Laimėsit šiandien? 

Pritildžiau balsą iki kimaus šnabždesio: 

- Visa iš anksto sutvarkyta. Gali lažintis iš savo subinės. 

Arnis kiek nuraudo, bet Li, prisidengusi delnu burną, sukikeno. 

- Pabandysime, tačiau nežinau, kas išeis, - pridūriau. 

- Mes palaikysime jus, kad laimėtumėt, - pasakė Arnis. - Jau dabar ma- 
tau rytdienos laikraštį - “Gilderis Pasiekia Viršūnę, Sumuša Konferencijos 
Kamuolio Prižeminimų Rekordą". š 

- “Gilderis Nugabentas Ligoninėn su Sulaužytu Zandikauliu“ - šitaip pa- 
našiau, - gyniaus. - Kiek atvažiavo vaikinų? Dešimt? Penkiolika? 

- Bus daugiau vietos tribūnose tiems, kurie atvažiavo, - pasakė Li ir įsi- 
kibo Arniui į parankę - manau, jį nustebindama ir pamalonindama. Man jau 
ji patiko. Galėjo būti kalė ar ne itin guvaus proto, - man regis, nemaža išties 
gražių merginų būdinga viena arba kita, - bet Li abiejų šių savybių neturėjo. 

- Kaip rieda skardinė? - paklausiau ir nuėjau prie automobilio. 

- Ne per blogiausiai. - Jis nusekė paskui mane, stengdamasis per plačiai 

Darbai buvo pasistūmėję į priekį, ir dabar mašina jau nebeatrodė taip 
keistai ir nevėkšliškai. Buvo pakeista ir antra pusė surūdijusių priekinių gro- 
telių, o įtrūkių lizdas priekiniame stikle visiškai dingęs. 

- Tu pakeitei stiklą, - pasakiau. 

Arnis linktelėjo. 

- Ir kapotą. 

Kapotas buvo lygus, spindintis naujumu, ryškiai kontrastuojantis su rū- 
džių išmargintais šonais. Nudažytas tamsiai raudona gaisrinės mašinos spal- 
va, atrodė šauniai. Arnis savininkiškai palietė jį, ir tas prisilietimas tapo gla- 
mone. 

- Aha. Pats jį uždėjau. 

Kažkuo jo žodžiai mane bakstelėjo. Juk jis turėjo viską pats padaryti, ar 
ne? 

- Kalbėjai, kad paversi ją parodomuoju modeliu, - pasakiau. - Regis, pra- 
dedu tavimi tikėti. - Aš apėjau ją ir stabtelėjau vairuotojo pusėje. Durų ir 
grindų vidaus apmušalai vis dar buvo purvini ir nutrinti, bet jau pakeistas ir 
priekinės sėdynės dangalas, ne tik užpakalinės. 

- Ji bus graži, - pasakė Li, tačiau jos balsas nuskambėjo kažkokia negy- 
va gaidele - nebebuvo toks natūraliai giedras ir trykštantis linksmumu kaip 
tada, kai kalbėjomės apie rungtynes - ir tai paskatino mane pažvelgti į ją. 
Vieno žvilgsnio pakako. Jai Kristina nepatiko. Iškart tą supratau, visiškai, 
pilnutinai, tartum būčiau sugavęs ore vieną iš jos smegenų spinduliuojamų- 
jų bangų. Stengsis prisiversti pamėgti automobilį, nes jai Arnis patiko... 
Bet... niekad iš tikrųjų nepamėgs tos mašinos. 

- Vadinasi, tu gavai oficialų leidimą ja važinėti gatvėmis, - pasakiau. 

- Na... - Arnis, atrodo, pasijautė nesmagiai. - Ne. Nevisiškai. 

- Ką turi galvoje? 

- Neveikia signalas ir kartais, kai nuspaudžiu stabdžius, užpakalinės švie- 
sos užgęsta. Turbūt kažkur trumpina, bet kol kas man nepavyko atsekti, kur. 

Pažvelgiau į naują priekinį stiklą - ant jo puikavosi naujas techninės ap- 
žiūros lipdukas. Arnis pasekė mano žvilgsnį - sugebėjo atrodyti sutrikęs ir 
podraug agresyvus. 

- Vilis man davė lipduką. Jis žino, kad ji jau devyniasdešimt procentų 
tvarkinga. 

Ir be to, pagalvojau, tau degė šis pasimatymas, tiesa? 

- Ar tai nepavojinga? - paklausė ji, kreipdamasi klausimu kažkur tarp Ar- 
nio ir manęs. Suraukė nežymiai kaktą - manau, veikiausiai pagavo staiga 
tarp Arnio ir manęs padvelkusį šaltuką. 

- Ne, - pasakiau, - nemanau. Kai važiuoji su Arniu, tai tas pat, kaip va- 
žiuotum su pačiu Jėzumi Kristumi. 

Tai padėjo išsklaidyti šiokią tokią įtampą, kuri buvo besusidaranti tarp 
mūsų. Iš futbolo aikštės atskriejo nedarnus triūbų žvygesys, o paskiau or- 
kestro vadovo balsas, silpnas, tačiau aiškiai girdimas po žemais debesimis: 
“Prašom, darsyk! Cia Rodžersas ir Hameršteinas*, o ne rokenrolas! Prašom, 
darsyk!" 

Mes visi trys susižvalgėme. Arnis ir aš prajukome, netrukus prie mudvie- 
jų prisijungė ir Li. Pažvelgiau į ją ir vėl mirksnį mane pagavo tas pats pavy- 
das. Troškau savo draugužiui Arniui vien geriausio, bet ji iš tiesų buvo ne 
bet kas - septyniolikos, netoli aštuoniolikos, puiki, tobula, sveika, gyvai rea- 
guojanti į viską savajam pasaulyje. Rozana irgi savaip buvo graži, bet prieš 
Li ji atrodė nelyginant ant medžio šakos snaudžiantis tinginys. 

Ar tai tada aš pirmąsyk pradėjau jos geisti? Pradėjau geisti savo geriau- 
sio draugo merginos? Taip, veikiausiai tada. Bet prisiekiu jums, aš niekad 
nebūčiau dėjęs pastangų su ja suartėti, jeigu visa būtų atsitikę kitaip. O gal 
tiesiog aš jaučiau poreikį taip manyti. 

- Verčiau eime, Arni, o tai negausime gerų vietų atsisėsti svečių tribūno- 
se, - su aukštos damos sarkazmu pasakė Li. 

Arnis nusišypsojo. Ji vis dar tebebuvo lengvai įsikibus jam į parankę, ir 
mano draugelis jautėsi nuo viso to gerokai apsvaigęs. Ir kodėl ne? Jeigu tai 
būčiau buvęs aš, patiriantis pirmą pažintį su gyva mergina, ir dar tokia dailia 
kaip Li, jau trim ketvirtadaliais būčiau ją įsimylėjęs. Linkėjau jam tik kuo 
geriausia su ja. Manau, aš stengiuosi, kad jūs manimi patikėtumėte, netgi 
jeigu ir netikėsite visu kitu, ką nuo šios vietos toliau turiu jums papasakoti. 
Jeigu kas ir nusipelnė nors kiek laimės, tai tikrų tikriausiai Arnis. 

Visi kiti komandos žaidėjai jau buvo nuėję į svečių persirengiamąjį už 
mokyklos sporto salės, ir dabar iš ten išniro trenerio Puferio galva. 

- Kaip manai, ar neteiktumeis mus pagerbti savo asmeniu, misteri Gilde- 
ri? - šūktelėjo jis. - Suprantu, kad labai daug prašau, ir, tikiuosi, tu man at- 


* Richard Rodgers (g. 1902) ir Oscar Hamerstein (1895-1960) - JAV populia- 
rios muzikos kūrėjai (pirmas - kompozitorius, antras - poetas ir libretistas). 


124 


leisi, jeigu turi svarbesnių reikalų, bet jeigu neturi, tai gal malonėsi atsivilk- 
ti čion į rūbinę? 

Sumurmėjau Arniui ir Li: 

- Čia Rodžersas ir Hameršteinas, o ne rokenrolas, - ir nukėblinau sporto 
salės pusėn. 

Zingsniavau į persirengiamuosius, - treneris vėl pasislėpė jų viduje, - 0 
Arnis ir Li pasuko tribūnų link. Tačiau pusiaukelėje aš sustojau ir sugrįžau 
prie Kristinos. Nors ir vėlinaus, prisiartinau prie jos apsukdamas pusratį; ta- 
sai absurdiškas prietaras nestoti jai iš priekio tebebuvo išlikęs. 

Virš užpakalinio buferio' aš išvydau spyruokle pritvirtintą plokštę su Pen- 
silvanijos prekybos agento ženklų. Atlenkiau ją ir antroje pusėje aptikau lip- 
nią juostą su užrašu: SI PLOKŠTELĖ DARNELO GARAŽO NUOSAVY- 
BĖ, LIBERTIVILIS. PENS. 

Paleidau plokštę atšokti vieton ir išsitiesiau, raukdamas kaktą. Darnelas 
davė jam lipduką, nors automobilis dar toli gražu neparuoštas išriedėti į gat- 
ves; Darnelas paskolino jam prekybos agento plokštelę, kad galėtų automo- 
biliu atsivežti Li į rungtynes. Be to, jis liovėsi Arniui buvęs “Darnelas"; šian- 
dien mano draugelis pavadino jį “Viliu"'. Įdomu, tačiau nelabai guodžiama. 

Nejaugi Arnis toks kvailas, kad nesusimąsto, jog šio pasaulio viliai dar- 
nelai niekad neteikia paslaugų vien iš širdies gerumo. Vyliausi, kad jis nek- 
vailas, bet nebebuvau tuo tikras. Ir dar daug kuo nebebuvau tikras dėl Arnio. 
Per pastarąsias kelias savaites jis labai pasikeitė. 

Mes velniškai save nustebinome ir laimėjome rungtynes - kaip vėliau pa- 
aiškėjo, tai buvo vienerios iš tų dvejų, apskritai mūsų laimėtų per sezoną... 
Bet aš jau nebebuvau su komanda, kai sezonas baigėsi. 

Mes neturėjome jokios teisės laimėti; išėjome aikštėn, 1š anksto susitai- 
kę su nesėkme ir prakišome burtus. “Kalniečiai"? (1diotiškas komandos pava- 
dinimas, bet kai pagalvoji, kas tokio taip išmintinga garsėti “Terjerų"" var- 
du?) per pirmus du įžaismius nešė kamuolį keturiasdešimt jardų, prasiverž- 
dami pro mūsų gynybos liniją it vanduo pro rėtį. Paskiau, per trečią įžaismį 
- kai jie trečiąsyk iš eilės laimėjo grumtynes - jų saugas prarado kamuolį. 
Garis Tardifas sugriebė jį ir, plačiai išsišiepęs, šešiasdešimt jardų nuvingu- 
riavo per aikštę, pelnydamas taškus. 

“Kalniečiai"' ir jų treneris pašėlo protestuoti, tvirtindami, kad kamuolys 
buvo išriedėjęs iš žaidimo ties grumtynių linija, tačiau teisėjai nesutiko, ir 
mes pirmavome 6-0. Iš savo vietos ant atsarginių suolelio skersai aikštę ma- 
čiau svečių tribūnas - ten tas nedaugelis Libertivilio aistruolių dūko. Maniau, 
kad jie tam turėjo teisę; juk pirmąsyk per visą sezoną mes rungtynėse pirma- 
vome. Arnis ir Li mosikavo “Terjerų"? vėliavėlėmis. Aš jiems pamojau. Jie 
man atsakė tuo pačiu. Atrodė tartum visai neblogai ten susibičiuliavę, ir tai 
sukėlė man šypseną. 

O dėl žaidimo, tai mums po tų pirmųjų per atsitiktinumą pelnytų taškų 
nėsyk neprisiėjo dairytis atgal. Savo pusėje turėjome tą mistišką dalyką - po- 
lėkį, galbūt vienintelį sykį tais metais. Aš nesumušiau Konferencijos pris- 

paudimų rekordo, kaip Arnis pranašavo, bet tris kartus pelniau taškus, vieną 
Iš jų - po devyniasdešimties jardų reido, ilgiausio, kokį kada nors buvau at- 
likęs. Sužaidus pusę laiko, rezultatas buvo 17-0, o treneris tiesiog žydėjo. 

Regėjo prieš mus visišką sėkmės permainą, nuostabiausią sugrįžimą turny- 
rinės lentelės viršun per visą Konferencijos istoriją. Žinoma, kaip vėliau pa- 
aiškėjo, tai liko kvailelio svajone, tačiau tądien jis iš tiesų skrajojo padebe- 
siuos, ir man buvo gera dėl jo, taip pat ir dėl Arnio su Li, kad jie taip nau- 
dingai ir lengvai susipažino. 

Antroji žaidimo pusė nebuvo tokia sėkminga; mūsų gynyba vėl daugiau- 
sia ėmė žaisti nuolaidžiai, kaip tatai atsitikdavo per pirmas trejas rungtynes, 
bet vis dėlto varžovai nėsyk nebuvo priartėję. Mes laimėjome 27-18. 

Treneris vidury ketvirto puskėlinio vėl pasodino mane ant atsarginių suo- 
lelio ir išleido aikštėn Brajaną Maknelį, turėsiantį mane pakeisti kitais me- 
tais - 0 iš tiesų, kaip paaiškėjo, dargi anksčiau. Aš nusiprausiau po dušu ir 
apsirengiau, paskiau vėl išėjau laukan, kaip tik nuaidint signalui, kad liko 
žaisti dvi minutes. 

Parkavimo aikštelė buvo pilna automobilių, bet visai be Žmonių. Nuo 
rungtynių aikštės aidėjo pašėlę “Kalniečių" aistruolių šūksniai, raginantys 
juos per dvi paskutiniąsias žaidimo minutes padaryti neįmanoma. Iš tokio 
atstumo visa tai atrodė nereikšminga, kaip be abejonės ir buvo. 

Aš nuėjau prie Kristinos. 

Jinai stovėjo ten.pat, su savo rūdžių išgraužtais šonais, nauju kapotu ir 1l- 
gų ilgiausiais užpakaliniais antsparniais. Dinozauras iš tų tamsių 6-ojo de- 
šimtmečio bipopo kupletų laikų, kai visi naftos milijonieriai buvo iš Teksa- 
so, 0 jankių doleris išmušinėjo paskutinę dvasią iš japonų jenos, bet ne at- 
virkščiai. Iš tų laikų, kai Karlas Perkinsas dainuodavo apie įkaušusius akse- 
leratoriaus spaudikus, o Džonis Hortonas - apie šokius kiaurąnakt ant lenti- 
nių smuklės grindų, ir kai didžiausias šalies paauglių dievaitis buvo Edas 
“Kukis" Bairnsas. 

Aš paliečiau Kristiną. Pabandžiau ją paglostyti, kaip šitai darė Arnis; pa- 
mėgti ją dėl Arnio - jeigu kas ir gali prisiversti pamėgti šią mašiną, tai tik aš. 
Li tepažinojo Arnį vieną mėnesį. O aš jį pažinojau visą savo gyvenimą. 

Perbraukiau ranka per surūdijusį paviršių, ir prisiminiau Džordžą Lebė- 
jų, taip pat Veroniką ir Ritą Lebėj, ir kažkurią akimirką mano plaštaka, tu- 
rėjusi paglostyti, susigniaužė į kumštį, ir aš iš visų jėgų trenkiau į Kristinos 
šoną - taip stipriai, jog užsigavau ranką ir prisiverčiau sutrikęs nusišypsoti, 
klausdamas savęs, kokį velnią aš čia veikiu. 

Pažirusių ant asfalto rūdžių šiugždesys. 

Duslus bosinio būgno bumpsėjimas, atskriejantis nuo futbolo aikštės, ne- 
lyginant milžino širdies tvinksniai. 

Mano paties širdies tvinksniai. 

Pamėginau atidaryti priekines dureles. 

Jos buvo užrakintos. 

Apsilaižiau lūpas ir sumojau, jog esu išsigandęs. 

Bemaž toks jausmas - labai juokinga, tiesiog linksma - bemaž toks jaus- 
mas, tartum šiam automobiliui aš nepatinku, tartum jis mane įtartų stengian- 
tis įsiterpti tarp jo ur Arnio, ir aš nenoriu atsidurti jam iš priekio todėl, kad... 

Vėl nusijuokiau, bet paskui prisiminiau savo sapną ir juokas praėjo. Per- 
nelyg visa panašu, kad pasijaustum ramiai. Žinoma, čia, Hiden Hilse, nebu- 
vo Cabio Makarčio, bliūvaujančio per garsiakalbį, bet visa kita kėlė tartum 
sapne nemalonų deja vu* įspūdį - raginantys šūksniai, susiduriančių, kamša- 
lų apsaugotų kūnų dunksniai, vėjas, švilpaujantis pro medžius, kurie po ap- 
niukusiu dangumi atrodė tartum iš popieriaus iškirptos aplikacijos. 

Variklis užriaumos. Automobilis šoktels priekin, atsitrauks, šoktels prie- 
kin, atsitrauks. Ir tada sužviegs padangos - jis pasineš tiesiai į mane... 

Nuvijau šalin tą mintį. Gana kurstyti save šita beprotiška šūdliava. Jau 
metas - seniai jau metas - sutramdyti savo vaizduotę. Tai automobilis, ne ji, 
ne kokia nors gyva būtybė, po teisybei jokia Kristina, tik 1958-ųjų “Plimu- 
tas Furija“, nuriedėjęs nuo konvejerio Detroite podraug su kokiais keturiais 
šimtais tūkstančių kitų tokių pačių. 

Tai padėjo... bent laikinai. Vien, kad sau įrodyčiau, jog jos nesibijau, at- 
siklaupiau ir pažvelgiau po dugnu. Tai, ką ten išvydau, buvo dargi keisčiau 
negu tie nenuoseklūs restauravimo darbai viršuje. Buvo įstatyti trys nauji 
“Pleasurizer" amortizatoriai, bet ketvirtasis likęs tamsus, tepalais apkepęs 
griuvėsis, tartum niekados nekeistas. Išmetamasis vamzdis buvo toks naujas, 
jog tebeblizgėjo sidabru, bet duslintuvas atrodė mažų mažiausia pagyvenu- 
sio amžiaus, o kolektoriaus vamzdis buvo itin prastos būklės. Zvelgdamas į 
kolektorių, pagalvojau apie galinčias prasiskverbti į saloną išmetamąsias du- 
jas ir mano atmintyje trumpam iškilo Veronika Lebėj. Kadangi išmetamo- 
sios dujos gali nužudyti. Jos... - 

- Deni, ką tu čia veiki? 

Turbūt jaučiausi kur kas neramesnis negu maniau, nes pašokau ant kojų 
it pametėtas, o mano širdis taip daužėsi, jog, atrodė tuoj tuoj pramuš krūti- 
nę. Gretimais stovėjo Arnis, šaltas ir piktas. 

Todėl, kad apžiūrinėjau jo automobilį? Ko jam dėl to taip siusti? Geras 
klausimas. Bet jis iš tiesų buvo užsiutęs, tai matėsi. 

- Apžiūrinėju tavo mašinpalaikę, - pasakiau, stengdamasis nutaisyti kuo 
atsainesnį toną. - Kur Li? 

- Jai prireikė į tualetą, - numojo jis, vis nenuleisdamas nuo mano veido 
savo pilkų akių. - Deni, tu mano geriausias draugas, kokį tik turiu, apskritai 
geriausias, kokį kada nors esu turėjęs. Galimas daiktas, išgelbėjai mane nuo 
kelionės į ligoninę anądien, kai Repertonas išsitraukė peilį, ir aš tai Žinau. 
Bet neveik už mano nugaros, Deni. Niekad to nedaryk. 

Nuo futbolo aikštės atskriejo galingi džiaugsmo šūksniai - tai “kalnie- 
čiai" ką tik įtvirtino galutinį rungtynių rezultatą, likus žaisti vos trisdešimt 
sekundžių. 

- Arni, nesuprantu, apie ką, po šimts, tu kalbi, - tariau, bet jaučiausi kal- 
tas. Jaučiausi taip pat kaltas kaip tada, kai supažindintas su Li, ją apžiūrinė- 
jau, šiek tiek jos geidžiau - geidžiau merginos, kurios taip aiškiai geidė jis 
pats. Bet... veikti už jo nugaros? Nejaugi tai aš dariau? 

Spėju, jis tai galėjo šitaip matyti. Jau buvau patyręs, kad jo įracionalus - 
interesas, maniakiškas susižavėjimas, vadinkite šitai kaip jums patinka - jo 


* Jau regėta, matyta (pranc.). 

iracionalus šis dalykas dėl to automobilio - tai užrakintas kambarys mūsų 
draugystės name, vieta, į kurią negalėjau patekti, neprisišaikdamas viso- 
kiausių nemalonumų. Ir jeigu jis nepagavo manęs bandant jas atrakinti vis- 
rakčiu, tai vis dėlto užklupo mėginantį pažvelgti vidun pro rakto skylutę. 

- Manau, kad tu gerai Žinai, apie ką aš kalbu, - pasakė jis, ir aš tartum su 
kažkokiu išgąsčiu pamačiau, kad jis ne tik šiek tiek supykęs; jis buvo įnir- 
šęs. - Tu, mano tėvas ir motina - visi šnipinėjat mane “dėl mano paties labo", 
juk šitaip vaizduojama, tiesa? Juk tai jie atsiuntė tave į Darnelo garažą paš- 
niukštinėti, tiesa? 

- Ei, Arni, palūkėk... 

- Berneli, nejau manei, kad aš nesužinosiu? Tuomet aš nieko nepasakiau 
- juk mudu draugai. Bet dabar nežinau, Deni. Viskam turi būti riba, ir aš ke- 
tinu ją nubrėžti. Kodėl tau paprasčiausiai nepalikus mano automobilio ramy- 
bėje ir nebekaišiojus nosies, kur nepriklauso? 

- Pirmiausia, - neiškenčiau, - tai buvo ne tavo tėvas ir motina. Tik tavo 
tėvas pasivedėjo mane į šalį ir paklausė, ar nesutikčiau pasižiūrėti, ką tu vei- 
ki su automobiliu. Aš, žinoma, sutikau, man pačiam buvo įdomu. Tavo tė- 
vas visad buvo savo vietoj mano atžvilgiu. Ką aš turėjau atsakyti? 

- Turėjai nesutikti. 

- Tu nesupranti. Jis tavo pusėje. Tavo motina vis dar viliasi, kad iš to nie- 
ko neišeis - toks man susidarė įspūdis, bet Maiklas tikrai tikisi, kad tau pa- 
vyks automobilį vėl padaryti važiuojančiu. Jis taip sakė. 

- Aišku, šitaip jam reikėjo prie tavęs prieiti. - Arnis mažne šaipėsi. - O iš 
tikrųjų tai jam svarbu užsitikrinti, kad aš tebebūčiau supančiotas. Abiem 
jiems tai svarbu. Nenori, kad aš suaugčiau, nes tada turės pripažinti faktą, 
jog sensta. | 

- Na, tu jau per stipriai, vyruti. 

- Galimas daiktas, tau šitaip atrodo. Galimas daiktas, todėl, kad esi kilęs 
iš pusiau normalios šeimos, Deni, smegenys tavo minkštesnės. Jie pasiūlė 
man naują automobilį, kai baigsiu mokyklą, ar tu tą žinojai? Iš manęs tebu- 
vo reikalaujama atsižadėti Kristinos, gauti visus aukščiausius pažymius ir 
sutikti stoti į Horliksą... Kur jie galėtų turėti mane sau po akimis dar ketvę- 
rius metus. 

Aš nežinojau, ką pasakyti. Tai iš tiesų buvo šiurkštoka. 

- Tad nesikišk į tai, Deni. Tai visa, ką tau patariu. Mums abiem bus ge- 
riau. | 

- Šiaip ar taip, aš jam nieko nepasakiau, - gyniausi. - Tik tiek, kad tu pat- 
varkei šį bei tą. Man pasirodė, kad jis nusiramino. 

- Aha, kurgi ne. 

- Aš nė neįsivaizdavau, kad jau taip nedaug trūksta iki techninės regist- 
racijos. Tačiau vis dėlto dar ne viskas užbaigta. Žvilgtelėjau po apačia - ko- 
lektorius visai niekam tikęs. Tikiuosi, kad važinėji atsidaręs langus. 

- Nemokyk manęs, kaip juo važinėti! Aš išmanau apie automobilius dau- 
giau negu tu kada nors išmanysi. 

Kaip tik tada pradėjau širsti ant jo. Man dėl to buvo nesmagu - nenorė- 
jau ginčytis su Arniu, ypač dabar, kai jau kiekvienu momentu prie jo turėjo 


128 


prisijungti Li, - bet jaučiau, lyg kažkas viršutiniame mano smegenų aukšte 
vieną po kito nuspaudinėtų tuosius raudonus jungtukus. 

- Tikriausiai tai tiesa, - tariau, tramdydamas savo balsą. - Bet nesu toksai 
tikras, kad tu taip pat gerai išmanai apie žmones. Vilis Darnelas davė tau ne- 
teisėtą lipduką - jeigu tu įkliūtum, jis galėtų prarasti savąjį valstijos techni- 
nės apžiūros sertifikatą. Jis davė tau prekybos agento plokštelę. Kodėl jis da- 
ro tuos dalykus, Arni? 

Pirmąsyk Arnis, regis, perėjo į gynybą. 

- Aš tau sakiau. Jis Žino, kad aš dirbu darbą. 

- Nebūk bukagalvis. Tas tipas neduotų luošam krabui ramentų, jeigu ne- 
matytų iš to sau kokios nors naudos, ir tu tai Žinai. 

- Deni, dievaži, nejau negali palikti tai ramybėje? 

- Vyruti, - tariau, žengdamas prie jo. - Man nusispjaut, kad tu turi auto- 
mobilį. Tik nenoriu, kad per jį pakliūtum į bėdą. Nuoširdžiai tau sakau. 

Jis neužtikrintai pažvelgė į mane. 

- Nesuprantu, kodėl mudu čia stovime ir šaukiame vienas ant kito? Vien 
todėl, kad pasilenkiau po tavo automobiliu pažiūrėti, kaip tvirtai laikosi iš- 
metamasis vamzdis? 

Tačiau ne tik tai aš dariau. Iš dalies... bet ne vien tai. Ir, manau, mudu 
abu tą žinojome. | 

Futbolo aikštėje pokštelėjo šūvis, skelbiantis rungtynių pabaigą. Pradėjo 
lynoti, ir ėmė darytis vėsu. Pasisukome šūvio pusėn ir pamatėme link mūsų 
ateinančią Li, nešiną savo ir Arnio vėliavėlėmis. Ji pamojavo mums. Mes jai 
atsakėme. 

- Deni, aš pats galiu savimi pasirūpinti, - pasakė Anis. 

- Gerai, - paprastai atsakiau. - Tikiuosi, kad gali. - Staiga man kilo noras 
paklausti, kiek giliai jis įklimpęs su Darnelu. Tačiau tokio klausimo negalė- 
jau užduoti - tai tik būtų sukėlę tarp mūsų dar aršesnį kivirčą. Būtų pasaky- 
ta dalykų, kurių niekad nebeatitaisytum. 
 - Aš galiu, - pakartojo jis. Palietė savo automobilį, ir kieta jo akių išraiš- 
ka suminkštėjo. 

Pajutau palengvėjimą ir podraug nerimą - palengvėjimą, kad šiaip ar taip 
mudu nesusipyksime; abu sugebėjome nepasakyti nieko, kas būtų buvę vi- 
siškai nebepataisoma. Tačiau man taip pat atrodė, kad užsidarė ne tik vienas 
mūsų draugystės kambarys, o, po šimts, visas fligelis. Jis visiškai galutinai 
atmetė tai, ką turėjau jam pasakyti ir gana aiškiai nubrėžė tolimesnes mūsų 
draugystės sąlygas: visa bus gerai, jeigu tu elgsies, kaip aš noriu. 

Tokia buvo ir jo tėvų pozicija, tik gaila, kad jis to nematė. Bet, manau, 
galų gale kada nors jam teks šitai sužinoti. 

Priėjo Li, lietaus lašeliai žvilgėjo jos plaukuose. Buvo įraudus, spindin- 
čiomis gera sveikata ir geru jauduliu akimis. Iš jos dvelkė naivus ir neišban- 
dytas seksualumas, nuo kurio man šiek tiek susvaigo galva. Nors tai ne aš 
buvau svarbiausias jos dėmesio objektas, o Arnis. 

- Koks galutinis rezultatas? - paklausė Arnis. 

- Dvidešimt septyni aštuoniolika, - atsakė ji ir džiugiai pridūrė: - Mes 
juos sutriuškinome. Kur judu buvote? 

- Šiaip, kalbėjomės apie automobilius, - pasakiau, ir Arnis metė į mane 
pralinksmėjusį žvilgsnį - bent humoro jausmas jam nebuvo dingęs su svei- 
ku protu. Ir iš to, kokiomis akimis jis į ją žvelgė, pamaniau, jog dar išlikę 
šiek tiek vilties. Jis klimpo į ją - iki pat ausų. Dabar tai vyko lėtai, bet beveik 
neabejotinai pagreitės, jeigu dalykai tinkamai klostysis. Man iš tiesų buvo 
įdomu, kaip atsitiko, kad juodu susiėjo. Arnio veidas išsivalė, ir jis atrodė 
gan neblogai, bet veikiau tik kaip knygius, akiniuotis. Nebuvo iš tos rūšies 
vaikinų, su kuriais galėtum tikėtis Li Kebot norinčią būti kartu; veikiau tikė- 
tumeis pamatyti ją įsikibusią į kokią nors Amerikos vidurinės mokyklos 
Apolono versijos parankę. 

Per aikštę dabar plūdo žmonės - mūsų ir jų Žaidėjai, mūsų ir jų aistruo- 
liai. 

- Šiaip, kalbėjotės apie automobilius, - su švelnia pajuoka pakartojo Li. 
Pakėlė veidą į Arnį ir nusišypsojo. Sis irgi nusišypsojo - pokvaile, apduju- 
sia šypsena, nuo kurios man širdy tapo neapsakomai gera. Vien žvelgdamas 
1 jį galėjau pasakyti, kad kai tik Li jam šitaip šypsosis, Kristina bus išstumta 
toli iš jo minčių - bus sugrąžinta į jai priklausomą vietą kaipo tokiai, tai yra 
transporto priemonei. 

Ir man tatai tiesiog nuostabiai tiko. 


18 / Tribūnose 


Dieve, nupirk man "Mersiuką", a? 
Vien “Poršai"' pas draugus, 
Aplenksiu juos tada... 

- Dženis Džaplin 


Pirmąsias dvi spalio savaites dažnai matydavau koridoriuose Arnį ir Li, 
iš pradžių besiremiančius į jo arba į jos spintelę ir besišnekučiuojančius, iki 
nuaidint skambučiui, kviečiančiam į klases; paskiau besilaikančius už rankų; 
galiausiai po pamokų einančius iš mokyklos, apsikabinusius vienas kitą. Ta- 
tai įvyko. Kalbant mokyklos žargonu, “juodu kartu vaikščiojo". Man atrodė, 
kad buvo kai kas daugiau. Regis, juodu buvo įsimylėję. 

Nemačiau Kristinos nuo tos dienos, kai mes supliekėme Hiden Hilsą. Ji, 
matyt, sugrįžo pas Darnelą tolimesniems darbams - galimas daiktas, tai bu- 
vo dalis Arnio susitarimo su Darnelu, kai pastarasis tada jam davė prekybos 
agento plokštelę ir neteisėtą techninės apžiūros lipduką. Nemačiau “Furi- 
jos“, užtat dažnai matydavau Li ir Arnį... taip pat daug apie juos girdėdavau. 
Jie tapo karšta mokyklinių apkalbų tema. Mergaitės norėjo žinoti, ką tokio 
jinai matė jame; berniukai, visados praktiškesni ir prozaiškesni, tetroško Ži- 
noti, ar mano nesubrendėliui draugužiui pavyko patekti pas ją į kelnaites. 
Man nerūpėjo nei viena, nei antra, bet kartais paklausdavau save, ką mano 
Regina 1r Maiklas apie ypatingąjį savo sūnaus pirmosios meilės atvejį. 

Vieną pirmadienį spalio vidury mudu su Arniu valgėme savuosius prieš- 
piečius futbolo aikštės tribūnose, kaip tatai ketinome daryti aną dieną, kai 

Badis Repertonas išsitraukė peilį - Repertonas iš tikrųjų buvo už tą išmestas 
iš mokyklos. Mūčis ir Donas gavo trijų dienų atostogas. Siuo metu juodu el- 
gėsi kaip labai geručiai berniukai. O tuo, nelabai maloniu, tarpu mūsų futbo- 
lo komanda suspėjo dar dusyk pralaimėti. Dabar bendras mūsų balansas bu- 
vo 1-5, ir treneris Puferis vėl nugrimzdo į gedulingą tylą. 

Manasis priešpiečių maišelis nebuvo toks pilnas kaip nutikimo su Reper- 
tonu ir peiliu dieną; vienintelis privalumas, kurį įžvelgiau mūsų 1-5 balanse, 
buvo tas, kad mes dabar žengėme taip toli atsilikę nuo “Lokių" ir Ridž Ro- 
ko (jie žengė 5-0-1), kad Konferencijoje mums buvo neįmanoma ką nors pa- 
daryti - nebent jų komandos autobusas nusiristų nuo uolos. 

Mudu sėdėjome švelnioje spalio saulėje - jau nebetoli buvo vaiduok- 
liūkščių, apsisiautusių paklodėmis ir prisidengusių guminėmis kaukėmis, 
taip pat “Darth Vader'"' maskaradinių kostiumų iš “Woolworth'o* krautuvė- 
lių metas - ir krimsnojome, daug nesišnekučiuodami. Arnis savo įdarytą 
kiaušinį išmainė į vieną mano sumuštinį su šaltu netikrų zuikiu. Manau, 
gimdytojai labai maža težino apie savo vaikų slaptą gyvenimą. Nuo pat pir- 
mos klasės kiekvieną pirmadienį Regina Kaningem Arniui priešpiečiams 
įdėdavo įdarytą kiaušinį, o kiekvieną dieną po to, kai pietums turėdavome 
netikrą zuikį (o tai paprastai būdavo sekmadienio vakarais), aš savo maiše- 
lyje turėdavau sumuštinį su šaltu netikru zuikiu. Na, o aš visad nemėgau šal- 
to netikro zuikio, o Arnis - įdarytų kiaušinių, nors aš niekad nemačiau, kad 
jis valgytų juos kitaip paruoštus. Ir aš dažnai klausdavau save, ką mūsų mo- 
tinos pagalvotų, jeigu žinotų, kiek maža iš šimtų įdarytų kiaušinių ir turimų 
sumuštinių su netikru zuikiu, kurie patekdavo į kiekvieno iš mūsų maišelius, 
tikrai suvalgė tasai, kuriam jie buvo skirti. Aš ėmiausi savųjų sausainukų, o 
Arnis - figos lazdelių. Jis pažvelgė į mane, norėdamas įsitikinti, ar aš matau, 
paskiau susikimšo iškart visas šešias lazdeles burnon ir ėmė kramtyti. Jo sk- 
ruostai groteskiškai išsipūtė. 

- O, Jėzau, kas per bjaurumėlis! - šūktelėjau. 

- Uhū - uhū, gahdu, - atsakė Arnis. 

Ėmiau pirštais badyti jam šonus - kur jis visad ypač bijodavosi kutulio - 
šaukdamas: 

- Niuksas į šonus! Saugokis, Arni, paragausi niuksų! 

Arnis prunkštelėjo, išpurkšdamas sukramtytų figų gumulėlius. Suprantu, 
kaip nemaloniai tatai turi skambėti, bet iš tiesų buvo juokinga. 

- Baik, Deni! - sumykė Arnis vis dar pilna burna. 

- Ką sakai? Nesuprantu tavęs, sukruštas barbare. - Vis badžiau jį pirštais 
- kai buvome maži (tas periodas kažkaip pasimetęs laiko smiltelėse) mes tai 
vadinome “niūksais į šonus", - 0 jis raitėsi, muistėsi ir vis juokėsi. 

Pagaliau nurijo didžiulį kąsnį ir atsiriaugėjo. 

- Esi sukruštai nepadorus, Kaningemai, - pasakiau. 

- Žinau. - Jis atrodė iš tiesų tuo patenkintas. Veikiausiai taip ir buvo; kiek 
pamenu, jis niekad prieš nieką nebuvo atlikęs fokuso “šešios figos lazdelės 


Ss 


* Feank Winfield Woolwarth (1852-1919).- amerikiečių prekybininkas, pigių 
krautuvėlių tinklo steigėjas. 

iškart". Jeigu tai būtų padaręs savo tėvų akivaizdoje, įsivaizduoju, Reginai 
būtų visi šeriai pasišiaušę, o Maiklą - ko gero, ištikus apopleksija. 

- Kiek daugiausia iškart esi įveikęs? - paklausiau. 

- Sykį dvylika, - atsakė jis. - Bet maniau, kad uždusiu. 

Pašaipiai suprunkščiau. 

- Ar dar prieš Li to nedarei? 

- Taupau šokių vakarėliui, - pasakė jis. - Taip pat aš jai paskaičiuosiu 
šonkaulius. - Abu nusijuokėme, ir aš pagalvojau, kaip kartais man stigdavo 
Arnio - nors turėjau futbolą, mokinių tarybą, naują draugužę, kuri (tikėjaus) 
prieš įvažiuojamojo kino teatro sezono pabaigą sutiks mane saujoj paspau- 
dinėti. Mažai turėjau vilties, kad galėčiau susilaukti iš jos ko nors daugiau; 
pernelyg buvo pakerėta savimi. Vis dėlto įdomu pabandyti. 

Nors ir turėjau visa tai, man stigo Arnio. Iš pradžių buvo Kristina, o da- 
bar buvo Li ir Kristina. Tikėjaus, kad tokia eile. 

- Kur ji šiandien? - paklausiau. 

- Serga. Dabar jos dienos, ir, manau, tatai iš tiesų skauda. 

Mintyse kilstelėjau antakius. Jeigu ji aptarinėja su juo savąsias moteriš- 
kas problemas, juodu iš tikrųjų artimai susibičiuliavę. 

- Kaip atsitiko, kad tu ją pakvietei tądien į futbolo rungtynes? - paklau- 
siau. - Kai mes žaidėme Hiden Hilse? 

Jis nusijuokė. 

- Tai vienintelės futbolo rungtynės, kuriose buvau nuo antrųjų savo 
mokslų metų. Mes tau atnešėme sėkmę, Deni. 

- Paprasčiausiai paskambinai jai ir pakvietei važiuoti? 

- Beveik nekviečiau. Tai buvo mano pirmasis pasimatymas. - Jis nedrą- 
siai į mane paskersavo. - Vargu prieš tai naktį miegojau daugiau nei dvi va- 
landas. Kai jai paskambinau, ir ji sutiko važiuoti su manimi, aš mirtinai 1š- 
sigandau, kad pasirodysiu subingalviu, ar kad išdygs Badis Repertonas ir 
šoks muštis, ar dar kas nors atsitiks. 

- Buvo toks įspūdis, kad laikai visas vadžias savo rankoje. 

- Tikrai? - Jis atrodė pamalonintas. - Ką gi, tai gerai. Bet aš bijojau. Ži- 
nai, jinai kalbėdavosi su manimi koridoriuose - paklausdavo apie užduotis ir 
panašius dalykus. Ji netgi įstojo į šachmatų klubą, nors ir nelabai juose gau- 
dosi... bet daro pažangą. Aš ją mokau. 

Kur gi ne, žalty, pagalvojau, bet nedrįsau garsiai pasakyti - mat vis dar 
prisiminiau, kaip tą pačią dieną Hiden Hilse jis plykstelėjo ant manęs. Be to, 
man norėjosi daugiau išgirsti, gerokai smalsavau: užkariauti tokią nuostabią 
merginą kaip Li Kebot - nemenkas žygdarbis. 

- Tad po kurio laiko aš pradėjau manyti, kad galbūt ji manimi domisi, - 
tęsė Arnis. Tikriausiai prireikė daugiau laiko, kad būčiau pasirinktas aš, o ne 
kuris nors kitas vaikinas - toksai kaip tu, Deni. 

- Taip, aš gerietis, - pasakiau. - Tokius Džeimas Braunas* vadindavo 
“sekso mašina". 


* James Brown - garsus šeštojo-aštuntojo dešimtmečio juodaodis amerikiečių 
roko dainininkas. 

- Ne, tu jokia sekso mašina, bet išmanai apie mergaites, - rimtai pasakė 
jis. - Tu jas supranti. O aš paprasčiausiai visad jų bijojau. Nežinodavau, ką 
sakyti. Matyt, ir dabar nežinau. Bet Li kitokia. 

Jis kiek patylėjo, paskiau pridūrė: 

- Aš bijojau ją pakviesti. Supranti, ji graži mergina, iš tiesų graži. Tu taip 
nemanai, Deni? 

- Taip, kiek galiu spręsti, ji pati dailiausia mergaitė mokykloje. 

Patenkintas jis nusišypsojo. 

- Aš irgi taip manau... Bet galbūt todėl, kad ją myliu. 

Pažvelgiau į savo draugelį, vildamasis, kad jis neįklimps į daugiau bėdų 
negu pajėgs su jomis susidoroti. Žinoma, tada aš dar nenutuokiau, kokios tos 
bėdos. 

- Kad ir kaip ten būtų, išgirdau sykį chemijos laboratorijoje tuos vaikinus 
- Lenį Barongą ir Nedą Straugmeną - kalbantis: Nedas sakė Leniui, jog pak- 
vietęs ją pasivaikščioti, ir jinai atsisakiusi, bet labai maloniai... lyg duodama 
suprasti, jog jeigu jis vėl pakviestų, tai gal sutiktų. Ir aš įsivaizdavau iki pa- 
vasario ją jau pastoviai vaikštinėjant su Nedu, mane iš tiesų pagavo pavydas. 
Tai juokinga. Turiu omeny, ji atsisakė, o aš vis tiek pavyduliauju, ar supranti 
mane? 

Aš nusišypsojau ir linktelėjau. Aikštėje striksės repetavo naujus numerius 
kovos dvasiai kelti. Nemaniau, kad jos galėtų labai padėti mūsų komandai, 
bet buvo malonu stebėti. Skaisčioje vidudienio saulėje ant žalios žolės jų še- 
šėliai šokčiojo po pat kulnimis. 

- Kitas dalykas, kuris mane sujaudino - tai, kad iš balso neatrodė, jog Ne- 
das būtų užsigavęs... ar susigėdęs... ar pasijautęs atstumtas, ar dar ką nors 
panašaus. Jis pabandė paskirti pasimatymą ir patyrė nesėkmę, štai ir viskas. 
Nusprendžiau, kad ir aš galėčiau pabandyti. Vis dėlto, kai jai paskambinau 
telefonu, buvau visas išpiltas prakaito. Vyruti, kokia kankynė. Vis įsivaizda- 
vau, kad ji iš manęs pasijuoks ir pasakys ką nors tokio: “Man eiti su tavimi, 
mažasis šliuže? Turbūt sapnuoji! Man dar ne tiek pasimaišę!"' 

- Aha, - nusišiepiau. - Nesuprantu, kodėl ji taip nepasakė. 

Jis kumštelėjo man į pilvą. 

- Niuksas į vidurius, Deni! Susivemsi! 

- Nieko, - numojau. - Pasakok, kas buvo toliau. 

Jis truktelėjo pečiais. 

„- Nėra ką daug pasakoti. Kai paskambinau, atsiliepė jos motina ir pasa- 
kė, kad pakvies ją. Išgirdau, kaip bilstelėjo į stalą telefono ragelis, ir aš maž- 
ne nuspaudžiau svirtelę. - Arnis dviem pirštais parodė ketvirčio colio tarpą. 
- Tiek tetrūko, kad nuspausčiau svirtelę. Tikrai. 

- Pažįstu tą jausmą, - pasakiau, ir iš tiesų taip buvo, - bijaisi, kad iš tavęs 
pasijuoks, įsivaizduoji, kad susilauksi vienokios ar kitokios paniekos, nes- 
varbu, esi futbolininkas ar koks nors spuoguotas keturakis neūžauga, - bet 
nemanau, jog pajėgiau suprasti, kokiu laipsniu Arnis visa tai išgyveno. Tam, 
ką jis padarė, prireikė milžiniškos drąsos. Pasimatymas - mažmožis, bet mū- 
sų visuomenėje ši paprasta sąvoka slepia įvairius sunkumus; noriu pasakyti, 
kad esama vaikinų, kurie baigia vidurinę mokyklą taip niekad ir neišdrįsę 

pakviesti merginą į pasimatymą. Nėsyk per visus ketverius metus. Ir ne tik 
vienas ar du vaikinai - tokių esama daug. Ir yra daugybė liūdnų merginų, ku- 
rios niekad nebuvo pakviestos. Sušiktas dalykas, kad taip viskas sutvarkyta, 
kai apie tai pagalvoji. Nukenčia daug žmonių. Miglotai galėjau įsivaizduoti 
stingdantį siaubą, kurį turėjo patirti Arnis laukdamas, kolei Li prieis prie te- 
lefono; pasibaisėtiną sąmyšį nuo minties, kad ketino pakviesti ne šiaip sau 
merginą, bet pačią dailiausią merginą mokykloje. 

- Ji atsiliepė, - dėstė toliau Arnis. - Pasakė “Alio? ir, vyruti, aš nepa- 
jėgiau pratarti nė žodžio. Pabandžiau, tačiau teišėjo tik negarsus oro švokš- 
tesys. Tad ji pasakė: “Alio, kas čia kalba?“'. Supranti, galbūt pamanė, kad 
kas nors pokštauja, ir aš pagalvojau: tai juokinga. Jeigu galiu kalbėtis su ja 
koridoriuje, tai sugebėsiu pasikalbėti ir per tą sumautą telefoną, daugių 
daugiausia, ką ji gali pasakyti, tai “ne", juk nenušaus manęs ar ką nors pa- 
našiai, jeigu pakviesiu ją į pasimatymą. Tad aš pasakiau: “Sveika, čia Arnis 
Kaningemas“, o ji atsakė: “Sveikas" ir bla blabla, šiky bizdy, šiky bizdy, ir 
tuomet aš sumoju, kad netgi nežinau, kur, po šimts, ketinu ją pakviesti, o 
mums jau kalba baigiasi, greit ji padės ragelį. Tad paklausiau pirmiausia, kas 
man atėjo į galvą - ar ne - norėtų šeštadienį pažiūrėti futbolo rungtynių. Ji 
iškart sutiko, štai šitaip, lyg tik ir būtų laukusi, kad ją pakviesčiau, supran- 
ti? 

- Gal ir laukė. 

- Aha, galbūt, - kiek nustebęs susimąstė Arnis. 

Nuaidėjo skambutis, skelbdamas, kad iki penktos pertraukos pabaigos li- 
ko penkios minutės. Mudu su Arniu atsistojome. Striksės su gyvai besip- 
laikstančiais trumpais sijonėliais išrisnojo iš aikštės. 

Mes nulipome iš tribūnos, išmetėme maišelius nuo priešpiečių į vieną iš 
šiukšliadėžių, nudažytų mokyklos spalvomis - oranžine ir juoda, primenan- 
čia Halouviną* - ir nužingsniavome mokyklos linkui. 

Arnis vis dar šypsojosi, prisimindamas kaip visa savaime susitvarkė tą 
pirmąjį kartą su Li. 

- Pakviesti ją į rungtynes buvo grynos nevilties žingsnis. 

- Labai dėkui, - pasakiau. - Štai ko susilaukiu už tai, kad kiekvieną šeš- 
tadienį žaisdamas negailiu savo širdies, a? 

- Tu supranti, ką aš turiu galvoje. Paskiau, kai ji sutiko su manimi pažiū- 
rėti rungtynių, man toptelėjo toji baisi mintis, ir aš paskambinau tau - prisi- 
meni? 

Staiga aš prisiminiau. Jis paskambino ir paklausė, kur tos rungtynės - na- 
muose ar išvykoje, ir iš balso atrodė absurdiškai sugniuždytas, kai jam pa- 
sakiau, kad rungtynės Hiden Hilse. | 

- Taigi štai kaip, sutariu pasimatymą su dailiausia mokyklos mergina - aš 
dėl jos pametęs galvą - ir pasirodo, kad rungtynės išvykoje, o mano automo- 
bilis stovi Vilio garaže. 

- Būtum galėjęs važiuoti autobusu. 


* Visi šventieji spalio 31 - tą dieną visaip persirengus ir su maskaradinėmis 
kaukėmis vaikomos dvasios. 

- Dabar tą žinau, tačiau tada nežinojau. Autobusas visada būdavo užpil- 
dytas jau savaitę iki rungtynių. Nežinojau, kad tiek daug liaudies liausis va- 
žinėję į rungtynes, jeigu komanda ima pralošinėti. 

- Neprimink man, - paprašiau. 

- Tad aš nuėjau pas Vilį. Žinojau, kad Kristina pajėgi įveikti nuotolį, 
tačiau neturėjo techninio leidimo išvažiuoti į gatves. Supranti, buvau nevil- 
tyje. 

Kiek labai neviltyje? - staiga šaltai pagalvojau. 

- Ir jis man buvo palankus. Pasakė suprantąs, kaip tatai svarbu ir jeigu... 
- Arnis stabtelėjo; atrodė tartum svarstąs. - Stai ir visa didžiojo pasimatymo 
istorija, - negrabiai užbaigė jis. 

Ir jeigu... 

Tačiau tai ne mano reikalas. 

Pabūk jo akimis, tąsyk pasakė mano tėvas. 

Bet ir tai aš išstūmiau iš savo minčių. 

Dabar mudu ėjome pro rūkomąją zoną, jau ištuštėjusią, išskyrus tris vai- 
kinus ir dvi merginas, skubiai baigiančius rūkyti marichuaną. Buvo pasida- 
rę jos suktinę, ir provokuojantis žolytės aromatas, toks panašus į degančių 
rudens lapų kvapą, pakuteno man šnerves. 

- Ar pastaruoju metu kur nors matei Badį Repertoną? - paklausiau. 

- Ne, - atsakė jis. - Ir nenoriu matyti. O tu? 

Sykį buvau jį matęs, slampinėjantį netoliese Vanderbergo “Happy Gas“ 
- nedidelės nestacionarinės degalinės šalia 22-ojo kelio Monrovilyje. Ji prik- 
lausė Dono Vanderbergo tėtušiui, ir įmonėlė visą laiką balansavo ant bank- 
roto ribos nuo pat arabų naftos embargo 73-aisiais: Badis manęs nepastebė- 
jo, aš tik važiavau pro šalį. 

- Mačiau, bet nesikalbėjau. 

- Tu manai, jis geba kalbėtis? - su jam nebūdinga panieka metė Arnis. - 
Kas per šūdžius. 

Aš krūptelėjau. Vėl tasai žodis. Kiek pagalvojęs, tariau sau - teužsiktu- 
ša, ir paklausiau jį, iš kur ištraukė tą savotišką terminą. 

Jis mąsliai pažvelgė į mane. Staiga nuo mokyklos pastato pusės skardžiai 
nuaidėjo antras skambutis. Mes vėlavome į klasę, tačiau tuo metu man bu- 
vo visiškai nesvarbu. 

- Pameni tą dieną, kai aš nusipirkau automobilį? - tarė jis. - Ne tą dieną, 
kai daviau rankpinigių, bet kai 1š tikrųjų jį nusipirkau? 

- Žinoma. 

- Aš įėjau su Lebėjum vidun, o tu likai lauke. Tenai pas jį buvo tokia ma- 
žutėlė virtuvė su raudonai ir baltai languota staltiese ant stalo. Mudu atsisė- 
dome, ir jis pasiūlė man alaus. Pamaniau, kad verčiau neatsisakyti. Aš iš tie- 
sų norėjau automobilio, ir bijojau, supranti, kad kaip nors jo neįžeisčiau. Tad 
abu išgėrėme po alaus, ir jis leidosi į tuos ilgus išvedžiojimus... Kaip tu juos 
pavadintum? Turbūt klejonėmis. Klejonės apie tai, kaip visi šūdžiai prieš jį. 
Tai jo žodis, Deni. Šūdžiai. Pasakė, jog tai šūdžiai verčia jį parduoti automo- 
bilį. 

- Ką jis turėjo galvoje? 

- Spėju, jis turėjo galvoje tai „J0g yra per senas vairuoti automobilį, tačiau 
pateikė visa kitaip. Kad tai kalti jie. Šūdžiai. Šūdžiai NOrj, kad jis kas dvejus 
metus laikytų praktinių vairavimo įgūdžių egzaminą ir kas metus tikrintųsi 
akis. Kaip tik akių tikrinimasis kėlė jam rūpestį. Ir dar jis pasakė, kad jiems 
nepatinka, kai jis išvažiuoja į gatves - visiems nepatinka. Tad kažkas palei- 
do į automobilį akmenį. 

- Aš visa tai suprantu. Bet nesuprantu, kodėl... - Arnis sustojo tarpdury, 
pamiršęs, kad mudu vėluojam į klasę. Turėjo rankas susigrūdęs į džinsų ki- 
šenes ir raukėsi. - Nesuprantu, kodėl jis leido Kristinai sugurti iki tokios ap- 
gailėtinos būklės, Deni. Iki tokios būklės, kokios buvo, kai ją nupirkau. Jis 
daugiausia kalbėjo taip, lyg iš tikrųjų ją būtų mylėjęs - žinau, tu buvai įsiti- 
kinęs, kad jis tik taip kelia kainą, tačiau nieko panašaus - ir paskiau, į pabai- 
gą, kai jau skaičiavo pinigus, jisai suniurnėjo: “Tasai sušiktas automobilis, 
teiškruša mane, jeigu žinau, kodėl tu jo nori, berneli. Tai pikų tūzas". O aš 
pasakiau kažką tokio, jog manau galįs ją iš tiesų gražiai sutaisyti. Ir tada jis 
pridūrė: “Kurgi ne. Jeigu tik šūdžiai tau leis". 

Mudu įėjome vidun. Misteris Leherė, prancūzų kalbos mokytojas, kažkur 
skubantis pro Šalį su savo blizgančia po fluorescencinėmis lempomis plike 
metė mums susirūpinusiu balsu, kuris man priminė baltąjį triušį iš “Alisos 
stebuklų šalyje“: 

- Berniukai, jūs vėluojatės. 

Mes paskubinome žingsnius iki jis dingo iš akių, paskiau vėl sulėtinome. 

Arnis pasakė: 

- Kai Badis Repertonas taip šoko ant manęs, aš iš tiesų persigandau. - Jis 
pritildė balsą, nusišypsojo, tačiau visai rimtai pridūrė: - Jeigu nori žinoti tie- 
są, tai mažne prišlapinau į kelnes. Siaip ar taip, man regis, aš pavartojau Le- 
bėjaus žodį netgi nesusimąstęs. Repertonui jis tinka, kaip tu manai, a? 

- Taip. 

- Turiu eiti, - pasakė Arnis. - Matieka, paskiau automechanika, trečia pa- 
kopa. Man regis, per paskutiniąsias dvi savaites aš prie Kristinos išmokau 
visą kursą. 

Jis nuskubėjo tolyn, o aš minutėlę likau stovėti koridoriuje, žvelgdamas 
jam įkandin. Pirmadieniais šeštą pamoką turėdavau užsiėmimus studijų sa- 
lėje su mis Retpek, ir tikėjaus nepastebėtas įsmukti galan... Anksčiau.taip da- 
rydavau. Be to, senjorams* daug kas atleidžiama, kaip greitai buvau beiš- 
mokstąs. 

Stovėjau, stengdamasis nusikratyti baugulio jausmą, kuris niekad jau ne- 
bebus toks neapčiuopiamas ir nekonkretus. Kažkas buvo ne taip, kažkas ne 
savo vietoje, kažkas išsiklibinę. Smelkė tartum koksai šaltis, ir jokia skaisti 
spalio saulė, besiliejanti pro visus mokyklos langus, nepajėgė jo išsklaidyti. 
Visa buvo kaip visados, bet dalykai jau rengėsi keistis - aš tai jaučiau. 

Stovėjau, stengdamasis suimti save į rankas, stengdamasis sau įteigti, kad 
tasai šaltis - tai niekas kitas kaip tik baimė dėl savo paties ateities ir kad aš 
nerimavau dėl artėjančios gyvenimo permainos. Galbūt iš dalies taip. Bet ne 


* Paskutiniųjų studijų metų moksleivis. 

visai. Tasai sušiktas automobilis, teiškruša mane, jeigu Žinau, kodėl tu jo no- 
ri, berneli. Tai pikų tūzas. Pamačiau iš mokytojų kambario sugrįžtant miste- 
rį Leherė ir pajudėjau iš vietos. 

< 


Manau, kiekvienas iš mūsų turi savo galvos užkaboriuose ekskavatoriaus 
kaušą, kurį sukrėtimų ar nemalonumų akimirkomis gali paleisti į darbą ir 
viską nustumti į gilią tranšėją sąmonės dugne. Atsikratyti tuo. Palaidoti. Ta- 
čiau toji tranšėja pasiekia tavo pasąmonę ir kartais, sapnuose, negyvėliai pa- 
juda. ir išeina paviršiun. Aš vėl tą naktį sapnavau Kristiną, šįsyk su Arniu 
prie vairo, su yrančiu Rolando D. Lebėjaus lavonu, šlykščiai šokčiojančiu 
ant keleivio sėdynės, - mašina riaumodama išsiveržė iš garažo į mane, supa- 
ralyžiuotą tūžmingų jos priekinių žibintų šviesos. 

Pabudau su prispausta prie burnos pagalve, kuri slopino mano riksmus. 


19 / Nelaimingas atsitikimas 


Greitink apsisukimus, 
Drauguž, antraip teks sustot. 
- “The Beach Boys" 


Nuo to karto iki pat Padėkos dienos aš nesikalbėjau - kaip reikiant 
nesikalbėjau su Arniu, nes kitą šeštadienį buvau traumuotas. Tądien mes vėl 
žaidėme Ridž Roke su “Lokiais"' ir šįsyk pralaimėjome išties įspūdingu re- 
zultatu 46 - 3. Tačiau į žaidimo pabaigą manęs aikštėje jau nebebuvo. Apie 
septintą trečio ketvirčio minutę aš atsidengiau, gavau perdavimą ir jau buvau 
bepasinešąs į priekį, bet kaip tik tada mane partrenkė iškart trys “Lokių" gy- 
nėjai. Mirksnį nuvėrė baisus skausmas - akinantis blyksnis, tartum branduo- 
linio sprogimo epicentre. O po to stojo visiška tamsa. 

Visa liko užtemę gana ilgai, nors man taip neatrodė. Išbuvau be sąmonės 
apie penkiasdešimt valandų, ir kai vėl popiet pirmadienį, spalio 23-ąją, atsi- 
budau, gulėjau Libertivilio bendruomenės ligoninėje. Greta sėdėjo tėtis ir 
mama, taip pat Elė, kuri atrodė išblyškus ir įsitempus. Po akimis jai ryškėjo 
tamsūs ratilai, ir pats nesuprantu kodėl - tai mane sujaudino; vis dėlto rado 
savo širdyje kertelę dėl manęs paverkti, nepaisant visų mano nukniauktų iš 
duoninės “Twinkies" ir “Yodels" pyragaičių po to, kai ji nueidavo miegoti; 
nepaisant to karto, kai padovanojau jai - tada dvylikos metų - pakelį “Vigo- 
ro"“*, nes pačiais aptempčiausiais sportinukais visą savaitę prasistaipė šonais 
prieš veidrodį, norėdama įsitikinti, ar jos papyčiai nors kiek auga (ji pravir- 
ko, o motina mažne dvi savaites buvo itin užsirūstinus ant manęs); nepaisant 
visų erzelionių ir sušiktų mažmožių, kuriais stengiausi pabrėžti savo prana- 
šumą brolio ir sesers Žaidimuose. 


* Firminis žolės trąšų pavadinimas. 

Kai pabudau, Arnio su jais nebuvo, bet netrukus jis prisijungė prie mano 
šeimos; juodu su Li sėdinėjo apačioje, laukiamajame. Tą vakarą pasirodė 
mano teta ir dėdė iš Olbenio, o visą likusią savaitę tęsėsi nesiliaujantis para- 
das šeimos narių ir draugų - mane aplankė visa futbolo komanda, kartu su 
treneriu Puferiu, kuris atrodė dvidešimčia metų pasenęs. Manau, jisai supra- 
to, kad esama blogesnių dalykų nei nesėkmingas sezonas. Treneris buvo ta- 
sai žmogus, kuris pirmas man pasakė, kad aš niekad nebežaisiu daugiau fut- 
bolo, ir sprendžiant iš jo sukritusio, įsitempusio veido, nežinau, ko jis tikė- 
josi - kad pravirksiu, o gal pulsiu isterikon. Bet aš apskritai ne kažkiek su- 
reagavau, nei viduje, nei išoriškai. Tik džiaugiausi, kad likau gyvas ir žino- 
jau, jog veikiausiai vėl galėsiu vaikščioti. 

Jeigu man būtų buvę trenkta tik sykį, tikriausiai būčiau pajėgęs pašokti ir 
vėl sugrįžti į žaidimą. Bet žmogaus kūnas nesutvertas taip, kad vienu metu 
iš trijų skirtingų pusių būtų daužomas. Abi mano kojos buvo sulaužytos. 
Kairioji dviejose vietose. Kai kritau, dešinioji ranka užlinko už nugaros, ir 
patyriau bjaurų dalinį dilbio lūžį. Bet visa tai - vien žiedėliai. Man taip pat 
buvo lūžus kaukolė ir įvykę tai, ką mane globojantis gydytojas vadino “apa- 
tiniosios stuburo dalies pažeidimu“, kas, regis, turėjo reikšti, kad aš tik per 
centimetrą išvengiau pavojaus likti visą likusį gyvenimą suparalyžiuotas nuo 
juosmens žemyn. . | 

Turėjau daug lankytojų, daug gėlių, daug atviručių su linkėjimais. 

Tačiau turėjau taip pat daug skausmo ir daug naktų, kai negalėdavau už- 
migti; mano ranka, taip pat ir koja buvo iškelti virš kūno ir tempiami svars- 
čių (atrodė, kad po gipsu jos visąlaik niežti), o juosmuo - sutvirtintas laiki- 
nu įtvaru, kuris vadinamas “spaudžiamuoju"'. Taip pat, Žinoma, turėjau prieš 
save perspektyvą ilgų dienų ligoninėje ir begalinių kelionių ratukiniu krėslu 
į tą siaubų kamerą, taip nekaltai vadinamą Terapijos fligeliu. 

O, ir dar vienas dalykas - turėjau daug laiko. 

Aš skaičiau laikraščius; klausinėdavau savo lankytojus; ir ne vieną sykį, 
dalykams rutuliojantis toliau ir mano įtarimams tampant nebevaldomiems, 
aš save klausdavau, ar tik nesikraustau iš proto. 

Gulėjau ligoninėje iki Kalėdų, ir kai parvažiavau namo, mano įtarimai 
buvo jau beveik galutinai susiformavę. Man darėsi vis sunkiau ir sunkiau pa- 
neigti jų pasibaisėtiną prasmę, ir, po šimts, aš puikiai Žinojau, jog nesikraus- 
tau iš proto. Kai kuriais atžvilgiais būtų buvę geriau - kur kas patogiau - jei- 
gu aš būčiau galėjęs tuo patikėti. Ir tuo metu aš jau buvau baisiai išsigandęs 
ir daugiau nei perpus įsimylėjęs savo geriausio draugo merginą. 

Turėjau laiko galvoti... pernelyg daug laiko. 

Laiko vadinti save šimtais vardų už tai, ką aš galvojau apie Li. Laiko 
stebeilyti į savo kambario lubas ir trokšti, kad niekad nebūčiau girdėjęs apie 
Arnį Kaningemą... ar Li Kebot... arba apie Kristiną. 

Arnis - Paauglių dainos apie 
meilę 


20 / Antras kivirčas 


Agentas pasiūlė man: 
“Fordą tą parduok 
Ir sėsi tu mašinon - 
Tokią tik sapnuot! 
Sakyk man, kokios norėtum, 
Parašą dėk čia. 
Ją pristatysiu tau kaip mat, 
Turėsi ją kieme". 
Naująja mašina 
Lėksiu pirmyn sau keliu 
Ir rūpintis tada nereiks 
Sulūžusiu, senu “Fordu ". 

- Čakas Beris 


Arnis Kaningemas gavo teisę eksploatuoti 1958-ųjų “Plimutą" 1978-ųjų 
lapkričio 1-ą dieną. Tuo jis užbaigė vyksmą, kuris iš esmės prasidėjo vaka- 
rą, kai su Deniu Gilderiu pakeitė tą pirmą nuleistą padangą - sumokėjo 8.50 
dol. akcizo mokestį, 2.00 dol. municipalinį kelių mokestį (taip pat suteikusį 
jam teisę nemokamai parkuoti automobilį prie taksometrų miesto centre) ir 
15.00 dol. registracijos numerio mokestį. Monrovilio transporto priemonių 
biure jam buvo išduotas Pensilvanijos valstijos numeris HY - 6241 - J. 

Jis parvažiavo iš Transporto priemonių biuro Vilio Darnelo paskolintų 
automobiliu ir išriedėjo iš jo savitarnos garažo vairuodamas Kristiną. Par- 
lėkė namo. | 

Jo tėvas ir motina grįžo drauge iš Horlikso universiteto kokią valandą vė- 
liau. Barnis prasidėjo bemaž iškart. 

- Matėt jį? - paklausė Arnis abiejų, bet galbūt daugiau kreipdamasis į tė- 
vą. - Ką tik šiandien užregistravau. 

Jis didžiavosi ir turėjo tam pagrindą. Kristina, ką tik nuplauta ir išblizgin- 
ta, spindėjo rudeninėj vėlyvos popietės saulėje. Nors vis dar turėjo nemaža 
rūdžių, atrodė tūkstantį kartų geriau negu tą dieną, kai Arnis ją nusipirko. 
Lonžeronai, taip pat kapotas ir bagažinės dangtis buvo naujutėlaičiai. Vidus 
- išlaižytas, gražutėlis. Stiklas ir chromas blizgėjo. 

- Taip, aš... - pradėjo Maiklas. 

- Žinoma, matėme, - nukirto Regina. Ji taisė kokteilį įnirtingai sukdama 
maišiklį prieš laikrodžio rodyklę “Waterford'o" stikle. - Mes mažne į jį įva- 

žiavome. Nenoriu, kad čia stovėtų. Kiemas atrodo nelyginant naudotų auto- 
mobilių aikštelė. 

- Mam! - pratarė Arnis, apstulbintas ir įsižeidęs. Pažvelgė į Maiklą, bet 
šis 186j0 iš kambario irgi susitaisyti išgerti - matyt, nusprendė, kad jam to 
prireiks. 

- Na taip, - patvirtino Regina Kaningem. Jos veidas buvo kiek baltesnis 
nei paprastai; parausvinti skruostai atrodė mažne kaip klouno. Vienu mauku 
išlenkė pusę savo džino su toniku ir susiraukė tartum išgėrusi neskanaus 
vaisto. - Vežk jį atgal, kur laikei. Nenoriu, kad čia stovėtų, ir jis nestovės. 
Viskas. 

- Vežti atgal? - paklausė Arnis, dabar jau tiek pat supykęs, kiek 1r įsižei- 
dęs. - Nuostabu, ar ne? Juk ten man kainuoja dvidešimt baksų per savaitę! 

- Tau kainuoja kur kas daugiau, - atkirto Regina. Išgėrė viską, pastatė 
stiklą ant stalo ir pasigręžė į jį. - Anądien žvilgtelėjau į tavo banko knyge- 
lę... 

- Ką tu padarei? - Arnio akys išsiplėtė. 

Ji kiek paraudo, bet nenuleido akių. Maiklas sugrįžo ir liko stovėti tarp- 
duryje, vedžiodamas nelaimingą žvilgsnį nuo žmonos į sūnų. 

- Norėjau žinoti, kiek tu leidai pinigų tam prakeiktam automobiliui, - pa- 
sakė ji. - Kas gi čia taip keista? Juk ateinančiais metais eisi į koledžą. Kiek 
žinau, Pensilvanijoje neteikiamas nemokamas koledžo išsilavinimas. 

- Tad tu paprasčiausiai įėjai į mano kambarį ir haršei, kol suradai mano 
banko knygelę? - Arnio pilkos akys tapo atšiaurios iš pykčio. - Galbūt nar- 
šei ir žolytės. O gal žurnalų su mergaitėmis. O gal kokių dėmių ant paklo- 
dės. 

Reginos žiauna atvipo. Galbūt ji ir tikėjosi sūnaus įžeistumo ir pykčio, 
tačiau tik ne tokio baisaus, nevaldomo įniršio. 

- Arni! - suriaumojo Maiklas. 

- O ką, kodėl ne? - atsikirsdamas riktelėjo Arnis. - Aš maniau, kad tai 
mano reikalas! Dievas žino, kiek laiko judu man kartojot, kad už viską aš 
pats esu atsakingas! Jūs abu! 

Regina įkvėpė oro: | 

- Esu labai nusivylus, kad tu šitaip įsijauti, Arnoldai. Nusivylus ir įskau- 
dinta. Elgiesi kaip... 

- Tik nesakyk man, kaip aš elgiuosi! Ką kita turėčiau jausti? Daugiau nei 
du su puse mėnesio galuojuos, kad galėčiau jį legaliai eksploatuoti, o kai 
parsivežu namo, sakai, kad jo neliktų čia, kieme! Kaip aš turėčiau jaustis? 
Laimingas? 

- Tai ne priežastis kalbėtis tokiu tonu su savo motina, - įsiterpė Maiklas. 
Nepaisant pamokomų žodžių, jis nevykusiai bandė taikyti. - Arba vartoti to- 
kius posakius. 

Regina ištiesė savo stiklą vyrui. 

- Sutaisyk man dar vieną. Sandėliuke yra pilnas džino butelis. 

- Tėti, lik čia, - paprašė Arnis. - Išsiaiškinkime iki galo. 

Maiklas Kaningemas pažvelgė į žmoną, paskiau į sūnų ir vėl į žmoną. 
Matė abu kietus it titnagas. Paėmęs iš žmonos stiklą, jis pasitraukė virtuvėn. 

Regina vėl nuožmiai pasigręžė į sūnų. Pleištas styrojo įvarytas į sūnaus 
savarankiškumo duris nuo vasaros pabaigos; veikiausiai ji nusprendė, kad tai 
paskutinis jos šansas jį išmušti. 

- Liepą tu banke turėjai beveik keturis tūkstančius dolerių, - pasakė ji. - 
Beveik trys ketvirčiai visų pinigų, kuriuos užsidirbai nuo devintos klasės, 
plius procentai... 

- O, tu iš tikrųjų visąlaik prižiūrėjai, a? - pasakė Arnis ir staiga atsisėdo, 
nenuleisdamas akių nuo motinos. Jo balse nuskambėjo paniekos kupina 
nuostaba: - Mam, kodėl tu paprasčiausiai nepasiimi tų prakeiktų pinigų ir ne- 
padedi į savo asmeninę sąskaitą? 

- Kadangi, - atsakė ji, - dar visai neseniai, regis, tu supratai, kam skirti pi- 
nigai. Pastaruosius porą mėnesių tau vien automobilis - automobilis - auto- 
mobilis,-o dabar dar ir mergina - mergina - mergina. Tartum būtum pakvai- 
šęs dėl tų dviejų dalykų. 

- Ką gi, dėkui. Visad naudinga išgirsti mielą, bešališką nuomonę apie sa- 
vo gyvenimo būdą. 

- Sią liepą turėjai veik keturis tūkstančius dolerių. Savo mokslui, Amni. 
Savo mokslui. Dabar turi tik kiek daugiau nei du tūkstančius aštuonis šim- 
tus. Tu gali šaukti kiek tinkamas, kad aš šnipinėju - sutinku, tai kiek žeidžia, 
- bet faktas lieka faktu. Per du mėnesius išleidai tūkstantį du šimtus dolerių. 
Galbūt kaip tik todėl aš nenoriu matyti to automobilio. Turėtum pasistengti 
tai suprasti. Man jis atrodo kaip... | 

- Paklausyk... 

- „kaip didžiulis tolyn skrendantis dolerinis banknotas. 

- Galiu tau pasakyti porą dalykų? 

- Ne, nemanau, Ami, - neleidžiančiu prieštarauti tonu atrėžė ji. - Iš tiesų 
nemanau. 

Sugrįžo Maiklas su perpus pilnu džino stiklu. Prie baro įpylė toniko ir pa- 
davė jai. Regina išgėrė, vėl neskaniai susiraukdama. Arnis atsisėdo krėslan 
šalia televizoriaus, mąsliai žvelgdamas į ją. 

- Tu dėstai koledže? - pasakė jis. - Tu dėstai koledže ir šitokia tavo pozi- 
cija? “Aš pasakiau. Visi kiti jūs galite užsičiaupti". Nuostabu. Man gaila ta- 
vo studentų. 

- Galvok, ką kalbi, Arni, - perspėjo Regina, grasindama jam pirštu. - 
Galvok, ką kalbi. 

- Galiu tau pasakyti porą dalykų ar negaliu? 

- Pirmyn. Bet vis tiek tai neturi jokios reikšmės. 

Maiklas atsikrenkštė. 

- Rega, manau, Arnis teisus, tokia pozicija vargu ar konstruk... 

Ji atsigręžė į jį kaip katė: 

- Ir iš tavęs nė žodžio! 

Maiklas susigūžė. 

- Pirmas dalykas toksai, - pradėjo Arnis. - Jeigu tu pasižiūrėjai į mano 
taupomąją knygelę ne vien probėgšmais, - o aš neabejoju, kad taip ir pada- 
rei, - tikriausiai pastebėjai, kad mano bendrosios santaupos pirmąją rugsėjo 
savaitę nukrito iki žemiausios per visą laiką sumos - dviejų tūkstančių dvie- 
jų šimtų dolerių. Man teko nupirkti Kristinai visą priekinę dalį. 

- Kalbi lyg tuo didžiuotumeis, - piktai metė ji. 

- Aš ir didžiuojuos. - Jis ramiai pasitiko motinos žvilgsnį. - Aš pakeičiau 
tą priekinę dalį pats vienas, niekieno nepadedamas. Ir aš iš tiesų gerai padir- 
bėjau. - Tu jo ne... - jo balsas mirksnį tartum sudrebėjo, paskiau vėl įgijo 
tvirtumo, - tu jo nepajėgtum atskirti nuo originalo. Bet štai ką noriu pasaky- 
ti - nuo tada santaupos vėl padidėjo šešiais šimtais dolerių. Kadangi Viliui 
Darnelui patiko mano darbas, ir jis mane nusamdė. Jeigu aš galiu kas du mė- 
nesius prie savo santaupų pridurti po šešis šimtus dolerių, - o galbūt aš su- 
darysiu ir dar daugiau, jeigu jis ims mane siuntinėti į Olbenį, kur perka sa- 
vuosius naudotus automobilius, - tai iki mokslo metų pabaigos turėsiu savo 
sąskaitoje keturis tūkstančius šešis šimtus dolerių. Ir jeigu aš ateinančią va- 
sarą dirbsiu pilnu krūviu, koledžą pradėsiu beveik su septyniais tūkstančiais 
dolerių. Ir visa tai gali sudėti prie slenksčio to automobilio, kurio taip ne- 
kenti. 

- Jie niekuo tau nepadės, jeigu nesugebėsi įstoti į gerą mokyklą, - pap- 
rieštaravo ji, mikliai pakeisdama argumentaciją, kaip tatai darydavo per 
tieką daugelį katedros susirinkimų, kai kas nors išdrįsdavo suabejoti jos nuo- 
mone... kas pasitaikydavo nedažnai. Ji nenusileido šiuo klausimu, tik papras- 
čiausiai perėjo prie kai ko kito. - Tavo pažymiai suprastėjo. 

- Ne taip žymiai, kad tai būtų svarbu, - numojo Arnis. 

- Ką nori tuo pasakyti “ne taip žymiai, kad tai būtų svarbu“? Gavai ne- 
patenkinamai iš matiekos! Tik prieš savaitę mums atsiuntė raudoną kortelę! 

Raudonosios kortelės, moksleivių korpuso dar vadinamos stringančiųjų 
kortelėmis, buvo išrašomos įpusėjus ketvirčiui mokiniams, kurio vidutinis 
žinių vidurkis būdavo 75 balai ar žemesnis* per pirmąsias penkias ketvirčio 
savaites. 

- Tai pagrįsta tik vienu vieninteliu kontrolinių, - ramiai atrėmė Arnis. - 
Misteris Fendersonas garsėja tuo, kad per pirmąją ketvirčio pusę surengia 
tiek mažai kontrolinių, jog gali parsivežti namo raudoną kortelę su pažymiu 
“F"** vien todėl, kad nesupratai vienintelės pagrindinės sąvokos ir baigti vi- 
są įskaitinį laikotarpį pažymiu “A"***. Visa tai būčiau tau pasakęs, jeigu 
būtum paklausus. Bet nepaklausei. Be to, tai tik trečia raudona kortelė, ku- 
rią gavau, kai pradėjau mokytis šioje mokykloje. Mano bendras vidurkis vis 
dar 93, ir tu žinai, koks jis geras... 

- Jis nusmuks! - šaižiai atšovė ji ir žingtelėjo jo linkui. - Vis per tą pra- 
keiktą maniją dėl automobilio! Tu turi draugužę; manau, jog tai puiku, nuos- 
tabu, viršūnė! Tačiau tasai reikalas su automobiliu - nenormalus! Netgi De- 
nis sako... 

Arnis pašoko, ir pašoko taip greitai ir taip arti jos, jog Regina žingsnelį 
atšlijo, tiek nustebinta jo pykčio, jog pamiršo - bent laikinai - savąjį. 

- Nepainiok į tą reikalą Denio, - pasakė jis grėsmingai švelniu balsu. - Tai 
tarp mūsų. 


* Maksimalus balas - 120. 
** T. y. “0 - “jokios kompetencijos". 
*** T. y. “4" arba “puikios žinios". 

- Gerai, - sutiko ji, darsyk pakeisdama argumentaciją. - Paprasčiausias 
faktas - tavo pažymiai smunka. Aš tai Žinau 1r tavo tėvas Žino, ir toji raudo- 
na kortelė iš matematikos viską pasako. 

Arnis pasitikinčiai nusišypsojo, ir Regina įtariai pažvelgė į jį. 

- Gerai, - pasakė jis. - Štai ką tau pasakysiu. Leisk man palaikyti automo- 
bilį čia iki baigsis įskaitinis laikotarpis. Jeigu aš gausiu nors vieną pažymį 
žemesnį nei “C", parduosiu mašiną Darnelui. Jis ją nupirks; žino, kad už to- 
kią, kokia ji dabar, galėtų gauti vieną gabalą. Ir jos vertė vis kils. - Arnis kiek 
pagalvojo. - Aš tau pasiūlysiu dar geriau. Jeigu aš neatsidursiu semestro pir- 
mūnų sąraše, taip pat ja atsikratysiu. Tai yra aš statau savo automobilį, kad 
gausiu iš matiekos “B" ne tik už ketvirtį, bet ir už visą semestrą. Ką tu į tai? 

- Ne, - tučtuojau atšovė Regina. Ji metė perspėjantį žvilgsnį į vyrą. - Ne- 
sikišk. - Maiklas, jau besižiojąs, užsičiaupė kaukštelėdamas dantimis. 

- Kodėl ne? - paklausė Arnis su apgaulingu švelnumu. 

- Kadangi tai klasta, ir pats tu Žinai, kad tai klasta! - šūktelėjo Regina; 
staiga jos įtūžis tapo kraštutinis ir nevaldomas. - Nebestovėsiu čia tuščiai ir 
nebesiklausysiu tų tavo įžūlybių! Juk aš... Aš keičiau tavo nešvarius vystyk- 
lus! Pasakiau - pašalink jį iš čia, gali juo važinėti, jeigu taip nori, tik nepalik 
čia, kur turėsiu jį matyti! Štai taip! Viskas! 

- Ką tu manai, tėti? - paklausė Arnis. 

Maiklas vėl pravėrė burną ir buvo kažką besakąs. 

- Jis mano tą pat, kaip ir aš, - užbėgo jam už akių Regina. 

Arnis vėl pažvelgė į ją. Juodviejų akys, tokios pat pilkos, susidūrė. 

- Juk nesvarbu, ką aš pasakysiu, tiesa? 

- Aš manau, kad tatai nuėjo jau per to... 

Ji buvo benusisukanti, tvirtai, ryžtingai sučiaupusi lūpas, keistai sutriku- 
siomis akimis. Arnis sugriebė ją už rankos viršum alkūnės. 

- Juk nesvarbu, tiesa? Kadangi, kai dėl ko nors nusprendi, tu nieko nema- 
tai, nieko negirdi, nieko nemąstai. 

- Arni, liaukis! - užriko ant jo Maiklas. 

Arnis spitriojo į Reginą, o ši - į jį. Abiejų žvilgsniai buvo šalti, sustingę. 

- Aš pasakysiu tau, kodėl nenori Žiūrėti į tą automobilį, - tarė jis tuo pa- 
čiu švelniu balsu. - Ne dėl pinigų, kadangi jo dėka esu susietas su darbu, ku- 
rį išmanau ir kuris galiausiai pelnys man pinigų. Tu tai žinai. Ir ne dėl mano 
pažymių. Jie neprastesni nei kada nors anksčiau. Tu tai irgi žinai. Visa esmė 
yra ta, kad tu negali pakęsti, kad nebeturėsi manęs po savo padu, kaip turi 
savo katedrą ir kaip turi jį, - Arnis pamojo atbulu nykščiu į Maiklą, kuris tuo 
pat metu sugebėjo atrodyti piktas, prasikaltęs ir nelaimingas, - kaip turėjai 
mane visąlaik. 

Dabar Arnio veidas buvo įraudęs, plaštakos prie šonų sugniaužtos į 
kumščius. 

- Lieka tik liberali šūdalionė apie tai, kaip šeima drauge viską nuspren- 
džia, drauge viską aptaria, drauge viską suplanuoja. O faktas yra toks, kad tu 
visad man parenki mokyklinius drabužius, mokyklinius batus, kad aš tau vi- 
sad turėdavau paklusti, nors ir nenorėdavau, kad tu nuspręsdavai, kur mes 
vyksime atostogauti, tu jam pasakydavai kada metas keisti automobilius ir 

kiek už juos mokėti. Ką gi, čia vienintelis daiktas, kurio tu negali valdyti, ir 
užtat jo taip, nors užsikrušk, nekenti. 

Ji užsimojus smogė jam per veidą. Svetainėje garsas nuskambėjo tartum 
pistoleto šūvis. Lauke jau sutemo, ir pro šalį it neryškūs šešėliai praslinkda- 
vo automobiliai, jų priekiniai žibintai žėrėjo nelyginant geltonos akys. Kris- 
tina kėpsojo ant asfaltuoto Kaningemų įvažiuojamojo takučio, kaip kadais 
kėpsojo ant Rolando D. Lebėjaus vejos, bet dabar ji atrodė nepalyginamai 
geriau negu tada - atrodė rami ir aukščiau visos tos bjaurios, negarbingos 
šeimyninio barnio scenos. 

Netikėtai Regina Kaningem stulbinančiai pravirko. Panašų reiškinį, paly- 
ginamą su lietumi dykumoje, Arnis per visą savo gyvenimą regėjo vos ke- 
turis ar penkis kartus - ir nėsyk tada jis nebuvo tų ašarų priežastis. 

Motinos ašaros išgąsdino Arnį, kaip jis vėliau prisipažino Deniui, jau 
vien dėl to fakto, jog jos pasirodė. Jau to užteko, tačiau buvo dar kai kas - 
nuo ašarų ji vienu ypu ėmė atrodyti sena, tartum per kelias sekundes būtų at- 
likusi kvantinį šuolį nuo keturiasdešimt penkerių iki šešiasdešimties metų. 
Kietas jos pilkų akių spindesys išblėso ir nusilpo, staiga ašaros pasipylė sk- 
ruostais, kirsdamos sau kelią per makijažą. 

Ji apgraibomis paieškojo ant židinio atbrailos stiklinės su sutaisytu gėri- 
mu, tačiau tik užkliudė ją pirštų galais. Stiklinė nukrito ant grindų ir sudu- 
žo. Neįtikėtina tyla stojo tarp jų - ir nuostabu, kad visa taip toli nuėjo. 

Vis dėlto, nors ir priveikta ašarų, ji sugebėjo ištarti: 

- Nepakęsiu, kad jisai stovėtų mūsų garaže ar ant takučio, Arnoldai. 

- Jis ir nestovės čia, mama, - šaltai atsakė jis, nužirgliojo prie durų, ten 
atsigręžė ir pažvelgė į juos abu. - Dėkui, kad buvote tokie supratingi. Labai 
abiem dėkui. 

Jis išėjo. 


91 / Arnis ir Maiklas 


Kai tu išėjai, 
Gyvenimas aptemo man visai. 
Bet, žinau, vėl visa bus puiku, 
Svilpsiu aš juodu, spindinčiu 
“Kadilaku ". 

- Mūnas Martinas 


Maiklas pasivijo Arnį įvažiuojamajame keliukyje, einantį prie Kristinos. 
Uždėjo ranką jam ant peties. Arnis numetė ją ir ėjo toliau, graibydamasis ki- 
šenėje mašinos rakčiukų. 

- Arni. Prašau. 

Arnis staigiai atsisuko. Mirksnį atrodė, kad padarys tą vakarą visai juo- 
dą, trenkdamas savo tėvui. Paskiau įsitempęs jo kūnas kiek atsileido, ir jis 
atsirėmė nugara į automobilį, paliesdamas korpusą kairiąja ranka, paglosty- 
damas, tartum norėtų pasisemti iš jo stiprybės. 

- Gerai, - pasakė jis. - Ko tau reikia? 

Maiklas pravėrė burną ir paskiau tartum nežinojo, ką pasakyti. Jo veide 
atsispindėjo bejėgiškumas - tai būtų buvę juokinga, jeigu nebūtų buvę taip 
klaikiai siaubinga. Atrodė, jis tartum suseno, iš pakraščių pražilo ir suvargo. 

- Arni, - pratarė jis, tartum įveikdamas besipriešinančio inertiškumo svo- 
rį. - Arni, man taip gaila. 

- Aha, - pasakė Arnis, vėl nusisuko ir atidarė vairuotojo pusės dureles. 
Padvelkė gerai prižiūrimo automobilio kvapu. - Mačiau iš to, kaip tu mane 
užsistojai. 

- Prašau, - pakartojo Maiklas. - Man tai sunku. Sunkiau negu įsivaiz- 
duoji. 

Kažkas jo balse privertė Arnį atsisukti. Tėvo akys buvo kupinos nevilties 
ir nelaimingos. 

- Aš nesakiau, kad norėjau tave užsistoti, - toliau kalbėjo Maiklas. - Ži- 
nai, suprantu ir ją. Mačiau, kaip tu ją spaudei, pasiryžęs pasiekti savo bet ku- 
ria kaina... 

Arnis šiurkščiai nusijuokė. 

- Kitaip tariant, visai kaip 1r ji. 

- Tavo motina dabar patiria gyvenimo permainą, - ramiai pasakė Maik- 
las. - Jai labai sunku. 

Arnis sumirksėjo išpūtęs į jį akis, iš pradžių vos galėdamas patikėti savo 
ausimis. Tartum tėvas jam būtų kažką pasakęs nesuprantama kalba; lyg ta- 
tai būtų turėję ne daugiau ryšio su jų pokalbiu nei beisbolo rungtynių rezul- 
tatai. 

- K-kas? 

- Permaina. Ji bijosi ir per daug geria, o kartais yra fiziškai kamuojama 
skausmo. Ne dažnai, - pridūrė jis, pastebėjęs Arnio veide išgąstį, - 1r ji buvo 
pas daktarą, tačiau šis pasakė, kad viskuo kalta permaina. Bet ji emociškai 
įsiaudrinusi. Tu jos vienintelis vaikas, ir dabartinės būklės, kokios yra, ji su- 
geba matyti tik viena - kad tau visa gerai klostytųsi, nesvarbu, kokia kaina. 

- Ji nori, kad viskas būtų pagal ją. Ir tai nieko nauja. Ji visad šitaip no- 
rėjo. 

- Kad ji mano, jog tau gera tas, ką pati yra nusprendusi, savaime supran- 
tama, - pripažino Maiklas. - Bet kas verčia tave manyti, jog esi kitoks? Ar 
netgi geresnis? Ten, viduje, tu norėjai ją pažeminti, ir ji tai suprato. Aš taip 
pat. 

- Ji tai pradėjo... 

- Ne, pradėjai tu, kai parvažiavai automobilį namo. Juk žinojai, kaip ji 
dėl jo nusistačius. Ir ji teisi dar dėl ko kito. Tu pasikeitei. Nuo tos pirmosios 
dienos, kai grįžai kartu su Deniu namo ir pasakei, kad nusipirkai automobi- 
lį, kaip tik tada tai prasidėjo. Manai, kad tas jai nesukėlė rūpesčio? Arba 
man? Pamatyti, kad tavo vaikui ima ryškėti asmenybės bruožai, kuriuos nė 
nenujautei egzistuojant? 

- Ei, tėti, ką tu! Tai šiek tiek... 

- Mes tavęs visai nebematome, nuolatos dirbi prie savo automobilio ar 
būni išėjęs su Li. 

- Pradedi kalbėti visai kaip ji. 

Staiga Maiklas nusišypsojo, tačiau tai buvo liūdna šypsena. 

- Dėl to tai klysti. Visiškai klysti. Ji kalba, kaip yra įpratusi, ir tu kalbi 
kaip ji, bet aš kalbu kaip vyriokas, vadovaujantis kokiam nors idiotiškam 
Jungtinių Tautų taikos padaliniui, kuriam gresia kolektyviškai gauti į kailį. 

Arnis kiek suglebo; vėl susirado ranka automobilį ir ėmė jį glostyti, glos- 
tyti. 

- Gerai, - pasakė jis. - Manau, suprantu, ką turi galvoje. Nežinau, kodėl 
tau patinka būti jos taip stumdomam, bet tiek to. 

Liūdna, susigėdusi šypsena Maiklo veide išliko - nelyginant šuns, karštą 
vasaros dieną nesėkmingai besivaikiusio švilpiką. | 

- Galbūt kai kurie dalykai ilgainiui tampa gyvenimo būdu. Ir galbūt už 
tai esama atlygių, kurių tu nesupranti, o aš negaliu tau paaiškinti. Pavyz- 
džiui... Na, žinai, aš ją myliu. 

Arnis truktelėjo pečiais. 

- Tad... Kas toliau? 

- Gal pasivažinėsime? 

Arnis atrodė nustebęs, paskiau pamalonintas. 

- Žinoma. Sėskis vidun. Kur nors konkrečiai? 

- Į oro uostą. 

Arnio antakiai kilstelėjo. 

- Į oro uostą. Kodėl? 

- Pakeliui pasakysiu. 

- O kaip Regina? 

- Tavo motina nuėjo miegoti, - ramiai pasakė Maiklas, ir Arnis turėjo 
tiek takto, jog truputėlį nuraudo. 


< 


Arnis vairavo pasitikinčiai ir gerai. Nauji Kristinos koncentruoto spindu- 
lio priekiniai žibintai skrodė ankstyvas sutemas ryškiu, ilgu šviesos tuneliu. 
Jis pravažiavo Gilderių namus, paskiau nuo šviesoforo pasuko kairėn į Guo- 
bų gatvę ir leidosi Džono Ficdžeraldo Kenedžio alėjos linkui. Eismas buvo 
nedidelis. Variklis tyliai burzgė pro naujus išmetamuosius vamzdžius. Prie- 
taisų panelio skalės švytėjo mistine žaluma. 

Įsijungęs radiją, Arnis surado WDIL - AM diapazono Pitsbergo stotį, 
transliuojančią vien senos muzikos įrašus. Džinas Candleris dainavo “Erlo 
kunigaikštį". 

- Ta mažytė važiuoja pasakiškai puikiai, - su nuostaba balse tarė Maik- 
las Kaningemas.. 

- Dėkui, - nusišypsojo Arnis. 

Maiklas giliai įkvėpė oro. 

- Kvepia kaip nauja. 

- Daug ir yra nauja. Tie sėdynių apmušalai man atsiėjo aštuoniasdešimt 
baksų. Dalį tų pinigų, dėl kurių taip draskėsi Regina. Aš nuėjau į biblioteką, 
susiradau daug knygų ir pabandžiau viską nukopijuoti kaip įmanydamas ge- 
riau. Bet nebuvo taip lengva, kaip kam nors galėtų atrodyti. 

- Kodėl? 

- Na, pirmiausia, 58-ųjų “Plimutas Furija"“ nebuvo sumanytas kaip klasi- 
kinis automobilis, tad niekas daug apie jį nerašė, netgi retrospektyviniuose 
leidiniuose apie automobilius - “American Car“, “American Classics"', “Cars 
of the 1950s" ir panašiai. 58-ųjų “Pontiakas"' buvo klasika; tik antrus metus 
leidžiamas “Pontiakas" tapo “Bonevilio"? modelio pagrindu; ir 58-ųjų “T - 
Berdas" su antsparniais nelyginant triušio ausys, man regis, buvo paskutiny- 
sis iš tiesų puikus "Tanderberdas"; o... 

- Nė neįsivaizdavau, kad tu tiek daug Žinai apie senus automobilius, - nu- 
sistebėjo Maiklas. - Ar seniai tuo domiesi, Arni? 

Šis neapibrėžtai truktelėjo pečiais. 

- Siaip ar taip, kita problema buvo ta, kad Lebėjus pagal specialų užsa- 
kymą liepė pakeisti originalų Detroito serijinį modelį - vienas dalykas. “Pli- 
mutas' neišleisdavo raudonai baltų “Furijų", o aš bandžiau atstatyti automo- 
bilį daugiau tokį, kokį buvo užsakęs Lebėjus. Tad daug ką turėjau daryti pa- 
sikliaudamas nuojauta. 

- Kodėl tu jį nori atstatyti tokį, kokį turėjo Lebėjus? 

Vėl tas pats neapibrėžtas pečių judesys. 

- Nežinau. Tiesiog man atrodo, kad taip teisingiausia. 

- Na, man regis, tu velniškai šauniai padirbėjai. 

- Dėkui. 

Tėvas pasilenkė prie jo, žvelgdamas į prietaisų skydelį. 

- Velniai rautų, - pasakė Maiklas. - Tokio daikto niekad anksčiau nema- 
čiau. 

- Ko? - Arnis žvilgtelėjo žemyn. - Ak. Hodometro. 

- Jis sukasi atgal, tiesa? | 

Hodometras iš tiesų sukosi atgal; tuo metu, lapkričio 1-ąją, jis rodė 79 
500 1r kažkiek mylių. Maiklui tebežiūrint, mylių dešimtųjų dalių indikato- 
rius persisuko nuo 0,2 iki 0,1 1r iki 0. Kai jis vėl sugrįžo prie 0,9, esamos 
mylios per vieną pasislinko atgal. 

Maiklas nusijuokė. 

- Va, vienas dalykas, dėl kurio neapsižiūrėjai, sūnau. 

Arnis vos vos nusišypsojo. 

- Teisybė, - sutiko jis. - Vilis sako, kad kažkur persikryžiavęs trosas. Ne- 
manau, kad varginsiuos jį atkeisti. Jėga turėti hodometrą, kuris sukasi atgal. 

- Ar jis tikslus? 

- A? 

- Na, jeigu tu nuvažiuosi nuo namų iki stoties aikštės, ar jis atims iš 
bendro skaičiaus penkias mylias? 

- O, - atsakė Arnis, - suprantu tave. Ne, jis visai netikslus. Atsisuka atgal 
dvi ar tris mylias sulig kiekviena nuvažiuota mylia. Kartais daugiau. Anks- 
čiau ar vėliau spidometro trosas nutrūks, ir kai aš jį pakeisiu, savaime susit- 
varkys ir tai. 

Maiklas, kuriam pačiam per visą laiką sykį ar du buvo nutrūkęs spido- 
metro trosas, žvilgtelėjo į adatėlę, klausydamasis, ar nesigirdi charakteringo 
brazgesio, pranašaujančio gedimą. Bet adatėlė tvirtai laikėsi šiek tiek virš 

keturiasdešimties. Atrodo, spidometras veikė be priekaištų, tik hodometras 
kvailiojo. Ir nejaugi Arnis įsitikinęs, kad spidometrą ir hodometrą suka tie 
patys trosai? Tikriausiai ne. 

Jis nusijuokė ir pasakė: 

- Tai keista, sūnau. 

- Kodėl į oro uostą? - paklausė Arnis. 

- Ketinu tau nupirkti kvitą už vietą stovėti trisdešimt dienų parkavimo 
aikštelėje, - pasakė Maiklas. - Penki doleriai. Pigiau negu Darnelo garaže. Ir 
galėsi kada panorėjęs pasiimti automobilį. Į oro uostą reguliariai kursuoja 
autobusai. Po teisybei, ten jų maršruto pabaiga. 

- Dieve šventas, tai kvailiausia, ką kada nors esu girdėjęs! - sušuko Ar- 
nis. Jis įsuko į apvažiuojamąjį keliuką aplinkui drabužių valyklą. - Turėsiu 
dvidešimt mylių važinėti į oro uostą, kai man prireiks pasiimti savo automo- 
bilį? Čia tartum kažkas iš “Kliuvinio -22"*! Ne! Jokiu būdu! 

Jis norėjo dar kažką pridurti, tačiau staiga pasijuto nutvertas už sprando. 

- Paklausyk, - tarė Maiklas. - Aš tavo tėvas, tad išklausyk mane. Tavo 
motina-buvo teisi, Arni. Per pastaruosius porą mėnesių tu tapai neprotaujan- 
tis - daugiau negu neprotaujantis. Tu tapai tiesiog keistas. 

- Paleisk mane, - pasakė Arnis, stengdamasis išsimuistyti iš tėvo 
gniaužto. 

Maiklas jo nepaleido, tačiau laikė suspaudęs kiek švelniau. 

- Aš tau viską išaiškinsiu, - kalbėjo jis toliau. - Taip, iki oro uosto toli va- 
žiuoti, bet už tą pačią ketvirtinę, kurią sumoki, kad nusigautum pas' Darne- 
lą, pateksi ir čia. Yra ir arčiau mokamų parkavimo aikštelių, bet mieste pa- 
sitaiko vagysčių ir vandalizmo atvejų. Atvirkščiai, prie oro uosto visai 
saugu. 

- Jokia vieša parkavimo aikštelė nėra saugi. 

- Antra, tai pigiau negu mokamose miesto parkavimo aikštelėse ir kur 
kas pigiau nei pas Darnelą. 

- Ne čia esmė, ir tu tai Žinai! 

- Galbūt tu ir teisus, - sutiko Maiklas. - Tačiau tu irgi kai ko nematai, Ar- 
ni. Tikrosios esmės. 

- Na tai gal man pasakysi, kur tikroji esmė. 

- Gerai, pasakysiu. - Maiklas minutėlę nutilo, įdėmiai žvelgdamas į sūnų. 
Kai prabilo, jo balsas buvo tylus ir lygus, skambėjo mažne kaip sklindanti iš 
radijo muzika. - Podraug su bet kokiu supratimu apie tai, kas protinga, tu, re- 
gis, visiškai praradai perspektyvos nuovoką. Tau jau beveik aštuoniolika, 
paskutiniuosius metus lankai viešąją mokyklą. Manau, tu apsisprendei nes- 
toti į Horliksą; mačiau, kokias esi parsinešęs koledžų brošiūras... 

- Ne, aš nesiruošiu stoti į Horliksą, - pasakė Arnis jau kiek ramensiu bal- 
su. - Po viso šito tikrai ne. Tu neįsivaizduoji, kaip aš noriu ištrūkti iš namų. 
O gal ir įsivaizduoji. 


* Džozefo Helerio (Joseph Heller) satyrinis romanas, išjuokiantis biurokratijos, 
ypač karinės, nesąmones. 

- Taip, įsivaizduoju. Ir galbūt taip bus geriausia. Geriau negu toji nuola- 
tinė trintis tarp tavęs ir motinos. Aš tik prašau, kad jai dar nieko nesakytum; 
palauk, iki turėsi paduoti stojamuosius dokumentus. 

Arnis truktelėjo pečiais, nieko nepažadėdamas. 

- Tu turbūt pasiimsi savo automobilį koledžan, žinoma, jeigu jis d>: 
Žiuos... 

- Jis važiuos. 

- „ir jeigu tame koledže bus leidžiama pirmo kurso studentams laiky.. 
automobilius bendrabučių teritorijoje. 

Arnis grįžtelėjo į tėvą, tiek nustebęs - nustebęs ir sunerimęs, jog pamir 
teberusenantį pyktį. Tokios galimybės jis nebuvo numatęs. 

- Aš nestosiu į tokį koledžą, kuris draus man turėti ratus, - galiausiai pi 
sakė jis kantriai pamokomu tonu - lyg auklėtojas, kalbantis su protiškai atsi- 
likusių vaikų klase. 

- Matai? - paklausė Maiklas. - Ji teisi. Rinktis koledžą priklausomai nuc 
j0 politikos naujokų ir automobilių atžvilgiu yra visiškai neracionalu. Tu pz 
metei galvą dėl to automobilio. 

- Aš ir nesitikėjau, kad tu mane suprasi. 

Mirksnį Maiklas tvirtai sučiaupė lūpas. 

- Šiaip ar taip, kas čia tokio nukakti iki oro uosto autobusu pasiimti +. 
tomobilio, jeigu norėsi pavėžinti Li? Sutinku, tai nepatogumas, bet ne toks 
jau didelis. Pirmiausia, tai reiškia, kad juo nesinaudosi be būtino reikalo, 
taip sutaupysi pinigus, kuriuos išleistum benzinui. Tavo motina galė: 
džiaugtis mažute pergale - jai nereikės į jį žiūrėti. - Maiklas pritilo ir paskiau 
nusišypsojo ta pačia liūdna šypsena. - Ji į tai nežiūri kaip į mėtomus pinigus, 
mes abu tą žinome. Ji mato tai kaip tavo pirmą ryžtingą žingsnį tolyn nuo 
jos... Nuo mūsų. Manau, ji... O, šūdas, aš nežinau. 

Jis nutilo, žvelgdamas į sūnų. Arnis irgi įrėmė į jį akis. 

- Pasiimk jį kartu su savimi į koledžą; jeigu ir išsirinksi tokį, kur bendra- 
bučių teritorijoje neleidžiama naujokams laikyti automobilių, visad galima 
rasti išeitį... 

- Pavyzdžiui, parkuoti oro uoste? 

- Taip. Panašiai. Kai savaitgaliais parvažiuosi namo, Regina taip džiaug- 
sis tave matydama, jog nebeužsimins apie automobilį. Velnias! Tikriausiai ji 
išeis laukan ant įvažiuojamojo keliuko ir padės tau jį plauti ir vaškuoti, kad 
tik sužinotų, kaip tau sekasi. Dešimt mėnesių, ir viskas baigsis. Vėl šeimoje 
stos taika. Nagi, Arni, važiuok! 

Arnis išvažiavo iš drabužių valyklos kiemo ir įsiliejo į miesto transporto 
eismą. 

- Ar jis apdraustas? - staiga paklausė Maiklas. 

Arnis nusijuokė. 

- Tu juokauji? Jeigu šioje valstybėje neturi atsakomybės draudimo ir pa- 
puoli į avariją, kopai tave sunaikins. Be atsakomybės draudimo liksi kaltas, 
net jeigu tas kitas automobilis būtų nukritęs ant tavęs iš dangaus. Tai vienas 
iš būdų, kurio padedami šūdžiai Pensilvanijoje atbaido vaikinus nuo kelių. 

Maiklas pagalvojo, ar nepasakius Arniui, kad neproporcingai aukštas pa- 
sibaigusių mirtimi nelaimingų atsitikimų rodiklis - 41 procentas - buvo su- 
sijęs su vairuotojais paaugliais (netrukus po to, kai Arnis nusipirko automo- 
bilį, Regina jam perskaitė tą statistiką iš sekmadieninio laikraščio priedo, 
išskanduodama skaičių apokaliptiškais tonais: “Keturias - dešimt - vienas 
pro - centas!"), tačiau paskiau nusprendė, kad čia ne tai, ką Arnis norėtų 1š- 
girsti... ypač tokios kaip dabar nuotaikos. 

- Tiktai atsakomybės? 

Juodu važiavo pro šviesą atspindintį ženklą su nuoroda KAIRIOJI 
JUOSTA Į ORO UOSTĄ. Arnis įjungė mirksintį posūkio žibintą ir persiri- 
kiavo eismo juostose. Maiklui tartum kiek palengvėjo. 

- Draudimo susidūrimo atvejui tau neišduos, kol neturi dvidešimt viene- 
rių. Tikrai; tos sušiktos draudimo kompanijos visos turtingos kaip Krezai, ta- 
čiau nenori apsiimti padengti tavo nuostolių, jeigu įmokos nėra siaubingai jų 
naudai. - Arnio balse nuskambėjo karti, irzloka gaidelė, kokios Maiklas 
anksčiau niekad nebuvo girdėjęs, ir nors jis nieko nepasakė, buvo šiek tiek 
nustebintas ir sunepatogintas savo sūnaus žodžių repertuaru - spėjo, kad Ar- 
nis tokią kalbėseną vartojo su savo bendraamžiais (ar bent šitaip jis prisipa- 
žino Deniui Gilderiui, matyt, visiškai nežinodamas, kad iki paskutiniųjų mo- 
kyklos metų Arnis iš tikrųjų neturėjo jokių bendraamžių draugų, išskyrus 
Gilderį), tačiau niekad taip nebuvo kalbėjęs su Regina ir juo pačiu. 

- Neturi reikšmės ir tavo kaip vairuotojo praeitis nei išsilavinimas, - tęsė 
Arnis. - Priežastis, kodėl negali apsidrausti nuo susidūrimo, ta, kad jų suk- 
ruštos statistinės lentelės rodo, kad tu negali to padaryti. Galėsi šitaip apsid- 
rausti tiktai sukakęs dvidešimt vienerių, jeigu tik sutiksi pakloti didžiulius 
pinigus - paprastai baigiasi tuo, kad jų premijiniai sudaro daugiau nei kai- 
nuoja pats automobilis, kol dar neturi dvidešimt trejų ar panašiai, arba nesi 
vedęs. O taip, šūdžiai viską suskaičiavę. Žino, kaip tave apiplėšti. 

Priekyje suspindo oro uosto šviesos, mistiški mėlyni žiburėliai, lygiagre- 
tėmis linijomis nužymintys pakilimo- -nutūpimo takus. 

- Jeigu mane kas nors paklaustų, kokia žemiausia žmogaus, gyvenimo pa- 
kopa, aš pasakyčiau - draudimo agentas. 

- Tu gerai išstudijavęs šį klausimą, - pakomentavo Maiklas. Nedrįso pa- 
sakyti ką nors daugiau; Arnis, atrodė, tik ir laukia, kad vėl galėtų įpulti į 
naują įsiūčio priepuolį. 

- Aš aplankiau penkias skirtingas draudimo kompanijas. Kad ir ką mama 
sakytų, aš nesiskubinu švaistytis pinigais. 

- Ir geriausia, kas tau pasisekė - tai išsirūpinti atsakomybės draudimą? 

- Aha, taigi. Šeši šimtai penkiasdešimt dolerių per metus. 

Maiklas švilptelėjo. 

- Teisingai, - sutiko Arnis. 

Dar vienas mirksintis ženklas su nuoroda, kad dvi kairiosios juostos ve- 
da į parkingus, dešiniosios - į išvykstančiųjų peronus. Prie įvažiavimo į par- 
kavimo aikštelę, kelias vėl dalinosi. Iš dešinės buvo automatiniai vartai, kur 
išsimušdavai bilietą trumpam stovėjimui. Iš kairės stūksojo stiklinė būdelė, 

kur sėdėjo parkavimo aikštelės sargas, kuris žiūrėjo nespalvotą televizorių ir 
rūkė cigaretę. 

Arnis atsiduso. 

- Gal tu ir teisus. Ko gero, tai geriausias sprendimas. 

- Žinoma, taip, - pasakė Maiklas, lengviau atsikvėpdamas. Arnis dabar 
kalbėjo vėl panašiau į save, ir tas kietas jo akių spindesys pagaliau išnyko. - 
Dešimt mėnesių, ir viskas. 

- Na taip. 

Jis privažiavo prie būdelės, ir sargas, jaunas vaikinas juodai oranžiniu vi- 
durinės mokyklos sviteriu su Libertivilio raidėmis ant kišenių atstūmė stik- 
linę pertvarą ir išsilenkė laukan. 

- Kuo galiu padėti? 

- Norėčiau bilietėlio trisdešimčiai dienų, - pasakė Arnis, siekdamas kiše- 
nėn piniginės. 

Maiklas sulaikė Arnio ranką. 

- Tai mano dovana, - pasakė jis. 

Arnis švelniai, tačiau atkakliai pastūmė ranką ir išsiėmė piniginę. 

- Tai mano automobilis, - pasakė jis. - Ir aš moku už save. 

- Aš tik norėjau... - pradėjo Maiklas. 

- Žinau, - pasakė Arnis. - Bet aš rimtai kalbu. 

Maiklas atsiduso. 

- Suprantu tave. Tave ir tavo motiną. Visa bus gerai, jei neprieštarausi 
man. 

Arnis mirksnį suspaudė lūpas, paskiau nusišypsojo. 

- Na... Aha, - pasakė. 

Juodu pažvelgė vienas į kitą ir susijuokė. 

Tą pat akimirką Kristina užgeso. Iki tol variklis dirbo be priekaištų. Da- 
bar jis paprasčiausiai užgeso; užsidegė raudonos alyvos lygio ir amperažo 
lemputės. | 

Maiklas pakėlė antakius. 

- Kas atsitiko? 

- Nežinau, - atsakė Arnis susiraukdamas. - Anksčiau niekad to nepasitai- 
kydavo. 

Jis pasuko rakčiuką, ir variklis iškart užsivedė. 

- Matyt, nieko, - pasakė Maiklas. 

- Reiks vėliau šią savaitę patikrinti degimą, - suniurnėjo Arnis. Jis spus- 
telėjo akceleratorių ir atidžiai klausėsi. Ir tą mirksnį Maiklas pagalvojo, kad 
Arnis dabar visai nepanašus į jo sūnų. Atrodė kaip kažkas kitas, kažkas daug 
vyresnis ir stipresnis. Maiklą krūtinėje bjauriai smilktelėjo baimė. 

- Ei, jums reikia to bilieto ar ketinate čia sėdėti kiaurą naktį ir šnekėti 
apie degimą? - paklausė aikštelės sargas. Jis pasirodė Arniui lyg pažįstamas 
- kaip tat būna su žmonėmis, kuriuos matai mokyklos koridoriuose, bet ne- 
turi su jais nieko bendra. 

- O taip. Atsiprašau. - Arnis padavė sargui penkių dolerių banknotą, o šis 
jam - terminuotą bilietėlį. 

- Aikštelės gale, - nurodė sargas. - Pasistenk jį pratęsti penkios dienos iki 
mėnesio pabaigos, jeigu nori gauti tą pačią vietą. 

- Gerai. 

Arnis nuvairavo į aikštelės galą. Jiems pravažiuojant po gaubtuotais nat- 
rio lanko žibintais, Kristinos šešėlis tai padidėdavo, tai sumažėdavo. Jisai su- 
rado tuščią vietą. Išjungęs variklį, susiraukė ir susiėmė ranka už strėnų. 

- Tave vis dar tai vargina? - paklausė Maiklas. 

- Truputėlį, - atsakė Arnis. - Buvo jau beveik praėję, bet vakar vėl atsi- 
naujino. Matyt, ką nors ne taip pakėliau. Nepamiršk užspausti savo durelių. 

Juodu išlipo ir užrakino dureles. Lauke Maiklas pasijautė geriau - pa- 
sijautė arčiau savo sūnaus, ir (kas gal buvo lygiai tiek pat svarbu) jam jau 
mažiau atrodė, kad suvaidino bejėgiško kvailelio su skambalėliais padabin- 
ta kepure vaidmenį anksčiau įvykusiame kivirče. Lauke jis pasijautė lyg kaž- 
ką - galbūt daug ką - išgelbėjęs iš nakties. 

- Pažiūrėsime, kiek greitas tasai autobusas, - pasakė Arnis ir juodu, drau- 
giškai susiglaudę, per parkavimo aikštelę nužingsniavo oro uosto terminalo 
linkui. 

Kelionės į oro uostą metu Maiklas susidarė nuomonę apie Kristiną. Jam 
padarė įspūdį Arnio atlikti restauravimo darbai, bet nepatiko pats automobi- 
lis - didžiai nepatiko. Subarė save, jog tokie jausmai dėl negyvo daikto juo- 
kingi, bet antipatija vis tiek liko - didelė ir neklystama, kaip kąsnis gerklėje. 

Antipatijos ištakas buvo neįmanoma nustatyti. Automobilis labai sud- 
rumstė šeimos santarvę, ir Maiklas spėjo, kad čia tikroji priežastis... bet ne 
tik. Jam nepatiko, kaip Arnis atrodė, kai sėdėjo prie vairo: kažkoks arogan- 
tiškas ir podraug įžeidus, nelyginant silpnas karalius. Bejėgiškumas, kai nir- 
šo dėl draudimo... tas jo vartotas bjaurus, klausą rėžiantis žodis “šūdžiai"... 
netgi tai, kaip automobilis užgeso, kai juodu susijuokė. 

Ir tas kvapas. Iškart jo nepajusdavai, bet vis dėlto jis tvyrojo viduje. Ne 
naujų sėdynės apmušalų - tas kvapas buvo visai malonus; ne, už jo galėjai 
justi kažkokį priekvapį, aitrų, bemaž (bet nevisai) slaptą. Seną kvapą. Ką gi, 
tarė sau Maiklas, automobilis juk senas, kodėl, dėl Dievo, tu nori, kad jis 
kvepėtų kaip naujas? Ir tai savaime suprantama. Nepaisant išties fantastiško 
Arnio atlikto restauracinio darbo, “Furija" buvo dvidešimties metų senumo. 
Tas aitrus pelėsių kvapas galbūt ėjo nuo senų bagažinės apmušalų ar nuo se- 
nų demblių po grindų kilimėliais; o gal nuo originalaus kamšalo po šviesiais, 
naujais sėdynių apmušalais. Tiesiog senatvės kvapas. 

Ir vis dėlto tas priekvapis, silpnas ir kažkaip keliantis šleikštulį, nedavė 
jam ramybės. Tartum plūstelėdavo ir išnykdavo bangomis, dažnai labai 
stipriomis, o kitais kartais visai neužuodžiamomis. Atrodė, neturėjo jokio 
konkretaus šaltinio. Kai sustiprėdavo, padvelkdavo lyg pūvančia maita ko- 
kio mažo gyvūno - katės, švilpiko, voverės, - įlindusio bagažinėn ar karka- 
san ir tenai nudvėsusio. 

Maiklas didžiavosi savo sūnaus nuveiktu darbu... Ir labai džiaugėsi išli- 
pęs iš jo automobilio. | 

99 / Sendis 


Pirma ėjau pro šalį, 
Paskiau važiavau pro šalį. 
Ir važiuot buvo smagiau 
pro šalį, 
nes grojo radijas. 
- Džonatanas Ričmondas ir 
“Modern Lovers" 


Parkavimo aikštelės sargu tą vakarą - po teisybei, kiekvieną vakarą nuo 
šeštos iki dešimtos - dirbo jaunikaitis, pavarde Sendis Galtonas, vienintelis 
iš artimų Badžio Repertono chuliganaujančių draugelių, kuris nebuvo rū- 
komojoje zonoje aną dieną, kai Repertoną pašalino iš mokyklos. Arnis jo 
neatpažino, bet Galtonas Arnį atpažino. 

Badis Repertonas, išmestas iš mokyklos ir neparodęs jokio suinteresuo- 
tumo pradėti procedūras, kurių dėka gal būtų buvęs priimtas atgal nuo pa- 
vasario semestro pradžios sausyje, stojo dirbti degalinėn, priklausančiai Do- 
no Vanderbergo tėvui. Per kelias savaites, kurias ten dirbo, griebėsi nema- 
žo skaičiaus gana tipiškų kombinacijų - nusukdavo grąžą nuo klientų, kurie 
atrodė pernelyg skubantys, kad pasirūpintų perskaičiuoti jo sugrąžintus 
banknotus, išdykaudavo su restauruotėmis (tai yra paskaičiuodavo klientams 
kaip už naują padangą, o uždėdavo restauruotąją, ir tokiu būdu susižerdavo 
kišenėn skirtumą nuo penkiolikos iki šešiasdešimties dolerių), panašiai va- 
liūkaudavo su naudotomis dalimis, taip pat pardavinėdavo techninės apžiū- 
ros lipdukus vaikinams iš vidurinės mokyklos ir netoliese esančio Horlikso 
universiteto - vaikinams, žūt būt besistengiantiems išsaugoti savo grabus ke- 
liuose. 

Degalinė veikė visą parą, ir Badis Repertonas dirbo naktinėje pamainoje 
- nuo devynių vakaro iki penktos ryto. Apie vienuoliktą valandą dažnai ten 
užsukdavo Mūčis Velčas ir Sendis Galtonas - atburgzdavo senu, aplamdytu 
Sendžio “Mustangu"'; kartais savuoju “Fairberdu", būdavo, užvažiuos Ričis 
Trelonis; ir, žinoma, nuolatos čia šmižinėdavo Donas - kai neskaičiuodavo 
varnų mokykloje. Iki vidurnakčio bet kurią savaitės vakarą susirinkdavo 
koks šešetas ar aštuonetas vaikinų - sėdinėdami kontoroje, jie gurkšnodavo 
alų iš nešvarių arbatinių puodelių, siuntė ratu butelį Badžio viskio, rūkyda- 
vo žolytę, o gal ir po truputėlį hašišą, bezdėdavo, pasakodavo nešvankius 
anekdotus, vienas per kitą girdavosi, kiekon apželtukių jiems pavykę patek- 
ti, o gal ir padėdavo Badžiui krapštinėtis prie kokios nors tuo metu pakeltos 
smulkiam remontui mašinos. 

Lapkričio pradžioje, per vieną iš tų vėlyvų vakarinių sambūrių, Sendis at- 
sitiktinai užsiminė, kad Arnis pastatė savo mašiną ilgalaikio saugojimo aikš- 
telėn šalia oro uosto. Tiesą sakant, yra išsipirkęs trisdešimties dienų bilietėlį. 

Badis, kuris paprastai per tąsias vėlyvas vyriškas vakarones laikydavosi 
niūriai nuošaly, staiga nusvėrė savo pigią plastikinę kontoros kėdę ant visų 

keturių kojų ir su trenksmu pastatė “Texas Driver“* butelį ant stiklo valytu- 
vų spintelės. 

- Ką tu pasakei? - paklausė jis. - Kaningemas? Senasis Pimpiaveidis? 

- Aha, - patvirtino Sendis, nustebęs ir šiek tiek sunerimęs. - Jis pats. 

- Ar tikrai žinai? Tas bernas, per kurį aš išlėkiau iš mokyklos? 

Su didėjančia baime Sendis pažvelgė į jį: 

- Aha. O kas? 

- Ir jis išsipirko bilietėlį trisdešimčiai dienų. Taigi yra pastatęs mašiną 1l- 
galaikio saugojimo aikštelėje? 

- Aha. Galbūt jo tėvai nenori, kad jis ją laikytų... 

Sendis nutilo. Badis Repertonas šypsojosi. Nebuvo tai malonus vaizdas, 
toji šypsena, ir ne vien todėl, kad apnuoginti dantys jau buvo begendantys. 
Sakytum, kažkur atgijo ir užkriokė kažkokia baisi mašinerija, imdama suk- 
tis vis didėjančiu greičiu. š 

Badis pažvelgė į Doną, paskiau į Mūčį Velčą ir toliau į Ričį Trelonį. Sie 
irgi sužiuro į jį, susidomėję ir šiek tiek išsigandę. 

- Pimpiaveidis, - pakartojo jis minkštu, sužavėtu balsu. - Senasis Pimpia- 
veidis gavo savo mašinai techninės apžiūros pažymą, o jo bailūs tėtušiai pri- 
vertė jį parkuotis oro uoste. 

Badis nusijuokė. 

Mūčis ir Donas susižvalgė - šiek tiek neramiai ir podraug smalsiai. 

Badis palinko prie jų, alkūnėmis atsirėmęs į kelius. 

- Klausykitės, - tarė jis. 


93 / Arnis ir Li 


Šit važiuoju aš automobiliu, 
Salimais mergužėlė mana. 
Vis kas mylią bučiuot ją mėginu, - 
Ir pašėlusiai man smagu - 
Tyliai sau radiją grot, 
Kelio be tikslo ieškot. 

- Čakas Beris 


Iš automobilio radijo skambėjo WDIL stotis, Dajonas savo tvirtu, gatvi- 
niu balsu plėšė “Viliokė Sjū“, bet nė katras iš juodviejų nesiklausė. 

Jo ranka įsmuko po jos sportinukais ir susirado puikią krūtų švelnybę su 
stangriais, sutvirtėjusiais nuo jaudulio speneliais. Ji alsavo tankiai, su pertrū- 
kiais. Ir pirmąsyk jos ranka nuklydo tenai, kur jis troško, kur buvo reikalin- 
ga -jam į pilvo apačią, ir ten spaudinėjo, smaukinėjo ir slankiojo - be patir- 
ties, bet pakankamai karštai, kad išlygintų šį trūkumą. 


* “Teksaso vairuotojas" (angl.) - gėrimo pavadinimas (žr. toliau tekste). 

Jis pabučiavo ją, 1r jos burna plačiai prasivėrė, čia pat atsirado jos liežu- 
vis, ir bučinys atgaivino tartum miško po lietaus aromatas. Jautė jos jaudulį, 
karščiu tvoskiantį įsiaudrinimą. 

Pasilenkė prie jos, prisispaudė visu kūnu, ir mirksnį pajuto, kaip ji atsi- 
liepia nekalta, tyra aistra. 

Paskiau ji pabėgo. 

Įsižiebė Kristinos lubų lemputė, labai trumpam, keleivio pusės durelės 
dunktelėjo užsitrenkdamos, lemputė vėl užgeso. Arnis liko sėdėti kiek deši- 
niau vairo susvaigęs ir apstulbęs. 

Kelias sekundes dar palaukė, nevisai suvokdamas, kas atsitiko, ir dargi 
pirmą mirksnį nesuvokdamas, kur besąs. Jo kūnas buvo visiškai išskydęs - 
jausmų ir keistų fizinių reakcijų, perpus nuostabių, perpus baisių, jaukalynė. 
Lytines liaukas skaudėjo, varpa buvo kieta it geležies strypas; kiaušelius bu- 
kai tvinkčiojo. Juto, kaip gyslomis didžiule sparta išplinta adrenalinas - 
aukštyn žemyn, visur aplinkui. 

Jisai suspaudė kumštį ir smarkiai trenkė sau į šlaunį. Paskiau sėdyne pri- 
sislinko prie durelių i ir išlipo laukan. 

Li stovėjo prie pat Sankasos krašto, Šueiadama:? žemyn į tamsą. Vidury 
tos tamsos ryškiame šviesos stačiakampyje per naktį žengė Silvestras Stalo- 
nė, vilkintis jauno 1930 metų profsąjungų lyderio kostiumu. Vėl Arnį apė- 
mė tas pats jausmas, kad gyvena kažkokiame stebuklingame sapne, kuris bet 
kuriuo momentu gali pereiti į košmarą... Galbūt jau dabar tatai buvo prasi- 
dėję. 

Ji stovėjo pernelyg arti krašto - jis paėmė ją už alkūnės ir švelniai patrau- 
kė atgal. Gruntą čia sudarė sausi, trupantys grumstai. Nebuvo nei tvorelės, 
nei turėklų. Žemė pakraštyje smukteltų, ir Li nulėktų žemyn; šlepteltų kaž- 
kur tarp priemiesčio statybų, padrikai išsibarsčiusių apie Libertivilio įvažiuo- 
jamąjį kino teatrą. 

Nuo neatmenamų laikų Sankasa buvo vietinių įsimylėjėlių priebėga, pra- 
sidedanti nuo Stensono kelio pabaigos - ilgo, vingiuojančio dviejų juostų as- 
falto ruožo, iš pradžių pasukančio iš miesto, paskiau sugrįžtančio atgal į jį 1r 
aklai užsibaigiančio Libertivilio Aukštumose, kur kadais būta fermos. 

Buvo lapkričio 4-oji, ir lietus, kuris prasidėjo anksčiau tą šeštadienio va- 
karą, virto lengva šlapdriba. Juodu ant Sankasos buvo visiškai vieni ir galė- 
jo nemokamai (nors ir be garso) žiūrėti įvažiuojamajame kino teatre de- 
monstruojamą filmą. Arnis nusivedė ją atgal į automobilį, - ši sugrįžo gana 
mielai, - įsitikinęs, kad ant jos skruostų ištirpęs sniegas. Ir tiktai viduje, nu- 
tviekstame vaiduokliškai žalio prietaisų skydelio švieselių gaiso, jis išvydo, 
kad mergina verkia. 

- Kas yra? - paklausė jis. - Kas ne taip? 

Ji papurtė galvą ir dar stipriau pravirko. 

- Ar aš... Gal verčiau tave daryti, ko nenori? - Jis nurijo seilę ir prisivertė 
paklausti: - Šitaip mane lytėti? 

Ji vėl papurtė galvą, bet Arnis nebuvo tikras, ką tatai reiškia. Apkabino 
ją - nerangiai ir susirūpinęs. O kažkur sąmonės užkaboryje nedavė ramybės 
mintis ir apie tai, kad jis dar neuždėjęs Kristinai Žieminių padangų. 

- Aš niekad šito nedariau jokiam berniukui, - pasakė ji įsikniaubus jam į 
petį. - Aš pirmąsyk taip lytėjau... supranti. Aš tai dariau, nes to norėjau. Nes 
to norėjau, štai ir viskas. 

- Tad kas yra? 

- Aš negaliu... Čia. - Žodžiai nuskambėjo pamažu ir sunkiai, po vieną 
skyrium, bemaž jai siaubingai prisiverčiant. 

- Ant Sankasos? - paklausė Arnis, dairydamasis aplink ir kvailai mąsty- 
damas, kad, rasi, ji pagalvojo, kad jis iš tiesų ją atsivežė tam, kad juodu ga- 
lėtų nemokamai pažiūrėti F. I. S. T.* 

- Šitame automobilyje! - išrėkė ji staiga. - Negaliu su tavimi mylėtis ši- 
tame automobilyje! 

- A? - išpūtė jis akis it perkūno trenktas. - Apie ką tu kalbi? Kodėl ne- 
gali? 

- Todėl... Todėl... Kad aš nežinau! - Ji bandė dar kažką pasakyti, bet pas- 
kiau iš naujo apsipylė ašaromis. Arnis vėl priglaudė Li prie savęs 1r laikė, 
kol ši nenusiramino. 

- Tiesiog aš nežinau, katrą iš mūsų labiau myli, - pasakė Li, kai vėl įsten- 
gė kalbėti. 

- Tai... - Arnis stabtelėjo, papurtė galvą, nusišypsojo. - Li, juk tai bepro- 
tybė. 

- Nejaugi? - paklausė ji, tyrinėdama jo veidą. - Su katra iš mudviejų tu 
praleidi daugiau laiko? Su manimi... Ar su ja? 

- Tu turi omeny Kristiną? - Jis apsidairė aplinkui, šypsodamasis tąja sut- 
rikusia šypsena, kurią ji galėdavo palaikyti arba gražia ir miela, arba baisiai 
nekenčiama, o kartais podraug tokia ir tokia. 

- Taip, - vos girdimai atsakė ji, - ją. - Pažvelgė Žemyn sau į rankas, kaip 
negyvas gulinčias ant mėlynų vilnonių kelnių. - Tikriausiai šitai kvaila. 

- Aš praleidžiu kur kas daugiau laiko su tavimi, - pasakė Arnis ir papur- 
tė galvą. - Tai beprotybė. O gal normalu - galbūt man tik taip atrodo, jog tai 
beprotybė, nes dar nesu turėjęs merginos. - Jis ištiesė ranką ir palietė pro 
prasegtą paltą ant peties krentančius plaukus. Ji vilkėjo sportinukę su užra- 
šu LIBERTIVILIS ARBA MIRTIS, ir pro ploną medvilnę gundančiai styro- 
jo speneliai, nuo kurių vaizdo Arniui šiek tiek susisuko galva. - Maniau, kad 
merginos pavyduliauja dėl kitų merginų, o ne dėl mašinų. 

Li trumpai susijuokė. 

- Tu teisus. Tikriausiai tai todėl, jog tu dar nesi turėjęs merginos. Auto- 
mobiliai tai ir yra merginos. Ar tu to nežinojai? 

- O, liaukis... 

- Tai kodėl jos nepavadinai Kristoferiu? - Ir ji staiga stipriai trenkė atvi- 
ru delnu į sėdynę. Arnis susiraukė. 

- Liaukis, Li. Nereikia. 


* Režisieriaus Normano Džuisono (Norman Jewison) filmas su Silvestru Stalo- 
ne (1978). Santrumpa - vienos išgalvotos profsąjungos pavadinimas ir išver- 
tus reiškia “Kumšti"". 

- Ką, nepatinka, kad pliaukštelėjau tavo mergytę? - staiga netikėtai tul- 
žingai paklausė ji. Paskiau pastebėjo įskaudintą jo žvilgsnį. - Atleisk, Arni, 
aš nenorėjau. 

- Nejaugi? - paklausė jis, žvelgdamas į ją bejausmiu veidu. - Regis, šio- 
mis dienomis mano automobilis nepatinka niekam - tau, mano tėčiui ir ma- 
mai, netgi Deniui. Dirbdamas prie jo, nusivariau nuo subinės, 0 jis visiems 
nieko nereiškia. 

- Man šį tą reiškia, - švelniai pasakė ji. - Pastangas, kurių jis pareikala- 
vo. 

- Aha, - niūriai tarė jis. Aistra, karštis išnyko. Pajuto paširdyje šaltį ir 
lengvą šleikštulį. - Klausyk, verčiau važiuojam. Neturiu žieminių padangų. 
Tavo tėvai pagalvos, kad labai įdomu - išvažiavome pažaist kėgliais, o pas- 
kiau įstrigome Stensono Kelyje. 

Ji sukikeno. 

- Jie nežino, kuo baigiasi Stensono Kelias. 

Pasisukęs į ją, jis kilstelėjo antakį. Nuotaika kiek pasitaisė. 

- Tai tu taip manai, - pasakė jis. 


" 


Arnis vairavo miesto linkui pamažu, ir Kristina lengvai, užtikrintai laikė- 
si vingiuotame, stačia nuokalne besileidžiančiame kelyje. Libertivilio ir 
Monrovilio žemiškų žvaigždžių pabiros artėdamos vis didėjo 1r galiausiai vi- 
sai liovėsi sudarę kokį nors aiškesnį piešinį. Li stebėjo šį reginį su šiokiu to- 
kiu liūdesiu, jausdama, kad geriausia dalis potencialiai nuostabaus vakaro 
kažkaip nutolo. Buvo suirzusi, be nuotaikos, pikta ant savęs - pilnutinai ne- 
pasitenkinusi, ji spėjo. Krūtis bukai maudė. Nežinojo, ar būtų jam leidusi eiti 
iki to, kas eufemistiškai žinoma kaip “iki pat galo“, tačiau kai visa pasiekė 
tam tikrą tašką, niekas nebesidėjo taip, kaip ji tikėjosi... Ir tik todėl, kad ne- 
laikė savo bjauraus liežuvio už dantų. 

Jos kūnas buvo sumaištyje, taip pat ir mintys. Vėl ir vėl daugiausiai ty- 
lios kelionės atgal metu ji buvo bepraverianti burną, norėdama paaiškinti, ką 
jautė... Ir paskiau užsičiaupdavo, bijodama, kad bus klaidingai suprasta, nes 
ir pati nesuprato savo jausmų. 

Nepavyduliavo Kristinai... ir vis dėlto pavyduliavo. Dėl to, kad Arnis ne- 
pasakė jai tiesos. Ji gerai nutuokė - daug laiko jis praleisdavo, krapštydama- 
sis prie automobilio, bet argi tai taip blogai? Juk jo rankos gabios, jis mėgo 
darbuotis prie automobilio, ir tas veikė nelyginant laikrodis... Išskyrus tą 
juokingą nedidelį nikį su atgal bėgančiais hodometro skaičiais. 

Automobiliai tai yra merginos, pasakė jam. Tada negalvojo, ką kalbėjo; 
tiesiog netyčia išsiveržė iš burnos. Ir juk tai ne visados tiesa; juk ji nemanė, 
kad jų šeimos sedanas yra kokios nors lyties; paprasčiausiai tai buvo “For- 
das". 

- Bet... 

Pamiršk tai, gana viso to akių dūmimo ir saviapgaulės. Juk tiesa kur kas 
brutalesnė ir netgi beprotiškesnė, ar ne? Ji negalėjo su juo mylėtis, jo taip in- 
tymiai lytėti, o juolab - nė pagalvoti apie tai, kad privestų jį iki orgazmo to- 

kiu būdu (arba kitokiu, tikruoju - svarstė ir svarstė ji savo mintyse, gulėda- 
ma siauroje lovoje ir jausdama į visą kūną įsismelkiant naują, bemaž trik- 
dantį jaudulį) automobilyje. 

Tik ne automobilyje. 

Kadangi iš tiesų beprotiška buvo tai, jog ji jautė, kad Kristina juodu ste- 
bi. Kad ta pavyduliauja, smerkia, galbūt netgi nekenčia. Kadangi kartais 
(kaip ir šiąnakt, kai Arnis taip sklandžiai ir švelniai “Plimutu"' čiuožė per 
šlapio sniego lopinėlius) jai atrodydavo, kad juodu abu - Arnis ir Kristina - 
susilieję išvien nemalonioje meilės akto parodijoje. Kadangi Li neatrodyda- 
vo, kad ji važiuoja Kristina; kai įsėsdavo vidun kur nors išsirengusi su Ar- 
niu, ji pasijusdavo Kristinos lyg praryta. Ir jį bučiuoti, su juo mylėtis atrodė 
didesnis iškrypėliškumas nei vuajerizmas ar ekshibicionizmas - pojūtis bu- 
vo toks, lyg mylėtumeis savo varžovės kūno viduje. 

Iš tiesų beprotiška buvo tai, jog ji nekentė Kristinos. 

Nekentė jos ir bijojo. Kažkaip nesuprantamai pradėjo nemėgti praeiti iš 
priekio pro naujas radiatoriaus groteles ar per arti už bagažinės; kažkaip jai 
kildavo mintis, kad ims ir atsileis rankinis stabdis ar pavarų perjungiklio ran- 
kena dėl kokių nors priežasčių iššoks iš parkavimo padėties į neutraliąją. To- 
kių minčių jai niekad nekildavo dėl šeimyninio sedano. 

Bet svarbiausia - ji nieko nenorėjo šiame automobilyje daryti... Ar netgi 
kur nors juo važiuoti, jeigu tik jai pavykdavo išsisukti. Arnis savo automo- 
bilyje atrodydavo kažkoks kitoks, jai visiškai nepažįstamas žmogus. Jai pa- 
tikdavo justi jo rankas ant savo kūno - jos krūtys, jos šlaunys (ji dar neleido 
jam lytėti savo brangiausios vietos, bet geidė jo rankų tenai; pagalvodavo, 
kad jeigu jis ten prisiliestų, ji tikriausiai susileistų). Nuo jo prisilytėjimų vi- 
sad burnoje pajusdavo varinį jaudulio skonį, pojūtį, kuris visais atžvilgiais 
buvo gyvas ir saldžiai atliepiantis. Bet automobilyje tasai pojūtis atrodyda- 
vo pribukęs... Kadangi automobilyje Arnis visad atrodydavo ne toks nuošir- 
džiai aistringas ir kažkaip labiau gašlus. 

Kai juodu įsuko į jos gatvę, ji vėl pravėrė burną, ketindama paaiškinti 
nors dalį savo jausmų, ir vėl iš jos neištrūko nė garso. Ir kodėl turėjo ištrūk- 
ti? Iš tikrųjų, nebuvo ką paaiškinti - visa buvo tik hipochondrija. Neaiškios 
kilmės irzlumas. Na... Buvo vienas dalykas. Bet ji negalėjo jam to pasakyti; 
pernelyg jį įskaudintų. Nenorėjo jo įskaudinti, kadangi jai rodėsi, kad buvo 
jį beįsimylinti. 

Tačiau tas dalykas vis dėlto buvo. 

Kvapas - slogus puvėsiškas kvapas, prasimušantis pro naujų sėdynių ap- 
mušalų ir valiklio, kuriuo buvo apdoroti grindų kilimėliai, aromatą. Tvyrojo 
viduje, silpnas, bet siaubingai nemalonus. Mažne verčiantis vemti. 

Tarytum kažkada kas nors būtų įsigavęs į automobilį ir jame numiręs. 

Prie durų jis pakštelėjo ją į skruostą labos nakties. Slapios snaigės spin- 
dėjo tartum sidabras pleišto formos šviesos ruože, kurį metė žibintas nuo 
priebučio laiptelių apačios. Snaigės spindėjo it brangakmeniai ir josios 
šviesbruvuose plaukuose. Būtų norėjęs kaip reikiant Li pabučiuoti, bet bai- 
mė, kad jos tėvai galbūt stebi pro svetainės langą - iš teisybės, veikiausiai ir 
stebėjo - privertė jį pabučiuoti ją bemaž oficialiai, kaip bučiuotum brangiąją 
pusseserę. | | 

- Atleisk, - tarė ji. - Aš elgiausi kvailai. 

- Ne, - pasakė Arnis, tačiau aiškiai turėjo galvoje “taip". 

- Tiesiog, kad... - ir protas pakišo jai savotišką tiesos ir melo hibridą, - 
„„kad automobilyje taip daryti man atrodo negerai. Bet kuriame automobi- 
lyje. Aš noriu, kad būtume kartu, bet ne patamsyje, sustoję akligatvio gale. 
Ar supranti? 

- Taip, - tarė jis. Ten, viršuje, ant Sankasos, automobilyje, jis buvo pyk- 
telėjęs ant jos... Na, jei atvirai, tai Jis, po šimts, buvo gerokai užširdęs ant 
jos. Bet dabar, stovėdamas čionai, josios namų prieangyje, jis pagalvojo, jog 
pajėgia suprasti - ir stebėtis, kad galėjo jai ką nors atsakyti ir kokiu nors bū- 
du nusižengti jos valiai. - Aš puikiai suprantu, ką nori pasakyti. 

Li priglaudė jį prie savęs, apsivydama rankomis kaklą. Po tebeatsegtu 
paltu Arnis juto švelnų, iš proto varantį jos krūtų svorį. 

- Aš tave myliu, - pasakė ji pirmąsyk ir įsmuko vidun, palikdama jį kurį 
laiką priebutyje maloniai nustebusį ir kur kas labiau užlietą šilumos negu ga- 
lėtum tikėtis per tokią vėlyvo rudens šlapdribą. 

Mintis, kad Kebotams gali pasirodyti keista, jeigu jisai dar ilgiau darga- 
noje stovės jų priekiniame priebutyje galiausiai persmelkė jo nustebintas 
smegenis. Per lašnojančią šlapdribą Arnis spragsėdamas pirštais ir išsišiepęs 
nušlepsėjo takučiu prie automobilio. Dabar jis įsivaizdavo skriejąs “velnio 
kalnelių" vagonėliu - pačiu greičiausiu taku, tokiu, kokiu tik sykį gali paban- 
dyti. 

Beveik ties betoninio takelio jungtimi su šaligatviu jisai sustojo, ir šyp- 
sena išnyko nuo jo veido. Kristina stovėjo prie bordiūro, ištirpusio sniego 
lašeliai perliukais blizgėjo ant jos stiklo, išskaidydami raudoną Žioplių 
švieselių žarą, sklindančią nuo prietaisų panelio, ir jis probėgšmom pagal- 
vojo, kas davė pagrindą tokiam žargoniškam apibūdinimui - žioplių šviese- 
lės; nemalonus terminas. Paskiau šią mintį nuvijo svarbesnis rūpestis. Juk jis 
paliko Kristiną su dirbančiu varikliu, o dabar jis užgeso. Tai jau antras 
kartas. 

- Sudrėkę laidai, - sumurmėjo jisai sau po nosim. - Štai ir viskas. - Ne- 
galėjo būti kaltos žvakės; tik užvakar jis visas jas pas Vilį pakeitė. Aštuonios 
naujos “Champion" ir... 

Su katra iš mudviejų tu praleidi daugiau laiko? Su manimi... ar su ja? 

Šypsena sugrįžo, bet dabar ji buvo nerami. Na, žinoma - apskritai dau- 
giau laiko jis praleisdavo su automobiliais. Dėl to, kad dirbo pas Vilį. Bet 
juokinga manyti, kad... 

Tu jai melavai. Juk tokia tiesa, taip? 

Ne, neramiai atsakė jisai sau. Ne, nemanau, kad tu galėtum teigti, jog iš 
tikrųjų melavai jai... 

Ne? Tad kaip tu tai vadini? 

Pirmą ir tik vienintelį sykį nuo tada, kai nusivežė Li į Hiden Hilsą, jis be- 
gėdiškai jai pamelavo. Nes iš teisybės jis daugiau laiko praleisdavo su Kris- 
tina, ir jam buvo nemalonu palikti ją trisdešimčiai dienų oro uosto parkavi- 
mo aikštelės terminuoto saugojimo sekcijoje - vėjyje ir lietuje, o netrukus 
paeis sniegas. 

Jis jai pamelavo. 

Daugiau laiko praleisdavo su Kristina. 

Ir tai buvo... 

Buvo... 

- Negerai, - burbtelėjo jis, ir tą žodį bemaž užgožė čiuženantis, paslaptin- 
gas šlapdribos šiugždesys. 

Zvelgdamas į savo nutilusį automobilį, stovėjo jisai ant šaligatvio - ste- 
buklingai prisikėlęs laiko keliauninkas iš Badžio Holio*, Chruščiovo ir Kos- 
minio Suns Laikos epochos - ir staiga ėmė jo neapkęsti. Tasai griozdas kaž- 
ką jam padarė, tik jis nežinojo, ką. Kažką. 

Žioplių švieselės, nuo lango drėgmės išskydusios į futbolo kamuolio dy- 
džio raudonas akis, tartum iš jo šaipėsi ir priekaištavo. 

Arnis atidarė vairuotojo pusės dureles, įsmuko vidun prie vairo ir vėl užt- 
renkė dureles. Užsimerkė. Ramybė užliejo jį, ir visa tartum grįžo į savo vie- 
tas. Taip, jis jai pamelavo, tačiau tai buvo nedidelis melas. Daugmaž ne- 
reikšmingas melas. Ne - visiškai nereikšmingas melas. 

Neatmerkdamas akių, jis palietė odos kvadratėlį, prie kurio buvo pritvir- 
tinti rakčiukai - sename, apsitrynusiame jo paviršiuje buvo įdeginti inicialai 
R. D. L. Arnis nematė reikalo įsigyti naują žiedą raktams ar odos skiautę su 
savo paties inicialais. 

Bet su tuoju odos kabikliu, prie kurio buvo pritvirtinti raktai, dėjosi kaž- 
kas keista, ar ne? Taip. Iš tiesų, labai keista. 

Vai tada Lebėjaus virtuvėje jis atskaičiavo pinigus, ir Lebėjus jam nume- 

udonai ir baltai languotą staltiesę rakčiukus, odos kvadratėlis buvo 

nęs ir susibraižęs nuo senumo, inicialai nuo laiko ir nuolatinės trinties 

„.ulkias monetas senioko kišenėje bei į pastarosios medžiagą bemaž išb- 
+KĘ. 

Dabar inicialai vėl matėsi aiškiai ir ryškiai. Jie buvo atsinaujinę. 

Bet, kaip ir melas, tai iš esmės buvo nesvarbu. Sėdėdamas metalinio 
sristinos kevalo viduje, jis labai stipriai jautė, jog tai ir buvo tiesa. 

Jis žinojo - visa tai buvo absoliučiai nesvarbu. 

Pasuko raktelį. Starteris sužviegė, bet ilgą laiką variklis negriebė. Sudrė- 

sidai. Žinoma, taip ir yra. 

- Prašau, - sukuždėjo jis. - Viskas gerai, nesirūpink, visa po senovei. 

Variklis užsikūrė, vėl užgeso. Starteris žviegė ir žviegė. Slapdriba šaltai 
kapsėjo į stiklą. Čia, viduje, buvo saugu - sausa ir šilta. Kad tik variklis už- 
sivestų. 

- Nagi, - kuždėjo Arnis. - Nagi, Kristina. Nagi, brangute. 

Variklis vėl užsikūrė, pagavo. Žioplių švieselės sumirksėjo ir užgeso. 
“GEN" švieselė silpnai supulsavo - motoras vis dar dirbo su pertrūkiais, - o 
paskiau įsižiebė visu ryškumu, kai variklio ritmas susiliejo į tolygų gaudesį. 

Kaloriferis švelniai pūtė jam apie kojas šiltą orą, niekais paversdamas 
žiemos žvarbą lauke. 


* Buddy Holly - pop dainininkas iš “Crickets" (Žiogai) grupės šeštojo dešimt- 
mečio pabaigoje ir septintojo pradžioje. Zuvo per lėktuvo katastrofą. 


160 


Jam atrodė, kad buvo dalykų, kurių Li negalėjo suprasti, kurių niekad ne- 
galės suprasti. Kadangi jos čia nebuvo. Nematė jo spuogų. Negirdėjo pravar- 
džionių. Ei, Picaveidi! Nežinojo, ką reiškia, kai nori kalbėti, šlietis prie kitų 
žmonių, ir negali. Nenutuokė apie jo bejėgiškumą. Jam atrodė, kad ji nega- 
lėjo suprasti to paprasto fakto, jog jeigu ne Kristina, jis niekuomet nebūtų 
išdrįsęs paskambinti jai, net jeigu ši vaikščiotų išsitatuiravus ant kaktos AS 
NORIU SUSITIKINETI SU ARNIU KANINGEMU. Ji negalėjo suprasti, 
kad kartais jis jausdavosi trisdešimčia - ne! panašiau penkiasdešimčia! - me- 
tų senesnis, visai ne kaip berniukas, o kaip siaubingai sužalotas kokio nors 
nepaskelbto karo veteranas. 

Jis paglostė vairą. Iš prietaisų panelio į jį raminančiai Žžioravo žalios kvar- 
cinės švieselės. 

- Tvarka, - pasakė jis. Bemaž atsiduso. ž 

Jis perjungė pavarą į didžiąją D* ir nuspaudė radijo mygtuką. Di Di Sarp 
dainavo “Bulvių košės metas"; iš tamsos radijo bangomis liejosi mistiška 
nesąmonė. 

Pajudėjo iš vietos, ketindamas važiuoti į oro uostą, kur pastatysiąs auto- 
mobilį ir pagausiąs į miestą kas valandą kursuojantį autobusą. Jis taip ir pa- 
darė, bet nesuspėjo į 11.00 valandos reisą, kaip buvo numatęs, o grįžo namo 
vidurnaktiniu. Ir tik jau atsigulęs į lovą ir prisimindamas karštus Li bučinius, 
o ne tai, kaip Kristina nenorėjo užsivesti, staiga jisai sumojo, kad šįvakar 
kažkuriuo metu, po to, kai paliko Kebotų namus ir prieš atvykdamas į oro 
uostą, prarado visą valandą. Tai buvo taip aišku, jog jis pasijautė kaip žmo- 
gus, aukštyn kojomis apvertęs visus namus, beieškodamas svarbios kores- 
pondencijos, o paskiau aptikęs, jog visą tą laiką turėjo ją kitoje savo ranko- 
je. Aišku... Ir šiek tiek baugu. 

Kurgi jis buvo? 

Miglotai prisiminė, kaip nuvažiavo nuo šaligatvio priešais Li namus ir 
paskiau tiesiog... 

„tesiog važinėjosi. 

Aha. Važinėjosi. Tik tiek. Nieko ypatinga. 

Važinėjosi per tirštėjančią šlapdribą, važinėjosi po sniego pasidabruotas 
gatves, važinėjosi be žieminių padangų (ir vis dėlto Kristina laikėsi užtikrin- 
tai, nėsyk nenukrypo iš kelio, nei neslystelėjo posūkyje, Kristina tartum ma- 
giškai susirasdavo saugią, nepavojingą trasą, riedėjo tvirtai, nelyginant tram- 
vajus bėgiais), važinėjosi su įjungtu radiju, liejančiu nesiliaujantį srautą me- 
lodijų, kuriose skambėjo tartum merginų vardai: Pegė, Sju, Kerolė, Barba- 
ra, Enė, Meilutė, Siuzė. 

Jam atrodė, kad kažkuriuo momentu šiek tiek išsigandęs nuspaudė vieną 
iš jo įstatyto konverterio mygtukų, bet užuot FM-104 ir Savaitgalio Vakarė- 
lio, jis vėl išgirdo WDIL, tik dabar didžėjaus balsas skambėjo pašėlusiai pa- 
našiai kaip Aleno Frido, o po jo sekęs balsas priklausė Klykaujančiam Džė- 
jui Houkinsui, kimiai tęsiančiam: “Užbūriau taveee... nes esi maaaaaana...“ 

Ir pagaliau atsidūrė oro uoste, kurio darganos šviesos tolydžio pulsavo 
nelyginant akimi matomi širdies tvinksniai. Iš radijo sklindantys garsai pe- 


* Santrupa "Drive" - eiga (angl.). 

rėjo į atmosferos traškesių maišalynę, ir jis išjungė imtuvą. Išlipęs iš auto- 
mobilio pajuto kažkokį nesuprantamą palengvėjimą, nors ir buvo lipnus nuo 
prakaito. 


< 


Dabar jis gulėjo lovoje, trokšdamas užmigti, tačiau negalėjo. Šlapdriba 
sustiprėjo ir bloškė sulipusius, riebius balto sniego kąsnius. 

Negerai. 

Kažkas prasidėjo, kažkas buvo ne taip. Jis negalėjo netgi sau meluoti ir 
sakyti, jog nežino, kas per dalykas. Tai automobilis - Kristina. Kai kurie 
žmonės pakomentuodavo, kaip gražiai jis ją restauravo. Nuvažiuodavo į mo- 
kyklą, ir vaikinai iš mechaninių dirbtuvių tuoj aplipdavo mašiną; ant slan- 
kiklinės lentos lįsdavo po apačia pažiūrėti naujos dujų išmetamosios siste- 
mos, naujų amortizatorių, kėbulo. Iki juosmens panirdavo į variklio sektorių, 
tikrindami dirželius ir radiatorių, kuris buvo stebuklingai išsivadavęs nuo ko- 
rozijos ir žalio apnašo - liekanos po metų metus naudoto antifrizo, tikrinda- 
mi generatorius ir aukštus, blizgančius stūmoklius, cilindruose besiremian- 
čius į savo vožtuvus. Netgi oro filtras buvo naujas, su nudažytais ant viršaus 
skaičiais 318, atlenktas atgal, kad rodytų greitį. 

Taip, jis tapo nemenku herojumi savo draugužiams iš dirbtuvių ir išklau- 
sydavo visus komentarus ir komplimentus su derama atsiprašoma šypsenė- 
le. Bet netgi tuomet kažkur giliai viduje ar nesislėpė sumaištis? Zinoma. 

Kadangi jis nepajėgė prisiminti, ką yra padaręs Kristinai ir ko - ne. 

Laikas, kurį praleido dirbdamas pas Darnelą prie jos, dabar jam tebuvo 
išskydusi dėmė - kaip ir kelionė anksčiau šį vakarą į oro uostą. Jis įstengė 
prisiminti, kaip pradėjo taisyti kėbulą nuo įlenkto užpakalinio sparno, bet 
neprisiminė, kaip užbaigė jį tvarkyti. Įstengė prisiminti, kaip dažė kapotą - 
kaip padengė priekinį stiklą ir sparnus apsaugine lipnia juosta ir kaip dažyk- 
loje ant veido užsidėjo baltą kaukę, - bet tiksliai neprisiminė, kada pakeitė 
spyruokles. Nei įstengė prisiminti, iš kur jas gavo. Visa, ką tikrai įstengė pri- 
siminti - tai, kaip ilgus tarpsnius sėdėdavo prie vairo, apkvaitęs iš laimės... 
Jausdamasis panašiai kaip tada, kai Li, prieš įsmukdama vidun pro paradines 
duris, jam sušnabždėjo: “Aš tave myliu". Sėdėdavo po to, kai daugelis vai- 
kinų, dirbusių pas Darnelą prie savo automobilių, jau būdavo išėję namo va- 
karieniauti. Sėdėdavo tenai kai kada įsijungęs radiją ir klausydavosi senų, 
per WDIL perduodamų melodijų. 

Galbūt blogiausia buvo su priekiniu stiklu. 

Juk nepirko Kristinai naujo priekinio stiklo, buvo tvirtai tuo įsitikinęs. Jo 
banko knygelė būtų kur kas daugiau nukentėjusi nei dabar, jeigu jis būtų nu- 
pirkęs vieną iš įmantriųjų išgaubtų stiklų. Ir argi jis nebūtų turėjęs kvito? Sy- 
kį jis netgi rausėsi, ieškodamas tokio kvito ant rašomojo stalo, dėželėje po- 
pieriams, pažymėtoje AUTOMOBILIO DOKUMENTAI. Bet jis nieko ne- 
surado, ir, iš teisybės, ieškojo nelabai nuoširdžiai. 

Denis kažką tada pasakė - kad įtrūkių rezginys atrodė mažesnis, ne toks 
žymus. O paskiau, tądien Hiden Hilse, jis paprasčiausiai buvo... Na, išnykęs. 
Priekinis stiklas buvo skaidrus, be įtrūkimėlio.. 

Betgi kada tatai atsitiko? Kaip tatai atsitiko? 

Jis nežinojo. | 

Galiausiai jis užmigo ir sapnavo slogius sapnus, susukdamas į kamuolį 
antklodę, o vėjo genami debesys išsisklaidė, ir rudens žvaigždės šaltai žvel- 
gė žemyn. 


94 / Kas regėta naktį 


Sėskis, mergyt, mano mašinon, 
Sėskis, mergyt, mano mašinon. 
Sėskis, mergyt, 
Sėskis, mergyt, 
Sėskis, mergyt, mano mašinon. 

- Vudis Gatris 


Tai būta sapno - ji buvo įsitikinusi bemaž iki pat galo, kad tai tikrai būta 
sapno. 

Tame sapne ji atsibudo nuo sapno apie Arnį, kad mylėjosi su juo ne au- 
tomobilyje, bet labai vėsiame mėlyname kambaryje, kurio visi baldai tebu- 
vo tamsiai mėlynas gauruotas kilimas ir ant jo išmėtytos pagalvės, aptrauk- 
tos šviesiai mėlynu atlasu... Ji atsibudo nuo šio sapno savo kambaryje; buvo 
sekmadienio priešaušris. 

Išgirdo lauke burzgiant automobilį. Priėjo prie lango ir pažvelgė žemyn. 

Prie šaligatvio stovėjo Kristina. Jos variklis dirbo - Li matė iš išmetamų- 
jų vamzdžių pukšnojant melsvus dūmus, - bet salonas buvo tuščias. Sapne 
Li pagalvojo, kad Arnis veikiausiai prie durų, nors dar niekas į jas nesibel- 
dė. Ji turinti bėgti apačion, ir kuo greičiau. Jeigu jos tėvas atsibus ir išvys 
Arnį čia, ketvirtą valandą ryto, jisai užsius. 

Bet ji nepajudėjo. Žvelgė žemyn į mašiną ir galvojo, kaip jos nekenčia - 
ir bijosi. 

O toji taip pat nekentė jos. 

Varžovės, pagalvojo ji, ir ta mintis - tame sapne - buvo persmelkta ne 
nuožmaus ir karšto pavydo, bet veikiau nevilties ir baimės. Si - ji - kėpsojo 
prie šaligatvio, pastatyta mirtinoje rytmečio tuštumoje prie namų laukė jos. 
Laukė Li. Nulipk apačion, brangute. Ateik. Mudvi pasivažinėsime ir pasi- 
kalbėsime katrai jis labiau reikalingas, katra labiau juo rūpinasi, ir katra ga- 
lų gale pasirodys jam geresnė. Ateik... juk tu nebijai, tiesa? 

Ji buvo ištikta siaubo. 

Sitai nedora, juk ji senesnė, žino visokiausių gudrysčių, suvilios jį... 

Dink iš čia, karštai sukuždėjo Li sapne, ir tyliai krumpliais pabarbeno į 
lango stiklą. Prisilytėjusi pajuto stiklo šaltį; ant šerkšno nuo jos krumplių li- 
ko pusmėnulinės žymelės. Keista, kokie realūs kartais būna sapnai. 

Bet čia privalėjo būti sapnas. Privalėjo būti, kadangi mašina ją išgirdo. 
Vos tik iš jos lūpų išsiveržė tie žodžiai, valytuvai staiga pradėjo švytuoti, sa- 

kytum niekinamais mostais nublokšdami šlapią sniegą nuo priekinio stiklo. 
Ir tada jis - ji - sklandžiai pasitraukė nuo šaligatvio ir nuvažiavo gatve... 

Be vairuotojo. 

Li buvo tuo tikra... tokia tikra, koks tik žmogus gali būti tikras sapne. 
Nors keleivio pusės langas buvo apneštas sniegu, bet anaiptol ne neperma- 
tomas. Ji suspėjo pastebėti, kad viduje prie vairo niekas nesėdėjo. Tad, žino- 
ma, čia buvo sapnas. 

Ji vėl nuslinko lovon (į kurią dar niekad nebuvo priėmusi mylimojo; kaip 
ir Arnis, ji išvis dar nebuvo turėjusi mylimojo), mąstydama apie seniai seniai 
buvusias Kalėdas - galbūt prieš kokius dvylika ar netgi keturiolika metų. 
Tikrai, tada jai buvo ne daugiau kaip ketveri metukai. Ji su savo motina lan- 
kėsi vienoje iš didžiųjų universalinių parduotuvių Bostone, galbūt “Faili- 
ne“... 

Ji padėjo galvą ant pagalvės ir užmigo (savo sapne) atviromis akimis, 
žvelgdama į silpną brėkšmos šviesą lange ir tada - sapnuose bet kas gali at- 
sitikti - išvydo lauke už lango “Failino" žaislų skyrių: blizgučius, prašmat- 
nybę, šviesas. 

Jiedvi ieškojo kokio nors žaislo Briusui - mamos ir tėčio vieninteliam sū- 
nėnui. Kažkur krautuvėje per vietinį garsiakalbį dudeno Santa Klausas*, ir 
sustiprintas balsas skambėjo ne linksmai, o kažkaip grėsmingai - kaip juokas 
maniako, išėjusio naktin ne su dovanomis, bet su mėsininko kirviu. 

Ji ištiesė ranką prie vienos vitrinos, parodė motinai ir pasakė, jog norėtų, 
kad Santa Klausas atneštų jai tai. 

Ne, aukseli, Santa Klausas negali tau to atnešti. Tai berniuko žaislas. 

Bet aš jo noriu! | 

Santa Klausas atneš tau gražią lėlytę, galbūt net Barbę... 

Aš noriu to!.. 

Tiktai elfiukai gali padaryti, Lii-Lii, meile mano. Berniukams. Mielos el- 
fukės daro dailias lėlytes... 

Aš nenoriu LEĖLYTĖS! Nenoriu BARBĖS! Aš... noriu... TO! 

Jeigu tu aikštysies, tuomet eisim namo, Li. Aš rimtai kalbu, taip. 

Tad ji nusileido, ir per Kalėdas gavo ne tik Malibū Barbę, bet ir Malibū 
Keną. Džiaugėsi jais (matyt), bet vis tiek prisiminė raudoną “Remco" lenk- 
tyninį automobilį, be jokios virvutės per žaliai nudažytas kalvas važiuojantį 
nudažytu keliu - tokiu tobulu, jog turėjo netgi mažutę apsauginę tvorelę, ke- 
liu, kurio esminė iliuzija buvo išduodama betiksliu apskritimiškumu. O, na 
ir greitai lakstė tas automobiliukas, ir argi nebuvo jos akims ir protui tai 
skaisčiai raudona magija? Buvo. Ir esminė automobiliuko iliuzija buvo taip 
pat magija. Toji iliuzija buvo kažkokia tokia žavi, jog pavergė jos širdį. Ži- 
noma, iliuzija buvo tai, jog automobiliukas važiavo savaime. Ji žinojo, kad 
krautuvės tarnautojas iš tikrųjų jį valdo šalimais iš būdelės, spaudinėdamas 
keturkampio radijo įtaiso mygtukus. Motina jai paaiškino, kaip tatai darosi, 
ir tikriausiai taip ir buvo, bet jos akys nesutiko su tuo. 


* Taip daug kur Vakaruose vadinamas Kalėdų senelis. 

Ji stovėjo pakerėta, padėjusi pirštinėtas rankutes ant ekspozicijos aptva- 
ro, stebėdama, kaip jis lekia ir lekia aplinkui, juda greitai, patsai vairuoja, 
kol galiausiai motina švelniai nusitempė ją šalin. 

Ir viršum visko, tartum netgi virpindamas palubėje ištemptus blizgučius, 
griaudėjo grėsmingas parduotuvės Santa Klauso balsas. 


+ 


Li užmigo giliau, sapnai ir prisiminimai pamažu bluko, o tuo metu lauke 
nelyginant šaltas pienas šliaužė aušra, apšviesdama gatvę, kuri buvo sekma- 
dieniškai tuščia ir sekmadieniškai tyli. Pirmasis iškritęs šiuo metų laiku snie- 
gas bolavo nesuterštas, jeigu neskaityt padangų vėžių, pasukančių prie šali- 
gatvio priešais Kebotų namus ir paskiau vėl tolygiai nutolstančių linkui 
sankryžos, kertančios šį priemiesčio kvartalą. 

Li atsikėlė tik apie dešimtą (jos motina, nepripažįstanti miegalių, galiau- 
siai šūktelėjo, kad nuliptų apačion 1r papusryčiautų, kol dar neatėjo metas 
priešpiečiams), ir tuomet diena jau buvo atšilus iki šešiasdešimties laipsnių* 
- vakarų Pensilvanijoje ankstyvą lapkritį orai linkę būti tokie pat permainin- 
gi, kaip ir ankstyvą balandį. Tad iki dešimtos valandos sniegas ištirpo. Ir vė- 
žės išnyko. 


25 / Badis aplanko oro Uostą 


Užčiaupsim juos, o paskui prispausim. 
- Briusas Springstinas 


Maždaug po dešimties dienų, vieną vakarą, kai pradžios mokyklos lan- 
guose jau buvo pradėję rastis kartoniniai kalakutai ir gausybės ragai iš papjė 
mašė, mėlynas “Kamaras", tokiu iškeltu užpakaliu, jog, atrodė, savo nosimi 
šliaužė asfaltu, įslinko juoston, vedančion į terminuoto automobilių saugoji- 
mo aikštelę šalia oro uosto. 

Sendis Galtonas nervingai iškišo galvą iš savo būdelės. Nuo “Ševrolė" 
vairuotojo sėdynės į jį Žiūrėjo ir laimingas šypsojosi Badžio Repertono vei- 
das, apžėlęs savaitės senumo šeriais, o jo akys maniakiškai blizgėjo, ir čia 
labiau buvo kaltas kokainas nei Padėkos dienos džiugulys - mat jis ir berniu- 
kai tą vakarą buvo įskaitę savo sąskaiton nemažą dozelę. Apskritai, Badis 
gerokai panėšėjo į pagedusį Klintą Istvudą**. 

- Kaip pas tave kabo, Sendi? - paklausė Badis. 

Pliūptelėjęs iš “Kamaro" juokas pareigingai pasveikino šią šmaikštybę. 
Su Badžiu buvo Donas Vanderbergas, Mūčis Velčas ir Ričis Trelonis, ir tarp 
dozelės koko ir šešių butelių “Texas Driver", kuriuos Badis šia proga pasi- 


* Pagal Farenheitą, t. y. apie plius 17 laipsnių Celsijaus. 
** Clint Eastwood - populiarus amerikiečių kino aktorius, daugiausia vaidinan- 
tis vesternuose ir nuotykių filmuose. 

rūpino, jie jautėsi gerokai pakiliai ir smagiai. Atvažiavo iškrėsti mažytę šu- 
nybę Arnio Kaningemo “Plimutui". 

- Klausykit, jeigu jus, vaikinai, pagaus, aš prarasiu darbą, - nervingai pa- 
sakė Sendis. Jis vienintelis buvo visiškai blaivas ir gailėjosi užsiminęs, kad 
Kaningemas laiko čia savo metalo krūvą... Mintis, kad jis taip pat gali patekt 
cypėn, laimei, jam visai neatėjo galvon. 

- Jeigu tu arba tavo Sukruštųjų Pajėgų Misija bus išaiškinta, Valstybės 
Sekretorius privers tave gailėtis savo sukrušto gyvenimo, - nuo galinės sėdy- 
nės pasakė Mūčis, ir vėl pliūptelėjo juokas. 

Sendis apsidairė aplinkui kitų automobilių - liudytojų, bet daugiau kaip 
valandą neturėjo atskristi joksai lėktuvas ir parkavimo aikštelė buvo dyka 
kaip mėnulio kalnai. Oras labai atšalo, aštrus it naujas skutimosi peiliukas 
vėjas švilpavo pakilimo-nutūpimo takais-bei lėktuvų riedėjimo juostomis ir 
liūdnai stūgavo tarp tuščių automobilių eilių. Aukščiau ir šiek tiek jam iš 
kairės neramiai daužėsi “Apaco" iškaba. | 

- Gali sau juoktis, nevisproti, - pasakė Sendis. - Paprasčiausiai, aš jūsų 
nemačiau. Jeigu jus pagaus, pasakysiu, kad buvau pasišalinęs į šikinyką. 

- Jėzau, kas per kūdikis, - palingavo galvą Badis, dėdamasis nuliūdęs. - 
Niekad nemaniau, kad tu toks kūdikis, Sendi. Garbės žodis. 

- Hau-hau! - sulojo Ričis, ir vėl nuskardėjo juokas. - Sendi, krisk ant že- 
mės ir vaizduok negyvą! 

Sendis paraudo. 

- Man nesvarbu, - pasakė jis. - Tik būkit atsargūs. 

- Būsime, vyruti, - nuoširdžiai pažadėjo Badis. Buvo pataupęs septintą 
butelį “Texas Driver“ ir gana padorią dozę uostalo. Dabar jis abu padavė 
Sendžiui. - Še. Nenuobodžiauk. 

Sendis nejučia nusišypsojo. 

- Gerai, - pasakė jis ir pridūrė, norėdamas parodyti, jog nėra koksai liur- 
bis. - Gerai padirbėkit. 

Badžio šypsena sutvirtėjo, tapo metalinė. Spindesys iš jo akių dingo; jos 
tapo blankios, negyvos, bauginančios. 

- O, pasistengsime, - pasakė jis. - Pasistengsime. 

“Kamaras" įšliaužė į parkavimo aikštelę. Kurį laiką Sendis dar galėjo 
sekti šio judėjimą pagal užpakalines šviesas, paskiau Badis jas užgesino. Su 
vėju kelias sekundes iki jo atskriejo prislopintas dvigubų stiklopaketinių dus- 
lintuvų motoro burzgesys, galiausiai ir tas nuščiuvo. 

Sendis išpylė koką ant prekystalio šalia savo portatyvinio televizoriaus ir 
po to sukrėtė tūtelėn, susukton iš dolerinio banknoto. Paskiau įniko į “Texas 
Driver". Žinojo, kad aptiktas girtas darbe irgi bus išmestas, bet jis neėmė į 
galvą. Būti girtam geriau nei visąlaik krūpčioti ir dairytis pasirodant vienam 
ar dviem pilkiems oro uosto saugumo tarnybos automobiliams. 

Vėjas pūtė jo linkui ir jam girdėjosi - pernelyg daug kas jam girdėjosi. 

Dūžtančio stiklo dzingesys, prislopintas juokas ir garsus, metališkas 
“tonk"". 

Vėl dūžtantis stiklas. 

Pauzė. 

Su šaltu vėju iki jo atskriejo tylūs balsai. Jis nepajėgė išskirti žodžių; jie 
buvo iškreipti. | 

Staiga pasigirdo tikra smūgių kanonada; Sendis nuo šių garsų susiraukė. 
Vėl tamsoje dūžtantis stiklas ir krentančio ant asfalto metalo Žvangesys - 
kaip jisai spėjo, chromo ar dar ko nors. Pagavo save gailintis, kad Badis 
neatvežė daugiau koko. 

Kokas kažkaip pataiso nuotaiką, ir kaip tik dabar jam labai praverstų pa- 
sitaisyti nuotaiką. Iš garsų buvo galima spręsti, kad tolimajame parkavimo 
aikštelės gale dedasi iš tiesų negeri dalykai. 

O paskiau garsesnis balsas, mygiantis ir įsakmus, tikriausiai Badžio: 

- Stai čia! 

Protestuojantis murmesys. 

Vėl Badis: 

- Niekai! Pasakiau, į prietaisų panelį! 

Darkart murmesys. 

Badis: 

- Man ant to šikt! 

Kažkodėl tai sukėlė prislopintą juoką. 

Nepaisant kaulus smelkiančio šalčio, suprakaitavęs Sendis staiga užtren- 
kė savo stiklinį langutį ir įjungė televizorių. Jis godžiai nugėrė, susiraukda- 
mas nuo aitraus, sumaišytų su pigiu vynu vaisių sulčių skonio. Jam nelabai 
tai patiko, bet “Texas Driver“ gėrė jie visi, kai negerdavo “Iron City“ alaus, 
ir ką jis turėjo daryti? Vaizduoti esąs geresnis už juos ar dar ką nors? Tada 
jam būtų galas, anksčiau ar vėliau, Badis šlapukų nemėgo. 

Jis išgėrė ir ėmė jaustis šiek tiek geriau - ar bent šiek tiek girčiau. Kai pro 
šalį iš tikrųjų pravažiavo vienas iš oro uosto saugumo tarnybos automobilių, 
jis netgi nemirktelėjo. Kopas kilstelėjo Sendžiui ranką. Sendis jam atsakė 
tuo pačiu - taip šaltai, jog nė negalėjai geriau reikalauti. 

Maždaug po penkiolikos minučių, kai tasai pamažu nuvažiavo aikštelės 
galo linkui, vėl pasirodė mėlynasis “Kamaras", šįsyk iš aikštelės vedančioje 
juostoje. Badis šaltas ir atsipalaidavęs sėdėjo prie vairo, su tarpukojin įstaty- 
tu trim ketvirčiais nugertu "Driver" buteliu. Jis šypsojosi, ir Sendis su neri- 
mu pastebėjo, kokios krauju pasruvusios ir keistos šio akys. Čia kaltas ne tik 
vynas ir taip pat ne tik kokas. Badis Repertonas ne 1š tų, kuriuos gali tam- 
pyti už kiaušių; ne kas kitas, o Kaningemas tai netrukus sužinos. 

- Viskuo pasirūpinta, seni, - pasakė Badis. 

- Gerai, - atsakė Sendis ir pabandė nusišypsoti. Jam buvo šiek tiek nege- 
ra. Jis nejautė Kaningemui vienokių ar kitokių jausmų ir nebuvo itin lakios 
vaizduotės, bet galėjo gerai nuspėti, ką jaus Kaningemas, išvydęs, kas išėjo 
iš viso kruopštaus jo darbo atstatinėjant raudonai baltą “Plimutą". Vis dėlto 
tai Badžio reikalas, ne jo. 

- Gerai, - pakartojo jis. 

- Žiūrėk, nekyštelk savo brūklio, - perspėjo Ričis ir sukrizeno. 

- Žinoma, - sutiko Sendis. Džiaugėsi, kad jie išvažiuoja. Galbūt jis po ši- 
to tiek nebesisukinės apie Vanderbergo degalinę. Galbūt po šito jam nebesi- 
norės. Tai sunki šūdliava. Ko gero, per sunki. Ir galbūt jis pasirinks porą va- 

karinių kursų. Teks atsisakyti šio darbo, bet galbūt šitai tik į gera - tasai suk- 
ruštas darbas gana nuobodus. 

Badis tebežvelgė į jį, šypsodamasis tąja kieta buko Žmogaus šypsena, ir 
Sendis nugėrė didelį gurkšnį “Texas Driver“. Mažne užspringo. Mirksnį pa- 
manė išvemsiąs tiesiai į aukštyn pakeltą Badžio veidą, ir jo nerimas tapo 
siaubu. | 

„- Jeigu įsikiš kopai, - perspėjo Badis, - tu nieko nežinai, nieko nematei. 

- Aišku, Badi. 

- Mes visi buvome su darbinėmis pirštinėmis. Nepalikome jokių pėdsa- 
kų. 

- Aišku. 

- Būk šaltas, Sendi, - minkštai pasakė Badis. 

- Aha, tvarka. 

“Kamaras" vėl pajudėjo. Sendis, nuspaudęs mygtuką, atidarė vartus. Au- 
tomobilis pamažu pasuko linkui išvažiavimo iš oro uosto. 

Kažkas šūktelėjo “Hau! Hau!“ Garsas prieš vėją atskriejo iki Sendžio. 

Susirūpinęs jis vėl atsisėdo žiūrėti televizoriaus. 

Netrukus iki klientų antplūdžio, kuris būdavo prieš atvykstant dešimtos 
keturiasdešimt reisui iš Klyvlendo, jis išpylė “Driver'io" likutį pro langelį 
ant žemės. Jam nebesinorėjo jo gerti. 


26 / Kristina išniekinta 


Paskubėk, paskubėk, - 
O, aš niekad, jau niekad nelėksiu keliais, - 
Kraujo įliek man, draugvž. 

- “Nervingasis" Norvusas 


Kitą dieną Arnis ir Li po mokyklos drauge nuvažiavo paimti Kristinos. 
Juodu planavo kelionę Pitsbergan - iš anksto šiek tiek apsipirkti prieš Kalė- 
das ir labai laukė, kad galės šitai padaryti drauge - abu jautėsi kažkaip bai- 
siai suaugę. 

Autobuse Arnis buvo puikios nuotaikos, prasimanydamas visokiausių 
nebūtų istorijėlių apie jų bendrakeleivius ir juokindamas Li, nors šiuo metu 
ji turėjo vieną iš savo “periodų"', kas paprastai slėgdavo ir bemaž visada bū- 
davo skausminga. Stora ponia su vyriškais darbiniais batais, pasak jo, buvo 
nusidėjusi vienuolė, vaikinas su kaubojiška skrybėle - kišenvagis. Ir taip to- 
liau, ir taip toliau. Li pagavo šio žaidimo nuotaiką, bet jai sekėsi ne taip ge- 
rai, kaip jam. Keista, kad jis pastaruoju metu išlindo iš savo kiauto... kaip 
pražydo. Geresnio žodžio tam nesurasi. Ji jautė išdidų, malonų pasitenkini- 
mą aukso ieškotojo, iš tam tikrų požymių įtarusio slypint po žeme geltonąjį 
metalą ir pasirodžiusio teisiu. Mylėjo jį ir pasirodė teisi, kad jį pamilo. 

Terminalo stotelėje juodu kartu išlipo iš autobuso ir susiėmę už rankų 
privažiuojamuoju keliuku nuėjo į parkavimo aikštelę. 

- Neblogai, - pasakė Li, pirmąsyk su juo išsirengusi paimti Kristinos. - 
Tik dvidešimt penkios minutės nuo mokyklos. 

- Aha, nieko, - sutiko Arnis. - Svarbiausia, padeda išlaikyti šeimoje ra- 
mybę. Patikėk, tą vakarą, kai mama grįžusi išvydo kieme Kristiną, visiškai 
sutrizniojo. 

Li nusijuokė, ir vėjas nubloškė atgal jos plaukus. Po praeitos nakties tem- 
peratūra sušvelnėjo, tačiau vis tiek buvo žvarboka. Toksai oras ją džiugino. 
Kokie čia Kalėdų pirkiniai, jeigu nespaudžia šioks toks šaltukas. Gaila, kad 
Pitsbergas dar nebus išpuoštas. Bet nieko tokio; vis tiek gerai. Ir staiga ji 
ėmė džiaugtis viskuo. O svarbiausia, kad gyvena. Ir myli. 

Ji jau galvojo apie tai, kaip jį myli. Anksčiau jau buvo turėjusi simpati- 
jų, ir sykį, Masačūsetse, manė galbūt esanti įsimylėjusi, bet dėl šio berniuko 
čionais - paprasčiausiai nėra nė kalbos. Kartais jis ją trikdydavo, - jo dėme- 
sys automobiliui atrodė mažne manija, - bet netgi kylantis kartais nerimas 
turėjo savo reikšmę jos jausmams, kurie buvo turtingesni negu kada nors pa- 
tirti anksčiau. Ir dalis jų, pripažino pati sau, žinoma, buvo savanaudiški - vos 
per kelias savaites ji buvo pradėjusi jį keisti... jį formuoti. 

Jiems virš galvų, artėdamas į aerodromą, galingais varikliais perkūniškai 
pragriaudėjo JAV karinių oro pajėgų reaktyvinis. Arnis kažką buvo beprade- 
dąs sakyti apie Padėkos dienos pietus, bet po kelių žodžių lėktuvo garsas vi- 
siškai nustelbė jo balsą. Li pažvelgė į jo veidą, slapčia pralinksminta be gar- 
so judančių lūpų. | 

Paskiau staiga jo lūpos liovėsi judėjusios. Jisai sustojo. Jo akys išsiplėtė... 
Ir tada tartum iššoko ant kaktos, burna persikreipė, o ranka, laikanti Li plaš- 
taką, staiga taip negailestingai susigniaužė, jog jos pirštai skaudžiai susi- 
grumdė vienas į kitą. 

- Arni... 

Reaktyvinio griausmas nutolo, bet Arnis tartum neišgirdo. Jo ranka 
gniaužė stipriau. Burna dabar buvo užsičiaupus ir sustingus į pasibaisėtiną 
nuostabos ir siaubo grimasą. Ji pagalvojo: širdies priepuolis... apopleksija... 
kažkas tokio. 

- Arni, kas negerai? - sušuko ji. - Arni... 000jjoii, skauda! 

Vieną neištveriamą mirksnį ranka, ką tik taip lengvai ir meiliai laikiusi 
jos plaštaką, sugniaužė dar stipriau - tuoj tuoj suaižės ir sutrupės pirštai. 
Raudonis nuo jo skruostų išnyko, oda mirtinai nupilko. 

Jis teištarė vieną žodį - "Kristina" - ir paleido jos plaštaką. Puolė bėgti, 
koja užkliuvo už kažkokio “Kadilako"? buferio, susimėtė, vos nepargriuvo, 
bet išsilaikė, 1r vėl šoko į priekį. 

Galop ji suprato, kad kažkas atsitiko automobiliui - automobilis, automo- 
bilis, visad tas automobilis - ir ją pagavo apmaudus kartėlis, begalinis ir va- 
rantis neviltin. Pirmąsyk ji užklausė save, ar bus įmanoma jį mylėti; ar Ar- 
nis leisis mylimas. 

Jos pyktis kaipmat nuslūgo, vos tik gerai įsižiūrėjo:.. ir pamatė. 

< 

Arnis nubėgo prie to, kas buvo likę iš jo automobilio, iškėlė rankas ir 

sustingo prieš jį taip staigiai, jog šis gestas priminė pastangas apsiginti nuo 

kažkokio siaubo - klasiška filmų poza aukos, mirksnį prieš ją mirtinai part- 
renkiant ir pabėgant nedrausmingam vairuotojui. 

Kurį laiką jis taip stovėjo, tartum stengdamasis sustabdyti automobilį ar- 
ba visą pasaulį. Paskiau nuleido rankas. Jo Adomo obuolys dusyk slinktelė- 
jo aukštyn ir žemyn nuo pastangų kažką nuryti - aimaną, raudą, - o paskiau 
gerklė, atrodė, tvirtai užsirakino, tobulu reljefu išryškindama kakle kiek- 
vieną raumenį, raištį, netgi kraujagyslę. Tai buvo kaklas žmogaus, beban- 
dančio pakelti pianiną. 

Li pamažu priėjo prie jo. Ranką jai tebetvinkčiojo, rytoj ta bus sutinus ir 
iš esmės niekam tikus, bet šiuo metu ji užmiršo apie tai. Visa savo širdimi 
atjautė jį, suprato jo sielvartą, kuriuo norėjo dalintis - ar bent jai taip atrodė. 
Tik vėliau ji suprato, kiek tą dieną Arnis atsiskyrė nuo jos - kiek jis pasirin- 
ko kentėti vienas ir kiek savo neapykantos nuslėpė. 

- Amni, kas tai padarė? - paklausė Li lūžtančiu iš sielvarto balsu. Ne, ji 
nemylėjo automobilio, bet išvydus jį suniokotą iki tokios būklės, tapo visiš- 
kai suprantama, kiek Arnis buvo įdėjęs savęs, todėl nebegalėjo nekęsti Kris- 
tinos - ar ji bent taip manė. 

Arnis nieko neatsakė. Tik stovėjo ir žvelgė į Kristiną - degančiomis aki- 
mis, kiek nulenkęs galvą. 

Priekinis stiklas buvo išmuštas dviejose vietose; rieškučios saugaus stik- 
lo trupinėlių nelyginant netikri deimančiukai buvo nusėję supjaustytus sėdy- 
nių apmušalus. Pusė priekinio buferio buvo nuplėšta ir rėmėsi į aikštelės 
dangą šalimais juodų vielų rezginio nelyginant aštunkojo čiuptuvai. Trejetas 
iš keturių šoninių langų irgi buvo išdaužti. Juosmens aukštyje kėbule buvo 
pramuštos skylės, einančios nelygiomis, banguotomis linijomis. Atrodė, jos 
buvo padarytos kažkokiu aštriu, sunkiu įrankiu - galbūt montiruotės galu. 
Keleivio pusės durelės karojo atviros, ir Li pamatė, kad visas prietaisų pane- 
lio stiklas sudaužytas. Spidometro adatėlė gulėjo ant vairuotojo kilimėlio. 

Arnis pamažu apėjo apie savo automobilį, visa tai dėdamasis galvon. Li 
dusyk į jį prabilo. Jis abukart neatsakė. Dabar pilką jo veidą išmušė dvi 
karštligiškos, degančios raudonio dėmės, nuo skruostikaulių kylančios aukš- 
tyn. Jis pakėlė tą nelyginant aštunkojį, kuris gulėjo ant asfalto, ir ji išvydo, 
jog tai paskirstytuvo dangtelis - kartą tėvas jai tą parodė, kai krapštėsi prie 
jų automobilio. | 

Kurį laiką jisai žvelgė į vielas, tartum tyrinėdamas kokį egzotišką zoolo- 
ginį egzempliorių, paskiau numetė jas į šalį. Stiklo dūženos grikšėjo jiems 
po kojomis. Li vėl jį užkalbino. Jis neatsakė, ir dabar, podraug su siaubingu 
gailesčiu jam, ji pradėjo jausti taip pat ir baimę. Vėliau ji papasakojo Deniui 
Gilderiui, kad atrodė - bent tuo metu - visiškai tikėtina, jog jis buvo prara- 
dęs protą. | | 

Jis paspyrė šalin sau iš kelio kažkokią chromuotą detalę. Ta atsimušė į 
aikštelės galo vėjatvorę negarsiai dzingtelėdama. Užpakaliniai žibintai buvo 
sudaužyti - ir vėl netikri brangakmeniai, šįsyk rubinai, ir šįsyk ant asfalto, o 
ne ant sėdynių. 

- Arni... - vėl ji pabandė. 

Jisai sustojo. Zvelgė pro skylę vairuotojo pusės šoniniame lange. Baisus, 
žemas garsas ėmė kilti jam iš krūtinės - džiunglių garsas. Li pažvelgė per jo 

petį, išvydo, ir staiga jai užėjo beprotiškas noras juoktis, klykti ir nualpti tuo 
pat metu. Ant prietaisų panelio... Iš pradžių ji buvo to nepastebėjus; tarp vi- 
suotinio suniokojimo nepastebėjo, kas buvo ant prietaisų panelio. Ir su stai- 
ga kylančiu gerklėn vėmuliu ji pagalvojo: kas galėjo būti toks žemas, toks 
visiškai žemas, kad padarytų tokį dalyką, kad taip... 

- Sūdžiai! - sušuko Amis nesavu balsu - aukštu, šaižiu, įskilusiu iš įniršio. 

Li nusisuko ir išvėmė, aklai įsitvėrus į automobilį gretimai Kristinos, 
akyse regėdama baltus taškučius, besiplečiančius lyg brinkstantys ryžiai. Per 
miglas jai prisiminė kaimo mugė - kasmet ant platformos tenai atitempdavo 
automobilio lūženą ir pakišdavo po presu, už dolerio ketvirtinę gaudavai tris- 
syk ją spustelti. Idėja buvo sunaikinti automobilį. Bet ne... ne... 

- Prakeikti šūdžiai! - suriko Arnis. - Aš iki jūsų prisikasiu. Prisikasiu, kad 
ir kiek man tai kainuos! Kad ir kiek man tai kainuos, motinkrušiai! 

Li darsyk išvėmė ir tą vieną siaubingą momentą pagavo save galvojant, 
kad būtų buvę geriau, jeigu niekad nebūtų sutikus Arnio Kaningemo. 


97 / Arnis ir Regina 


Norėtum pasivėžint 
Mano “"Bjuiku "'? 
Sakau, norėtum pasivėžint 
Mano "Bjuiku"'? 
Jisai turi oro pūtiklį 
Ir karbiuratorius du. 
- “The Medallions" 


Tą vakarą jis atsirakino namų duris be penkiolikos dvyliktą. Drabužiai, 
kuriais vilkėjo, turėdamas minty kelionę Pitsbergan pasibastyti po krautuves, 
buvo riebaluoti ir sumirkę nuo prakaito. Rankos - dar labiau purvinos, o per 
kairiosios plaštakos viršutiniąją pusę nelyginant įdagas vingiavo negilus rė- 
žis. Jo veidas atrodė suvargęs ir priblokštas, po akimis juodavo tamsūs rati- 
lai. 

Jo motina sėdėjo prie stalo, prieš save išdėliojusi pasjanso kortas. Laukė 
jo sugrįžtant ir tuo pat metu bijojo. Li jai paskambino ir pranešė, kas atsiti - 
ko. Iš balso atrodė, kad mergina, kuri buvo padariusi Reginai gana mielos 
(jeigu galbūt ir ne visai tinkamos jos sūnui) įspūdį, apsiverkusi. 

Išsigandusi Regina tuoj pat surinko Darnelo garažo numerį. Li jai pasa: 
kė, kad Arnis išsikvietė buksyrinį sunkvežimį i ir nuvažiavo ten kartu su vai. 
ruotoju. Nepaisydamas jos protestų, ją pačią įsodino į taksį. Po dviejų signa 
lų atsiliepė dusulingas, gergždžiantis balsas. 

- Klausom, Darnelo garažas. 

Ji padėjo ragelį, supratusi, kad būtų buvus klaida kalbėtis su juo tenai - 
regis, jos ir Maiklo ir taip jau padaryta pernelyg daug klaidų dėl Arnio ir jo 
automobilio. Palauks, kol jis grįš namo, ir tada žvelgdama jam į veidą, pa- 
sakys, ką ketino pasakyti. 

Ir ji dabar tai pasakė: 

- Arni, man labai gaila. 

Būtų buvę geriau, jeigu ir Maiklas būtų buvęs čia. Bet jis buvo Kanzas 
Sytyje, dalyvavo simpoziume apie verslą ir laisvosios iniciatyvos pradmenis 
viduriniaisiais amžiais. Jis negrįš iki sekmadienio, nebent šitas įvykis jį pas- 
katintų parvykti anksčiau. Ji pagalvojo - galimas daiktas. Suvokė - ne be tam 
tikros atgailos - visą jos laukiančios padėties sunkumą. 

- Gaila, - pakartojo Arnis lygiu, bejausmiu balsu. 

- Taip, aš - tai yra mes... - Regina nebepajėgė tęsti. Jo veide atsispindėjo 
kažkas baisaus, negyva. Akys žvelgė be išraiškos. Ji tegalėjo stovėti, stebei- 
lyti į jį ir linguoti galva, podraug jusdama, kaip akys prisitvenkia ašarų, kaip 
nuo jų neapkenčiamai perši nosį ir gerklę. Stiprios valios, kilusi iš katalikiš- 
kos šeimos, kurią dar sudarė paprastas statybų darbininkas jos tėvas, suvar- 
gusi motina, septynetas brolių ir sesuo, ji parodė velnišką užsispyrimą stoti 
koledžan, nepaisydama tėvo įsitikinimo, kad vieninteliai dalykai, kokių mer- 
ginos ten išmoksta - tai kaip prarasti nekaltybę bei nusispjaut į bažnyčią, ir 
todėl buvo daugiau negu pakankamai praliejusi ašarų. Ir jeigu jos pačios šei- 
ma kartais laikydavo ją pernelyg griežta, tai todėl, jog jie nesuprato, kad 
praėjus pragarą, tampi užgrūdintas ugnies. Ir kai siekdamas savo turėdavai 
degti, visados norėdavai, kad viskas būtų pagal tave. 

- Zinai, ką? - paklausė Arnis. 

Ji papurtė galvą, vis tebejausdama po vokais karštą, gremžiantį peršulį. 

- Jeigu nebūčiau toksai pavargęs, jog vos besilaikyčiau ant kojų, sukel- 
tum man juoką. Ir tu galėjai ten būti, švaistytis montiruotėm ir kūjais kartu 
su tais tipais, kurie tai padarė. Dabar greičiausiai dėl to esi laimingesnė ne- 
gu jie. 

- Arni, neteisinga taip kalbėti! 

- Kaip tik teisinga! - užriaumojo jis ir jo akys staiga užsiliepsnojo baisia 
ugnimi. Pirmąsyk per visą gyvenimą ji išsigando savo sūnaus. - Tai tavo su- 
manyta pašalinti jį iš mūsų kiemo! Jo sumanyta patalpinti jį oro uosto aikš- 
telėn! Kaip manai, ką čia galima kaltinti? Na, ką? Nejau manai, kad tai būtų 
atsitikę, jeigu jis būtų stovėjęs čia? A? | 

Suspaudęs prie šonų kumščius, jis Žingtelėjo link jos, ir Regina vos vos 
susitvardė neatšlijus atgal. 

- Arni, nejau mudu negalime apie tai netgi pasikalbėti? - paklausė ji. - 
Kaip du sveiko proto žmonės? 

- Vienas iš jų apšiko mano automobilio prietaisų lentą, - šaltai atrėmė jis. 
- Kaip tai suvokiama sveiku protu, mam? 

Regina nuoširdžiai tikėjo, kad jau buvo sutramdžiusi ašaras, bet ši žinia 
- Žinia apie tokį kvailą, sveiku protu nesuvokiamą įtūžį - vėl privertė jas 
pliūptelti. Ji pravirko. Pravirko iš sielvarto dėl to, ką jos sūnus gavo pama- 
tyti. Nuleidusi galvą verkė iš pasibaisėjimo, skausmo ir baimės. 

Visą savo kaip motinos gyvenimą ji slapčia jautėsi pranašesnė už aplin- 
kines moteris, turinčias vyresnius nei Arnį vaikus. Kai jam buvo vieneri me- 
tukai, tos kitos motinos graudžiai lingavo galvas ir sakė jai palaukti, iki jam 
sukaks penkeri - kaip tik tada prasideda vargai, kaip tik tada jie jau pakan- 
kamai ūgtelėję, kad savo senelei galėtų pasakyti “šūdas"' ir palikti vieni žais- 


172 


ti su degtukais. Bet Arnoldas, geručiukas kaip aukselis vienerių, liko toks 
pat gerutis ir penkerių. Tuomet tos kitos moterys užversdavo aukštyn akis ir 
sakydavo jai palūkėti, iki jis bus dešimties; paskiau - penkiolikos, kaip tik ta- 
me amžiuje prasideda tikri nemalonumai - čia prasideda narkotikai, roko 
koncertai, mergaitės, kurios bet ką gali iškrėsti ir, Dieve sergėk, ratų gaubtų 
vagystės ir tosios... na, ligos. 

Klausydamasi visų tų kalbų, ji tik šypsojosi, nes visa klostėsi pagal pla- 
ną, visa klostėsi taip, kaip jos manymu privalėjo klostytis jo vaikystė. Jos 
sūnus turėjo nuoširdžius, palaikančius tėvus, kurie juo rūpinosi, kurie jam 
būtų bet ką davę (proto ribose), kurie mielai būtų pasiuntę jį į paties pasi- 
rinktą koledžą (jeigu tik-tas būtų geras), tokiu būdu prašmatniai užbaigdami 
Tėvystės pašaukimo žaidimą. Jeigu jūs būtumėt užsiminę, kad Arnis turėjo 
mažai draugų ir dažnai buvo kitų engiamas, ji tvirtai būtų nurodžius, kad pa- 
ti lankiusi parapijinę mokyklą chuliganiškame rajone, kur kartais juoko dė- 
lei būdavo nuplėšiamos mergaičių medvilninės kelnaitės ir paskiau padega- 
mos kišeniniais žiebtuvėliais su išgraviruotu ant jų nukryžiuotuoju Jėzumi. 
Ir jeigu jūs užsimintumėt, kad jos pačios požiūris į vaikų auklėjimą tik ma- 
terialinių tikslų prasme skyrėsi nuo jos nekenčiamo tėvo požiūrio, ji būtų už- 
pykus ir nurodžiusi kaip pasiteisinimą savo gerutį sūnų. 

Bet dabar jos gerasis sūnus stovėjo prieš ją pablyškęs, išsekęs, iki 
alkūnių alyvuotas ir tarsi virte verdantis tuo pačiu vos tvardomu pykčiu, ku- 
ris buvo charakteringas jo seneliui, netgi atrodė kaip jis. Visa tarsi subyrėjo 
į nuolaužas. 

- Arni, mes ryte pasikalbėsime, ką daryti, - pasakė ji, pasistengdama 
suimti save į rankas ir nuryti ašaras. - Pakalbėsime apie tai ryte. 

- Nebent atsikeltumei išties anksti, - pasakė jis, atrodo, prarasdamas bet 
kokį domesį. - Aš lipu viršun, kokias keturias valandas numigsiu ir tada vėl 
eisiu į garažą. 

- Ko? 

Jis pamišėliškai nusijuokė ir supleveno rankomis po virtuvės fluorescen- 
cinių lempų strypais tartum rengdamasis skristi. - Kaip manai, ko? Manęs 
laukia daug darbo! Daugiau negu tu patikėtum! 

- Ne... Tau rytoj reikia į mokyklą... aš... aš draudžiu, Arni, aš kategoriš- 
kai... 

Jis pasisuko ir tiriamai nužvelgė ją, priversdamas vėl atšlyti atgal. Tai bu- 
vo lyg kažkoks varginantis košmaras, kuris paprasčiausiai nesirengė liautis. 

- Aš nueisiu į mokyklą, - pasakė jis. - Pasiimsiu maišelyje švarių drabu- 
Žių ir netgi nusiprausiu po dušu, kad klasėje nežeisčiau niekieno uoslės. Pas- 
kiau po mokyklos sugrįšiu pas Darnelą. Laukia didelis darbas, bet aš suge- 
bėsiu jį atlikti... Žinau, kad sugebėsiu... Nors tai sugrauš namaža mano san- 
taupų. Be to, dar turėsiu nepamiršti savo įsipareigojimų Viliui. 

- Betgi namų darbai... Tavo studijos! 
gūrėlė su įtaisytu joje mechanizmu. - Žinoma, nukentės Žinoma, dėl to ne- 
galiu tavęs apgaudinėti. Ir negaliu dabar pažadėti bendrą devyniasdešimt tri- 
jų balų sumą. Bet aš pralįsiu. Sugebėsiu gauti “C"', galbūt iš kai ko “B". 

- Ne! Tu privalai pagalvoti apie koledžą! 

Jisai sugrįžo prie stalo, vėl šlubuodamas, ir gana smarkiai. Įsirėmė ran- 
komis į stalą ir pamažu palinko į priekį. Ji pagalvojo: svetimas... mano sū- 
nus man svetimas. Ar tai mano kaltė? Nejaugi? Juk aš tik troškau jam ge- 
riausia. Argi taip gali būti? Prašau Tave, Dieve, padaryk, kad tai būtų koš- 
maras, iš kurio pabusiu su ašaromis, nes visa taip realu. 

- Šiuo metu, - pasakė J jis tyliai, žvelgdamas jai į akis, - vieninteliai daly- 
kai, kurie man rūpi - tai Kristina ir Li, taip pat likti geruoju su Viliu Darne- 
lų, kad galėčiau ją sutaisyti kaip naują. Man nusišikt ant koledžo. Ir jeigu tu 
neatstosi nuo manęs, aš mesiu mokyklą. Tai turėtų tave užčiaupti, jeigu nie- 
kas kitas nepadės. 

- Tu negali to padaryti, - atlaikydama jo žvilgsnį, tvirtino ji. - Juk tai sup- 
ranti, Arnoldai. Galbūt aš nusipelniau tavo... tavo žiaurumo... bet visomis 1iš- 
galėmis kovosiu su šiuo tavuoju savinaikos polinkiu. Tad nekalbėk, jog me- 
si mokyklą. 

- Betgi aš tikrai ją mesiu, - atsakė jis. - Nė neapgaudinėk savęs, kad aš 
jos nemesiu. Vasarį man sukaks aštuoniolika ir pasielgsiu kaip tinkamas, jei- 
gu ir toliau vis kišies į tai. Ar supranti mane? 

- Eik miegot, - verksmingai tarė ji. - Eik miegot, tu plėšai man širdį. 

- Tikrai? - Netikėtai jis nusijuokė. - Skauda, tiesa? Aš suprantu. 

Ir jis išėjo, žengė pamažu, kūnu vis kiek pakrypdamas ant šlubčiojančios 
kojos. Netrukus ji išgirdo sunkius, pavargusius jo batų dunksnius į laiptus - 
taip pat ir tas garsas baisiai priminė jai vaikystę, kai ji tylomis galvodavo: šit, 
žmogėdra eina miegoti. 

Pagauta naujo verksmo priepuolio, ji nerangiai atsistojo ir išėjo pro uŽ- 
pakalines duris laukan paverkti vienumoje. Apkabino save rankomis - men- 
ka paguoda, bet vis geriau negu nieko - ir pažvelgė į mėnulio pjautuvą, ku- 
ris pro ašarų šydą buvo paketurgubėjęs. Visa pasikeitė, ir tai įvyko ciklono 
greičiu. Sūnus nekentė jos - matė tai iš jo veido; čia joks kaprizas, laikinas 
įsižeidimas ar praeinantis paauglystės škvalas. Jis nekentė jos ir šito nebuvo 
galima tikėtis iš gerutėlio berniuko, visiškai ne. 

Visiškai ne. | 

Ji stovėjo ant slenksčio ir verkė tol, kol ašaros ėmė tekėti nevaržomai ir 
kūkčiojimai vis pereidavo į žaksulį; stigo oro. Saltis gnaibė nuogus viršum 
šlepečių kulkšniukus ir skverbėsi dar drąsiau po chalatėliu. Ji įėjo vidun ir 
užlipo viršun. Minutėlę neryžtingai pastovėjo prie jo durų, kol galiausiai išd- 
rįso įeiti į kambarį. 

Jis užmigo ant savo lovos užtiesalo, kelnių buvo nenusimovęs. Labiau 
priminė gulintį be sąmonės nei miegantį, jo veidas atrodė siaubingai suse- 
nęs. Dėl iš koridoriaus per jos pečius krentančios šviesos išdaigos mirksnį jai 
pasirodė, kad jo plaukai retėja, kad per miegą pražiota burna be dantų. Del- 
nu užslopinusi besiveržiantį iš lūpų klyksnį, ji puolė prie sūnaus. 

Josios šešėlis, kritęs ant lovos, pajudėjo kartu su ja, ir Regina išvydo, kad 
čia tiktai Arnis, dėl senumo įspūdžio kaltos buvo šviesa ir jos pačios išsekin- 
ta vaizduotė. 

Ji pažvelgė į jo radijo žadintuvą ir pamatė, kad tasai nustatytas 4.30 ry- 
to. Jai kilo mintis išjungti signalą, netgi ištiesė ranką, kad tai ia 
Galiausiai susivokė neturinti tam jėgų. 

Vietoje to, nuėjo į savo miegamąjį, atsisėdo prie telefono ir nukėlė rage- 
lį. Kurį laiką svarstydama paturėjo jį savo rankoje. Jeigu paskambins Mai- 
klui vidury nakties, šis pagalvos, kad... 

Kad atsitiko kažkas baisaus? 

Ji sukikeno. O argi ne taip? Tikrai atsitiko. Ir vis dar atsitinka. 

Ji surinko Kanzas Syčio “Ramada Inn“ viešbučio numerį, kur buvo ap- 
sistojęs jos vyras, vargiai tesuvokdama, kad pirmąsyk nuo to laiko, kai prieš 
dvidešimt septynerius metus paliko namus niūriame purviname triaukštyje ir 
iš Roksbergo išvyko studijuoti į koledžą, ji šaukėsi pagalbos. 


28 / Apsilanko Li 


Trukdyt nenoriu jūsų, 
Parduosit savo autobusą? 
Nesvarbu kiek jis kainuos, 
Pas mieląją kaip mat aš lėkt ruošiuos... 
Man reik jo... Man reik jo... Man reik jo... 
(Negausi jo...) 

- “The Who“ 


Didžiumą tos istorijos ji papasakojo ramiu balsu sėdėdama tvirtai sus- 
paustais keliais ir sukryžiuotomis kulkšnimis viename iš dviejų lankytojams 
skirtų krėslų, vilkinti margaspalviu vilnoniu nertiniu ir rudo velveto sijonu. 
Tik viską baigusi ji pravirko ir niekaip negalėjo susirasti nosinaitės. Denis 
Gilderis padavė nuo stalelio šalia lovos dėželę su servetėlėmis. 

- Nesijaudink, Li, - pasakė jis. 

- Aš ne-ne-negaliu! Jis nebuvo atėjęs pas mane... Ir mokykloje jis tiesiog 
atrodo pavargęs... Ir tu sa-sakei, kad jo nebuvo 1r čia... 

- Jis ateis, jeigu prireiks manęs, - pasakė Denis. 

- Tu įsikibęs.tų vy-vyriškumo šūdalionių! - sukūkčiojo ji, paskiau pakėlė 
akis, komiškai apstulbinta savo pačios žodžių. Ašaros išgraužė pėdsakus jos 
lengvai padažytame veide. Ji ir Denis žvilgtelėjo vienas į kitą, ir abu nusi- 
juokė. Tačiau tai buvo trumpas juokas ir, tiesą sakant, palengvėjimo nesuteikė. 

- Ar Blerbalius pasimatė su juo? - paklausė Denis. 

- Kas toksai? 

- Blerbalius. Taip Lenis Barongas vadina misterį Vikersą. Vadybos patarėją. 

- O, taip, manau, pasimatė. Užvakar - pirmadienį - jis buvo iškviestas į 
proforientavimo kabinetą, bet nieko man nepasakojo, o aš neišdrįsau klaus- 
ti. Jis nenori kalbėti. Pasidarė toks keistas. 

Denis linktelėjo. Nors jis nemanė, kad Li tai suvokia, - mat buvo giliai 
paskendusi savo rūpestyje ir sumaištyje, - bet pats jautė bejėgiškumą ir vis 
dičėjančią baimę dėl Amnio. 

Iš tų atgarsių, kurie pastarąsias kelias dienas prasmukdavo į jo palatą, at- 
rodė, kad Arnis atsidūręs ties nervinio lūžio riba; Li atneštos žinios buvo tik 
pačios naujausios ir ryškiausios. Niekad jis taip nenorėjo atsidurti už ligoni- 

nės sienų kaip dabar. Žinoma, galėtų paskambinti Vikersui ir paklausti, ar 
nereikia kuo nors padėti. Ir galėtų paskambinti Arniui... tik, sprendžiant iš Li 
žodžių, Arnis dabar visąlaik mokykloje, pas Darnelą arba miega. Jo tėvas 
anksčiau sugrįžo iš kažkokio suvažiavimo ir namuose kilo dar vienas bamnis, 
pasakė jam Li. Nors Arnis tiesiai neatsivėrė ir nepasakė jai, Li prisipažino 
Deniui mananti, šį atsidūrus visai netoli to, kad paprasčiausiai paliktų na- 
mus. 

Denis nenorėjo kalbėtis su Arniu, kai šis buvo pas Darnelą. 

- Ką aš galiu daryti? - paklausė ji. - Kaip tu manimi dėtas elgtumeis? 

- Laukti, - pasakė Denis. - Nežinau, ką kita tu gali daryti. 

- Betgi tai sunkiausia, - atsakė ji tokiu tyliu balsu, kad buvo vos girdimas. 
Rankomis maigė ir pašiojo lignino servetėlę, jos skuteliais apsiberdama sau 
sijoną. - Mano tėvai nori, kad su juo nebesimatyčiau - kad mesčiau jį. Jie bi- 
jo... kad Repertonas ir tie kiti vaikinai iškrės dar ką nors kita. 

- Tu įsitikinus, kad tai buvo Badis ir jo draugeliai, a? 

- Taip, visi tuo įsitikinę. Misteris Kaningemas paskambino policijai, nors 
Arnis prašė to nedaryti. Sakė patsai suvesiąs sąskaitas, ir tai juos abu išgąs- 
dino. Mane - taip pat. Policija sulaikė Badį Repertoną ir vieną iš jo draugu- 
žių - tą, kurį vadino Mūčiu... Ar žinai, kurį turiu galvoje? 

- Taip. 

- Ir tą vaikiną, kuris naktimis dirbo oro uosto parkavimo aikštelėje, jie 
taip pat sulaikė. Galtoną, jo vardas... 

- Sendis. 

- Jie galvoja, kad jis čia prikišęs nagus, galbūt juos įleido. 

- Taip, jisai su jais sukinėjasi, - patvirtino Denis, - bet yra ne toks dege- 
neratas kaip visi likusieji. Zinai, aš tau, Li, pasakysiu - jeigu Arnis su tavi- 
mi nesikalbėjo, tai vis tiek kas nors tikrai kalbėjosi. 

- Pirmiausia misis Kaningem, paskiau jo tėvas. Man regis, nė vienas iš jų 
nežinojo, kad kitas kalbėjosi su manimi. Jie yra... 

- Sunerimę, - spėjo Denis. 

Ji papurtė galvą. | 

- Daugiau negu tai. Jie abu atrodo lyg būtų ką tik... Ką tik apšvarinti ar 
panašiai. Tiesą sakant, negaliu jos gailėtis, - manau, ji trokšta tik viena - kad 
viskas būtų pagal ją, - bet nuoširdžiai užjaučiu misterį Kaningemą. Papras- 
čiausiai, jis atrodo toks... toks... - Ji užsikirto, paskiau tęsė: - Kai aš vakar po 
mokyklos pas juos užėjau, misis Kaningem - ji paprašė, kad vadinčiau ją Re- 
gina, bet aš tiesiog negalėjau prisiversti... 

- O tu ar gali? - paklausė Li. 

- Na, aha... bet aš turėjau kur kas daugiau praktikos. 

Pirmąsyk per savo apsilankymą ji kaip reikiant nusišypsojo. 

- Galbūt čia ir yra visas skirtumas. Siaip ar taip, kai aš užėjau, ji jau bu- 
vo namie, bet misteris Kaningemas dar buvo negrįžęs iš mokyklos... Tai yra 
iš universiteto. 

- Aha. 

- Ji pasiprašė visos savaitės atostogų - kiek dar yra jų likę. Pasakė nega- 
linti grįžti į darbą, nors ir trim dienoms iki Padėkos šventės. 

- Kaip ji atrodo? 

- Atrodo sugniuždyta, - pasakė Li ir siekė-naujos servetėlės. Vėl pradėjo 
pašioti jos kraštus. - Atrodo dešimčia metų senesnė nei tada, kai susipažinau 
su ja prieš mėnesį. 

- O jis? Maiklas? 

- Irgi pasenęs, bet laikosi tvirčiau, - dvejodama pasakė Li. - Lyg šitai bū- 
tų kažkaip... Kažkaip jį užvedę... 

Denis tylėjo. Trylika metų jis pažinojo Maiklą Kaningemą ir niekad ne- 
matė jo užsivedusio, tad nieko negalėjo pasakyti. Tai Regina visad būdavo 
užsivedusi; Maiklas vilkdavosi jos kilvateryje ir sutaisydavo kokteilius per 
pobūvius (daugiausia fakultetinius), kai Kaningemai priiminėdavo svečius. 
Jis leisdavo savo magnetofoną. Atrodydavo melancholiškas... bet netgi įtem- 
pęs vaizduotę Denis nebūtų galėjęs pasakyti, jog kada nors yra matęs šį 
žmogų “užsivedusį"". 

Galutinis triumfas, sykį yra pasakęs Denio tėvas, stovėdamas prie lango 
ir stebėdamas, kaip Regina vedasi Arnį už rankos Gilderių takučiu gatvėn, 
kur prie automobilio vairo laukė Maiklas. Arniui ir Deniui tada buvo gal 
septyneri. Aukščiausiasis mamizmas. Įdomu, ar ji vers laukti tą vargšą slun- 
kių, kai Arnis jau bus vedęs. O gal ji... 

Denio motina susiraukė, pažvelgė į savo vyrą ir nutildė jį, parodydama 
akimis į Denį podraug su “vaikas klausosi" gestu. Jis niekad nepamiršo to 
gesto ar savo tėvo pasakytų žodžių - septynerių ne viską suprato, bet netgi 
septynerių puikiai žinojo, ką reiškia “vargšas slunkius“. Ir netgi septynerių 
neaiškiai suvokė, kodėl jo tėvas galėjo laikyti misterį Maiklą Kaningemą to- 
kiu. Jam pasidarė liūdna dėl Maiklo Kaningemo... Ir tasai jausmas išliko iki 
pat dabar. 

- Jis įžengė vidun jai jau baigiant savąjį pasakojimą, - tęsė Li. - Ji pak- 
vietė mane pasilikti vakarienės - Arnis dabar valgo pas Darnelą, - bet aš pa- 
sakiau, kad iš tiesų turiu eiti namo. Tad misteris Kaningemas pasisiūlė ma- 
ne pavėžėti, ir pakeliui į namus aš išklausiau jo požiūrio. 

- Ar juodu skirtingų požiūrių? 

- Nevisai, bet... pavyzdžiui, tai misteris Kaningemas kreipėsi į policiją. 
Arnis to nenorėjo, o misis Kaningem - Regina - negalėjo pasiryžti. 

Denis atsargiai paklausė: 

- Ar jis iš tiesų bando kliunkį vėl sudėlioti krūvon, a? 

- Taip, - sukuždėjo ji ir paskiau šaižiai pratrūko: - Bet čia dar ne viskas! 
Jis giliai įklimpęs su tuo tipu Darnelu, aš žinau. Vakar per trečiąją pertrauką 
studijų salėje jis man pasakė, kad šiandien popiet ir vakare ketina įdėti jai - 
savo mašinai - visą naują priekį, ir aš pasakiau, ar tai ne siaubingai kainuos, 
Arni, o jis pasakė, kad nesirūpinčiau, turįs gerą kreditą... 

- Lėčiau. 

Ji vėl pravirko. | 

- Turi gerą kreditą todėl, kad jis ir toks Džimis Saiksas penktadienį ir 
šeštadienį ketina atlikti kažkokius Vilio pavedimus. Stai ką jis pasakė. Ir... 
aš nemanau, kad pavedimai, kuriuos jis atlieka tam kalės vaikui, nenusižen- 
gia įstatymui! 

- Ką jis pasakė policijai, kai atėjo jį apklausti dėl Kristinos? 

- Pasakė jiems, kad rado ją... tokią. Jie paklausė, ar nenumano, kas galė- 
jo tai padaryti, ir Arnis pasakė, jog ne. Dar jį paklausė, ar tiesa, kad buvo su- 
simušęs su Badžiu Repertonu, kad Repertonas išsitraukė peilį ir už tai buvo 
pašalintas iš mokyklos. Arnis pasakė, kad Repertonas išmušė jam maišelį su 
priešpiečiais ir užmynė jį, paskiau iš dirbtuvių atėjo misteris Keisis ir nutrau- 
kė kivirčą. Jie paklausė, ar Repertonas negrąsinęs, kad iki jo prisikas, ir Ar- 
nis atsakė, kad tasai gal ir galėjo ką nors tokio pasakyti, bet šneka buvo ne- 
rimta. 

Denis tylėjo, žvelgdamas pro palatos langą į dulsvą lapkričio dangų ir 
svarstydamas tai, ką išgirdo. Skambėjo grėsmingai. Jeigu Li teisingai pertei- 
kė pokalbį su policija, tuomet Arnis nieko nepamelavo... bet viską paredaga- 
vo taip, kad nutikimas rūkomojoje zonoje atrodytų kaip eilinis susistumdy- 
mas. 

Deniui tai pasirodė itin grėsminga. 

- Ar nenumanai, ką Arnis galėtų daryti dėl to žmogaus Darnelo? - pak- 
lausė Li. 

- Ne, - atsakė, bet kai kurių minčių jam kilo. Mažas vidinis magnetofo- 
nas vėl ėmė suktis, ir jis išgirdo tėvo žodžius: Kai ką esu girdėjęs... vogti au- 
tomobiliai... cigaretės ir kaušalas... kontrabanda fejerverkais... Jam ilgą lai- 
ką sekėsi, Deni. 

Pažvelgė į Li veidą - pernelyg išblyškusį, ašarų sugadintu makijažu. Ji 
kabinosi, kabinosi į Arnį kaip įmanydama. Galbūt mokėsi, kaip būti tvirtai - 
antraip su savo išvaizda šito nebūtų išmokusi dar dešimtį metų. Bet nuo to 
nebuvo lengviau ir taip pat neatrodė, kad yra teisinga. Staiga, bemaž atsitik- 
tinai jam toptelėjo, kad pirmąsyk pastebėjo, jog Arnio veidas pašvarėjęs dau- 
giau nei mėnesį prieš šiam sulimpant su Li... bet po to, kai jau buvo sulipęs 
su Kristina. 

- Aš pasikalbėsiu su juo, - pažadėjo jis. 

- Gerai, - pasakė ji 1r atsistojo. - Aš... Aš nenoriu, kad visa būtų kaip bu- 
vę, Deni. Suprantu, kad niekad taip nebūna. Bet aš tebemyliu jį ir... ir aš tik 
noriu, kad tu jam tą pasakytum. 

- Aha, gerai. 

Abu buvo sutrikę, ir ilgai nė vienas iš jų nepajėgė nieko ištarti. Denis 
mąstė, kad kaip tik šioje vietoje kantri ir vesterno dainoje pasirodo Geriau- 
sias Draugas. Ir niekšiškoji, žemoji (ir goslioji) jo esybės dalis neturėtų nie- 
ko prieš tai. Anaiptol. Jį vis dar labai stipriai prie jos traukė - stipriau nei jau 
ilgą laiką nebuvo traukus bet kuri mergina. Galbūt niekada. Tegul sau Arnis 
vežioja į Berlingtoną 1 1Š butelių leidžiamas raketas ar petardas ir krušasi su 
savo mašina. O tuo tarpu jis ir Li geriau pažins vienas kitą. Šiek tiek pagal- 
bos ir paguodos. Juk žinote, kaip tatai būna. | 

Ir kaip tik tą nepatogią akimirką, kai Li prisipažino mylinti Arnį, jam ki- 
lo jausmas, kad gali pasisekti; jinai buvo pažeidžiama. Gal ir mokėsi būti 
tvirta, tačiau tai ne ta mokykla, kuri mielai lankoma. Jis galėjo pasakyti ką 
nors - ką nors teisinga, galbūt tik Zikš čia - ir ji būtų priėjusi, atsisėdusi ant 
lovos krašto ,Juodu dar būtų pasišnekėję, galbūt apie malonesnius dalykus ir 
galbūt jis būtų ją pabučiavęs. Jos lūpos buvo gražios ir putnios, juslingos, 
sutvertos bučiuoti ir būti bučiuojamom. Pabučiuotų jis sykį paguodai. Dusyk 

- iš draugiškumo. Ir trissyk - kaip atpildą už viską. Taip, instinktas jam kuž- 
dėjo, o iki šiol niekad nebuvo nuvylęs, kad šitai įmanoma. 

Bet jis nepasakė nieko, kas būtų galėję pastūmėti tokius dalykus, nieko 
nepasakė ir Li. Tarp juodviejų buvo Arnis ir bemaž tikra, kad visados bus. 
Arnis ir jo širdies dama. Jeigu ne tasai iki absurdo einantis siaubas, jis būtų 
nusijuokęs. 

- Kada tave išleidžia? - paklausė ji. 

- Pas nieko neįtariančią publiką? - savo ruožtu paklausė jis ir sukikeno. 
Netrukus susijuokė 1r ji. 

- Taip, kažkas panašaus, - pasakė Li ir vėl sušniurkščiojo. - Atleisk. 

- Neatsiprašinėk, - nuramino Denis. - Zmonės visą gyvenimą iš manęs 
juokiasi. Esu prie to pripratęs. Sako, kad aš čia įstrigęs iki sausio, bet aš juos 
apkvailinsiu. Ketinu grįžti namo Kalėdoms. Aš visai nusivariau nuo koto 
kankinimų kameroje. 

- Kankinimų kameroje? 

- Gydomojoje mankštoje. Mano nugara jau atrodo neblogai. Kiti kaulai 
irgi sparčiai gyja - kartais siaubingai niežti. Ryju kibirais erškėtrožių vaisius. 
Daktaras Erovėjus sako, kad tai tik liaudies prietaras. Bet treneris Puferis 
jais prisiekinėja ir kaskart, kai ateina aplankyti, patikrina butelį. 

- Ar jis dažnai ateina? Treneris? 

- Taip, dažnai. Jis mane pusiau įtikino, kad tos erškėtrožės padeda grei- 
čiau gyti kaulams. - Denis stabtelėjo. - Zinoma, aš daugiau nebežaisiu fut- 
bolo, niekados. Kurį laiką turėsiu vaikščioti su ramentais, o paskiau, jeigu 
laimė bus palanki, palaipsniui pereisiu prie lazdos. Linksmasis daktarėlis 
Erovėjus man sako, kad aš šlubčiosiu kokią porą metų. O gal ir visąlaik. 

- Man taip gaila, - tyliai tarė ji. - Man taip gaila, kad tatai turėjo atsitikti 
tokiam puikiam vaikinui kaip tu, Deni, tačiau iš dalies aš savanaudė. Kažin, 
ar būtų atsitikę visa kita, - toji siaubinga istorija su Arniu, - jeigu tu būtumei 
buvęs šalia. 

- Teisingai, - pasakė Denis, teatrališkai pakeldamas aukštyn akis. - Su- 
versk viską ant manęs. 

Bet ji nenusišypsojo. 

- Zinai, aš ėmiau rūpintis, ar jisai sveiko proto? Tai vienintelis dalykas, 
kurio nepasakiau nei savo, nei jo tėvams. Bet manau, jo motina... kad ji gal- 
būt... nežinau, ką jis pasakė jai tą vakarą, kai mes aptikome automobilį visą 
suniokotą, bet... aš manau, kad juodu kaip reikiant susikibo. 

Denis linktelėjo. 

- Betgi visa taip... beprotiška! Tėvai pasisiūlė vietoje Kristinos jam nu- 
pirkti gerą dėvėtą automobilį, bet jis atsisakė. Paskiau misteris Kaningemas 
man papasakojo, kai vežė namo, kad pasisiūlė nupirksiąs Arniui naują auto- 
mobilį... realizuosiąs kai kurias akcijas, turimas nuo 1955 metų. Arnis nesu- 
tiko, pasakė negalįs priimti tokios dovanos. Ir misteris Kaningemas pasakė, 
kad jam tatai suprantama, kad čia nebūtinai turinti būti dovana, kad Arnis 
galėtų jam išsimokėti, kad netgi galėtų imti procentus, jeigu Arnis pageidau- 
tų tai sutvarkyti tokiu būdu... Deni, ar supranti, apie ką aš kalbu? 

- Aha. Jam nereikalingas bet koks automobilis. Būtinai turi būti tas. Kris- 
tina. 

- Bet šitai man atrodo kaip manija. Jis surado vieną daiktą ir užsiciklino 
dėl jo. Ar tai ne manija? Aš bijau ir kartais jaučiu neapykantą... bet ne jo aš 
bijau. Ne jo nekenčiu. Tai to sukn... ne, to sukrušto automobilio. Tos kalės 
Kristinos. 

Jos skruostai skaisčiai užraudo, akys susiaurėjo, lūpų kampučiai nusviro 
žemyn, ir veidas staiga prarado savo grožį, nebebuvo netgi dailus; krentanti 
pro langą šviesa negailestingai pavertė jį kažkokiu bjauriu, bet vis tiek įsta- 
biu, traukiančiu į save. Pirmąsyk Denis suvokė, kodėl neapykanta vadinama 
pabaisa, žaliaake pabaisa. 

- Pasakysiu tau, ko aš trokštu, - vėl prašneko Li. - Trokštu, kad kas nors 
kokią naktį per klaidą pasiimtų sukruštą brangiąją Kristiną ir išmestų į lau- 
žyną, kur suverčiamos dūženos iš Fili Pleinso. - Jos akys tulžingai žybtelė- 
j0. - Ir kad kitą dieną atvažiuotų kranas su didžiuliu apvaliu magnetu, pakel- 
tų ją ir pakištų po presu, kas nors paspaustų mygtuką ir teliktų metalo kubas 
trys iš trijų. Ir tada viskas būtų baigta, tiesa? 

Denis nieko neatsakė, ir po kurio laiko mažne išvydo, kaip toji pabaisa 
apsisuko,,pabruko po savimi Žvynuotą uodegą ir nuslinko nuo jos veido. Li 
pečiai nusmuko. | | 

- Turbūt šitai skamba gana baisiai, tiesa? Tartum sakyčiau, kad gailiuo- 
si, jog tie valkatos neužbaigė darbo. 

- Suprantu tave. 

- Nejaugi? - atrėmė ji. 

Denis prisiminė, kaip atrodė Arnio veidas tada, kai trankė kumščiu jo au- 
tomobilio prietaisų skydelį. Tas maniakiškai suspindinčias jo akis, kai atsi- 
durdavo šalia Kristinos. Prisiminė, kaip patsai sėdėjo prie jos vairo Lebėjaus 
garaže, ir kokie tada jam kilo vaizdiniai. 

O galiausiai prisiminė savo sapną: kaip jį persmeigia priekinių Žibintų 
šviesos ir šaižiai it supykusi moteris žviegia rūkstančios padangos. 

- Taip, - patvirtino jis. - Manau, kad suprantu. 

Juodu įdėmiai pažvelgė vienas į kitą. 


99 / Padėkos diena 


Dvi trys valandos ir štai - 
Mūsų aukštis nukrito jau visai. 
Kuro paduoda nebedaug, 
Grįžtam, kol dar benzino yr bake. 
Manęs tau nepavyt, 
Ne, mažyt, manęs tau nepavyt. 
Atsidursi per arti - 
Vėju dingsiu sūkury. | 

- Cakas Beris 


Šventinius pietus ligoninėje išvežiodavo pamainomis nuo vienuoliktos 
ryto iki pirmos po vidudienio. Savuosius Denis gavo ketvirtį po dvyliktos: 

tris rūpestingai sudėtas kalakuto krūtinėlės riekutes su kruopščiai atseikėtu 
šaukštu rusvo padažo, kaušą bulvių košės - beisbolo kamuolio išvaizdos 
(stinga tik raudonų siūlų, pagalvojo jisai su gaižiu humoru), panašų kaušą at- 
šaldytų sulčių - tai buvo arogantiškai fluorescencuojančios apelsinų - ir ma- 
žą plastikinį indelį spanguolių želė. Desertui buvo ledai. Padėklo kampe gu- 
lėjo mėlyna kortelė. 

Jau suspėjęs susipažinti su ligoninės tvarka, - jeigu tau tenka būti gydo- 
maim nuo pirmųjų atsiradusių ant subinės pragulų, kaip tą patyrė Denis, su- 
sipažįsti su ligoninės tvarka greičiau nei norėtum, - jis paklausė savanorės 
slaugutės, kuri atėjo išnešti jo padėklo, ką Padėkos dienos pietums gavo gel- 
tonosios kortelės. Pasirodė, kad geltonosios kortelės gavo dvi riekeles kala- 
kuto be padažo, bulvių, jokių sulčių ir želė iš koncentrato desertui. Raudo- 
nosios kortelės - tik vieną gabalėlį baltos mėsos, susmulkintos, ir bulvių ko- 
šės. Dažniausiai ji turėjusi juos maitinti. 

Denį visa tai gerokai prislėgė. Visai nesunku buvo įsivaizduoti, kaip jo 
motina apie ketvirtą popiet įneš į valgomąjį ir padės ant stalo didžiulį apsk- 
rudusį kalakutą, kaip jo tėvas ims galąsti peilį kepsnio dalinimui, kaip jo se- 
suo, purpurinė nuo momento svarbos ir jaudulio, su raudonu aksominiu kas- 
pinu plaukuose, pils kiekvienam po stiklą gero raudono vyno. Taip pat ne- 
sunku buvo įsivaizduoti skanius kvapus, juoką, kai jie sės prie stalo. 

Nesunku įsivaizduoti... tačiau tikriausiai - klaida. 

Tiesą sakant, tai buvo pati niūriausia Padėkos diena jo gyvenime. Jis nu- 
grimzdo į neįprastai ankstyvą popietinį snaudulį (šventės proga šiandien ne- 
buvo gydomosios mankštos procedūrų) ir sapnavo nemalonų sapną, kuriame 
kelios slaugutės-savanorės perėjo per intensyviosios terapijos palatą, tranky- 
damos kalakutų paveikslėliais per gyvybę palaikomąją mašineriją ir lašelinių 
injekcijų sistemas. 

Ryte valandai buvo atėję aplankyti motina, tėvas ir sesuo, ir pirmąsyk ji- 
sai pajautė, kad Elė nekantrauja išeiti. Jie buvo pakviesti pas Kolisonus leng- 
vam šventiniam užkandžiui, ir Lu Kolisonas, vienas iš trijų Kolisonų sūnų 
buvo keturiolikos ir “fainas". Josios prie lovos prirakintas brolužis tapo nuo- 
bodus. Juk jam nenustatė kauluose tarpstančios retos ir tragiškos vėžio for- 
mos. Nei jis liks visam gyvenimui suparalyžiuotas. Neturėjo jokių savaitės 
kino filmo herojaus bruožų. 

Apie pusę pirmos jie jam paskambino iš Kolisonų, ir iš balso atrodė, kad 
tėvas šiek tiek įmetęs - Denis spėjo, kad jis veikiausiai įpusėjęs savo antrą 
Kruvinąją Merę ir susilaukia smerkiančių mamos žvilgsnių. Pats Denis kaip 
tik tuo metu baiginėjo savuosius dietologo aprobuotus Padėkos dienos mė- 
lynosios kortelės pietus - vienintelius tokius pietus, kuriuos kada nors jam 
buvo pavykę užbaigti per penkiolika minučių - ir gerai suvaidino džiugų bal- 
są, nenorėdamas sugadinti jiems smagią nuotaiką. Trumpam prie telefono 
buvo priėjus ir Elė, iš balso juki ir gana isteriška. Galbūt tas pokalbis su Ele 
jį taip nuvargino, jog suėmė miegas. 

Šiądien ligoninėje buvo nepaprastai ramu, dirbo tik būtiniausias persona- 
las. Įprastinis iš kitų palatų sklindantis televizorių ir radijo imtuvų marmesys 
buvo prislopintas. Atėjusi padėklo, slaugutė spindinčiai nusišypsojo ir pasa- 

kė, jog tikriausiai jam patiko šiandieniniai “ypatingieji pietūs". Denis ją pa- 
tikino, jog iš tiesų taip. Vis dėlto, juk ir jai Padėkos diena. Apie antrą valan- 
dą jis užmigo (ir sapnavo tą nemalonų sapną). 

Taigi jisai sapnavo, o paskui sapnas nutrūko ir tapo gilesniu miegu, o kai 
pabudo, jau buvo apie penkias ir šalia sėdėjo Arnis Kaningemas - tame pa- 
čiame kietame plastikiniame krėsle, kur dar tik vakar sėdėta jo merginos. 

Denis visiškai nenustebo jį išvydęs; paprasčiausiai pamanė, jog tai nau- 
jas sapnas. 

- Ei, Amni, - pasakė jis. - Kaip gyvuoji? 

- Gyvuoju gerai, - atsakė Arnis, - bet tu atrodai, lyg vis dar miegotum. 
Įsegti tau pakaušin kriaušę? Tai išbudintų. 

Ant kelių jis laikė rudą maišelį, 17 Denis per miegus pagalvojo: vis dėlto 
turi savo priešpiečius. Gal Repertonas juos sutrynė ne taip baisiai, kaip 
mums tada atrodė. Jis pamėgino lovoje atsisėsti; pasinaudojo valdymo pul- 
tu - sukaukė motoriukas ir dalis lovos pasikėlė, padėdama jam atsidurti be- 
maž sėdimoje padėtyje. 

- Jėzau, čia tikrai tu! 

- Ar tu laukei Hidros, trigalvės pabaisos? - meiliai paklausė Arnis. 

- Aš miegojau. Ir turbūt pamaniau, kad tebemiegu. - Denis stipriai pasit- 
rynė kaktą, tartum norėdamas nuvyti miegą. - Su Padėkos diena, Arni. 

- Aha. Tave taip pat. Ar pamaitino kalakutu su visais priedais? 

Denis nusijuokė. 

- Aš gavau kai ką panašaus į tuos žaislinius pietus, kuriais vaišindavo 
Elės “Smagiojoje kavinukėje?', kai šiai buvo septyneri metukai. Prisimeni? 

Arnis sulenktais delnais prisidengė burną ir išleido riaugėjančius garsus. 

- Prisimenu. Kas per bjauralynė. 

- Iš tiesų džiaugiuosi, kad tu atėjai, - pasakė Denis ir vieną pavojingą 
mirksnį jis buvo netoli ašarų. Ko gero, jis nė neįsivaizdavo, koks buvo pris- 
lėgtas. Tai dar sustiprino jo ryžtą sugrįžti namo Kalėdoms. Jeigu liktų čia 
Kalėdų dieną, tikriausiai nusižudytų. 

- Tavo namiškiai neatėjo? 

- Žinoma, buvo atėję, - pasakė Denis, - ir jie vėl ateis šįvakar - bent ma- 
ma ir tėtis, - bet vis tiek ne tas, pats Žinai. 

- Aha. Ką gi, aš šio to atnešiau. Pasakiau tai poniai apačioje, kad čia tau 
chalatas. - Arnis sukikeno. 

- O kas gi čia? - paklausė Denis, linktelėdamas į maišelį. Matė, kad čia 
toli gražu ne priešpiečių maišelis, o visas krautuvinis maišas. 

- O, aš nusiaubiau šaldytuvą, kai mes pavalgėme paukščio, - pasakė Ar- 
nis. - Mano mama ir tėtis išvažiavo lankyti savo draugų iš universiteto - vi- 
sad tai daro Padėkos dieną popiet. Anksčiau aštuonių nesugrįš. 

Kalbėdamas jis kraustė iš maišo daiktus. Denis nustebęs jį sekė. Dvi ala- 
vinės žvakidės. Pora žvakių. Arnis įstatė žvakes į laikiklius, uždegė jas deg- 
tuku iš dėžutės, reklainuojančios Darnelo garažą, ir išjungė šviesą palubėje. 
Paskiau keturi sumuštiniai, negrabiai įvynioti į vaškinį popierių. 

- Kiek prisimenu, - pasakė Arnis, - tu visad sakydavai, kad sukirsti porą 
sumuštinių su kalakutu apie pusę dvyliktos ketvirtadienio vakarą - geriau ne- 
gu Padėkos dienos pietūs, nes nėra tokios įtampos. | 

- Aha, - sutiko Denis. - Sumuštiniai prie televizoriaus. Karsonas* ar koks 
nors senas filmas. Bet, dievaži, Arni, tau nereikėjo... 

- O, šūdas, aš beveik tris savaites nebuvau atėjęs tavęs aplankyti. Gerai, 
kad miegojai, kai įėjau, o tai būtumei mane nušovęs. - Jis patapšnojo į du 
Denio sumuštinius. - Man regis, tavo mėgstamieji. Balta mėsa su majonezu 
ir “Stebuklingąja Duonute“'. 

Denis ėmė krizenti, paskiau juoktis, galiausiai nusikvatojo visa gerkle. 
Arnis matė, kad nuo juoko jam skauda nugarą, tačiau sunku buvo susitvar- 
dyti. Vaikystėje “Stebuklingoji Duonutė“ buvo viena iš didžiųjų bendrų jų 
paslapčių. Abiejų motinos labai rimtai Žiūrėjo į duoną; Regina pirko dietiš- 
kus kepalėlius, kartais juos pakeisdama stambaus malimo rugine. Denio mo- 
tina teikdavo pirmenybę “Romėniškai rupiajai"' ir kepalėliams iš nesijotų ru- 
ginių miltų. Arnis ir Denis valgydavo, kas jiems būdavo duodama, bet abu 
slapti “Stebuklingosios Duonutės“ mėgėjai, ne vienąsyk, sumetę pinigus, 
nusipirkdavo ne saldumynų, o kepalėlį “Stebuklingosios" ir indelį prancū- 
ziškų garstyčių. Juodu įsliūkindavo į Arnio garažą (ar Denio namelį medy- 
je, deja, veik prieš devynerius metus sugriautą audros) ir rydavo sumuštinius 
su garstyčiomis ir skaitydavo komiksus apie Ričį Ričą, kol subaigdavo visą 
kepalėlį. 

Arnis irgi ėmė juoktis, ir Deniui tai buvo geriausia Padėkos dienos dalis. 


< 


Bemaž dešimt dienų Denis išgulėjo bendroje palatoje, tad dabar turėjo 
pats vienas pusiau privatų kambarėlį. Arnis uždarė duris ir ištraukė iš rudo- 
jo maišo pakuotę su šešiais “Bursch'"' alaus buteliais. 

- Stebuklams nebus galo, - pasakė Denis ir vėl gavo nusijuokti dėl neju- 
čia išėjusio sąmojaus. 

- Ne, nemanau, kad bus, - atsakė Arnis ir, viršum žvakės iškėlęs butelį 
alaus, pasveikino: - Prosit.** 

- Gyvuok per amžius, - atsakė Denis. Juodu išgėrė. 

Kai abu baigė storus sumuštinius su kalakutu, iš savo, regis, bedugnio 
maišo ištraukė du kylio formos plastikinius indelius ir atkėlė dangtelius. Vi- 
duje tūnojo du gabalėliai naminio obuolių pyrago. 

- Ne, žmogau, negaliu, - gynėsi Denis. - Aš plyšiu. 

- Valgyk, - įsakė Arnis. 

- Iš tiesų negaliu, - pasakė Denis, paimdamas indelį ir nenaudotą plasti- 
kinę šakutę. Keturiais dideliais kąsniais prarijo pyrago gabalą ir atsirūgo. 
Užbaigė antrą butelį alaus ir vėl atsirūgo. - Portugalijoje tai komplimentas 
virėjui, - pasakė jis. Nuo alaus galvoje maloniai ūžė. 
fluorescencinę lempą ir užpūtė žvakes. Už lango pradėjo barbenti atkaklus 
lietus, kuris iš pažiūros ir garso atrodė šaltas. O jeigu kalbėsime apie Denį, 
tai jam su žvakių šviesa tartum dingo šiltos draugystės dvasia ir tikroji Pa- 
dėkos dienos nuotaika. | 


* Populiarus tuo metu “Pokalbių šou? laidos vedėjas. 
** Į sveikatą (lot.). 

- Rytoj tavęs nekęsiu, - atsiduso Denis. - Tikriausiai valandą turėsiu sė- 
dėti tenai tūlyje. O man skauda nugarą. | 

- Prisimeni tą kartą, kai Eleinai susilaikė pirdalai? - paklausė Arnis, ir 
abu susijuokė. -- Mudu ją erzinome, kol tavo motina užkūrė mums pirtį. 

- Nesmirdėjo, bet trenksmas 1š tiesų buvo garsus, - nusišypsojo Denis. 

- Kaip iš patrankos, - sutiko Arnis, ir abu nusijuokė, tačiau tai buvo liūd- 
nas juokas, jeigu toksai būna. Kiek daug nutekėjo vandens. Mintis, kad Elės 
bezdalų priepuolis atsitiko prieš septynerius metus kažkaip labiau liūdino nei 
linksmino. Nuo suvokimo, kad septyneri metai gali taip lengvai ir nepaste- 
bimai praslinkti pro šalį, žmogus pasijunti, kad esi mirtingas. 

Pokalbis trumpam nutrūko, abu buvo paskendę savo mintyse. 

Galiausiai Denis prašneko: 

- Vakar buvo užėjusi Li. Papasakojo apie Kristiną. Man labai gaila, vy- 
ruti. Bjauru. 

Arnis pakėlė galvą, ir mąslios melancholijos išraišką jo veide pakeitė 
giedra šypsena, kuria, Denis, tiesą sakant, nepatikėjo. 

- Aba, žiauru. Bet aš pernelyg šokau į pagaisras. 

- O kuris būtų nešokęs, - pasakė Denis, staiga pagavęs save, kad tapo at- 
sargus; pyko dėl to, bet nieko negalėjo sau padaryti. Draugystė baigėsi; kurį 
laiką ji buvo čia, šildė užpildydama savimi palatą, o dabar paprasčiausiai iš- 
nyko kaip kažkas efemeriška, delikataus, kokia iš tikrųjų ji ir buvo. Dabar 
juodu tik šoko. Giedrios Arnio akys buvo podraug ge EBS ir - Denis 
būtų galėjęs tai prisiekti - atsargios. 

- Tikrai. Uždaviau motinai širdį. Turbūt ir Li. Ties buvau sukrėstas, 
kai išvydau visą tą darbą... Visą tą darbą nuėjus perniek. - Jis papurtė galvą. 
- Blogos naujienos. 

- Ar ketini ką nors daryti? 

Arnis tučtuojau nušvito - šįsyk iš tiesų nušvito, Denis tai jautė. 

- Žinoma. Aš jau kai ką padariau, tu nepatikėtum savo akimis, Deni, jei- 
gu būtumei matęs, kaip jis atrodė toje parkavimo aikštelėje. Anais laikais 
juos gamindavo tvirtus, ne taip, kaip dabar, kai visa atrodo metalas, o iš tik- 
rųjų - tai tik spindintis plastikas. Tasai automobilis, po šimts, tikras tankas. 
Silpniausia vieta - stiklas. Žinoma, taip pat ir padangos. Jie supjaustė padan- 
gas. 

- O kaip variklis? 

- Neprisikasė iki jo, - greitai pasakė Arnis, ir tai buvo pirmas melas. 
Kaipgi ne, prisikasė. Kai tądien Arnis ir Li priėjo prie Kristinos, skirstytuvo 
dangtelis gulėjo ant asfalto. Li atpažino jį ir buvo papasakojus Deniui apie 
tai. Įdomu, ką dar jie sugadino po kapotu, svarstė Denis. Radiatorių? Jeigu 
kas nors rengėsi pasinaudoti montiruote išdurti skylėms kėbule, tai ar nega- 
lėjo tuo pačiu įrankiu keliose vietose išlupti radiatorių? O kaip dėl žvakių? 
Įtampos reguliatoriaus? Karbiuratoriaus? 

Arni, kodėl tu man meluoji? 

- Tad ką dabar su juo darai? - paklausė Denis. 

- Leidžiu jam pinigus, ką kita? - pasakė Arnis ir nusijuokė savo bemaž 
nuoširdžiu juoku. Denis gal netgi jį būtų palaikęs visai nuoširdžiu, jeigu per 

Arnio atneštąją šventinę vakarienę sykį ar du nebūtų girdėjęs kaip tasai 
skamba iš tikrųjų. - Naujos padangos, naujas stiklas. Dar reikia šiek tiek pa- 
dirbėti prie kėbulo, ir bus kaip naujas. 

Kaip naujas. Betgi Li pasakė, kad juodu aptiko kai ką daugiau nei apdau- 
žytą kėbulą - visiškai bevertį laužą, už kurį neduotumei nė ketvirčio dolerio. 

Kodėl tu meluoji? | 

Kažkurią stingdančią akimirką jisai save paklausė, ar tik Arnis truputėlį 
nekuoktelėjęs - bet ne, ne tokio šis kėlė įspūdį. Deniui pasirodė, kad tai... 
slaptingumas. Suktumas. Ir tada pirmąsyk jam toptelėjo beprotiška mintis - 
mintis, kad galbūt Arnis tik pusiau meluoja, bando padėti pagrindą įtikina- 
mam... kam? Savaiminio atsistatymo atvejui? Gana beprotiška, tiesa? 

Nejaugi? 

Iš tiesų beprotiška, pagalvojo Denis, jeigu tau atsitiktinai nebūtų tekę ma- 
tyti, kaip daugybė priekinio stiklo įtrūkių tarp vieno ir kito susitikimo su au- 
tomobiliu tartum susitraukė. 

Tik šviesos apgaulė. Taip tuomet pagalvojai ir buvai teisus. 

Bet šviesos apgaulė nepaaiškino atsitiktinės tvarkos, kuria Arnis atstati- 
nėjo Kristiną - be jokios sistemos, padrikai keisdamas senąsias dalis. Nepa- 
aiškino to keisto jausmo, kurį patyrė Denis sėdėdamas prie Kristinos vairo 
Lebėjaus garaže ar pojūtį, kilusį po to, kai pakeliui pas Darnelą buvo uždėta 
nauja padanga, kad jis žiūri į seno automobilio paveikslėlį su tiesiai po juo 
gulinčiu naujo automobilio paveikslėliu, ir kad toje vietoje, kur anksčiau bū- 
ta vienos iš senojo automobilio padangų, žiojėjo iškirpta skylė. 

Ir niekas nepaaiškino dabartinio Arnio melo... Ar primerkto, mąslaus 
žvilgsnio, kuriuo jisai stebėjo Denį, norėdamas pamatyti, ar jo melu bus pa- 
tikėta. Tad Denis nusišypsojo... plačiai, nerūpestingai, su palengvėjimu. 

- Ką gi, puiku, - pasakė jis. | 

Primerktas, vertinantis Arnio žvilgsnis dar kurį laiką smigo į jį, paskiau 
jis irgi nusišypsojo “a, velniai nematė“ šypsena, truktelėdamas pečiais. 

- Pasisekė, - tarė jis. - Kai pagalvoju, ką dar jie galėjo padaryti, - įpilti 
cukraus į benzino baką, melasos į karbiuratorių, - tai bent buvo kvaili. Man 
pasisekė. 

- Su Repertonu ir jo linksmąja komanda? - ramiai paklausė Denis. 

Toji įtari išraiška, tokia tamsi ir nebūdinga Arniui, vėl pasirodė ir dingo 
iš jo veido. Dabar Arnis atrodė nuožmus ir paniuręs. Tartum norėjo kažką 
pasakyti, tačiau tik atsiduso. 

- Aba, - tarė jis. - Su kuo gi kitu. 

- Betgi tu nepranešei policijai. 

- Tėtis pranešė. 

- Taip 1r Li sakė. 

- Ką dar ji tau pasakė? - greitai paklausė Anis. 

- Nieko, ir aš neklausinėjau, - pasakė Denis, ištiesdamas ranką. - Tai ta- 
vo reikalas, Arni. Taika. 

- Žinoma. - Jis kiek nusijuokė ir perbraukė ranka veidą. - Aš vis dar neat- 
sigaunu. Šūdas. Manau, niekad visai neatsigausiu, Deni. Ateini į tą saugoji- 
mo aikštelę su Li, jautiesi esąs iškilęs viršum viso pasaulio ir pamatai... 

- Ar jie vėl to nepadarys, kai ją sutaisysi? 

Arnio veidas tapo mirtinai šaltas, sustingęs. Pilkos jo akys buvo kaip ko- 
vo ledas, ir Denis staiga labai apsidžiaugė, kad jis ne Badis Repertonas. 

- Ką turi galvoje? 

- Aš ją laikysiu namuose, štai ką turiu galvoje, - pasakė Amnis, ir darsyk 
j0 veidą prarėžė toji plati, džiugi, nenatūrali šypsena. - O ką pamanei? 

- Nieko, - numojo Denis. Ledo vaizdinys liko. Dabar tai atrodė plonas le- 
das, grėsmingai treškantis po jo kojomis. O po juo - tamsus, šaltas vanduo. 
- Bet aš nežinau, Arni. Tu atrodai baisiai tikras, kad Badis visa tai šitaip pa- 
liks. 

- Tikiuosi, kad jis pažiūrės į tai kaip į lygiąsias, - ramiai pasakė Arnis. - 
Per mus jį išmetė iš mokyklos... 

- Jis pats save išmetė! - karštai užginčijo Denis. - Juk išsitraukė peilį - po 
šimts, tai buvo netgi ne peilis, o tikras durklas kiaulėms! 

- Aš tik sakau, kaip jis į tai pažiūrės, - pasiteisino Arnis ir, ištiesdamas 
ranką, nusijuokė. - Taika. 

- Aha, taika. 

- Jį išmetė per mus - ar tiksliau, per mane - ir jis su savo draugužiais at- 
sigriebė ant Kristinos. Lygu. Baigta. 

- Aha, jeigu jis taip pažiūrės. 

- Manau, taip ir bus, - pasakė Arnis. - Kopai apklausinėjo jį, Mūčį Velčą 
ir Ričį Trelonį. Išgąsdino juos. Ir, man regis, vos neprivertė Sendžio Galto- 
no prisipažinti. - Arnio lūpa atvipo. - Sukruštas kniurklys. 

Tai buvo taip nepanašu į Arnį - senąjį Arnį, - jog Denis nepagalvojęs at- 
sisėdo lovoje ir tuoj pat susiraukė nuo nugaros skausmo, paskiau vėl greit 
atkrito ant pagalvės. 

- Dievaži, kalbi taip, lyg norėtum, kad jis laikytų prikandęs liežuvį! 

- Man nerūpi, ką jis ar bet kuris iš tų šūdžių padarys, - pasakė Amnis ir 
paskiau keistai atsainiu balsu pridūrė: - Šiaip ar taip, dabar tai nebesvarbu. 

Denis paklausė: 

- Arni, tu gerai jautiesi? 

Mirksnį Arnio veidu šmėstelėjo desperatiškas liūdesys - daugiau negu 
liūdesys. Jis atrodė suvargęs ir užguitas. Tai buvo veidas, vėliau pagalvojo 
Denis (taip lengva matyti tuos dalykus vėliau; kur kas vėliau) nelaimėlio, 
tiek išsigandusio, susipainiojusio ir pavargusio kovoti, jog vargiai suvokia, 
ką daro. 

Paskui ta išraiška, kaip ir anoji tamsaus įtarumo, dingo. 

- Žinoma, - atsakė jis. - Kuo puikiausiai. Išskyrus tai, kad tu ne vieninte- 
lis su pažeista nugara. Prisimeni, kai ją pasitempiau Fili Pleinse? 

Denis linktelėjo. 

- Štai, pažiūrėk. - Jis atsistojo ir ištraukė iš kelnių marškinius. Jo akyse 
tartum kažkas šoko. Kažkas besiplakančio ir besivartančio tamsioje gelmė- 
je. Jis atkėlė marškinius. Dvylikos colių pločio elastinė juosta nebuvo tokia 
senamadiška kaip Lebėjaus, be to, švaresnė. Bet, Denis pagalvojo, įtvaras 
lieka įtvaru. Pernelyg artima Lebėjui, kad galėtum ramiai jaustis. 

- Aš darsyk pasitempiau, kai vežiau Kristiną pas Vilį, - pasakė Arnis. - 
Aš netgi neprisimenu, kaip tai atsitiko, toks buvau prislėgtas. Turbūt, kai kė- 
liau ją ant platformos, bet tikrai negaliu pasakyti. Iš pradžių nebuvo taip blo- 
gai, paskiau ėmė vis labiau įsiskaudėti. Daktaras Mašija prirašė - Deni, kas 
tau? 

Sutelkęs, kaip jam atrodė, fantastiškas pastangas, Denis sugebėjo išlaiky- 
ti lygų balsą. Nutaisė veido išraišką, bent šiek tiek primenančią mandagų do- 
mesį... Ir vis tiek Arnio akyse kažkas šoko - vis šoko ir šoko. 

- Tu jį nusimesi, - pasakė Denis. 

- Žinoma, ir aš taip manau, - sutiko Arnis, susikišdamas marškinius atgal 
į kelnes viršum nugaros įtvaro. - Aš tik privalau žiūrėti, ką keliu, kad to vėl 
neatsitiktų. - Jis nusišypsojo Deniui. - Jeigu vis dar būtų karinė prievolė, tai 
mane apsaugotų nuo armijos, - pridūrė jis. 

Ir vėl Denis susiturėjo nuo bet kokio judesio, kurį būtų galima palaikyti 
nuostaba, tačiau pakišo rankas po antklode. Nuo to nugaros įtvaro, tokio pa- 
našaus į Lebėjaus, vaizdo rankos pašiurpo žąsies oda. 

Arnio akys - nelyginant tamsus vanduo po plonu pilku kovo ledu. Tam- 
sus vanduo, ir jo gelmėje šokantis džiugesys - tartum kraipėsi irstančio sken- 
duolio kūnas. 

- Klausyk, - subruzdo Arnis. - Man reikia eiti. Tikiuosi, nemanei, kad aš 
trainiosiuos tokioje suknistoje vietoje kiaurą naktį. 

- Toks jau tu esi, visados reikalai, - pasakė Denis. - O jei rimtai, žmogau, 
tai dėkui. Nuskaidrinai niūrią dieną. š 

Vieną keistą mirksnį jam pasirodė, kad Arnis tuoj tuoj pravirks. Soksmas 
iš jo akių gelmės dingo, ir vėl čia buvo jo draugas - tikrai draugas. Paskiau 
Arnis nuoširdžiai nusišypsojo. 

- Atsimink tik viena, Deni: niekas tavęs nesiilgi. Visiškai niekas. 

- Mėnulis neboja, kad šuva loja, - iškilmingai pareiškė Denis. 

Arnis parodė jam špygą. 

Dabar formalumai buvo baigti; Arnis jau galėjo eiti. Pasiėmė savo rudą- 
jį pirkinių maišą, dabar gan žymiai subliuškusį - jame teskimbčiojo žvakidės 
ir tušti alaus buteliai. 

Deniui staiga šovė mintis. Jis pabarškino krumpliais į savo gipsinį kojos 
įtvarą. 

- Pasirašyk čia, Arni, gerai? 

- Juk aš jau pasirašinėjau, ar ne? 

- Taip, bet nusitrynė. Pasirašysi vėl? 

Arnis truktelėjo pečiais. 

- Jeigu turi kuo rašyti. 

Denis padavė jam iš naktinio stalelio stalčiaus šratinuką. Išsišiepęs Arnis 
pasilenkė prie gipso, pritvirtinto prie kampainio viršum lovos keletu svars- 
čių bei skridinių, surado tuščią vietą daugybės vardų ir posakių raižinyje ir 
pakeverzojo: 


Deniui Gilderiui, Didžiausiam Pasaulio Pimpeliui 
Arnis Kaningemas 

Baigęs jis patapšnojo gipsą ir grąžino Deniui šratinuką. 

- Tvarka? 

- Aha. Dėkui. Šalčiau, Arni. 

- Na, pats žinai. Linksmos šventės. 

- To paties tau. 

Arnis išėjo. Vėliau apsilankė Denio motina ir tėvas; Elė, matyt, išsekinta 
dienos linksmybių, iškart grįžo namo miegot. Pakeliui į namus Gilderiai pa- 
komentavo vienas kitam, koksai suvargęs atrodė Denis. 

- Taip, jo nekokia nuotaika, - pasakė Gilderis. - Kokia čia smagybė šven- 
tę praleist ligoninėje. 

O pats Denis tą vakarą ilgai mąstė, tyrinėdamas du parašus. Arnis iš tik- 
rųjų buvo pasirašęs ant jo įtvaro, tačiau tuomet, kai abi Denio kojos buvo iš- 
tisai sugipsuotos. Tą pirmąjį sykį jis pasirašė ant dešiniosios kojos įtvaro, ka- 
bojusio ore jam atėjus, šįvakar jis pasirašė ant kairiosios. 

Denis skambučiu išsikvietė seselę ir, pasitelkęs visą savo žavesį, įkalbė- 
JO šią, kad nuleistų jo kairiąją koją, idant jis galėtų palyginti abu parašus. Jo 
dešiniosios kojos gipsas jau buvo perkirptas ir po savaitės ar dešimties die- 
nų turėjo būti visai nuimtas. Arnio parašas nebuvo nusitrynęs - šįsyk pame- 
lavo Denis, - bet nedaug trūko, kad jis būtų perkirptas. 

Arnis ant dešiniosios kojos nebuvo palikęs dedikacijos, tik parašą. Su 
šiokiomis tokiomis pastangomis (ir skausmu) Denis, seselės padedamas, 
sugebėjo tiek suglausti kojas, kad galėtų ištyrinėti pagret abu parašus. Sau- 
su ir suskeldėjusiu balsu, kurį jis pats vos beatpažino kaip savo, paklausė se- 
selę: 

- Ar jie jums atrodo tokie patys? 

- Ne, - atsakė seselė. - Girdėjau apie klastojamus čekius, bet niekad - 
apie klastojamą gipsą. Tai pokštas? 

- Žinoma, - pasakė Denis, jusdamas iš paširdžių krūtinėn kylant lėdinį 
šaltį. - Tai pokštas. 

Jis pažvelgė į parašus; pažvelgė į juos vieną greta kito ir pajuto tą šaltį 
išplintant po jį visą, numušant kūno temperatūrą ir pašiurpinant nugarą: 


Maui Kautugemas Arnis Kaningemas 


Jie buvo visiškai nepanašūs. 

Vėliau tą Padėkos dienos vakarą pakilo šaltas vėjas, iš pradžių gūsiais, 
paskiau pastovus. Iš juodo dangaus žvelgė šviesi mėnulio akis. Paskutiniai 
parudavę, sudžiūvę rudens lapai buvo nuplėšti nuo medžių ir genami nute- 
kamaisiais latakais brazdėjo it riedantys kaulai. 

Į Libertivilį atėjo Žiema. 

30 / Mūčis Velčas 


Naktį ten buvo tamsu ir gūdu, 
Refrižeratorius skriejo keliu. 
Trinktelėjo durys, kažkas sukliko, 
Turbūt išgirdai, ką man teko matyti. 

- Bo Didlis 


Ketvirtadienis po Padėkos dienos buvo paskutinioji lapkričio diena, tą 
vakarą Pitsbergo Visuomeninio centro sausakimšoje salėje koncertavo 
Džeksonas Braunas*. Mūčis Velčas nuvažiavo ten su Ričiu Treloniu ir Bilu 
Bilingemu, bet atsiskyrė nuo jų dar nė neprasidėjus koncertui. Jisai kaulijo 
atliekamų smulkiųjų, ir ar todėl, kad būsimasis Brauno koncertas buvo sukė- 
lęs kokius nors itin švelnius fluidus, ar todėl, kad buvo betampąs itin mielu 
tokių renginių senbuviu (Mūčis, romantikas, buvo linkęs tikėti pastaruoju), 
jis turėjo nepaprastai gerą vakarą. Surinko mažne trisdešimt dolerių “atlieka- 
mų smulkiųjų". Jie buvo iškaišioti po visas jo kišenes; Mūčis skimbčiojo it 
kiaulė taupyklė. Parsigauti namo irgi buvo nepaprastai lengva, turint galvo- 
je intensyvų transporto eismą iš Visuomeninio centro. Koncertas pasibaigė 
vienuoliktą keturiasdešimt, ir jisai sugrįžo į Libertivilį penkiolika minučių 
po pirmos. 

Paskutinį sykį jį pavežėjo jaunas vyriokas, grįžtantis į Prestonvilį 63-u0- 
ju keliu. Vyriokas išleido prie nuvažiuojamosios rampos iš 376-ojo į Dž. F. 
Kenedžio alėją. Mūčis Velčas nusprendė paėjėti iki Vanderbergo degalinės 
1r pasimatyti su Badžiu. Sis turėjo automobilį, o tai reiškė, kad Mūčiui, ku- 
ris gyveno toli palei Kingsfildo mokamają magistralę, neteks pėsčiuoti na- 
mo. Sunku pasigauti ką nors, kad pavežėtų, jeigu gyveni velnių urkštynėse 
- o Kingsfildo magistralė buvo Velnių Urkščiamiestis. Tai reiškė, kad jis at- 
siras namie jau gerokai po aušros, bet kai toks šaltas oras, nusispjaut į užtik- 
rintą pavežėjimą negalima. Be to, Badis galbūt turės butelį. 

Nuo nuvažiuojamosios rampos iš 376-ojo kelio per kokių dešimties 
laipsnių šaltį jis nužingsniavo skimbčiodamas kaustytais kulnais ketvirtį my- 
lios, po klaiką varančiais oranžiniais gatvės žibintais jo šešėlis tai pailgėda- 
vo, tai sutrumpėdavo, ir dar buvo likę eiti gal kokia mylia, kai Mūčis prie- 
kyje pastebėjo prie šaligatvio stovintį kažkokį automobilį. Išmetamųjų dujų 
dūmelis rangėsi iš dvigubo vamzdžio ir kybojo visiškai tykiame ore, sufor- 
muodamas debesėlį, kol tasai galiausiai sluoksniuotomis rietuvėmis tingiai 
nuplevendavo tolyn. Zvelgiančios į jį chromu tviskančios priekinės grotelės, 
apšviestos oranžinės šviesos spindulių, panėšėjo į išsišiepusio idioto burną. 
Mūčis atpažino automobilį. Tai buvo dvitonis “Plimutas". Ryškioje visu pa- 
jėgumu tvieskiančių gatvės žibintų šviesoje dvitonis atrodė tartum iš dramb- 
lio kaulo, padengto sudžiūvusiu krauju. Tai buvo Kristina. 

Mūčis sustojo, jį užliejo kažkokia kvaila nuostaba - ne baimė, bent ne tuo 
metu. Cia negalėjo būti Kristina, tai neįmanoma - jie pramušė kokį tuziną 


* Populiarus aštuntojo dešimtmečio amerikiečių roko dainininkas. 

skylių Pimpiaveidžio automobilyje, supylė į karbiuratorių bemaž pilną butelį 
“Texas Driver“, o Badis iš kažkur ištraukė penkiasvarį maišą “Domino" 
cukraus, kurį supylė į baką pro piltuvėliu sudėtus Mūčio delnus. Ir visa tai 
buvo tik pradžia. Badis pademonstravo kažkokį nirtulingą išradingumą, kai 
ėmėsi niokoti Pimpiaveidžio automobilį; Mūčis liko sužavėtas ir šiek tiek 
nesavas. Viską sudėjus, automobilis savo jėgomis nebūtų turėjęs pajudėti iš 
vietos šešis mėnesius, o gal ir niekada. Tad čia negalėjo būti Kristina. Tai 
kokia nors kita 58-ųjų “Furija". 

Tiktai kad čia buvo Kristina. Jis tą žinojo. 

Ankstyvą rytmetį Mūčis stovėjo ant šaligatvio, kuriame nebuvo nė gyvos 
dvasios, styrančiomis iš po ilgų plaukų aptirpusiomis nuo šalčio ausimis, 
pūsdamas oran šarmojantį kvapą. 

Automobilis šliejosi prie bordiūro, variklis tyliai burzgė. Buvo neįmano- 
ma įžiūrėti, kas sėdi, jeigu apskritai sėdi, prie vairo; stovėjo tiesiai po vienu 
iš gatvės žibintų, ir oranžinis jo rutulys spindėjo švarutėlaičiame priekinia- 
me stikle tartum neperšlampamas žibintas iš moliūgo tamsaus vandens gel- 
mėje. 

Mūčį pradėjo apimti baimė. 

Liežuviu suvilgė išdžiūvusias lūpas ir apsidairė aplink. Jam iš kairės drie- 
kėsi Dž. F. Kenedžio alėja, šešių eismo juostų pločio ir tą tuščią rytmetį at- 
rodanti nelyginant sausa upės vaga. Iš dešinės buvo fotografijos reikmenų 
parduotuvė - raudonai apibrėžtos oranžinės E jos vitrinoje skelbė 
KODAK. 

Jis vėl pažvelgė į automobilį. Tasai paprasčiausiai stovėjo, variklis dirbo 
laisva eiga. 

Jis pravėrė burną ir nepajėgė išspausti nė garso. Pabandė vėl ir išgavo tik 
švogždesį: 

- Ei, Kaningemai. 

Automobilis stovėjo tartum giliai susimąstęs. Suvinguriavo aukštyn iš- 
metamasis dūmelis. Variklis suburzgė garsiau, matyt, dirbdamas greitesniais 
apsisukimais. 

- Čia tu, Kaningemai? 

Jis žingtelėjo dar žingsnį į priekį. Kulno geležėlė sudžeržgė į betoną. Šir- 
dis stukseno gerklėje. Vėl apsidairė po gatvę; tikriausiai atvažiuos koks nors 
kitas automobilis, Dž. F. Kenedžio alėja juk negali būti visiškai tuščia netgi 
dvidešimt penkios po pirmos paryčiui, tiesa? Bet nesimatė jokio automobi- 
lio, tiktai abejinga oranžinė gatvės žibintų Žara. 

Mūčis atsikrenkštė. 

- Juk tu išprotėjai, ką? 

Kristinos priekiniai žibintai staiga užsiplieskė, prikaustydami jį ryškia 
balta šviesa; “Furija" šoktelėjo jo linkui, sužviegdama padangomis ir palik- 
dama ant asfalto juodus gumos rėžius. Ji pajudėjo iš vietos iškart taip galin- 
gal, jog paskuigaliu tartum pritūpė nelyginant prigulęs šuoliu: šuo - šuo ar- 
ba vilkė. Išoriniai ratai užšoko ant šaligatvio, ir ji šitaip lėkė į Mūčį, iškilu- 
siais ant bordiūro išoriniais ir Žemai riedančiais vidiniais ratais, pasvirusi 
kampu. Važiuoklė brūžinosi ir žviegė, žerdama sūkurį Žaižaruojančių ki- 
birkščių. 

Mūčis sukliko ir pamėgino atšokti į šalį. Kristinos buferis vos kliudė jo 
kairiąją blauzdą ir nusinešė gabalą mėsos. Silta drėgmė nubėgo žemyn koja 
ir užliejo batą. Nuosavo kraujo šiluma kažkaip neaiškiai padėjo Mūčiui su- 
vokti, kokia šalta buvo naktis. 

Slaunimi jis atsimušė į foto parduotuvės duris, per plaukelį išvengdamas 
ištisinio stiklo vitrinos. Pėdą kairiau - ir jis būtų įgriuvęs kiaurai pro ją ant 
“Nikon" ir “Polaroid" aparatų krūvos. 

Išgirdo užriaumojant automobilio variklį. Vėl tasai siaubingas, nežemiš- 
kas braukiančios betoną važiuoklės žvygesys. Sunkiai lekuodamas, Mūčis 
apsisuko. Kristina traukėsi atbula nutekamuoju lataku, ir kai ji važiavo pro 
šalį, jis pamatė. Jis pamatė. 

Prie vairo nieko nebuvo. 

Panika sustukseno jo galvoje. Mūčis pasinešė į kojas. Išlėkė į Dž. F. Ke- 
nedžio alėją, skuosdamas antron gatvės pusėn. Tarp maisto produktų krau- 
tuvės ir drabužių valyklos žiojėjo tarpusienis. Per siauras automobiliui. Jei- 
gu tik jisai suskubtų patekti tenai... 

Pašėlusiai sužvangėjo smulkieji jo kelnių ir penkiose ar šešiose armietiš- 
kos bajinės striukės kišenėse. Dolerio ketvirtinė, dešimtcenčiai ir penkiacen- 
"čiai. Zvangantis sidabrinis kariljonas. Pumpavo keliais mažne siekdamas 
smakrą, persekiojamas savo šešėlio. Jo kaustyti mašinisto batai kaukšėjo į 
asfaltą. 

Kažkur už jo vėl suriaumojo automobilis, užgeso, vėl suriaumojo, užge- 
so, ir paskiau motoras ėmė spiegti. Sužviegė padangos, ir Kristina šovė į 
Mūčio Velčo nugarą, tiesiu kampu kirsdama Dž. F. Kenedžio alėją. Mūčis 
sukliko ir neišgirdo savo paties klyksmo, nes automobilis vis tebeplėšė pa- 
dangas, vis tebespiegė nelyginant iš pykčio protą pametusi, užsimojusi žudy- 
ti moteris, ir tasai spygesys užpildė visą pasaulį. 

Sešėlis jo jau nebesivijo, o skriejo priekyje, vis ilgėdamas. Drabužių va- 
lyklos lange jis išvydo sužioruojant dideles geltonas akis. 

Paskutinę akimirką Mūčis pabandė šoktelti kairėn, bet ir Kristina šokte- 
lėjo ten pat, tartum perskaičiusi jo paskutiniąją desperatišką mintį. Vis grei- 
tėdamas, “Plimutas"" smogė tiesiai į Mūčį Velčą, sutrupino jam nugarą ir iša- 
vė iš mašinisto batų. Jis buvo nublokštas keturiasdešimt pėdų į plytinę mais- 
to produktų krautuvėlės sieną, vėl per plauką išvengdamas skrydžio vidun 
pro stiklinę vitriną. 

Smūgis buvo toksai stiprus, jog jis atšoko nuo sienos atgal į gatvę, palik- 
damas ant sienos kraujo dėmę nelyginant rašalo tiškalą. Kitą dieną jos nuot- 
rauka turėjo pasirodyti pirmame Libertivilio “Keystone" puslapyje. 

Kristina atsitraukė, sužvigusi ir slystelėjusi sustojo ir vėl riaumodama 
metėsi pirmyn. Mūčis gulėjo prie bordiūro, bandydamas pasikelti. Nepajėgė. 
Kūnas neklausė. Visi signalai buvo sutrikdyti. 

Ryški balta šviesa slystelėjo per jį. 

- Ne, - sukuždėjo jis pilna sulaužytų dantų burna. - N... 

Automobilis atriaumojo ir perlėkė per jį. Į visas puses išsilakstė smulkie- 
ji. Kristina vėl atsitraukė į gatvę, Mūčį pavilkdama, paskiau apversdama vie- 
non ir kiton pusėn. Ji sustojo, tai garsiau sugaudžiančiu, tai pritylančiu va- 
rikliu. Stovėjo tartum galvodama. 

Sužvigusi metėsi pirmyn. 

Jos priekiniai žibintai Žioravo. Išmetamieji vamzdžiai spjaudėsi karštais 
mėlynais dūmais. 

Daiktas gatvėje nebepanėšėjo į žmogų, veikiau atrodė kaip išblaškyta 
skudurų kupeta. 

Automobilis „paskutinįsyk atsitraukė, slystelėjo pusračiu, įsibėgėjo, vėl 
pragriaudėjo viršum kruvinos kupetos gatvėje ir nulėkė alėja, riaumodamas 
maksimaliais variklio sūkiais, skardenančiais tarp miegančių pastatų sienų, 
- tačiau dabar jie ne visiškai miegojo; tai šen, tai ten pradėjo Žiebtis šviesos, 
žmonės, kurie gyveno viršum savo krautuvių, ėjo prie langų pasižiūrėti, dėl 
ko visas tas triukšmas, ar neįvyko kokia nors avarija. 

Vienas priekinis Kristinos žibintas buvo išdužęs. Kitas netvirtai mirkčio- 
jo tai pašviesėdamas, tai pritemdamas, išteptas plona Mūčio kraujo plėvele. 
Grotelės buvo įlenktos, įlinkiai su kraupiu mirties kaukės tikslumu maždaug 
atkartojo Mūčio liemens kontūrus. Visas kapotas buvo aptaškytas krauju, 
kurio vėduoklės, vėjo pasipriešinimui didėjant, vis plito. Išmetamosios dujos 
veržėsi su stipriu blerbesiu - vienas iš dviejų Kristinos duslintuvų buvo 
sumaitotas. 

Salono viduje prietaisų panelio hodometras vis tebesisuko priešingon pu- 
sėn, tartum Kristina slystų laike atgal, palikdama už savęs ne tik pabėgimo 
iš autoįvykio vietos sceną, bet ir patį tokį faktą. 

Pirmiausia atėjo duslintuvo eilė. 

Staiga tasai stiprus blerbesys susilpnėjo ir išsilygino. 

Kraujo vėduoklės ant kapoto, nepaisant priešpriešinio vėjo, ėmė tekėti 
linkui automobilio priekio - tartum atgal sukamame kino filme. 

Mirksintis priekinis žibintas staiga sušvito pastoviai, o dešimtadaliu my- 
lios toliau įsijungė ir užgęsęs antrasis žibintas. Su nežymiu traškesiu - ne 
stipresniu nei plono balutės leduko aižėjimas po mažo berniuko padu - stik- 
las savaime iš niekur susirinko vienumon. 

Nuo priekio pasigirdo duslus ponk! ponk! ponk! - lenkiamo metalo gar- 
sas, garsas, kokį kartais išgauni sugniauždamas alaus skardinėlę. Bet užuot 
įlinkdamos Kristinos grotelės gaubėsi išorėn - prityręs kėbulų lyginimo 
meistras su penkiasdešimties metų patirtimi nebūtų dailiau to atlikęs. 

Kristina įsuko į Hemptono gatvę anksčiau nei pirmasis jos padangų Žvy- 
gesio pažadintųjų atskubėjo prie Mūčio palaikų. Kraujas nuo jos buvo išny- 
kęs. Kol ji tykiai riedėjo linkui garažo durų su užrašu PRIEŠ ĮVAŽIUO- 
DAMAS PASIGNALIZUOK, pasigirdo dar vienas ponk!, ir paskutinė duo- 
butė, šįsyk priekinio buferio kairėje, toji vieta, kuria buvo kliudyta Mūčio 
blauzda - išsilygino. 

Kristina atrodė kaip nauja. 

Automobilis sustojo priešais plačias garažo duris tamsaus, tylaus pastato 
viduryje. Prie vairuotojo pusės skydelio nuo saulės buvo pritvirtinta plasti- 
kinė dėžutė - niekutis, Vilio Darnelo padovanotas Arniui, kai tasai pradėjo 
jam vežioti į Niujorko valstiją cigaretes ir kaušalą. Tai veikiausiai buvo Dar- 
nelo auksinio raktelio nuo tupyklos versija. 

Ramiame ore trumpai suburzgė atveriamojo mechanizmo motoriukas, ir 
garažo durys žlegėdamos pakilo viršun. Kylančios durys įjungė kitą grandi- 
nę, ir viduje silpna šviesa užsižiebė kelios lempos. 

Priekinių žibintų jungiklis prietaisų panelyje staiga įsistūmė vidun, ir 
Kristinos žibintai užgeso. Ji įriedėjo vidun ir per alyvuotą betoną nuslinko į 
dvidešimtąjį boksą. Viršun pakilusios durys už jos nusileido - motoriuko lai- 
ko relė buvo nustatyta trisdešimčiai sekundžių. Sviesos grandinė nutrūko ir 
garaže vėl stojo tamsa. 

Kristinos degimo spynelėje kadaruojantys rakčiukai staiga pasisuko kai- 
rėn. Variklis užgeso. Odos lopinėlis su įspaustais inicialais R. D. L. siūbavo 
pirmyn ir atgal vis mažėjančia amplitude... Ir galiausiai nurimo. 

Kristina dunksojo tamsoje, ir Darnelo savitarnos garaže tesigirdėjo jos 
auštančio variklio tiksėjimas. 


31 / Kitą dieną 


“Ševį" 69-tųjų aš turiu, 
Mašina iš tiesų tai puiki. 
Sįvakar laukia 
Manęs ten aikštelėj 
Krautuvėlės tamsiam pakrašty. 
- Briusas Springstinas 


Kitą dieną Arnis Kaningemas nėjo į mokyklą. Pasakė manąs, kad, ko ge- 
ro, atguls gripu. Tačiau tą pat vakarą pareiškė tėvams pasijautęs geriau, to- 
dėl vyksiąs pas Darnelą ir padirbėsiąs prie Kristinos. 

Regina užprotestavo - nors ji atvirai to ir nepasakė, bet jai atrodė, kad 
Arnis gerokai karščiuoja. Jo veidas dabar buvo visiškai be spuogų ir bėrimų, 
tačiau su nuovargio žymėmis: pernelyg pablyškęs, su tamsiais ratilais po 
akimis lyg nuo nemigos. Be to, jis vis dar šlubčiojo. Ji neramiai pagalvojo, 
ar tik jos sūnus nevartojo kokių nors vaistų - galbūt yra susižalojęs nugarą 
sunkiau negu sakėsi, ir pradėjo gerti tabletes, kad galėtų toliau dirbti prie to 
prakeikto automobilio. Paskiau ji nuvijo tą mintį. Kad ir koks apniktas ma- 
nijos dėl savo automobilio, Arnis negalėjo būti toks kvailas. 

- Man iš tiesų viskas gerai, mam, - patikino jis. 

- Neatrodai gerai. Ir vos prisilietei vakarienės. 

- Užkąsiu vėliau. 

- Kaip tavo nugara? Tu ten sunkiai nekilnoji, ką? 

- Ne, mam. - Tai buvo melas. Ir jo nugarą kiaurą dieną baisiai skaudėjo. 
Stipriausiai nuo pradinio pažeidimo Fili Pleinse (o, ar tada tatai prasidėjo? - 
pakuždėjo jam protas, - o, nejaugi? ar esi tuo tikras?). Kuriam laikui jis bu- 
vo nusiėmęs korsetą, ir nugarą taip suskaudo, jog vos galėjo ištverti. Vos po 
penkiolikos minučių gavo jį vėl užsidėti, susiverždamas tvirčiau nei kada 
nors anksčiau. Dabar jo nugara iš tiesų buvo kiek geresnė, ir jis žinojo ko- 
dėl. Nes eina pas ją. Stai kodėl. 

Regina pažvelgė į jį, susirūpinusi ir pasimetusi. Pirmąsyk per savo gyve- 
nimą ji paprasčiausiai nežinojo, kaip toliau elgtis. Arnis dabar buvo jos ne- 
bekontroliuojamas. Sitai suvokdama, kartais jautė siaubingą neviltį, palie- 


193 


kančią jos prote baisią, nemalonią šaltą tuštumą. Tuo metu ją apimdavo to- 
kia gili, bemaž neįtikėtina depresija, jog imdavo save klausti, dėl ko ji iš tik- 
rųjų gyveno - ar tam, kad jos sūnus įsimylėtų merginą ir mašiną - abi vieno- 
dai aistringai? Ar dėl to? Kad aiškiai galėtų pilkose jo akyse išvysti, kokia 
tapo jam nekenčiama? Ar dėl to? Ir, iš teisybės, tai neturėjo visiškai nieko 
bendra su mergina, ką? Ne. Mintyse ji nuolat sugrįždavo prie automobilio. 
Nebeturėjo ramybės, ir pirmąsyk po mažne prieš dvidešimt metų įvykusio 
persileidimo pagavo save svarstant, ar nepasimačius su daktaru Mašija - gal 
šis išrašytų jai kokių nors tablečių nuo streso, depresijos ir juos lydinčios ne- 
'migos. Ilgomis bemiegėmis naktimis ji mąstė apie Arnį, apie klaidas, kurių 
niekad nebeįmanoma bus atitaisyti; mąstė apie tai, kaip laikas geba ant savo 
ašies nulenkti galios pusiausvyrą, ir apie tai, kaip senas amžius kartais geba 
prasikišti pro tualetinio stalelio veidrodį - nelyginant numirėlio ranka, sty- 
ranti iš po paplautos žemės. 

- Anksti sugrįši? - paklausė ji, suvokdama, jog tai paskutinis apkasas iš 
tiesų bejėgio gimdytojo, neapkenčiančio to, tačiau nebepajėgiančio - jau - 
nieko pakeisti. 

- Zinoma, - atsakė jis, bet ji nelabai patikėjo jo žodžiais. 

- Amni, aš noriu, kad liktum namie. Iš tiesų tu ne per geriausiai atrodai. 

- Man viskas bus gerai, - tarė jis. - Privalo būti. Rytoj Viliui turiu nuva- 
ryti kai kurias autodalis į Džeimsbergą. 

- Tik jeigu nesirgsi. Juk tai bemaž šimtas penkiasdešimt mylių. 

- Nesirūpink. - Jis pabučiavo ją į skruostą - beaistris skruostas į skruostą 
bučinys pasižįstančiųjų per kokteilio vakarėlį. 

Jis jau atidarė virtuvės duris išeiti, kai Regina paklausė: 

- Ar pažinojai vaikiną, kurį praeitą naktį suvažinėjo Kenedžio alėjoje? 

Jis bejausmiu veidu atsigręžė į ją: 

- O ką? 

- Laikraštis rašo, kad jis lankė Libertivilio viduriniąją. 

- O, tu kalbi apie tą... Tą, kuris buvo automobilio partrenktas ir paliktas 
gulėti? 

- Taip. 

- Pirmaisiais metais aš lankiau vieną bendrą su juo užsiėmimą, - pasakė 
Arnis. - Man taip dingojas. Ne, iš tiesų jo nepažinojau, mam. 

- O. - Ji patenkinta linktelėjo. - Tai gerai. Laikraštyje parašyta, kad jo or- 
ganizme rasta narkotikų liekanų. Tu juk niekad nevartotum narkotikų, ką, 
Arni? 

Regėdamas blyškų, įdėmų motinos žvilgsnį, Arnis švelniai nusišypsojo: 

- Ne, mam. 

- Ir jeigu tau vėl įsiskaudės nugarą - turiu galvoje, jeigu kaip reikiant įsis- 
kaudės, - nueisi dėl to pasitarti pas daktarą Mašiją, ką? Nepirksi nieko iš... 
15 narkotikų platintojo, ką? 

- Ne, mam, - pakartojo jis ir išėjo. 

+ 


Buvo iškritę daugiau sniego. Dar vienas atlydys didžiumą jo ištirpdė, ta- 
čiau šįsyk sniegas visiškai neišnyko, tik pasitraukė į paunksmes, kur išliko 

balta šarma patvoriuose, aplink medžių kamienus, po garažo stogo nuosvy- 
ra. Bet nepaisant sniego pakraščiuose - ar galbūt kaip tik dėl jo, - jų veja, kai 
išėjo prieblandon, Arniui pasirodė keistai žalia, o tėvas, grėbstantis paskuti- 
niuosius rudens lapus, panėšėjo į kažkokį užsilikėlį nuo vasaros. 

Arnis kilstelėjo tėvui ranką ir tartum ketino netaręs nė žodžio praeiti pro 
šalį, tačiau Maiklas jį pašaukė. Arnis nenorom prisiartino. Mat bijojo, kad 
nepavėluotų į autobusą. 

Per negandas, užgriuvusias Kristiną, tėvas irgi suseno, nors, be abejo, 
prisidėjo ir kiti dalykai. Vasaros pabaigoje jis iškėlė savo kandidatūrą į ka- 
tedros vedėjus Horlikso istorijos fakultete, ir jam buvo tvirtai atsakyta. O 
spalį, per kasmetinį sveikatos patikrinimą, daktaras aptiko beprasidedantį 
flebitą - flebitą, koksai vos nenusinešė į kapą Niksono; flebitas - senų Žmo- 
nių problema. Ir dabar, kai tas vėlyvas ruduo slinko linkui dar vienos pilkos 
vakarų Pensilvanijos žiemos, Maiklas Kaningemas atrodė niūresnis negu ka- 
da nors anksčiau. 

- Sveikas, tėti. Klausyk, man reikia paskubėti, jei noriu suspėti į... 

Maiklas pakėlė akis nuo sušalusių rudų lapų krūvelės, kurią jam pavyko 
sugrėbstyti; saulė nušvietė jo veido bruožus ir tie tapo tartum kruvini. Siek 
tiek sukrėstas, Arnis nejučiom žingtelėjo atgal. Tėvo veidas atrodė suvargęs. 

- Arnoldai, - paklausė jis. - Kur praeitą naktį buvai? 

- Ką?.. - Arnis išsižiojo, paskiau pamažėle užčiaupė burną. - Kaipgi, čio- 
nais. Čionais, tėti. Juk tu tai žinai. 

- Visą naktį? 

- Žinoma. Atsiguliau dešimtą. Buvau nusivaręs nuo koto. Kodėl klausi? 

- Kadangi man šiandien skambino iš policijos. Dėl to berno, kuris praei- 
tą naktį buvo suvažinėtas Kenedžio alėjoje. 

- Mūčio Velčo, - pasakė Arnis ir pažvelgė į tėvą ramiomis akimis, ku- 
rios, nepaisant ramumo, buvo su ryškiais ratilais ir įdubę. Jeigu sūnų sukrė- 
tė tėvo išvaizda, tai ir tėvui maždaug atsitiko tas pat - blėstančioje šviesoje 
įdubusios berniuko akys Maiklui pasirodė nelyginant tuščios kaukolės aki- 
duobės. 

- Taip, jo pavardė Velčas. 

- Manau, jie turėtų susisiekti. Ar mama žino, kad jis galėjo būti vienas iš 
tų, kurie sudaužė Kristiną? 

- Tik ne iš manęs. 

- Aš jai irgi nepasakiau. Džiaugčiaus, kad ji to nesužinotų, - pasakė Ar- 
nis. 

- Visai tikėtina, kad ji gali sužinoti, - samprotavo Maiklas. - Iš teisybės, 
tai ji tikrai sužinos. Jeigu pastebėjai, ji labai protinga moteris. Bet iš manęs 
to nesužinos. 

Arnis linktelėjo, paskiau nelinksmai nusišypsojo. 

- “Kur praeitą naktį buvai?" Tavo pasitikėjimas manimi jaudinantis, tėti. 

Maiklas nuraudo, tačiau nenuleido akių. | 

- Jeigu pastaruosius porą mėnesių nebūtum toks užsidaręs savyje, - pasa- 
kė jis, - suprastum, kodėl klausiau. 

- Ką, po šimts, tai reiškia? 

- Velniai rautų, tu puikiai žinai. Kažin, ar dar būtina apie tai kalbėti. Mes 
tik sukam ir sukam aplinkui, nepasakydami tiesos. Visas tavo gyvenimas 
skyla į šipulius, o tu stovi ir klausi manęs, apie ką aš kalbu. 

Arnis nusijuokė - šiurkščiai, paniekinamai. Nuo šio garso Maiklas tartum 
susigūžė. | 

- Mama klausė, ar nevartoju narkotikų. Gal ir tu nori pasitikrinti. - Arnis 
padarė judesį lyg ketindamas atsmaukti šiltos striukės rankoves. - Nori pa- 
žiūrėti, ar nėra adatos žymių? 

- Man nereikia klausti, ar tu nevartoji narkotikų, - atrėmė Maiklas. - Kiek 
žinau, esi įsigijęs vieną tokį, ir to gana. Tai tas prakeiktas automobilis. 

Arnis apsisuko nueiti. Maiklas sugriebė jį už peties. 

- Nuimk savo ranką. 

- Norėjau, kad tu žinotum, - tarė jis. - Aš ne daugiau tikiu, kad tu ką nors 
užmušei, nei kad galėtum pereiti vandeniu skersai Simondsų baseino. Bet 
policija tave apklaus, Arni, ir žmonės gali pasirodyti nustebę, kai staiga pr1- 
sistatys policija. Ir nustebę jie tai gali palaikyti kaltumu. 

- Ir visa tai tik dėl to, kad kažkoks girtas pervažiavo šitą šūdžių Velčą? 

- Ne visai taip, - pasakė Maiklas. - Bent tiek sužinojau iš to vyrioko 
Dženkinso, kuris man paskambino. Tas, kuris užmušė Velčų berną, perva- 
žiavo jį, atsitraukė, pervažiavo jį dar kartą, vėl atsitraukė ir... 

- Gana, - pasakė Arnis. Staiga jis ėmė atrodyti ligonis 1r išsigandęs, ir 
Maiklą apėmė toks pat jausmas kaip Denį Padėkos dienos vakarą: kad pro 
šią išvargusią neviltį staiga paviršiun buvo beiškyląs bemaž ranka pasiekia- 
mas tikrasis Arnis. 

- Tai buvo... neįtikėtinai žiauru, - tarė Maiklas. - Štai ką pasakė Dženkin- 
sas. Supranti, tai visiškai neatrodo kaip nelaimingas atsitikimas. Panašiau į 
žmogžudystę. 

- Zmogžudystę, - apdujęs pratarė Arnis. - Ne, aš niekad... 

- Ką? - greitai paklausė Maiklas, vėl sugriebdamas Arnį už striukės. - Ką 
tu pasakei? 

Arnis pažvelgė į tėvą. Jo veidas vėl atrodė kaip kaukė. 

- Aš niekad nemaniau, kad taip galėtų atsitikti, - užbaigė Arnis. - Tik tiek 
rengiausi pasakyti. | 

- Aš tik norėjau, kad tu žinotum. Jie ieškos kokio nors nusikaltimo mo- 
tyvo, kad ir menkiausio. Jie žino, kas nutiko tavo automobiliui, ir kad čia ga- 
lėjo būti įsivėlęs Velčų bernas ar kad tu galėjai manyti, jog jis įsivėlęs. Džen- 
kinsas galbūt ateis pasikalbėti su tavimi. 

- Aš neturiu ko slėpti. 

- Ne, Žinoma, ne, - sutiko Maiklas. - Pavėluosi į autobusą. 

- Aha. Turiu eiti. - Bet Arnis kiek delsė, žvelgdamas į tėvą. 

Maiklui staiga prisiminė Arnio devintasis gimtadienis. Tada su sūnumi 
jis buvo nuvykęs į nedidelį zoologijos sodą Fili Pleinse, suvalgė priešpiečius 
ir užbaigė dieną sužaisdami miniatiūrinį aštuoniolikos duobučių uždarų pa- 
talpų golfą Baseino alėjos pakrašty. 1975-aisiais toji vieta sudegė. Regina 
kartu negalėjo važiuoti, buvo bronchito prikaustyta prie lovos. Jie dviese 
puikiai praleido laiką. O Maiklui tai buvo geriausias sūnaus gimtadienis - 

toksai, kuris visų pirma simbolizavo jo sūnaus mielą ir ramią amerikietišką 
vaikystę. Juodu nuvažiavo į zoologijos sodą ir sugrįžo, ir nieko ypatinga ne- 
nutiko, tik tai, kad abu puikiai praleido laiką - Maiklas su savo sūnum, ku- 
ris buvo ir kunis tebeliko jam toks brangus. 

Jis apsilaižė lūpas ir pasakė: 

- Parduok ją, Arni, kodėl neparduodi? Kai visai ją atstatysi, parduok. Ga- 
lėtum gauti krūvą pinigų. Porą tūkstančių, galbūt tris. 

Vėl toji įbauginta, pavargusi išraiška tartum šmėkštelėjo Arnio veidu, bet 
Maiklas nebuvo tuo tikras. Saulėlydis sumenko iki varganos oranžinės lini- 
jos vakarų horizonte, ir nedideliame kiemutyje tapo tamsu. Paskiau toji iš- 
raiška - jeigu apskritai jinai buvo - dingo. 

- Ne, tėti, aš negalėčiau to padaryti, - švelniai pasakė Arnis, tartum kal- 
bėdamasis su vaiku. - Negalėčiau to dabar padaryti. Pernelyg daug į ją esu 
įdėjęs. Tikrai pernelyg daug. - Ir jis nuėjo per kiemą linkui šaligatvio, prisi- 
jungdamas prie kitų šešėlių, ir tik atgal atskubėjo jo žingsnių aidas, tačiau ir 
tas netrukus nutilo. 

Įdėjai į ją pernelyg daug? Nejaugi? Būtent ką, Arni? Ką tu esi į ją įdėjęs? 

Maiklas pažvelgė žemyn į lapus, paskiau apsidairė po kiemą. Patvoryje 
ir po garažo stogo nuolydžiu tirštėjančiose sutemose šaltai spindėjo sniegas, 
negyvėliškai blyškus, atkakliai laukiantis pastiprinimo. Laukiantis Žiemos. 


38 / Regina ir Maiklas 


Ji puiki, ta mana "409: 
Keturių pavarų, ir dar ašys sukamos dvi. 
- “The Beach Boys" 


Regina buvo pavargus - regis, ji šiomis dienomis greičiau pavargdavo - 
ir juodu kartu nuėjo miegoti apie devynias, dar ilgai iki sugrįžtant Arniui. 
Pasimylėjo pareigingai, be džiaugsmo (pastaruoju metu jie daug mylėdavo- 
si, bemaž visados pareigingai ir be džiaugsmo, ir Maiklui buvo bepradedąs 
kilti nemalonus jausmas, kad žmona naudojasi jo varpa kaip migdomąja tab- 
lete), ir kai abu po to ilsėjosi savo dvigulės lovos pusėse, Maiklas lyg tarp 
kitko paklausė: | 

- Kaip tu praeitą naktį miegojai? 

- Neblogai, - nuoširdžiai atsakė Regina, ir Maiklas suprato, jog ji meluo- 
ja. - Gerai. 

- Aš užlipau viršun apie vienuoliktą, ir pas Arnį, atrodo, dar degė šviesa. 
- Maiklas vis tebesistengė kalbėti lyg tarp kitko. Dabar jam tapo didžiai ne- 
ramu - Šįvakar kažkas šmėkštelėjo Arnio veide, kažkas, ko jis nesugebėjo 
išskaityti dėl tos prakeiktos sutemos. Tikriausiai nieko ypatinga, visiškai nie- 
ko, tačiau tatai žėrėjo jo mintyse nelyginant grėsmingas neoninis ženklas, 
kuris niekaip nenorėjo užgesti. Nejau jo sūnus atrodė kaltas ir išsigandęs? O 
gal toks įspūdis kilo tik dėl apšvietimo? Jeigu jis to neišspręs, miegas šiąnakt 
11gai neateis - ir galbūt visai neateis. 

- Aš atsikėliau apie pirmą, - pasakė Regina ir paskubėjo pridurti: - Man 
reikėjo į tualetą. Įkišau galvą pas jį. - Ji šiek tiek gailiai susijuokė. - Senų įp- 
ročių sunku atsisakyti, ar ne? 

- Taip, - sutiko Maiklas. - Matyt. 

- Jis tada giliai miegojo. Norėčiau jį įkalbėti, kad šaltu laiku vilkėtų pi- 
žamą. 2 

- Jis miegojo su glaudėm? 

- Taip. 

Jis nusiramino, jausdamas nepaprastą palengvėjimą ir gerokai susigėdęs 
dėl savęs paties. Bet geriau Žinoti... Tikrai. Labai gerai, kad pasakė Armniui 
žinąs, kad šis tiek pat negalėjęs padaryti žmogžudystės, kiek pereiti vandens 
paviršiumi. Tačiau smegeninė, toji iškrypus beždžionė - smegeninė gali bet 
ką pakišti ir, atrodo, iškrypėliškai džiaugiasi, galėdama tai padaryti. Galbūt, 
pagalvojo Maiklas, sunerdamas rankas už galvos ir žvelgdamas į lubas, tie- 
siog tai yra savotiškas gyvenimo prakeiksmas. Smegeninėje žmona gali 
Jjuokdamasi rujoti su tavo geriausiu draugu, geriausias draugas gali regzti 
prieš tave sąmokslus ir planuoti dūrius į nugarą, o sūnus - automobiliu pa- 
daryti žmogžudystę. 

Verčiau susigėsti ir užmigdyti beždžionę. 

Apie pirmą valandą Arnis buvo namie. Nepanašu, kad Regina būtų apsi- 
rikus dėl laiko, nes elektroninis laiktodis ant jų komodos rodė laiką dideliais, 
mėlynais, aiškiai įžiūrimais skaitmenimis. Pirmą valandą jo sūnus buvo na- 
mie, o Velčų bernas buvo suvažinėtas už trijų mylių nuo čia ir dvidešimt 
penkias minutes vėliau. Neįmanoma patikėti, kad Arnis būtų galėjęs apsi- 
rengti, išeiti laukan (be Reginos žinios, kuri tikriausiai gulėjo būdraudama ir 
būtų jį išgirdusi), nukakti iki Darnelo garažo, pasiimti Kristiną ir nuvažiuoti 
tenai, kur buvo užmuštas Mūčis Velčas. Fiziškai neįmanoma. 

Betgi jis ir iš pat pradžių tuo netikėjo. 

Smegeninės beždžionė buvo patenkinta. Maiklas apsivertė ant dešiniojo 
šono, užmigo ir sapnavo, kad su savo sūnumi žaidžia miniatiūrinį golfą ant 
begalinių žaislinių astralinių vejų, kur sukosi vėjo malūnai ir tykojo mažu- 
tėlės vandens kliūtys... Ir jisai sapnavo, kad juodu vieni, vienut vieni pasau- 
lyje, kadangi jo sūnaus motina buvo mirus gimdydama - deja; Žmonės vis 
dar matydavo, koks nepaguodžiamas buvo Maiklas, - bet kai juodu, jisai su 
sūnumi, pareis namo, visa priklausys jiems vieniems, jie valgys spageti tie- 
siai iš puodo kaip dvejetas senbernių nevaleikų, o paskiau, suplovę indus, sė- 
dės virtuvėje prie laikraščiais užkloto stalo ir konstruos automobilių mode- 
liukus su nepavojingais plastikiniais varikliais. 

Per miegus Maiklas Kaningemas šypsojosi. Greta, kitoje lovoje, Regina 
nesišypsojo. Gulėjo atsimerkusi ir laukė, kol trinktels durys, pranešdamos, 
kad jos sūnus sugrįžo iš išorinio pasaulio. 

Kai išgirs duris atsidarant ir vėl užsidarant... kai išgirs jo Žingsnius ant 
laiptų... tuomet ji galės užmigti. 

Galbūt. 

33 / Dženkinsas 


Ei, ei, mažyt, sustok, na, sėsk greta, pavešiu... 
Ką sakai? 
Sa, užsičiaupk, kas man darbo? 
Bet, mažyt, tu mano darbas! 
Geeeras darbas, mažyt, 
Man patinka toksai! 
Tu klausi, kuo važiuoju aš? 
Tad žinok - “Kadilakas " tatai, 
Lekia kaip vėjas, 
Aš pralenksiu visus panorėjęs. 
Na, sėsk, Zozefina, sėsk... 
- Elas Makdanielas 


Dženkinsas užsuko pas Darnelą tą vakarą maždaug be penkiolikos de- 
vintą. Arnis ką tik tam kartui baigė darbą prie Kristinos. Pakeitė Repertono 
gaujos nulaužtą radijo imtuvo anteną nauja ir paskutiniąsias penkiolika mi- 
nučių ar panašiai sėdėjo prie vairo, klausydamasis WDIL programos “Penk- 
tadienio nakties auksinė kavalkada"'. 

Jis neketino daryti nieko daugiau kaip tik įjungti radiją ir sykį perbėgti 
diapazonu, kad įsitikintų, jog įstatė antenos kaištuką teisingai ir kad nesigir- 
di jokio pašalinio fono. Bet jis užtaikė į stiprų WDIL stoties signalą ir dabar 
sėdėjo, tiesiai žvelgdamas pro priekinį stiklą mąsliomis, nematančiomis, pil- 
komis akimis, o tuo tarpu Bobis Fuleris dainavo “Nugalėjau įstatymą", Fren- 
kis Laimonas ir “Teenagers" - “Kodėl kvailiai įsimyli?", Edis Kochranas - 
“Pirmyn, visi"? ir Badis Holis - “Sėlk". Penktadienio naktimis per WDIL ne- 
perduodavo reklamų ir nebūdavo didžėjų. Vien tik muzika. Išnykusi iš sąra- 
šų, bet ne iš mūsų širdžių. Kartais įsiterpdavo malonus moteriškas balsas ir 
pasakydavo jam, ką ir taip žinojo - kad klausosi WDIL radijo stoties iš Pits- 
bergo. 

Arnis užsisvajojęs sėdėjo prie vairo, lengvai tapšnodamas pirštais į prie- 
taisų panelį, kuriame žioravo raudonos žioplių lemputės. Antena veikė pui- 
kiai. Taip, jis gerai padirbėjo. Vilis teisus - turi lengvas rankas. Tik pažvelk 
į Kristiną - ji geriausias įrodymas. Buvo laužo krūva, kėpsančia ant Lebėjaus 
vejos, 0 jis ją sugrąžino gyveniman; paskiau buvo laužo krūva, kėpsančia 
terminuoto saugojimo aikštelėje prie oro uosto, ir jis vėl ją sugrąžino gyve- 
niman. Jis... 

Sėlk... šėlk ir man kalbėk, 

Kad vienam... nereik liūdėt... 

Jis ką padarė? 

Pakeitė anteną, taip. Ir išlygino kai kuriuos įlenkimus - tiek prisiminė. 
Bet juk neužsisakė jokių stiklų (nors visi buvo pakeisti), neužsisakė jokių sė- 
dynės apmušalų (bet ir tie visi buvo pakeisti), ir jis tik sykį atidžiau buvo pa- 
žiūrėjęs po kapotu, tuoj pat vėl jį užtrenkdamas, pasibaisėjęs anų padaryta 
žala Kristinos įrangai. 

Bet dabar radiatorius buvo sveikas, variklio blokas švarus, stūmokliai ju- 
dėjo laisvai, nekliūdami. Mašina murkė it katytė. 

Bet būta ir sapnų. 

Jisai sapnavo Lebėjų prie Kristinos vairo, Lebėjų, vilkintį kariška unifor- 
ma, kuri buvo dėmėta ir ištepliota melsvai pilkom kapinių Ž žemėm. Lebėjaus 
mėsos buvo nusinėrusios ir nuslinkusios. Vietomis pro jas kyšojo balti kau- 
lai. Akiduobės žiojėjo tuščios ir tamsios (bet kažkas tenai rangėsi, ak, taip, 
kažkas). Ir paskiau užsižiebė Kristinos žibintai, ir kažkas buvo prismeigtas 
jų šviesų - prismeigtas nelyginant vabalas ant balto kartono keturkampio. 
Kažkas pažįstamas. 

Mūčis Velčas? 

Galbūt. Bet kai Kristina staiga šovė priekin, sužviegdama padangomis, 
Arniui pasirodė, kad pasibaisėjęs veidas tenai, gatvėje, prieš atlekiančias 
“Plimuto" Žiomenis, mainėsi it vaškinis: vienu metu tai buvo Repertono vei- 
das, kitu - Sendžio Galtono, dar kitu - apdribęs, mėnuliškas Vilio Darnelo 
snukis. 

Kad ir kas tenai buvo, atšoko į šalį, bet Lebėjus perjungė Kristiną atbuli- 
nėn eigon, stumdydamas pavarų svirtį juodais, pūvančiais pirštais - ant vie- 
no kybojo sutuoktuvinis žiedas, toks laisvas kaip ant negyvo medžio šakos 
užmestas lankas - ir paskiau vėl pavažiavo pirmyn - paskui kiton gatvės pu- 
sėn skuodžiančią žmogaus figūrą. Ir kai Kristina vėl užlėkė, galva pasisuko, 
mesdama persigandusį žvilgsnį atgalios, ir Arnis išvydo veidą... Denio Gil- 
derio veidą... Li veidą - vien akis po banguojančiu debesiu šviesbruvų plau- 
kų... Ir galiausiai savo paties veidą šauksmo perkreipta burna: Ne! Ne! Ne! 

Nustelbdamas viską, netgi išmetamųjų vamzdžių griaudesį (kažkas apa- 
čioje tikrai buvo pažeista), skambėjo bjaurus, triumfuojantis Lebėjaus bal- 
sas, kylantis iš yrančios gerklės, besiveržiant pro lūpas, jau atsiknojusias nuo 
dantų ir išmuštas plonyčiu tamsiai žalių pelėsių voratinklių, triumfuojantis, 
šaižus Lebėjaus balsas: 

- Stai kur tu, šūdžiau! Pažiūrėsiu, kaip tau tai patiks! 

Pasigirdo stiprus, mirtinas, atsitrenkiančio į kūną Kristinos buferio 
dunksnis, suspindo švystelėję aukštyn akiniai, vis vartydamiesi nakties ore, 
ir paskiau Arnis atsibudo savo kambaryje, susirietęs į drebantį kamuolį ir 
įsitvėręs į pagalvę. Buvo ketvirtis antros paryčiui, ir pirmiausia jį apėmė di- 
džiulis, baisus palengvėjimas - palengvėjimas, kad tebėra dar gyvas. Jis bu- 
vo gyvas, Lebėjus miręs, o Kristina saugi. Vieninteliai trys reikšmingi pa- 
saulyje dalykai. 

O, betgi, Ani, kur tu susižalojai nugarą? 

Kažkoks vidinis balsas, klastingas ir įsiteikiantis, uždavė klausimą, į ku- 
rį jis bijojo atsakyti. | 

Susižalojau Fili Pleinse, sakė jis visiems. Vienas iš laužokų ėmė slysti 
žemyn rampa nuo Vilio platformos ir aš pastūmiau jį atgal - visai nepagal- 
vojęs: tiesiog tai padariau. Kažką iš tiesų stipriai pasitempiau. Jis taip sakė. 
Ir vienas iš laužokų tikrai buvo pradėjęs slysti žemyn, ir jis tikrai stumtelėjo 
tą atgal, bet juk ne taip susižalojo sau nugarą, ką? Ne. 

Aną naktį, po to, kai jis ir Li aptiko Kristiną saugojimo aikštelėje velniš- 
kai sudaužytą, nusėdusią ant visų keturių supjaustytų padangų... aną naktį 

pas Darnelą, kai visi jau buvo išėję... jis įjungė radiją Vilio kontoroje pasik- 
lausyti senų gabalų, perduodamų per WDIL... Vilis dabar juo pasitikėjo, ir 
kodėl gi ne? Jis vežiojo cigaretes per valstijos sieną į Niujorką, vežiojo fe- 
jerverkus netgi iki pat Berlingtono, ir dusyk jis vežė kažkokius popierinius 
pakus į Vylingą, kur jaunas vyriokas su senu “Dodž Celendžeriu" mainais 
jam davė kitą, kiek didesnį paką. Arnis spėjo, kad galbūt čia vyksta preky- 
ba kokainu, bet nenorėjo tiksliai žinoti. 

Tose kelionėse jis vairuodavo tikrą laivą, Vilio asmeninį automobilį, 
1966-ųjų “Imperialą"', juodą kaip naktis Persijoje. Dirbo tylut tylutėliai, o jo 
bagažinė buvo su dvigubu dugnu. Jeigu tik laikeis greičio apribojimo, tai 
neiškildavo jokių problemų. Ir kodėl turėtų iškilti? Svarbiausia, kad jis da- 
bar turėjo garažo raktus. Galėdavo patekti vidun, kai visi kiti jau būdavo išė- 
ję. Kaip jis ir padarė aną naktį. Ir jis tada įsijungė WDIL... ir jis... jis... 

Kažkaip susižalojo nugarą. 

Ką jis veikė, kad susižalojo nugarą? 

Kaip atsakymas keista frazė atėjo jam į galvą, išplaukusi iš pasąmonės: 
tai tik nedidelis juokingas nikis. 

Ar jis iš tikrųjų norėjo Žinoti? 

Veikiau ne. Faktiškai būdavo tarpų, kai jam visai nesinorėdavo to auto- 
mobilio. Būdavo tarpų, kai jam atrodydavo, kad būtų geriausia, jeigu pa- 
prasčiausiai... na, išverstų šį laužan. Ne tai, kad jis kada nors tą padarytų ar 
galėtų padaryti. Tiesiog kartais (pavyzdžiui, kai atsibudo visas suprakaitavęs 
ir drebantis po to sapno praeitą naktį) jis jautė, kad jeigu atsikratytų savo ma- 
šinos, būtų laimingesnis. 

Per radiją staiga prasiveržė bemaž katiškas trukdžių kniaukesys. 

- Nesirūpink, - sukuždėjo Arnis. Pamažu perbraukė ranka per prietaisų 
panelį - buvo smagu jį lytėti. Taip, mašina kartais jį baugindavo. Ir, matyt, 
jo tėvas teisus, tam tikru mastu ji pakeitė jo gyvenimą. Bet negalėjo išmesti 
jos laužan - tai prilygtų savižudybei. 

Trukdžiai praėjo. “The Marvelettes"“ dainavo “Malonėkit, misteri laiška- 
nešy“. 

O paskiau kažkieno balsas tarė jam į ausį: 

- Arnoldas Kaningemas? 

Jis krūptelėjo ir išjungė radiją. Atsisuko. Neaukštas dabitiškas žmogutis 
buvo pasilenkęs vidun pro Kristinos langą. Jo akys buvo tamsiai rudos, sk- 
ruostai įraudę - nuo šalčio lauke, spėjo Arnis. 

- Taip? 

- Rudolfas Dženkinsas. Valstijos policija, detektyvų divizionas. - Džen- 
kinsas pro atvirą langutį ištiesė ranką. 

Arnis kurį laiką žvelgė į ją. Taigi jo tėvas buvo teisus. 

Nutaisęs kuo Žavingiausią šypseną, paėmė ir tvirtai paspaudė ranką, tar- 
damas: 

- Nešaukit, viršininke, aš metu ginklus. 

Dženkinsas irgi nusišypsojo, tačiau Arnis pastebėjo, kad š šypsena vos te- 
pakilo iki jo akių, kurios greitai, atidžiai tyrinėjo automobilį, kas Arniui ne- 
patiko. Visiškai nepatiko. 

- Oho! Vietos policijoje man pasakė, kad tie tipai, kurie apdorojo jūsų 
riedančiąją skardinėlę, kaip reikiant ją išvarpė. Tačiau tikrai nepanašu į tai. 

Arnis truktelėjo pečiais ir išlipo iš automobilio. Penktadienio vakarais ga- 
raže būdavo mažas judėjimas; Vilis ir pats retai teužeidavo, nebuvo jo ir šį- 
vakar. Skersai praėjimo, dešimtajame bokse, vyriokas, pavarde Gabsas, sta- 
tė į savo senąjį “Valiantą" duslintuvą, o tolimajame garažo gale girdėjosi pe- 
riodiškas pneumatinio veržliasukčio burzgesys - tai kitas vyriokas montavo 
žiemines padangas. O šiaip, jis ir Dženkinsas turėjo visą patalpą sau vie- 
niems. 

"- Nebuvo taip blogai, kaip atrodė, - pasakė Arnis. Pagalvojo, kad šis be- 
sišypsantis dabitiškas žmogeliūkštis, ko gero, labai nuovokus. Ir tartum sa- 
vaime tos minties pastūmėtas, padėjo laisvai ranką ant Kristinos stogo ir iš- 
kart pasijautė geriau. Jis pajėgus susitvarkyti su tuo žmogumi, kad ir koks šis 
nuovokus. Galų gale, ko rūpintis? - Esminių pažeidimų nepadaryta. 

- O? Kiek supratau, jie kėbule pramušė skyles kažkokiu aštriu įrankiu, - 
pasakė Dženkinsas, iš arti pažvelgdamas į Kristinos šoną. - Trauk mane vel- 
niai, jei matau, kur užtaisyta. Tu tikriausia kėbulų taisymo genijus, Arni. Tu- 
rint omeny, kaip važinėja mano žmona, gal reiktų tave iš anksto nusisamdy- 
ti. - Jis nuginkluojančiai nusišypsojo, bet jo akys lakstė ten ir atgal po visą 
automobilį. Mirksniui įsmigdavo į Arnio veidą, o paskiau vėl sugrįždavo 
prie automobilio. Arniui tai patiko vis mažiau ir mažiau. 

- Esu tame neblogas, bet ne Dievas, - pasakė Ąmis. - Galima pamatyti, 
kur taisyta, jeigu tik gerai įsižiūrėsit. - Jis parodė mažutėlį banguotumą Kris- 
tinos bagažinės dangtyje. - Ir ten. - Jis parodė į kitą tokį patį. - Man gana pa- 
sisekė - Raglse suradau kai kurias originalias “Plimuto*" kėbulo dalis. Šioje 
pusėje pakeičiau užpakalines dureles. Matote - spalva nevisiškai atitinka? - 
Arnis pabarbeno krumpliais į dureles. 

- Ne, - pasakė Dženkinsas. - Gal atskirčiau su mikroskopu, Arni, bet man 
atrodo - puikiai priderinta. 

Jis irgi stuktelėjo Kkrumpliais į dureles. Arnis susiraukė. 

- Velniškai puikus darbas, - pagyrė Dženkinsas ir pamažu nuėjo aplink 
prie automobilio priekio. - Velniškai puikus darbas, Arni. Tave reikia pas- 
veikinti. 

- Dėkui. - Arnis sekė, kaip Dženkinsas, dėdamasis nuoširdžiai susižavė- 
jęs, savo skvarbiomis rudomis akimis ieškojo įtartinų įlinkių, atsilupusių da- 
žų, galbūt kraujo dėmės ar prilipusių plaukų kuokšto. Ieškojo Mūčio Velčo 
pėdsakų. Arniui staiga nebekilo abejonių, kad kaip tik tai šūdžius darė. - 
Kuo, tiesą sakant, galėčiau būti jums naudingas, detektyve Dženkinsai? 

Sis nusijuokė: 

- Žmogau, kaip oficialu! Aš to nemėgstu! Vadink mane Rudžiu, gerai? 

- Zinoma, - nusišypsojo Arnis. - Kuo galėčiau būti jums naudingas, 
Rudi? | 

- Žinai, labai keista, - tarė Dženkinsas, pritūpdamas pažiūrėti vairuotojo 
pusės priekinių žibintų. Susimąstęs krumpliais pabarbeno vieną iš jų, 0 pas- 
kiau, tartum išsiblaškęs perbraukė rodomuoju pirštu pusapvalį metalinį 
žibinto gaubtą. Jo paltas mirksniui palietė alyvuotas cementines grindis, pas- 

kiau jis atsistojo. - Mums atsiunčia raportus apie bet kokius tokio pobūdžio 
nutikimus - turiu omeny tavo automobilio nusiaubimą... 

- O, ėgi jie anaiptol jo nenusiaubė, - pasakė Arnis, jausdamasis lyg eitų 
aukštai ištemptu lynu. Jis vėl prisilietė Kristinos. Jos tvirtumas, jos realumas 
darsyk jį tarsi nuramino. - Jie bandė, suprantate, bet jiems nelabai pavyko. 

- Gerai. Matyt, aš nelabai susipažinęs su dabartine terminologija, - nusi- 
Juokė Dženkinsas. - Šiaip ar taip, kai tai pateko ant mano stalo, kaip manai, 
ką aš pasakiau? “Kur fotografija? Štai ką aš pasakiau. Supranti, maniau, 
kad jie pamiršo jas pridėti, tad paskambinau į Libertivilio policijos skyrių, ir 
man pasakė nuotraukų nebuvus. 

- Ne, - patvirtino Arnis. - Juk žinote, mano amžiaus vaikinas tegali gauti 
atsakomybės draudimą. Netgi ir tasai esti su septynių šimtų dolerių išskaity- 
mu. Jeigu aš būčiau turėjęs žalos atlyginimą, būčiau padaręs daugybę nuot- 
raukų. Bet jeigu to neturėjau, tai ko man vargintis? Man tikrai jų nereikia sa- 
vo fotografijų albumui. 

- Taip, manau, tikrai nereikia, - sutiko Dženkinsas ir lyg pasivaikščioda- 
mas nuėjo prie automobilio paskuigalio, akimis ieškodamas sudužusio stik- 
lo, įbrėžimų, apskritai įkalčių. - Bet žinai, kas dar man pasirodė keista? Tu 
netgi nepranešei apie nusikaltimą! - Jis pakėlė savo tamsias klausiamas akis 
į Arnio veidą, atidžiai pažvelgė į jį - 17 paskiau nutaisė dirbtinai suglumusią 
šypsenėlę. - Netgi nepranešei apie jį! “Cha", tariau sau. “Po šimts, kas apie 
tai pranešė?"? Vaikino tėvas, man pasakyta. - Dženkinsas palingavo galvą. - 
Niekaip nesuprantu, Arni, nebijau prisipažinti. Vaikinas pluša iš paskutinių- 
jų restauruodamas seną automobilį, kol šio kaina pakyla iki dviejų, galbūt 
penkių tūkstančių dolerių, paskiau ateina kažkokie tipai ir padaro iš jo, po 
šimts, metalo krūvą... 

- Aš jums gi sakiau... 

Rudis Dženkinsas iškėlė ranką ir nuginkluojančiai nusišypsojo. Kažkurią 
sekundės dalį Arnis pamanė, kad jis pasakys “ Taika", kaip kartais pasakyda- 
vo Denis, kai dalykai nueidavo per toli. 

- Sužalojo jį. Atleisk. 

- Nieko, - numojo Arnis. 

- Šiaip ar taip, sprendžiant iš tavo draugužės žodžių, vienas iš nusikaltė- 
lių... na, apkakojo prietaisų panelį. Pamanyčiau, kad tu būtum turėjęs velniš- 
kai užsiusti. Pamanyčiau, kad tu būtum turėjęs pranešti apie tai. 

Dabar šypsena visai išnyko, ir Dženkinsas žvelgė į Arnį rimtai, netgi 
griežtai. 

Šaltos, pilkos Arnio akys atlaikė Dženkinso rudų akių žvilgsnį. 

- Šūdas nušluostomas, - galiausiai pasakė jis. - Norite kai ką sužinoti, 
misteri... Rudi? Norite, kad jums kai ką pasakyčiau? 

- Žinoma, sūneli. 

- Kai buvau pusantrų metukų, aš kažkur susiradau šakutę ir subraižiau 
antikvarinę komodą, kuriai motina taupė galbūt kokius penkerius metus. 
Taupė savo kišenpinigius, bent taip ji sakė. Man regis, per labai trumpą lai- 
ką aš velniškai ją suraižiau. Zinoma, to neprisimenu, bet ji sako, kad tiesiog 
atsisėdo ir apsibliovė. - Arnis šyptelėjo. - Iki šių metų aš negalėjau įsivaiz- 

duoti savo motiną taip elgiantis. O dabar, manau, galiu. Galbūt aš kiek suau- 
gau, kaip jums atrodo? 

Dženkinsas užsirūkė. 

- Ar aš ko nors nenugirdau, Arni? Nes vis dar nesuprantu. 

- Ji pasakė, kad verčiau būtų laikiusi mane vystykluose iki trejų metų, nei 
kad suteikus man galimybę šitai padaryti. Kadangi, pasakė ji, šūdas nusiš- 
luosto. - Arnis nusišypsojo. - Nuleidi vandenį, ir jo nebelieka. 

- Kaip nebeliko Mūčio Velčo? - paklausė Dženkinsas. 

- Aš nieko apie tai nežinau. 

- Ne? 

- Ne. 

- Skauto garbės žodis? - paklausė Dženkinsas. Klausimas buvo užduotas 
juokais, bet jo akys nesijuokė - tyrinėjo Arnį, ieškodamos mažiausio plyše- 
lio, esminio virptelėjimo. 

Toliau, viduriniajame take tarp boksų, vyriokas, kuris montavo žiemines 
padangas, numetė ant betono kažkokį įrankį. Tas melodingai suskambo, ir 
vyriokas mažne chorališkai užgiedojo: 

- O šūdas, tu pimpi. 

Abu, Dženkinsas ir Arnis, dirstelėjo tenlinkui, ir toji akimirka nutrūko. 

- Žinoma, skauto garbės žodis, - pasakė Arnis. - Klausykit, manau, jūs 
turite tai daryti, toks jūsų darbas... 

- Taip, toks mano darbas, - nesiginčijo Dženkinsas. - Berniokas buvo 
pervažiuotas tris kartus pirmyn ir atgal. Iš jo liko mėsos košė. Susėmė jį nuo 
asfalto valytuvu. 

- Gana, - silpnai pratarė Arnis. Skrandyje jam lyg kažkas pamažu persi- 
vertė. 

- Kodėl? Ar ne tai daroma su šūdu? Susemia jį valytuvu? 

- Aš čia nieko dėtas! - sušuko Arnis, ir kitoje tako pusėje žmogus, krapš- 
tęsis prie savo duslintuvo, išsigandęs kilstelėjo galvą. 

Arnis pritildė balsą. 

- Atleiskite. Aš tik noriu, kad paliktumėte mane ramybėje. Po šimts, pui- 
kiausiai žinote, kad aš čia nieko dėtas. Jūs ką tik apėjote visą automobilį. Jei- 
gu Kristina būtų kliudžiusi tą Velčų bernioką tiek sykių ir taip smarkiai, tai 
būtų visa įlankstyta. Šitiek žinau, nes žiūriu televizorių. O kai prieš dvejus 
metus lankiau automechanikų kursus, misteris Smolnakas sakė, kad jam ži- 
nomi du geriausi būdai, kaip visiškai sudarkyti automobilio priekį - tai arba 
parmušti elnią, arba žmogų. Jis šiek tiek juokavo, bet kalbėjo tiesą... Jeigu 
suprantate, ką turiu galvoje. - Arnis nurijo seilę ir išgirdo, kaip trekštelėjo 
gerklėje, kuri buvo visai išdžiūvus. | 

- Tikrai, - sutiko Dženkinsas. - Tavo automobilis atrodo gerai, tačiau tik 
ne tu, vaike. Tu atrodai kaip lunatikas. Atrodai visiškai sukruštai. Nepyk dėl 
mano prancūziškos kalbos. - Jis nuspriegė į šalį cigaretę. - Zinai ką, Arni? 

- Na? 

- Aš manau, kad tu meluoji greičiau negu bėga žirgas. - Jis pliaukštelėjo 
per Kristinos kapotą. - O gal turėčiau pasakyti - greičiau nei važiuoja “Pli- 
mutas". 

Arnis, padėjęs ranką ant vairuotojo pusės išorinio veidrodėlio, pažvelgė 
į jį. Nieko nepasakė. 

- Aš nemanau, kad tu meluoji dėl Velčų bernioko nužudymo. Bet manau, 
kad meluoji dėl to, ką jie padarė tavo automobiliui; tavo mergina pasakė, 
kad jie visiškai sutalžė jį, ir jos žodžiai skambėjo, po šimts, kur kas įtikina- 
miau nei tavo. Pasakodama man, ji verkė. Sakė, kad visur mėtėsi stiklo du- 
ženos... Beje, kur tu pirkai stiklus pakaitai? 

- Pas Makonelą, - greitai pasakė Arnis. - Burge. 

- Kvitą tebeturi? 

- Išmečiau. 

- Bet jie tave prisimins. Toksai stambus užsakymas. 

- Galbūt, - sutiko Arnis, - bet aš jais nepasikliaučiau, Rudi. Jie stambiau- 
si prekiautojai automobiliniais stiklais į vakarus nuo Niujorko ir į rytus nuo 
Cikagos. Tai apima nemažą teritoriją. Jų verslas iš tiesų nemenkas, ir dau- 
giausia liečia senus automobilius. 

- Vis dėlto, jie turi sąskaitybą. 

- Aš mokėjau grynais. 

- Tačiau tavo pavardė bus prekyraštyje. 

- Ne, - atsakė Arnis ir atšiauriai nusišypsojo. - Prekyraštyje bus Darnelo 
savitarnos garažas. Sitaip gavau dešimties procentų nuolaidą. 

- Turi visus galus paslėpęs, tiesa? 

- Leitenante Dženkinsai... 

- Tu taip pat meluoji ir apie stiklą, nors trauk mane devynios, jei žinau, 
kodėl. 

- Jūs dargi Kristų įtartumėt meluojant ant Kalvarijos kalno, štai kas, - 
pyktelėjo Arnis. - Nuo kada laikoma nusikaltimu pirkti pakaitinius stiklus, 
jeigu kas nors išdaužo tavo langus? Arba mokėti grynais? Arba gauti nuolaidą? 

- Nuo niekada, - atsakė Dženkinsas. - O dar svarbiau, aš manau, kad tu 
meluoji, jog nieko nežinai apie tai, kas nutiko Velčų berniokui. Tu kažką ži- 
nai. Ir aš noriu tai Žinoti. 

- Aš nieko nežinau, - atšovė Arnis. 

- O kaip dėl... 

- Neturiu daugiau ką jums pasakyti, - pertraukė Arnis. - Atleiskite. 

- Gerai, - tarė Dženkinsas, pasiduodamas taip greitai, jog Arnis tuoj pat 
tapo įtarus. Detektyvas pasirausė po savo sportinį švarką, kuriuo vilkėjo po 
paltu, ir išsitraukė piniginę. Arnis pastebėjo, kad dėkle po pažastimi Džen- 
kinsas nešiojasi revolverį, ir įtarė šį norėjus, kad jis pamatytų. Dženkinsas 
išėmė vizitinę kortelę ir padavė Arniui. - Su manimi galima susisiekti vienu 
iš tų numerių, jeigu panorėsi apie ką nors pasikalbėti. Apie bet ką. 

Arnis įsidėjo kortelę į viršutinę kišenėlę. 

Dženkinsas darsyk neskubiai apėjo aplink Kristiną. 

- Velniškai puikus restauracinis darbas, - pakartojo jis ir pažvelgė tiesiai 
į Arnį. - Kodėl tu nepranešei policijai? 

Arnis pamažu, trūkčiojamai atsiduso. 

- Todėl, kad maniau, jog tai bus pabaiga, - atsakė jis. - Todėl, kad ma- 
niau, jog jie galiausiai atstos. 

- Aba, - tarė Dženkinsas. - Aš taip ir pagalvojau. Labanakt, sūneli. 

- Labanakt. 2 

Dženkinsas pajudėjo eiti, paskiau apsisuko ir sugrįžo. 

- Gerai pagalvok, - tarė jis. - Tu išties velniškai prastai atrodai, supranti, 
ką noriu pasakyti? Tu turi dailią merginą. Ji tavimi rūpinasi, be to, jai nema- 
lonu dėl to, kas nutiko tavo automobiliui. Tavo tėtis irgi tavimi rūpinasi. 
Supratau tai netgi per telefoną. Gerai pagalvok ir tada man paskambink, sū- 
neli. Geriau miegosi. 

Arnis pajuto, kaip kažkas suvirpčiojo jam ant liežuvio. Kažkas gailaus ir 
ašaringa, kažkas, kas kėlė gėlą. Rudos Dženkinso akys buvo švelnios. Arnis 
pravėrė burną - vienas Dievas težino, kas iš jos būtų išsiveržę - ir tada bai- 
sus skausmas nudiegė jam nugarą, priversdamas staiga išsitiesti, taip pat su- 
veikdamas nelyginant antausis isterijos priepuolio metu. Jis pasijuto ramiau, 
vėl šviesia galva. 

- Labanakt, - pakartojo. - Labanakt, Rudi. 

Dženkinsas sunerimęs dar kiek žvelgė į jį, paskiau nuėjo. 

Arnis pradėjo visas drebėti. Drebulys prasidėjo nuo rankos, išplito aukš- 
tyn iki pečių, o paskiau ūmai drebėjo visas. Jis ėmė nemačiom grabinėtis du- 
relių rankenos, surado ją ir įsmuko Kristinon, į raminančius automobilio ir 
naujų apmušalų kvapus. Jis pasuko rakčiuką jungimo padėtin, sužibo žiop- 
lių lemputės, siekė radijo rankenėlės. | 

Tuo pat metu jo akys užkliuvo už siūbuojančio odinio kabiklio su įspaus- 
tomis raidėmis R. D. L., ir vėl su baisiu įtaigumu jį užgriuvo regėtasis sap- 
nas: pūvantis lavonas toje pat vietoje, kur dabar sėdi jis; tuščios akiduobės 
žvelgia pro langą; pirštikauliai įsitvėrę vairą; negyva kaukolės dantų šypse- 
na, o Kristina lekia ant Mūčio Velčo, per radiją, nustatytą WDIL bangai, 
skambant Dž. Frenko Vilsono ir “Cavaliers dainai “Paskutinis bučinys". 

Staiga jį supykino - supykino iki vėmulio. Jėgas atimantis šleikštulys 
virpčiojo skrandyje ir stemplės apačioje. Arnis išsiropštė iš automobilio ir 
bėgčiom puolė į tualetą, ausyse pašėlusiai dundėjo jo paties Žingsniai. Vos 
suspėjo. Viskas pakilo viršun; jis vėmė ir vėmė, kol nebeliko nieko, tik ait- 
mos gleivės. Akyse šokčiojo šviesos, ausyse skambėjo, o pilvo raumenys iš 
nuovargio trūkčiojo. 

Jis pažvelgė į savo išblyškusį, suvargusį veidą, kuris atsispindėjo iš ap- 
taškyto veidrodžio, į tamsius ratilus po akimis ir sulipusius ant kaktos plau- 
kus. Dženkinsas teisus. Jis velniškai prastai atrodo. 

Bet spuogai visi dingę. 

Jis pamišėliškai nusijuokė. Neatsisakys Kristinos, kad ir kas atsitiktų. Tai 
vienintelis dalykas, kurio nepadarys. Jis... 

Ir staiga jam vėl užėjo, tik dabar jau nieko nebebuvo likę: vien plėšian- 
tys, tampantys Žiaukčiuliai ir vėl tasai elektrinis gleivių skonis burnoje. 

Reikia pasikalbėti su Li. Visai netikėtai sau pačiam jis nusprendė turįs 
pasikalbėti su Li. 


< 


Jis atsirakino Vilio kontoros duris. Viduje tebuvo girdėti sieninio laikro- 
džio tiksėjimas. Jis iš atminties susuko Kebotų numerį, bet dusyk apsiriko - 
taip stipriai drebėjo pirštai. 

Atsiliepė pati Li, iš balso atrodė užsimiegojusi. 

- Ani? 

- Mums reikia pasikalbėti, Li. Turiu tave pamatyti. 

- Arni, juk jau beveik dešimta. Aš ką tik iš dušo, einu lovon... beveik ir 
miegu... 

- Prašau tave, - pasakė jis ir užsimerkė. 

- Rytoj, - gynėsi ji. - Sįvakar negalima, tėvai taip vėlai manęs neišleis... 

- Dabar tik dešimt. Ir juk penktadienis. 

- Tiesą sakant, jie nenori, kad aš tiek dažnai su tavimi matyčiaus, Arni. 
Iš pradžių tu jiems patikai, tėčiui ir dabar patinki... bet abu jie mano, kad tu 
pasidarei keistokas. - Li linijos gale stojo ilga ilga pauzė. - Aš irgi taip ma- 
nau, - galiausiai pasakė ji. 

- Ar tai reiškia, kad tu nebenori su manimi matytis? - dusliai paklausė jis. 
Skaudėjo skrandį, nugarą, skaudėjo viską. 

- Ne. - Dabar į jos balsą įsismelkė silpnutėlis priekaištas. - Man lyg pa- 
čiai buvo bekylanti mintis, kad tai tu nenori matytis su manimi... Ne mokyk- 
loje, o vakarais - tu visada garaže. Dirbi prie savo automobilio. 

- Su tuo viskas baigta, - pasakė jis ir paskiau, sutelkęs milžiniškas pastan- 
gas, pridūrė: - Tai apie automobilį aš noriu... 000, velnias! - Jisai susigriebė 
už nugaros, kurią vėl nudiegė stiprus skausmas, tačiau ranka užčiuopė tiktai 
korseto juostą. 

- Arni? - išsigando ji. - Tau viskas gerai? 

- Aha. Man tik smilktelėjo nugarą. 

- Ką rengies pasakyti? 

- Rytoj, - tarė jis. - Mes nuvažiuosime į Baskin-Robinsą, suvalgysime le- 
dų, galbūt kiek apsipirksime Kalėdoms, pavakarieniausime ir septintai pris- 
tatysiu tave namo. Ir nebūsiu keistas. Pažadu. 

Ji susijuokė ir Arniui didžiai, neapsakomai palengvėjo. Tai buvo nelygi- 
nant balzamas. 

- Kvailutis. 

- Vadinas, gerai? 

- Taip, gerai. - Li nutilo, paskiau švelniai pridūrė: - Aš pasakiau, kad ma- 
no tėvai nenori, jog dažnai su tavimi matyčiaus. Bet apie save to nepasakiau. 

- Dėkui, - tarė jis, stengdamasis išlaikyti tvirtą balsą. - Dėkui tau už tai. 

- Apie ką nori su manimi pasikalbėti? 

Apie Kristiną. Noriu pasikalbėti su tavimi apie ją - ir apie savo sapnus. 
Ir apie tai, kodėl aš taip velniškai prastai atrodau. Ir kodėl aš dabar visados 
noriu klausytis WDIL, ir apie tai, ką aš veikiau tąnakt, kai visi išėjo... tąnakt, 
kai susižalojau nugarą. O, Li, aš noriu... 

Vėl skausmas tartum katės nagai perrėžė nugarą. 

- Man regis, mes ką tik kalbėjomės apie tai, - tarė jis. 

- O, - mažytė, šilta pauzė. - Gerai. 

- Li? 

- A? 

- Dabar bus daugiau laiko. Pažadu. Kiek tik norėsi laiko. - Ir pagalvojo: 
kadangi dabar, kai Denis ligoninėje, tu visa, kas man likę, visa, kas likę tarp 
manęs... manęs ir... 

- Tai gerai, - pasakė Li. 

- Aš myliu tave. 

- Sudie, Arni. 

Pakartok tą pat! staiga panoro jisai sušukti. Pakartok tą pat, man taip rei- 
kia, kad tu pakartotum tą pat! 

Bet ragelyje jam prie ausies tik spragtelėjo. 

Jis ilgai sėdėjo už Vilio rašomojo stalo, nuleidęs galvą, tvardydamasis. 
Juk jai nebūtina kiekvieną sykį pakartoti tą pat, ką jis jai pasakydavo, tiesa? 
Juk jam nėra taip labai būtina išgirsti patikinimą, tiesa? Tiesa? 

Arnis atsistojo ir nuėjo prie durų. Svarbiausia, kad rytoj jinai su juo susi- 
tiks. Jie pasivaikštinės po krautuves Kalėdinių pirkinių, kaip planavo tą 
dieną, kai tie šūdžiai nusiaubė Kristiną; juodu vaikštinės ir kalbėsis, ir bus 
smagu. Ji pasakys, kad jį myli. 

- Ji pasakys tai, - sukuždėjo jisai, stovėdamas tarpdury, bet kairiosios ga- 
ražo pusės viduryje tartum nebylus, bejausmis neiginys kėpsojo Kristina, at- 
kištom priekin grotelėmis, tartum ką nors medžiotų. 

Ir iš jo pasąmonės gelmių sukuždėjo balsas: Kaip tu susižalojai nugarą? 
Kaip tu susižalojai nugarą? Kaip tu susižalojai nugarą, Arni? 

Nuo šio klausimo jisai susigūžė. Bijojo atsakymo. 


34 / Li ir Kristina. 


Atskriejo mažytė nauju “Kadilaku ". 
Tarė ji: “Taigi, tėvuk, 
Pas tave aš negrįžtu! 
Ei, mažyt, mažyt, girdi mane? 
Na, meldžiu, miela, sugrįžki čia!" 
Tarė ji : “Pašvilpk, tėvuk, 
Pas tave aš negrįžtu!" 
- “The Clash“ 


Diena buvo apsiniaukus, gresianti sniegu, bet Arnis pasirodė teisus 
abiem atžvilgiais - juodu smagiai praleido laiką, ir jis nebuvo keistas. Kai 
Arnis tenai nuvažiavo, misis Kebot buvo namie ir iš pat pradžių sutiko jį šal- 
tai. Bet ilgai užtruko - gal dvidešimtį minučių, kol Li nulipo apačion, vilkinti 
šviesiai rusvu nertiniu, dailiai aptempiančiu krūtis,. ir naujomis spanguolių 
spalvos kelnėmis, dailiai aptempiančiomis šlaunis. Ta nepaaiškinama delsa 
merginos, kuri paprastai būdavo mažne idealiai punktuali, galimas daiktas, 
buvo tikslinga. Arnis vėliau apie tai paklausė, ir Li nekaltai išsigynė, nutai- 
sius galbūt kiek per plačias akis, tačiau šiaip ar taip savo tikslą pasiekė. 

Kai reikėdavo, Arnis sugebėdavo būti žavingas, ir jis energingai ėmėsi 
darbo su misis Kebot. Kol galiausiai Li nustriksėjo apačion laiptais, sukda- 
ma plaukus į arklio uodegėlę, misis Kebot jau buvo atsileidusi. Vaišino Ar- 
nį pepsikola ir susižavėjusi klausėsi, kaip šis linksmina ją istorijomis iš ša- 
"chmatų klubo. 

- Tai vienintelė civilizuota užklasinė veikla, apie kokią kada nors esu gir- 
dėjusi, - pasakė ji Li ir pritariamai nusišypsojo Arniui. 

- NUOBODDD-ybė, - paskelbė Li, ir apsivijusi ranka Arnio liemenį, 
garsiai pakštelėjo jam į skruostą. 

- Li Kebot! 

- Atleisk, mam, bet jis šauniai atrodo su lūpdažio žyme, ar ne? Luktelėk, 
Arni, aš tuoj paimsiu servetėlę. Nesigrabinėk jos. 

Ji pasirausė rankinuke lignino. Arnis pažvelgė į misis Kebot ir užvertė 
aukštyn akis. Natali Kebot prisidengė delnu burną ir sukikeno. Suartėjimas 
tarp jos ir Arnio buvo visiškas. 

Arnis ir Li nuvažiavo į Baskin-Robinsą, kur pradinis nejaukumas, likęs 
po telefoninio pokalbio išvakarėse, galop ištirpo. Arnis šiek tiek prisibijojo, 
kad Kristina nedirbs gerai ar kad Li suras pasakyti apie ją ką nors kandaus; 
ji niekad nemėgo važinėtis jo automobiliu. Bet dėl abiejų dalykų rūpintasi be 
reikalo. Kristina dirbo kaip puikus šveicariškas laikrodis, o Li tegalėjo ją 
girti 1r stebėti. 

- Niekad nebūčiau patikėjusi, - pasakė ji, kai juodu išsuko iš nedidelio le- 
dainės parkingo ir įsijungė į transporto srautą Monrovilio prekybos centro 
linkui. - Turbūt nusikalei kaip šuo. 

- Nebuvo taip blogai kaip tikriausiai tau atrodė, - pasakė Arnis. - Nieko 
prieš paklausyti muzikos? 

- Ne, žinoma, ne. 

Arnis įjungė radiją - “The Silhouettes" ūkčiojo ir stūgavo “Duok darbo". 

Li išsiviepė. 

- Šlamštas, fe. Galiu perjungti? 

- Labai prašom, esi viešnia. 

Li perjungė radiją į Pitsbergo roko stotį ir pagavo Bilį Džoelą. “Tu gal 
teisi", - džiugiai klykavo Bilis. - “Aš gal kvailas". Po to Bilis įtikinėjo savo 
merginą Virginiją, kad katalikų merginos pradeda per vėlai - tai buvo “Sa- 
vaitgalio vakarėlio" laida. Dabar, pagalvojo Arnis. Dabar ji pradės aikšty- 
tis... spyriotis... dar ką nors. Bet Kristina tik riedėjo sau toliau. 

Prekybos centre buvo spūstis karštligiškų, bet daugiausia geranoriškų 
pirkėjų; iki paskutiniojo paklaikusio ir kai kada bjauraus kalėdinio antplū- 
džio dar buvo likę geros dvi savaitės. Kalėdinė nuotaika tebebuvo pakanka- 
mai nesena, kad teiktų naujumo pojūtį, ir galėjai žvelgti į viršum plačių cent- 
ro praėjimų ištemptus blizgučius, nesijausdamas sugižęs ir panašus į Ebene- 
zerį Skrudžą*. Gelbėjimo Armijos Santa Klausai, be perstogės tilindžiuojan- 
tys varpeliais, dar nebuvo spėję pakyrėti, žadindami kaltės jausmą; jie vis 
dar giedojo geras naujienas ir gerus norus, o ne monotonišką, metalinio gar- 
so litaniją Vargšai neturi Kalėdų Vargšai neturi Kalėdų Vargšai neturi Ka- 
lėdų, kuri Arniui tarsi visad skambėdavo ausyse tai dienai artėjant, kai tiek 
merginos už prekystalio, tiek Gelbėjimo Armijos Santa Klausai tapdavo vis 
labiau suvargusių veidų bei įkritusių akių. 


* C. Dikenso apysakos “Kalėdų giesmė“ (1843) personažas, kurio pavardė ta- 
po šykštuolio sinonimu. 

Juodu laikėsi susikibę už rankų, kol pirkinių susikaupė pernelyg daug, ir 
tada Arnis geraširdiškai pasiskundė, kad ji padarius iš jo nešulinį gyvulį. Kai 
juodu leidosi apačion į žemesnįjį lygmenį ir “B. Daltono" skyrių, kur Arnis 
ketino paieškoti knygelės apie žaisladirbystę Denio Gilderio tėvukui, Li pas- 
tebėjo, kad pradėjo snigti. Kuriam laikui juodu stabtelėjo įstiklintoje laipti- 
nėje prie lango, žvelgdami laukan it vaikai. Arnis paėmė jos ranką, ir Li šyp- 
sodamasi pažvelgė į jį. Jis užuodė jos odos kvapą - švarų, šiek tiek atsiduo- 
dantį muilu; užuodė jos plaukų aromatą. Truputėlį palenkė į priekį savo gal- 
vą, ji padarė tą pat jo link. Juodu lengvai pasibučiavo, ir ji spustelėjo jam 
ranką. Vėliau, išėję iš knygyno, abu sustojo viršum čiuožyklos prekybos 
centro viduryje, stebėdami čiuožėjus, kaip šie lenkiasi, sukasi ir brėžia ratus 
pagal kalėdinių giesmių garsus. 

Diena buvo labai gera iki pat tos akimirkos, kai Li Kebot mažne numirė. 


< 


Jinai mažne tikrai būtų numirusi, jeigu ne tranzuotojas, pasiprašęs pavė- 
žinamas. Juodu tada jau važiavo atgalios, ir ankstyva gruodžio prieblanda 
buvo pavirtusi sniegina tamsa. Kristina, kaip visados tvirtai besilaikanti ke- 
lio, lengvai burzgė per keturių pėdų storio šviežio sniego sluoksnį. 

Arnis buvo rezervavęs ankstyvus pietus “British Lion Steak House“, vie- 
ninteliame tikrai gerame Libertivilio restorane, bet laikas juodviems prabė- 
go nepastebimai, ir abu sutarė greitomis užkrimsti “Makdonaldo" užkandi- 
nėje prie Kenedžio alėjos. Mat Li pažadėjo motinai sugrįžti iki pusės devy- 
nių, nes Kebotai “namie turėjo draugų“, o kai juodu paliko prekybos centrą, 
buvo jau ketvirtis aštuntos. 

- Na ir pats laikas, - pasakė Arnis. - Po šimts, man vis tiek jau bemaž 
bankrotas. 

Žibintų šviesos išrovė iš tamsos tranzuotoją, stovintį 17-ojo kelio ir Ke- 
nedžio alėjos sankryžoje, dar penkios mylios iki Libertivilio ribos. Juodi jo 
plaukai siekė pečius, nubertus sniego, jam tarp kojų stovėjo kuprinė. 

Juodviems prisiartinant, tranzuotojas iškėlė plakatą su šviesą atspindin- 
čiomis raidėmis. Tasai skelbė: LIBERTIVILIS, PV. Kai juodu privažiavo 
visai arti, jis apsuko plakatą. Kitoje pusėje buvo "parašyta: KOLEDŽO 
STUDENTAS, NE PSICHOPATAS. 

Li nusikvatojo. 

- Pavežėkim jį, Arni. 

Arnis nepatenkintas suniurnėjo: 

- Kai jie iš kailio neriasi reklamuodami savo nepsichopatiškumą, turi būti 
budrus. Bet gerai. - Jis pasuko prie kelkraščio. Tą vakarą būtų nukabinęs 
mėnulį nuo dangaus, jeigu Li būtų paprašius. 

Vos vos slysdama padangomis, Kristina sklandžiai pričiuožė prie kelk- 
raščio. Bet kai jie sustojo, iš radijo sugriaudėjo atmosferos trukdžiai, pert- 
raukdami kažkokią hardroko melodiją, i ir kai trukdžiai išnyko, Didysis Bo- 
peris dainavo “Šantili nėriniai" 

- Kas atsitiko su “Savaitgalio vakarėlių"? - paklausė Li, kol tranzuotojas 
bėgo prie jų. 

- Nežinau, - atsakė Arnis, bet jis žinojo. Taip atsitikdavo ir anksčiau. 
Kartais Kristinos radijas imdavo vien WDIL. Nesvarbu, kokius mygtukus 
spaudydavai ar kiek knebinėdavaisi su FM konverteriu po prietaisų paneliu, 
skambėdavo WDIL arba nieko. 

Staiga jį pagavo jausmas, kad padarė klaidą, sustodamas paimti tranzuo- 
toją. 

Bet jau buvo vėlu persigalvoti; vaikinas atidarė užpakalines Kristinos du- 
reles, numetė ant grindų savo turistinį krepšį ir įsmuko vidun paskui jį. Kartu 
su juo salonan įsiveržė šalto oro gūsis ir snaigių sūkurys. 

- Ak, vyruti, dėkui. - Nepažįstamasis atsiduso. - Visi mano rankų ir kojų 
pirštai maždaug prieš dvidešimt minučių išsidangino į Majami Byčą. Siaip 
ar taip, jie kažkur iškeliavo, nes, dievaži, jų nebejuntu. 

- Padėkok mano damai, - trumpai metė Arnis. 

- Dėkui, mem, - tarė tranzuotojas, galantiškai kilstelėdamas nematomą 
skrybėlę. 

- Neverta kalbėti, - nusišypsojo Li. - Linksmų Kalėdų. 

- To pat ir tau, - pasakė tranzuotojas, - nors ne tas tau galvoj, kai tokią 
naktį kaip šiandien stovi ant kelio ir bandai susistabdyti, kad kas pavežėtų. 
Žmonės paprasčiausiai prašvilpia pro šalį, ir jų nebėra. Ūūūžt! - Jis vertina- 
mai apsidairė aplinkui. - Dailus automobilis, vyruti. Velniškai dailus. 

- Dėkui. 

- Pats jį restauravai? 

- Aha. 

Li suglumusi žvelgė į Arnį. Ankstesnę jo šnekią nuotaiką pakeitė šiurkš- 
tus nekalbumas, visiškai jam nebūdingas. Per radiją baigė dainuoti Didysis 
Boperis, ir jį pakeitė Ričis Valensas su savo “La Bamba''. 

Tranzuotojas palingavo galvą ir nusijuokė. 

- Iš pradžių Didysis Boperis, paskiau Ričis Valensas. Matyt, per radiją 
mirčių naktis. Geroji senutė WDIL. 

- Ką nori tuo pasakyti? - paklausė Li. 

Arnis išjungė radiją. 

- Jie žuvo per aviakatastrofą. Kartu su Badžiu Holiu. 

- O, - nupuolusiu balsu pratarė Li. 

Galbūt tranzuotojas irgi pajuto Arnio nuotaikos permainą; ant savo užpa- 
kalinės sėdynės jisai nutilo ir apie kažką susimąstė. Lauke ėmė snigti smar- 
kiau ir tirščiau. Užgriuvo pirmoji tikra Žiemos pūga. 

Pagaliau pro sniegą sužibo auksinės arkos. 

- Ar nori, kad ir aš eičiau vidun, Arni? - paklausė Li. Arnis buvo tapęs 
bemaž toks tylus kaip akmuo, vien kriuksniais atstumdamas jos giedras pas- 
tangas palaikyti pokalbį. 

- Aš pats nueisiu, - pasakė jis, įsukdamas į aikštelę. - Ką tau atnešti? 

- Tik hamburgerį ir prancūziškai paskrudintų bulvių. - Buvo ketinusi 
šveisti atsakančiai viską iš eilės - “Didįjį Maką“, pieno kokteilį, netgi pyra- 
gėlius, - bet jai tartum visiškai prapuolė apetitas. 

Arnis sustojo. Nuo geltonos šviesos, plieskiančios iš po žemo plytinio 
pastato atbrailų, jo veidas atrodė pageltęs ir kažkoks nesveikas. Jis atsigrę- 
žė, padėjęs ranką ant sėdynės atkaltės. 

- Gal ir tau ką nors paimti? 

- Ne, dėkui, - atsisakė tranzuotojas. - Tėvukai laukia su vakariene. Nega- 
liu nuvilti mamos. Kaskart, kai sugrįžtu, ji ištaiso puo... 

Trinktelėjusios durys nukirto paskutinį jo žodį. Arnis, jau išlipęs laukan, 
energingai žingsniavo įėjimo link, savo batais sukeldamas šviežio sniego de- 
besėlius. 

- Ar jis visados toks linksmas? - paklausė tranzuotojas. - Ar tiktai kartais 
jam užeina lyg kokia niūkana? 

- Jis labai mielas, - tvirtai pasakė Li. Staiga ji ėmė nervintis. Arnis išjun- 
gė variklį 17 pasiėmė rakčiukus, palikdamas ją vieną su tuo nepažįstamuoju 
ant užpakalinės sėdynės. Jis buvo jai matyt užpakalinio vaizdo veidrodėly- 
je, ir ūmai jo 1lgi juodi plaukai, vėjo sutaršyti, šeriuota barzda ir tamsios 
akys padarė jį panašų į Mensoną* ir laukinį. 

- Kur mokais? - paklausė ji. Susigriebė, kad savo pirštais pašioja kelnių 
medžiagą ir prisivertė nurimti. 

- Pitsberge, - atsakė tranzuotojas ir nieko daugiau. Jo akys susitiko veid- 
rodėlyje su josios, ir Li skubiai nudūrė žvilgsnį sau į kelius. Raudonas, span- 
guolių spalvos kelnes. Mūvėjo jomis, kadangi Arnis sykį jai pasakė, kad jam 
jos patinka - galbūt todėl, kad buvo ankščiausios iš jos turimų, netgi ankštes- 
nės už džinsus. Staiga ji panoro, kad būtų užsimovusi kokias nors kitas - ko- 
kias nors ne taip provokuojančias vaizduotę: galbūt rupios medžiagos mai- 
šines. Ji pabandė nusišypsoti - iš tiesų keista mintis, supranti, cha-cha-cho- 
cho, juokinga, kad net verčia iš koto, - bet šypsena nėjo veidan. Niekaip ne- 
pajėgė išsisukti neprisipažinusi sau pačiai: Arnis paliko ją vieną su-tuo ne- 
pažįstamuoju (už bausmę? juk tai ji pasiūlė jį pavežėti), ir dabar jai buvo 
baisu. : 

- Nejauku čia, - staiga pasakė tranzuotojas, ir jai užėmė kvapą. Zodžiai 
buvo ištarti tiesiai, galutinai. Pro vitrinos langą ji matė Arnį, stovėjo eilėje 
penktas ar šeštas. Dar kiek užtruks, kol prieis prie prekystalio. Pagavo save 
įsivaizduojant, kaip tranzuotojas pirštinėtomis rankomis staiga sugniaužia jai 
gerklę. Zinoma, ji galėtų nuspausti signalą - bet ar tasai suskambės? Nepai- 
sant sveiko proto, pagavo save tuo abejojant. Pagavo save galvojant, jog de- 
vyniasdešimt devynis kartus galėtų nuspausti signalą, ir tasai skambėtų pa- 
tenkinamai. Bet jeigu spaustų šimtąjį, smaugiama šio tranzuotojo, dėl kurio 
užsistojo, signalas nesuveiktų. Kadangi... kadangi Kristina jos nemėgo. Iš 
teisybės, jai atrodė, kad Kristina tiesiog žvėriškai jos nekenčia. Stai taip pa- 
prasta. Beprotiška, bet paprasta. 

- At-atleiskit? - ji vėl žvilgtelėjo į užpakalinio vaizdo veidrodėlį ir su 
neapsakomu palengvėjimu išvydo, kad tranzuotojas visai į ją nežiūri, o dai- 
rosi po automobilį. Jis delnu palietė sėdynės Lajos paskiau pirštų galais 
lengvai perbraukė per lubas. 

- Nejauku čia, - pasakė J jis ir palingavo salkaLė Šitame automobilyje. Ne- 
žinau kodėl, bet man čia kažkaip nejauku. 

- Tikrai? - paklausė ji, vildamasi, kad jos balsas nuskambėjo neutraliai. 


* Sektantas, 1969 m. žiauriai nužudęs režisieriaus R. Polianskio žmoną aktorę 
Seron Teit. 

- Aha. Sykį, kai buvau vaikas, įstrigau lifte. Nuo tada mane ištinka 
klaustrofobijos priepuoliai. Niekad anksčiau jų man nepasitaikydavo auto- 
mobilyje, bet dabar kaip tik toks yra. Manau, galėtum užžiebti į mano liežu- 
Jeigu aš taip nesivėluočiau, tai paprasčiausiai išlipčiau ir eičiau pėsčiomis. 
Neketinau įžeisti tavęs ir tavo vaikino automobilio, - skubiai pridūrė jis, ir 
kai Li veidrodėlyje vėl pasižiūrėjo atgal, jo akys visai neatrodė laukinės, tik 
nervingos. Matyt, jis nejuokavo apie klaustrofobiją, ir jai jau visai nebebu- 
vo panašus į Carlį Mensoną. Li nusistebėjo - kaip galėjo būti tokia kvaila... 
Nors ji žinojo, kaip ir kodėl. Puikiai žinojo. 

Tai dėl automobilio. Visą dieną ji jautėsi gana gerai, važiuodama Kristi- 
na, bet dabar vėl sugrįžo jos ankstesnieji nervingumas ir bodulys. Ji tik per- 
kėlė tai, ką jautė, į tranzuotoją, kadangi... Na, kadangi visai suprantama iš- 
sigąsti ir nervintis dėl kokio nors vaikino, kurį ką tik įsisodinai pakeliui, bet 
nenormalu būti išgąsdintai automobilio, negyvos konstrukcijos iš plieno, 
stiklo, plastiko ir chromo. Tai ne šiek tiek ekscentriška, o nenormalu. 

- Tu nieko neužuodi, a? - netikėtai paklausė jis. 

- Ko neužuodžiu? 

- Blogo kvapo. 

- Ne, visiškai nieko. - Jos pirštai dabar pašiojo sviterį, išraudami angoros 
kuokštus. Širdis nemaloniai daužėsi krūtinėje. - Matyt, tai irgi nuo tavo 
klaustrofobijos, ar kaip ji ten vadinas. 

- Turbūt taip. 

Bet ji galėjo užuosti kvapą. Po gerais naujos odos ir apmušalų kvapais 
jautėsi silpnas dvokelis: sugedusių kiaušinių. Tik dvelksmas... tvyrantis 
dvelksmas. 

- Nieko prieš, jei aš kiek nuleisiu langą? 

- Jeigu nori, - pasakė Li, ir susivokė, kad jai sunkoka išlaikyti balsą tvir- 
tą ir atsainų. Staiga mintyse jai iškilo fotografija iš vakardienos laikraščio, 
Mūčio Velčo fotografija, veikiausiai atrinkta iš mokyklos metraščio. Po ja 
buvo parašas: Piteris Velčas, auka fatališko autoįvykio, iš kurio vietos kalti- 
ninkas pabėgo. Policija spėja, kad tai galbūt tyčinė žmogžudystė. 

Tranzuotojas tris colius nuleido langą, ir vidun įsiveržė gaivus šaltas 
oras, išblaškydamas tą nemalonų kvapą. “Makdonaldo" viduje Arnis jau pa- 
siekė prekystalį ir užsakinėjo valgį. Zvelgdama į jį, patyrė tokį keistą mei- 
lės ir baimės svaigulį, jog nuo šio mišinio ją supykino - antrą ar trečią sykį 
pastaruoju metu ji pagavo save gailintis, kad iš pat pradžių nepasirinko De- 
nio - Denio, kuris atrodė toks patikimas ir išmintingas. 

Ji nuvijo šalin tokias mintis. 

- Tik pasakyk man, kai tau taps šalta, - atsiprašomai tarė tranzuotojas. - 
Suprantu, esu keistas. - Jis atsiduso. - Žinai, kartais pagalvoju, kad nereikė- 
jo atsižadėti narkotikų. 

Li nusišypsojo. 

Arnis išėjo laukan su baltu maišu, kiek slystelėjo ant sniego ir įsmuko 
prie vairo. 

- Čia šalta it šaldytuve, - suniurnėjo jis. 

- Atleisk, vyruti, - pasakė tranzuotojas nuo užpakalinės sėdynės ir vėl 
užsuko langą. 

Li laukė, norėdama įsitikinti, ar tasai kvapas sugrįš, bet dabar ji teužuo- 
dė odą, apmušalus ir silpną Arnio po skutimosi vartojamo losjono aromatą. 

- Štai tau, Li. - Jis padavė jai hamburgerį, skrudintas bulvytes ir nedidelį 
kokos butelį. Sau jis pasiėmė “Didįjį Maką". 

- Darsyk noriu tau padėkoti, kad pevežėjai, - pasakė tranzuotojas. - Ga- 
lėsi mane išleisti prie Kenedžio ir Centrinės kampo, jeigu tau tinka. 

- Gerai, - trumpai atsakė Arnis ir pajudėjo sū mašina iš vietos. Dabar sni- 
go dar tirščiau, vėjas pradėjo stūgauti. Pirmąsyk Li pajuto, kad Kristina kiek 
slystelėjo, stengdamasi išsilaikyti plačioje gatvėje, kuri buvo mažne tuščia. 
Iki namų buvo likę važiuoti ne daugiau penkiolikos minučių. 

Išnykus tam kvapui, Li pajuto, kad apetitas grįžo. It vilkas surijo pusę sa- 
vo hamburgerio, atsigėrė kokos ir atbula ranka prisidengusi nuslopino riau- 
gulį. Kairėje pasirodė Karo memorialas, žymintis Centrinės ir Kenedžio 
sankryžą, ir Arnis privažiavo prie šaligatvio, lengvai mindamas stabdžius, 
kad Kristina neslystų. 

- Gero savaitgalio, - palinkėjo Arnis. Dabar jis iš balso labiau panėšėjo į 
save. Galbūt jam tereikėjo užvalgyti, pralinksmėjusi pagalvojo Li. 

- To paties ir jums abiems, - atsakė tranzuotojas. - Ir linksmų Kalėdų. 

- Tau taip pat, - pasakė Li. Dar atsikando hamburgerio, sukramtė, nuri- 
j0... 1r pajuto, kaip šis įstrigo kažkur jai vidury gerklės. Staiga ji nebegalėjo 
kvėpuoti. 

Tranzuotojas lipo laukan. Labai garsiai atsidarė durys. Spyna spragtelė- 
jo taip, lyg būtų trinktelėjusios banko rūsio sklendės. Vėjas stūgavo nelygi- 
nant fabriko sirena. 

(tai kvaila suprantu bet aš negaliu Arni negaliu kvėpuoti) 

Aš dūstu! bandė ji pasakyti, tačiau tepajėgė išspausti silpną, neaiškų gar- 
są, kurį, žinojo, veikiausiai buvo nustelbęs vėjo kauksmas. Susigriebė už 
gerklės ir po savo ranka pajuto, kokia ta išburkusi ir tvinksinti. Pabandė su- 
rikti. Stigo kvapo riksmui, stigo kvapo 

(Arni aš negaliu) 

visiškai, ir ji juto jį tenai - šiltą burgerio ir bandutės kąsnį. Pabandė atko- 
sėti, bet šis nejudėjo. Prietaisų panelio švieselės, skaisčiai žalios, apvalios 

(katės kaip katės akys Dieve brangus aš negaliu KVĖPUOTI) 

spinksojo į ją... 

(Dieve aš negaliu KVĖPUOTI negaliu KVĖPUOTI negaliu) 

Krūtinė pradėjo pašėlusiai kilnotis, gaudydama orą. Li vėl pabandė atko- 
sėti pusiau sukramtyto burgerio ir bandutės kąsnį iš gerklės, bet tasai neju- 
dėjo. Dabar vėjo stūgsmas buvo stipresnis už pasaulį, stipresnis už bet kokį 
kada nors anksčiau jos girdėtą garsą, o Arnis galiausiai gręžėsi nuo tranzuo- 
tojo pažvelgti į ją; gręžėsi lėtu judesiu, bemaž komiškai platėjančiomis aki- 
mis, ir netgi jo balsas atrodė per garsus, kaip perkūno, balsas Dzeuso, kal- 
bančio kokiam nors vargšui mirtingajam iš masyvių klodų audros debesų: 

- LI... AR TAU... KAS PER VELNIAS... JI DUSTA! O, DIEVE 
MANO, JI... 


214 


Jis lėtu judesiu palinko į ją, paskiau atitraukė rankas, suparalyžiuotas pa- 
nikos. 

(O padėk man padėk man dėl Dievo aš mirštu užspringus Makdonaldo 
hamburgeriu Amni kodėl tu man NEPADEDI?) 

ir, aišku, ji žinojo kodėl jis atsitraukė - nenorėjo, kad ji susilauktų pagal- 
bos, šitokiu būdu Kristina ja nusikrato, šitokiu būdu Kristina nusikratė kito- 
mis moterimis, savo varžovėmis, ir dabar prietaisų panelio švieselės iš tiesų 
buvo akys, stebinčios, kaip ji mirtinai dūsta, akys, kurios jai matėsi tik pro 
vis didėjančių juodų taškučių mirgesį, taškučių, kurie sproginėjo ir žiro į ša- 
lis tuo metu 

(mamyte o varge šit aš mirštu ir JI MATO MANE JI GYVA GYVA O 
MAMYTE DIEVE MANO KRISTINA GYVA) 

kai Arnis vėl palinko prie jos. Dabar ji pradėjo blaškytis ant sėdynės 
spazmiškai besikilnojančia krūtine, graibydamasi už gerklės. Jos akys iššo- 
ko ant kaktos, lūpos ėmė mėlynuoti. Arnis nesėkmingai trankė jai nugarą ir 
kažką šaukė. Sugriebė ją už peties, matyt, ketindamas ištraukti iš automobi- 
lio, ir staiga susiraukė bei atsitiesė, mašinaliai susigriebdamas už strėnų. 

Li raitėsi ir blaškėsi. Kliūtis gerklėje jai atrodė milžiniška, karšta, tvink- 
čiojanti. Vėl pabandė ją iškosėti, šįsyk silpniau. Kąsnis nepajudėjo iš vietos. 
Dabar vėjo kauksmas ėmė nykti, visa ėmė nykti, bet oro stygius jai nebeat- 
rodė toksai siaubingas. Galbūt ji miršta, bet staiga tai nebeatrodė taip bloga. 
Niekas nebuvo taip bloga, išskyrus tas žalias akis, dėbsančias į ją iš prietai- 
sų panelio. Nebebuvo bejausmės. Dabar jos žėrėjo neapykanta ir triumfu. 

(O Dieve mano aš nuoširdžiai gailiuosi kad Tave įžeidžiau aš kad įžei- 
džiau tai mano mano at... at) 

Arnis pasilenkė prie jos iš vairuotojo pusės. Staiga durelės šalia Li atsip- 
lėšė, ir ji šonu nusirito į Žiaurų, geliantį šaltį. Grynas oras ją šiek tiek atgai- 
vino, pastangas kvėpuoti padarė vėl tartum turinčias reikšmę, bet kliūtis ne- 
judėjo... paprasčiausiai nejudėjo. 

Iš tolo griežtai griaudėjo Arnio balsas, Dzeuso balsas: KĄ TU DARAI? 
PATRAUK NUO JOS SAVO RANKAS! 

Rankos apie ją. Stiprios rankos. Vėjas į jos veidą. Sniegas, žyrantis jai į 
akis. 

(o Dieve mano išgirsk mane nuodėmingąją tai mano atgailos aktas aš 
nuoširdžiai gailiuosi kad nusidėjau. O! AI! ką tu DARAI man skauda šon- 
kaulius ką ką tu darai) ir staiga rankos apie ją, spaudžia, dvejetas tvirtų ran- 
kų susineria į mazgą tuoj pat jai po krūtimis, ties saulės rezginio įduba. Ne- 
tikėtai vienas nykštys, nykštys tranzuotojo, prašančio pavėžėti, tiktai vienas 
nykštys atsiskyrė ir skaudžiai dūrė jai į krūtinkaulį. Tuo pat metu rankos 
šiurkščiai suspaudė. Ji pateko 

(Akkkkkkk tu laužai man SONKAULIUS) 

į galingą meškos glėbį. Visa jos diafragma tartum pakilo viršun, ir kaž- 
kas kulkos greičiu išlėkė jai iš burnos; nukrisdamas ant sniego: bandutės ir 
mėsos gabalas. 

- Paleisk ją! - šaukė Arnis slidinėdamas ir čiužinėdamas apie Kristinos 
paskuigalį tenlinkui, kur tranzuotojas laikė suglebusį Li kūną, panašų į žmo- 
gaus didumo marionetę. - Paleisk, tu ją Žudai! 

Li pradėjo kvėpuoti, smarkiai, švokščiančiai, žiopčiodama, sulig kiekvie- 
nu šalto, nuostabaus oro gurkšniu į jos plaučius įsiliedavo tartum ugnies 
upeliukai. Ji neaiškiai suvokė, jog kūkčioja. 

Siurkštus meškos glėbys palaisvėjo, ir rankos ją paleido. 

- Ar tvarka, mergyte? Ar viskas... | 

Ir čia Arnis iš už jos siekė tranzuotojo, sugriebė jį. Tasai, su vėjyje plevė- 
suojančiais juodais plaukais, atsisuko, ir Arnis smogė jam į veidą. Tranzuo- 
tojas nulėkė atbulom, slystelėjo batais per sniegą ir nuvirto aukštielninkas. 
Smulkus ir sausas tarsi cukrus iš konditerijos sniegas dulkelėmis pakilo ap- 
linkui jį. 

Sugniaužtais kumščiais, primerktomis akimis Arnis žingtelėjo prie jo. 

Jinai sykį konvulsiškai įkvėpė - o, skaudėjo lyg kas badytų peiliais - ii 
suriko: 

- Ką tu darai, Ani? Liaukis! 

Apdujęs jis atsigręžė į ją: 

- A? Li? 

- Jis išgelbėjo man gyvybę, už ką tu jį muši? 

Pastangos buvo pernelyg stiprios, ir juodi taškučiai vėl ėmė suktis jai 
prieš akis. Būtų galėjus atsiremti į automobilį, bet nenorėjo prie jo artintis, 
j0 liesti. Prietaisų lentos švieselės. Kažkas atsitiko prietaisų panelio šviese- 
lėms. Kažkas, 

(akimis jos pavirto akimis) 

apie ką ji nenorėjo galvoti. į 

Todėl ji nusvirduliavo prie gatvės žibinto stulpo ir įsikibo į jį kaip girta, 
nuleidus galvą, sunkiai alsuodama. Svelni, nedrąsi ranka apsivijo jos lie- 
menį. 

- Li... brangioji, tau viskas gerai? 

Ji kiek pakreipė galvą, išvydo nelaimingą, išsigandusį jo veidą ir apsipy- 
lė ašaromis. 

Prie jų atsargiai prisiartino tranzuotojas, striukės rankove šluostydamas 
sukruvintą burną. 

- Dėkui tau, - tarė Li, sunkiai, greitai alsuodama. Skausmas dabar jau 
kiek slūgo, ir stiprus, šaltas vėjas gaivino jos įkaitusį veidą. 

- Aš dusau. Turbūt... turbūt būčiau numirusi, jeigu tu ne... 

Pernelyg daug pastangų. Vėl juodi taškučiai, vėl klaikus vėjo kauksmas 
it tunelyje, nustelbiantis visus kitus garsus. Ji atrėmė galvą į stulpą, laukda- 
ma, kol tai praeis. 

- Tai Heimlicho spūsnis, - pasakė tranzuotojas. - Jo apmoko, kai stoji 
dirbti kavinėn. Priverčia pasipraktikuoti su gumine Iėle. Jie ten ją vadina 
Puikuole Mejje. Ir tu praktikuojies, visai nenutuokdamas - supranti - suveiks 
tai su tikru žmogumi ar ne. - Jo balsas drebėjo, vis peršokdamas nuo žemo 
iki aukšto tembro ir vėl atgal nelyginant pereinamojo amžiaus paauglio. At- 
rodė, kad jam norisi juoktis ar verkti - kažko panašaus - ir netgi prie neryš- 
kaus apšvietimo bei per tirštai krentantį sniegą Li pastebėjo, koks išblyškęs 
jo veidas. - Niekad nemaniau, kad iš tiesų man jo prireiks. Pasirodo, suvei- 
kė šauniai. Matei, išlėkė tasai sukruštas mėsos gabalas? - tranzuotojas nusiš- 
luostė burną ir bukai įsistebeilijo į kruvinų putų ruoželį ant savo delno. 

- Atleisk, kad tau smogiau, - pasakė Arnis. Atrodė, tuoj tuoj pravirks. - 
Aš tik... aš... 

- Zinoma, vyruti, aš suprantu. - Jis patapšnojo Arnį per petį. - Nieko, aš 
nepykstu. Mergyte, tau viskas gerai? 

- Taip, - atsakė Li. Dabar į jau kvėpavo lygiau. Širdis rimo. Tiktai kojos 
nelaikė, buvo silpnos kaip guminės. Dieve mano, pagalvojo ji. Galėjau būti 
jau mirus. Jeigu mes nebūtume paėmę pavežėti to vaikino, o mes vos ne... 

Staiga nusmelkė mintis, kad jai pasisekė, jog liko gyva. Si nuvalkiota fra- 
zė paveikė ją su kvailu, nenuneigiamu įtaigumu, nuo kurio ji mažne nualpo. 
Ji dar smarkiau pravirko. Kai Arnis vedė ją atgal prie automobilio, ji padėjo 
galvą jam ant peties ir nesipriešino. 

- Ką gi, - mindžikuodamas tarė tranzuotojas, - tai aš traukiu... 

- Palauk, - tarė Li. - Kuo tu vardu? Juk išgelbėjai man gyvybę, noriu ži- 
noti tavo vardą. 

- Baris Gotfridas, - pasakė tranzuotojas. - Jūsų paslaugoms. - Jis vėl nu- 
sivožė įsivaizduojamą skrybėlę. 

- Li Kebot, - tarė ji. - O čia Arnis Kaningemas. Dar kartą dėkui. 

- Ir nuo manęs, - pridūrė Arnis, bet Li neišgirdo jo balse tikros padėkos - 
tiktai pasimetimą. Jis įsodino ją į automobilį, ir staiga Li užgriuvo, pribloš- 
kė kvapas: ne koks nors silpnas kvapelis, kai kas daugiau nei paprastas 
priekvapio dvelksmas. Tai buvo puvėsių, irimo dvokas, stiprus ir kenksmin- 
gas. Beprotiška mintis persmelkė jos smegenis, ji pagalvojo: tai jos įsiūčio 
kvapas... 

Visas pasaulis ėmė plaukti jai prieš akis. Ji išsilenkė iš automobilio ir iš- 
vėmė. | 

Paskiau visa minutėlei nupilko. 

< 


- Tu tikrai gerai jautiesi? - klausė ją Arnis kokį šimtąjį kartą. Ir tikriau- 
siai vieną iš paskutiniųjų, su kažkokiu palengvėjimu pagalvojo Li. Jautėsi 1a- 
bai pavargusi. Krūtinėje ir smilkiniuose nesiliovė pulsavęs bukas skausmas. 

- Dabar jau tvarka. 

- Puiku. Puiku. 

Jis neryžtingai sujudėjo, lyg ketindamas eiti, tačiau dar netikras, ar tai 
bus teisinga; galbūt ne, kol jis neužduos savo tartum amžino klausimo nors 
dar vieną kartą. Juodu stovėjo priešais Kebotų namus. Geltonos šviesos ruo- 
žai krito pro langus ir tvarkingai driekėsi šviežiu, nesumindžiotu sniegu. 
Kristina stovėjo prie šaligatvio, dirbdama tuščia eiga ir su įjungtomis gaba- 
ritinėmis šviesomis. 

- Tu mane išgąsdinai, kai šitaip nualpai, - pasakė Amnis. 

- Aš nenualpau... Tiktai kelioms minutėms viskas apsitraukė ūku. 

- Na, tu mane išgąsdinai. Juk žinai, aš tave myliu. 

Ji rimtai pažvelgė į jį. 

- Tikrai? 

- Aišku, taip! Li, juk Žinai, kad tave myliu! 

Ji giliai atsiduso. Buvo pavargusi, tačiau tas turėjo būti pasakyta, ir pasa- 
šia tuojau pat. Jeigu ji nepasakys to dabar, tai ryto šviesoje šio vakaro įvy- 

kiai gali pasirodyti visiškai juokingi arba daugiau negu juokingi; ryto švie- 
soje Ši mintis tikrai atrodys beprotiška. Kvapas, atsiradęs ir pranykęs kaip 
“irimo smarvė“ gotiškame siaubo apsakyme? Prietaisų panelio švieselės, pa- 
virtusios akimis? Ir labiausia už viską o jo jausmas, kad automobi- 
lis iš tikrųjų bandė ją nužudyti? 

Iki rytojaus netgi faktas, kad ji mažne numirė nuo uždusimo, liks niekuo 
kitu kaip tik menku sopuliu krūtinėje ir įsitikinimu, jog nieko neatsitiko, iš 
tiesų, nė nebūta “bemaž per plaukelį". 

Tačiau visa tai buvo tiesa, ir Arnis šitą žinojo - taip, bent iš dalies - 1r da- 
bar tai turėjo būti pasakyta. 

- Taip, aš manau, kad tu mane myli, - pasakė ji pamažu ir įdėmiai nuž- 
velgė jį. - Bet daugiau niekur su tavimi nevažiuosiu tame automobilyje. Ir 
Jeigu tu tikrai mane myli, atsikratyk juo. 

Jo veide pasirodė tokia stulbesio ir netikėtumo kupina išraiška, lyg būtų 
gavęs iš jos antausį. 

- Ką... Ką tu čia kalbi, Li? 

Nejau tasai stulbesys sukėlė tą primušto šuns išraišką? O gal koks nors 
kaltės jausmas? 

- Girdėjai, ką pasakiau. Nemanau, kad tu juo atsikratysi, - dargi nežinau, 
ar begali tai padaryti, - bet jeigu norėsi kur nors su manimi nuvykti, Ami, 
mes važiuosime autobusu. Arba balsuosime pakely. Arba skrisime. Bet aš 
daugiau niekad nevažiuosiu tavo automobilyje. Tai,mirtini spąstai. 

Stai. Ji pasakė tai; žodžiai išskrido. 

Dabar stulbesį jo veide keitė pyktis - aklas, užsispyrėliškas pyktis, kokį 
pastaruoju metu Li taip dažnai matydavo jį apimant. Ne tik dėl svarbių da- 
lykų, bet ir dėl mažmožių, - jeigu kokia moteris žengdavo per gatvę, degant 
geltonai šviesai, jeigu kopas sustabdydavo eismą prieš pat atėjus jų eilei va- 
žiuoti, - bet dabar ji nepaprastai aiškiai suvokė, kad jo pyktis, toksai grau- 
žiantis ir toksai nebūdingas likusiai Arnio individualybės daliai, visad būda- 
vo susijęs su automobiliu. Su Kristina. 

- “Jeigu tu mane myli, atsikratyk juo", - pakartojo jis. - Žinai, į kieno ta- 
vo kalba panaši? 

- Ne, Arni. 

- Į mano motinos, tu kalbi visai kaip j ji. 

- Atleisk. - Ji nesiduos įtraukiama į į ginčą; ne ginsis žodžiais, o tiesiog uŽ- 
baigs pokalbį, paprasčiausiai įeidama į namus. Būtų galėjusi taip padaryti, 
Jeigu nieko jam nejaustų, bet jinai jautė. Jos pradinis įspūdis - kad po tyliu 
nedrąsumu slepiasi geras, padorus ir švelnus (o galbūt ir seksualus) Anis 
Kaningemas - žymiau nepakito. Visa esmė - automobilis, tik tiek. Štai iš kur 
pasikeitimas. Tartum stebėtum, kaip stiprus protas pamažu palūžta įtakoja- 
mas kokio nors pražūtingo, niokojančio, įprantamo narkotiko. 

Arnis persibraukė rankomis snieginus plaukus - būdingu sau gestu, kai 
būdavo išsigandęs ar piktas. 

- Tave ištiko bjaurus dusulio priepuolis, žinoma, aš galiu suprasti, kad ta- 
vo savijauta dėl to nėra nuostabi. Tačiau tai buvo tik hamburgeris, Li, štai ir 
viskas. O gal netgi ne tai. Galbūt tu kramtydama bandei kalbėti ar tiesiog 


218 


netinkamu momentu įkvėpei oro, arba dar kas nors tokio. Lygiai taip pat gali 
suversti kaltę Rolandui Makdonaldui. Žmonės kartais užspringsta maistu, 
štai ir viskas. Kartais jie numiršta. Tu nenumirei, ir dėkui Dievui. Bet kad 
kaltintumei mano automobilį!.. 

Taip, visa tai skambėjo labai įtikinamai. Ir buvo įtikinama. Išskyrus tai, 
kad už pilkų Arnio akių kažkas dėjosi. Kažkoks šėlsmas - nevisai melas, 
bet... išskaičiavimas! Sąmoningos pastangos išsisukti nuo tiesos? 

- Arni, - pasakė ji. - Esu pavargusi, man sopa krūtinę, įsiskaudėjo galva 
ir turiu jėgų pasakyti tai tik sykį. Ar paklausys? 

- Jeigu tai apie Kristiną, tai tik tuščiai eikvoji kvapą, - atšovė jis, ir jo vei- 
dan vėl sugrįžo toji užsispyrusi, asiliška išraiška. - Kvaila kaltinti ją, 1r tu tą 
žinai. 

- Taip, žinau, kad tai kvaila, ir žinau, kad tuščiai eikvoju kvapą, - sutiko 
Li. - Bet aš prašau, kad tu mane išklausytum. 

- Aš išklausysiu. 

Ji giliai atsikvėpė, nekreipdama dėmesio į veržimą krūtinėje. Pažvelgė į 
Kristiną, laisva eiga puškuojančią baltą dūmejį į tirštai krentantį sniegą, pas- 
kiau skubiai nusuko akis. Dabar gabaritinės šviesos atrodė kaip akys: gelto- 
nos lūšies akys. 

- Kai aš užspringau... kai springau... prietaisų panelyje... švieselės jame 
pasikeitė. Jos pasikeitė. Jos buvo... ne, aš nieko nepasakysiu, bet jos atrodė 
kaip akys. 

Jis nusijuokė - nelyginant trumpai amtelėjo šuo šaltame ore. Kažkas atit- 
raukė namo lango užuolaidą, pažvelgė laukan ir vėl užtraukė. 

- Jeigu ne tas tranzuotojas... tas vyrukas Gotfridas... aš būčiau numirusi, 
Arni. Būčiau numirusi. - Ji žvilgsniu paieškojo jo akių ir varė toliau. Tik sy- 
kį, tarė ji sau. Turiu pasakyti tai tik sykį. - Tu man esi minėjęs, kad pirmuo- 
sius trejus mokslo metus dirbai mokyklos kavinukėje. Ant jos virtuvės durų 
aš mačiau plakatą, aiškinantį Heimlicho spūsnį. Tikriausiai ir tu jį esi matęs. 
Tačiau nepabandei pritaikyti šio spūsnio man, Arni. Tu rengeisi trankyti ma- 
ne per nugarą. Tai nepadeda. Tenai, Masačūsetse, aš irgi uždarbiavau resto- 
rane, ir pirmiausia, ko tenai tenai apmoko, netgi anksčiau nei Heimlicho 
spūsnio, tai to, kad trankyti užspringusią auką per nugarą neveiksminga. 

- Ką sakai? - paklausė jis silpnu, pridususiu balsu. 

Ji nieko neatsakė, tik pažvelgė į jį. Mirksnį jų žvilgsniai susidūrė, paskiau 
jo akys - piktos, sutrikusios, beveik įbaugintos - nukrypo į šalį. 

- Li, žmonėms pasitaiko pamiršti. Tu teisi, aš privalėjau jį pritaikyti. Bet 
jeigu išklausei kursus, tai žinai, kad gali jį pritaikyti sau pats. - Arnis sunėrė 
savo rankas į kumštį su atkištu vienu nykščiu ir pademonstruodamas spus- 
telėjo sau diafragmą. - Tiktai kad per momento įkarštį žmonės pamiršta... 

- Taip, jie pamiršta. Ir, regis, tu daug ką pamiršti šitame automobilyje.. 
Pavyzdžiui, kaip išlikti Arniu Kaningemu. 

Arnis lingavo galvą. 

- Tau reikia laiko, kad šitai apmąstytum, Li. Tau reikia... 

- Kaip tik man nereikia! - atrėžė ji su įtūžiu. Pati nebūtų patikėjusi, kad 
jo jai dar likę. - Gyvenime niekad nebuvau susidūrusi su antgamtiškais reiš- 

kiniais - aš netgi netikėjau tokiais dalykais, - bet dabar klausiu savęs, kas 
vyksta ir kas dedasi tau. Jos atrodė kaip akys, Arni. O vėliau... po to buvo 
kvapas. Bjaurus puvėsiškas kvapas. 

Jis atšlijo. 

- Tu žinai, apie ką aš kalbu. 

- Ne. Neturiu nė menkiausio supratimo. 

- Tu ką tik krūptelėjai lyg velnias tau būtų timptelėjęs už ausies. 

- Išsigalvoji, - karštai atšovė Amnis. - Visokius nebūtus dalykus. 

- Tas kvapas buvo tenai. Taip pat ir kiti dalykai. Kartais tavo radijas ne- 
pagauna nieko kita kaip tik tą senienų stotį... 

Jo akys vėl kryptelėjo į šalį, paskiau šiek tiek persikreipė kairysis burnos 
kampas. 

- O kartais, kai mudu glamonėjamės, automobilis paprasčiausiai užgęsta, 
lyg tatai jam nepatiktų. Lyg automobiliui tatai nepatiktų, Arni. 

- Tu išmušta iš vėžių, - pasakė jisai su grėsmingu ramumu. 

- Taip, aš esu išmušta iš vėžių, - pasakė ji pravirkdama. - O tu? - Ašaros 
pamažu riedėjo jos sruostais. Manau, tai pabaiga tarp mūsų, Arni - aš tave 
mylėjau, bet tikriausiai viskas baigta. Manau, iš tiesų baigta, ir dėl to man 
taip liūdna ir taip gaila. Tavo santykiai su tėvais tapo... karo stoviu, tu vežio- 
ji dievažin ką į Niujorką ir Vermontą tam kuiliui Viliui Darnelui, ir tas au- 
tomobilis... tas automobilis... 

Ji nepajėgė nieko daugiau pasakyti. Jos balsas išskydo. Paleido iš rankų 
paketus ir nemačiom pasilenkė jų pakelti. Išsekusi ir ašarojanti, ji tik išblaš- 
kė juos aplinkui. Arnis pasilenkė padėti, ir jinai šiurkščiai jį atstūmė. 

- Palik juos ramybėje! Aš pasiimsiu! 

Jis atsitiesė išblyškusiu, sugriežtėjusiu veidu. Tartum buvo apimtas kie- 
to įniršio, bet jo akys... o, jo akys Li atrodė pasimetusios. 

- Gerai, - tarė jis, pašiurkštėjusiu nuo savo ašarų balsu. - Gerai. Prisijunk 
prie jų visų, jeigu nori. Sėskis vienan vežiman ir važiuok su visais tais šū- 
džiais. Pašikt man į tai. - Jis virpulingai atsiduso, ir jam iš krūtinės išsiveržė 
skaudi rauda, kurią tuoj šiurkščiai nuslopino, prispausdamas sau prie burnos 
pirštinėtą delną. 

Atbulas ėmė trauktis prie automobilio; aklai pagrabaliojo už savęs “Pli- 
muto“ - Kristina stovėjo savo vietoje. 

„- Tik žinok, esi pamišėlė! Pametusi protą! Tad drožk ir žaisk savo žaidi- 
mus! Man tavęs nereikia! Man nereikia nė vieno iš jūsų! 

Jo balsas pakilo iki šaižaus riksmo, pragariškai harmonizuodamas su 
vėju. 

- Man tu nereikalinga, atsikrušk! 

Jis metėsi prie vairuotojo pusės durelių, paslydo ir įsitvėrė į Kristiną. Ji 
buvo čia, tad jis neparpuolė. Įsėdo vidun, variklis užriaumojo, priekiniai Ži- 
bintai užsiplieskė balta šviesa, ir “Furija"? pajudėjo iš vietos, užpakalinėmis 
padangomis sukeldama sniego debesį. 

Dabar ašaros pasipylė greitai ir gausiai. Ji lydėjo akimis užpakalines 
švieseles, kurios mažėjo iki apvalių raudonų taškučių ir galiausiai dingo, au- 
tomobiliui pasukus už kampo. Pirkinių paketai mėtėsi prie jos kojų. 

Ir staiga greta išdygo motina, absurdiškai apsirengusi atsegtu lietpalčiu, 
žaliais botais ir žydrais flaneliniais naktinukais. 

- Aukseli, kas nutiko? 

- Nieko, - sukūkčiojo Li. 

Aš mažne numiriau paspringus, užuodžiau kažką tokio, tartum padvelku- 
sio vos tik atkastu kapu, ir man atrodo... taip, man atrodo, kad tasai automo- 
bilis tartum gyvas... sulig kiekviena diena vis gyvesnis. Man jis atrodo kaip 
koks baisus vampyras, tik jis maitinasi ne krauju, o Arnio protu. Jo protu ir 
siela. 

- Nieko, nieko bloga, aš susipykau su Arniu, tik tiek. Padėsi man susiran- 
kioti daiktus, a? 

Jiedvi surinko Li pirkinius ir įėjo vidun. Durys paskui jas užsitrenkė, ir 
naktis priklausė vėjui bei gausiai krentančiam sniegui. Rytą jo bus daugiau 
nei aštuoni coliai. 

< 

Arnis važinėjosi iki vėlyvo vidurnakčio, ir vėliau nieko neprisiminė apie 
tai, sniegas nuklojo gatves, jos buvo tuščios, vaiduokliškos. Tokia naktis ne- 
tiko didžiajai amerikietiškai automobilių aistrai. Tačiau Kristina judėjo per 
tirštėjančią pūgą užtikrintai laikydamasi kelio, o netgi neturėjo Žieminių pa- 
dangų. Kartais iš tamsos išnirdavo priešistorinis sniego valomosios mašinos 
siluetas ir tuoj pat vėl išnykdavo. 

Grojo radijas. Per visus diapazonus - vien WDIL. Ėmė perdavinėti ži- 
nias. AFL/CIO* konferencijoje Eizenhaueris pranašavo, kad darbas ir ga- 
mybos valdymas harmoningai drauge žengs į ateitį. Deivas Bekas paneigė, 
kad Sunkvežimių vairuotojų profsąjunga - tik reketininkų priedanga. Roken- 
rolo atlikėjas Edis Kochranas žuvo automobilio katastrofoje pakeliui į Lon- 
dono Hitrou oro uostą; atvežtas į ligoninę, jis mirė po trijų valandų, chirur- 
gams nepavykus išgelbėti jo gyvybę; rusai grasina tarpžemyninėmis balisti- 
nėmis raketomis. Ištisą savaitę WDIL grodavo senienas, bet savaitgaliais 
tapdavo 1š tiesų įsijautę. Davę įžadą šeštojo dešimtmečio žinioms. Tai buvo 


(nieko panašaus anksčiau nesu girdėjęs) 
iš tiesų šauni mintis. Tai buvo 
(visiškai beprotiška) 

gana šaunu. 

Oro prognozė žadėjo dar daugiau sniego. 

Paskiau vėl muzika: Bobis Darinas dainavo: “Pliūkšt - papliūkšt"', Ernis 
K-Dou - “Pamotę", dvynės Keilin - “Kada". Į taktą švytavo valytuvai. 

Jis žvilgtelėjo dešinėn, ir greta, ant keleivio sėdynės, važiavo Rolandas 
D. Lebėjus. 

Vilkintis žaliomis kelnėmis ir išblukusiais armietiško audinio marški- 
niais, Rolandas D. Lebėjus žvelgė tamsiomis akiduobėmis. Vienoje iš jų, va- 
lydamasis ūsus, tupėjo tarakonas. 


* American Federation of Labor/Congres of Industrial Organizations - Ameri- 
kos Darbo Federacija ir Pramonės Profsąjungų Kongresas (angl.). 

Tu privalai priversti juos susimokėti už viską, pasakė Rolandas D. Lebė- 
jus. Tu privalai priversti šūdžius susimokėti, Kaningemai. Visus, po galais, 
iki vieno. 

- Taip, - sukuždėjo Arnis. Kristina burzgė naktimi, rėždama sniegą švie- 
žiomis, užtikrintomis vėžėmis. - Taip, faktas. 

Valytuvai švytavo ten ir atgal. 


35 / O dabar trumpa interliudija 


Spausk su tuo “Kraisleriu" Meksikon tu. 
Ž “7. Z. Top* 


Libertivilio viduriniojoje treneris Puferis užleido vietą treneriui Džonsui, 
o futbolas užleido vietą krepšiniui. Bet niekas iš esmės nepasikeitė: mokyk- 
los ilgšiams ėjosi nė kiek ne geriau negu futbolo aikštės kariams - vieninte- 
lis šviesuliu čia spindėjo Lenis Barongas, pasižymėjęs trijose sporto šakose, 
iš kurių svarbiausioji buvo krepšinis. Lenis iš paskutiniųjų stengėsi tais me- 
tais sublizgėti, kadangi troško gauti sportinę stipendiją Marketo universitete. 

Sendis Galtonas staiga išsinešdino iš miesto. Vieną dieną dar buvo čia, 
kitą jo jau nebeliko. Jo prasilakėlė motina, keturiasdešimt penkerių metų, ta- 
čiau jai duotum ne mažiau šešiasdešimties, neatrodė itin susisielojus. Nei jo 
jaunesnysis brolis, kuris platino daugiau žolytės nei bet kuris kitas vaikėzas 
Gorniko žemesniojoje vidurinėje. Po Libertivilio viduriniąją sklandė roman- 
tiškas gandas, kad Sendis patraukė į Meksiką. Sklandė taip pat kitas, ne toks 
romantiškas gandas: kad Badis Repertonas turėjo ant Sendžio kažkokį pik- 
tumą, ir pastarasis manė, jog saugiau būsią išnykti. 

Artinosi kalėdinė pertraukėlė, ir mokyklos atmosfera darėsi nerami ir ga- 
na audringa - kaip visados prieš ilgas atostogas. Viso mokinių korpuso bend- 
ras pažangumo vidurkis kaip paprastai prieš Kalėdas smuktelėjo. Knygų re- 
feratai buvo įteikiami pavėluotai ir dažnai įtartinai panėšėjo į santrumpą iš 
aplankinio viršelio (šiaip ar taip, kiek gi besimokančiųjų antruosius metus 
anglų literatūrą galėtų pavadinti “Rugiuose ties bedugne“ “tąja ugninga po- 
kario jaunystės klasika"?). Klasės darbai buvo paliekami pusiau ar visai ne- 
baigti, sulaikymo po pamokų už bučiavimąsi ir glamonėjimąsi koridoriuose 
procentas šovė aukštyn it raketa, o bausmių už marichuaną gerokai padau- 
gėjo - mat Libertivilio vidurinės mokyklos auklėtiniai davė sau valią prieš 
Kalėdas kiek pasikelti nuotaiką. Taigi daugelis mokinių jautė pakilimą; pa- 
kilo ir mokytojų nelankomumas; koridoriuose ir klasėse iškilo kalėdinės de- 
koracijos. 

Li Kebot nejautė pakilimo. Pirmąsyk per visą mokymosi vidurinėje lai- 
ką susikirto per egzaminą, o už mašininkių praktiką gavo “D". Ji negalėjo 
susikaupti mokslui; pagaudavo save vis grįžtant ir grįžtant mintimis prie 
Kristinos - prie žalių prietaisų panelio švieselių, tapusių pritvinkusiomis nea- 
pykantos, piktdžiugiškomis katės akimis, stebinčiomis, kaip ji miršta užsp- 
ringusi. 

Bet daugiausia paskutinioji mokslo savaitė prieš kalėdinę pertraukėlę bu- 
vo gėrybiškas laikotarpis, kai pražangos, kurios kitu metų laiku būtų pelnę 
sulaikymo po pamokų raštelius, buvo atleidžiamos, kai kietaširdžiai moky- 
tojai dažnai nuleisdavo egzaminų kartelę, jeigu visai prastai pasirodydavo, 
kai merginos, anksčiau aršios priešės, susitaikydavo ir kai vaikinai, nuolatos 
susistumdydavę dėl tikrų ar įsivaizduojamų nuoskaudų, padarydavo tą pat. 
Galbūt užvis geriausiai meto gėrybiškumą rodė faktas, kad mis Retpek, 23- 
osios studijų salės Gorgona, buvo pastebėta šypsanti... ir ne sykį, o keletą 
kartų. | 

Ligoninėje Denis Gilderis taisėsi vidutiniškai - tempiamuosius įtvarus, 
laikiusius jį prirakintą prie lovos, pakeitė į kitus, leidžiančius vaikščioti. Gy- 
domoji mankšta nebebuvo tokia kankynė kaip anksčiau. Jis klibinkščiavo po 
koridorius, išpuoštus blizgučiais bei pirma-, antra- ir trečiarūšiais kalėdiniais 
paveikslėliais, dunksėdamas ramentais, kartais į taktą iš garsiakalbių links- 
mai skambančioms kalėdinėms giesmėms. 

Tai buvo caesura*, atokvėpis, interliudija; ramybės periodas. Begalinių 
pasivaikščiojimų ligoninės koridoriais metu Denis mąstė, kad visa galėjo bū- 
ti blogiau - daug daug blogiau. 

Netrukus taip ir atsitiko. 


36 / Badis ir Kristina 


Aure, aš regiu jį tenai, 
Grąso sutraiškyt mane. 
Gintis jėgų nėr visai 
Ir sprukt kur - išties nežinia. 
Vienakiui ir tam aiškiai matyt: 
Kažkas bloga man gali nutikt. 

- “The Inmates* 


Antradienį, gruodžio 12-ąją, Libertivilio viduriniosios sporto salėje “Ter- 
jerai" pralošė “Piratams" 58-48. Daugelis aistruolių išėjo į ramų, juodą nak- 
ties šaltį pernelyg nenusivylę: visi Pitsbergo srities sporto komentatoriai bu- 
vo išpranašavę dar vieną “Terjerų"' pralaimėjimą. Vargu, ar rezultatą galėjai 
laikyti netikėtu. Be to, “terjerų" aistruoliai turėjo kuo didžiuotis: Lenis Ba- 
rongas vienas pats pelnė protu nesuvokiamus 34 taškus, pasiekdamas naują 
mokyklos rekordą. 

Tačiau Badis Repertonas buvo nusivylęs. 

Kadangi jis buvo nusivylęs, tokiu labai stengėsi dėtis ir Ričis Trelonis. 
Taip pat Bobis Stentonas ant užpakalinės sėdynės. 

Per kelis mėnesius nuo tada, kai buvo išprašytas iš Libertivilio vidurinio- 
sios, Badis tartum senstelėjo. Iš dalies tokį įspūdį darė barzda. Tačiau jis at- 
rodė ne tiek panašus į Klintą Istvudą, kiek į stipriai išgeriančio jauno akto- 


* Cezūra (lot.) - riba tarp 2 muzikinių darinių. 

riaus sukurtą kapitono Ahabo* personažą. Tas pastarasias kelias savaites Ba- 
dis nemažai gėrė, sapnuodavo tokius baisius sapnus, jog vargiai juos bepri- 
simindavo. Pabusdavo suprakaitavęs ir drebantis. Jausdamasis vos vos ištrū- 
kęs nuo kažkokios siaubingos lemties, sėlinančios slapčia. Tylomis. 

Tačiau kaušalas tuos sapnus nutraukdavo. Nutraukdavo, po paraliais, tie- 
siog iškart. Dievaži, iškart. Viskas, matyt, per tai, jog naktimis dirbdavo, 
dienomis miegodavo. 

Jis nuleido savojo nušiurusio aplamdyto “Kamaro" langą ir išmetė lau- 
kan tuščią butelį, paskiau neatsisukdamas ištiesė ranką atgal ir pareikalavo: 

- Dar vieną Molotovo kokteilį, stalo mažordome. 

- Tuoj pat, Badi, - pagarbiai atsiliepė Bobis Stentonas ir įdėjo Badžiui į 
delną dar vieną butelį “Texas Driver". Po žaidimo jis jiems užpirko visą dė- 
žę to gėralo - anot jo, pakankamą kiekį Egipto laivynui suparalyžiuoti. 

Mirksnį vairuodamas alkūnėmis, jis nušokdino dangtelį ir nugėrė pusę 
butelio. Paskiau ilgai, varliškai atsiriaugėjęs, atidavė jį Ričiui. “Kamaro" 
priekinių žibintų spinduliai slydo 46-uoju keliu, tiesiai it styga šaunančiu į 
šiaurės rytus per kaimiškuosius Pensilvanijos rajonus. Abipus kelio snaudė 
apsnigti laukai, žybsėdami galybe šviesos taškelių, mėgdžiojančių žvaigždes 
juodame žiemos danguje. Lyg atsitiktinai, pusiau apgirtęs, jis važiavo linkui 
Skvantik Hilso. Per tą laiką jam galėjo šauti į galvą ir kuri nors kita vieta, bet 
jeigu ne, tai Hilsas buvo puiki, nuošali vieta, kur netrukdomas galėjai gerai 
prisitašyti. 

Ričis vėl sugrąžino butelį Bobiui, kuris nugėrė atsakančiai, nors nekentė 
“Texas Driver“ skonio. Tikėjosi, kad kai labiau apsineš, tasai skonis nebe- 
bus jam toks bjaurus. Rytoj gali būti pagiringas ir vemti. Bet iki rytojaus dar 
buvo toli toli. Bobis tebepatirdavo jaudulį vien nuo to, kad dalyvaudavo jų 
kompanijoje; mokykloje dar buvo naujokas, ir Badis Repertonas su savąja 
mažne legendine didybės ir blogio reputacija buvo figūra, į kurią jis žvelgė 
podraug su baime ir pagarba. 

- Sukrušti pajacai, - niūriai pratarė Badis. - Kas per sukruštų pajacų ban- 
da. Ir tai vadinasi krepšinis? 

- Visi jie - atsilikėlių banda, - sutiko Ričis. - Išskyrus Barongą. Trisde- 
šimt keturi taškai - ne taip jau prastai. 

- Nekenčiu to prakeikto juodžiaus, - suurzgė Badis, mesdamas į Ričį il- 
gą, tiriamą, girtą žvilgsnį. - Tu palaikai tą džiunglių beždžionę? 

- Visai ne, Badi, - paskubėjo išsiginti Ričis. 

- Na ir gerai. Aš išleisiu jam žarnas. 

- Ką nori pirmiau išgirsti? - staiga nuo užpakalinės sėdynės paklausė Bo- 
bis. - Gerą ar blogą naujieną? 

- Pirmiau blogą, - pasakė Badis. Jis jau tvarkė trečią “Driver'io" butelį ir 
nejautė gėlos - tik nuoskaudos sukeltą pyktį. Buvo pamiršęs - bent šiuo*me- 
tu, - kad yra pašalintas iš mokyklos; niršo susikoncentravęs į faktą, kad se- 
nosios mokyklos komanda, toji banda sukruštų, subingalvių atsilikėlių, ne- 
pateisino jo lūkesčių. - Visados pirmiau blogas. - Sešiasdešimt penkių my- 
lių per valandą greičiu “Kamaras" skriejo į šiaurės rytus dviejų juostų gud- 


* Personažas iš klasikinio Melvilio romano “Mobis Dikas“. 

ronu, kuris panėšėjo į juodų dažų brūkšnį per banguotas baltas grindis. Ar- 
tėjant prie Skvantik Hilso Žemės paviršius po truputėlį ėmė kilti aukštyn. 

- Na, bloga naujiena tokia, kad milijonas marsiečių ką tik išsilaipino Niu- 
jorke, - pasakė Bobis. - O dabar nori išgirsti gerą naujieną? 

- Nėra gerų naujienų, - tyliu, niūriu, sielvartingu balsu tarė Badis. Ričiui 
norėjosi pasakyti Stentonui, kad nebandytų pralinksminti Badį, kai šio tokia 
nuotaika; nuo to bus tik blogiau. Verčiau viską palikti savieigai. 

Toksai Badis buvo nuo tada, kai kažkoks psichas Kenedžio alėjoje suva- 
žinėjo Mūčį Velčą, tą mažutį elgetaujantį pimpelį. 

- Gera naujiena ta, kad jie maitinasi nigeriais ir šlapinasi benzinu, - pa- 
sakė Bobis ir nusikvatojo. Kvatojosi gan ilgai, kol sumojo, jog kvatojasi vie- 
nas, ir tuomet skubiai užsičiaupė. Pažvelgęs priekin užpakalinio vaizdo veid- 
rodėlyje išvydo krauju pasruvusias Badžio akis, stebeilijančias viršum barz- 
dos gaurų į jį, ir tasai raudonas, šeškiškas žvilgsnis sukėlė jam nemalonų bai- 
mės virpulį. Bobiui Stentonui pasidingojo, kad galbūt užsičiaupė minutę ar 
dvi per vėlai. 

Už jų, galbūt kokias tris mylias atstu, sužibo priekinės automobilio švie- 
sos - nelyginant vos matomos geltonos kibirkštėlės naktyje. 

- Manai, juokinga? - paklausė Badis. - Papasakojai pašvinkusį rasistinį 
anekdotą ir manai, jog juokinga? Zinai, kas esi? Sukruštas nepakantūnas. 

Bobio žiauna atkaro. 

- Betgi tu sakei... 

- Aš sakiau, kad nemėgstu Barongo. Apskritai manau, jog juodžiai ne 
blogesni už baltuosius. - Badis kiek pagalvojo. - Na, beveik ne blogesni. 

- Betgi... 

- Prikąsk liežuvį arba kulniuosi namo, - suurzgė Badis. - Tuomet galėsi 
užrašyti ant viso savo sumauto trūkio diržo AS NEKENCIU NIGERIŲ. 

- O, - silpnu, išsigandusiu balsu pratarė Bobis. Pasijautė tartum ištiesęs 
ranką įjungti šviesos ir gavęs stiprų elektros smūgį. - Atleisk. 

- Paduok man tą butelį ir užčiaupk koserę. 

Bobis paskubom padavė “Driver'į". Jo ranka drebėjo. 

Badis išbaigė butelį. Jie pravažiavo ženklą su užrašu SKVANTIK 
HILSO VALSTYBINIS PARKAS 3 MYL. Vasaros sezono metu parkas 
garsėjo kaip populiari maudynių vieta, bet nuo lapkričio iki balandžio būda- 
vo uždarytas. Tačiau kelias, vingiuojantis per parką prie Skvantiko ežero, 
būdavo valomas dėl reguliarių Nacionalinės gvardijos manevrų ir Skautų 
žvalgų žiemos stovyklų, ir Badis buvo atradęs šoninį įvažiavimą, aplenkiantį 
pagrindinius vartus ir paskiau prisijungiantį prie parko kelio. Badis mėgo į5- 
mukti į tylų, žiemos užpustytą valstybinį parką, važinėtis po jį ir gerti. 

Už jų dvejetas tolimų kibirkštėlių padidėjo iki apskritimų - dvigubų prie- 
kinių žibintų, apie mylią atgalios. 

- Paduok man dar vieną Molotovo kokteilį, sukruštas rasiste. 

Bobis įteikė jam naują butelį “Driver'io", apdairiai nepratardamas nė žo- 
džio. 

Badis godžiai užsitraukė, atsirūgo ir ištiesė butelį šalimais sėdinčiam Ri- 
čiui. 

- Ne, dėkui, vyruti. 

- Gerk, o tai pastatysiu tau su juo klizmą. 

- Gerai, gerai, - pasiskubino pasakyti Ričis, be galo gailėdamasis, kad ne- 
pasiliko šįvakar namie. Jis išgėrė. 

“Kamaras" lėkė pirmyn, priekinėmis šviesomis skrosdamas naktį. 

Badis žvilgtelėjo į užpakalinio vaizdo veidrodėlį ir išvydo aną, kitą auto- 
mobilį. Dabar tasai sparčiai artėjo. Jis dirstelėjo į spidometrą ir įsitikino, kad 
važiuoja šešiasdešimt penkių mylių per valandą greičiu. Automobilis paskui 
juos spaudė arti septyniasdešimties. Badžiui kilo kažkokia nuojauta - tartum 
keistai sugrįžtų į sapnus, kurių nepajėgė gerai prisiminti. Lyg kažkieno šal- 
tas pirštas lengvai spustelėjo širdį. 

Priekyje kelias šakojosi, 46-asis toliau tęsėsi į rytus Niū Stentono linkui, 
kitas suko šiaurėn, į Skvantik Hilso valstybinį parką. Didelis oranžinis ženk- 
las skelbė: ŽIEMOS MĖNESIAIS UŽDARYTA. 

Beveik nepristabdydamas, Badis pasuko kairėn.-1r šovė įkalnėn. Parkan 
vedantis kelias nebuvo itin gerai nuvalytas, ir viršum jo susisiekiančios me- 
džių viršūnės trukdė šiltai popietės saulei nutirpdyti sniego dangą. “Kama- 
ras" slystelėjo ir tuojau pat vėl įsitvėrė kelio. Bobis Stentonas ant užpakali- 
nės sėdynės tyliai, neramiai krenkštelėjo. 

Badis pažvelgė į užpakalinio vaizdo veidrodėlį, tikėdamasis pamatyti iš 
paskos lekiantį automobilį nušaunant 46-uoju - šiaip ar taip šiame kelyje ki- 
tiems vairuotojams nebuvo ko tikėtis, juk baigėsi aklai, - tačiau tasai pasu- 
ko netgi greičiau negu Badis ir vijosi juos, dabar atsilikęs mažiau nei ketvirtį 
mylios. Keturiais žėrinčiais baltais skrituliais tvieskė jo priekinės šviesos, 
užliedamos “Kamaro" vidų. 

Bobis ir Ričis atsigręžė pažiūrėti. 

- Kas per velnias? - suniurnėjo Ričis. 

Bet Badis žinojo. Staiga jam tapo aišku. Tai buvo tas pats automobilis, 
kuris suvažinėjo Mūčį. O taip, tai jis. Psichas, kuris sutrynė į asfaltą Mūčį, 
sėdėjo už to automobilio vairo, ir dabar jis medžiojo Badį. 

Jis nuspaudė akceleratorių, ir “Kamaras" ėmė tiesiog skristi. Spidometro 
adatėlė nuslinko iki septyniasdešimties, o paskiau, palaipsniui krypo prie aš- 
tuoniasdešimties. Pro Šalį, I išvien susiliedami naktyje, skriejo tamsūs medžių 
siluetai. Šviesos paskui juos neatsiliko; iš teisybės, jos vis artėjo. Dvigubi ži- 
bintai susiliejo į porą didelių baltų akių. 

- Vyruti, gal sulėtintum, - pasakė Ričis ir, dabar ne juokais išsigandęs, 
ėmė grabinėtis saugos diržo. - Jeigu mes tokiu greičiu versimės... 

Badis nieko neatsakė. Užsikvempęs vairą, žvilgčiojo tai į kelią priekyje, 
tai į užpakalinio vaizdo veidrodėlį, kur tos šviesos vis didėjo ir didėjo. 

- Priekyje kelio vingiai, - kimiai perspėjo Bobis. Vingiui priartėjus ir nuo 
priekinių “Kamaro"' žibintų sublyksėjus apsauginės tvorelės atšvaitams, jisai 
sušuko: - Badi! Kelio vingiai! Vingiai! 

Badis perjungė į antrą pavarą, ir “Kamaro" variklis protestuodamas sus- 
tūgo. Tachometro adatėlė pasiekė 6000 apsisukimų per minutę atžymą, 
trumpai pašokčiojo ties raudonu 7000 brūkšniu ir paskiau vėl nukrito iki 
normalesnės ribos. Išmetamosios dujos sproginėjo iš “Kamaro" vamzdžių 
nelyginant kulkosvaidžio papliūpa. Badis susuko vairą, ir automobilis įsk- 
lendė į staigų posūkį. Užpakaliniai ratai slystelėjo kietai suplūktu sniegu. 

Paskutinį įmanomą mirksnį jis atsuko vairą atgal, pamyniojo akceleratoriaus 
pedalą ir tuo metu, kai “Kamaro" užpakalinis sparnas trenkėsi į sniego pus- 
nį, iškasdamas karsto dydžio įdubą ir paskiau atšokdamas, leido savo kūnui 
laisvai pasvirti. “Kamaras" staigiai kryptelėjo kiton pusėn. Badis atkartojo jo 
judesį ir paskiau vėl nuspaudė akceleratorių. Mirksnį jam pasirodė, kad ta- 
sai nereaguos, kad slydimas tęsis, ir jie paprasčiausiai nuskries skersomis 
išilgai kelio septyniasdešimt penkių mylių per valandą greičiu, kol galiausiai 
užtaikys ant pliko gudrono lopinio ir apsivers. 

Bet “Kamaras" išsilygino. 

- Dieve šventas, Badi, lėčiau! - sukliko Ričis. 

Badis užgulė vairą, šiepdamasis pro barzdą, sprogindamas krauju pasru- 
vusias akis. “Driver'io"? butelį turėjo suspaudęs tarp kojų. Na! Na! Pamišęs 
kalės vaike, kraugery! Pažiūrėsim, kaip tau šitai pasiseks neapsivertus! 

Po akimirkos žibintai vėl pasirodė, dar arčiau negu pirma. Badžio šyps- 
nys suvirpčiojo ir išblėso. Pirmąsyk jis pajuto, kaip pykinantys, drąsą pak- 
ertantys dilgsniai kyla viršun jo kojomis linkui šakumo. Baimė - tikra baimė 
- persmelkė jį. 

Bobis žvelgė atgal, kol besivejantis automobilis įveikė posūkį, ir dabar 
atsisuko į juos suglumusiu, išblyškusiu veidu. 

- Jis nė neslystelėjo, - pranešė jis. - Betgi tai neįmanoma! Tai... 

- Badi, kas tenai? - paklausė Ričis. 

Jis norėjo paliesti Badžio alkūnę, bet jo ranka buvo nublokšta su tokia jė- 
ga, jog krumpliais atsimušė į šoninį stiklą. 

- Neliesk manęs, - sušnypštė Badis. Kelias driekėsi tiesiai prieš jį, dabar 
nebe juodo gudrono, bet balto sniego, suplakto ir klastingo. “Kamaras" 
griaudėjo šiuo slidžiu paviršiumi daugiau nei devyniasdešimt mylių per va- 
landą greičiu, tarp abipus kelio sustumtų krūtinės aukščio sniego pusnių bu- 
vo matytis tik jo stogas ir oranžinis pingpongo kamuoliukas, užmautas ant 
radijo antenos. - Neliesk manęs, Riči. Neliesk, kai toksai greitis. 

- Ar tai:.. - Ričio balsas nutrūko, jis nepajėgė tęsti. 

Badis žvilgtelėjo į jį, ir išvydus mažose paraudusiose draugelio akyse 
baimę, Ričio paties siaubas plūstelėjo jo gerklėn nelyginant karšta, slidi 
alyva. 

- Aha, - linktelėjo Badis. - Aš taip manau. 

Aplinkui jokių namų; jie jau važiavo valstybine teritorija. Aplinkui nieko, 
tik aukštos sniego pusnys ir tamsūs, tarp savęs susipynę medžiai. 

- Jis mums stuktels! - sučirpė nuo užpakalinės sėdynės Bobis spigiu it 
senės balsu. Jam tarp kojų kartoninėje dėžėje pašėlusiai skimbčiojo likę 
“Texas Driver" buteliai. - Badi, jis mums stuktels! 

Automobilis už jų priartėjo dar labiau - buvo atsilikęs vos penkias pėdas 
nuo užpakalinio “Kamaro" buferio; savo aukštais žibintais užliejo saloną to- 
kia skaisčia šviesa, jog galėjai skaityti laikraštį. Jis prisislinko netgi dar ar- 
čiau. Po akimirkos stuktelėjo. 

“Kamaras" kryptelėjo, automobilis už jų kiek atsiliko; Badžiui pasirodė, 
kad jie staiga ėmė plūdūriuoti, ir jisai suprato, kad jie tik per plauką išven- 
gė, jog pašėlusiu greičiu neimtų slysdami suktis aplinkui ir galiausiai atsit- 
renktų į ką nors ir apvirstų. 

Prakaito lašas, šiltas ir aitrus it ašara, nuriedėjo jam į akį. 

Palengva “Kamaras" išsilygino. 

Pajutęs, kad vėl kontroliuoja automobilį, Badis dešine pėda švelniai nu- 
mynė akceleratorių iki pat grindų. Jeigu toje senoje, 58-ųjų rūdžių skardinė- 
je Kaningemas, - ak, argi tai nebuvo dalis sapnų, kuriuos jis vargiai prisimi- 
nė? - “Kamaras" jam parodys. 

Dabar variklis žviegė. Tachometro adatėlė vėl buvo ties raudona linija, 
žyminčia 7000 apsisukimų per minutę, spidometras peršoko 100 atžymą, ir 
sniego pusnys iš abiejų pusių skriejo pro juos su šiurpia tyla. Kelias prieky- 
je atrodė nelyginant perspektyva, nufilmuota beprotiškai pagreitinta kamera. 

- O Dieve brangus, - vapėjo Bobis, - Dieve brangus prašau Tave neleisk 
kad žūčiau o Dieve brangus o mėšlas mėšlas... 

Jo tenai nebuvo aną naktį, kai mes sudaužėme Pimpiaveidžio automobi- 
lį, pagalvojo Badis. Jis nežino, kas dedasi. Vargšas kalės vaikas, tokia jo su- 
mauta laimė. Tiesą sakant, jam nebuvo gaila Bobio, bet jeigu būtų galėjęs 
ko nors gailėtis, tai to mažo skystapročio pirmamečio. Salimais iš dešinės 
pastiręs sėdėjo Ričis Trelonis, pilkas it antkapinis akmuo, įsisiurbęs akimis 
] jo veidą. Ričis žinojo, kokios čia sąskaitos. Tikrai žinojo. 

Automobilis tylomis vėl artėjo prie jų, jo priekinės šviesos išplito po vi- 
są užpakalinio vaizdo veidrodėlį. 

Juk jis negali prisivyti! - mintyse šaukė Badis. Negali! Bet automobilis 
už jų iš tiesų vijosi, ir Badis jautė - taikėsi mirtinam smūgiui. Jo mintys blaš- 
kėsi it pelė narvelyje, ieškodama išsigelbėjimo, bet jo nebuvo. Plyšys pusny- 
ne iš kairės, žymintis šalutinį keliuką, kuriuo jis paprastai apvažiuodavo pa- 
grindinius vartus ir patekdavo į parką, jau praskrietas pro šalį. Badžiui stigo 
laiko, erdvės ir pasirinkimo galimybių. 

Vėl lengvai stuktelėjo, ir vėl “Kamaras" slystelėjo - šįkart kažkiek dau- 
giau nei šimto dešimt mylių per valandą greičiu. Jokios vilties, vyruti, fata- 
liškai pagalvojo Badis. Jis visai atitraukė rankas nuo vairo ir sugriebė saugos 
diržą. Pirmąsyk gyvenime užsisegė jį apie juosmenį. 

Tuo pat metu ant užpakalinės sėdynės Bobis Stentonas, ištiktas baimės 
ekstazės, šaižiai sukliko: 

- Vartai, žmogau! O Jėzau, Badi, juk vaaaaarrrr... 

“Kamaras" įveikė paskutinę stačią kalvą. Antroji jos pusė nuožulniai lei- 
dosi link vietos, kur kelias šakojosi į dvi dalis - įvažiavimą ir išvažiavimą iš 
parko. Tarp dviejų atšakų ant betono salelės stūksojo nedidukė sarginė - va- 
sarą joje ant sulankstomosios kėdės sėdėdavo moteriškė ir nuo kiekvieno 
parkan važiuojančio automobilio imdavo po baksą. 

Dabar tą sarginę užliejo vaiduokliškai blyški dviejų į ją skriejančių auto- 
mobilių žibintų šviesa. Slydis stiprėjo, ir “Kamaras" nesulaikomai sviro kai- 
rėn. 

- Kad tave kur galas, Pimpiaveidi! - sukliko Badis. - Tave ir tavo kuiną, 
kuriuo atsibeldei! - Jis iš visų jėgų užlaužė vairą, susukdamas jį iki pat galo. 

Bobis vėl sukliko. Ričis Trelonis užsidengė delnais veidą, karštligiškai 
kartodamas paskutinę mintį šioje žemėje: Saugokis stiklo dūženų saugokis 
stiklo dūženų saugokis stiklo dūženų... 

“Kamarą" apsuko paskuigaliu priekin, ir dabar iš paskos lekiančio auto- 
mobilio Žibintai plieskė tiesiai į juos, 17 Badis pratrūko rėkti, nes tas automo- 
bilis buvo tikrai Pimpiaveidžio, priekinių grotelių negalėjai supainioti su jo- 
kiomis kitomis, atrodė jos platumo bent mylios, tiktai kad niekas nesėdėjo 
prie vairo. Automobilis buvo visiškai tuščias. 

Paskutines porą sekundžių iki susidūrimo Kristinos Žibintai kryptelėjo į 
šoną - švietė Badžiui iš kairės. “Furija" šovė įvažiuojamuoju keliu taip šva- 
riai ir tiksliai, kaip šautuvo vamzdžiu skrieja kulka. Pakeliui numušė medi- 
nį barjerą, kuris vartaliodamasis ir blyksėdamas apvaliais atšvaitais nulėkė 
nakties tamson. 

Badžio Repertono “Kamaras"' trenkėsi paskuigaliu į betoninę salelę su 
sarginės būdele viršum jos. Aštuonių colių aukščio betono kraštas nuplėšė 
visa, kas buvo pritvirtinta prie dugno, ant sniego liko gulėti nelyginant keis- 
ta skulptūra - susilanksčiusių išmetamųjų vamzdžių ir duslintuvų laužas. 
“Kamaro" paskuigalys iš pradžių susistūmė į armoniką, o paskiau suknežo. 
Podraug buvo suknežintas ir Bobis Stentonas. Badis neaiškai pajuto, kaip 
jam į nugarą šliūkštelėjo tartum kibiras šilto vandens. Tai buvo Bobio Sten- 
tono kraujas. 

“Kamaras" šoktelėjo oran, versdamasis kūlvirsčiais - sudarkytas reakty- 
vinis sviedinys skriejančių nuolaužų ir sutrupintų lentų škvale, vienas jo 
priekinis žibintas maniakiškai tebežėrėjo. Atlikęs pilnus tris šimtus šešias- 
dešimt laipsnių, trinktelėjo ant žemės, sužvangėdamas dūžtančiais stiklais, ir 
apsivertė. Termoizoliacinė sienelė trūko, ir variklis kampu pasislinko atgal, 
sutraiškydamas Ričį Trelonį nuo juosmens žemyn. “Kamaras" nurimo, ir tuo 
pat metu iš plyšusio jo benzino bako su dusliu sprogimu pliūptelėjo liepsnos. 

Badis Repertonas liko gyvas. Skriejančios stiklo skeveldros keliose vie- 
tose sužeidė jį - iš kairiosios ausies, nukirstos su chirurgišku tikslumu, teli- 
ko raudona skylė galvos šone - ir buvo sulaužyta koja, bet jis buvo gyvas. 
Saugos diržas išgelbėjo jį. Badis nuspaudė užraktą, ir diržas nukrito. Gale 
treškėjo ugnis - tartum kažkas glamžytų popierių, ir jis juto už savęs svili- 
nantį jos karštį. 

Pabandė atidaryti dureles, tačiau tos buvo užstrigusios. 

Svokšdamas metėsi pro Žiojėjantį tarpą, kur anksčiau būta priekinio stik- 
lo... 

..Ar išvydo Kristiną. 

Stovėjo priekiu į jį už keturiasdešimties jardų, ilgų slydimo vėžių gale. 
Jos variklis burzgė tartum lėtai pūškuotų koks nors milžiniškas žvėris. 

Badis apsilaižė lūpas. Sulig kiekvienu įkvėpimu jo kairįjį šoną sutrauk- 
davo ir nudiegdavo. Kažkas ir tenai trūkę. Šonkauliai. 

Kristinos variklis burzgė tai stipriau, tai silpniau, tai stipriau, tai silpniau. 
Neaiškiai, tartum per kažkokį beprotišką košmarą, jis išgirdo Elvį Preslį dai- 
nuojant “Kalėjimo roką". 

Rausvai oranžiniai atšvaitai ant sniego. Dudenantis ugnies šniokštesys. 
Tuojau susprogs. Tuojau... 

Ir tikrai sprogo. Pro šalį pralėkė ir stipriai bumptelėjo į žemę benzino ba- 
kas. Badis pajuto, kaip kažkieno ranka šiurkščiai stumtelėjo į nugarą, jis 
nuskriejo per orą ir nukrito sužalotu šonu ant sniego. Jo striukė degė. 

Suinkštęs:suskato voliotis po sniegą, užplakdamas ugnį. Paskiau pabandė at- 
siklaupti. Už jo skaisčiai liepsnojo “Kamaras" - laidotuvių laužas naktyje. 

Kristinos variklis vis užriaumodavo ir pritildavo, vis užriaumodavo ir pri- 
tildavo, dabar kur kas tankiau, kur kas atkakliau. | 

Vargais negalais Badžiui pavyko pasikelti ant rankų ir kelių. Pro uždri- 
busius ant akių, sulipusius nuo prakaito plaukus stebeilijo į Kaningemo “Pli- 
mutą“. Nuo smūgio į barjerą šio kapotas buvo susigarankščiavęs, o iš radia- 
toriaus varvėjo vandens ir antifrizo mišinys, kuris garavo sniege it šviežias 
žvėries paliktas pėdsakas. 

Badis vėl apsilaižė lūpas. Buvo sausos it driežo oda. Nugarą jam šilo, lyg 
nuo vidutiniškai sunkaus saulės įdegio; užuodė smilkstančių drabužių smar- 
są, bet ištiktas šoko nejuto, kad jo striukė ir dveji marškiniai po ja nudegę. 

- Paklausyk, - sulemeno jis, vos suvokdamas savo žodžius. - Paklausyk, 
el... 

Kristinos variklis užstaugė, ir ji pasinešė į jį, kraipydama į šonus užpaka- 
lį, ratams prasisukant per purų sniegą. Susigarankščiavęs kapotas šaltai Žio- 
Jėjo 1t prašiepti nasrai. 

Pasikėlęs ketveriomis, Badis laukė, spirdamasis viską nustelbiančiai pas- 
katai iškart šokti į šoną ir nuropoti iš kelio, spirdamasis - kiek pajėgė - lau- 
kinei panikai, kuri niokojo savitvardą. Automobilyje nė gyvos dvasios. La- 
kesnės vaizduotės žmogus, rasi, jau būtų išprotėjęs. 

Paskutinę įmanomą sekundę jis nusirito kairėn, suklikdamas, kai susi- 
grumdė kojos lūžgaliai. Už kelių colių kažkas sviediniu pragriaudėjo pro ša- 
lį, mirksnį veidan jam plūstelėjo išmetamųjų dujų smarvė, o paskiau surau- 
donavo sniegas, nutviekstas užpakalinių Kristinos šviesų. 

Pačiuožus ji apsisuko ir vėl pasinešė į jį. 

- Ne! - sukliko Badis. Skausmas pervėrė krūtinę. - Ne! Ne! N... 

Jis atšoko į šalį - nugalėjo akli refleksai, - ir šįsyk sviedinys praskriejo ar- 
čiau, atplėšdamas vieno bato odą, kairioji koja jam iškart apmirė. Kaip pak- 
laikęs jis ropomis apsisuko - nelyginant mažas vaikas, žaisdamas per savo 
gimtadienio šventę. Kraujas iš burnos dabar susimaišė su snargliais, nekliu- 
domai varvančiais iš nosies; vienas lūžusių šonkaulių įsmigo į plautį. Krau- 
jas sruvo skruostu iš skylės galvoje, kur anksčiau būta ausies. Iš nosies ver- 
žėsi šarmojantis kvapas. Jis alsavo švilpiančiai, su pertrūkiais, užsikūkčioda- 
mas. 

Kristina stabtelėjo. 

Iš jos išmetamojo vamzdžio aukštyn kilo baltas garas, variklis stukseno 
ir murkė. Priekinis stiklas buvo tamsus, nepermatomas. Už Badžio “Kama- 
ro“ likučiai svaidė dangun riebius liepsnos liežuvius. Aštrus it skustuvo aš- 
menys vėjas blaškė juos ir sklaidė. Bobis Stentonas sėdėjo užpakalinės sė- 
dynės pragare, jo galva buvo atlošta, juoduojančiame veide sustingus šyp- 
sena. | 

Žaidžia su manimi, pagalvojo Badis. Žaidžia su manimi, štai ką daro. 
Kaip katė su pele. 

- Prašau, - sušvogždė jis. Priekiniai Žibintai žilpino, jo skruostu ir nuo 
burnos kampų varvantis kraujas tapo juodas, lyg ten ropotų vabzdžiai. - Pra- 

šau... aš... aš pasakysiu jam, kad gailiuosi... nušliaušiu pas jį niekingai ketu- 
riomis, jeigu tu to nori... tik prašau... pr... 

Variklis suriaumojo. Kristina šoko ant jo nelyginant iš tamsiųjų amžių 1š- 
nirus sena lemtis. Badis sustūgo ir vėl metėsi į šoną, ir šįsyk buferis pataikė 
jam į blauzdą, sulaužydamas antrą koją ir nusviesdamas ant sniego pusnių 
parko kelio pakrašty. Jis šleptelėjo išsipleikęs it pustuštis grūdų maišas. 

Kristina vėl apsisuko link jo, bet Badis išvydo šansą, savo menkutį šan- 
są. Kaip paklaikęs ėmė ropštis pusnimi aukštyn, kasdamasis į sniegą pliko- 
mis rankomis, kurių visai nebejautė, kasdamasis pėdomis ir nebodamas su- 
laužytų kojų baisaus skausmo dūrių. Traukė į save orą su švilpesiu, o žibin- 
tai plieskė vis ryškiau, variklis riaumojo vis stipriau; kiekvienas sniego 
grumstas dabar metė savo juodą, dantytą šešėlį, ir Badis juto tai, juto tai už 
savęs lyg kažkokį baisų tigrą Žmogėdrą. 

Sudžeržgė, sužviegė metalas, ir Badis sušuko - Kristinos buferis vieną jo 
koją įspaudė į sniegą. Jis ištraukė ją iš pusnies, palikdamas giliai įstrigusį ba- 
tą. 

Juokdamasis, marmaliuodamas, verkdamas Badis pasiekė prieš daugelį 
dienų kokios nors Nacionalinės gvardijos motorizuotos komandos sustumto 
sniego pylimo viršūnę, užsikniaubė ant jos, balansuodamas įsitvėrė rankomis 
ir vos vos išsilaikė nenuriedėjęs atgal. 

Pasukęs galvą išvydo Kristiną. “Plimutas"? atsitraukė skersai kelio ir vėl 
metėsi į priekį, užpakaliniais ratais svaidydamas, kasdamas sniegą. Trenkė- 
si į pusnį pėda žemiau tos vietos, kur buvo užsirepečkojęs Badis, priversda- 
mas šį susvyruoti ir išjudindamas nedidelę sniego laviną. Nuo smūgio Kris- 
tinos kapotas dar labiau susigarankščiavo, bet Badis liko nekliudytas. Per pa- 
kelto sniego miglą ji vėl atsitraukė, variklis dabar tarsi sustaugė iš beviltiš- 
ko pykčio. 

Badis pergalingai šūktelėjo ir atkišo jos linkui savo vidurinįjį pirštą. 

- Užsikrušk! Užsikrušk! Užsikrušk! - Iš lūpų jam tiško seilės podraug su 
krauju. Sulig kiekvienu žiopčiojančiu oro įkvėpimu skausmas tartum giliau 
smigo į kairįjį šoną, šį sustingdydamas ir paralyžiuodamas. 

Kristina sustūgo ir vėl trenkėsi į pusnį. 

Sįsyk stambus pylimo gabalas, palaisvintas automobilio pirmojo antpuo- 
lio metu, ėmė slysti žemyn, užberdamas Kristinos susiraukšlėjusį, prasišie- 
pusį snukį, ir Badis mažne nuslydo kartu su juo. Išsigelbėjo tik skubiai nuš- 
liuoždamas užpakaliu ir atsistumdamas rankomis, kurios stvarstėsi sniego 
nelyginant kruvini kabliai. Kojos buvo ištisa kančia, ir jis sukniubo ant šo- 
no, žiopčiodamas it ištraukta ant kranto Žuvis. 

Kristina vėl atūžė. . 

- Dink iš čia! - sušuko Badis. - Dink iš čia, beprote KEKSE! 

Si vėl trenkė į pusnį, ir dabar nuslinko tiek sniego, jog nugramzdino ka- 
potą iki pat priekinio stiklo. Sušvytavo valytuvai, nublokšdami tirpstantį 
sniegą. 

Ji vėl atsitraukė, ir Badis suprato, kad dar vienas smūgis pasiųs jį kūl- 
versčiom kartu su sniegu ant Kristinos kapoto. 

Jis atšoko atgal ir nusirito žemyn kitu pylimo šlaitu, kassyk suklykda- 
mas, kai jo sulaužyti šonkauliai atsitrenkdavo į gruntą. Sustojo riedėjęs pa- 

laidame sniege ir pažvelgė aukštyn į juodą dangų, šaltas žvaigždes. Jo dan- 
tys bejėgiškai kaleno, visą kūną krėtė drebulys. 

Kristina nebepuolė, bet jis girdėjo tyliai burzgiant jos variklį. Nepuolė, 
tačiau laukė. 

Jis pažvelgė į dangaus fone dunksantį sniego pylimą. Degančio už jo 
“Kamaro" pašvaistė po truputėlį ėmė blėsti. Kiek laiko praėjo nuo tada, kai 
jie trenkėsi? Jis nežinojo. Ar kas nors pastebės gaisrą ir atskubės jo išgelbė- 
ti? Nežinojo ir to. 

Badis išsyk suvokė du dalykus: kad kraujas srūva jam iš burnos - srūva 
bauginančiu greičiu - ir kad jam labai šalta. Jeigu niekas nepasirodys, jis ne- 
gyvai sušals. 

Vėl baisiausiai persigandęs, jis vargais negalais atsisėdo. Pamėgino nusp- 
ręsti, ar jam pavyks užsirangyti viršun ir stebėti automobilį, - buvo blogiau 
jo nematyti, - ir tuo metu vėl žvilgtelėjo pylimo viršun. Jam užėmė kvapą. 

Ten stovėjo Žmogus. 

Tiktai anaiptol! tai nebuvo žmogus: tai buvo lavonas. Pūvantis lavonas su 
žaliomis kelnėmis. Be marškinių, tačiau apie jo juoduojantį liemenį juosėsi 
nugaros vyturas, aplipęs pilka žeme. Pro aptempusią veidą odą švytėjo bal- 
tas kaulas. 

- Stai tau, šūdžiau, - sukuždėjo šis žvaigždžių nušviestas vaiduoklis. 

Paskutinė Badžio savitvarda išgaravo, ir jis ėmė isteriškai klykti, akys iš- 
lipo ant kaktos, ilgi plaukai aplinkui kruviną, suodžiais išteptą veidą papuro 
groteskišku šalmu, nes kiekvieno jų šaknis sustandėjo ir pastiro. Kraujas 
pliūpsniais pasipylė iš burnos ir permerkė striukės apykaklę; jis pabandė at- 
sistumti atgal, vėl rankomis kabindamasis į sniegą ir čiuoždamas užpakaliu, 
tačiau tas daiktas artėjo prie jo. Buvo be akių. Jo akys buvo išnykusios iš 
veido, sugraužtos dievažin kokių besirangančių padarų. Ir jis galėjo užuosti 
tai, o Dieve, jis galėjo užuosti tai, ir kvapas buvo it pūvančių pomidorų, mir- 
ties kvapas. 

Rolando D. Lebėjaus lavonas ištiesė į Badį Repertoną savo yrančias ran- 
kas ir išsišiepė. 

Badis sukliko. Badis sustūgo. Ir staiga sustingo, lūpomis, išpūstomis to- 
bulo išbaigtumo “O" raide, lyg būtų norėjęs pabučiuoti kėblinantį prie jo 
siaubą. Rankomis jis draskė ir braižė kairiąją savo suplėšytos striukės pusę 
viršum širdies, kurią galiausiai pradūrė dantytas šonkaulio lūžgalis. Nuvirto 
aukštielninkas, pėdomis kapstydamas sniegą ir iš suglebusios burnos ilga, 
balta srove išleisdamas paskutinį kvapą... tartum automobilio išmetamosios 
dujos. 

Ant pylimo jo regėtasis daiktas suvirpčiojo ir dingo. Neliko jokių pėd- 
sakų. | 

Kitoje pylimo pusėje Kristinos variklis ėmė suktis su kurtinančiu, perga- 
lingu stūgsmu, kuris, atsimušęs nuo niūrių, apsnigtų Skvantik Hilso aukštu- 
mų, sugrįžo atgal. 

Tolimame Skvantik Hilso pakraštyje, maždaug už kokių dešimties my- 
lių, jaunikaitis, išsirengęs paslidinėti prie žvaigždžių šviesos, išgirdo tą gar- 
są ir staiga sustojo, padėjęs rankas ant lazdų ir pakreipęs galvą. 

Umai nugara jam pašiurpo žąsies oda, ir nors žinojo, kad tai tik automo- 
bilis kažkur kitoje ežero pusėje, - ramiomis Žiemos naktimis garsas čia sk- 
risdavo toli, - pirmoji toptelėjusi mintis buvo ta, kad atsibudęs kažkoks prie- 
šistorinis žvėris atsivijo žemėn savo grobį: gal koksai didžiulis vilkas ar ašt- 
riadantis tigras. 

Garsas nepasikartojo, ir jis nušliuožė toliau. 


37 / Darnelas masto 


Mažyt, priimk savan automobilin! 
Ei, mažyt, priimk savan automobilin! 
Sakyk, saldi mažyt, 
Na, kaip jauties? Ko tyli? 
- Cesteris Barnetas 


Tą naktį, kai Badis Repertonas ir jo draugeliai Skvantik Hilse susitiko su 
Kristina, Vilis Darnelas buvo garaže iki vėlyvo vidurnakčio. Tą dieną jo em- 
fizema ypač pablogėjo. Kai ta šitaip pablogėdavo, jis bijodavo atsigulti, nors 
šiaip jis miegodavo it barsukas. 

Daktaras pasakė, kad maža tikimybė, jog jis uždustų miegodamas, bet 
jam senstant ir emfizemai pamažu vis stipriau gniaužiant plaučius, jis vis la- 
biau ir labiau to bijojo. Faktas, kad jo baimė iracionali, nė kiek jos nesusilp- 
nino. Nors nuo dvylikos metų amžiaus - o tatai jau buvo prieš keturiasdešimt 
devynerius metus! - jis nebuvo įkėlęs kojos į bet kokio tikėjimo bažnyčią, 
dabar liguistai domėjosi aplinkybėmis, susijusiomis su popiežiaus Jono Pau- 
liaus I mirtimi prieš dešimtį savaičių. Jonas Paulius pasimirė lovoje ir joje 
buvo rastas rytą. Tikriausiai jau stingstantis. Kaip tik šitoji mintis persekio- 
j0 Vilį: tikriausiai jau stingstantis. 

Jis įvažiavo į garažą pusę dešimtos savuoju 1966-ųjų “Kraisler Imperia- 
lu“ - paskutiniu automobiliu, kokį dar ketino kada nors turėti. Maždaug tuo 
pat metu Badis Repertonas pastebėjo savo užpakalinio vaizdo veidrodėlyje 
dvejetą tolimųjų šviesų kibirkštėlių. 

Vilio turtas siekė daugiau nei du milijonus dolerių, bet pinigai nebeteikė 
jam daug pasitenkinimo, jeigu išvis kada nors teikė. Pinigai netgi nebeatro- 
dė visiškai realūs. Niekas nebeatrodė, išskyrus emfizemą. Toji buvo bjauriai 
reali, 17 Vilis sveikindavo visa, kas atitraukdavo jo mintis nuo jos. 

Kad 1r Arnio Kaningemo problema - šitai atitraukė jo mintis nuo emfize- 
mos. Jam atrodė, kad kaip tik todėl jis leido Kaningemui sukinėtis jo gara- 
že, nors visi jo instinktai kuo įsakmiausiai ragino atsikratyti vaikinu - jis bu- 
vo kažkuo pavojingas. Kažkas dėjosi su Kaningemu rr jo atstatytuoju 58-ųjų 
“Plimutu". Kažkas labai keista. 

Vaikino šiąnakt nebuvo; jis ir visas Libertivilio viduriniosios šachmatų 
klubas svečiavosi Filadelfijoje, kur vyko tridienis Šiaurės valstijų rudens 
Turnyras. Kaningemas juokavo dėl numatytos kelionės; jis labai pasikeitė 
nuo to spuoguoto, didžiaakio bernioko, kurį buvo užpuolęs Badis Reperto- 

nas, bernioko, į kurį Vilis iškart (ir klaidingai) numojo kaip į ištižėlį mamy- 
čiuką ir, be to, gal žydrį. 

Vienas dalykas - jis tapo ciniškas. 

Vakar popiet kontoroje, kai juodu papsėjo cigarus (berniukas pamėgo ir 
tuos; Vilis abejojo, ar jo tėvai apie tai žino), jis prisipažino Viliui praleidęs 
tiek daug šachmatų klubo susirinkimų, jog pagal galiojančias taisykles jau 
buvo praradęs narystę. Slausonas, pedagogas konsultantas, tai žinojo, bet pa- 
togiai žiūrėjo pro pirštus, kol nepasibaigs Siaurinių Valstijų turnyras. 

- Aš praleidau daugiau susirinkimų negu bet kuris kitas, ir šūdžius tą Ži- 
no... - Arnis susiraukė ir griebėsi abiem rankom už strėnų. 

-  Turėtum pasirodyti gydytojui, - pastebėjo Vilis. 

Arnis pamerkė akį, ir staiga jis pasirodė kur kas vyresnis negu bemaž aš- 
tuoniolikos metų. 

- Man nieko nereikia, tik gerai krikščioniškai pasidulkinti, kad ištiesin- 
čiau stuburą. 

- Tad tu vyksti į Filę? - Vilis buvo nusivylęs, nors Kaningemui priklausė 
išeiginės dienos; tai reiškė, kad porą ateinančių vakarų turės palikti garažo 
vyresniuoju Džimį Saiksą, o tas nė velnio nesusigaudo. 

- Žinoma, aš čia nepasirodysiu tris proto mankštos dienas, - pasakė Ar- 
nis, išvydo surūgusį Vilio veidą ir išsišiepė. - Nesirūpinkite. Kai taip arti Ka- 
lėdos, visi jūsų nuolatiniai klientai perka žaislus vaikučiams, o ne žvakes ar 
karbiuratorius automobiliams. Ši vieta iki metų pradžios bus apmirusi, juk 
jūs tai žinote. 

Tuose žodžiuose buvo ganėtinai tiesos, tačiau jam nereikėjo snargliaus 
bernioko pamokymų. 

- Ar sugrįžęs nenuvažiuotum dėl manęs į Olbenį? - tada paklausė Vilis. 

Arnis atsargiai pažvelgė į jį. 

- Kada? 

- Šią savaitę. 

- Šeštadienį? 

- Taip. 

- Koks reikalas? 

- Tu paimsi mano “Kraislerį"" ir nuvažiuosi į Olbenį, štai koks, po šimts, 
reikalas. Henris Bakas turi keturiolika “švarių"" naudotų automobilių, kuriais 
nori atsikratyti. Jisai sako, jie "švarūs". Tu pasižiūrėsi juos. Duosiu tau neuž- 
pildytą čekį. Jeigu jie atrodys tinkami, sudaryk sandėrį. Jeigu atrodys "karš- 
ti", pasakyk jam, kad užsikruštų su jais. 

- O ką gabenu su savimi? 

Vilis ilgai žvelgė į jį. 

- Imi bijotis, Kaningemai? 

- Ne. - Amnis užspaudė į peleninę pusiau surūkytą cigarą. Pasiteisinamai 
pažvelgė į Vilį. - Tik galbūt aš jaučiu, kad rizika kaskart vis didėja. Tai ko- 
kas? 

- Aš paprašysiu Džimį, kad nuvežtų, - šiurkščiai metė Vilis. 

- Tik pasakykit, kas tai. 

- Du šimtai blokų “Winston'ų". 

- Tvarka. 

- Tikrai? Tik tiek turi pasakyti? 
Arnis nusijuokė: 

- Tai bus permaina po šachmatų. 


< 


Vilis pastatė "Kraislerį" | boksą arčiausiai savo kontoros, į tą, prie kurio 
buvo linijomis apvestas užrašas MISTERIO DARNELO NEUŽBLOKUO- 
TI! Jis išlipo ir užtrenkė dureles, puškuodamas, sunkiai gaudydamas kvapą. 
Emfizema buvo užslėgus jam krūtinę ir šiąnakt, atrodo, atsivedė dar ir bro- 
lį. Ne, jis nesirengia gultis, kad ir ką sakytų tas asilas daktaras. 

Džimis Saiksas apatiškai braukė grindis dideliu stumdomuoju šepečiu. 
Džimiui, aukštam ištysėliui, buvo dvidešimt penkeri metai. Dėl savo nedide- 
lio protinio atsilikimo atrodė galbūt kokiais aštuoneriais metais jaunesnis. 
Buvo pradėjęs šukuotis plaukus - stipriai sutrauktus atgal šeštojo dešimtme- 
čio stiliumi, mėgdžiodamas Kaningemą, kurį Džimis mažne dievino. Nes- 
kaitant tylaus šepečio šiūravimo į alyvuotą betoną - garaže buvo tylu. Ir tuš- 
čią. 

- Šiąnakt čia iš tiesų judri vietelė, ką, Džimi? - sušvokštė Vilis. 

Džimis apsidairė. 

- Ne, misteri Darnelai, nieko nepasirodė nuo tada, kai atėjo misteris Het- 
čas ir pasiėmė savąjį “Farleiną", o tai buvo prieš pusę valandos. 

- Aš tik pajuokavau, - pasakė Vilis, vėl trokšdamas, kad čia būtų Kanin- 
gemas. Su Džimiu galėjai kalbėtis tik pačiu primityviausiu lygiu. Vis dėlto 
galbūt pakviesiąs jį puodeliui kavos su šlakeliu “Courvoisier" ant viršaus. 
Pasėdės trise. Jis, Džimis ir emfizema. O galbūt, kadangi šįvakar emfizema 
atsivedė brolį, keturiese. - Ką tu pasakytum dėl... 

Jis staiga nutilo, pastebėjęs, kad dvidešimtasis boksas tuščias. Kristinos 
nebuvo. 

- Arnis buvo atėjęs? - paklausė jis. 

- Arnis? - perklausė Džimis, kvailai mirksėdamas. 

- Arnis, Arnis Kaningemas, - nekantriai pakartojo Vilis. - Kiek Arnių tu 
pažįsti? Jo automobilio nėra. 

Džimis pažvelgė linkui dvidešimtojo bokso ir susiraukė. 

- O. Aha. 

Vilis nusišypsojo. 

- Gudročius išmuštas iš gudročių šachmatų turnyro, a? 

- O, nejaugi? - paklausė Džimis. - Ojergutėliau, tai labai blogai, a? 

Vilis vos susiturėjo nesugriebęs Džimio, gerai jo nepapurtęs ir neapkūlęs. 
Tik nereikia supykti; nuo to vien sunkiau kvėpuoti, ir galiausiai teks susiš- 
virkšti pilną dozę tos bjaurasties iš savo inhaliatoriaus. 

- Nagi, ką jis pasakė, Džimi? Ką tau pasakė, kai jį išvydai? - Bet staiga, 
be jokios abejonės Vilis suprato, kad Džimis su Arniu nesimatė. 

Džimis galiausiai sumojo, kurlink Vilis lenkia. 

- O, aš su juo nesimačiau. Zinote, tik pastebėjau išvažiuojant pro duris 
Kristiną. Vyruti, tai bent daili mašina, tiesa? Jisai sutvarkė ją tiesiog stebuk- 
lingai. 

- Taip, - sutiko Vilis. - Stebuklingai. - Sąsajoje su Kristina tas žodis jam 
toptelėdavo ir anksčiau. Staiga dingo noras pakviesti Džimį puodeliui kavos 
su brendžiu. Tebežvelgdamas į dvidešimtąjį boksą, jis tarė: - Dabar gali eiti 
namo, Džimi. 

- Ojergutėliau, misteri Darnelai, jūs sakėte, kad šįvakar aš galėsiu padir- 
bėti šešias valandas. O tatai bus tik dešimtą. 

- Aš atžymėsiu tave dešimtą. 

Apsiblaususios Džimio akys nušvito nuo tokio netikėto, bemaž negirdė- 
to dosnumo. 

- Tikrai? 

- Aha, tikrai, tikrai. Laikyk tai dovana po eglute ir keliauk, Džimi, gerai? 

- Žinoma, - pasakė Džimis, mąstydamas, kad pirmąsyk per penkerius ar 
šešerius metus, kuriuos dirbo pas Vilį (jam sunku prisiminti kiek iš tikrųjų, 
nors jo motina tai prižiūrėjo, kaip ir visus mokesčių dokumentus), senajam 
niurzgliui užėjo kalėdinė nuotaika. Visai kaip tame filme apie tris vaiduok- 
lius. Pasitelkęs savo paties kalėdinę nuotaiką, Džimis sušuko: 

- Saunu, drauguži! 

Vilis susiraukė ir nudramblojo į kontorą. Įjungė kavos aparatą ir atsisė- 
do prie rašomojo stalo, stebėdamas, kaip Džimis padeda šepetį, išjungia di- 
džiumą palubės fluorescencinių lempų ir nusikabina savo sunkų paltą. 

Atsilošęs krėsle, Vilis susimąstė. 

Kas be ko, tai jo smegenys padėjo jam išgyventi visus tuos metus, išgy- 
venti ir ne tik; jis niekad nebuvo gražuolis, visą savo suaugusį gyvenimą bu- 
vo storas, o jo sveikata - visados siaubinga. Vieną pavasarį ištikusią skarla- 
tiną sekė apylengvis poliomelitas, po kurio dešinioji ranka veikė tik maž- 
daug septyniasdešimties procentų pajėgumu. Jaunuolio amžiaus kentėjo nuo 
vočių. Kai Viliui buvo keturiasdešimt treji, jo daktaras vienoje pažastyje ap- 
tiko didelį, korėtą auglį. Pasirodė, jog tasai nebuvo piktybinis, bet operacija 
po šio pašalinimo prikaustė jį prie lovos beveik visai vasarai, ir dėl to jam iš- 
sivystė pragulos. Po metų mažne numirė nuo abipusio plaučių uždegimo. O 
dabar - prasidedantis diabetas ir emfizema. Bet jo smegenys visad buvo pui- 
kios ir guvios, ir šios smegenys padėjo jam ne tik išgyventi. 

Tad jis atsilošė krėsle ir susimąstė apie Arnį. Matyt, vienas iš dalykų, ku- 
rie jį palankiai nuteikė Kaningemo atžvilgiu po to, kai šis pasipriešino aną- 
dien Repertonui - tai tam tikras panašumas į senų senų laikų paauglį Vilį 
Darnelą. Zinoma, Kaningemas nebuvo ligotas, tačiau spoguotas, nemėgsta- 
mas, vienišius. Visi tie dalykai taip pat buvo tiesa ir jaunojo Vilio Darnelo 
atžvilgiu. 

Kaningemas irgi turėjo smegenis. 

Smegenis ir tą automobilį. Tą keistą automobilį. 

- Labanakt, misteri Darnelai, - šūktelėjo Džimis. Jis kiek pastovėjo prie 
durų ir tada neužtikrintai pridūrė: - Linksmų Kalėdų. 

Vilis pamojavo jam ranka. Džimis išėjo. Vilis išsimuistė iš krėslo, išsi- 
ėmė iš dokumentų spintelės butelį “Courvoisier"', pastatė jį šalia kavos apa- 
rato ir paskiau vėl atsisėdo. Jo mintyse tiksėjo apytikrė chronologija. 

Rugpjūtis: Kaningemas atvažiuoja ir pastato dvidešimtajame bokse seną 
58-ųjų “Plimuto“ griuveną. Tas atrodo kažkur matytas, ir iš tikrųjų taip yra. 

Tai Rolio Lebėjaus “Plimutas". Ir Arnis to nežino - jam nėra reikalo Žinoti, 
- bet kadaise Rolis Lebėjus irgi kartais atlikdavo reisus į Olbenį, Berlingto- 
ną dėl Vilio Darnelo... tiktai tais ūkuose paskendusiais laikais Vilis turėjo 
54-ųjų “Kadilaką". Skirtingos transporto priemonės, ta pati dvigubo dugno 
bagažinė su paslėptu skyriumi fejerverkams, cigaretėms, kaušalui ir žolytei. 
Tomis dienomis Vilis nė girdėt nebuvo girdėjęs apie kokainą. Jo nuomone, 
šitai buvo Žinoma tik Niujorko džiazo muzikantams. 

Rugpjūčio pabaiga: Repertonas ir Kaningemas susikerta, ir jis išgrūda 
Repertoną. Pavargo nuo pastarojo nuolatinio gyrimosi, gaidiško pasipūtimo. 
Buvo nepatogus klientas ir nors atlikinėdavo visus reisus į Niujorką ir Nau- 
jąją Angliją, kokių tik Viliui reikėdavo, buvo nerūpestingas, o nerūpestingu- 
mas pavojingas. Buvo linkęs viršyti greitį, už tai gaudavo baudos talonus. 
Trūko tik to, kad koks nors pernelyg landus kopas pastatytų juos visus prieš 
teismą. Darnelas nebijojo, kad sės kaliuzėn - tik ne Libertivilyje, - bet būtų 
atrodę negražiai. Būta meto, kai jam nelabai rūpėjo, kaip visa atrodydavo, 
bet dabar jisai senesnis. 

Vilis atsistojo, įsipylė kavos ir kliustelėjo jon dangtelį brendžio. Stabte- 
lėjo, pagalvojo ir kliustelėjo antrą dangtelį. Paskiau atsisėdo, išsitraukė iš 
viršutinės kišenės cigarą, apžiūrėjo ir uždegė jį. Užsikrušk, emfizema. Še 
tau. 

Supamas kylančių kvapnių dūmų, pasistatęs prieš save gerą karštą kavą, 
paskanintą brendžiu, Darnelas žvelgė į savo tamsų, tylų garažą ir mąstė to- 
liau. 

Rugsėjis: Vaikinas paprašo duoti jam prisilipdyti techninės apžiūros lip- 
duką ir paskolinti prekybos agento ženklą, kad galėtų nusivežti savo mergi- 
ną į futbolo rungtynes. Darnelas išpildo jo prašymą - velnias, būdavo laikas, 
kai jis pardavinėdavo apžiūros lipdukus po septynis dolerius ir nė nepaž- 
velgdavo į automobilį, ant kurio tasai būdavo priklijuojamas. Be to, vaikino 
automobilis atrodė gerai. Galbūt šiek tiek negrabiai ir vis dar kėlė nemaža 
triukšmo, bet apskritai atrodė velniškai gerai. Jis išties gerai pasidarbavo res- 
tauruodamas. 

Ir tai, po šimts, gana keista, ar ne, kai pagalvoji, kad niekas nematė kada 
nors jį iš tikrųjų dirbant. 

O, mažmožius - taip. Pamainydavo gabaritinių šviesų lemputes. Pakeis- 
davo padangas. Vaikinas nekvailas apie automobilius: Vilis vieną dieną sė- 
dėjo šiame pat krėsle ir stebėjo, kaip jis keitė užpakalinės sėdynės apmuša- 
lus. Bet niekas nematė jo dirbant prie automobilio išmetimo sistemos, kuri 
buvo visiškai suirus, kai jis pirmąsyk čion įvairavo “Plimutą" praėjusios va- 
saros pabaigoje. Ir niekas taip pat nematė jo darbuojantis prie kėbulo, nors... 
“Furijos'? kėbulas, graužiamas toli pažengusio vėžio tuo metu, kai vaikinas 
ją čia atvarė, dabar atrodo naujutėlaitis. 

Darnelas žinojo, ką manė Džimis Saiksas, kadangi sykį jį paklausė. Dži- 
mis manė, kad Amnis rimtai dirba naktimis, kai visi išsiskirsto. 

- Velniškai daug nakties darbo, - garsiai ištarė Darnelas, pajuto staigų šal- 
tį, kurio netgi nepajėgė pašalinti brendžiu paskaninta kava. Aha, daug nak- 
ties darbo. Turėjo jo būti. Nes dienomis vaikinas, atrodo, veikė vien tai, jog 

klausėsi tos briliantininės muzikos per WDIL. Ir daug betiksliai slampinėjo 
po garažą. 

- Spėju, didžiumą darbo atlieka naktį, - tuomet pasakė Džimis su perdėm 
naiviu įsitikinimu vaiko, aiškinančio kaip Santa Klausas nusileidžia pro ka- 
miną ar kaip dantų fėja padeda jam po pagalve dolerio ketvirtinę. Vilis neti- 
kėjo nei Santa Klausu, nei dantų fėja, ir taip pat jis netikėjo, kad Arnis ats- 
tatinėjo Kristiną naktimis. 

Kiti du faktai neramiai ridinėjosi jo mintyse nelyginant du biliardo rutu- 
liai, ieškantys kišenėlės, kur įkrist poilsiui. 

Jis žinojo, kad Kaningemas ilgai pravažinėjo automobilį užpakaliniame 
kieme prieš gaudamas oficialų leidimą juo važinėti - tai viena. Tiesiog suki- 
nėjosi pamažu ten ir atgal siaurais takeliais tarp tūkstančių laužan suverstų 
automobilių užpakaliniame kieme, didumo sulig miesto kvartalu. Po to, kai 
visi išeidavo, važinėjosi penkių mylių per valandą greičiu, vis sukdamas 1r 
sukdamas ratus aplinkui didžiulį kraną su apvaliu elektromagnetu ir hidrau- 
linį presą automobiliams traiškyti. Važinėjosi. Kai sykį Darnelas paklausė jį 
apie tai, Arnis atsakė tikrinąs priekinių ratų balansuotę. Bet vaikinas, po-pa- 
raliais, nemokėjo meluoti. Kas gi tikrina ratų balansuotę penkių mylių per 
valandą greičiu? 

Stai ką Kaningemas darydavo, kai visi išeidavo namo. Toks buvo jo nak- 
ties darbas. Važinėtis tenai už garažo, nardyti pirmyn ir atgal tarp to laužy- 
no, neryškiai savo surūdijusiuose lizduose blyksinčių priekinių žibintų švie- 
soje. , 
O paskiau “Plimuto"" hodometras. Jisai sukosi atgal. Kaningemas jam tai 
parodė su gudria šypsenėle. Sukosi atgal nepaprastai greitai. Pasakė Viliui 
manąs, jog hodometras sulig kiekviena iš tiesų nuvažiuota mylia atsisuka at- 
gal penkias mylias. Tuomet Vilis nuoširdžiai nustebo. Naudotų automobilių 
versle buvo girdėjęs apie atgal atsukamus hodometrus, - praeityje ir pats tai 
neretai praktikavo (podraug prikimšdamas pavarų dėžes pjūvenomis, kad 
nuslopintų jų priešmirtinį inkštesį ir supildamas dėželes avižinių dribsnių į 
kraštutinai negaluojantį radiatorių, kad laikinai užkimštų protėkius), - bet 
jam neteko regėti tokio savaimiškai besisukančio atgal. Būtų pagalvojęs, jog 
tai neįmanoma. Arnis tik nutaisė keistą šypsenėlę ir pavadino tai nikiu. Tai 
buvo nikis, tikrai taip, pagalvojo Vilis. Velniškas nikis. Vyruti, tai bent daili 
mašina, tiesa? Jisai sutvarkė ją tiesiog stebuklingai. 

Vilis netikėjo Santa Klausu ar dantų fėja, bet mielai sutiko, kad pasauly 
esama keistų dalykų. Praktiškas Žmogus tai pripažįsta ir jeigu įmanoma sten- 
giasi tuo pasinaudoti. Vienas Vilio draugužis, kuris gyveno Los Andžele, 
tvirtino regėjęs prieš didįjį 67-ųjų žemės drebėjimą savo žmonos šmėklą, ir 
Vilis neturėjo priežasčių netikėti šiuo pasakojimu (nors jis būtų visiškai ne- 
patikėjęs, jeigu draugas turėtų iš to kokią naudą). Kventas Jungermenas, ki- 
tas draugužis, tvirtino regėjęs savo seniai mirusį tėvą, stovintį prie jo lovos 
kojūgalio ligoninės palatoje po to, kai Kventas, metalo suvirintojas, siaubin- 
gai nukrito nuo Miško gatvėje statomo namo ketvirto aukšto. 

Per savo gyvenimą Vilis nuolat girdėdavo tokias istorijas, kaip, be abe- 
jo, 1r daugelis žmonių. Ir kaip tikriausiai daugelis mąstančių žmonių, jis ati- 
dėdavo tokias istorijas tariuin į kokį atvirą aplanką, nei jomis tikėdamas, nei 

netikėdamas, nebent pasakotojas būdavo aiškiai trenktas. Jis atidėdavo jas į 
tą atvirą aplanką, nes niekas nežino, iš kur žmonės atsiranda, kai gimsta ir 
kur nueina, kai numiršta, ir visi unitų dvasininkai, vėl atgimę Jėzaus skelbė- 
jai, popiežiai ir scientologai nepajėgtų Vilio įtikinti priešingai. Vien tik to- 
dėl, kad kai kurie žmonės šiuo klausimu pakvaišę, dar nereiškia, kad jie ką 
nors išmano. Jis atidėdavo tokius dalykus į tą atvirą aplanką, kadangi jam 
pačiam nieko iš tiesų nepaaiškinamo niekad nebuvo nutikę. Galbūt, jeigu 
neskaityt ko nors panašaus, kas nutinka dabar. 

Lapkritis. Repertonas su savo draugeliais oro uoste sutalžo Kaningemo 
automobilį į mėšlo krūvą. Kai šį atitempia ant tralo, atrodo lyg sumindžio- 
tas kokio nors milžino. Darnelas apžiūri jį ir pagalvoja: daugiau jis nebeva- 
žiuos. Viskas. Nenuvažiuos nė pėdos. O mėnesiui baigiantis Kenedžio alė- 
j0je užmušamas Velčų bernas. 

Gruodis. Ateina pašniukštinėti valstijos policijos detektyvas. Dženkinsas. 
Jis ateina pašniukštinėti vieną dieną ir kalbasi su Kaningemu, paskiau atei- 
na pašniukštinėti kitą dieną, kai Kaningemo čia nėra ir nori sužinoti, kodėl 
vaikinas meluoja apie tai, kiek Repertonas ir šio šuns atmatos draugeliai (iš 
kurių vienas buvo ir velionis, neapraudotasis Piteris “Mūčis" Velčas) žalos 
padarė jo “Plimutui"'. Kodėl kalbatės su manimi? švokšdamas ir kosėdamas 
pro debesį cigaro dūmų paklausia jį Darnelas. Pasikalbėkit su juo, tas suk- 
ruštas “Plimutas " jo, o ne mano. Aš tik prižiūriu šią vietą, kad dirbantys bi- 
čai galėtų važinėtis savo automobiliais ir turėtų ką padėti ant stalo savo šei- 
MOMS. 

Dženkinsas kantriai išklauso šiuos barškalus. Jis žino, kad Vilis Darne- 
las užsiima, po šimts, kur kas daugiau kuo, nei savitarnos garažu ir automo- 
bilių laužynu, bet Darnelas žino, kad jis žino, taigi viskas gerai. 

Dženkinsas užsirūko cigaretę ir sako: Aš kalbuosi su jumis, nes jau kal- 
bėjausi su vaikinu, ir jis nenori nieko man pasakyti. Kažkurį mirksnį man 
pasirodė, kad jis norėjo pasakyti, kad jis kažko mirtinai bijosi. Paskiau jis 
užsivėrė savyje ir ničnieko nebepasakė. 

Damnelas taria: Jeigu manote, kad Arnis suvažinėjo tą Velčų berną, taip 
ir sakykit. 

Dženkinsas atsako: Aš taip nemanau. Jo tėvai teigia, kad jis buvo namie 
ir miegojo, ir neatrodo, jog jie meluotų, dangstydami jį. Bet Velčas buvo vie- 
nas iš tų vaikinų, kurie nusiaubė jo mašiną, mes tuo gana tikri, ir aš neabe- 
joju, kad jis meluoja apie tai, kaip smarkiai jie nusiaubė ją. Aš nežinau, ko- 
dėl jis meluoja, ir šitai varo mane iš proto. 

Labai apgailestauju, pasako Darnelas visai be jokios užuojautos. 

Dženkinas paklausia: Kaip smarkiai ji buvo nusiaubta, misteri Darnelai? 
Jūs man pasakykit. 

Ir Darnelas pasako savo pirmą ir vienintelį melą per pokalbį su Dženkin- 
su: Aš iš tiesų nepastebėjau. 

Iš tikrųjų tai jis pastebėjo, kaip gi ne, ir žino, kodėl Arnis meluoja, ban- 
dydamas sumenkinti žalą, ir šis kopas taip pat žinotų kodėl, jeigu nebūtų taip 
aišku, jog jis pro viską praeina pro šalį, užuot išvydęs tiesą. Kaningemas me- 
luoja, kadangi žala buvo siaubinga, siaubingesnė negu šis valstijos storapa- 
dis gali įsivaizduoti, - tie chuliganai ne tik sudaužė Kaningemo 58-ųjų “Pli- 

mutą“, jie tiesiog jį sunaikino. Kaningemas meluoja, kadangi nors niekas ne- 
matė jį daug ką nors darant po to, kai tralas pargabeno Kristiną į dvidešim- 
tąjį boksą, po savaitės mašina iš esmės buvo kaip nauja - atrodė netgi geriau 
negu prieš tai. 

Kaningemas melavo kopui, kadangi tiesa buvo neįtikėtina. 

- Neįtikėtina, - garsiai ištarė Darnelas ir išgėrė kiek buvo pasilikę kavos. 
Jis pažvelgė į telefoną, siekė ragelio, paskiau atitraukė ranką. Jis turėjo pas- 
kambinti, bet gal verčiau pirma viską apgalvoti - viską sudėlioti į vietas. 

Jis buvo vienintelis (neskaitant paties Kaningemo), galintis įvertinti neį- 
tikimumą to, kas įvyko: automobilis visiškai ir pilnutinai atsinaujino. Džimis 
pernelyg minkštaprotis, o kiti vyriokai čia ateidinėdavo, čia išeidinėdavo, 
anaiptol nebuvo reguliarūs klientai. Vis dėlto girdėdavosi komentarų apie 
tai, kokį fantastišką darbą Kaningemas nuveikė; daugelis vyriokų, kurie tą 
lapkričio savaitę remontavosi savo riedančiąsias skardines, pavartodavo žo- 
dį "neįtikėtina", ir keli iš jų atrodė sunerimę. Džonis Pombertonas, kuris 
pirkdavo ir parduodavo naudotus sunkvežimius, stengėsi tą savaitę savo įsi- 
gytą savivartį privesti iki važiuojamosios būklės. Džonis išmanė apie auto- 
mobilius ir sunkvežimius geriau negu bet kuris kitas Libertivilyje, galbūt ne- 
gu bet kuris kitas Pensilvanijoje. Jis tiesiai šviesiai pareiškė Viliui negalįs 
tuo patikėti. Tai tartum koksai vudū*, tada pasakė Džonis Pombertonas ir 
susijuokė. Vilis tik sėdėjo ir klausėsi, nuduodamas mandagų domesį, ir po 
sekundės ar dviejų seniokas palingavęs galvą išėjo. 

Sėdėdamas savo kontoroje ir žvelgdamas į garažą, nejaukiai tylų per tą 
vangų laikotarpį, kuris kiekvienais metais stodavo prieškalėdinėmis savaitė- 
mis, Vilis pagalvojo (jau ne pirmąsyk), kad žmonės patikėtų bet kuo, jeigu 
savo akimis išvystų tai nutinkant. Juk iš esmės čia nebuvo nieko antgamtiš- 
ka, nenormalaus; kas dėjosi, paprasčiausiai dėjosi ir tiek. 

Džimis Saiksas: Stebuklingai. 

Dženkinsas: Jis meluoja, bet trauk mane velniai, jeigu aš žinau, kodėl. 

Vilis atidarė rašomojo stalo stalčių, įspausdamas savo pilvą ir susirado 
1978-ųjų metų užrašų knygelę. Pasklaidęs ją susirado savo paties pake- 
verzotą įrašą: Kaningemas, šachmatų turnyras. Filės “Šeratone", gruod. 11- 
13, 

Jisai susijungė su informacija, gavo viešbučio numerį ir paskambino ten. 
Nepernelyg nustebo pajutęs, kad jo širdis ėmė greičiau plakti, kai pasigirdo 
šaukiamieji signalai ir atsiliepė viešbučio kontoros klerkas. 

Stebuklingai. 

- Filadelfijos “Šeratonas"* klauso. 

- Sveiki, - pasakė Vilis. - Pas jus vyksta šachmatų turnyras, man re... 

- Taip, sere. Šiaurinių valstijų, - pertraukė jį klerkas. Iš balso atrodė gu- 
vus ir beveik nepakenčiamai jaunas. 


* Voodoo - negriški burtai, paplitę Vakarų Indijos salyne ir pagrįsti mistiniais 
ritualais. 

- Aš skambinu iš Libertivilio, Pensilvanijos, - pasakė Vilis. - Man regis, 
pas jus apsistojęs Libertivilio viduriniosios mokinys Amoldas Kaningemas. 
Jis vienas iš turnyro dalyvių. Norėčiau su juo pasikalbėti, jeigu yra savo nu- 
meryje. 

- Minutėlę, sere, tuoj pasižiūrėsiu. 

Klikt. Vilis gavo laukti. Atsilošė savo sukiojamajame krėsle ir taip sėdė- 
jo, regis, labai ilgai, nors raudona kontoros sieninio laikrodžio sekundinė ro- 
dyklė apsuko tik vieną ratą. Jo nebus numeryje, o jeigu bus, aš prarysiu sa- 
vo... 

- Alio? - suskambo jaunas, atsargiai smalsus ir neklystamai Kaningemo 
balsas. Viliui keistai jaktelėjo pilve, bet jo balse to nepasijuto; šitam buvo 
jau per senas. 

- Sveikas, Kaningemai, - tarė jis. - Darnelas. 

- Vilis? 

- Aha. 

- Koks reikalas, Vili? 

- Kaip tau sekasi, vaikine? 

- Vakar laimėjau, šiandien lygiosios. Sušiktai žaidžiau. Kažkaip negalė- 
jau susikaupti. Kas atsitiko? 

Taip, tai Kaningemas - be jokios abejonės. 

Vilis, kuris taip pat niekam neskambintų neturėdamas kokios nors istori- 
jos priedangai, kaip neišeitų be glaudžių gatvėn, sklandžiai pasakė: 

- Turi pieštuką, vaikine? 

- Zinoma. 

- Tenai Siaurinėje Plačiojoje yra autodetalių verslovė, “United Auto". 
Kaip manai, ar negalėtum nueiti pasižiūrėti, ką jie turi iš padangų? 

- Restauruotų? - paklausė Arnis. 

- Naujų. | 

- Žinoma, galiu užsukti. Rytoj nuo dvyliktos iki trečios aš laisvas. 

- Tuomet puiku. Paklausk Rojaus Mastangeros ir paminėk mano pavardę. 

- Pakartok paraidžiui. 

Vilis pakartojo pavardę paraidžiui. 

- Viskas? 

- Aha... Neskaitant to, kad tikiuosi, jog tu gausi į skudurus. 

- Sunku pasakyti, - nusijuokė Kaningemas. Vilis atsisveikino ir padėjo 
ragelį. 

Tai buvo Kaningemas, be jokios abejonės. Kaningemas šiąnakt Filadel- 
fijoje, o Filadelfija mažne už trijų šimtų mylių nuo čia. 

Kam jis galėjo duoti atsarginius rakčiukus? 

Gilderių vaikiui. 

Žinoma! Tiktai Gilderių vaikis ligoninėje. 

Savo merginai. 

Bet ji neturi vairuotojo teisių ar netgi leidimo važinėti. Arnis taip sakė. 

Kam nors kitam. 

Nebuvo nieko kito. Kaningemas su niekuo nebendravo, išskyrus su pa- 
čiu Viliu, o Vilis, po šimts, puikiai žinojo, kad Kaningemas jam niekad ne- 
buvo davęs atsarginių rakčiukų. 

Stebuklingai. 

Sūdas. 

Vilis vėl atsilošė krėsle ir užsidegė dar vieną cigarą. Kai tasai įsiruseno 
ir dailiai nukirptas galiukas gulėjo peleninėje, pažvelgė į palubėn besiran- 
gančius dūmus ir darsyk viską pergalvojo. Niekas nesuėjo. Kaningemas Fi- 
lėje, išvažiavęs mokyklos autobusu, o jo automobilis dingęs. Džimis Saiksas 
matė jį pajudant iš bokso, bet nematė, kas vairavo. Na, ką gi visa tai reiškia? 
Į ką susieina? 

Pamažu jo mintys nukrypo kita vaga. Mąstė apie savo paties mokyklines 
dienas, kai turėjo pagrindinį vaidmenį vyresniaklasių spektaklyje. Jis vaidi- 
no dvasininką, privestą iki savižudybės aistros Sadei Tompson, merginai, 
kurios sielą rengėsi išgelbėti. Susilaukė gausiu žiūrovų salės aplodismentų. 
Tai buvo vienintelis jo šlovės mirksnis per visą mokyklos karjerą, neturėju- 
sią jokių sportinių ar akademinių pergalių, ir galbūt vienintelis šviesus jau- 
nystės prisiminimas - jo tėvas buvo girtuoklis, motina - darbo skruzdė, jo 
vienintelis brolis - vėjo pamušalas, savo šlovės mirksnį patyręs kažkur Vo- 
kietijoje, o vieninteliai aplodismentai jam - nesiliaujantis vokiečių patrankų 
gausmas. 

Jis mąstė apie savo vienintelę merginą, blyškią šviesiaplaukę Vandą 
Haskins, kurios balti skruostai buvo išmarginti strazdanų, kankinamai pa- 
gausėdavusių nuo rugpjūčio saulės. Jie mažne tikrai būtų susituokę - Vanda 
buvo viena iš keturių merginų, kurias Vilis Darnelas iš tikrųjų dulkino (čia 
jis nepriskaičiavo kekšių). Ji buvo tikrai vienintelė, kurią jis kada nors my- 
lėjo (žinoma, tariant, kad egzistuoja toksai dalykas - ir kaip antgamtiškais 
reiškiniais, apie kuriuos jis kartais girdėdavo, nebuvo matęs savo akimis, jis 
galėjo šituo abejoti, bet nenuneigti), bet jos tėvas tarnavo armijoje, ir Vanda 
buvo armietiškos padermės. Maždaug penkiolikos metų amžiaus, - gal ko- 
kius metus prieš tai, kai valdžios pusiausvyra mistiškai pasistūmėjo iš senų- 
Jų į jaunesniųjų rankas, - ji su savo šeima persikėlė į Vičitą, 1r tuo viskas už- 
sibaigė. 

Ji dažydavosi lūpas vienu tokiu pieštuku, ir tą seniai praėjusią 1934-ųjų 
vasarą Viliui Darnelui, kuris tebebuvo visai lieknas, šviesiaakis, ambicingas 
ir jaunas, jo skonis buvo nelyginant šviežių aviečių. Tasai skonis buvo toks, 
kad versdavo jo ranką vidury nakties nuklysti prie stačios ir kupinos energi- 
jos savo varpos šaknies... ir netgi prieš Vandai Haskins sutinkant, juodu šo- 
ko tą saldų ir ypatingą šokį Vilio Darnelo sapnuose. Juodu šoko jo siauroje 
vaikiškoje lovoje, kuri darėsi per trumpa Vilio augančioms kojoms. 

Ir dabar, mąstydamas apie šį šokį, Vilis liovėsi mąstęs 17 ėmė sapnuoti, 
o liovęsis sapnuoti, vėl ėmė šokti. 

Jis pabudo iš miego, kuris visąlaik nebuvo labai gilus, po kokių trijų va- 
landų; pabudo nuo sužlegėjusių aukštyn kylančių garažo durų, paskiau vir- 
šum jų užsidegė šviesa, - ne kokia nors fluorescencinė, bet plieskianti 200 
žvakių lemputė. 

Vilis skubiai atsistūmė su krėslu. Užkliudė batais kilimėlį po rašomuoju 
stalu (iškiliomis guminėmis raidėmis skersai jo buvo užrašyta BARDAHL), 

ir labiau nei kas nors kitas jį visai išbudino pradėjusios pėdas smaigstyti ada- 
tėlės. 

Kristina pamažu nuslinko per garažą linkui dvidešimtojo bokso ir įsmųu- 
ko vidun. | 

Vilis, netgi dabar vos tikėdamas, kad nemiega, stebėjo ją su savotišku 
abejingumu, kuris galbūt būdingas vien ką tik pabudusiems iš savo sapnų. 
Sėdėjo išsitiesęs prie rašomojo stalo, storas it kumpius rankas padėjęs ant 
nešvaraus, subraukinėto registracijos žurnalo ir stebėjo ją. 

Sykį, du variklis stipriai sugaudė. Iš šviesaus naujo išmetamojo vamz- 
džio išsiveržė mėlyni dūmai. 

Paskiau motoras užgeso. 

Vilis sėdėjo nejudėdamas. 

Jo kontoros durys buvo uždarytos, bet viduje stovėjo visados įjungtas vi- 
daus ryšio aparatas, jungiantis kontorą su ilgo nelyginant daržinė garažo te- 
ritorija. Tenai buvo tas pats aparatas, per kurį tada rugpjūtyje jis išgirdo Ka- 
ningemo - Repertono pirmojo kivirčo pradžią. Dabar jis išgirdo pastovų auš- 
tančio variklio metalo tiksėjimą. Nieko daugiau nesigirdėjo. 

Niekas neišlipo iš Kristinos, nes joje nebuvo kam iš jos išlipti. 

Jis atidėjo tokį dalyką į atvirą aplanką, nes niekad nieko iš tiesų nepaaiš- 
kinamo jam nebuvo nutikę... tačiau dabar galbūt kas nors tokio nutinka. 

Jis matė, kaip ji nuriedėjo betonu prie dvidešimtojo bokso, kaip už jos 
žlegėdamos automatinės durys atitvėrė šaltą gruodžio naktį. Ir ekspertai, vė- 
liau tiriantys šį atvejį, galėtų pasakyti: liudytojas užsnūdo, o paskiau ir užmi- 
go, jis tą pripažįsta, taip pat - kad sapnavo... ir tai, ką tvirtino matęs, neabe- 
jotinai buvo daugmaž to sapno tąsa, kažkoks išorinis dirgiklis sukėlė subjek- 
tyvią grandininę vaizduotės reakciją, orientuotą į sapną... | 

Taip, jie tai galėtų pasakyti, kaip ir Vilis galėtų susapnuoti, kad šoka su 
penkiolikmete Vanda Haskins... bet realybėje buvo blaivaus proto šešiasde- 
šimt vienerių metų vyriškis, jau seniai išmetęs iš galvos paskutines roman- 
tiškas mintis. 

Ir jis matė, kaip Kaningemo 58-ųjų “ Plimutas" tuščias slinko per garažą, 
kaip vairas savaime pasisuko automobiliui įsmunkant į savo įprastą vietą. Jis 
matė, kaip užgeso žibintai, girdėjo, kaip nutilo aštuonių cilindrų variklis. 

Jausdamasis keistai bekaulis, Vilis Darnelas atsistojo, kiek padvejojo, 
prisiartino prie kontoros durų, vėl padvejojo ir paskiau atidarė jas. Išėjo ga- 
ražan ir nupėdino įstrižai sustatytų automobilių eilių iki dvidešimtojo bokso. 
Paslaptingai nutildami, jam įkandin aidėjo Žingsniai. 

Sustojo prie puikaus raudonai balto dviejų tonų mašinos korpuso. Dažai 
buvo sodrūs, ryškūs, tobuli, nesugadinti nė mažiausio įbrėžimėlio ir rūdžių 
dėmelės. Stiklai buvo skaidrūs ir neįskilę, nepažymėti nė duobelės nuo atsi- 
tiktinai pralekiančio akmenėlio. 

Dabar vienintelį garsą tekėlė kapsintis nuo priekinio ir užpakalinio bufe- 
rių sniegas. ; 

Vilis palietė kapotą. Sis buvo šiltas. 

Jis pabandė atidaryti vairuotojo pusės dureles, ir tos laisvai atsidarė. Iš vi- 
daus padvelkė maloniu naujos odos, naujo plastiko, naujo chromo kvapu - 
išskyrus tai, kad po juo tartum tvyrojo kitas, nemalonesnis priekvapis. Atsi- 

duodantis žeme. Vilis giliai įkvėpė, tačiau nepajėgė nustatyti, koks tai per 
vienas. Kažkodėl mirksnį prisiminė susenusių ropių kvapą savo tėvo daržo- 
vių rūsyje ir suraukė nosį. 

Pasilenkė vidun. Degimo spynelėje rakčiukų nebuvo. Hodometras rodė 
52107,8. | 

Staiga tuščias degimo spynelės plyšys prietaisų panelyje savaime pasisu- 
ko pro atžymą AKUM. ĮJUNGTAS. Įkaitęs variklis iškart pagavo ir pasto- 
viai suburzgė, kupinas patenkintos aukštaoktaninės galios. 

Viliaus krūtinėje suspurdėjo širdis. Jam užėmė kvapą. Dusdamas ir 
triukšmingai gaudydamas orą, jis nuskubėjo atgal kontoron ir viename iš ra- 
šomojo stalo stalčių susirado atsarginį inhaliatorių. Jo alsavimas, plonas ir 
silpnas, skambėjo nelyginant žiemos vėjas po laukujėmis durimis. Veidas 
buvo pilkai vaškinis. Susigriebęs pirštais už nukarusios gerklės odos, nera- 
miai ją timptelėjo. 

Kristinos variklis vėl išsijungė. 

Dabar jokio garso, tik auštančio metalo tiksėjimas. 

Vilis susigrabaliojo inhaliatorių, įsistatė jį giliai sau į gerklę, nuspaudė 
mygtuką ir įkvėpė. Pamažėle pojūtis, kad jam ant krūtinės karutis, prikrau- 
tas šlakbetonio, išnyko. Jis atsidrėbė į sukamąjį krėslą ir su dėkingumu išgir- 
do normalų ir lauktą spyruoklių pasipriešinimą. Mirksniui užsidengė riebio- 
mis rankomis veidą. 

Nieko iš tiesų nepaaiškinamo... iki šiol. 

Jis matė tai. ; 

Niekas to automobilio nevairavo. Įvažiavo tuščias, ir kvapas iš jo lyg pū- 
vančių ropių. 

Ir netgi tada, nepaisant baimės, Vilio mintys ėmė suktis ir jis suskato 
mąstyti, kaip ištraukti naudos iš to, ką sužinojo. 


38 / Nutrūkstantųs ryšiai 


Misteri, noriu geltono "De Vilio" 
Ketverdurio, 
Padangom liuks, ratus chromuotus kur turi, 
Su vairo ir stabdžių 
Stiprintuvu 
Ir daugelio arklio jėgų, kad jis neštų keliu. 
Noriu dar radijo 
Ir TV, telefono. 
Su mažyte šnekėt juk turiu 
Iš vidaus jo salono. 0 
- Cakas Beris 


Sudegusio Badžio Repertono “Kamaro" likučius trečiadienį vėlai po pie- 
tų atrado parko eigulys. Į eiguvą paežerės pusėje paskambino viena sena 
moteriškė, kuri gyveno su savo vyru mažučiame Aper Skvantiko mieste- 

liūkštyje. Ją labai kamavo artritas, ir kartais negalėdavo miegoti. Praeitą 
naktį tarėsi mačiusi liepsnas netoli parko vartų. Kuriuo laiku? Ji spėjo, kad 
tai turėjo būti apie ketvirtį po dešimtos, nes žiūrėjo CBS kanalą - Antradie- 
nio Vakaro Kino Filmą, ir tas buvo tik įpusėjęs. 

Ketvirtadienį sudegusio automobilio fotografija pasirodė Libertivilio 
“Keystone": TRAGEDIJA SKVANTIK ARILSO VALSTYBINIAME PAR- 
KE. TREJETAS ŽUVO AUTOMOBILIO KATASTROFOJE. Buvo cituo- 
jamas šaltinis iš valstijos policijos, anot kurio “kaltas veikiausiai alkoholis“ 
- oficialus miglotas būdas pasakyti, kad automobilio nuolaužose buvo rasta 
šukės per pustuzinio butelių sulčių ir vyno mišinio, pardavinėjamo firminiu 
“Texas Driver“ pavadinimu. 

Žinia ypač stipriai sukrėtė Libertivilio vidurinę mokyklą; jauniems visad 
sunkiausia apsiprasti su savo pačių mirtingumo suvokimu. Ir galbūt sukrėti- 
mas buvo dar didesnis todėl, jog visa įvyko šventinių atostogų metu. 

> Arnis Kaningemas pasijautė baisiai prislėgtas ir išgąsdintas. Pirma Mū- 
čis; dabar Badis, Ričis Trelonis ir Bobis Stentonas. Bobis Stentonas, snarg- 
lius naujokėlis, apie kurį Arnis niekad nebuvo girdėjęs - ką vis dėlto šisai 
snarglius veikė su tokiais kaip Badis Repertonas ir Ričis Trelonis? Nejau jis 
nežinojo, kad tai tas pat kaip beginkliam įeiti į tigrų narvą? Jam kažkodėl 
buvo labai sunku sutikti su gandais skleidžiama versija, pagal kurią papras- 
čiausiai Badis su draugeliais gerokai prisisiurbė per krepšinio 525 iš- 
sirengė pasivažinėti ir toliau gerti, ir jiems blogai baigėsi. 

Vis jo neapleido J jausmas, kad kažkokiu būdu esąs į tai įsipainiojęs. 

Po barnio Li su juo nebesikalbėjo. Arnis jai neskambino - iš dalies dėl iš- 
didumo, iš dalies dėl gėdos, iš dalies todėl, kad norėjo, jog ji pirma jam pas- 
kambintų ir visa galėtų būti kaip buvę... anksčiau. 

Anksčiau ko? - kuždėjo jo mintys. Na, visų pirma iki to, kai ji mažne ne- 
numirė užspringus tavo automobilyje. Iki to, kai bandei B vaikiną, 
kuris išgelbėjo j jai gyvybę. 

Betgi ji reikalavo, kad jis parduotų Kristiną. O tatai paprasčiausiai neį- 
manoma... ar ne? Kaip jis galėjo tą padaryti, įdėjęs tiek daug laiko, pastan- 
gų, kraujo ir - taip, tai tiesa - netgi ašarų? 

Senos šnekos, jis nenorėjo apie tai galvoti. Pagaliau tą tartum begalinį 
ketvirtadienį nuaidėjo paskutinis skambutis, ir jis nuėjo - mažne nubėgo - į 
mokiniams skirtą parkavimo aikštelę ir nerte įnėrė Kristinon. 

Sėdėjo prie vairo giliai, trūkčiojamai alsuodamas 1r stebėjo, kaip pirmo- 
sios prasidedančios pūgos snaigės sukiojasi ir šoka ant ryškaus kapoto. Pa- 
sirausė kišenėje rakčiukų, išsitraukė juos ir užvedė Kristiną. Motoras užtik- 
rintai suburzgė, ir jis pajudėjo iš vietos, girdėdamas, kaip padangos gurgždi- 
na suplaktą sniegą. Vis dėlto reikės uždėti žiemines padangas, pagalvojo jis, 
bet iš teisybės Kristinai jų tartum nė nereikėjo. Ji sukibusi su keliu geriau ne- 
gu bet kuris kada nors jo vairuotas automobilis. 

Jis pagrabaliojo radijo rankenėlės ir įjungė WDIL. Šeba Vuli dainavo 
“Purpurinį žmogėdrą". Tai pagaliau jam sukėlė šypseną. 

Vien jau nuo to, kad sėdėjo prie Kristinos vairo, kontroliuodamas ją, vi- 
sa atrodė geriau. Visa atrodė įveikiama. Išgirsti, kad Repertonas, Trelonis ir 
mažasis šūdžius šitaip išėjo, savaime suprantama, buvo baisus sukrėtimas, ir 

po vasaros pabaigos bei šio rudens nuoskaudų tikriausiai pakankamai natū- 
ralu jam jausti šiokią tokią kaltę. Bet paprasčiausia tiesa ta, kad jis buvo Fi- 
lėje. Neturi su tuo nieko bendra; tai buvo neįmanoma. 

Apskritai, dėl visko jis jautėsi prislėgtas. Denis ligoninėje. Li elgiasi 
kvailai, dievaži, nejaugi jo automobilis užsiaugino rankas ir įgrūdo jai gerk- 
lėn tą hamburgerio kąsnį. Ir šiandien jis išstojo iš šachmatų klubo. 

Galbūt blogiausia visame tame buvo tai, kaip misteris Slousonas, peda- 
gogas konsultantas, išklausė jį, nė nesistengdamas įkalbėti, kad pakeistų sa- 
vo sprendimą. Arnis daug jam paistaliojo apie tai, kaip mažai šiomis dieno- 
mis turįs laiko ir kaip jam teksią šiek tiek apriboti savo veiklą, ir misteris 
Slousonas tik linktelėjo ir pasakė: gerai, Arni, mes būsime čia pat, 30-aja- 
me kambaryje, jeigu pakeistum savo nusistatymą. Misteris Slousonas žvel- 
gė į jį savo išblukusiomis akimis, kurias stori akinių stiklai atstumiančiai di- 
dino iki virtų kiaušinių dydžio, ir kažkas jose slypėjo - gal priekaištas? 

Gal ir taip. Bet vyriokas net nebandė įtikinti j jį, kad pasiliktų, štai kas. Jis 
turėjo bent pabandyti, nes Arnis buvo geriausias mokyklos šachmatininkas, 
ir Slousonas tą žinojo. Jeigu jis būtų bandęs, Arnis galbūt būtų persigalvo- 
jęs. Tiesą sakant, jis gi turėjo šiek tiek daugiau laiko, kai Kristina buvo... bu- 
vo... 

Ką? 

„na, vėl sutaisyta. Jeigu misteris Slousonas būtų pasakęs ką nors tokio 
kaip Ei, Arni, neskubėk taip, apmąstyk viską, mums tu tikrai būtum naudin- 
gas... jeigu misteris Slousonas būtų pasakęs ką nors.tokio, ką gi, galbūt jis 
būtų persigalvojęs. Tačiau tik ne Slousonas. Tiesiog “mes čia būsime 30-aja- 
me kambaryje, jeigu pakeistum savo nusistatymą" ir tala-la, tala-la, ple-ple- 
ple - kas per prakeiktas šūdžius, kaip ir visi kiti. Juk ne Arnio kaltė, kad Li- 
bertivilio vidurinioji buvo išeliminuota pusfinalyje; prieš tai jis laimėjo ke- 
turias partijas ir būtų laimėjęs finale, jeigu būtų turėjęs tokią galimybę. Tai 
tuodu du šūdžiai, Baris Kvolsonas ir Maikas Hiksas, per kuriuos jie pralai- 
mėjo; abu žaidė šachmatais, tartum laikę “Ruji Lopeso" debiutą kokiu nors 
nauju bealkoholiniu gėrimu ar kuo nors panašiu... 

Jis nuplėšė popieriuką ir foliją nuo kramtomosios gumos plokštelės, su- 
sikimšo ją burnon, suglamžė popierėlį į gniužulą ir taikliai įmetė šį maišelin 
šiukšlėms, kabanti nuo Kristinos peleninės. 

- Tiesiai šliundrikės subinėn, - sumurmėjo jis 1r išsišiepė. Šypsnys buvo 
kietas, bejausmis. O akys viršum jo neramiai lakstė į šalis, nepatikliai žvelg- 
damos į pasaulį, kupiną begalvių vairuotojų, kvailų pėsčiųjų ir visuotinio 
idiotizmo. 

Arnis be tikslo važinėjosi po Libertivilį, o jo mintys vis bėgo šia švelniai 
paranojiška ir aitriai raminančia linkme. Iš radijo be paliovos liejosi senos 
auksinės melodijos, ir šiandien, regis, visos buvo instrumentinės - “Maišti- 
ninkas“, “Pašėlęs savaitgalis“, “Telstar"*, Sendžio Nelsono džiungliškai 
skambantis “Paauglių ritmas“ ir Linko Vrėjaus “Grūmesys", šauniausias iš 
jų visų. Nugarą maudė, bet ne itin stipriai. Trumpai pūga sustiprėjo, virsda- 


* Pirmasis iš eksperimentinių nedidelio aukščio aktyvių Žemės palydovų, ame- 
rikiečių paleistas 1962 07 10. 

ma tamsiai pilku sniego debesiu. Jis įjungė priekinius žibintus, ir taip pat 
staiga, kaip prasidėjo, sniegas liovėsi, debesys praskydo, praleisdami toli- 
mos ir šaltai gražios vėlyvos popietės saulės spindulius. 

Jis važinėjosi. 

Pabudo iš savo minčių - o dabar mąstė apie tai, kad šiaip ar taip Reper- 
tonas galbūt susilaukė visiškai tinkamo galo - ir didžiai nustebo, kad jau be- 
maž ketvirtis šeštos ir sutemę. Iš kairės artėjo Džino picerija, tamsoje mirk- 
čiojo jos nedidelis žalias trilapis. Arnis sustojo prie šaligatvio ir išlipo iš ma- 
šinos. Buvo bežengiąs skersai gatvės, bet staiga sumojo, kad paliko rakčiu- 
kus Kristinos degimo spynelėje. 

Pasilenkė vidun jų paimti... ir staiga į jį trenkė kvapas - tas kvapas, apie 
kurį jam kalbėjo Li, kvapas, kurį jis neigė egzistavus. 

Dabar tartum atsirado, kai jis paliko automobilį - stiprus, bjaurus pūvan- 
čios mėsos dvokas, nuo kurio akys apsiašarojo, gerklę sugniaužė. Jisai su- 
griebė rakčiukus ir atsitiesė drebėdamas, žvelgdamas į Kristiną mažne su 
siaubu. 

Arni, buvo kvapas. Bjaurus puvėsiškas kvapas... Tu žinai, apie ką aš 
kalbu. 

Ne, neturiu nė menkiausio supratimo... išsigalvoji visokius nebūtus daly- 
kus. 

Bet jeigu išsigalvojo ji, tuomet išsigalvoja ir jis. Arnis staiga apsisuko ir 
nubėgo per gatvę į Džino piceriją, tartum jį vytųsi velnias. 


< 


Viduje jis užsisakė picą, kurios iš tikrųjų nenorėjo, išmainė keletą dole- 
rio ketvirtinių į dešimtcenčius ir įsmuko į telefono kabiną šalimais grojamo- 
j0 automato. 

Pirma paskambino į namus. Atsiliepė tėvas, keistai negyvu balsu - Arnis 
niekad anksčiau tokio jo nebuvo girdėjęs, ir dar labiau sunerimo. Tėvas kal- 
bėjo kaip misteris Slousonas. Šio ketvirtadienio popietė ir vakaras ėmė įgyti 
tamsiai raudonus košmaro atspalvius. Už stiklinių kabinos sienų mieguistai 
praplaukdavo pro šalį keisti veidai - nelyginant nepririšti balionai, ant kurių 
kažkas negrabiai nupaišė žmogiškus veidus. Dievas, besidarbuojantis Ma- 
giškuoju Zymekliu. 

Šūdžiai, be ryšio pagalvojo jis. Visi - šūdžių gauja. 

- Sveikas, tėti, - neužtikrintai pasakė. - Klausyk, aš... e, aš kažkaip pame- 
čiau laiko nuovoką. Atleisk. 

- Nieko, - atsakė Maiklas. Jo balsas skambėjo tarsi monotoniškas zurze- 
sys, ir Arnio nerimas išaugo iki kažko panašaus į baimę. - Kur tu esi, gara- 
že? 

- Ne... e, pas Džiną. Picerijoje. Tėti, tau viskas gerai? Tavo balsas kaž- 
koks keistas. 

- Man viskas gerai, - pasakė Maiklas. - Ką tik išgramdžiau šiukšlių kibi- 
ran tavo pietus, tavo motina viršuje vėl verkia, o tu vaišinies pica. Man vis- 
kas gerai. Džiaugiesi savo automobiliu, Arni? 

Arnio gerklė sujudėjo, bet iš jos neišsprūdo joks garsas. 

- Tėti, - galiausiai jis vargais negalais išspaudė. - Nemanau, kad tai labai 
teisinga. 

- Aš nemanau, kad man dar labai įdomu, ką tu laikai teisinga ar neteisin- 
ga, - pasakė Maiklas. - Galbūt iš pradžių turėjai tam tikrą pateisinimą dėl sa- 
vo elgesio. Bet per pastarąjį mėnesį ar maždaug tiek tu tapai kažkuo tokiu, 
kurio aš visiškai nesuprantu, ir vyksta kažkas, ką aš dar mažiau suprantu. 
Nesupranta ir tavo motina, bet ji tai jaučia ir labai kenčia. Zinau, iš dalies ji 
kaltina save, bet abejoju, ar tai nors kiek palengvina skausmą. 

- Tėti, aš tik pamečiau laiko nuovoką! - sušuko Arnis. - Nepūsk viso to 
reikalo! 

- Tu važinėjais? 

- Taip, bet... 

- Aš pastebiu, kad šitaip visados būna, kai tai atsitinka, - pasakė Maiklas. 
- Parvažiuosi šįvakar namo? | 

- Taip, anksti, - suvilgęs liežuviu lūpas, pažadėjo Arnis. - Tik noriu už- 
sukti į garažą. Turiu perduoti Viliui kai kurią informaciją, kurią prašė suži- 
noti, kai buvau Filėje... 

- Man neįdomu ir tai, atsiprašau, - pertraukė Maiklas. Jo balsas tebebu- 
vo mandagus. 

- O, - nupuolusiu tonu pratarė Arnis. Dabar jis buvo išsigandęs. Labai 1š- 
sigandęs, mažne drebėjo. 

- Arni? 

- Ką? - beveik sušnabždėjo Arnis. 

- Kas vis dėlto dedasi? 

- Nežinau, apie ką tu kalbi. 

- Klausyk. Tas detektyvas buvo užėjęs pas mane į kontorą. Buvo ir pas 
Reginą. Jis labai ją sujaudino. Nemanau, kad šito siekė, bet... 

- Kas šį sykį? - įniršęs paklausė Arnis. - Ko šįkart tam suskiui reikia? Aš 
jam... 
- Tu jam - ką? 

- Nieko. - Jis nurijo kažką panašaus į dulkių gumulą. - Kas šį sykį? 

- Repertonas, - atsakė tėvas. - Repertonas ir tie du kiti berniokai. O tu ką 
manei? Kad Brazilijos geopolitinė situacija? 

- Tai, kas įvyko Repertonui, buvo nelaimingas atsitikimas, - atrėmė Ar- 
nis. - Dėl Dievo, kodėl jis norėjo pasikalbėti su tavimi ir mama apie kažko- 
kį nelaimingą atsitikimą? 

- Nežinau, - Maiklas Kaningemas stabtelėjo. - O tu? 

- Iš kur man žinoti? - sušuko Arnis. - Aš buvau Filadelfijoje, iš kur man 
ką nors Žinoti apie tai? Aš žaidžiau šachmatais, o ne... ne... ne ką nors kita, 
- nepatogiai užbaigė jis. 

- Darsyk, - tarė Maiklas Kaningemas. - Ar kas nors negerai, Ani? 

Jis pagalvojo apie kvapą - stiprų puvėsišką dvoką. Apie Li - dūstančią, 
besigraibstančią už gerklės, mėlynuojančią. Jis bandė padaužyti ją per nuga- 
rą, kadangi kaip tik tas daroma, kai kas nors užspringsta, nebuvo tokio da- 
lyko kaip Heimlicho spūsnis, kadangi jis dar nebuvo išrastas, ir be to, juk 
taip privalėjo baigtis, tik ne automobilyje... o šalia kelio... jo glėbyje... 

Jis užsimerkė - visas pasaulis tartum susiūbavo ir ėmė suktis, sukeldamas 
svaigulį. 

- Arni? | 

- Viskas gerai, - neatsimerkęs atsakė jis pro sukąstus dantis. - Tik dauge- 
lis žmonių mane užsisėdę, nes pagaliau turiu kažką nuosava ir viską nuvei- 
kiau pats vienas. 

- Gerai, - tarė tėvas, ir jo aštrus balsas darsyk labai priminė misterį Slou- 
soną. - Jeigu nori apie tai kalbėti, tai aš pasirengęs išklausyti. Visados buvau 
pasirengęs, nors gal taip aiškiai, kaip privalėčiau, nedaviau tau suprasti. Ne- 
pamiršk pabučiuoti motiną, kai parvažiuosi, Arni. 

- Taip, būtinai. Paklausyk, Mai... 

Klik. 

Jisai stovėjo kabinoje, bukai klausydamasis, nors jokio garso nebuvo gir- 
dėti. Netgi signalų, na ir kvaila... suknista... telefono kabina. 

Panardino ranką kišenėn ir pažėrė smulkiuosius ant metalinės lentynėlės 
po telefonu, kad galėtų juos matyti. Paėmė dešimtcentį, vos neišleido jo iš 
pirštų, galiausiai įkišo į plyšį. Jautėsi nesveikas, perkaitęs. Jautėsi lyg labai 
sumaniai atstumtas. 

Iš atminties jisai surinko Li numerį. 

Atsiliepė misis Kebot ir iškart atpažino jo balsą. Kaipmat jos malonus ir 
gana seksualus ateik-čionai-žavusis-pašalieti telefoninis tonas tapo griežtas. 
Arnis turėjęs savo paskutinį šansą su ja, bylojo tasai tonas, ir jo neišnau- 
dojo. 

- Ji nenori kalbėtis su tavimi nei matyti tavęs, - pasakė ji. 

- Misis Kebot, prašau, jeigu tik aš galėčiau... 

- Manau, tu jau pakankamai padarei, - šaltai atsakė misis Kebot. - Aną 
vakarą ji sugrįžo verkdama ir nuo tada be paliovos verkia. Ji patyrė tam tik- 
rą... išgyvenimą su tavimi tą praeitą sykį, kai buvote drauge išvažiavę, ir aš 
tik meldžiu Dievą, kad nebūtų tai, apie ką galvoju. Aš... 

Arniui viduje sukunkuliavo isteriškas juokas. Li mažne numirė, užsprin- 
gusi hamburgeriu, o jos motina bijosi, kad Arnis nebūtų bandęs išprievar- 
tauti. 

- Misis Kebot, aš turiu su ja pasikalbėti. 

- Tikriausiai nieko nebus. 

Jis pabandė dar ką nors sugalvoti, kas padėtų jam prasmukti pro vartus 
saugantį drakoną. Siek tiek pasijautė kaip “Fullier Brush" komivojažierius, 
besistengiantis pasimatyti su namų šeimininke. Iš jo būtų prastas komivoja- 
žierius. Vėl pasigirs tasai kietas klik, ir vėl stos spengianti tyla. 

Paskiau jis išgirdo, kaip telefono ragelis perėjo į kitas rankas. Misis Ke- 
bot kažką greitai užprotestavo, Li atsikirto; jis neišgirdo jų žodžių, nes bal- 
sai buvo pernelyg prislopinti. Paskiau suskambo Li balsas: 

- Ami? 

- Sveika, - tarė jis. - Aš tik norėjau tau paskambinti ir pasakyti, kad gai- 
liuosi dėl... 

- Taip, - pasakė Li, - žinau ir priimu tavo atsiprašymą, Armni. Bet aš ne- 
noriu... negaliu daugiau su tavimi niekur išeidinėti. Kol dalykai nepasikeis. 

„- Prašyk mane ko nors lengvesnio, - sukuždėjo jis. 

- Tai visa, ką aš... - Jos balsas paaštrėjo ir kiek nutolo nuo telefono. - Ma- 
ma, nekliudyk man! - Jos motina kažką nepatenkinta suniurnėjo, sekė pau- 
zė, O paskiau vėl suskambo Li balsas, labai tylus. - Tai visa, ką aš galiu pa- 
sakyti, Ani. Zinau, kaip trenktai tai skamba, bet aš vis tiek manau, kad ta- 
vo mašina bandė mane aną vakarą nužudyti. Aš nežinau, kaip kas nors tokio 
gali būti, bet kad ir kiek svarstau, man vis regis, kad šitaip ir buvo. Zinau, 
kad šitaip ir buvo. Ji tave užvaldžius, tiesa? 

- Li, atleisk man už mano prancūzišką šneką, tačiau tatai sukruštai kvaila. 
Juk tai mašina! Gali ištart paraidžiui? M-A-S-I-N-A, mašina! Nėra nieko... 

- Taip, - pasakė ji, ir dabar jos balsas virptelėjo - atrodė, tuoj tuoj pra- 
virks. - Ji tave užvaldžius, ir manau, kad niekas tavęs neišvaduos, išskyrus 
tave patį. 

Staiga jo nugara prabudo ir ėmė pulsuoti, siųsdama nepakeliamą skaus- 
mą, kuris vis stiprėdamas tartum aidu atsimušė galvoje. 

- Ar ne čia tiesa, Arni? 

Jis nieko neatsakė, negalėjo atsakyti. 

- Atsikratyk ja, - pasakė Li. - Prašau tavęs. Skaičiau šįryt laikraštyje apie 
tą Repertoną ir... 

- Ką tai turi su kuo nors bendra? - sušvogždė Arnis. Ir antrąsyk šįvakar 
pakartojo: - Tai buvo nelaimingas atsitikimas. 

- Aš nežinau, kas tai buvo. Galbūt nenoriu Žinoti. Bet aš jau ne dėl mūsų 
susirūpinusi, o dėl tavęs, Arni. Aš bijausi dėl tavęs. Tu turėtum... ne, tu pri- 
valai atsikratyti ja. 

Arnis sukuždėjo: 

- Tik pasakyk, kad tu manęs nemesi, Li. Gerai? 

Dabar ji buvo netgi dar arčiau ašarų, o gal jos jau jai riedėjo? 

- Pažadėk man, Arni. Privalai man pažadėti ir tada turėsi tesėti žodį. Tuo- 
met mes... mes galėsime matytis. Pažadėk man, kad atsikratysi ta mašina. 
Tik tiek noriu 1š tavęs, nieko daugiau. 

Jis užsimerkė ir išvydo Li, einančią namo iš mokyklos. Ir kvartalu tolė- 
liau, laisva eiga dirbančiu motoru, prie šaligatvio stovėjo Kristina. Laukė 
jos. 

Tartum išvydęs velnią tamsiame kambaryje, jis skubiai atsimerkė. 

- Aš negaliu to padaryti, - pasakė. 

- Tuomet neturime apie ką kalbėti, ar ne? 

- Taip! Taip, turime. Mes... 

- Ne. Sudie, Arni. Matysimės mokykloje. 

- Li, palauk! 

Klik. Mirtina ištisinė tyla. 

Mirksnį jį apėmė mažne totalinis įniršis. Staiga užėjo baisus noras įsukti 
juodą telefono ragelį nelyginant argentinietišką bolas*, aplink galvą išdau- 
Žyti tos prakeiktos kankinimų kameros - telefono kabinos - stiklus. Visi jie 
paliko jį! Ziurkės, sprunkančios iš skęstančio laivo. 

Turi būti pasirengęs sau padėti, nes niekas kitas nepadės. 


* Ginklas, kurį sudaro ilga virvė su sunkiais rutuliais gale, mėtomas norint pa- 
gauti ir supančioti galvijus (isp.). 

Mėšlas! Visi jie žiurkės, sprunkančios iš skęstančio laivo. Nė vienas ne- 
panoro su manimi pasilikti. Nei tasai šūdžius Slousonas su savo storais ra- 
ginių rėmų akiniais ir keistomis it kietai išvirti kiaušiniai akimis - nei jo pa- 
ties sušiktas tėtušis toksai pakištas po sijonu jog turėtų nuskusti tą šepšę ku- 
rią yra vedęs ir liepti jai liautis nei toji pigi kalytė savo prašmatniuose na- 
muose susispaudusi kojas nes jai turbūt mėnesinės ir štai kodėl ji paspringo 
tuo prakeiktu hamburgeriu nei tie šūdžiai su savo prakeiktais prabangiais 
automobiliais ir bagažinėmis pilnomis golfo lazdų o dar tie prakeikti parei- 
gūnai norėčiau suraityti juos ant varstoto tuomet jais pažaisčiau golfą nors 
apsišik surasiu tinkamą skyle kūrion pasiųsti tuos baltus rutuliukus bet kai 
iš čia išeisiu niekas man nebenurodinės ką daryti viskas bus pagal mane pa- 
gal mane mane mane mane mane MANE... 

Staiga Arnis atsipeikėjo - išsigandęs, išplėstomis akimis, sunkiai alsuoda- 
mas. Kas jam dedasi? Mirksnį jis buvo tartum kažkas kitas, kažkas beprotiš- 
kai griežiąs dantį ant visos Žmonijos... 

Ne, ne šiaip kažkas. O Lebėjus. 

Ne! Tai visai netiesa! 

Li balsas: Ar ne čia tiesa, Arni? 

Staiga kažkas labai panašaus į viziją iškilo jo pavargusiame, sujauktame 
prote. Išgirdo dvasininko balsą: Arnoldai, ar imi šią moterį už savo mylimą... 

Bet tai nebuvo bažnyčioje, o naudotų automobilių aikštelėje, aplinkui, 
kedenamos stiproko vėjelio, plazdeno įvairiaspalvės plastikinės gairelės. 
Sustatytos sulankstomos kėdės. Tai buvo Vilio Darnelo aikštelė, ir Vilis kaip 
pajaunys stovėjo greta. Salia jo nebuvo jokios merginos. Spindinti pavasario 
saulėje, gretas tovėjo Kristina, ir netgi jos balti padangų šonai tarytum švies- 
te švietė. 

Ir jo tėvo balsas: 4r kas nors vyksta? 

Pamokslininko balsas: Kas atiduoda šią moterį šiam vyrui? 

Nuo vienos iš sulankstomų kėdžių atsistojo Rolandas D. Lebėjus - nely- 
ginant laivo griaučių pirmagalys iš Hado. Jis šypsojosi, ir pirmąsyk Amnis iš- 
vydo, kas sėdėjo aplinkui: Badis Repertonas, Ričis Trelonis, Mūčis Velčas. 
Ričis Trelonis buvo pajuodęs ir suanglėjęs, didžiuma jo plaukų nudegę. 
Kraujas nuvarvėjęs Badžio Repertono smakmu ir sukrešėjęs ant jo marškinių 
nelyginant šlykštūs vėmalai. Bet prasčiausiai atrodė Mūčis Velčas; jis buvo 
praplėštas it skalbinių maišas. Jie šypsojosi. Visi jie šypsojosi. 

Aš, sukvarkė Rolandas D. Lebėjus. Jis išsišiepė, ir liežuvis, išterliotas ka- 
pinių žeme, nukaro iš dvokiančios jo burnos angos. Aš ją atiduodu jam, ir jis 
turi pakvitavimą tam įrodyti. Jinai visa priklauso jam. Toji kalė užtikrinta... 
Ir ji visa priklauso jam. 


< 


Arnis susigriebė vaitojąs telefono kabinoje, spausdamas prie krūtinės ra- 
gelį. Su didžiulėmis pastangomis išsiveržė iš svaigulio - vizijos ar kas dar tai 
buvo - ir suėmė save į rankas. 

Sįsyk, kai siekė smulkiųjų nuo lentynėlės, pusę jų išbarstė ant grindų. 
Įmetė plyšin monetą ir ilgai sklaidė telefonų knygą, ko! surado ligoninės nu- 
merį. Denis bus tenai, visados buvo. Denis jo nenuvils. Denis jam padės. 

Atsiliepė mergina prie komutatoriaus, ir Arnis tarė: 

- Prašyčiau sujungti su du šimtai keturiasdešimta palata. 

Ryšys užsimezgė. Telefonas ėmė skambėti. Skambėjo... skambėjo... 
skambėjo. Kai jis jau buvo bepadedąs ragelį, atsiliepė guvus moteriškas bal- 
sąs: 

- Antras aukštas, C korpusas, su kuo norite susisiekti? 

- Su Gilderiu, - pasakė Arnis. - Deniu Gilderiu. 

- Misteris Gilderis šiuo metu gydomojoje mankštoje, - atsakė moteriškas 
balsas. - Galėsite jį rasti aštuntą. 

Arnis jau rengėsi pasakyti, kad tai svarbu - labai svarbu, - bet staiga jį pa- 
gavo noras ištrūkti iš telefono kabinos. Klaustrofobija it milžino ranka sus- 
lėgė jam krūtinę. Užuodė savo paties prakaitą. Kvapas buvo gaižus, aitrus. 

- Sere? 

- Aha, gerai, aš dar paskambinsiu, - pasakė Arnis. Nutraukęs ryšį, jis 
mažne galvotrūkčiais metėsi iš kabinos, palikdamas smulkiuosius, išmėtytus 
ant lentynėlės ir ant grindų. Keletas žmonių, vangiai susidomėję, apsisuko 
pažvelgti į jį, paskiau vėl nusigręžė prie savo valgio. 

- Pica gatava, - pasakė patarnautojas už prekystalio. 

Arnis dirstelėjo į sieninį laikrodį ir išvydo, kad išbuvo kabinoje dvide- 
šimt minučių. Visas jo veidas buvo išpiltas prakaito. Pažastys drėgnos it 
džiunglės. Kojos drebėjo - atrodė, šlaunų raumenys paprasčiausiai neatlai- 
kys, ir jis išsities ant grindų. 

Susimokėjo už picą, mažne išmesdamas iš rankų piniginę, kai kimšosi 
jon tris dolerius grąžos. 

- Ar gerai jaučiatės? - paklausė patarnautojas. - Atrodote kiek pablyškęs. 

- Viskas gerai, - atsakė Arnis. Rodės, tuoj tuoj susivems. Jisai sugriebė 
picą baltoje dėželėje su įspaustu skersai dangčio žodžiu DZINO rr išlėkė į 
giedros nakties šaltį. Paskutinius debesis išblaškė vėjas, ir žvaigždės mirgė- 
jo 1t deimančiukai. Jis kiek pastovėjo ant šaligatvio, iš pradžių žvelgdamas į 
žvaigždes, o paskiau - į Kristiną, stovinčią kitoje gatvės pusėje ir ištikimai 
laukiančią. 

Ji niekad nesiginčys ar skųsis, pagalvojo Arnis. Niekad nieko nereika- 
laus. Bet kada gali jon įeiti ir ilsėtis ant jos minkštų apmušalų, ilsėtis jos ši- 
lumoje. Ji niekad neatsakys. Ji... ji... 

Ji mylėjo jį. 

Taip, jis jautė, kad tai tiesa. Kaip ir kartais jausdavo, kad Lebėjus niekam 
kitam nebūtų jos pardavęs, nei už du šimtus penkiasdešimt, nei už du tūks- 
tančius. Ji stovėjo ten 1r laukė tinkamo pirkėjo. Tokio, kuris... 

Tokio, kuris ją mylėtų vien tik dėl jos pačios, sukuždėjo tasai vidinis bal- 
sas. 

Taip. Kaip tik tai; tikrai tai. 

Arnis stovėjo, pamiršęs savo rankose taukuotą dėželę su pica, nuo kurios 
tingiai kilo baltas garas. 

Zvelgė į Kristiną, ir jį pagavo toks trikdantis jausmų sūkurys, jog tartum 
visame kūne būtų siautęs ciklonas, pertvarkydamas viską, ko paprasčiausiai 
nesugriovė. O, jis mylėjo ją ir nemėgo, nekentė jos, brangino ją, jam reikė- 
jo jos ir reikėjo nuo jos pabėgti, ji buvo jo, 1r jis buvo jos, ir 

(17 dabar skelbiu jus vyru ir Žmona sujungtus ir sutvirtintus nuo šios die- 
nos visiems laikams, kol mirtis išskirs) 

Bet blogiausia už viską buvo siaubas, baisus maudžiantis siaubas, suvo- 
kimas, kad... kad... 

(kaip tu tą naktį susižalojai nugarą, Arni? po to, kai Repertonas - velio- 
nis Klarensas “Badis"? Repertonas - ir jo draugeliai ją nusiaubė? kaip tu taip 
susižalojai nugarą, jog dabar turi visąlaik nešioti tą dvokiantį korsetą? kaip 
tu susižalojai nugarą?) 

Atsakymas iškilo jam mintyse - ir Arnis puolė bėgti, stengdamasis nus- 
lopinti tą suvokimą, pasiekti Kristiną anksčiau nei visas dalykas paaiškės ir 
jis išeis iš proto. 

Jis bėgo prie Kristinos, stengdamasis pabėgti nuo savo susipainiojusių 
jausmų ir baisaus ryškėjančio suvokimo; jis bėgo prie jos kaip narkomanas 
bėga prie savo švirkšto, kai visas taip kratosi ir dreba, jog nebepajėgia gal- 
voti apie nieką kita kaip tik apie palengvėjimą; jis bėgo kaip bėga prakeik- 
tieji link savo paskirtosios lemties; bėgo kaip jaunikis bėga ten, kur stovi ir 
jo laukia jaunoji. 

Jis bėgo, kadangi Kristinos viduje niekas iš tų dalykų nebeturėjo reikš- 
mės - nei jo motina, nei tėvas, nei Li, nei Denis ar nei tai, ką jis padarė savo 
nugarai tą naktį, kai visi buvo išėję, tą naktį, kai jis parsivežė savo beveik vi- 
siškai suniokotą “Plimutą" iš oro uosto pas Darnelą, ir po to, kai nieko tenai 
nebebuvo, jis nustatė Kristinos transmisiją į neutralią padėtį ir stūmė ją, stū- 
mė, kol ta pradėjo riedėti savo subliuškusiomis padangomis, stūmė, kol ta 
atsidūrė lauke už durų, ir jis girdėjo lapkričio vėją šaižiai raudant aplinkui 
sudaužytus automobilius ir apleistus kėbulus su jų suskeldėjusiais stiklais ir 
susprogusiais benzino bakais; stūmė ją, ir prakaitas upeliais srūvo nuo jo, o 
širdis krūtinėje dunksėjo it pabėgęs žirgas ir nugara meldė pasigailėti; stūmė 
ją, o jo kūnas vis ręžėsi ir ręžėsi, tartum siekdamas kažkokio pragariško tiks- 
lo; stūmė ją, o viduje hodometras sukosi pamažu atgal, ir už kokių penkias- 
dešimties pėdų nuo durų jo nugara pradėjo iš tikrųjų tvinkčioti, o jis vis stū- 
mė ir stūmė, ir tada jo nugara ėmė priešintis, o jis vis tiek stūmė, versdamas 
automobilį judėti subliuškusiomis, supjaustytomis padangomis, rankos jam 
nutirpo, nugara priešinosi, priešinosi. Ir tada... 

Jis pribėgo prie Kristinos ir įpuolė vidun, krūpčiodamas I 1f gaudydamas 
kvapą. Pica nukrito ant grindų. Jis pakėlė ją ir padėjo ant sėdynės, jausda- 
mas kaip ramybė nelyginant skausmą maldantis balzamas užlieja jį. Palietė 
vairą, nuslydo rankomis žemyn žaviu išlinkiu. Nusimovė vieną pirštinę ir 
pasirausė kišenėje rakčiukų. Lebėjaus rakčiukų. 

Jis vis dar prisiminė, kas nutiko tą naktį, bet dabar tai nebeatrodė siaubin- 
ga; dabar, sėdint prie Kristinos vairo, atrodė veikiau nuostabu. 

Tai buvo stebuklas. 

Prisiminė, kaip staiga tapo lengviau stumti automobilį, nes padangos ma- 
giškai gijo, užsitraukdamos be jokio rando, o paskiau prisipūsdamos oro. Su- 
daužyti stiklai ėmė iš niekur vėl dėliotis išvien, kildami aukštyn su tyliu kris- 
taliniu krebždesiu. Įlinkiai lyginosi. 

Jis paprasčiausiai stūmė ją, kol pati galėjo važiuoti, o tada vairavo ją, su- 
kiodamasis tarp mašinų laužo eilių, kol hodometras prasisuko atgal pro tai, 

ką Repertonas ir jo draugeliai buvo padarę. Ir tada su Kristina vėl buvo 
tvarka. 

Kas čia tokio siaubinga? 

- Nieko, - pasakė kažkieno balsas. 

Arnis apsidairė. Gretimais keleivio vietoje sėdėjo Lebėjus, vilkintis juo- 
du dvieiliu kostiumu, baltais marškiniais su mėlynu kaklaraiščiu. Ant vieno 
švarko atlapo įstrižai kabojo medalių eilė - su tokia apranga jis buvo palai- 
dotas - Arnis žinojo, nors, tiesą sakant, nebuvo matęs. Tik Lebėjus atrodė 
jaunesnis ir tvirtesnis. Su tokiu žmogum nenorėtum prasidėti. 

- Užvesk ją, - paliepė Lebėjus. - Įjunk šildytuvą, ir pasivėžinsime. 

- Gerai, - atsakė Arnis ir pasuko rakčiuką. Kristina pajudėjo iš vietos, 
gurgždendama suvažinėtą sniegą. Tąnakt jisai stūmė ją, kol bemaž visa žala 
buvo atitaisyta. Ne, ne atitaisyta - paneigta. Paneigta - tinkamas Žodis tam, 
kas atsitiko. Ir paskiau jis vėl pastatė ją į dvidešimtąjį boksą, sau pačiam pa- 
likdamas padaryti visa kita. 

- Pasiklausykime muzikos, - šalia pasiūlė balsas. 

Arnis įjungė radiją. Daijonas dainavo “Dona, Primadona". 

- Tai valgysi picą, ką? - Balsas tartum kažkaip keitėsi. 

- Zinoma, - pasakė Arnis. - Norit gabalėlio? 

Zvilgsnis iš šono: 

- Aš niekad nuo nieko neatsisakau. 

Arnis viena ranka nudengė dėželę su pica ir atidalino gabalėlį. 

- Stai, pra... 

Akys jam išsiplėtė. Picos riekelė ėmė drebėti rankoje, nutįsę ilgos sūrio 
sruogos ėmė linguoti nelyginant sutraukyti voratinklio siūlai vėjyje. 

Lebėjaus greta nebebuvo. 

Ten sėdėjo jis. 

Jis, Arnis Kaningemas, maždaug penkiasdešimtmetis, ne toksai senas 
kaip Lebėjus tuomet, kai jis ir Denis pirmąsyk jį susitiko tą rugpjūčio dieną, 
ne toksai senas, bet artėjantis link to, draugai ir kaimynai, artėjantis link to. 
Jo senesnysis antrininkas vilkėjo kiek nugeltusiais trumparankoviais sporti- 
nukais ir purvinais tepaluotais džinsais. Akiniai buvo raginių rėmų, viena ie- 
nelė parišta virvele. Plaukai trumpai nukirpti ir retėjantys. Pilkos drumstos ir 
„krauju pasruvusios akys. Daugybė raukšlių apie suspaustas lūpas bylojo apie 
gaižią vienatvę. Kadangi šis kažkas - daiktas vaiduoklis, ar dar kas nors - 
buvo vienišas. 

Vienišas, neskaitant Kristinos. 

Sioji jo paties versija ir Rolandas D. Lebėjus galėjo būti sūnus ir tėvas: 
toks didelis buvo panašumas. | 

- Na, važiuosi? Ar tik spoksosi į mane? - tas kažkas paklausė ir staiga 
prieš apstulbusias Arnio akis ėmė senti. Pilki plaukai nubalo, sportinukai su- 
vilnijo'ir išskydo, kūnas po jais susisuko nuo amžiaus. Raukšlės nubėgo per 
veidą ir pagilėjo tartum išgraužtos rūgšties. Akys įdubo ir jų baltymai pa- 
gelto. Dabar tik nosis styrojo išsišovusi, ir tai buvo veidas kažkokio nusenu- 
sio maitvanagio, bet vis dėlto tai buvo jo veidas, o, vis dar jo. 

- Ar matai ką nors žalia? - sukvarkė šis septy... ne, aštuoniasdešimtmetis 
Arnis Kaningemas, o jo kūnas ant raudonos Kristinos sėdynės klaipėsi, su- 

kosi, vyto. - Ar matai ką nors žalia? Ar matai... - Balsas suvirpo, paaukštėjo 
ir perėjo į šaižų senatvišką diskantą, ir dabar jo oda pasidengė opomis ir 
gumbais, o už akinių stiklų akis užtraukė pieniškos kataraktos - tartum ant jų 
būtų nuleistos štoros. Sitai puvo jo paties akyse, ir kvapas buvo toks pat, ko- 
kį jis uodė Kristinoje anksčiau, kokį uodė Li, tik dabar buvo bjauresnis - 
stiprus, pritvinkęs dujų, gniaužiantis gerklę spartaus irimo dvokas, jo paties 
mirties dvokas, ir Arnis ėmė inkšti, o tuo metu per radiją Mažasis Ričardas 
uždainavo “Tutti Frutti"*, ir dabar to kažko plaukai pradėjo slinkti voratink- 
liniais baltais draiskalais, raktikauliai prasišovė pro ištemptą blizgančią odą 
viršum atsiknojusios apvalios sportinukų apykaklės, styrodami nelyginant 
groteskiški balti pieštukai. Lūpos traukėsi nuo paskutinių išlikusių dantų, ku- 
rie buvo išsiklaipę į visas puses lyg kokie antkapiniai akmenys. Tai buvo jis, 
jau miręs ir vis dėlto gyvas - gyvas kaip Kristina. 

- Ar matai ką nors žalia? - tas kažkas suvebleno. - Ar matai ką nors ža- 
lia? 

Arnis pratrūko klykti. 


39 / Vėl Dženkinsas 


Stulpeliais kelio braukias sparnas, 
Greta manęs draugai išbalę tvardos. 
Sako viens: “Lėčiau, ten šviesos, 
Pralėkt nebus mums niekur vietos". 

- Čarlis Rajanas 


Maždaug po valandos Arnis įsmuko į Darnelo garažą. Jo keleivis - jeigu 
iš tikrųjų būta keleivio - seniai buvo dingęs. Kvapas irgi buvo dingęs; be 
abejo, tai buvo tik iliuzija. Jeigu sukinėjies pakankamai ilgai tarp šūdžių, 
viskas pradeda smirdėti kaip šūdas. Ir, žinoma, jie tuo džiaugėsi. 

Vilis sėdėjo prie rašomojo stalo savo įstiklintoje kontoroje ir valgė su- 
muštinį su sūriu bei dešra. Jis tik kilstelėjo suglebusią ranką, bet neišėjo pa- 
sitikti. Arnis pyptelėjo ir įvažiavo į boksą. 

Visa buvo lyg koksai sapnas. Tik tiek. Kaip koksai beprotiškas sapnas. 
Paskambino į namus, paskambino Li, pabandė prisiskambinti Deniui, bet to- 
ji seselė jam pasakė, kad Denis gydomojoje mankštoje - lyg tris kartus būtų 
buvęs atstumtas savo bendraamžių akivaizdoje ar kas nors panašaus. Jis šiek 
tiek pervargęs. Bet kuris būtų pervargęs po visos tos šūdinos jaukasties, ko- 
kią jis išgyveno nuo rugpjūčio. Kas be ko, tai tik perspektyvos klausimas, 
tiesa? Visą savo gyvenimą žmonėms jis buvo vienoks, o dabar prasikala iš 
savo kiauto, tampa normalia kasdiene asmenybe su savo normaliais kasdie- 
niais rūpesčiais. Tad nieko nuostabaus, kad žmonės tuo piktinasi, nes kai kas 
nors keičiasi 


* Vaisiniai ledai (it.). 

(geresne ar prastesne, turtingesne ar skurdesne linkme) natūralu, kad 
žmonės tampa dėl to šiek tiek savotiški. Juk suknisama jų perspektyva. 

Li kalbėjo su juo taip, lyg laikytų pamišėliu, o tai grynų gryniausia nesą- 
monė. Jam teko patirti įtampą, žinoma, taip, tačiau įtampa - natūrali gyveni- 
mo dalis. Jeigu Mis Aukštai - Besinešanti -- Sepšelė - Ak - Tokia - Naivuolė 
Li Kebot mano kitaip, tai taps grandioziškai išdulkinta to visų laikų nepri- 
lygstamo prievartautojo - gyvenimo. Veikiausiai ji pabaigs tuo, kad rytais, 
1dant išsijudintų, vartos deksius, o vakarais, idant užmigtų - nembius ir liu- 
džius*. 

Ak, bet jis norėjo jos - netgi dabar, mąstydamas apie ją, jautė siprų, ne- 
išaiškinamą, neįvardijamą geidulį, kuris nelyginant šalto vėjo gūsis pagavo 
Jį Visą ir privertė įnirtingai sugniaužti rankomis Kristinos vairą. Noras buvo 
karštas - per stiprus, per gaivališkas, kad galėtum jį įvardyti. Pats per save 
buvo jėga. 

Bet dabar jau viskas gerai. Jis jautė, kad... perėjo paskutinį tiltą ar ką nors 
panašiai. 

Jis atsipeikėjo siauro privažiuojamojo keliuko viduryje už tolimiausiųjų 
Monrovilio prekybos centro parkavimo aikštelės pakraščių, o tai reiškė, kad 
buvo mažne pusiaukelėje į Kaliforniją. Išlipęs laukan ir pažvelgęs už maši- 
nos, išvydo sniego pusnyje pramušą, o Kristinos kapotą padengtą tirpstančiu 
sniegu. Matyt, jis nebesuvaldė mašinos, pračiuožė skersai parkavimo aikšte- 
lę (kuri netgi per patį kalėdinių pirkinių sezono įkarštį čia, tokiame tolima- 
me pakraštyje, laimė, buvo tuščia) ir trenkėsi į pūsnį. Velniškai pasisekė, 
kad jis nepadarė avarijos. Velniškai pasisekė. 

Kurį laiką jisai sėdėjo tenai, mašinoje, klausydamasis radijo ir pro prie- 
kinį stiklą žvelgdamas į danguje kybantį pusmėnulį. Bobis Helmsas uždai- 
navo “Skambalėlių roką" - sezono melodiją, anot didžėjų, ir jis šyptelėjo, pa- 
sijautęs geriau. Nepajėgė prisiminti, ką būtent regėjo (ar tarėsi regėjęs), ir, po 
teisybei, nenorėjo to prisiminti. Kad ir kas tai buvo, daugiau nebepasikartos. 
Jis buvo tuo tikras. Zmonės privedė iki to, jog jam ėmė vaidentis. Būtų la- 
bai sužavėti, jeigu tai žinotų... Bet jis nesuteiks jiems to malonumo. 

Viskas aplinkui susitvarkys. Pataisys savo santykius namuose - tiesą sa- 
senais gerais laikais. Ir vėl palenks į savo pusę Li. Nors ji i1r nemėgsta auto- 
mobilio, kad ir kokie keisti būtų jos motyvai - tegu! Galbūt jis netgi netru- 
kus nusipirks kitą automobilį ir pasakys jai, kad Kristiną pardavė. Jis galėtų 
laikyti Kristiną čia, nuomoti vietą. Jei Li nežinos, jai neskaudės. O Vilis? Tai 
bus jo paskutinis reisas dėl Vilio, šį, ateinantį, savaitgalį. Ta mėšliava jau 
šiek tiek per toli nuėjo. Tegul sau Vilis mano, kad jis viščiukas, jeigu taip 
nori. Kriminalinė atsakomybė už transportavimą nelicenzijuotų cigarečių ir 
alkoholio iš vienos valstijos į kitą ne taip jau puikiai atrodytų prie pareiški- 
mo į koledžą, ką? Federalinis kriminalas. Ne. Ne ypatingai. 

Jis nusijuokė. Iš tiesų pasijautė geriau. Apsivalęs sielą. Pakeliui į garažą, 
suvalgė picą, nors jau ir atšalusią. Buvo alkanas it vilkas. Jam pasirodė šiek 


* Zarg. stimuliuojančių ir raminamųjų vaistų - dekstrino, nembutalio 1r kvaliu- 
do - tablečių pavadinimai. 

tiek keista, kad stigo vieno gabalėlio, - iš teisybės, sukėlė jam šiokį tokį ne- 
rimą, - bet jis išvijo tai iš savo minčių. Veikiausiai suvalgė jį per tą keistą 
tuščią tarpą, o gal netgi išmetė pro langą. Uf, kaip pamėkliška. Daugiau ne- 
bebus tokios mėšliavos. Ir jis vėl nusijuokė, šįsyk jau truputėlį drąsiau. 

Dabar jis išlipo iš automobilio, užtrenkė dureles ir pasuko Vilio kontoros 
link, ketindamas sužinoti, kokių darbų šis turi jam šiam vakarui. Staiga jam 
toptelėjo, kad rytoj paskutinė diena mokykloje prieš Kalėdų atostogas, ir jo 
žingsniai pagyvėjo. 

Ir kaip tik tuo metu atsidarė šoninės durys - tos, kurios šalimais automo- 
bilinių vartų - ir vidun įžengė žmogus. Tai buvo Dženkinsas. Vėl. 

Išvydęs žiūrintį į jį Arnį, kilstelėjo ranką. 

- Sveikas, Ani. 

Vaikinas žvilgtelėjo Vilio pusėn. Tasai už stiklinės pertvaros truktelėjo 
pečiais ir toliau valgė savo sumuštinį. 

- Labas, - atsakė Arnis. - Kuo galiu jums padėti? 

- Na, aš nežinau, - nusišypsojo Dženkinsas, ir paskiau jo akys pro Amnį 
slystelėjo linkui Kristinos, vertindamos, ieškodamos apgadinimų. - Ar nori 
kuo nors man padėti? 

- Po šimts, ne itin, - prisipažino Arnis. Pajuto, kaip galvoje jam vėl ėmė 
tvinksėti įtūžis. 

Rudis Dženkinsas nusišypsojo, iš pažiūros neįsižeidęs. 

- Aš tik užsukau važiuodamas pro šalį. Kaip laikais? - Jis atkišo ranką. 
Arnis tik pažvelgė į ją. Nė kiek nesutrikęs, Dženkinsas nuėjo prie Kristinos 
ir ėmė ją apžiūrinėti. Suspaustomis iki baltumo lūpomis Arnis stebėjo jį. 
Kassyk, kai Dženkinsas padėdavo vieną iš savo rankų ant Kristinos, jį vėl 
užplūsdavo nauja pykčio banga. 

- Klausykit, gal jums reikėtų išsipirkti sezoninį bilietą ar ką nors pana- 
šaus, - pasakė Arnis. - Kaip į “Steelers" rungtynes. 

Dženkinsas atsisuko 1r klausiamai pažvelgė į jį. 

- Nieko, - paniuręs numojo Amnis. 

Dženkinsas toliau apžiūrinėjo mašiną. 

- Žinai, velniškai keista tai, kas nutiko Badžiui Repertonui ir dviem tiems 
kitiems berniokams. Ar tau neatrodo? 

Teužsikruša, pagalvojo Amis. Aš tuščiai nedinderiuosiu su tuo šūdžiumi. 

- Aš buvau Filadelfijoje, šachmatų turnyre. 

- Zinau, - pasakė Dženkinsas. 

- Jėzau! Juk jūs mane tikrinate! 

Dženkinsas sugrįžo prie Arnio. Dabar jo veide nebebuvo jokios šypse- 
nos. 

- Taip, teisybė, - pripažino jis. - Aš tave tikrinu. Trys berniokai, kurie, 
kaip manau, dalyvavo nusiaubiant tavo automobilį, dabar negyvi, taip pat ir 
ketvirtas, kuris, matyt, atsitiktinai kartu su jais važiavo antradienio naktį. Tai 
pernelyg didelis sutapimas. Mano akimis, pernelyg didelis. Tad tikrai - aš ta- 
ve tikrinu. 

Arnis išpūtė akis, nustebintas jo pykčio ir podraug dvejodamas. 

- Aš maniau, kad tai buvo nelaimingas atsitikimas... kad jie buvo prisigė- 
rę ir per greitai važiavo, ir... 

- Ten buvo dar vienas automobilis, - pasakė Dženkinsas. 

- Iš kur jūs tai žinote? 

- Vienas dalykas, sniege aptiktos protektorių vėžės. Deja, vėjas jas per- 
nelyg stipriai ištrynė, kad galėtume padaryti padorią fotografiją. Bėt vienas 
iš Skvantik Hilso valstybinio parko vartų barjerų buvo numuštas, ir mes ant 
jo aptikome raudonų dažų pėdsakus. Badžio “Kamaras"' buvo ne raudonas, 
o mėlynas. - Jis nužvelgė Arnį nuo galvos iki kojų. - Mes radome pėdsakus 
raudonų dažų, įsismelkusių į Mūčio Velčo odą, Arni. Ar supranti? Įsismel- 
kusių. Ar Žinai, kaip smarkiai automobilis turi trenktis į žmogų, kad dažai 
įsismelktų jam į odą? 

- Jums reiktų išeiti laukan ir pradėti skaičiuoti raudonus automobilius, - 
šaltai pasakė Amnis. - Dar nepasiekęs Baseino alėjos, priskaičiuosite iki dvi- 
dešimties, garantuoju. 

- Kurgi ne, - sutiko Dženkinsas. - Bet mes nusiuntėme paimtus pavyz- 
džius į FBI* laboratoriją Vašingtone, kur jie turi pavyzdžius visų atspalvių 
dažų, kada nors naudotų Detroite. Šiandien gavome atsakymą. Nori sužino- 
ti, koks jis? Spėsi? 

Arnio širdis dusliai sutukseno krūtinėje; podraug sutvinkčiojo ir smilki- 
niuose. 

- Kadangi jūs čia, spėčiau, kad tai Rudens Raudonis. Kristinos spalva. 

- Įteikite šiam Žmogui lėlę Kjupi, - nusiviepė Dženkinsas. Jis užsirūkė ci- 
garetę ir pro jos dūmus pažvelgė į Arnį. Nebevaidino .„geraširdiško nusiteiki- 
mo, jo žvilgsnis buvo kietas. 

Arnis su perdėta neviltimi susigriebė rankomis už galvos. 

- Rudens Raudonis. Puiku. Kristina - tai specialus užsakymas, bet juk 
Rudens Raudoniu nuo 1959-ųjų iki 1963-ųjų buvo dažomi “Fordai", o “Tan- 
derberdai'' ir “Ševrolė" tokio atspalvio buvo išleidžiami nuo 1962-ųjų iki 
1964-ųjų, ir šeštojo dešimtmečio viduryje galėdavai kai kada įsigyti ir 
“Ramblerį"', nudažytą Rudens Raudoniu. Aš jau pusę metų darbuojuos prie 
savojo 58-ųjų “Plimuto" ir turiu katalogus; prie seno automobilio negali 
dirbti be katalogų, antraip iš pat pradžių viską suknisi. Rudens Raudonis bu- 
vo populiari spalva. Aš tai Žinau. - Jis įdėmiai pažvelgė į Dženkinsą. - Ir jūs 
tai žinote. Tiesa? 

Dženkinsas nieko nepasakė, tik ir toliau stebėjo Arnį tuo įdėmiu, aštriu, 
trikdančiu žvilgsniu. Į Arnį niekas gyvenime dar taip nežiūrėjo, bet jis atpa- 
žino tą žvilgsnį. Ko gero, kiekvienas būtų atpažinęs. Tai buvo stipraus, nes- 
lepiamo įtarumo žvilgsnis. Išsigando jo. Prieš kelis mėnesius - netgi prieš 
kelias savaites - veikiausiai tik taip tasai būtų jį paveikęs. Bet dabar taip pat 
ir įsiutino. | 

- Jūs 1š tiesų mielas. Ką, velniai rautų, vis dėlto turite prieš mane, miste- 
ri Dženkinsai? Ko taip ant manęs užsisėdote? 

Dženkinsas nusijuokė ir plačiu pusračiu apėjo aplinkui. Garažas buvo vi- 
sai tuščias, išskyrus juodu čia ir Vilį savo kontoroje, baigiantį doroti sumuš- 
tinį, besilaižantį nuo rankų aliejų ir vis dar atidžiai juos stebintį. 


* Federal Bureau of Investigation - Federalinis Tyrimų Biuras (angl.). 

- Ką turiu prieš tave? - pakartojo Dženkinsas. - Kaip tau skamba, Arni, - 
tyčinė žmogžudystė? Ar tave kaip nors tai veikia? 

Arnis nustėro. 

- Nesijaudink, - pasakė Dženkinsas, vis tebevaikščiodamas. - Čia jokia 
įstabi policininkiška scena. Išsiversime be grasinimų pavažiuoti į miestą - Šį 
sykį miestas būtų Harisbergas*. Be arešto orderio. Puikiai sekasi mūsų he- 
rojui, Arnoldui Kaningemui. 

- Aš visai nesuprantu, apie ką jūs... 

- Tu... supranti... IR DAR KAIP! - užriko Dženkinsas, sustojęs prie di- 
džiulio geltono sunkvežimio karkaso - dar vieno Džonio Pombertono atsta- 
tomo savivarčio. Jis įbedė akis į Arnį. - Trys iš vaikinų, sudaužiusių automo- 
bili, negyvi. Rudens Raudonis aptiktas abiejų nusikaltimų vietose, tai leidžia 
mums manyti, kad transporto priemonė, kuria abiem atvejais naudojosi nu- 
sikaltėlis, bent iš dalies buvo nudažyta Rudens Raudoniu. Ir žiū! Pasirodo, 
kad tas automobilis, kurį tie vaikinai sutalžė, didžia dalimi buvo Rudens 
Raudonio. O tu stovi, taisaisi ant nosies akinius ir tvirtini man, jog nesupran- 
ti, apie ką aš kalbu. | 

- Aš buvau Filadelfijoje, kai tatai atsitiko, - ramiai pasakė Arnis. - Nejau 
nesuprantat? Visiškai nieko nesuprantat? 

- Vaikuti, - tarė Dženkinsas, nuspriegdamas šalin cigaretę, - čia ir blo- 
giausia dalis. Ji iš tiesų pašvinkus. 

- Arba jūs išeikite, arba mane suimkite, ar dar ką nors darykite, kadangi 
turiu atsižymėti ir pradėti darbą. | 

- Kol kas, - pasakė Dženkinsas, - galiu tik kalbėti. Pirmą sykį - kai buvo 
užmuštas Mūčis Velčas - tu neva buvai namie savo lovoje. 

- Žinau, gana skysta, - sutiko Arnis. - Patikėkit, jeigu būčiau žinojęs, kad 
šis mėšlas užkris man ant galvos, būčiau nusisamdęs slaugytoją, kuris pasė- 
dėtų prie mano lovos. 

- O, ne - šitai buvo įtikinama, - pasakė Dženkinsas. - Motina ir tėvas ne- 
turėjo pagrindo abejoti tavo žodžiais. Supratau tai, pasišnekėjęs su jais. Ir ali- 
bi - tikri alibi - labiau skylėti nei Gelbėjimo Armijos drabužiai. Kai jie pra- 
deda atrodyti kaip šarvai, tuomet man neramu. 

- Dievuliau brangus! - bemaž sušuko Arnis. - Juk tai buvo prakeiktos ša- 
chmatų varžybos! Aš jau ketveri metai kaip priklausau šachmatų klubui. 

- Iki šios dienos, - linktelėjo Dženkinsas, ir Arnis vėl nustėro. - O taip, aš 
kalbėjausi su klubo konsultantu. Herbertas Slousonas. Jisai sako, kad pirmus 
trejus metus tu nepraleidai nė vieno susirinkimo, į porą netgi atėjai sunkiai 
sirgdamas gripu. Buvai jo geriausias žaidėjas. O paskiau šiais metais retai 
lankydavaisi... 

- Turėjau darbo prie savo automobilio... taip pat įsitaisiau merginą... 

- Anot jo, tu praleidai pirmus tris turnyrus, ir jis gerokai nustebo, kai 1š- 
vydo tavo pavardę važiuojančiųjų į Siaurės valstijų varžybas sąraše. Jis ma- 
nė, kad tu praradai bet kokį domesį klubu. 

- Aš gi jums sakiau... 


* Pensilvanijos valstijos sostinė. 

- Taip, sakei. Buvai pernelyg užimtas. Automobiliai ir merginos - štai dėl 
ko vaikinai tampa pernelyg užimti. Bet tu atgavai domesį tik tam laikui, kad 
nuvažiuotum į Filę, o paskiau išsibrauki iš klubo. Štai kas man atrodo labai 
keista. 

- Nematau čia nieko tokio nepaprasta, - pasakė Arnis, bet jam pačiam 
balsas atrodė tolimas, beveik užgožtas ausyse griaudėjančio it bangų mūša 
kraujo. 

- Mėšlas. Atrodo, lyg būtum žinojęs, kad šitai atsitiks, ir pasirūpinai nep- 
ramušamu alibi. 

Griausmas galvoje netgi perėjo į pastovius, banguojančius mūšos tvinks- 
nius, kiekvieną tvinksnį lydėjo bukas skausmo dūris. Jam įsiskausta galva - 
kodėl šis baisus žmogus su skvarbiomis rudomis akimis nenueina sau? Nie- 
kas netiesa, ničniekas. Jis nieko iš anksto nepatvarkė, jokio alibi, nieko. Bu- 
vo tiek pat nustebęs kaip ir bet kuris kitas, kai perskaitė laikraštyje, kas nu- 
tiko. Zinoma, buvo nustebęs. Nieko keista nesideda, jeigu tai ne šio pamišė- 
lio paranoja, ir 

(vis dėlto, kaip tu susižalojai 2 Arni? Ir, beje, ar matai ką nors ža- 
lia? Ar matai) 

jis užsimerkė - mirksnį pasaulis taria iškrypo I iš savo orbitos - ir 24 
vesk ją. Įjunk šildytuvą, ir pasivėžinsime. Ir kai jau tuo užsiėmėme, prigrieb- 
kime tuos šūdžius, kurie suniokojo mūsų mašiną. Ištaškykim tuos pimpelius, 
vaikine, ką? Trenkim jiems, po šimts, taip, jog lavonų pjaustytojas miesto li- 
goninėje turėtų replėmis išplėšti iš jų griaučių dažų daleles. Ką tu pasaky- 
si? Surask radijuje kokią nors padorią muzikėlę ir važiuojam. Važ... 

Arnis pagrabinėjo ranka už savęs, palietė Kristiną, - jos kietą, vėsų, ram1- 
nantį paviršių, - ir visa vėl stojo savo vieton. Jis atsimerkė. 

- Iš teisybės, yra dar vienas dalykas, - pasakė Dženkinsas, - ir jis labai 
subjektyvus. Nieko, ką galėtum įtraukti į protokolą. Tu šįkart kitoks, Arni. 
Kažkoks kietesnis. Lyg mažne dvidešimčia metų būtum pasenęs. 

Arnis nusijuokė, ir jam palengvėjo išgirdus, kad juokas skamba visai na- 
tūraliai. 

- Misteri Dženkinsai, jums atsisukęs varžtelis. 

Dženkinsas nenusijuokė kartu su juo. 

- Aha, žinau. Visas tas dalykas susuktas - susuktas labiau nei bet koks ki- 
tas, kurį man yra tekę tirti per dešimtį detektyvo metų. Paskutinįjį kartą aš 
jaučiau, kad galiu tave pasiekti, Arni. Jaučiau, kad tu... aš nežinau koks. Pa- 
simetęs, nelaimingas, apgraibomis besistengiantis rasti išeitį. Dabar aš to vi- 
sai nejaučiu. Man toks jausmas lyg kalbuosi su visai kitu žmogumi. Ne itin 
simpatišku. 

- Jau pasikalbėjau su jumis, - staiga pasakė Arnis ir pajudėjo kontoros 
linkui. 

- Aš noriu sužinoti, kas nutiko, - šūktelėjo Dženkinsas jam įkandin. - Ir 
sužinosiu. Patikėk. | 

- Būkit malonus ir laikykitės atokiai nuo čia, - metė Arnis. - Jūs trenktas. 

Jis įėjo kontoron, uždarė paskui save duris ir pastebėjo, kad jo rankos vi- 
siškai nedreba. Kambarys buvo pritvinkęs cigaro, aiyvų aliejaus ir česnako 

kvapų. Netaręs nė žodžio pražygiavo pro Vilį, išsiėmė iš pintinėlės savo dar- 
bo laiko kortelę ir atsižymėjo ją: terkšt. Paskiau pažvelgė pro stiklinę sieną 
ir pamatė, kad Dženkinsas tebestovi ir žvelgia į Kristiną. Vilis tylėjo. Arnis 
girdėjo triukšmingą stambuolio alsavimą. Po poros minučių Dženkinsas pa- 
sišalino. 

- Kopas? - pratarė Vilis ir ilgai atsiriaugėjo. Garsas buvo nelyginant 
grandininio pjūklo. 

- Aha. 

- Dėl Repertono? 

- Aha. Jis mano, kad aš turiu su tuo kažką bendra. 

- Netgi, nors tu buvai Filėje? 

Arnis palingavo galvą. 

- Jam, regis, tai nė nerūpi. 

Tuomet jisai sumanus kopas, pagalvojo Vilis. Supranta, kad su faktais 
kažkas ne taip, ir intuicija jam kužda, kad esama kai ko daugiau ne taip, tad 
jis pažengė kur kas toliau negu tai būtų padaręs bet kuris juo dėtas kopas, bet 
kad ir milijonus metų tyrinėtų, vis vien neprisikas iki tiesos. Prisiminė tuš- 
čią automobilį, savaime, lyg kažkokį vaikišką prisukamąjį žaisliuką įvažiuo- 
jantį į dvidešimtąjį boksą. Tuščią uždegimo spynelės plyšį pasisukant į UŽV 
padėtį. Motorą užriaumojant tartum perspėjančiu urzgesiu ir tuoj pat vėl už- 
gestant. 

Ir galvodamas apie visus tuos dalykus Vilis nedrįso pažvelgti Arniui į 
veidą, nors bemaž visą gyvenimą buvo pratęs apsimetinėti. 

- Nenoriu pasiųsti tave į Olbenį, jeigu esi sekamas kopų. 

- Man nesvarbu, pasiųsite mane į Olbenį ar nepasiųsite, bet jums nėra ko 
rūpintis dėl pavojaus. Jis vienintelis kopas, su kuriuo mačiausi, ir yra kuok- 
telėjęs. Domisi tik dviem atvejais, kuriais buvo partrenkti žmonės ir vairuo- 
tojas pabėgo. 

Dabar Vilio ir Arnio akys susitiko: Arnio - pilkos ir tolimos, Vilio - išb- 
lukusios, nejokios spalvos, šiek tiek pageltusiomis ragenomis; tai buvo akys 
seno katino, regėjusio daugybę išdarinėtų pelių. 

- Jisai susidomėjęs tavimi, - pasakė Vilis. - Verčiau pasiųsiu Džimį. 

- Jums patinka, kaip Džimis vairuoja mašiną, ką? 

Mirksnį Vilis nužvelgė Arnį, paskiau atsiduso. 

- Gerai, - tarė. - Bet jeigu pamatysi tą kopą, sugrįžk. Ir jeigu tave nutvers 
su krepšiu, tai tavo krepšys, Kaningemai. Supranti, tavo? 

- Taip, - linktelėjo Arnis. - Ar turite man šįvakar kokio nors darbo? 

- Keturiasdešimt devintajame stovi 77-ųjų “Bjuikas". Paveržk starterio 
motoriuką. Patikrink selenoidą. Jeigu jis atrodys geras, irgi paveržk. 

Arnis linktelėjo ir apleido kontorą. Vilio akys nuslinko nuo jo tolstančios 
nugaros vėl prie Kristinos. Jam nebuvo jokio reikalo šią savaitę siųsti vaiki- 
ną į Olbenį, ir jis tai žinojo. Arnis taip pat žinojo, bet vis tiek stūmė šį rei- 
kalą priekin. Pasakė, kad važiuos, ir dabar rengėsi trūks plyš tą padaryti. Ir 
jeigu kas nors nutiktų, vaikinas atsilaikys. Vilis neabejojo tuo. Buvo metas, 
kai tikrai būtų to nesugebėjęs, bet tasai metas jau praėjęs. 

Jis viską girdėjo per vidaus ryšio aparatą. 

Dženkinsas buvo teisus. 

Vaikinas dabar kietesnis. 

Vilis vėl įsistebeilijo į vaikino 58-ųjų “Plimutą". Į Niujorką Arnis va- 
žiuos Vilio “Kraisleriu". Kol jo nebus, Vilis stebės Kristiną 1r pažiūrės, kas 
nutiks. |, 


40 / Arnį ištinka nemalonumai 


Sėdynės odos, ir visur blizgesys - 
Juk viskas iš chromo, net mano brūklys. 
Gali sau žiūrėt, 
Tik mašinos tu mano neliesk. 
- “The Beach Boys" 


Rudolfas Dženkinsas ir Rikas Merseris iš Pensilvanijos valstijos policijos 
detektyvų diviziono kitą popietę sėdėjo niūrioje, nusilupinėjusiais sienų da- 
žais kontorėlėje ir gėrė kavą. Lauke siautėjo neviltį varanti šlapdriba. 

- Esu beveik tikras, kad šitai bus šį savaitgalį, - pasakė Dženkinsas. - Pas- 
taruosius aštuonis mėnesius tas “Kraisleris" važiuodavo kas keturias penkias 
savaites. į 

- Tik suprask, tas išpampėlis Darnelas ir tavo kažkoks bizas dėl to vaiki- 
no - tai du skirtingi dalykai. 

- Man jie - vienas ir tas pats dalykas, - atsakė Dženkinsas. - Vaikinas 
kažką žino. Jeigu man pavyktų jį prispausti, galbūt išsiaiškinčiau, ką būtent. 

- Manai, jis turi bendrininką? Ką nors, kuris pasinaudojęs jo automobiliu 
užmušė tuos vaikinus, kai jis pats dalyvavo šachmatų turnyre? 

Dženkinsas papurtė galvą. | 

- Po šimts, vaikinas turi tik vieną gerą draugą, ir šis dabar ligoninėje. Aš 
nežinau, ką manau, bet su tuo susijus mašina... ir jis taip pat susijęs. 

Dženkinsas padėjo ant stalo kavos puodelį ir ištiesė į sėdintį priešais sa- 
ve vyriškį pirštą. 

- Kai mes uždarysime garažą, noriu, kad laboratorijos ekspertų komanda 
ją apžiūrėtų skersai išilgai, iš vidaus ir iš lauko. Noriu, kad ją pakeltų, paieš- 
kotų įlinkių, įdaužimų, perdažymo Žymių... ir kraujo. Štai ko aš iš tikrųjų no- 
riu, Rikai. Tik vieno vienintelio kraujo lašo. 

- Tau tas vaikinas nepatinka, ką? - paklausė Rikas. 

Dženkinsas sutrikęs nusijuokė. | 

- Žinai, kai pirmąsyk vaikiną išvydau, man jis lyg patiko. Patiko ir buvo 
jo gaila. Maniau, kad galbūt jis dangsto ką nors kitą, kurio prisibijo. Bet šį- 
syk jis man nepatiko. - Kiek pagalvojęs, pridūrė: - Ir man nepatiko tasai au- 
tomobilis. Tai, kaip prie jo prisiliesdavo kassyk, kai jau manydavau turįs 
vaikiną savo rankose. Buvo kažkaip nejauku. 

- Kaip prisimeni, - tarė Rikas, - tai Darnelas yra tas tipas, kurį aš turiu 
prigriebti. Niekam Harisberge nei kiek nerūpi tavasis vaikinas. 

- Prisimenu, - pasakė Dženkinsas. Jis vėl pasiėmė kavą ir niauriai pažvel- 
gė į Riką. - Bet jis tik priemonė tikslui pasiekti. Aš sučiupsiu asmenį, kuris 
nužudė tuos vaikinus, net jeigu tai būtų paskutinis mano atliktas darbas. 

- Šį savaitgalį gal “Kraisleris" nevažiuos. 

Bet jis važiavo. 

+ 


Šeštadienio rytą, gruodžio 16-ąją, du civiliai apsirengę kopai iš Pensilva- 
nijos valstijos kriminalinio skyriaus sėdėjo ketvermečio pikapo “Datsuno" 
kabinoje ir stebėjo, kaip juodas Darnelo “Kraisleris" išrieda pro didžiąsias 
garažo duris gatvėn; dulkė lengvas lietutis; nebuvo tiek šalta, kad susidary- 
tų šlapdriba. Tai buvo viena iš tų ūkanotų dienų, kai neįmanoma atskirti, kur 
baigiasi žemi debesys ir kur jau prasideda rūkas. “Kraisleris" tvarkingai va- 
žiavo su įjungtais pažibinčiais. Arnis Kaningemas buvo saugus vairuotojas. 

Vienas 1š civiliai vilkinčių policininkų prisidėjo prie burnos portatyvinį 
radijo mikrofoną ir pranešė per jį: 

- Jis ką tik išvažiavo Darnelo automobiliu. Jūs, vyručiai, būkite pasiren- 
EC. 

Jie nusekė paskui “Kraislerį" I-76 plentan. Išvydę, kad Arnis užriedėjo 
ant rytų krypties rampos su Harisbergo rodykle, jie įsuko vakarų krypties 
rampon, vedančion Ohajo linkui, ir vėl pranešė per radiją. Vienu atsišakoji- 
mu toliau jie nusileisią iš I-76 plento ir sugrįšią atgal prie Darnelo garažo. 

- Tvarka, - atskriejo Dženkinso balsas. - Viskas kuo puikiausia. 


+ 


Po dvidešimties minučių, kai Arnis neskubėdamas leidžiamu penkiasde- 
šimties mylių per valandą greičiu riedėjo į rytus, trejetas kopų su visais rei- 
kiamais popieriais pasibeldė pas Viljamą Apšou, kuris gyveno pačiame Se- 
viklio pakraštyje. Apšou atidarė duris susisiautęs maudymosi chalatu. Už jo 
girdėjosi: atskriejantys 1š televizoriaus šeštadienio ryto vaikiškų filmukų 
kvyksniai. 

- Kas ten, mielasis? - šūktelėjo iš virtuvės jo žmona. 

Apšou pažvelgė į jam pateiktus popierius - o tai buvo teismo orderiai - ir 
pasijuto netoli nuoalpio. Viename buvo nurodoma, kad visos Apšou pareng- 
tos mokestinės ataskaitos, liečiančios Vilį Darnelą (kaip asmenį) ir Vilį Dar- 
nelą (kaip akcinę bendrovę) konfiskuojamos. Šie popieriai buvo pasirašyti 
Pensilvanijos Generalinio prokuroro ir Aukščiausiojo Teismo teisėjo. 

- Kas ten, mielasis? - vėl paklausė jo Žmona, ir vienas iš vaikučių atėjo 
pasižiūrėti, visas - vien didžiulės akys. 

Apšou pamėgino prašnekti, tačiau išspaudė iš savęs tik kimų švogždesį. 
Tatai įvyko. Sapnuodavo apie tai, ir galiausiai įvyko. Namai Seviklyje jo 
neapsaugojo nuo to; moteris, kurią jis išlaikė apdairiame atstume “Prūsijos 
Karaliuje", neapsaugojo nuo to; perskaitė tai iš beaistrių veidų kopų, vilkin- 
čių kostiumais lyg tiesiai nuo “Anderson-Little?? firminės parduotuvės paka- 
bų. O užvis blogiausia, kad vienas iš jų atstovavo federalinei Žinybai, tirian- 
čiai nelegalią prekybą alkoholiu, tabaku ir šaunamaisiais ginklais. Sis paro- 

dė ir antrą pažymėjimą, pristatantį jį kaip operatyvinės grupės agentą iš Fe- 
deralinės narkotikų kontrolės tarnybos. 

- Turime informaciją, kad kontoros dokumentaciją tvarkote savo namuo- 
se, - pasakė federalinis kopas. Jis atrodė... Kelerių metų? Dvidešimt šešerių? 
Trisdešimties? Ar jam prisiėjo kada nors rūpintis dėl to, ko griebtis, kai turi 
tris vaikučius ir žmoną, galbūt šiek tiek per daug mėgstančią gražius daly- 
kus? Bilis Apšou manė, jog ne. Kai turi galvoti apie tokius dalykus, tavo 
veidas neišlieka toks beaistris. Jis toks beaistris išlieka tik tada, kai gali mė- 
gautis aukštomis mintimis - apie įstatymą ir tvarką, apie tai, kas teisinga ir 
klaidinga, apie geriečius ir blogiečius. 

Jis pravėrė burną, norėdamas atsakyti į kopo klausimą, ir vėl iš jos išsi- 
veržė tik kimus švogždesys. 

- Ar ši informacija teisinga? - kantriai paklausė federalinis kopas. 

- Taip, - sušvogždė Bilis Apšou. 

- Ir kita kontora Monrovilyje, Frankstauno kelias, 1007 

- Taip. - 

- Mielasis, kas gi ten? - paklausė žmona ir išėjo į koridorių. Išvydusi prie 
slenksčio trejetą vyriškių, stipriau susisiautė apie kaklą naminį chalatą. Fil- 
mukai stūgavo. 

Staiga Apšou mažne su palengvėjimu pagalvojo: Tai galas viskam. 

Vaikiūkštis, atlindęs pažiūrėti, kas gi taip anksti šeštadienio rytą apsilan- 
kė, ūmai pravirko ir paspruko į perduodamų per 4-ąjį kanalą “Superdraugų" 
apsaugą. 

< 


Kai Rudis Dženkinsas gavo pranešimą, jog Apšou pasirūpinta ir kad visi 
dokumentai, liečiantys Darnelą, tiek Apšou namuose Seviklyje, tiek jo kon- 
toroje Monrovilyje konfiskuoti, pasiėmė pustuzinį valstijos kopų išvykon, 
kuri, kaip jam atrodė, senais laikais būtų pavadinta reidu. Netgi šventinio se- 
zono šeštadienį garažas buvo vidutiniškai judrus (nors anaiptol čia nevirė 
darbas kaip vasaros savaitgaliais), ir kai Dženkinsas, pakėlęs prie lūpų bate- 
rijomis maitinamą megafoną, prašneko, iškart atsisuko gal kokios dvi de- 
šimtys galvų. Iki pat Naujųjų metų jiems užteks apie ką kalbėtis. 

- Čia Pensilvanijos valstijos policija! - sušuko Dženkinsas į megafoną. Jo 
žodžiai aidu atsimušė nuo sienų. Netgi šią akimirką pagavo save, kad nea- 
titraukia akių nuo baltai raudono “Plimuto", stovinčio dvidešimtajame bok- 
se. Savo laiku jis turėjo reikalų su pustuziniu ginklų, kuriais buvo padaryta 
žmogžudystė, kai kada būdavo įvykio vietoje, bet dažniau liudytojo aptvare, 
tačiau vien nuo šio automobilio vaizdo jį nusmelkė šaltis. 

Gitnis, vidaus pajamų tarnybos atstovas, kuris įsijungė į šį specialųjį ko- 
vos su narkotikais reidą, susiraukęs ragino jį, kad tęstų. Nė vienas 1š jūsų ne- 
žino, koks reikalas. Nė vienas iš jūsų. Jis vėl pakėlė prie lūpų megafoną: 

- Šis garažas uždaromas! Kartoju, šis garažas uždaromas! Galite pasiim- 
ti automobilius, jeigu jie važiuojamos būklės - jeigu ne, prašom greitai ir ra- 
miai pasišalinti iš pastato. Garažas uždaromas! 

Jis išjungė megafoną, ir pasigirdo sustiprintas klik. 

Pažvelgė kontoros pusėn - ten Vilis Darnelas kalbėjo telefonu, iš jo bur- 
nos styrojo neuždegtas cigaras. Džimis Saiksas stovėjo šalia kokos automa- 
to, jo veide atsispindėjo sutrikimas ir išgąstis - ne ką skyrėsi nuo Bilio Ap- 
šou vaikiūkščio prieš pat šiam pravirkstant. 


< 


- Ar suprantate savo teises, kurias jums perskaičiau? - Operacijai vado- 
vavo Rikas Merseris. Už jų garažas buvo tuščias, neskaitant keturių unifor- 
muotų kopų, pildančių dokumentaciją dėl automobilių, kuriems paskirtas 
areštas, uždarius garažą. 

- Taip, - pasakė Vilis. Iš pažiūros jo veidas buvo ramus; jaudulį išdavė 
tik stiprėjantis švokštesys ir greitai besikilnojanti krūtinė po atvira baltų 
marškinių apykakle ir tai, kaip jis be paliovos gniaužė vienoje rankoje inha- 
liatorių. 

- Ar turite šįkart ką nors mums pasakyti? - paklausė Merseris. 

- Ne, kol neatvyks mano advokatas. 

- Jūsų advokatas gali su mumis susitikti Harisberge, - įsiterpė Dženkin- 
sas. 

Vilis niekinamai žvilgtelėjo į Dženkinsą, tačiau nieko nepasakė. Lauke 
uniformuoti policininkai baigė antspauduoti visas garažo duris ir langus, išs- 
kyrus mažąsias šonines duris. Iki baigsis galiojęs valstybinis areštas, visas 
judėjimas vyks pro tas duris. 

- Tai trenkčiausia, ką kada nors esu girdėjęs, - galiausiai tarė Vilis Dar- 
nelas. 

- Taps dar trenkčiau, - nuoširdžiai nusišypsojo Merseris. - Išvykstate 1a- 
bai ilgam, Vili. Galbūt kurią nors dieną jus paskirs kalėjimo motoristų ko- 
mandos vyresniuoju. 

- Aš jus pažįstu, - pasakė Vilis, pažvelgdamas į jį. - Jūsų pavardė Merse- 
ris. Gerai pažinojau jūsų tėvą. Buvo pats paperkamiausias kopas visoje 
Kingo apygardoje. 

Kraujas nuslūgo Rikui Merseriui iš veido, ir jis užsimojo ranka. 

- Nereikia, Rikai, - sudraudė Dženkinsas. 

- Žinoma, - nusišiepė Vilis. - Jūs, vyručiai, linksminkitės. Juokaukite 
apie kalėjimo motoristų komandą. Po dviejų savaičių aš sugrįšiu čia prie sa- 
vo darbo. Ir jeigu jūs to nežinote, esate kvailesni nei atrodot. 

Jis nužvelgė juos abu. Jo akys buvo protingos, pašaipios... Ir užguitos. 
Staiga jis pakėlė sau prie burnos inhaliatorių ir giliai įkvėpė. 

- Išveskite iš čia tą mėšlo maišą, - paliepė Merseris. Jis vis dar buvo išb- 
lyškęs. 


+ 


- Ar gerai jautiesi? - paklausė Dženkinsas. Valandą vėliau juodu sėdėjo 
policijos “Forde" be skiriamųjų ženklų. Galiausiai nusprendė pasirodyti sau- 
lė ir dabar akinamai švietė į tirpstantį sniegą ir šlapias gatves. Darnelo gara- 
žas liko tylus. Jo buhalterijos knygos - 17 Kaningemo gatvių gražuolis 
“Plimutas" - buvo saugiai uždaryti viduje. 

- Ta jo pasakyta pašaipa dėl mano tėvo, - sunkia širdimi pratarė Merse- 
ris. - Mano tėvas nusišovė, Rudi. Ištaškė sau galvą. Ir aš visad maniau... ko- 
ledže skaičiau... - Jis truktelėjo pečiais. - Daugelis kopų apžioja revolverį. 
Žinai, tą padarė ir Melvinas Pervis, tasai, kuris sugavo Dilindžerį*. Bet vis 
dėlto imi abejoti. | 

Merseris užsirūkė cigaretę ir giliai, trūkčiojamai įkvėpė dūmų. 

- Jis nieko nežino, - pasakė Dženkinsas. 

- Po šimts, kad taip būtų, - atsiduso Merseris. Jis nuleido langą ir išmetė 
cigaretę, paskiau nusikabino iš po prietaisų panelio mikrofoną. 

- Baze, čia Mobilusis Du. 

- Klausome, Mobilusis Du. 

- Kas dedasi su mūsų pašto balandžiu? 

- Jis aštuoniasdešimt ketvirtajame intervalstijų plente, artėja prie Port 
Džervio. 

Port Džervis buvo kelių susikryžiavimo punktas tarp Pensilvanijos ir 
Niujorko. 

- Niujorkas visai pasiruošęs? 

- Patvirtinta. 

- Darsyk jiems pakartokite, kad suimtų jį, kai jau bus į šiaurės rytus nuo 
Midlfauno, kelio mokesčio kvitas bus papildomas įrodymas. 

- Priimta. 

Merseris padėjo į vietą mikrofoną ir nežymiai šyptelėjo. 

- Kai tik jis perkirs Niujorko valstijos ribą, nekils jokio klausimo, kad tai 
federalinis reikalas, bet mes vis tiek turime pirmenybę. Argi ne gražu? 

Dženkinsas nieko neatsakė. Nieko gražaus čia nebuvo - pradedant Dar- 
nelu su jo inhaliatoriumi ir baigiant Merserio tėvu, apžiojusiu revolverį, nie- 
ko gražaus čia nebuvo. Dženkinsas buvo apimtas kažkokios nesuprantamos 
neišvengiamumo nuojautos, nuojautos, kad bjaurūs dalykai ne baigia, o tik 
pradeda dėtis. Jautėsi tartum įpusėjęs skaityti niūrų apsakymą, kuris gali pa- 
sirodyti per baisus, kad norėtum jį baigti. Tačiau dabar jis privalėjo jį baig- 
ti, ar ne? Taip. 

Baisi nuojauta, baisus vaizdinys nesiliovė: kai pirmąsyk jis kalbėjosi su 
Arniu Kaningemu, tai buvo skęstantis žmogus, o antrusyk jiems kalbantis 
faktas jau buvo įvykęs - jis kalbėjosi su skenduoliu. 

Debesų skraistė viršum vakarinės Niujorko valstijos dalies skydo, ir Ar- 
nio nuotaika ėmė taisytis. Visad būdavo gera atsidurti toli nuo Libertivilio, 
toli... nuo visko. Netgi suvokimas, kad veža bagažinėje kontrabandą, nepa- 
jėgė nustelbti šio pakilaus jausmo. Ir nors šįsyk tai buvo ne narkotikai. Kaž- 
kur jo proto užkaboriuose slypėjo - vos suvokiama, bet vis dėlto esanti - tin- 
gi prielaida apie tai, kaip visa taptų kitaip ir kaip jo gyvenimas pasikeistų, 
jeigu paprasčiausiai išmestų pakelėn cigaretes ir važiuotų toliau. Jeigu pa- 
prasčiausiai paliktų už savęs visą tą slogų jovalą. | 


* John Dillinger (1902-1934) - JAV garsus bankų plėšikas ir žmogžudys. 

Bet, žinoma, jis to nepadarys. Palikti Kristiną po to, kai įdėjo į ją tiek 
daug pastangų, aišku, neįmanoma. 

Jis įjungė radiją ir ėmė niūniuoti, pritardamas kažkokiai šiuolaikinei me- 
lodijai. Saulė, nors ir apsilpusi gruodyje, bet vis tebesistengianti būti narsi, 
visiškai praplėšė debesų skraistę, ir Arnis nusišypsojo. 

Jis vis dar šypsojosi, kai Niujorko valstijos policijos automobilis lenkda- 
mas susigretino su juo ir ėmė spausti prie kelkraščio. Iš garsiakalbio ant sto- 
go nuskambėjo: “Dėmesio, “Kraisleri"! Sustok prie kelkraščio! Sustok prie 
kelkraščio! 

Arnis pasuko galvą kairėn, ir šypsena jam nuo lūpų išnyko. Į jį žvelgė 
žmogus tamsiais akiniais. Kopo akiniais. Pagavęs jį siaubas buvo stipresnis 
nei jis būtų patikėjęs, kad bet kuris jausmas gali toks būti - ir tasai siaubas 
buvo ne dėl savęs. Burna visai jam išdžiūvo. Išvydo save numinant akcele- 
ratoriaus pedalą ir pasprunkant, jeigu būtų važiavęs Kristina... bet, deja, ja 
nevažiavo. Išvydo Vilį Darnelą jam sakantį, kad jeigu būsiąs nutvertas su 
krepšiu, tai jo krepšys. O užvis labiausiai jis išvydo Dženkinsą, jo skvarbias 
rudas akis ir žinojo, kad tai Dženkinso darbas. 

Kaip norėjo, kad Rudolfas Dženkinsas būtų negyvas! 

- Sustok prie kelkraščio, “Kraisleri"! Aš čia ne sau kalbu! Tuoj pat sus- 
tok prie kelkraščio! 

Nieko nepašvilpsi, niūriai pagalvojo Arnis. Mašnelė pašiurpo, pašir- 
džiuos pašėlusiai maudė. Užpakalinio vaizdo veidrodėlyje matė savo paties 
akis, už akinių stiklų pastirusias iš baimės - tačiau ne dėl savęs. Ne dėl sa- 
vęs. Dėl Kristinos. Jis bijojo dėl Kristinos. Dėl to, ką jie gali jai padaryti. 

Jo panikos apimtas protas suko sujauktų vaizdinių kaleidoskopą. 
Stojamieji dokumentai koledžan ir per juos skersai įspaudas - ATMESTA - 
NUTEISTAS UŽ KRIMINALINĮ NUSIKALTIMĄ. Melsvo plieno kalėji- 
mo grotos. Teisėjas blyškiu, kaltinamu veidu besilenkiąs iš savo garbiosios 
vietos. Stambūs pedžiai buliai kalėjimo kieme, laukiantys šviežienos. Kris- 
tina ant konvejerio slenkanti po presu automobilių laužyne už garažo. 

O paskiau, kai jis sustabdė “Kraislerį"? ir užtraukė rankinį stabdį, kai už 
jo sustojo policijos automobilis (kitas, išdygęs it burtų lazdele pamojus, sus- 
tojo priekyje jo, tartum atsiradęs iš niekur), jį nuvėrė mintis, kupina šaltos 
paguodos: Kristina pasirūpins pati savimi. 

Kai policininkai išlipo iš mašinų ir prisiartino prie jo, vienas 1š jų su Or- 
deriu rankoje, toptelėjo dar viena mintis. Irgi tartum atsiradusi iš niekur, ta- 
čiau skambanti ausyse Rolando D. Lebėjaus gergždžiančiais senatviškais to- 
nais: 

Ir ji pasirūpins tavimi, berneli. Tau tereikia visąlaik ja tikėti, ir ji tavimi 
pasirūpins. 

Nespėjus vienam kopui atidaryti “Kraislerio" dureles, Arnis pats jas ati- 
darė ir išlipo laukan. 

- Arnoldas Ričardas Kaningemas? - paklausė kopas. 

- Taip, tikrai, - ramiai atsakė Arnis. - Ar aš viršijau greitį? 

- Ne, sūneli, - atsiliepė vienas iš kitų. - Bet tau vis tiek gresia aibė nema- 
lonumų. 

Pirmasis kopas oficialiai žingtelėjo priekin nelyginant kadrinis armijos 
karininkas: 

- Aš turiu čia atitinkamai užpildytą dokumentą, įgaliojantį apieškoti šį 
1966-ųjų “Kraisler Imperialą" Niujorko valstijos žmonių, Pensilvanijos 
Sandraugos ir Jungtinių Amerikos Valstijų vardu. Be to... 

- Na, tatai apima beveik visą suknistą pakrantę, tiesa? - tarė Arnis. Vėl 
bukai nudiegė nugarą, ir jisai susigriebė už strėnų. 

Išgirdus šio vaikino senatvišką balsą, policininkui akys kiek išsiplėtė, ta- 
čiau jis tęsė: 

- Be to, šios Niujorko valstijos žmonių, Pensilvanijos Sandraugos ir 
Jungtinių Amerikos Valstijų vardu atliekamos apieškos metu konfiskuoti bet 
kokią kontrabandą, kuri bus surasta. 

- Puiku, - pasakė Arnis. Visa atrodė nerealu. Blykčiojo susiliedamos mė- 
lynos švyturėlių šviesos. Pravažiuojantys automobiliais žmonės pasisukdavo 
pažiūrėti, bet jisai sumojo, kad nejaučia jokio noro nuo jų nusigręžti, paslėpti 
savo veidą, ir nuo to šiek tiek palengvėjo. 

- Duok man rakčiukus, vaikine, - pasakė vienas kopas. 

- Kodėl pats nepasiimi, šūdžiau? - atšovė Arnis. 

- Tu sau nelengvini padėties, vaikuti, - pasakė policininkas, tačiau jis vis 
dėlto atrodė nustebęs ir šiek tiek išsigandęs; kažkurį mirksnį vaikino balsas 
pažemėjo ir pašiurkštėjo, skambėjo kaip keturiasdešimčia metų vyresnio ir 
gana kieto riešuto - visai ne kaip lieso vaikino, kurį regėjo prieš save. 

Jis pasilenkė vidun, ištraukė rakčiukus ir trejetas policininkų tučtuojau 
pasuko prie bagažinės. Jie žino, pagalvojo Arnis, pasiduodamas likimui. 
Nors šitai neturi nieko bendra su Dženkinso įkyria idėja dėl Badžio Reper- 
tono, Mūčio Velčo ir kitų (bent ne tiesiogiai, atsargiai save pataisė); tai kve- 
pėjo kaip gerai suplanuota ir gerai sukoordinuota akcija prieš Vilio kont- 
rabandines operacijas iš Libertivilio į Niujorką ir Naująją Angliją. 

- Vaikine, - tarė vienas kopas, - ar norėtum atsakyti į kai kuriuos klausi- 
mus arba padaryti pareiškimą? Jeigu manai, kad norėtum, aš tuoj tau pers- 
kaitysiu Mirandos įstatymą*. 

- Ne, - ramiai papurtė galvą Amis. - Aš neturiu ką pasakyti. 

- Dalykai su tavimi galėtų eitis kur kas lengviau. 

- Tai prievarta, - šyptelėjo Arnis. - Atsargiau, arba kaip reikiant prakiur- 
dinsit savo bylą. 

Kopas nuraudo. 

- Jeigu nori būti subingalvis, tai tavo reikalas. 

Buvo atidaryta “Kraislerio" bagažinė. Jie iškėlė atsarginį ratą, domkratą 
ir keletą dėžių smulkių atsarginių dalių - spyruoklių, veržlių, varžtų ir pana- 
šiai. Vienas iš kopų buvo beveik visas paniręs į bagažinę; lauke liko tik jo 
kojos, aptemptos melsvai pilkų kelnių. Mirksnį Arnis kažkaip tikėjosi, kad 
jie nesuras slaptavietės; paskiau jis nuvijo tą mintį - ji buvo pernelyg vaikiš- 
ka, vaikiškąją savo dalį jis norėjo išdeginti, nes visa, ką toji jo dalis pasta- 
ruoju metu darydavo, sukeldavo skausmą. Jie suras. Ir kuo greičiau suras, 
tuo greičiau baigsis toji bjauri pakelės scena. 


* Teisėjo vardu pavadintas įstatymas, nusakantis suimamųjų teises. 

Lyg kažkokiam dievui išgirdus jo norą ir nusprendus patenkinti, kopas iš 
bagažinės triumfuodamas šūktelėjo: 

- Cigaretės! 

- Tvarka, - pasakė tas, kuris perskaitė orderį. - Uždarykite bagažinę. - Jis 
pasisuko į Arnį ir perskaitė šiam Mirandos perspėjimą. - Ar supranti savo 
teises, kurias tau perskaičiau? 

- Taip, - pasakė Arnis. 

- Nori padaryti pareiškimą? 

- Ne. 

- Tad lipk mašinon, sūneli. Tu areštuotas. 

Aš areštuotas, pagalvojo Arnis ir mažne nusižvengė - tokia kvaila pasi- 
rodė ta mintis. Visa tai sapnas, ir jis netrukus pabus. Areštuotas. Įgrūdamas 
į valstijos policijos automobilį. Zmonės Žiūrės į jį... 

Desperatiškos, vaikiškos ašaros - karšta druska - susitvenkė jam gerklėj, 
užtverdamos kelią orui. 

Jo krūtinė trūktelėjo - sykį, du. 

Kopas, kuris perskaitė jo teises, palietė jam petį, ir Arnis nevilties jude- 
siu išsimuistė iš jo rankos. Jautė, kad jeigu pakankamai greit suspės užsida- 
ryti giliai savo kiaute, viskas bus gerai, - bet užuojauta išvarytų jį iš proto. 

- Neliesk manęs! 

- Daryki kaip nori, sūneli, - pasakė kopas, patraukdamas ranką. Jis atla- 
pojo Arniui užpakalines patrulinės mašinos dureles ir perdavė jį vidun. 

Ar sapnuose verki? Zinoma, galima verkti - argi jis nėra skaitęs apie 
žmones, pabundančius iš liūdnų sapnų su ašaromis ant skruostų? Tačiau čia 
ne sapnas, verkti jis nesiruošia. | 

Verčiau galvos apie Kristiną. Ne apie motiną ar tėvą, ne apie Li ar Vilį 
Darnelą, ne apie Slousoną - visi jie niekingi šūdžiai, kurie jį išdavė. 

Jis galvos apie Kristiną. 

Arnis užsimerkė, palenkė priekin ant rankų savo išblyškusį, suvargusį 
veidą ir taip darė. Kaip visados, mintys apie Kristiną padėjo viską matyti ge- 
resnėje šviesoje. Po kurio laiko pajėgė atsitiesti, žvelgti pro langą į bėgan- 
čius pro šalį vaizdus ir mąstyti apie savo padėtį. 


< 


Maiklas Kaningemas pamažu - nepaprastai rūpestingai - padėjo ant svir- 
telės telefono ragelį, tartum bijodamas, kad tasai nesusprogtų ir nepažirtų po 
jo studiją aštriomis juodomis skeveldromis. 

Jis atsilošė savo sukiojamajame krėsle prie rašomojo stalo, ant kurio sto- 
vėjo savikoreguojančioji “IBM selectric II" rašomoji mašinėlė, peleninė su 
mėlynomis ir auksinėmis vos įskaitomomis raidėmis skersai jos purvino 
dugno HORLIKSO UNIVERSITETAS ir jo trečios knygos rankraštis - stu- 
dija apie kietaviršelius žurnalus “Monitor" ir “Merrimac". Kai suskambo te- 
lefonas, buvo įpusėjęs spausdinti puslapį. Dabar palaisvino popieriaus pris- 
paudiklį mašinėlės dešinėje ir apatiškai ištraukė iš po volelio popieriaus lakš- 
tą, lyg gydytojas stebėdamas nežymų jo išlinkį. Padėjo jį ant rankraščio, ku- 
ris mirgėte mirgėjo pieštuko taisymais. 

Lauke aplink namus stūgavo šaltas vėjas. Ryto apniukusi šiluma užleido 
vietą žvarbiam, giedram gruodžio vakarui, kuris tvirtai užšaldė ryto atlydį. 
Jo sūnus buvo sulaikytas Olbenyje, kaltinamas kontrabandinėmis machina- 
cijomis: Ne, misteri Kaningemai, tai ne marichuana, tai cigaretės, du šim- 
tai blokų "Winston" cigarečių be mokesčių inspekcijos atžymų. 

Girdėjo iš apačios atsklindantį Reginos siuvamosios mašinos dūzgesį. 
Dabar jis turės atsistoti, nueiti prie durų ir atidaryti jas, nužingsniuoti kori- 
doriumi prie laiptų, nulipti jais, patekti į valgomąjį, paskiau peržengti 
slenkstį nedidelio, gėlių vazonais apstatinėto kambarėlio, kuris kadais buvo 
skirtas skalbiniams, o dabar tapo siuvamuoju ir pastovėti, kol Regina paž- 
velgs į jį (jinai turės užsidėjusi akinius darbui iš arti), ir tada pasakyti: “Re- 
gina, Arnį areštavo Valstijos policija''. 

Maiklas pamėgino pradėti šį procesą, atsikeldamas iš savo krėslo, tačiau 
tasai tartum pajuto, kad jis laikinai praradęs atidumą: pasisuko podraug pa- 
važiuodamas atgal ant savo ratukų, ir Maiklas turėjo įsitverti stalo, kad ne- 
pargriūtų. Jisai sunkiai susmuko vėl į krėslą, jusdamas kaip skausmingai 
greitai krūtinėje dunksi širdis. 

Staiga jį užliejo tokia nevilties ir sielvarto Aba jog garsiai suvaitojo 1f 
susigriebė už kaktos, spausdamas smilkinius. Vėl apniko senosios mintys, 
tokios nuspėjamos kaip vasaros moskitai ir lygiai taip pat varančios iš pro- 
to. Prieš šešis mėnesius viskas buvo gerai. O dabar jo sūnus kažkur sėdi ka- 
lėjimo kameroje. Kur buvo takoskyros momentas? Kaip jis, Maiklas, būtų 
galėjęs pakeisti dalykus? Kokia tiksliai viso to istorija? Kada pradėjo sėlinti 
ligą? 

- Jėzau... 

Jis stipriau susigriebė už galvos, klausydamasis žiemos vėjo stūgsmo už 
langų. Dar tik praeitą mėnesį juodu su Arniu įstatė papildomus langus. Juk 
tai buvo gera diena, tiesa? Pirma Arnis laikė kopėčias, žvelgdamas aukštyn, 
paskiau jisai stovėjo apačioje, o Arnis buvo viršuje, ir jis šaukė Armniui, kad 
būtų atsargus, vėjas draikė sūnaus plaukus, sudžiūvę rudi lapai krito ant jo 
išblukusių batų. Tikrai, tai buvo gera diena. Netgi po to, kai atsirado tasai 
bjaurus automobilis, tartum mesdamas šešėlį ant visko jų sūnaus gyvenime 
nelyginant nepagydoma liga, būdavo gerų dienų. Argi ne? 

- Jėzau, - vėl ištarė jis silpnu, ašaringu balsu, kurį pats niekino. 

Neprašyti akyse iškilo vaizdai. Kolegos slapčiomis skersuojantys į jį, gal- 
būt besišnabždantys fakulteto klube. Pokalbiai kokteilių pobūviuose, per ku- 
riuos jo vardas neramiai išnirdavo ir vėl pavirsdavo nelyginant vandenin 
įmirkęs skenduolis. Arniui sukaks aštuoniolika bemaž po dviejų mėnesių, 1r 
kaip Maiklas tikėjosi, tai reiškė, kad jo pavardė dar negalės būti paskelbta 
laikraščiuose, bet visi vis tiek sužinos. Gandai sklinda. 

Staiga tartum per kažkokią beprotystę jis išvydo Arnį ketverių metukų 
ant savo raudono triratuko, kurį Maiklas ir Regina nupirko sendaikčių išpar- 
davime (ketverių metukų Arnis vadino tai “mamytės sendaikčių išpaldavi- 
mas“). Triratuko raudoni dažai buvo nusėti rūdžių žvynais, bet Arniui jis pa- 
tiko. Būtų pasiėmęs su savimi į lovą, jeigu būtų galėjęs. Maiklas užsimerkė 
ir išvydo Arnį su mėlyna velvetine palaidine, krentančiais ant akių plaukais 

važinėjantis ten ir atgal šaligatviu, ir paskiau kažkas nutiko su jo atmintimi, 
raudonas triratukas pavirto Kristina su rūdžių iškeltais dažais, su pieniškai 
baltais nuo senumo langais. 

Jisai sugriežė dantimis. Kas nors jį stebintis būtų pamanęs, kad pamišė- 
liškai šypsosi. Siek tiek palaukęs ir vargais negalais suėmęs save į rankas, jis 
atsistojo ir nulipo apačion pasakyti Reginai, kas atsitiko. Pasakys jai, ir ji su- 
galvos, ką jiems daryti - kaip ir visados; ji pavogs iš jo iniciatyvą, atimda- 
ma tą kad ir kokią apgailėtiną nuomaldą, kurią teikia žinojimas, jog kažką 
darai, ir palikdama jam vien liguistą sielvartą bei suvokimą, kad dabar jo sū- 
nus yra visai kitas Žmogus. 


41 / Artinasi audra 


Stvėrus "Kadilako ' mano raktus, 
Sovė juo tolyn - ir tiek jos tebus. 
- Bobas Segeris 


Pirmoji iš tos Žiemos šiaurrytinių audrų, plačiu ir nesunkiai nuspėjamu 
frontu atslinkusi per viršutinįjį Jungtinių Valstijų trečdalį, užgriuvo Liberti- 
vilį Kalėdų išvakarėse. Diena prasidėjo skaisčia saule, nedideliu, 30 laipsnių 
F šaltuku, bet ryto didžėjai jau linksmai pranašavo pražūtį ir darganą, ragin- 
dami tuos, kurie nespėjo atlikti savo paskutiniosios akimirkos pirkinių, pa- 
daryti tai iki popietės. Planuojantiems keliones į senąsias tėvonijas praleisti 
senamadiškų Kalėdų primygtinai buvo patariama pakeisti savo planus, jeigu 
kelionės neįmanoma užbaigti per keturias ar šešias valandas. 

- Jeigu nenorite praleisti Kalėdų I-76 kelkraštyje kur nors tarp Bedfordo 
1r Karlailio, jumis dėtas, aš išvažiuočiau anksti arba išvis neišvažiuočiau, - 
FM-104 stoties diskžokėjus patarė savo klausytojams (kurių didžioji dalis 
buvo pernelyg apsinešę, kad netgi svarstytų apie išvyką kur nors) ir vėl pra- 
dėjo kalėdinę muzikinę programą Springstino interpretuojamąja “Santa 
Klausas ateina į miestą". 

Vienuoliktą valandą ryto, kai Denis Gilderis galiausiai paliko Libertivi- 
lio bendruomenės ligoninę (pagal taisykles, paliekant ligoninę negalima 
naudotis ramentais, todėl iki išėjimo jį invalido kėdėje stūmė Eleina), dan- 
gus ėmė niūktis debesimis ir apie saulę susiformavo savotiškas paslaptingas 
žiedas. Denis atsargiai perklibinkščiavo parkavimo aikštelę, nervingai prilai- 
komas motinos ir tėvo, nors aikštelė, rūpestingai pabarstyta druska, buvo vi- 
siškai be sniego ar ledo. Prie šeimyninio automobilio jisai stabtelėjo, atsuk- 
damas veidą gaivinančiam vėjeliui. Atsidurti lauke - tai tartum prisikėlimas 
iš numirusiųjų. Jam rodės, kad galėtų čia stovėti valandų valandas, ir dar bū- 
tų negana. 


+ 


Tos pačios dienos pirmą valandą Kaningemų šeimos universalas pasiekė 
Ligonjero pakraščius apie devyniasdešimt mylių į rytus nuo Libertivilio. Iki 

šešiais laipsniais. 

Tai buvo Arnio idėja, kad jie neatšauktų savo tradicinio apsilankymo Ka- 
lėdų išvakarėse pas tetą Vikę ir dėdę Stivą - Reginos seserį ir šios vyrą. Per 
daugelį metų abi šeimos sukūrė nepastovų,: laisvai besikaitaliojantį ritualą, 
pagal kurį kai kuriais metais Vikė ir Stivas atvažiuodavo viešnagėn pas juos, 
kai kuriais - Kaningemai vykdavo į Ligonjerą. Sių metų kelionė buvo sutar- 
ta gruodžio pradžioje. Po to, ką Regina atkakliai vadino “Arnio nemalonu- 
mai“, ši kelionė buvo atšaukta, bet nuo praeitos savaitės pradžios Arnis be 
paliovos agitavo važiuoti. 

Pagaliau trečiadienį, po ilgo telefoninio pokalbio su savo seserim, Regi- 
na pasidavė Arnio norui - daugiausia todėl, kad Vikė atrodė esanti rami, sup- 
ratinga, 0 visų svarbiausia todėl, kad nelabai smalsavo dėl to, kas atsitiko. 
Reginai tai buvo svarbu - svarbiau nei apskritai ji būtų galėjusi prisipažinti. 
Jai dingojos, kad per aštuonias dienas po arešto Niujorke jai teko atlaikyti 
tartum nesibaigiantį srautą gaižaus smalsumo, besidangstančio atjauta. Kal- 
bėdamasi su Vike telefonu, ji galiausiai palūžo ir apsiverkė. Pirmą ir ne vie- 
nintelį sykį nuo Arnio arešto Niujorke ji atsidavė šiai karčiai prabangai. Ar- 
nis buvo lovoje ir miegojo. Maiklas, kuris gėrė gerokai per daug, teisinda- 
masis “metų laiko nuotaika“, nuėjo į O'Malio bariuką išmesti bokalą ar po- 
rą su Poliu Striklandu - dar vienu išbrokuotuojų fakulteto politikų žaidime. 
Baigsis tikriausiai šešiais, aštuoniais ar netgi dešimčia bokalų. Ir jeigu ji vė- 
liau užliptų viršun į jo studiją, aptiktų jį sėdintį tiesiai pastirusį prie savo ra- 
šomojo stalo, žvelgiantį tamson sausomis, tačiau krauju pasruvusiomis aki- 
mis. Jeigu pabandytų su juo pasišnekėti, jo kalba būtų siaubingai nerišli ir 
pernelyg sukoncentruota į praeitį. Regina spėjo, kad jos vyrą galbūt ištikęs 
labai ramus nervinis lūžis. Ji pati neatsiduos tokiai pačiai prabangai (mat, 
pati būdama tokios įskaudintos ir piktos būklės, ji šitaip į tai žiūrėjo), ir kas- 
nakt iki trečios ar ketvirtos valandos jos mintys tiksėjo, kurdamos planus ir 
schemas. Visi šie planai ir schemos buvo nukreiptos į vieną tikslą: “Kaip 
nors mums įveikti tai". Savo protui leisdavo sugrįžti prie to, kas įvyko tik 
dviem ir sąmoningai neapibrėžtom sąvokomis. Ji mąstydavo apie “Arnio ne- 
malonumus" ir “Kaip nors mums įveikti tai“. 

Bet kai kelios dienos po sūnaus arešto kalbėjosi telefonu su Vike, Regi- 
nos geležinė savitvarda trumpam susvyravo. Per tarpmiestinę liniją ji paver- 
kė ant Vikės peties, ir Vikės rami paguoda privertė Reginą nekęsti savęs už 
visas kandybes Vikės atžvilgiu per tuosius metus. Vikė, kurios vienintelė 
duktė iškrito iš bendruomeninio koledžo tik dėl to, kad ištekėtų ir taptų na- 
mų šeimininke, kurios vienintelis sūnus pasitenkino profesine technikos mo- 
kykla (nieko panašaus neatsitiks jos pačios sūnui! džiūgaudama pagalvojo 
Regina); Vikė, kurios vyras iš visų įmanomų juokingų dalykų pardavinėjo 
gyvybės draudimą. O Vikė (vis juokingiau ir juokingiau) pardavinėjo “Tup- 
perware“* gaminius. Bet kaip tik Vikei ji galėjo paverkti, kaip tik Vikei ga- 
lėjo išsakyti bent dalį kankinusių nusivylimo, siaubo ir nuoskaudos; taip pat 


* Firma, gaminanti plastikinius indus - juos platina per komivojažierius po na- 
mus ir dažniausiai šia proga surengiamas namų šeimininkių pobūvis. 

ir nepatogumo, nes žinojo, ką žmonės kalba ir kad žmonės, metų metais 
troškę išvysti ją nukrentant iš aukštybių, dabar buvo patenkinti. Kaip tik tai 
buvo Vikė, galbūt visados ji būdavo, ir Regina nusprendė, kad jeigu šiais ne- 
laimingais metais apskritai jiems visiems lemta atšvęsti Kalėdas, tatai dėsis 
Vikės ir Stivo paprastoj rančoj juokingai miesčioniškame Longjero prie- 
miestyje, kur daugelis žmonių vis dar turėjo amerikietiškus automobilius ir 
išvyką į “Makdonaldą" vadino “valgymu svetur“. 

Žinoma, Maiklas paprasčiausiai nusileido jos sprendimui; nieko daugiau 
ji ir nesitikėjo, o juolab nebūtų pakentusi. 

Reginai Kaningem trys dienos, sekusios po žinios apie Arnio “nemalo- 
numus“, buvo tikras šaltos savitvardos išbandymas, sunkios pastangos išgy- 
venti. Išgyventi jai, šeimai, Arniui - šis galbūt nepatikėtų tuo, bet Regina 
suvokė, kad jai nėra laiko sielotis. Maiklo sielvartas visai neįėjo į jos apskai- 
čiavimus; jai nė nekilo mintyse prielaidos, kad juodu galėtų vienas kitą pa- 
guosti. Kai Maiklas nulipęs apačion pasakė jai apie skambutį iš policijos, ji 
ramiai uždengė savo siuvamąją mašiną. Uždengė ją, o paskiau nuėjo prie te- 
lefono ir ėmėsi darbo. Ašaros, kurias ji išlies vėliau; kalbėdamasi su savo se- 
serimi, tuo metu dar buvo tartum tūkstančius metų atstu. Ji nekreipė dėme- 
sio į Maiklą lyg tasai būtų buvęs kokia nors kambario apstatymo dalis, o šis 
nedrąsiai sekiojo jai iš paskos, kaip darydavo visą jų santuokinį gyvenimą. 

Ji paskambino Tomui Spragui, jų advokatui, kuris išgirdęs, kad proble- 
ma kriminalinio pobūdžio, skubiai nurodė jai savo kolegą Džimą Varbergą. 
Ji paskambino Varbergui į kontorą - automatinis atsakovas neišdavė Varber- 
go namų telefono numerio. Mirksnį ji sėdėjo prie telefono, lengvai tapšno- 
dama pirštais sau per lūpas, o paskiau vėl paskambino savo šeimos ad- 
vokatui. Spragas nenorėjo jai duoti Varbergo namų telefono numerio, bet 
galiausiai pasidavė. Kai Regina galiausiai jį paleido, Spragas iš balso atrodė 
apsvaigintas, mažne kontūzytas. Apimta gražbylystės įkarščio, Regina daž- 
nai sukeldavo tokias reakcijas. | 

Ji paskambino Varbergui, kuris pasakė absoliučiai negalįs imtis šios by- 
los. Regina vėl griebėsi savo buldozerinių metodų. Baigėsi tuo, kad Varber- 
gas ne tik ėmėsi bylos, bet ir sutiko tučtuojau nuvykti į Olbenį, kur buvo lai- 
komas Arnis, ir pasižiūrėti, ką galima padaryti. Varbergas, kalbėdamas silp- 
nu, nustebusiu balsu žmogaus, kurį visą pripumpavo novokaino, o paskiau 
pervažiavo traktoriumi, gyrėsi pažįstąs Olbenyje visiškai puikų specialistą, 
kuris galėtų vietoje išsiaiškinti, padėti. Regina laikėsi tvirtai. Varbergas nu- 
vyko privačiu lėktuvu ir po keturių valandų pranešė kas kaip. 

Arniui, pasakė jis, kaltinimas dar nepareikštas. Kitą dieną šis bus išduo- 
tas Pensilvanijai. Visą operaciją sukoordinavo Pensilvanijos ir Niujorko po- 
licijos kartu su trim federalinėmis agentūromis: Federalinės narkotikų kont- 
rolės operatyvinė grupe, Vidaus pajamų tarnyba ir Alkoholio, tabako ir šau- 
namųjų ginklų kontrabandos biuru. Pagrindinis taikinys buvo ne Arnis, ku- 
ris tik smulki žuvelė, o Vilis Darnelas - Vilis Darnelas ir tie, su kuriais jis 
varė prekybą. Tie tipai, pasakojo Varbergas, įtariami ryšiais su organizuotu 
nusikalstamumu ir atsitiktine narkotikų kontrabanda naujuosiuose Pietuose, 
buvo stambūs rykliai. 

- Laikyti ką nors suimtą nepateikus kaltinimo neteisėta, - tučtuojau surea- 
gavo Regina, pasiremdama gausia patirtimi, sukaupta iš kriminalinių televi- 
Zijos programų. 

Varbergas, nepasakytum, kad yra itin laimingas, atsidūręs padėtyje, ko- 
kioje dabar buvo, nes planavo praleisti vakarą namie prie knygos, ryžtingai 
atkirto: 

- Jumis dėtas, aš pulčiau ant kelių ir dėkočiau Dievui, kad jie šitaip elgia- 
si. Jie pagavo jį su pilna bagažine neantspauduotų cigarečių ir jeigu aš im- 
siu spausti juos, misis Kaningem, su didžiausiu malonumu pateiks jam kal- 
tinimą. Patariu jums ir jūsų vyrui atvykti čia, į Olbenį. Ir kuo greičiau. 

- Regis, jūs sakėte, kad jis rytoj turi būti perduotas... 

- O taip, visa tai jau suderinta. Jeigu su tais vyrukais mums prisieis Žais- 
ti, turėtume džiaugtis, kad rungtynės vyks mūsų aikštėje. Ne perdavimas čia 
problema. 

- O kas tuomet? 

- Tie žmonės nori sužaisti taip, kad viena domino kaladėlė parmuštų ki- 
tą. Kad jūsų sūnus parmuštų Vilį Darnelą. Arnoldas nieko nekalba. Aš no- 
riu, kad judu čia atvyktumėte ir įtikintumėte, kad didžiausiam jo paties labui 
privalu kalbėti. 

- Nejaugi? - sudvejojo j1. 

- Po šimts, taip! - sutreškėjo ragelyje Varbergo balsas. - Tie vyriokai ne- 
nori tupdyti jūsų sūnaus kalėjiman. Jis nepilnametis, iš geros šeimos, be 
ankstesnės kriminalinės praeities ar drausminių problemų mokykloje. Jis ga- 
li iš to išsisukti netgi nestodamas prieš teisėją. Tačiau privalo kalbėti. 

Tad jie nuvažiavo į Olbenį, ir Regina buvo nuvesta trumpu siauru kori- 
doriumi su baltų plytelių sienomis, apšviestu iš mažų gilių įdubų lubose stip- 
rių lempučių, dengiamų vielų tinklelio. Visoje šioje vietoje tvyrojo neapib- 
rėžtas lizolio ir šlapimo kvapas, ir ji vis stengėsi save įtikinti, kad čia laiko- 
mas jos sūnus, jos sūnus, tačiau įtikinti buvo sunku. Atrodė neįmanoma, kad 
tai būtų tiesa. Panašesnė buvo tikimybė, jog visa tai haliucinacija. 

Išvydus Arnį, tokia tikimybė iškart atkrito. Podraug nukrito apsauginė 
liemenė nuo sukrėtimo, ir ją apėmė šalta, jėgas pakertanti baimė. Būtent šią 
akimirką ji pasigavo minties “Kaip nors mums įveikti tai“ panašiai kaip 
skęstantysis griebiasi gelbėjimo rato. Tai buvo Amnis, tai buvo jos sūnus, ir 
ne kalėjimo kameroje (nuo vienintelio to dalyko ji patausota, tačiau buvo dė- 
kinga ir už mažutes malones), bet nedideliame kvadratiniame kambarėlyje, 
kurio vieninteliai baldai buvo dvi kėdės ir stalas, ruplėtas nuo cigarečių 1š- 
degintų duobučių. | 

Arnis žvelgė į ją nenuleisdamas akių, ir jo veidas atrodė siaubingai lie- 
sas, panašus į kaukolę. Vos prieš savaitę jis lankėsi pas kirpėją ir pasiliko 
stebėtinai trumpą šukuoseną (anksčiau daugelį metų, mėgdžiodamas Deni, 
nešiojo ilgus plaukus). Dabar iš viršaus krentanti šviesa žiauriai skverbėsi 
pro tai, kas buvo likę, dėl ko jis mirksnį pasirodė nuplikęs, tartum jie nusku- 
to jam plaukus, norėdami priversti, kad kalbėtų. 

- Arni, - ištarė ji 1r nuskubėjo prie jo, tačiau sustojo pusiaukelėje, kai jis 
nusuko nuo jos galvą ir tvirtai suspaudė lūpas. Silpnesnė moteris, ko gero, 

būtų apsiverkusi, bet Regina toli gražu nebuvo silpna. Vėlei leido sugrįžti 
šalčiui 1r ją užvaldyti. Dabar padės tik šaltumas. 

Užuot jį apkaltinus - šito jis aiškiai nenorėjo, - atsisėdo ir išdėstė, ką pri- 
valu daryti. Jis atsisakė. Jinai įsakinėjo, įtikinėjo, gražbyliavo, maldavo, bet 
jis nepasidavė. Galiausiai ji tik paniurus sėdėjo, jusdama, kaip nuo skausmo 
tvinkčioja smilkiniai, ir paskui paklausė jį, kodėl šitaip. Jis atsisakė su ja kal- 
bėtis. 

- Maniau, kad tu protingesnis! - galiausiai sušuko ji, iš nusivylimo maž- 
ne pametusi galvą - užvis labiausiai ją erzino, kad nesugeba pasiekti savo, 
kai žūt būt to norėjo, kai tai jai buvo reikalinga; tiesą sakant, šito niekad jai 
nebuvo atsitikę nuo tada, kai paliko tėvų namus. Iki šiol. Siutino glotnus, be 
mažiausio plyšelio nepaklusnumas berniuko, kuris kadaise siurbė pieną iš 
jos krūtų. - Maniau, kad tu protingesnis, tačiau esi kvailas! Tu... Tu subin- 
galvis! Jie įkiš tave cypėn! Nejau nori sėsti cypėn už tą žmogų Darnelą? Ši- 
to tu nori? Jis iš tavęs pasijuoks! Pasijuoks! - Regina nieko baisiau nepajėgė 
sugalvoti, ir jos sūnaus regimas abejingumas tam, bus iš jo juokiamasi ar ne, 
ją dar labiau įsiutino. 

Ji atsistojo ir nesąmoningu judesiu žmogaus, pasirengusio kovai, nubrau- 
kė plaukus sau nuo kaktos ir akių. Alsavo greitai, jos veidas buvo užraudęs. 
Arniui ji atrodė daug senesnė negu kada nors buvo ją matęs. 

- Aš tai darau ne dėl Darnelo, - ramiai pasakė jis, - 1r nesirengiu sėsti ka- 
lėjiman. 

- Kas tu toksai, Oliveris Vendelas Holmzas*? - karštai atšovė ji, bet pyktį 
šiek tiek nustelbė palengvėjimas. Pagaliau jisai sugebėjo bent ką nors pasa- 
kyti. - Jie pagavo tave jo automobilyje su prikrauta cigarečių bagažine. 
Kontrabandinių cigarečių. 

Arnis švelniai pataisė: 

- Jos buvo ne bagažinėje, o skyriuje po bagažine. Slaptame skyriuje. Ir 
tai buvo Vilio automobilis. Vilis liepė man pasiimti jo automobilį. 

Ji išpūtė akis. 

- Tu sakai, kad nežinojai, jog jos ten? 

Arnis pažvelgė į ją su išraiška, su kuria Regina paprasčiausiai negalėjo 
susitaikyti, - svetima jo veidui. Jame atsispindėjo panieka. Geras kaip auk- 
selis, mano berniukas geras kaip aukselis, pagalvojo ji beprotiškai. 

- Aš žinojau, ir Vilis žinojo. Bet jie turės tai įrodyti, ar ne? 

Ši tik pajėgė nustebusi spoksoti į jį. 

- Jeigu jie kaip nors tai man prikabins, - tarė jis, - nuteis tik lygtinai. 

- Arni, - pagaliau pasakė ji, - tu galvoji neteisingai. Galbūt tavo tėvas... 

- Taip, - pertraukė jis. - Aš galvoju teisingai. Nežinau, kaip tu, bet aš gal- 
voju labai teisingai. - Ir jis pažvelgė į ją savo pilkomis akimis, tokiomis siau- 
bingai abejingomis, jog ji nebepajėgė ištverti to žvilgsnio ir turėjo išeiti. 

Mažame žaliame priimamajame ji aklai pražirgliojo pro savo vyrą, kuris 
kartu su Varbergu laukė ant suolo. 


* Oliver Wendeel Holmes (1841-1935) - amerikiečių teisininkas, Aukščiausio- 
jo Teismo teisėjas. 

- Nueik pas jį tu, - metė jam. - Gal sugebėsi atvesti į protą. - Nelaukda- 
ma, kol jis atsakys, ji išėjo pro duris ir tesustojo lauke, kur gruodžio šaltis 
užraudonino skruostus. 

Maiklas nuėjo, ir jam sekėsi ne ką geriau; sugrįžo išdžiūvusia gerkle ir 
veidu, kuris atrodė dešimčia metų pasenęs. | 

Motelyje Regina papasakojo Varbergui savo pokalbį su Arniu ir paklau- 
sė, ar yra kokių nors šansų, kad šis gali būti teisus. 

Varbergas, atrodo, susimąstė. 

- Taip, tokia gynyba įmanoma, - pasakė jis. - Bet būtų kur kas įmanomes- 
nė, jeigu Arnis sutiktų tapti pirma domino kaladėle eilutėje. Bet jis nesutin- 
ka. Cia, Olbenyje, yra naudotų automobilių pirklys, pavarde Henris Bakas. 
Jam buvo skirtos prekės. Jis irgi suimtas. 

- Ką jis pasakė? - paklausė Maiklas. 

- Niekaip negaliu sužinoti. Bet kai pabandžiau pasikalbėti su jo advoka- 
tu, šis atsisakė su manimi susitikti. Manau, jog tai blogas ženklas. Jeigu Ba- 
kas prašneks, suvers atsakomybę Arniui. Galiu lažintis iš savo namo ir sk- 
lypo, kad Bakas gali paliudyti, jog jūsų sūnus žinojo esant ten slapto sky- 
riaus, ir Šitai blogai. - Varbergas įdėmiai pažvelgė į juos. - Suprantate, tai, ką 
jūsų berniukas pasakė jums, iš tiesų yra tik perpus gudru, misis Kaningem. 
Aš rytoj su juo pasikalbėsiu, nes jį perveš į Pensilvaniją. Tikiuosi, man pa- 
vyks padėti jam suvokti, kad egzistuoja tikimybė, jog visas šis reikalas gali 
kristi ant jo galvos. 


< 


Kai jie įsuko į Stivo ir Vikės gatvelę, iš žemo dangaus ėmė sūkuriuoti 
pirmosios snaigės. Kažin, ar Libertivilyje jau sninga? - pagalvojo Arnis ir 
palietė kišenėje rakčiukus su odiniu pakabėliu. Tikriausiai. 

Kristina vis tebestovėjo Darnelo garaže, areštuota. Nieko tokio. Bent yra 
apsaugota nuo darganos. Jis vėl pasiims ją iš ten. Atėjus laikui. 

Praeitas savaitgalis buvo nelyginant išskydęs blogas sapnas. Jo tėvai, ta- 
da įtikinėję jį baltame kambarėlyje, atrodė tartum atskiri nepažįstami veidai, 
galvos, kalbančios svetima kalba. Advokatas, kurį jie nusamdė, Varlis ar 
Varmlis ar dar kaip ten - nesiliovė postringavęs apie kažką, jo vadinamą do- 
mino teorija ir apie būtinumą ištrūkti iš “pasmerktųjų pastato, kol visas rei- 
kalas neužgriuvo ant tavo galvos, berniuk - dvi valstijos ir trys federalinės 
agentūros užsimojusios paleisti į darbą savo griaunamuosius rutulius?'. 

Bet Arniui labiau rūpėjo Kristina. 

Jam darėsi vis aiškiau ir aiškiau, kad Rolandas D. Lebėjus buvo arba kar- 
tu su juo, arba sukinėjasi kur nors šalimais - galbūt, viduje susiliejo su juo. 
S1 mintis neišgąsdino Arnio, o atvirkščiai - jį paguodė. Bet jis privalėjo sau- 
gotis. Ne Dženkinso; jis jautė, kad Dženkinsui kilę tik įtarimų ir kad jie visi 
ėjo klaidinga kryptimi - ne linkui Kristinos, o į šalis nuo jos. 

Bet Darnelas... su Viliu gali iškilti problemų. Taip, tikrų problemų. 

Tą pirmąją naktį Olbenyje, kai jo motina ir tėvas sugrįžo į motelį, Arnį 
nuvedė į sulaikytųjų kamerą, kur jis nuostabiai lengvai ir greitai užmigo. Ir 
jam prisisapnavo sapnas - nevisai košmaras, bet kai kas lyg baisiai keliančio 
nerimą. Vidury nakties jisai sargiai atsibudo, visas išpiltas prakaito. 

Susapnavo, kad Kristina savo masteliu susitraukė į mažutėlį 58-ųjų “Pli- 
mutą'', nedidesnį nei vyro plaštaka. Ji buvo siaurame žaisliniame treke, su- 
pamame tokio pat mastelio dekoracijų, kurios buvo stebėtinai vykusios - čia 
ėjo plastikinė gatvė, kuri galėjo būti Baseino alėja, dar kita - Kenedžio alė- 
ja, kurioje žuvo Mūčis Velčas. “Lego" pastatas, atrodantis visai kaip Liber- 
tivilio vidurinioji. Plastikiniai namukai, popieriniai medžiai... ir milžiniškas, 
gremėzdiškas Vilis Darnelas prie kontrolinio pulto, kuriuo reguliavo mažu- 
tėlės “Furijos"? greitį tarp visų tų plastikinių statinių. Savo nesveikais plau- 
čiais jis kvėpavo sunkiai, oras į juos patekdavo ir vėl išsiverždavo laukan 
švilpdamas it vėjas audros metu. 

Tau nereikia praverti burnos, vaikuti, sakė Vilis, dunksodamas viršum 
šio sumažinto mastelio pasaulio nelyginant Guliveris liliputų šalyje. Tau ne- 
reikia gudrauti su manimi, nes aš prie kontrolinio pulto; galiu padaryti štai 
ką... 

Ir pamažu Vilis pradėjo sukti kontrolinę rankenėlę link padėties 
GREITAI. 

Ne! bandė sušukti Arnis. Ne, nedarykite to, prašau! Aš ją myliu! Prašau, 
jūs užmušite ją! 

Treke mažutė Kristina skriejo per mažutį Libertivilį vis greičiau ir grei- 
čiau, posūkiuose jos paskuigalį užnešdavo nuo maksimalios išcentrinės jė- 
gos - tosios skraidančios lėkštės pavidalo paslapties. 

Dabar ji buvo vien raudonai baltas išskydęs brūkšnys su šaižiai, piktai 
nelyginant vapsva zirziančiu varikliu. 

Prašau! sušuko Arnis. Praaašaaau! 

Pagaliau Vilis pradėjo sukti rankenėlę atgal, žvelgdamas su nuožmiu pa- 
sitenkinimu. Automobiliukas ėmė lėtėti. 

Jeigu tau kas šaus į galvą, tik prisimink, vaikuti, kur tavo automobilis. 
Laikyk užčiaupęs burną ir mes abu išgyvensime, kad grumtumėmės su dar 
viena diena. Man prisiėjo būti ir ankštesniuose spąstuose nei šie. 

Arnis siekė sugriebti automobiliuką, išgelbėti jį nuo treko. Sapnuojama- 
sis Vilis nubloškė jo ranką. 

Kieno tai krepšys, vaikuti? 

Vili, prašau... 

Na, ką tu pasakysi? 

Tai mano krepšys. 

Tik atmink šitai, vaikuti. 

Ir Arnis pabudo su šiais žodžiais ausyse. Tą naktį daugiau nebepajėgė už- 
migti. 

Ar taip jau neįtikima, kad Vilis žinotų... na, ką nors žinotų apie Kristiną? 
Ne. Jis daug matė pro tą savo langą, bet mokėjo laikyti liežuvį už dantų - 
bent iki tam tikro jam tinkamo laiko. Jis gali žinoti, ko Dženkinsas nežino - 
kad Kristinos atstatymas lapkritį buvo ne tik keistas, bet ir visiškai neįma- 
nomas. Ko gero, jis žino, kad daugelis remonto darbų išvis nebuvo atlikti - 
bent ne Armnio. | 

Ką dar jis galėtų žinoti? 

Jusdamas šaltį kylant nuo kojų papilvėn, Arnis pagaliau susivokė, kad 
Vilis galėjo būti garaže tą naktį, kai žuvo Repertonas ir tie kiti. Iš tiesų, tai 

buvo daugiau negu įmanoma. Tai buvo tikėtina. Džimis Saiksas buvo primi- 
tyvas, ir Vilis nemėgdavo pasitikėti juo vienu. 

Tau nereikia praverti burnos. Tau nereikia gudrauti su manimi, nes aš ga- 
liu padaryti štai ką... 

Bet netgi tariant, kad Vilis žino, kas juo patikėtų? Buvo jau per vėlų sa- 
ve apgaudinėti, ir Arnis nebegalėjo šalin nustumti minčių, apie kurias nesi- 
norėjo galvoti... Jis netgi nebeketino to daryti. Kas patikėtų Viliu, jeigu šis 
nuspręstų kam nors pasakyti, kad Kristina kartais važinėja savaime? Kad ji 
pati viena išvažiavo tąnakt, kai buvo užmuštas Mūčis Velčas, ir tąnakt, kai 
buvo užmušti tie kiti chuliganai? Ar policija tuo patikėtų? Juoktųsi, kol plyš- 
tų. Dženkinsas. Cia šilčiau, bet Arnis netikėjo, kad Dženkinsas gebėtų 
patikėti, net jeigu ir norėtų. Arnis matė jo akis. Taigi, jeigu Vilis ir žinojo, 
kokią naudą jam duotų tas Žinojimas? 

Paskiau su vis didėjančiu siaubu Arnis susivokė, kad šitai neturėjo jokios 
reikšmės. Ryt ar poryt Vilis bus išleistas už užstatą, ir tada Kristina taps jo 
įkaitu. Jis galėtų ją padegti, savo laiku yra padegęs nemažai automobilių, 
kaip Arnis sužinojo, klausydamasis jo pasakojimų kontoroje, - ir kai ji su- 
degs, kai iš jos liks bejėgiai griaučiai, tenai už garažo yra presas. Ant kon- 
vejerio juostos užstumiami apanglėję Kristinos griaučiai, ir nuo tenai nuslen- 
ka suslėgtas metalo kubas. 

Kopai užantspaudavo garažą. 

Bet nuo to nė kiek nelengviau. Vilis Darnelas - senas lapinas ir yra pasi- 
rengęs bet kokiems netikėtumams. Jeigu Vilis panorės prasmukti vidun ir 
padegti Kristiną, jis tą padarys... nors labiau tikėtina, samprotavo Arnis, kad 
jis šiam darbui nusamdys draudimo specialistą - vyrioką, kuris šliukšteltų 
automobilin benzino, o paskiau nusviestų degtuką. 

Mintyse Arnis matė pliūptelint liepsnas, galėjo užuosti anglėjančių ap- 
mušalų kvapą. 

Jis gulėjo ant kameros lovelės išdžiūvusia burna, tankiai krūtinėje pla- 
kančia širdimi. 

Tau nereikia praverti burnos. Tau nereikia gudrauti su manimi... 

Žinoma, jeigu Vilis ką nors pamėgintų ir taptų neatsargus, - jeigu jo dė- 
mesys nors mirksnį pribuktų, - Kristina jį sutvarkytų. Bet Arnis kažkaip ne- 
manė, kad Vilis taptų neatsargus. 


< 


Kitą dieną jis buvo pervežtas Pensilvanijon, apkaltintas ir paleistas už 
simbolinį užstatą. Parengtinis bylos nagrinėjimas turėjo įvykti sausį, ir jau 
buvo kalbama apie didžiąją žiuri. Visoje valstijoje ši policijos operacija užė- 
mė pirmuosius laikraščių puslapius, nors Arnis tebuvo minimas kaip “jau- 
nuolis“, kurio pavardė “valstijos ir federalinių pareigūnų neskelbiama dėl jo 
nepilnametystės"'. 

Tačiau Arnio pavardė Libertivilyje gana plačiai nuskambėjo. Nepaisant 
naujų užmiestyje beplintančių įvažiuojamųjų kino-teatrų, greito maisto įstai- 
gų ir kėgelbanų, čia vis dar tebebuvo universitetinis miestas, kur daugelis 
žmonių labai gerai vienas kitą pažinojo. Tie žmonės, daugiausia susiję su 
Horlikso universitetu, žinojo, kas vairavo Vilio Darnelo automobilį ir kas 

buvo sulaikytas prie Niujorko valstijos ribos su pilna bagažine kontrabandi- 
nių cigarečių. Tai buvo Reginos košmaras. 

Arnis sugrįžo namo savo tėvų globon - už tūkstančio dolerių užstatą, - at- 
likęs trumpą lankstą belangėn. Iš tiesų, tai ne kas kita, kaip tik didžiulis su- 
šiktas “Monopolio"* lošimas. Jo tėvai paklojo Išlaisvinimo iš kalėjimo kor- 
telę. To ir buvo galima tikėtis. 

- Dėl ko šypsaisi, Arni? - paklausė jį Regina. Maiklas vairavo mašiną pa- 
mažu, pro sniego sūkurius dairydamasis Stivo ir Vikės vienaukščio medinio 
namuko. 

- Nejau aš šypsojaus? 

- Taip, - patvirtino ji ir palietė jo plaukus. 

- Tiesą sakant, nepamenu, - tarė jis atokiu balsu, ir ji atitraukė savo 
ranką. 


< 


Jie tada sugrįžo namo sekmadienį, ir tėvai paliko jį daugmaž ramybėje - 
ar todėl, kad nežinojo, kaip su juo kalbėti, ar todėl, kad jie visiškai juo pasi- 
bodėjo... o gal ir dėl abiejų tų dalykų. Jam, po teisybei, buvo į tai nusispjaut. 
Jautėsi išsisėmęs, pavargęs, savo paties šešėliu. Jo motina atsigulė ir visą tą 
popietę išmiegojo, nukėlusi telefono ragelį. Jo tėvas be tikslo knebinėjosi sa- 
vo darbo kambaryje, kartais tai įjungdamas, tai vėl išjungdamas elektrinį ob- 
lių. 

Arnis sėdėjo svetainėje, stebėdamas televizoriuje antrąsias atkrentamųjų 
futbolo varžybų rungtynes, ir nei žinojo, kas žaidžia, nei jam tai rūpėjo, tik 
abejingai žiūrėjo, kaip laksto žaidėjai iš pradžių po skaisčia, šilta Kaliformni- 
jos saule, vėliau - per lietų ir šlapdribą, kurie pavertė rungtynių aikštę į pur- 
vynę ir ištrynė linijas. 

Apie šeštą valandą jis užsnūdo. 

Ir sapnavo. 

Tą naktį ir kitą, gulėdamas lovoje, kurioje miegojo nuo ankstyviausios 
vaikystės ir ant kurios lauke auganti guoba metė seną pažįstamą šešėlį (kiek- 
vieną žiemą skeletas, stebuklingai kiekvieną gegužį apaugantis nauja mėsa), 
vėl sapnavo. Tie sapnai buvo ne tokie kaip tasai sapnas su milžinu Viliu, 
dunksančiu virš žaislinio automobilių treko. Prabudęs jis pajėgdavo prisi- 
minti tuos sapnus ne ilgiau kaip kelias akimirkas. Galbūt tai ir gerai. Kažko- 
kia figūra prie kelio; nupuvusia mėsa pirštas, tapšnojantis į irstantį delną - 
gestas, primenantis beprotišką kokio nors pamokymo parodiją; kažkoks ne- 
ramus jausmas laisvės ir... ištrūkimo? Taip, ištrūkimo. Nieko kito, tik... 

Taip, jis ištrūkdavo iš tų sapnų ir sugrįždavo realybėn su vienu pasikar- 
tojančiu vaizdu: jis sėdi prie Kristinos vairo, pamažu važiuoja per stūgaujan- 
čią pūgą, sniegas toks tirštas, jog mato išties netoliau jos kapoto priekio. Vė- 
jas nešvilpia; garsas žemesnis, kraupesnis - bosinis kaukesys. Paskiau vaiz- 
das pasikeičia. Sniegas daugiau nebe sniegas, o popieriniai serpantinai. Vė- 


* Toks stalo žaidimas, kur žaidėjas stengiasi užvaldyti nekilnojamojo turto mo- 
nopolį, stumdamasis lenta pirmyn, “supirkinėdamas"' nuosavybę, kapitalą iš 
kitų Žaidėjų. 

jo kauksmas - tai kauksmas didžiulės minios, išsirikiavusios abipus Penkto- 
sios aveniu. Jie sveikina jį. Sveikina Kristiną. Sveikina todėl, kad jis ir Kris- 
tina, na... na... 

Ištrūko. 

Kaskart, kai šis sujauktas sapnas pasitraukdavo, jis pagalvodavo: Kai ši- 
tai baigsis, aš pasitrauksiu. Tikrai pasitrauksiu. Išvažiuosiu Meksikon. Ir 
Meksika, kurią jis įsivaizdavo be paliovos užlietą saulės ir alsuojančią kai- 
miška ramybe, jam atrodė realesnė nei sapnai. 

Netrukus po to, kai paskutinįsyk susapnavo tokį sapną, jam ir kilo min- 
tis praleisti Kalėdas su teta Vike ir dėde Stivu, visai kaip senais gerais lai- 
kais. Jis pabudo su šia mintimi, ir ji savotiškai atkakliai skambėjo jam gal- 
voje, neduodama ramybės. Mintis atrodė labai gera, svarbesnė už visas ki- 
tas. : 

Pasitraukti iš Libertivilio prieš... 

Na, prieš Kalėdas. Prieš ką gi daugiau? 

Tad jis pradėjo įkalbinėti motiną ir tėvą, ypač mygdamas Reginą. Trečia- 
dienį ji galop pasidavė ir sutiko. Jis žinojo, kad ji pasikalbėjo su Vike, ir Vi- 
kė neketino įkyrėti jai savo pamokymais, tad čia buvo tvarka. 

Dabar, Kalėdų išvakarėse, jis jautė, kad netrukus visa bus tvarka. 


< 


- Aure, ten, - pasakė Regina. - Tu pravažiuosi pro šalį, kaip kiekvienąsyk 
anksčiau. 

Maiklas krenkštelėjo ir įsuko į įvažiuojamąjį keliuką. 

- Aš mačiau, - tarė jis amžinai gynybišku tonu, kuriuo, regis, visad kal- 
bėdavo prie žmonos. Jis asilas, pagalvojo Arnis. Ji kalba su juo kaip su asi- 
lų, joja kaip asilu, ir jis bliauna kaip asilas. 

- Tu vėl šaipais, - pastebėjo Regina. 

- Aš tik galvoju, kaip jus abu myliu, - pasakė Arnis. Tėvas, nustebęs ir 
sujaudintas - pažvelgė į jį; motinos akys švelniai sublizgėjo - tai galėjo būti 
ašaros. 

Jie iš tikrųjų patikėjo. 

Sūdžiai. 

< 


Tą dieną prieš Kalėdas, trečią valandą snigo tik atskirais gūsiais, nors tie 
gūsiai jau buvo bepradedą jungtis išvien. Tai, kad audra vėluoja, nieko ge- 
ro, teigė per radiją orų prognozuotojai. Ji tik sutirštėjo ir tapo nirtesnė. Pra- 
našystės apie galimą sniego klodą pakilo nuo pėdos iki tikėtinų aštuonioli- 
kos colių, su didelėmis pusnimis atvirame vėjyje. 

Li Kebot sėdėjo savo namų svetainėje priešais nedidelę natūralią kalėdi- 
nę eglutę, nuo kurios jau buvo pradėję byrėti spygliai (namuose ji buvo tra- 
dicijų gynėja ir ketverius metus sėkmingai pasipriešindavo savo tėvui, no- 
rėdavusiam puošti sintetinę eglutę, ir savo motinai, norėdavusiai praleisti 
švenčių sezoną su žąsimi ar gaidžiu, o ne su tradiciniu Padėkos dienos kala- 
kutu). Ji namie buvo viena. Jos motina ir tėvas išėjo pas Stiuartus prieškalė- 
dinei taurelei; misteris Stiuartas buvo jos tėvo naujasis bosas, ir juodu mėgo 

vienas kitą. Šią draugystę misis Kebot labai stengėsi stiprinti. Per pastaruo- 
sius dešimtį metų jie šešis kartus keitė gyvenamąją vietą, peršokinėdami vi- 
są Rytinę pakrantę, ir jos motinai Libertivilis labiausiai patiko. Ji norėjo čia 
pasilikti gyventi visam laikui, ir josios vyro draugystė su misteriu Stiuartų 
galėtų labai prie to prisidėti. . 

Visai viena ir vis dar skaistuolė, pagalvojo ji. Sitaip pagalvoti buvo gry- 
na kvailystė, bet vis tiek ji staiga pašoko lyg įgelta. Ji nuėjo virtuvėn, perne- 
lyg jautriai suvokdama šios “Formikos"* stebuklų šalies silpnus foninius 
garsus: elektrinio laikrodžio, krosnies, kur kepė kumpis (išjunk penktą, jei- 
gu jie nesugrįš, priminė sau), šaltas caktelėjimas “Frigidaire"? šaldytuve, kai 
ten pasigamindavo naujas ledo kubelis. 

Ji atidarė šaldytuvą ir išvydo šešių kokos skardinėlių blokelį greta tėčio 
alaus ir pagalvojo: Atstok nuo manęs, Sėtone. Paskiau vis tiek sugriebė skar- 
dinėlę. Nesvarbu, kaip šitai paveiks jos veido odą. Juk dabar su niekuo ne- 
vaikščioja. Jeigu išmuš spuogai, na ir kas? 

Tušti namai kėlė jai nerimą. Sitaip anksčiau niekad nebūdavo; pirma vi- 
sados, kai likdavo viena, jausdavosi patenkinta ir absurdiškai savimi pasiti- 
kinti - be abejo, tai užsilikę iš vaikystės dienų. Namai visados jai atrodyda- 
vo jaukūs. Bet dabar garsai virtuvėje, stiprėjantis vėjas lauke, netgi jos šle- 
pečių šiurenimas linoleumu - visi tie garsai atrodė gūdūs, netgi bauginantys. 
Jeigu dalykai būtų susiklostę kitaip, Arnis būtų galėjęs būti čia drauge su ja. 
Jos tėvai, ypač motina, jį mėgo. Iš pradžių. Dabar, žinoma, po to, kas atsiti- 
ko, motina tikriausiai pasibaisėtų, jeigu tik žinotų, kad Li apie jį galvoja. Bet 
ji tikrai apie jį galvojo. Pernelyg ilgai. Mąstė, kodėl jis pasikeitė. Mąstė, kaip 
jis išgyvena nutraukęs ryšius. Mąstė, ar jam viskas gerai. 

Už lango sustaugė vėjas, paskiau kiek pritilo, primindamas jai - žinoma, 
nei 1š šio, nei iš to - automobilio variklį, užriaumojantį ir vėl aprimstantį. 
priežasties (Žinoma) ji nuėjo prie kriauklės, išpylė savo koką ir pagalvojo - 
nejau pravirks ar apsivems, arba dar ką nors. 

Su kylančia nuostaba susivokė ištikta tylaus siaubo. 

Visai be priežasties. 

Zinoma. 

Nors tas gerai, kad jos tėvai paliko automobilį garaže (automobiliai, vis 
jai galvoje automobiliai). Nenorėjo galvoti apie tai, kaip tėtis bandytų parva- 
žiuoti namo iš Stiuartų apgirtęs nuo trijų ar keturių martinių (tik jis visad, su 
tipišku suaugusiųjų išdykumu, vadindavo juos martūniais). Jie buvo viso la- 
bo tik už trijų kvartalų, ir abu paliko namus susisupstę ir kikendami, pana- 
šūs į porą didelių vaikų, 1išsirengusių statyti senį besmegenį. Pasivaikščioji- 
mas namo pėsčiomis juos išblaivys. Tai jiems bus labai gerai. Tai jiems bus 
labai gerai, jeigu tik... 

Vėjas vėl sustiprėjo, sududendamas pakraigėmis ir pritildamas, ir ji stai- 
ga išvydo savo motiną ir tėvą, žengiančius per debesis pustomo sniego, įsit- 
vėrę vienas kito, kad neparkristų ant girtų, brangių užpakalių, juokdamiesi. 


* Plastikinė karščiui ir cheminiam poveikiui atspari medžiaga, naudojama bal- 
dams ir sienoms padengti (firm. pavad.). 

Tėtis galbūt kutena mamą per:šiltas kelnes. Kaip jis kartais kutendavo ją, kai 
jam šaudavo į galvą pasilinksminti, ir tai taip pat visados erzindavo Li. Nes 
atrodydavo nesubrendėliška suaugusiam žmogui šitaip elgtis. Bet, žinoma, ji 
mylėjo juos abu. Jos meilė buvo to niršulio dalis, o kartais kildavęs ant jų 
piktumas irgi buvo tos pačios meilės dalis. 

Juodu žengia drauge per tirštą nelyginant dūmai sniegą, ir štai už jų bal- 
tumoje sužėri pora žalių akių, jos tartum plaukia... akys, kurios atrodo bai- 
siai panašios į prietaisų panelio šviesų ratilus, kuriuos ji tada matė, kai ji mir- 
tinai duso... ir jos didėja, sėlina paskui josios nieko neįtariančius, besijuo- 
kiančius, apsinešusius gimdytojus. 

Ji sunkiai atsiduso ir sugrįžo svetainėn. Prisiartino prie telefono, bemaž 
palietė jį, paskiau apsisuko ir, nuėjusi prie lango, ėmė žvelgti į baltį, apka- 
binusi delnais alkūnes. 

Ką ji rengėsi daryti? Paskambinti jiems? Pasakyti, kad ji viena namuose 
ir ėimė galvoti apie Arnio seną ir kažkokią pasalūnišką mašiną, jo plieninę 
draugužę Kristiną ir nori, kad juodu greičiau pareitų namo, nes ji bijosi dėl 
jų ir dėl savęs? Ar taip ketinanti ji pasielgti? 

Gudru, Li. Gudru. 

Nuvalytas gatvės asfaltas nyko po nauju sniego sluoksniu, tačiau pama- 
žu; tik dabar pradėjo snigti iš tiesų smarkiai, ir vėjas vis bandė nupūsti nuo 
gatvės sniegą, stipriais gūsiais pažerdamas aukštyn jo pudros šuorus, kurie, 
sukdamiesi ir kildami nelyginant pamažu besisukiojantys vaiduokliai iš dū- 
mų, susiliedavo su pilkai baltu audringos popietės dangumi... 

O, bet siaubas tvyrojo čia, buvo realus, ir kažkas turėjo nutikti. Ji tai Ži- 
nojo. Kai sužinojo, kad Arnis suimtas už kontrabandą, buvo sukrėsta, bet ši 
reakcija nė iš tolo neprilygo šleikštulį keliančiai baimei, kurią patyrė anądien 
atvertusi laikraštį ir perskaičiusi, kas ištiko Badį Repertoną ir tuos du kitus 
berniukus - kaip tik tą dieną jai toptelėjo pirmoji beprotiška, baisi mintis ir 
kažkaip tikra mintis: Kristina. 

Ir dabar nuojauta kažkokios naujos juodos veikos sunkiai prislėgė ją, ne- 
galėjo atsikratyti tos minties - juk tai beprotystė, Arnis tada buvo Filadelfi- 
Joje, šachmatų turnyre, ji teiravosi apie tą dieną, štai ir viskas, daugiau ne- 
begalvos apie tai, įjungs visus radijus, televizorius, užpildys namus garsais, 
negalvos apie tą automobilį, kuris bandė ją nugalabyti, ją nužudyti... 

- O velnias, - sukuždėjo ji. - Ar nesiliausi? 

Jos pečiai sustingo, pašiurpdami žąsies oda. 

Staiga ji vėl priėjo prie telefono, susirado telefonų knygą, ir kaip Arnis 
vieną vakarą prieš kokias dvi savaites, paskambino Libertivilio bendruome- 
nės ligoninėn. Malonaus balso registratorė jai pasakė, kad misteris Gilderis 
šį rytą 1šsirašė. Li padėkojo ir padėjo ragelį. 

Stovėjo susimąsčiusi tuščioje svetainėje, žvelgdama į eglutę, dovanas, 
prakartėlę kampe. Paskiau ji susieškojo telefonų knygoje Gilderių numerį ir 
surinko jį. iš 

- Li, - maloniai nustebo Denis. 

Staiga pajuto savo rankoje telefono ragelio šaltį. 

- Deni, ar galiu ateiti pas tave ir pasikalbėti? 

- Siandien? - nustebęs paklausė jis. 

Jos galvoje sujauktai ritosi mintys. Kumpis krosnyje. Turėjo išjungti 
krosnį penktą. Jos tėvai sugrįš namo. Kalėdų išvakarės. Sniegas. Ir... ir jai 
neatrodė, kad saugu šįvakar būti lauke. Zingsniuoti šaligatviais, kai bet kas 
gali išnirti iš sniego. Bet kas. Tik ne šįvakar, tai visų blogiausia. Jai neatro- 
dė, kad saugu šįvakar būti lauke. 

- Li? 

- Ne šįvakar, - pasakė ji. - Aš prižiūriu namus už savo tėvus. Jie koktei- 
lių pobūvy. 

- Aha, ir maniškiai, - pralinksmėjęs pasakė Denis. - Aš su sese lošiu pa- 
čizį*. Ji sukčiauja. 

Pasigirdo silpnas: 

- Visai ne! 

Kitusyk galbūt tai būtų pasirodę juokinga. Tačiau tik ne dabar. 

- Po Kalėdų. Gal antradienį. Dvidešimt šeštąją. Gerai? 

- Zinoma, - sutiko jis. - Li, tai dėl Arnio? 

- Ne, - pasakė ji, sugniauždama ragelį taip stipriai, jog pirštai apmirė. Ji 
turėjo tvardyti savo balsą. - Ne, ne dėl Amio. Aš noriu pasikalbėti su tavimi 
apie Kristiną. 


49 / Audra pratrūksta 


Na, iš tiesų ji padūkus, ugnis ta pana, 
Variklis “Rodranerio"' menkučiam “Forde ". 
Naktį, kai radijo tyli ryšys, 
Dailutį veidelį aš tavo regiu prieš akis, 
Pažvelk, ar matai tu tas miesto šviesas? 
Eikš, brangute, šią naktį pasiausime mes! 

- Briusas Springstinas 


Iki penktos vakaro audra įsisiautėjo visoje Pensilvanijoje; kaukė nuo vie- 
no valstijos krašto iki kito, pilna kosere drėbdama sniegą. Paskutinysis prieš- 
kalėdinis pirkėjų antplūdis nuslūgo, ir daugelis pavargusių, apdujusių klerkų 
bei pardavėjų dėkojo Motinai Gamtai, nors ir neteko viršvalandžių. Pakaks 
jų, kalbėjo jie vienas kitam, prieš Kalėdas keldami taures priešais ką tik pa- 
kurstytus židinius, kai antradienį apyvarta vėl prasidės. 

Tačiau tą vakarą, kai ankstyva prieblanda užleido vietą visiškoms sute- 
moms, o paskui pūgotai nakčiai, Motina Gamta, regis, neturėjo nieko moti- 
niška. Tą naktį ji buvo pagonė, baisi sena ragana, žiežula, apsižergusi vėją, 
1 Kalėdos jai nieko nereiškė; ji nuplėšė Prekybos Rūmų papuošimus ir šuo- 
rais iškėlė juos į juodo dangaus aukštybes, ji nubloškė didžiulę prakartėlės 
dekoraciją priešais policijos nuovadą sniego pusnin, kur avys, ožkos, Sven- 
toji Motina ir Kūdikėlis tebuvo surasti baigiantis sausiui, kai atlydys ištirp- 
dė sniegą. O kaip paskutinį spjūvį šventiniam sezonui į veidą, ji priešais 


* Indų azartinis lošimas su kriauklelėmis vietoje kauliukų. 

Libertivilio municipalitetą išvertė keturiasdešimties pėdų aukščio medį ir pro 
didžiulį langą įbloškė Mokesčių inspekcijon. Daugelis vėliau pasakė, kad 
jam ten ir tinkama vieta. 

Iki septintos valandos sniego greideriai pradėjo nebespėti dorotis su dar- 
bu. Ketvirtis po septintos Pagrindine gatve per sniegą prasistūmė sau kelią 
“Trailways"" autobusas; įkandin jo sidabrinio paskuigalio, lyg šunyčiai bid- 
zenantys paskui savo motiną, riedėjo trumpa vorelė automobilių, o paskui 
gatvė liko tuščia, išskyrus keletą įžambiai sustatytų prie šaligatvių automo- 
bilių ir pravažiuojančių greiderių, jau iki buferių užverstų sniegu. Iki ryto jie 
bus užversti visiškai. Pagrindinės gatvės ir Baseino alėjos sankryžoje švieso- 
foras, kuris ničnieko nereguliavo, šokinėjo vėjyje ant srovę tiekiančio kabe- 
lio. Staiga pasigirdo elektrinis čirškesys, ir šviesos užgeso. Du ar trys kelei- 
viai, išlipę iš tądien paskutiniojo miesto autobuso, tuo metu ėjo per gatvę; jie 
žvilgtelėjo viršun ir paskiau nuskubėjo tolyn. 

Iki aštuntos valandos, kai misteris ir misis Kebotai galiausiai pargrįžo na- 
mo (didžiam, tačiau neišsakytam Li džiaugsmui), vietinės radijo stotys per- 
davinėjo Pensilvanijos valstijos policijos prašymą visiems susilaikyti nuo ke- 
lionių automobiliais. 

Iki devintos, kai Maiklas, Regina ir Arnis Kaningemai su dėde Stivu ir 
teta Vike apsirūpinę taurėmis, sklidinomis karšto romo punšo (dėdės Stivo 
išpažįstamas gėrimas šiam metų laikui), telkėsi apie televizorių pasižiūrėti 
Alesterio Simo “Kalėdų giesmėje“, keturiasdešimties mylių Pensilvanijos 
greitkelio atkarpa buvo uždaryta dėl sniego pusnių. Iki vidurnakčio bus už- 
daryta beveik visa. 

Pusę dešimtos, kai tuščiame Darnelo garaže staiga užsiplieskė Kristinos 
žibintai, iškirsdami iš tvyrančios viduje tamsos šviesų lauką, Libertivilis bu- 
vo visiškai uždarytas, išskyrus retkarčiais pravažiuojančius sniego greide- 
rius. 

Tyliame garaže Kristinos variklis sugaudė ir nutilo. 

Sugaudė ir nutilo. 

Šalia tuščios priekinės sėdynės pavarų perjungimo svirtis nuslinko į pa- 
dėtį EIGA. 

Kristina pajudėjo iš vietos. 

Elektrinis daviklis, pritvirtintas prie vairuotojo skydelio nuo saulės, trum- 
pai suzvimbė. Žemas jo garsas pradingo vėjo kauksme. Bet durys išgirdo; 
j0s klusniai uždardėjo aukštyn. Vidun gūsiais įsiveržė sniego sūkuriai. 

Kristina išslinko laukan, pro sniegą panaši į šmėklą. Ji pasuko dešinėn ir 
nuvažiavo gatve, savo padangomis lygiai ir tvirtai rėždama sniegą, nė kiek 
neprabuksuodama, neslysdama, nesusvyruodama. 

Užsidegė posūkio lemputė - geltona mirksinti akis sniege. Kristina pasu- 
ko kairėn, Kenedžio alėjos linkui. 


< 


Donas Vanderbergas sėdėjo už rašomojo stalo savo tėvo degalinės kon- 
toroje. Tiek jo kojos, tiek jo stumplis buvo pakilę. Jisai skaitė vieną iš savo 

kuris vadinosi “Pereinamoji Pamė“. Pamė davėsi mažne su kiekvienu, išsky- 
rus pienininką ir šunį, ir kaip tik pienininkas artinosi takučiu, o šuo gulėjo 
prie jos kojų, kai sudzingsėjo skambalėlis, pranešantis apie klientą. 

Donas nekantriai pakėlė galvą. Seštą valandą jisai skambino tėvui ir pak- 
lausė, ar nereiktų uždaryti degalinę - šiąnakt prekyba buvo nepakankama, 
kad padengtų išlaidas už elektrą iškabai apšviesti. Jo tėvas, šiltai, patogiai ir 
saugiai sėdėdamas namuose apgirtusiu veidu, pasakė, kad palaikytų ją atda- 
rą iki vidurnakčio. Jeigu kada nors būta pasaulyje Skrudžo, pagiežingai pa- 
galvojo Donas, su trenksmu padėdamas telefono ragelį, tai toks tikrai yra jo 
senis. 

Paprastų paprasčiausiai, jis nebemėgo būti naktimis vienas. Kadais, ir dar 
ne taip seniai, jis būtų nestokojęs kompanijos. Čia būtų buvęs Badis, o Ba- 
dis buvo magnetas, pritraukdavęs kitus savo kaušalu, vienu kitu grameliu 
koko, bet už vis labiausia - tiesiog savo stipria asmenybe. Bet dabar jie išėję 
kitan pasaulin. Visi išėję. 

Tačiau kartais Donui atrodydavo, kad tai netiesa. Kartais jam atrodyda- 
vo (kai jis būdavo vienas, kaip kad šiąnakt), kad jis pakels galvą ir išvys juos 
sėdinčius čia - Ričį Trelonį vienoje pusėje, Mūčį Velčą - kitoje, o Badį tarp 
jų su buteliu “Texas Driver" rankoje, su už ausies užkištu kancaru. Visi trys 
siaubingai balti, nelyginant vampyrai, sustiklėjusiomis it žuvies akimis. O 
Badis tartum išties butelį ir sušnabždės: Se, išgerk, subingalvi - netrukus ir 
tu būsi negyvas kaip mes. 

Šios fantazijos kartais būdavo tokios realios, jog jam perdžiūdavo burna 
ir imdavo drebėti rankos. 

Ir šito priežastis nebuvo Donui neaiški. Žinojo, kad jiems nereikėjo tą- 
nakt talžyti senojo Pimpiaveidžio automobilio. Visi vaikinai, dalyvavę toje 
išdaigėlėje, žuvę baisiomis mirtimis. Liko gyvi tik jis ir Sendis Galtonas, ku- 
ris sėdo į tą savo seną aplūžusį “Mustangą" ir kažkur išsidangino. Tomis il- 
gomis nakties pamainomis Donas dažnai pagalvodavo, jog ir jam norėtųsi 
padaryti tą pat. 

Lauke kažkoks klientas papypsino signalu. 

Donas numetė knygą ant prekystalio greta alyvuoto kreditinių kortelių 
automato ir įsinėrė į parką*, stengdamasis įžiūrėti automobilį ir stebėdama- 
sis, kas galėtų būti toksai beprotis, kad važiuotų per tokią šūdiną audrą. Pro 
pustomą sniegą buvo neįmanoma ką nors pasakyti nei apie automobilį, nei 
apie klientą; negalėjo nieko aiškiai išskirti, išskyrus priekinius žibintus ir kė- 
bulo kontūrus - per ilgus, kad priklausytų naujam automobiliui. 

Kada nors, pagalvojo jis, maudamasis pirštines ir nenorom atsisveikinda- 
mas su savu pasistojusiuoju, jo tėvas įrengs savitarnos siurblius, ir visa Šita 
mėšliava baigsis. Jeigu žmonės tiek neturi proto, kad tokią naktį važinėjasi, 
lai patys prisipila benzino. 

Durys mažne išsiplėšė jam iš rankos. Jis stipriai įsitvėrė, kad neatsitrenk- 
tų į pastato šlakbetoninę sieną ir, ko gero, neišdaužtų stiklo; per savo pastan- 


* Šiaurės tautelių (aleutų, eskimų, nencų ir kt.) striukė arba ilgas apsiaustas, siu- 
vamas iš elnio kailio, daugiausia plaukais į viršų, su gobtuvu. 

gas vos neatsidūrė subine ant sniego. Nepaisant nuolatinio vėjo kauksmo 
(kurio stengėsi negirdėti), jis visiškai neįvertino audros stiprumo. Kaip tik 
sniego pusnis - daugiau nei aštuonių colių gylio - padėjo jam išsilaikyti ant 
kojų. Tasai sukruštas automobilis tikriausiai su dygliuotomis padangomis, 
piktai pagalvojo jis. Tegul tik tas tipas atsiskaito kredito kortele, ir aš išsp- 
rogdinsiu jam stuburą. 

Jis nubrido per sniegą, prie kolonėlių eilės. Tas šmikis buvo sustojęs prie 
tolimesniosios. Savaime suprantama. Donas pabandė sykį pažvelgti ton pu- 
sėn, bet vėjas aštriomis adatėlėmis pažėrė sniegą jam į veidą, ir jis greitai 
greitai nuleido galvą, kad visą smūgį pasitiktų parkos gobtuvas. 

Jis užėjo mašinai iš priekio, mirksniui įnirdamas į skaistų, bet nekarštą 
jos dvigubų priekinių žibintų šviesos pluoštą ir kovodamas su vėju, vargais 
negalais nusikepurnėjo iki vairuotojo durelių. Kolonėlės salelės fluorescen- 
cinės lempos nudažė automobilį akinančiai balta ir purpurine it burgundiš- 
kas vynas spalvomis. Skruostų jis jau nejuto. Jeigu tas tipas norės benzino 
tik už dolerį ir paprašys, kad patikrinčiau alyvos lygį, pasakysiu jam, kad už- 
sikruštų, pagalvojo jis, ir kai ėmė leistis langas, pakėlė galvą, išstatydamas 
veidą sniego dūžiams. 

- Kuo galiu jums pa... - pradėjo jis ir žodžio padėti skiemuo “pa" perėjo 
į aukštą, švokščiantį bejėgišką klyksmą: pppppppppaaaaaaa... 

Pro langą, vos už šešių colių nuo jo veido, išsilenkė pūvantis lavonas. 
Vietoje jo akių žiojėjo plačios tuščios akiduobės, o iš po atitrauktų, mumifi- 
kuotų lūpų geltonavo atsikišę dantys. Viena ranka bolavo ant vairo, kita 
šlykščiai barškėdama siekė jį paliesti. 

Donas atšlijo atgal, jo širdis sustuksėjo krūtinėje it įsibėgėjęs motoras, 
vadino pirštu prie savęs, ir mašinos variklis staiga užriaumojo, greitindamas 
apsisukimus. 

- Pripilk ją, - sušnabždėjo lavonas, ir nepaisant savo sukrėtimo bei siau- 
bo, Donas pastebėjo, kad šisai vilkėjo suglitijusiais nuo samanų armietiškos 
unitormos skarmalais. - Pripilk ją, šūdžiau. - Fluorescencinėje šviesoje kau- 

- Še, išgerk, SibiEa ii - Šiurkščiai sušnabždėjo kitas balsas, ir nuo uŽ- 
pakalinės sėdynės priekin pasilenkė Badis Repertonas, tiesdamas Donui bu- 
telį “Texas Driver“. Kartu su šypsena 1š burnos rangydamiesi pliūptelėjo kir- 
minai. Tarakonai ropinėjo tarp jo plaukų likučių. - Manau, tau pravers. 

Iš Dono išsiveržė klyksmas. Apsisukęs jis plačiais šuoliais it animacinia- 
me filmuke puolė bėgti per sniegą; darsyk sukliko išgirdęs, kaip mašinos 
variklis užriaumojo aštuoneto cilindrų galia; atsisukęs per petį jis išvydo, 
kad prie kolonėlės stovėjo Kristina, Arnio Kristina, dabar ji pajudėjo 1š vie- 
tos, užpakaliniais ratais žerdama sniegą, ir jo regėti dalykai dingo - o tai kaž- 
kodėl buvo dar blogiau. Tie dalykai dingo. Automobilis judėjo savaime. 

Donas pasuko gatvės linkui, persiropštė per sniego pylimą, sustumtą pra- 
važiuojančių greiderių, ir nusileido kita jo puse. Čia vėjas buvo nupustęs 
sniegą nuo asfalto, šen bei ten blizgėjo ledo gūbrelis. Donas paslydo, kojos 
nučiuožė iš po jo. Jis trenkėsi aukštielninkas ant nugaros. 

Po mirksnio gatvę užliejo balta šviesa. Donas persivertė ant pilvo ir pa- 
kėlė galvą, iš paskutiniųjų sprogdindamas akis; suspėjo pamatyti didžiulius 
baltus priekinių Kristinos Žibintų skritulius - pramušusi sniego pylimą, ji pa- 
sinešė į jį it lokomotyvas. 


+ 


Kaip 1r Galija, visos Libertivilio Aukštumos buvo padalintos į tris dalis. 
Ant žemesniosios kalvų santalkos, išsidėstęs miestui artimiausias pusskritu- 
lis, iki devynioliktojo šimtmečio vidurio žinomas kaip Libertivilio Reginys 
(apie tai priminė dviejų šimtų metų sukakties lentelė Rodžerso ir Taklino 
gatvių kampe), buvo vienintelis vargingas rajonas, nevykusi kirbelynė dau- 
giabučių 1r medinių pastatų. Skalbinių virvės driekėsi viršum nevalyvų kie- 
mų, kurie švelnesniu metų laiku būdavo pilni vaikų ir pigių vaikiškų žaislų 
- deja, daugeliu atveju tiek vaikai, tiek žaislai buvo gerokai sumurkyti. Sis 
rajonas, kadais gyvenamas viduriniosios klasės, vis labiau smurgo nuo tada, 
kai 1945-aisiais išseko karo meto darbai. Nuosmūkis iš pradžių vyko lėtai, 
paskiau, septintame dešimtmetyje ir aštuntojo pradžioje, ėmė įgyti pagreitį. 
Tačiau dabar atėjo blogiausia, nors niekas tiesiai to nebūtų pasakęs, bent ne 
viešumoje, kur kas nors būtų galėjęs pacituoti jo žodžius. Pradėjo įsikeldinė- 
ti Juodieji. Privačiai geresnėse miesto dalyse, per barbekju ir kokteilių pobū- 
vius buvo kalbama: Juodieji, Dieve padėk mums, juodieji atranda Libertivi- 
lį. Šis kvartalas netgi pelnė savo pavadinimą - nebe Libertivilio Reginio, o 
Žemųjų Aukštumų. Šis pavadinimas daugeliui pasirodė šiurpiai primenantis 
getą. “Keystone" redaktorius keleto stambiausiųjų reklaminių skelbimų už- 
sakovų buvo informuotas, kad jie jausis labai nelaimingi, jei ši frazė bus pas- 
kelbta spaudoje ir tokiu būdu įteisins tai. Redaktorius, kurį motina užaugino 
ne kvailiu, to nepadarė. 

Aukštumų aveniu šakojosi nuo Baseino alėjos į tikrąjį Libertivilį i ir pas- 
kiau kilo aukštyn. Ji per pat vidurį kirto Žemąsias Aukštumas, palikdama jas 
už savęs, o toliau kelias per žaliąją juostą kopė į ištaigių cyvenamųjų namų 
rajoną. Si miesto dalis buvo žinoma tiesiog kaip Aukštumos. Visa šitai jums 
galėtų pasirodyti labai painu - Aukštumos tokios, Aukštumos anokios, bet 
Libertivilio gyventojai žinojo, apie ką kalbama. Kai sakydavai Zemosios 
Aukštumos, turėdavai galvoje skurdą, manieringumą ar dar ką nors pana- 
šaus. Kai praleisdavai būdvardį “Zemosios", turėjai galvoje visišką priešin- 
gybę skurdui. Cia stovėjo puikūs namai, daugelis jų skoningai patraukti nuo 
kelio, kai kurie iš prašmatniausių - už tankių kukmedžio gyvatvorių. Cia gy- 
veno įtakingieji Libertivilio piliečiai - laikraščio leidėjas, keturi daktarai, 
turtinga ir kvaištelėjusi vaikaitė Žmogaus, išradusio automatinių pistoletų 
greitašaudę sistemą. Daugelis kitų buvo teisininkai. Už šio respektabilaus ne- 
didelio miestuko turčių rajono Aukštumos aveniu ėjo per miškingą zoną, ku- 
ri, tiesą sakant, buvo per plati, kad ją pavadintum žaliąja juosta; miškai ply- 
tėjo abipus kelio daugiau nei tris mylias. Aukščiausiame Aukštumų taške 
kairėn atsišakojo Stensono kelias, aklai užsibaigiantis ant Sankasoje su atsi- 
veriančiu nuo jos vaizdu į miestą ir Libertivilio įvažiuojamąjį kino teatrą. 

Kitoje šio žemo kalno pusėje (bet taip pat žinomoje kaip Aukštumos) 
driekėsi gana senas vidutiniosios klasės gyvenamasis rajonas, kur pamažu 


287 


tręšo keturiasdešimtmečiai penkiasdešimtmečiai namai. Ten, kur šis rajonas 
retėjo į kaimišką kraštovaizdį, Aukštumų aveniu jau tapo 2-uoju apygardos 
keliu. Pusę vienuoliktos tą vakarą prieš Kalėdas dvitonis 1958-ųjų “Plimu- 
tas" kilo Aukštumų aveniu įkalnėn, savo šviesomis skrosdamas sniego užsp- 
rangintą pašėlusią tamsą. Senbuviai Aukštumų gyventojai būtų pasakę, kad 
niekas - išskyrus galbūt transporto priemones su keturiais varomaisiais ratais 
- nebūtų pajėgęs tąnakt užvažiuoti Aukštumų aveniu, tačiau Kristina judėjo 
į priekį pastoviu trisdešimties mylių per valandą greičiu, su priekiniais Žibin- 
tais, zonduojančiais kelią, su ritmiškai pirmyn atgal švytuojančiais valytu- 
vais, visiškai tuščia viduje. Jos vėžės buvo vienintelės ir vietom siekė beveik 
pėdą gylio. Nesiliaujantis vėjas jas greitai užpustydavo. Kartais jos priekinis 
buferis ir kapotas įsirėždavo į dantytą pusnies keterą, lengvai nublokšdamas 
į šalis baltą pudrą. | 

Kristina pravažiavo Stentono kelio atsišakojimą 17 Sankasą, kur kadais 
susitikinėjo Arnis ir Li. Ji pasiekė Libertivilio Aukštumų viršūnę ir ėmė leis- 
tis tolimuoju šlaitu, iš pradžių pro juodą mišką, vien kertamą baltos kelią žy- 
minčios juostos, paskiau pro priemiesčio namus su jų jaukiomis svetainių 
šviesomis ir kai kada - su kalėdinių papuošalų lemputėmis. Viename iš tų 
namų jaunas vyriškis, ką tik baigęs vaidinti Santa Klausą, vaišindamasis su 
žmona švenčių proga taurele, atsitiktinai žvilgtelėjo pro langą laukan ir išvy- 
do pralekiančio automobilio šviesas. Jis parodė jai pirštu, šypteldamas: 

- Jeigu tasai vyriokas šiąnakt įveikė Aukštumas, turbūt šalia savęs turėjo 
velnią. 

- Kas man rūpi, - atsakė žmona. - Dabar, kai vaikai suguldyti, ką aš gau- 
siu nuo Santa Klauso? 

- Mes ką nors sugalvosime. 

< 


Toliau tuo keliu, beveik tame taške, kur Aukštumos liovėsi buvę Aukš- 
tumomis, Vilis Darnelas sėdėjo paprasto dviaukščio namo, kuris jam prik- 
lausė per trisdešimtį metų, svetainėje. Jis vilkėjo išsitrynusiu ir blunkančiu 
frotiniu chalatu ir pižamos kelnėmis, virš kurių nelyginant mėnulio pilnatis 
kyšojo didžiulis jo pilvas. Žiūrėjo per televizorių paskutinį Ebezenerio Skru- 
džo pokalbį su Gerumu ir Dosnumu, bet iš tikrųjų jo nematė. Mintimis dar- 
syk ir darsyk dėliojo daleles mįslės, kuri darėsi vis labiau pagaunanti: Arnis, 
Velčas, Repertonas, Kristina. Per tą savaitę po policijos reido Vilis paseno 
kokia dešimčia metų. Buvo pasakęs tam kopui Merseriui, jog per dvi savai- 
tes sugrįšiąs prie savo verslo senon vieton, bet širdyje tuo abejojo. Atrodė, 
kad pastaruoju metu jo gerklė buvo nuolat gleivėta nuo to prakeikto inhalia- 
toriaus skonio. 

Arnis, Velčas, Repertonas... Kristina. 

- Berniuk! - sušuko Skrudžas, išsilenkęs pro langą - su savo naktiniais 
marškiniais ir kepuraite tikra Kalėdinės Dvasios parodija. - Ar puikusis Ka- 
lakutas vis dar mėsininko lange? 

- Ką? - paklausė berniukas. - Tas, didumo sulig manimi? 

- Taip, taip, - atsakė Skrudžas, padūkusiai krizendamas tarsi trys dvasios, 
užuot išgelbėjusios jo sielą, būtų išvariusios jį iš proto. - Taip, tas, didumo 
sulig tavimi. 

Arnis, Velčas, Repertonas... Lebėjus? 

Kai kada jis pagalvodavo, kad ne policijos reidas taip išvargino jį ir pri- 
vertė nuolatos jaustis prislėgtą ir išsigandusį. Netgi ne faktas, kad jie užklu- 
po jo patikimąjį buhalterį ar kad čia dalyvavo federalinės mokesčių tarnybos 
žinonės ir buvo nusiteikę sumedžioti stambų grobį. Visai ne dėl mokesčių 
tarnybos Žmonių jis pradėjo apžvelginėti gatvę prieš išeidamas rytais iš na- 
mų; Valstijos generalinė prokuratūra neturėjo nieko bendra su greitais 
žvilgsniais, kuriuos jis įprato mesti per petį atgalios, kai vakarais važiuoda- 
vo iš garažo. 

Vėl ir vėl jis apmąstydavo tai, ką matė tą naktį - ar ką jis manė matęs, - 
bandydamas save įtikinti, kad tai buvo absoliučiai nerealu... ar kad, atvirkš- 
čiai, buvo absoliučiai realu. Pirmąsyk per daugelį metų jis pagavo save abe- 
jojant savo paties sveiku protu. Ir kai tas įvykis tolo praeityje, vis lengviau 
darėsi tikėti, kad jis buvo užmigęs ir visa tai susapnavęs. 

Po to policijos reido jis nesimatė su Arniu, nei nebandė jam prisiskam- 
binti telefonu. Iš pradžių jis galvojo panaudoti tai, ką žinojo apie Kristiną, 
kaip priemonę Arniui užčiaupti, jeigu vaikinas suminkštėtų ir nutartų kalbė- 
ti - Dievas žino, ar bendradarbiaudamas su kopais vaikinas galėtų tiek toli 
nueiti, jog pasiųstų jį, Vilį, kaliuzėn. Tiktai po to, kai policija užgriuvo visus, 
Vilis susivokė, kiek daug vaikinas žino, ir jį ištiko keletas paniškų savęs ver- 
tinimo akimirkų (dar kai kas keliančio nerimą, nes tai buvo taip svetima jo 
prigimčiai): ar jie visi tiek daug žinojo? Repertonas ir visa Repertono tipo 
chuliganų padermė? Nejaugi jis iš tiesų galėjo būti toks kvailas? 

Ne, nusprendė jis. Zinojo tik Kaningemas. Nes Kaningemas buvo kitoks. 
Jis tartum intuityviai perprasdavo dalykus. Jis nebuvo perdėm pagyrūnas, 
kaušalius ir melagis. Keista, bet Vilis mažne jautė berniokui tėviškumą - 
nors jis nebūtų dvejojęs atsiriboti nuo vaikino, jeigu imtų atrodyti, jog šis ga- 
li apversti valtį. Ir aš nesudvejočiau dabar, patikino jisai save. 

Televizoriaus ekrane šiurkštusis juodai baltas Skrudžas buvo su Kreči- 
tais. Filmas jau beveik baigėsi. Visa jų banda atrodė it nevispročiai, ir tai bu- 
vo tiesa, bet Skrudžas aiškiai pranoko visus. Beprotiško džiaugsmo išraiška 
jo akyse nedaug tesiskyrė nuo akių išraiškos žmogaus, Vilio pažinoto prieš 
dvidešimtį metų - vyrioko, pavarde Everltas Dinglas, kuris vieną popietę su- 
grįžęs iš garažo išžudė visą savo šeimą. 

Vilis užsidegė cigarą. Bet ko griebtųsi, kad tik pašalintų iš burnos inha- 
liatoriaus skonį, tą bjaurų skonį. Pastaruoju metu, regis, jam vis sunkiau se- 
kėsi kvėpuoti. Prakeikti cigarai juolab nepadėjo, bet jis buvo per senas, kad 
keistų savo įpročius. | 

Vaikinas nieko nepasakė policininkams - bent kol kas nepasakė. Jie pa- 
sodino Henrį Baką, pranešė Vilio advokatas; Henris Bakas, šešiasdešimt tre- 
jų Metų amžiaus ir jau senelis, būtų trissyk išsigynęs Kristaus, jeigu jam mai- 
nais pažadėtų, kad bus paleistas iš kalėjimo ar netgi gaus lygtinį nuospren- 
dį. Senasis Henris Bakas riaugėjo iš savęs visą, ką žinojo, tik, laimė, tai bu- 
vo ne itin daug. Jis žinojo apie fejerverkus ir cigaretes, bet tai tebuvo dvi 


289 


grandys iš to, kas vienu metu sudarė šešių ar septynių grandžių žiedą, api- 
mantį kaušalą, “karštus" automobilius, nurašytus armietiškus šaunamuosius 
ginklus (tarp jų ir keletas automatų, parduodamų ginklų maniakams arba 
kraugeriškų polinkių medžiotojams, kurie norėdavo įsitikinti, “ar iš tiesų ga- 
lima suplėšyti į gabalėlius elnią, kaip aš esu girdėjęs“) 1r vogtus antikvari- 
nius daiktus iš Naujosios Anglijos. Ir pastaruosius porą metų - kokainą. Tai 
buvo klaida; dabar jis tą žinojo. Tie kolumbiečiai tenai Majamyje trenkti ne- 
lyginant šikinyko žiurkės. Kai pagalvoji, tai jie ir yra šikinyko žiurkės. Dė- 
kui Dievui, kopai nenutvėrė vaikino su svaru koko prie savęs. 

Ką gi, šįsyk nukentėsiąs - kiek daug ar kiek mažai, labai priklausė nuo to 
keisto septyniolikmečio vaikino ir galbūt nuo jo keistos mašinos. Dalykai 
buvo tokioje netvirtoje pusiausvyroje kaip kortų namelis, ir Vilis nedrįso ką 
nors daryti ar kalbėti, bijodamas, kad neatsitiktų dar blogiau. Ir visad buvo 
tikimybė, kad Kaningemas tik nusijuoktų jam į veidą ir išvadintų pamišėliu. 

Suspaudęs tarp žiaunų cigarą, Vilis atsistojo ir išjungė televizorių. Reik- 
tų jau eiti miegoti, bet gal pirma derėtų išgerti brendžio. Jis dabar visad bū- 
davo pavargęs, bet užmigdavo sunkiai. 

Pasuko virtuvėn... ir kaip tik tuo metu lauke nuaidėjo automobilio signa- 
las. Garsas atskriejo per vėjo kauksmą trumpais, įsakmiais pypsniais. 

Vilis sustojo kaip įbestas ant virtuvės slenksčio ir viršum savo didžiulio 
pilvo susirišo chalatą. Jo veido bruožai užaštrėjo, įsitempė 1r pagyvėjo - stai- 
ga tai buvo kur kas į Jaunesnio žmogaus veidas. Jis 2 kiek pastovėjo. 

Vėl trys trumpi, šaižūs signalai. 

Jis apsisuko, išsiėmė iš burnos cigarą ir pamažu perėjo per svetainę. Ne- 
lyginant šiltas vanduo jį užliejo į sapną panašus deja vu* pojūtis, podraug su 
fatališkumo nuojauta. Dar net prieš atitraukdamas užuolaidą if pažvelgda- 
mas laukan j Jis jau žinojo, kad ten Kristina. Ji atvažiavo jo, kaip jis ir manė 
žinąs, kad ji gali tai padaryti. 

Automobilis stovėjo jo žiedinio įvažiuojamojo keliuko pradžioje, ne ką 
daugiau kaip vaiduoklis tirštai krentančio sniego ūke. Jo žibintai plieskė pla- 
tėjančiais kūgiais, kurie galiausiai nyko pūgoje. Mirksnį Viliui pasirodė, kad 
prie vairo kažkas sėdi, bet geriau įsižiūrėjęs pamatė, kad mašina tuščia. To- 
kia pat tuščia kaip aną naktį, kai sugrįžo garažan. 

Pypt. Pypt. Pypt-pypt. 

Tartum kažką ji kalbėtų. 

Vilio širdis sunkiai suspurdėjo krūtinėje. Jisai staiga pasuko prie telefo- 
no. Kas be ko, pats laikas paskambinti Kaningemui. Paskambinti jam ir pa- 
sakyti, kad sutramdytų savo mieląjį demoną. 

Jis jau buvo perpus nuėjęs iki telefono, kai užkaukė mašinos variklis. 
Garsas panėšėjo į užuodusios išdavystę moters riksmą. Ir netrukus pasigir- 
do duslus gurgždesys. Vilis sugrįžo prie lango ir suspėjo pamatyti automo- 
bilį atsitraukiant nuo aukštos sniego pusnies įvažiuojamojo keliuko pradžio- 
je. Jo kapotas, nužertas sniego grumstų, buvo šiek tiek susigarankščiavęs. 
Variklis vėl užriaumojo. Užpakaliniai ratai prabuksavo per purų sniegą, ir 
paskiau sukibo su paviršiumi. Automobilis pasinešė apsnigtu keliuku ir vėl 


* Jau matyta (pranc.). 

trenkėsi į pusnį. Vėl aukštyn pažiro sniegas, kurį vėjas pagavęs nunešė tolyn 
kaip cigaro dūmus pagauna ventiliatorius. 

Nieko neišeis, pagalvojo Vilis. Ir jeigu tu prasimuši į keliuką, kas toliau? 
Nejau tikiesi, kad išeisiu laukan ir Žaisiu pagal tave? 

Švokšdamas stipriau negu kada nors anksčiau, jisai sugrįžo prie telefono, 
surado Kaningemo namų numerį ir pradėjo jį rinkti. Pirštai virpėjo, jis nepa- 
taikė surinkti, nusikeikė, nuspaudė atšaukiamąjį mygtuką ir vėl ėmė rinkti iš 
naujo. 

Lauke suriaumojo Kristinos variklis. Netrukus pasigirdo gurgždesys - ji 
trečiusyk trenkėsi į sniego pylimą. Į platų panoraminį langą it sausas smėlis 
pažiro vėjo atblokštas sniegas. Vilis apsilaižė lūpas ir pabandė lėčiau alsuo- 
ti. Bet gerklė buvo beužsikemšanti, jis juto tai. 

Kitame linijos gale telefonas ėmė skambėti. Tris kartus. Keturis. 

Sustūgo Kristinos variklis. Paskiau stiprus dunksnis - ji trenkėsi į sniego 
pylimą, kurį abiejuose Vilio puslankinio įvažiuojamojo keliuko galuose sus- 
tūmė greideriai. 

Šeši šaukiamieji signalai. Septyni. Nieko nėra namie. 

- Mėšlas, - sukuždėjo Vilis ir padėjo ragelį. Jo veidas išblyško, šnervės 
išsiplėtė it žvėries, pavėjui užuodusio gaisrą. Cigaras užgeso. Nusviedė jį ant 
kilimo ir vėl nuskubėjo prie lango, ranka grabinėdamasis po chalato kišenę. 
Užčiuopė viltingą inhaliatoriaus korpusą ir pirštai sugniaužė jo rankeną. 

Mažne apakindami, priekiniai žibintai blykstelėjo jam į veidą, ir Vilis 
laisvąja ranka prisidengė akis. Kristina vėl trenkėsi į pusnį. Taranuodama, 
žingsnelis po Žingsnelio, ji prasimušinėjo į įvažiuojamąjį keliuką. Stebėda- 
mas, kaip ji vis atsitraukia skersai kelio, Vilis pasiutusiai troško, kad dabar 
atvažiuotų koks nors greideris ir trenktų tai prakeiktajai į šoną. 

Joks greideris neatvažiavo. Užtat Kristina vėl įsibėgėjo - staugiančiu va- 
rikliu, per jo apsnigtą veją tvieskiančiomis šviesomis. Ji vėl traukėsi į pusnį, 
galingai nustumdama į abi šalis sniego kupetas. Jos priekis pakilo, ir mirks- 
nį Vilis pamanė, kad ji tiesiog pervažiuos per tai, kas buvo likę 1š apledėju- 
sio, kietai suplūkto pylimo. Paskiau užpakaliniai ratai prarado sukibimą ir 
ėmė pašėlusiai suktis. 

Ji vėl atsitraukė. 

Viliui atrodė, kad jo gerklės spindis susiaurėjo iki smeigtuko skersmens. 
Plaučiams stigo oro. Jis išsitraukė inhaliatorių ir kelissyk įkvėpė. Policija. 
Reikėtų paskambinti policijai. Jie atvažiuotų. Kaningemo 58-ųjų “Plimutas" 
jo nepasieks. Savo namuose jisai saugus. Savo namuose... 

Įsibėgėdama skersai kelio, Kristina vėl atlėkė, ir šįsyk ji lengvai įveikė 
pusnį, iš pradžių savo priekiu iškildama aukštyn, užliedama šviesa jo namo 
fasadą, paskiau vėl traukdamasi žemyn. Ji buvo keliukyje. Taip, gerai, bet ji 
juk negali toliau važiuoti, ji... juk... 

Kristina nė nesulėtino greičio. Vis įsibėgėdama, ji liestine nurėžė įva- 
žiuojamojo keliuko puslankį, prasiyrė pro seklesnį, puresnį šoninio kiemu- 
ko sniegą ir nėrė tiesiai į panoraminį langą, prie kurio žvelgdamas laukan 
stovėjo Vilis. 

Gaudydamas orą, jis atšoko atgal ir parvirto, užkliuvęs už savo fotelio. 

Kristina trenkėsi į namą. Panoraminis langas susprogo, vidun kaukdamas 
įsiveržė vėjas. Stiklo šukės pažiro mirtinomis strėlytėmis, kiekviena atspin- 
dėdama Kristinos šviesas. Ant kilimo vinguriavo padriki vėjo įblokšto snie- 
go sūkuriai. Priekiniai žibintai trumpam nutvieskė kambarį nenatūraliu tele- 
vizijos studijų spindesiu, o paskiau j1 atsitraukė, nuplėštas jos priekinis bu- 
feris vilkosi sniegu, kapotas buvo atšokęs, sulūžinėjusios grotelės šiepė ch- 
romuotas iltis. 

Pfažiota burna su švilpesiu gaudydamas orą, sunkiai besikilnojančia krū- 
tine Vilis pasikėlė keturpėstom. Miglotai suvokė, jog jeigu nebūtų užkliuvęs 
už fotelio ir parvirtęs, veikiausiai skriejančių šukių būtų buvęs sukapotas į 
skutelius. Painiodamasis atsirišusio chalato skvernuose, jis atsistojo. Besi- 
veržiantis pro langą vėjas pasigavo nuo stalelio šalia fotelio ““TV Guide“* ir 
žurnalas besisklaidančiais puslapiais nuskrido per kambarį prie laiptų apa- 
čios. Vilis abiem rankom sugriebė telefoną ir susuko “0". 

Kristina atsitraukė atbulom savo pačios vėžėmis. Sugrįžo iki pat suplotos 
sniego pusnies įvažiuojamojo keliuko pradžioje. Paskiau, sparčiai įsibėgėda- 
ma, vėl metėsi į priekį, ir kai artėjo, kapotas tučtuojau ėmė lygintis, grotelės 
savaime susijungė. Vėl trenkėsi į namo šoną žemiau panoraminio lango. Pa- 
žiro dar stiklo, suaižėjo, sutreškėjo, sugirgždėjo medis. Didžiulio lango apa- 
tinis rėmas lūžo pusiau, ir mirksnį Kristinos priekinis stiklas, dabar sutrūki- 
nėjęs ir pieniškai baltas, tartum žvelgė vidun nelyginant milžiniška kokio 
nors ateivio akis. 

- Policiją, - pasakė Vilis telefonistei, ir pats vos išgirdo savo balsą, kuris 
buvo vien švilpiantis švogždesys. Saltas vėjas, besiveržiantis pro išdaužtą 
langą, plaikstė jo chalatą. Jis matė, kad siena žemiau lango beveik sutrupin- 
ta. Sulaužytų išorės lentų galai styrojo it kaulų lūžgaliai. Juk ji negali patek- 
ti vidun, ką? Nejau gali? 

- Atleiskite, sere, prašyčiau kalbėti garsiau, - pasakė telefonistė. - Šian- 
dien, regis, pas mus labai prastas ryšys. 

Policiją, pakartojo Vilis, bet šįsyk tai netgi nebuvo šnabždesys, o tik suš- 
nypštė iškvepiamas oras. Dieve brangus, smaugia gerklę, jis dūsta, krūtinė 
nelyginant užrakintas banko rūsys. Kur jo inhaliatorius? 

- Sere? - atsargiai paklausė telefonistė. 

Štai jis, ant grindų. Vilis numetė telefoną ir apgraibom siekė inhaliato- 
riaus. 

Įsibėgėjusi Kristina vėl atūžė per veją ir trenkė į namo šoną - šįsyk neat- 
laikė visa siena, šrapneliu pažiro stiklas, lentgaliai, ir neįtikėtinai, košmariš- 
kai Kristinos apdaužytas, įlankstytas priekis atsidūrė jo svetainėje - ji buvo 
viduje, jis uodė išmetamąsias dujas ir įkaitusio variklio kvapą. 

Kristinos apačia už kažko užsikabino, ir ji pasitraukė atbulom pro plėšti- 
nę angą, treškėdama raunamomis lentomis, o jos suknežinatas priekis buvo 
apdulkėjęs sniegu ir tinku. Bet po kelių sekundžių ji gali sugrįžti, ir šįsyk 
veikiausiai... na, veikiausiai... 

Vilis sugriebė savąjį inhaliatorių ir nemačiom puolė prie laiptų. 

Užsikebernojo tik iki pusės, kai vėl suriaumojo variklis, ir jis atsisuko 
pažiūrėti, veikiau atsirėmęs, o ne įsitvėręs į turėklų. 


* “TV programos". 

Nuo laiptų viršaus reginys panėšėjo į košmarą. Jisai stebėjo, kaip Kristi- 
na įsibėgėjo per apsnigtą veją, išvydo jos kapotą pakylant į viršų, ir dabar vi- 
sas jos priekis panėšėjo į didžiulius raudonai balto aligatoriaus nasrus. Pas- 
kiau kapotas visai atšoko, ir mašina vėl trenkėsi į namą, šįsyk didesniu nei 
keturiasdešimt mylių per valandą greičiu. Ji išplėšė paskutinius lango rėmo 
likučius ir pažėrė po jo svetainę dar daugiau suaižėjusių lentgalių. Jos žėruo- 
jantys žibintai šoktelėjo aukštyn, ir dabar ji atsidūrė viduje, ji atsidūrė jo na- 
muose, palikusi už savęs sienoje didžiulę išplėštą skylę su nukarusiu ant ki- 
limo elektros kabeliu nelyginant juoda nukirsta arterija. Vidun įblokšti fiber- 
galasinės izoliacijos debesėliai šoko šaltame vėjyje nelyginant pienės pūke- 
liai. 

Vilis sukliko ir per blerbiantį variklio staugesį neišgirdo savo paties bal- 
so. “Sears" duslintuvas, kurį Arnis buvo jai įdėjęs - vienas iš nedaugelio da- 
lykų, kuriuos jis iš tikrųjų jai įdėjo, paklaikusiai pagalvojo Vilis - kabojo ant 
palangės kartu su didesniąja išmetamojo vamzdžio dalimi. 

“Furija"?" prariaumojo svetainę, parversdama ant šono Vilio fotelį, kuris 
liko gulėti it negyvas ponis. Grindys po Kristina neramiai sutreškėjo, ir Vi- 
lis kažkur savo mintyse sušuko: Taip! Įlūžkit! Įlūžkit! Lai ta prakeiktoji nu- 
garma į rūsį! Pažiūrėsim, kaip ji iš ten išsigaus! Ir šį vaizdinį pakeitė vaiz- 
dinys tigro duobėje, iškastoje ir užmaskuotoje klastingų čiabuvių. 

Bet grindys atlaikė, bent kol kas jos atlaikė. 

Kristina riaumojo per svetainę jo linkui, paskui save kilime palikdama 
snieguotus zigzaginius padangų protektorių atspaudus. Ji trenkėsi į laiptus. 
Vilį nubloškė prie sienos. Inhaliatorius iškrito jam iš rankos ir vartaliodama- 
sis nusirito laiptų apačion. 

Kristina, braškindama po savimi grindlentes, atsitraukė atbulom. Jos pas- 
kuigalys užkliudė “Sony" televizorių, kineskopas susprogo. Ji vėl atūžė pir- 
myn ir trenkė į laiptus, suskaldydama lenteles 1r išlupdama tinką. Visas laip- 
tų karkasas po Viliu sulingavo. Jį apėmė siaubingas svirimo pojūtis. Kažku- 
rį momentą Kristina buvo tiesiai po juo; matė apačioje alyvuotą jos varikli- 
nės dalies vidų, juto aštuonių cilindrų karštį. Ji vėl atsitraukė, ir Vilis užsi- 
repečkojo laiptais, sunkiai gaudydamas kvapą, stvarstydamasis už storo sa- 
vo kaklo rinkės, sprogindamas akimis. 

Pasiekė laiptų viršų mirksnį prieš Kristinai vėl trenkiant į sieną ir laiptų vi- 
durį paverčiant sujaukta laužo krūva. Ilga medžio atplaiša užkrito ant jos 
variklio, ventiliatoriaus sparneliai sukramsnojo ją ir išspjovė rupias pjūvenas 
ir mažesnes atplaišėles. Visas namas dvokė benzinu ir išmetamosiomis du- 
jomis. Vilio ausis virpino to negailestingo variklio perkūniškas griausmas. 

Ji vėl atsitraukė atbula. Dabar jos padangos iškando kilime skarmaluotus 
dryžius. Atgal į prieškambarį, pagalvojo Vilis. Pastogėn. Pastogėj bus sau- 
gu. Taip, pa... o, Dieve... o, Dieve... o, DIEVE... | 

Staiga krūtinę nuvėrė aštrus duriantis skausmas. Sirdį tartum persmelkė 
ledo varveklis. Kairioji ranka iškart apmirė. Jam vis dar stigo kvapo, krūti- 
nė kilnojosi be jokios naudos. Viena jo pėda šokinėjo virš tuštumos, ir pas- 
kiau jis nulėkė žemyn laiptais, dusyk kūlvirsčiom persiritęs nelyginant kubi- 
las, laužydamasis kaulus, mataruodamas rankomis, užklojamas ir nukloja- 
mas mėlyno chalato skvernų. 

Jis kupeta išdribo apačioje, ir Kristina metėsi ant jo: smogė, atsitraukė, 
vėl smogė, it virbą nulaužė sunkią koloną sraigtinių laiptų apačioje, atsitrau- 
kė ir vėl jam smogė. | 

Iš po grindų pasigirdo vis stiprėjantis aižėjančių ir linkstančių atraminių 
balkių treškesys. Kristina sustojo kambario „viduryje tartum klausydamasi. 
Dvejetas jos padangų buvo subliuškę, trečioji pusiau nusinėrus nuo rato. 
Kairysis mašinos šonas - įlenktas, dažai vietomis, dideliais plikais lopais vi- 
sai nusigramdę. 

Staiga jos pavarų perjungiamoji svirtis persislinko atbulinės eigos padė- 
tin. Variklis užriaumojo, ir Kristina raketa šovė per kambarį atgal ir toliau 
pro plėštinę skylę Vilio Darnelo namo sienoje - laukan, savo paskuigaliu 
šlepteldama į sniegą. Padangos prabuksavo, paskiau pagavo sukibimą, ir 
ėmė trauktis. Kristina atbulom nuklibinkščiavo kelio linkui, jos variklis da- 
bar kosčiojo ir užsikirtinėjo, aplinkui tvyrojo dūmų migla, iš po jos lašėjo ir 
taškėsi alyva. 

Atsidūrusi kelyje, ji pasuko vėl Libertivilio linkui. Pavarų perjungiamoji 
svirtis įslinko padėtin EIGA, bet iš pradžių sužalota transmisija nekibo, ga- 
liausiai pavara įsijungė, ir Kristina pamažu pajudėjo tolyn. Už jos, iš Vilio 
namų ant išmalto sniego, krito plati šviesos juosta, savo pavidalu anaiptol 
nepanaši į taisyklingą stačiakampį, krentantį pro langą. Sviesos kontūrai ant 
sniego buvo beprasmiški ir keisti. 

Ji judėjo pamažu, krypuodama į šalis ant savo subliuškusių padangų ne- 
lyginant senas girtuoklis, grabaliodamasis sau kelią skersgatvyje. Snigo tirš- 
tai, vėjas ginė snaiges įkypomis druožėmis. 

Vienas iš jos priekinių žibintų, sudužęs per paskutinįjį griaunamąjį, 
gniuždantįjį antpuolį, sumirkčiojo ir užsiplieskė. 

Pradėjo pūstis viena padanga, paskiau - kita. 

Dvokiančių alyvos dūmų debesys ėmė nykti. Variklio kosčiojantis, užsi- 
kertantis garsas išsilygino. 

Trūkstamas kapotas ėmė rastis nuo priekinio stiklo nosies linkui, vaizdas 
buvo antgamtiškas - lyg nematomi virbalai nertų iš siūlų skarą; plikas meta- 
las užsitraukė iš nieko, suspindo plienine pilkuma, o paskiau patamsėjo iki 
raudonumo, tartum užsipildydamas krauju. 

Priekinio stiklo įtrūkiai ėmė bėgti atgal, palikdami paskui save neprie- 
kaištingą glotnumą. 

Vienas po kito užsidegė kiti priekiniai žibintai; dabar Kristina judėjo per 
nakties pūgą greitai ir užtikrintai, skrosdama tamsą savo tvirtomis švie- 
somis. 

Jos hodometras sklandžiai sukosi atgal. 


+ 


Po keturiasdešimt penkių minučių ji jau stovėjo velionio Vilio Darnelo 
tamsaus savitarnos garažo dvidešimtajame bokse. Vėjas kaukė ir vaitojo už- 
pakaliniame kieme tarp automobilių laužo eilių; purus sniegas švilpavo jų 
suplėšytomis, draiskanotomis sėdynėmis, o rūdyjantys griaučiai galbūt buvo 
kupini savų šmėklų ir niūrių prisiminimų. 

Jos variklis pamažu tiksėjo, aušdamas. 

Kristina - Paauglių dainos apie 
mirtį 


43 / Li ateina į svečius 


Džeimsas Dinas “Merkurijum"' greitu, 
Ir Džonsonas Boneris Karolinos mišku, 
Net Bertas Reinoldsas treilery juodam - 
“Kadilako Rančon", - visi skuba ten. 

- Briusas Springstinas 


Apie penkiolika minučių prieš atvykstant Li, aš pasiėmiau ramentus ir 
nuklibinkščiavau iki artimiausio prie durų krėslo, kad ji tikrai išgirstų mane, 
kai šūktelsiu, jog įeitų. Tuomet vėl pasiėmiau “Esguire" ir sugrįžau prie st- 
raipsnio, kuris vadinosi “Kitas Vietnamas“ ir įėjo į mokyklinę užduotį. Bet 
man nesisekė skaityti. Buvau susinervinęs ir išsigandęs, o iš dalies - manau, 
iš didelės dalies - paprasčiausiai nekantravau. Troškau vėl ją išvysti. 

Namai buvo tušti. Netrukus po to, kai tą audringą pavakarę prieš Kalė- 
das paskambino Li, aš pasivadinau tėtį į šalį ir paklausiau, ar negalėtų dvi- 
dešimt šeštosios popietę išsivesti kur nors mamą ir Eleiną. 

- Kodėl gi ne? - gana maloniai sutiko jis. 

- Dėkui, tėti. 

- Zinoma. Bet tu man būsi skolingas. 

- Tėti! 

Jis iškilmingai mirktelėjo: 

- Paslauga už paslaugą. 

- Mielas vyriokas. 

- Tikras princas, - pripažino jis. 

Mano tėtis, anaiptol! ne kvailas, paklausė manęs, ar tai neturi ką nors 
bendra su Arniu. 

- Juk ji jo mergina, ar ne? 

- Na, - pasakiau, nevisai tikras dėl esamos padėties ir tik dėl sau žinomų 
priežasčių pasijautęs kiek nepatogiai, - buvo. O dabar kaip - nežinau. 

- Kokios nors problemos? 

- Juk man ne taip jau sekėsi būti jo akimis, tiesa? 

- Nuo ligoninės lovos sunku ką nors matyti, Deni. Aš pasistengsiu, kad 
tavo motinos ir Elės antradienį nebūtų namie. Tik būk atsargus, gerai? 

Nuo tada aš svarsčiau, ką jis galėjo turėti galvoje; juk jis tikrai nesirūpi- 
no, kad aš galėčiau užšokti ant Li, tebeturėdamas sugipsuotą koją ir pusinį 
nugaros įtvarą. Manau, jis galbūt paprasčiausiai bijojo, kad kažkas siaubin- 
gai iškrypo iš vėžių, kai mano senas vaikystės draugas staiga tapo svetimu, 
- ir dargi labai svetimu, - kuris buvo paleistas už užstatą. 

Bet aš tikrai buvau įsitikinęs, kad kažkas išklypo iš vėžių, ir tai mane ap- 
simyžtinai gąsdino. “Keystone"' per Kalėdas neišėjo, bet visos trys stotys, 
priklausančios Pitsbergo televizijos tinklui, taip pat nepriklausomi kanalai 
skelbė, kas nutiko Viliui Darnelui, pateikdami keistus ir šiurpinančius jo na- 
mo vaizdus. Siena iš kelio pusės buvo išgriauta. Kitokiu žodžiu nepavadin- 
si. Toji namo pusė atrodė taip, lyg koks išprotėjęs nacis būtų įvažiavęs į ją 
savo tanku "Pantera". Šįryt laikraštyje pasirodė visa istorija, pavadinta - 
SPĖJAMAS NEŠVARUS ŽAIDIMAS KEISTOJE, ĮTARTINO KRIMI- 
NALINIO PASAULIO PERSONAŽO MIRTYJE. Šitai skambėjo pakanka- 
mai blogai, jau neskaitant dar vienos Vilio Darnelo namo su ta didžiule šo- 
ne išmušta skyle nuotraukos. Tačiau turėjai perversti iki trečio puslapio, kad 
visa kita. Tasai straipsnis buvo mažesnis, nes Vilis Darnelas bu- 

o “įtartinas kriminalinio pasaulio personažas“, o Donas Vanderbergas - vi- 
sO B tik mėšlagalvis, iš mokyklos pašalintas degalinės darbininkas. 

TECHNINIO APTARNAVIMO STOTIES DARBININKAS UŽMUŠ- 
TAS KALĖDŲ IŠVAKARĖSE PER AUTOĮVYKĮ, IŠ KURIO KALTI- 
NINKAS PABĖGO - teigė ši antraštė. Po ja sekė tik viena skiltis. Straips- 
nis baigėsi Libertivilio policijos šefo samprotavimu, kad vairuotojas veikiau- 
siai buvo girtas ar apsvaigęs nuo narkotikų. Nei jis, nei “Keystone" nė ne- 
bandė susieti tas dvi mirtis, kurias skyrė bemaž dešimt mylių, siaučiant pū- 
gai, suparalyžiavusiai visą transporto eismą Ohajo ir vakarinės Pensilvanijos 
valstijose. Bet aš galėjau susieti. Kad ir nenorėjau, nieko negalėjau sau pa- 
daryti. Ir ar mano tėvas šįryt keletą sykių keistai nepažvelgė į mane? Taip. 
Sykį ar du atrodė, kad jis tuoj tuoj ką nors pasakys - nežinau, ką būčiau jam 
atsakęs tuo atveju; Vilio Darnelo mirtis, kad ir kokia keista, nė iš tolo nebu- 
vo tokia keista, kaip mano įtarimai. Paskiau jis užsičiaupdavo, neprataręs nė 
žodžio. Jeigu atvirai, tai aš pasijausdavau lengviau. 

Dvi minutės po dviejų melodingai nuaidėjo skambutis. 

- Įeik! - šūktelėjau, ir vargais negalais atsistojau ant ramentų. 

Durys atsidarė, ir Li įkišo galvą vidun. 

- Deni? 

- Aha. Įeik. 

Ji įėjo, atrodė labai dailiai su skaisčiai raudona slidinėjimo parka ir tam- 
siai mėlynomis kelnėmis. Nusismaukus striukės gobtuvą su kailiniu apvadu 
ir atitraukdama užtrauktuką, paliepė: 

- Sėskis. Tuoj pat, tai įsakymas. Ant tų daiktų atrodai 1t didelis kvailas 
gandras. 

- Varyk taip toliau, - pasakiau ir vėl atsisėdau, negracingai dribteldamas 
į krėslą. Kai esi sugipsuotas, niekad neišeina kaip kino filmuose; neatsisėdi 
nelyginant Keris Grantas, rengdamasis “Rice" išgerti kokteilį su Ingrida 
Bergman. Visa atsitinka iškart, ir jeigu pagalvėlė ant kurios nusileidi, protes- 
tuodama garsiai nesupurkščia, - lyg tu išsigandęs savo staigaus kryčio būtum 
netyčia drikstelėjęs, - manyk, jog tau pavyko. Sįkart laimė manęs neapvylė. 
- Aš taip mėgstu komplimentus, jog net silpna darosi. 

- Kaip tau sekasi, Deni? 

- Taisausi, - pasakiau. - O tau? 


296 


-- Jau geriau, - pasakė ji tyliai ir prikando apatinę lūpą. Kartais tai būna 
viliokiška grimasėlė, bet tik ne šįkart. 

- Pakabink savo parką ir atsisėsk. 

- Gerai. - Jos akys palytėjo manąsias, ir žvelgti į jas buvo šiek tiek per 
daug. Nukreipiau žvilgsnį kitur, galvodamas apie Arnį. 

Ji pakabino prieškambaryje parką ir pamažu sugrįžo į svetainę. 

- O taviškiai?.. 

- Aš paprašiau savo tėvą, kad visus išsivestų iš namų - pamaniau, kad 
gal... - aš truktelėjau pečiais, - mums reikėtų pasikalbėti vieniems. 

Ji stovėjo prie sofos, skersai kambarį žvelgdama į mane. Vėl mane prib- 
loškė paprastas jos grožis - daili mergaitiška figūra, išryškinta mėlynų kel- 
nių, šviesesnio, matinio mėlio sviterio - aprangos, verčiančios mane pri- 
siminti slidinėjimą. Jos plaukai, supinti laisva kasa, buvo nukritę ant kairio- 
j0 peties. Akys - sviterio spalvos, gal kiek tamsesnės. Iš pieno plaukusi ame- 
rikiečių kaimo gražuolė, pasakytumėt, jeigu ne aukšti skruostikauliai, kurie 
atrodė šiek tiek arogantiški, išduodantys kažkokią senesnę, egzotiškesnę kil- 
mę. Galbūt kokias penkiolika ar dvidešimt kartų atgalios malkų rietuvėj bu- 
vo pasislėpęs vikingas. 

O galbūt aš visai ne apie tai mąsčiau. 

Ji pastebėjo mane žvelgiant į ją per ilgai ir nuraudo. Aš nusukau akis į 
šalį. 

- Deni, tu susirūpinęs dėl jo? 

- Susirūpinęs? Geriau sakyk - išsigandęs. 

- Ką žinai apie tą automobilį? Ką jis tau papasakojo? 

- Ne per daugiausia, - pasakiau. - Klausyk, gal norėtum ko nors atsiger- 
ti? Ten yra šio to šaldytuve... - Aš siekiau savo ramentų. 

- Sėdėk, - sudraudė ji. - Norėčiau ko nors, bet atsinešiu pati. Ko tau? 

- Išgerčiau imbierinio limonado, jeigu jo dar likę. 

Ji nuėjo virtuvėn, ir aš stebėjau jos šešėlį ant sienos, judantį lengvai, ne- 
lyginant šokėjos. Mirksnį pajutau savo skrandyje didesnį sunkumą, mažne 
šleikštulį. Tokiam šleikštuliui esama pavadinimo. Regis, tai vadinama “įsi- 
mylėti savo geriausio draugo merginą". 

- Jūs turite automatinį ledo šaldiklį, - atskriejo jos balsas. - Mes irgi tokį 
turime. Man jis patinka. 

- Kartais jis pasiunta ir pažeria ledo kubelius po visas grindis, - pasakiau 
kaip Džimis Kagnis “Baltame karštyje": “Še jums, šlykštūs bailiai!"* - Mano 
motiną tai varo iš proto. - Vapaliojau aš. 

Ji nusijuokė. Ledukai skimbtelėjo stikluose. Netrukus ji sugrįžo su dviem 
stiklais ledo 1r dviem skardinėlėm limonado “Canada Dry“. 

- Dėkui, - pasakiau paimdamas savąjį stiklą. 

- Ne, tai tau dėkui, - pasakė ji, ir dabar jos mėlynos akys patamsėjo ir su- 
rimtėjo. - Dėkui, kad turiu su kuo pasikalbėti. Jeigu tektų pakelti visa tai vie- 
nai pačiai, manau, aš... aš nežinau ką. 

- Na, na, - pasakiau. - Juk nėra taip blogai. 

- Nejau? Ar tu nežinai apie Darnelą? 

Aš linktelėjau. 

- O tą kitą? Doną Vanderbergą? 

Taigi ir jinai įžvelgė sąsają. 

Aš vėl linktelėjau. 

- Mačiau tai. Li, kas dėl Kristinos kelia tau nerimą? 

Ilgai nežinojau, ar ji apskritai atsakys. Ar pajėgs atsakyti. Mačiau, kaip ji 
kovoja su savimi, žvelgdama į suspaustą tarp rankų stiklą. 

Pagaliau labai tyliai ji tarė: 

- Man regis, jinai mėgino mane nužudyti. Nežinau, ko aš tikėjausi, bet tik 
ne to. 

- Ką turi galvoje? 

Ji prašneko, iš pradžių užsikirsdama, paskiau vis greičiau, kol pagaliau 
žodžiai liete liejosi iš jos. Tai buvo istorija, kurią jūs jau girdėjote, tad aš čia 
nekartosiu; pakaks pasakyti, kad pabandžiau persakyti ją maždaug taip, kaip 
Li papasakojo man. Ji visai nejuokavo, sakydama, jog yra išsigandusi. Tai 
patvirtino ir jos veido blyškumas, trūkčiojantis, ryjantis ašaras balsas, rankos 
- be paliovos kylančios apsikabinti pečių, lyg jai, nepaisant megztinio, būtų 
šalta, ir kuo toliau ji kalbėjo, tuo labiau mane ėmė išgąstis. 

Ji baigė, pasakydama man, kad sąmonei blėstant prietaisų panelio švie- 
selės ėmė atrodyti stebinčiomis akimis. Po pastarųjų žodžių ji nervingai nu- 
sijuokė, tartum stengdamasi pašalinti aiškaus absurdo prakeiksmą, bet aš ne- 
sijuokiau. Prisiminiau sausą Džordžo Lebėjaus balsą, kai mudu sėdėjome pi- 
giuose terasos krėsluose priešais “Vaivorykštės" motelį - balsą, man pasako- 
jantį Rolando, Veronikos ir Ritos istoriją. Prisiminiau tuos dalykus ir mano 
protas kūrė sąsajas, kurias baisu garsiai ištarti. Ziebėsi šviesos. Ir man nepa- 
tiko tai, ką jos išryškino. Jutau, kaip širdis stipriau sutukseno krūtinėje, ir ne- 
būčiau pajėgęs prisijungti prie jos juoko, net jeigu nuo to priklausytų mano 
gyvybė. 

Ji papasakojo man apie savo pateiktą jam ultimatumą - jinai arba auto- 
mobilis. Papasakojo apie Arnio įnirtingą reakciją. Po to karto jinai daugiau 
su juo nebesusitikinėjo. 

- Paskiau jį suėmė, - pasakė ji, - ir aš pradėjau galvoti... galvoti apie tai, 
kas atsitiko Badžiui Repertonui ir tiems kitiems vaikinams... ir Mūčiui Vel- 
čui... 

- O dabar Vanderbergui ir Darnelui. 

- Taip. Bet čia dar ne viskas. - Ji nugėrė iš savo stiklo limonado ir pas- 
kiau įsipylė dar. Skardinėlė skimbtelėjo į stiklo kraštą. - Kalėdų išvakarėse, 
kai tau paskambinau, mano mama ir tėtis išėjo į svečius pas mano tėčio bo- 
są išmesti kelių taurelių. O aš ėmiau nervintis. Aš galvojau... O, nežinau, 
apie ką aš galvojau. 

- Manau, kad žinai. 

Ji prisidėjo ranką prie kaktos ir pasitrynė smilkinius, lyg būtų beįsiskaus- 
tanti galva. 

- Turbūt, taip. Aš galvojau apie tai, kad tasai automobilis lauke. Jinai. 
Kad išvažiavus laukan parmuš juos. Bet jeigu ji Kalėdų išvakarėse buvo iš- 
važiavus iš garažo, manau, turėjo pakankamai darbo be to, kad jai rūpėtų 
mano tė... - Ji su trenksmu pastatė stiklą ant stalo, priversdama jį krūptelti. - 
Ir kodėl aš tau vis kalbu apie tą automobilį lyg apie kokį žmogų? - pravirko 
ji. Ašaros pasipylė jos skruostais. - Kodėl aš vis tą darau? 


298 


Aną vakarą aš pernelyg aiškiai supratau, prie ko nuvestų, jei imčiau ją 
guosti. Tarp mūsų buvo Arnis - taip pat ir dalis manęs paties. Pažinojau jį 
nuo seniai. Tikrai nuo seniai. | 

Tačiau tai buvo tada, visai kas kita - dabar. 

Pasiėmiau ramentus, nuklibinkščiavau iki sofos ir pliumptelėjau šalia jos. 
Pagalvėlės atsiduso. Nesupurkštė, bet nedaug tetrūko. Stalelio prie sofos ga- 
lo stalčiuje mano motina laiko pakelį higieninių servetėlių. Aš ištraukiau 
vieną, pažvelgiau į ją, ir paskiau ištraukiau visą saują. Padaviau jai, ir Li pa- 
dėkojo. Paskiau, ne itin žavėdamasis savimi, uždėjau ranką, apsikabinau ją 
ir prisitraukiau prie savęs. 

Mirksnį ji sustingo... O paskiau leidosi, kad pritraukčiau ją prie savo pe- 
ties. Ji drebėjo. Kurį laiką mudu šitaip ir sėdėjome, manau, abu bijodami net 
krustelti. Bijodami, kad mūsų jausmai gali prasiveržti. Ar ką nors panašaus. 
Kitoje kambario pusėje ant židinio atbrailos reikšmingai tiksėjo laikrodis. 
Ryški žiemos šviesa krito pro gaubtinius langus, suteikiančius gatvės apžŽ- 
valgą trimis kryptimis. Audra išsikvėpė pirmos Kalėdų dienos popietę, ir da- 
bar šaltas, be mažiausio debesėlio žydras dangus nė iš tolo nepriminė siau- 
tusios pūgos - jeigu neskaityt aukštų it kopos pusnių, suneštų vejose palei 
gatvę ir pūpsančių it kokių nors palaidotų žvėrių keteros. 

- Kvapas, - pagaliau pasakiau aš. - Ar tikrai dėl to neabejoji? 

- Jis ten buvo! - atsakė ji, pasislinkdama nuo manęs ir išsitiesdama. Aš 
atitraukiau savo ranką, jausdamas podraug nusivylimą ir palengvėjimą. - 
Tikrai jis buvo... baisus puvėsiškas dvokas. - Ji pažvelgė į mane. - Kodėl 
klausi? Ar tu irgi jį uodei? 

Papurčiau galvą. Nėsyk neteko. Tikrai ne. 

- Tad ką tu žinai apie tą automobilį? - paklausė ji. - Tu kažką Žinai. Ma- 
tau 1š veido. 

Dabar man atėjo eilė ilgai ir rimtai pagalvoti, ir keistai mano mintyse iš- 
kilo branduolinio skilimo vaizdas iš kažkokio vadovėlio. Piešinukas. Nela- 
bai tikiesi išvysti piešinukus mokslinėse knygose, bet kaip kažkas kartą man 
yra pasakęs, viešojo lavinimo kely esama daug vingių ir posūkių. 

„.„Po teisybei, tas kažkas buvo patsai Arnis. Paveikslėlis vaizdavo du au- 
tomobiliukus - atomus, dideliu greičiu lekiančius priešpriešiais vienas kitą ir 
paskiau susiduriančius. Ir štai! Vietoje krūvos laužo (ir atominių greitukių 
žuvusiems ir sužeistiems neutronams išgabenti) - kritinė masė, grandininė 
reakcija ir pragariškas didžiulis bam! 

Paskiau aš nusprendžiau, kad iš tiesų nieko keista, jog atmintyje iškilo šis 
paveikslėlis. Li turėjo tam tikros informacijos, kokios aš anksčiau neturėjau. 
Ir atvirkščiai. Abiem atvejais daug kas buvo spėlionės, subjektyvios nuojau- 
tos ir detalės... bet iš viso pakankamai informacijos, kuri iš tiesų galėjo bau- 
ginti. Aš pabandžiau greitai atsakyti į klausimą: kaip elgtųsi policija, jeigu 
žinotų tai, ką mes žinojome. Galėjau tik spėti: nieko. Ar gali pastatyti vai- 
duoklį prieš teismą? Arba automobilį? 

- Deni? 

- Aš mąstau, - pasakiau. - Argi neužuodi degėsių kvapo? 

Susidūrimas. Kritinė masė. Grandininė reakcija. Ba-bam! 

Visas reikalas tas, mąsčiau aš, kad jeigu mudu sudėtume draugėn savo 
informaciją, turėtume ką nors daryti ar kam nors pasakyti. Imtis kokio nors 
veiksmo. Mudu... 

Prisiminiau savo sapną: automobilis tenai, Lebėjaus garaže, motoras pa- 
greitina ir paskiau sulėtina apsisukimus, ir vėl juos pagreitina, priekiniai Ži- 
bintai užsiplieskia, padangos sužvinga. 

Suėmiau jos rankas abiem savo delnais. 

- Gerai, - pasakiau. - Paklausyk: Arnis nupirko Kristiną iš vyrioko, kuris 
dabar miręs. Vyriokas vadinosi Rolandas D. Lebėjus. Vieną dieną, grįždami 
namo po darbo, mes išvydome ją ant jo vejos... 

- Tu taip pat, - pasakė ji švelniai. 

- Ką? 

- Vadini automobilį ja. 

Aš linktelėjau, nepaleisdamas jos rankų. 

- Aha. Žinau. Sunku liautis. Taigi Arnis jos - ar jo, ar dar kaip ten pava- 
dinsi automobilį - užsinorėjo iš pat pirmo sykio, kai ją pamatė. Ir dabar aš 
manau, - tada taip nemaniau, - bet dabar manau, kad ir Lebėjus tiek pat no- 
rėjo, kad Arnis ją įsigytų, kad jis būtų jam padovanojęs ją, jeigu prie to būtų 
priėję. Tartum Arnis išvydo Kristiną ir kažką suprato, o paskiau Lebėjus iš- 
vydo Arnį ir suprato tą patį. 

Li ištraukė savo rankas iš manųjų ir vėl pradėjo neramiai braukytis 
alkūnes. 

- Arnis sakė, kad užmokėjo... 

- Taip, užmokėjo. Ir toliau moka. Tai yra, jeigu Arnis apskritai yra likęs. 

- Nesuprantu, ką turi galvoje. 

- Aš tau parodysiu. Po kelių minučių. Bet pirma nedidelė priešistorė. 

- Gerai. 

- Lebėjus turėjo žmoną ir dukterį. Seniai, dar šeštajame dešimtmetyje. Jo 
duktė numirė šalikelėje. Paspringus. Hamburgeriu. 

Li veidas nubalo, paskiau dar labiau išblyško; mirksnį ji atrodė balta ir 
permatoma it plonas popierius. 

- Li! - greitai pasakiau. - Tau viskas gerai? 

- Taip, - atsakė ji su šiurpinančiu ramumu. Jos veido spalva neatsitaisė, 
burna persikreipė bjauria grimasa, kuri galbūt turėjo vaizduoti raminančią 
šypseną. - Viskas gerai. - Ji atsistojo. - Sakyk, kur pas jus vonios kambarys? 

- Ten, prieškambario gale, - pasakiau. - Li, siaubingai atrodai. 

- Aš tuoj vemsiu, - pasakė ji tuo pačiu ramiu balsu ir išėjo. Dabar judėjo 
trūkčiojamai, nelyginant lėlė, visas šokėjos grakštumas, kurį mačiau jos še- 
šėly, buvo dingęs. Išėjo iš kambario pamažu, bet vos tik išnyko man iš akių, 
jos žingsniai paspartėjo; išgirdau atbloškiamas vonios kambario duris ir pas- 
kiau garsus. Aš atsilošiau į sofos atkaltę ir užsidengiau rankomis akis. 


< 


Kai ji sugrįžo, buvo vis dar balta, bet jau šiek tiek atgavusi spalvą. Ji nu- 
siprausė veidą, ir ant skruostų dar buvo likę keli vandens lašeliai. 
- Atleisk, - pasakiau. 

- Viskas gerai. Tik šitai... mane apstulbino. - Ji blankiai nusišypsojo. - 
Manau, per švelniai pasakyta. - Įsisiurbė savo akimis į manąsias. - Deni, tik 
patvirtink man vieną dalyką. Ar tai, ką papasakojai, tiesa? Tikrai tiesa? 

- Aha, tiesa. Ir yra dar kai kas daugiau. Bet ar tu tikrai nori išgirsti? 

- Ne, - pasakė ji. - Bet vis tiek man papasakok. 

- Mes galėtume tai praleisti. - Variau, pats nelabai tikėdamas savo Žo- 
džiais. 

Jos rimtos, išsigandusios akys vis nesitraukė nuo manųjų. 

- Gal būtų... saugiau... jeigu nepraleistume, - užsikirsdama pasakė ji. 

- Jo Žmona nusižudė netrukus po jų dukters mirties. 

- Automobilis?.. 

- „buvo su tuo susijęs. 

- Kaip? 

= Ei 

- Kaip? 

Tad aš jai papasakojau - ne tik apie mergytę ir jos motiną, bet ir apie pa- 
tį Lebėjų, ką išgirdau iš jo brolio Džordžo. Apie jo neišsenkančias pykčio at- 
sargas. Apie vaikus, kurie juokėsi iš jo drabužių ir po puodu apkirptų plau- 
kų. Apie tai, kaip jis pabėgo į armiją, kur visų drabužiai ir šukuosenos buvo 
vienodos. Apie motoristų komandą. Apie pastovią pagiežą šūdžiams, ypač 
tiems šūdžiams, kurie atveždavo jam savo brangius automobilius, kad patai- 
sytų valdžios sąskaita. Apie Antrąjį pasaulinį karą. Apie brolį Driu, žuvusį 
Prancūzijoje. Apie senąjį “Sevrolė". Apie senąjį “Hadson Hometą" ir už vi- 
so to - apie pastovų, nekintamą, rusenantį pyktį. 

- Tas žodis, - sumurmėjo Li. 

- Koks žodis? 

- Šūdžiai. - Ji turėjo prisiversti šitai ištarti, suraukdama nosį iš gailaus ir 
bemaž nesąmoningo pasibjaurėjimo. - Jis vartoja tą žodį. Arnis. 

- Žinau. 

Mudu pažvelgėme vienas į kitą, ir jos rankos vėl susirado manąsias. 

- Tau šalta, - pasakiau. Dar viena protinga to išminties šaltinio, Denio 
Gilderio, pastaba. Aš tokių turiu visą milijoną. 

- Taip. Man toks jausmas, jog niekad nebesušilsiu. 

Norėjau ją apkabinti, bet nepadariau to. Bijojau. Vis dar pernelyg buvo 
įsimaišęs Arnis. O baisiausia - ir išties tai buvo baisu, - kad vis labiau ir la- 
biau atrodė, jog jis miręs... Miręs ar kažkaip paslaptingai pakerėtas. 

- Ar jo brolis dar ką nors pasakė? 

- Nieko daugiau, kas būtų esminga. - Bet atmintyje it burbulas ramiame 
vandenyje iškilo: Jis buvo apniktas manijos ir piktas, bet nebuvo pabaisa, ta- 
da pasakė man Džordžas Lebėjus. Bent... aš nemanau, kad jis buvo. Atrodė, 
kad pasinėręs į prisiminimus, jis buvo beketinąs pasakyti kažką daugiau... ir 
paskiau susivokė, kur esąs, ir kad kalbasi su visai nepažįstamu asmeniu. Ką 
jis ketino pasakyti? 

Ir staiga man kilo iš tiesų pasibaisėtina mintis. Aš nustūmiau ją į šalį. Ji 
pasitraukė... bet nustumti šią mintį buvo sunku. Lyg stumtumei pianiną. Vis 
tiek iš sutemų ryškėjo jos kontūrai. 

Pajutau, kad Li labai atidžiai į mane žiūri, ir norėjau Žinoti, kiek tų min- 
čių atsispindėjo mano veide. 

- Ar užsirašei misterio Lebėjaus adresą? - paklausė ji. 

- Ne. - Aš kiek pagalvojau, paskiau prisiminiau laidotuves, kurios, atro- 
dė, buvo neįtikėtinai seniai. - Bet, manau, Libertivilio Amerikos legiono 
būstinė jį turi. Kai jie laidojo Lebėjų, susisiekė su broliu. Kodėl klausi? 

Li tik papurtė galvą ir nuėjo prie lango, kur sustojo, žvelgdama į akinan- 
čiai skaisčią dieną. Metai baigiasi, nei iš šio, nei iš to pagalvojau. 

Ji atsigręžė į mane, ir vėl buvau priblokštas jos grožio - ramaus ir nereik- 
laus, išskyrus tuos aukštus, arogantiškus skruostikaulius - tokius skruosti- 
kaulius galėtų turėti dama, galbūt besinešiojanti užsikišus už juostos peilį. 

- Tu sakei, kad man kai ką parodysi, - tarė ji. - Būtent ką? 

Aš linktelėjau. Dabar nebebuvo kaip sustoti. Grandininė reakcija prasidė- 
j0. Niekaip jos nebesustabdysi. š 

- Užlipk viršun, - pasakiau. - Mano durys antros iš kairės. Siek tiek gau- 
Si pasirausti po mano apatinius, bet jie nesikandžioja. 

Ji nusišypsojo - tik truputėlį, bet net ir šitai jau buvo geriau. 

- Ir ką aš rasiu? Pakelį žolytės? 

- Praeitais metais tai mečiau, - aš irgi nusišypsojau. - Tą savo įprotį fi- 
nansuoju, pardavinėdamas heroiną žemesniojoje vidurinėje. 

- O iš tikrųjų? Kas ten? 

- Arnio autografas, - pasakiau, - įamžintas gipse. 

- Jo autografas? | 

Aš linktelėjau. 

- Taip. Su dublikatu. 

Ji surado juos, ir po penkių minučių mudu vėl sėdėjome ant sofos, žvelg- 
dami į du gipsinio įtvaro kvadratėlius. Jie gulėjo greta vienas kito ant stiklu 
padengto kavos stalelio, šiek tiek nelygiais kraštais, apsitrynę. Ant vieno iš 
jų pakraštyje matėsi ir kitų vardų nuotrupos. Aš išsaugojau įtvarus, netgi nu- 
rodžiau seselei, kurioje vietoje kirpti. Vėliau išpjoviau du kvadratėlius, vie- 
ną iš dešiniosios kojos, kitą - iš kairiosios kojos įtvaro. 

Mudu tylomis žvelgėme į juos: 


Auda Kautugemas - ant dešiniojo; 
Arnis Kaningemas- ant kairiojo. 


Li pažvelgė į mane klausiamai ir sutrikusi. 

- Tie gabalėliai - tai tavo... 

- Mano gipsas, aha. 

- Tai... pokštas, ar dar kas? 

- Joks pokštas. Aš stebėjau, kaip jis abukart pasirašė. - Dabar, kai šitai 
buvo atskleista, mane apėmė keistas atsipalaidavimo, palengvėjimo jausmas. 
Buvo gera pasidalinti su kuo nors savo paslaptimi. Ilgai tai kirbėjo mano 
mintyse, nedavė ramybės ir stengėsi ištrūkti. 

- Betgi jie visai nepanašūs. 

- Tu man dar sakai. Bet ir Arnis nelabai panašus į tą, koks anksčiau bu- 
vo. Ir visa sugrįžta prie to prakeikto automobilio. - Aš įtūžęs bakstelėjau į 

kvadratėlį iš kairės. - Tai ne jo parašas. Aš bemaž visą gyvenimą pažinojau 
Arnį. Matydavau jo namų darbus, matydavau, kaip rašydavo užsakymus vi- 
sokiems daiktams, stebėdavau, kaip pasirašo mokamuosius čekius, ir tai ne 
jo parašas. Tas dešinėje - taip. Sitas - ne. Ar sutiktum kai ką dėl manęs rytoj 
padaryti, Li? 

- Ką? 

Aš jai pasakiau. 

Ji linktelėjo: 

- Dėl mūsų. 

- A? 

- Aš tai padarysiu dėl mūsų. Juk turime kažką daryti, ar ne? 

- Taip, - pasakiau. - Turbūt taip. Nepyksi, jei užduosiu asmenišką klau- 
simą? 

Ji papurtė galvą, jos įstabios mėlynos akys vis nesitraukė nuo manųjų. 

- Kaip tu pastaruoju metu miegi? 

- Ne per geriausiai, - prisipažino ji. - Blogi sapnai. O tų? 

- Ne. Neypatingai. 

Ir tada jau nepajėgdamas daugiau su savimi kovoti, uždėjau rankas jai 
ant pečių ir pabučiavau. Sekė akimirka dvejonės, ir pamaniau, kad ji pasit- 
rauks nuo manęs... paskiau jos smakras pakilo viršun, ir ji irgi atsakė man 
bučiniu - tvirtu, tikru. Galbūt ir laimė, kad aš didžia dalimi turėjau suvaržy- 
tus judesius. 

Pabučiavusi ji klausiamai pažvelgė man į akis. 

- Prieš blogus sapnus, - pasakiau įsitikinęs, kad tai nuskambės kvailai ir 
apsimestinai sklandžiai, kaip tatai atrodo, kai esti parašyta popieriuje, bet ne 
- žodžiai išėjo netvirti ir bemaž skausmingai atviri. 

- Prieš blogus sapnus, - rimtai pakartojo ji, tartum tai būtų buvę kokie 
nors burtažodžiai, ir šįsyk ji palenkė prie manęs galvą ir mudu vėl pasibučia- 
vome, o tuodu apdriskę gipso kvadratėliai su Arnio parašais žvelgė į mus 
nelyginant baltos neregės akys. Mudu pasibučiavome, trokšdami vien pa- 
prastos kūniškos paguodos, kuri ateina su kūnišku sąlyčiu - tikrai, tai, ir dar 
kažkas daugiau, ėmė rastis kažkas daugiau - ir paskiau mudu sėdėjome ap- 
sikabinę, nieko nekalbėdami, ir aš nemanau, kad apgaudinėjome save, dėl to 
kas dedasi - bent nevisiškai. Tai buvo paguoda, bet kartu ir mielas senas pa- 
žįstamas seksas - pilnatviškas, prinokęs ir pritvinkęs paaugliškų hormonų. Ir 
galbūt jis turėjo šansų tapti kuo nors pilnatviškesniu ir švelnesniu nei papras- 
tas seksas. 

Bet buvo tuose bučiniuose ir dar kai kas - aš tai Žinojau, žinojo ji ir tik- 
riausiai žinote jūs. Tas kai kas - tai gėdinga išdavystė. Jaučiau atsišaukiant 
aštuoniolikos metų prisiminimus - skruzdžių fermas, šachmatus, filmus, da- 
lykus, kurių jis mane išmokė, tuos kartus, kai aš apsaugojau jį, kad neužsi- 
muštų. Tik galbūt galų gale jo neapsaugojau. Galbūt mačiau jo likuti - ir dar- 
gi menką, suvargusią dalį - tą Padėkos dienos vakarą, kai jis man atnešė ka- 
lakuto, sumuštinių ir alaus. 

Manau, mums abiem nė neatėjo į galvą, kad iki šiol nebuvome padarę 
Arniui nieko nedovanotina - nieko, kas galėtų užpykdyti Kristiną. Tačiau da- 
bar, žinoma, buvo kitaip. 

44 / Detektyvinė veikla 


Jeigu sprogs tenai tas vamzdis, 
Liksiu aš tysot ant tilto 
Zaizdotas tarpe kelio dulkių. 
Tuoj krantu atšvilpus 
Greitoji siūti pultų, 
Cha, kaip mat visu būriu mane. 
Ir jeigu aš numirčiau, 
Zinau, užklotų mano lovą 
ji skraiste. 
- Bobas Dilanas 


Per kitas maždaug tris savaites atsitiko tik tai, kad mudu su Li žaidėme 
detektyvus ir įsimylėjome vienas kitą. 

Kitą dieną ji nuėjo į municipaliteto kontorą ir sumokėjo penkiasdešimt 
centų, kad gautų dviejų dokumentų kserokopijas - tie dokumentai iškeliauja 
į Harisbergą, bet jie iš ten atsiunčia kopiją miestui. 

Sįsyk, kai Li pasirodė, maniškiai buvo namie. Vos tik pasitaikius progai, 
Elė vis įkišdavo pas mus nosį. Ji buvo sužavėta Li, ir aš tylomis juokiausi, 
kai apie savaitę po Naujųjų metų ji pradėjo nešioti surištus ant pakaušio 
plaukus kaip ir Li. Mane ėmė pagunda patraukti dėl to ją per dantį... Tačiau 
susiturėjau. Galbūt aš po truputėlį dariausi suaugesnis (bet ne tiek, kad ne- 
nukniaukinėčiau jos pasislėptus šaldytuve gardėsius, jeigu tik juos aptikda- 
vau). 

Išskyrus vis nosį įkišančią Elę, tą kitą popietę, gruodžio 27-ąją, po to, kai 
buvo prisilaikyta bendrųjų mandagybių pažindinantis su mano tėvais, mudu 
turėjome svetainę beveik sau vieniems. Aš pristačiau Li tėvams, mama atne- 
šė kavos, ir mes šnekėjomės. Daugiausia šnekėjo Elė - čiauškėjo apie savo 
mokyklą ir klausinėjo Li apie josios. Iš pradžių aš suirzau, bet paskiau bu- 
vau dėkingas. Abu mano gimdytojai yra viduriniosios klasės mandagumo 
įsikūnijimas (jeigu mano mamelė būtų vedama į elektros kėdę ir atsimuštų į 
kapelioną, ji atsiprašytų), ir aš gan aiškiai jaučiau, jog Li jiems patiko, tačiau 
taip pat buvo akivaizdu - bent man, - kad jie yra suglumę ir kiek nesavi, ste- 
bėdamiesi, kur čia visame tame įtelpa Arnis. 

Manau, kad aš su Li patys irgi stebėjomės. Galiausiai jie pasielgė taip, 
kaip tėvai paprastai pasielgia panašiose situacijose, kai yra suglumę - numo- 
j0 į tai kaip į vaikų reikalą ir užsiėmė savais darbais. Pirma atsiprašė tėtis, 
pasakydamas, kad jo dirbtuvėlė pusrūsyje kaip visados po Kalėdų - gryna 
jaukalynė ir jam reiktų ko nors dėl šito imtis. Mama pasakė eisianti šiek tiek 
parašyti. 

Elė, iškilmingai pažvelgus į mane, paklausė: 

- Deni, ar Jėzus Kristus turėjo šunį? 

Aš prunkštelėjau, tą pat padarė ir Elė. Li sėdėjo ir stebėjo mus juokian- 
tis, mandagiai šypsodamasi; taip elgiasi pašaliečiai, kai klausosi šeimyninio 
pokšto. 

- Išnyk, Ele, - pasakiau. 

- O kas, jeigu neišnyksiu? - atšovė ji, tačiau tai buvo tik rutiniškas akip- 
lėšiškumas; ji jau stojosi. 

- Priversiu skalbti mano apatinius, - pagrasinau. 

- Nė velnio nepriversi! - didžiuokliškai pareiškė Elė ir apleido kambarį. 

- Tai bent sesytė, - tariau. 

Li šypsojosi. 

- Ji nuostabi. 

- Jeigu tau tektų nuolatos su ja kartu gyventi, ko gero, pakeistum nuomo- 
nę. Na, pažiūrėkim, ką čia turi. 

Li padėjo vieną iš kserokopijų ant kavos stalelio stiklo, kur vakar gulėjo 
manojo gipso gabalėliai. 

Tai buvo naudoto automobilio, 1958-ųjų “Plimuto? sedano (4-ių durų), 
raudonai balto, perregistravimo dokumentas, datuotas 1978-ųjų lapkričio 1- 
ąja ir pasirašytas Arnoldo Kaningemo. Už jo parašą atsakomybė prisiėmė tė- 
vas: 


SAVININKO PARAŠAS MAnnaldai Kaningemas 
TĖVO AR GLOBĖJO PARAŠAS failas Naningemas 


(JEIGU SAVININKUI NĖRA 18 METŲ) 


- Na, kaip tau tai atrodo? - paklausiau. 

- Vienas iš parašų ant vieno iš tų kvadratėlių, kuriuos tu man parodei, - 
pasakė ji. - Ant katro? 

- Jis šitaip pasirašė tuoj po to, kai mane suknežino Ridž Roke, - pasakiau. 
- Toks parašas visados būdavo. Dabar pažiūrėkime kitą. 

Ji padėjo ant stalo antrą lapelį greta pirmojo. Tai buvo registracijos pažy- 
ma naujam automobiliui, 1958-ųjų “Plimutu?"' sedanui (4-ių durų), raudonai 
baltam, datuota 1957-ųjų lapkričio 1-ąja - mane bjauriai sukrėtė toksai tiks- 
lus dokumento panašumas, ir vieno žvilgsnio į Li veidą man užteko, kad 
suprasčiau ir ją tai pastebėjus. 

- Pažvelk į parašą, - ramiai pasakė Li. 

Aš pažvelgiau. 


SAVININKO PARAŠAS | Rolanda; D. Lebėjus 
TĖVO AR GLOBĖJO PARAŠAS „ans 
(JEIGU SAVININKUI NĖRA 18 METŲ) 


Tokiu braižu Arnis pasirašė Padėkos dienos vakarą; kad šitai pastebėtum, 
nereikėjo būti genijumi ar braižo ekspertu. Pavardės buvo skirtingos, bet 
braižas lygiai toks pat. 

Li siekė mano rankų, ir aš suėmiau josios. 


< 


Mano tėvas rūsio dirbtuvėlėje užsiiminėjo žaislų gamyba. Manau, kad tai 
jums galbūt pasirodys šiek tiek keista, tačiau toksai jo hobis. O gal netgi kai 
kas daugiau negu hobis - man regis, jo gyvenime galėjo būti momentas, kai 

privalėjo rinktis - ar eiti į koledžą, ar pasielgti savaip ir tapti žaisladirbiu. Jei- 
gu tai tiesa, tuomet, spėju, jis pasirinko saugesnį kelią. Kartais man rodosi, 
kad matau šitai jo akyse, nelyginant seną vaiduoklį, nevisai paliktą ramybei, 
tačiau tai tikriausiai vien mano vaizduotė, kuri anksčiau buvo kur kas ne to- 
kia gyva kaip dabar. 

Pagrindiniai beneficininkai būdavome mudu su Ele, bet ir Arnis kartais 
aptikdavo mano tėvo žaislų po Kalėdų eglute ar šalia gimtadieninio torto, 
taip pat ir Elės artimiausia vaikystės draugė Eimė Karuzers (seniai persikė- 
lusi gyventi į Nevadą ir dabar minima melancholiškomis intonacijomis, ko- 
kios patausojamos tiems, kurie mirė anksti ir beprasmiškai) ir daugelis kitų 
bičiulių. 

Na, didžiuma to, ką pagamindavo, tėtis atiduodavo Gelbėjimo Armijos 
fondui, ir prieš Kalėdas pusrūsis visada man primindavo Santa Klauso dirb- 
tuvėlę - iki pat Kalėdų ji būdavo prikrauta dailių kartoninių dėžių su medi- 
niais traukinukais, nedidelėmis įrankių skrynutėmis, konstruktorinių komp- 
lektėlių laikrodžiais, kurie iš tikrųjų rodė laiką, kimštais gyvulėliais. Pagrin- 
dinis jo domesys buvo mediniai žaislai (iki Vietnamo karo jis prigamino ba- 
talionus žaislinių kareivukų, bet per pastaruosius kokius penkerius metus jie 
buvo patylom išnaikinti - netgi dabar aš nesu tikras, ar jisai suvokė, kad ši- 
tai darė), bet kaip visapusiškas žmogus, mano tėtis aprėpė visas sritis. Savai- 
tę po Kalėdų sekdavo protarpis. Dirbtuvėlė atrodydavo siaubingai tuščia, ir 
tik salsvas pjūvenų kvapas mums teprimindavo, kad SB nors čia būta žais- 
lų. 

Tą savaitę jis valydavo, šveisdavo, tepdavo savąją mašineriją ir ruošda- 
vo ją kitiems metams. Paskiau, žiemai ritantis per sausį ir vasarį, žaislai ir ta- 
riamas šlamštas, tapsiantis žaislų dalimis, vėl imdavo rastis - traukinukai ir 
nariuotos medinės balerinos sų raudonomis dėmėmis ant skruostų, dėžė 
kamšalo, išpešto iš kieno nors senos kušetės ir vėliau atsiduriančio mešku- 
čio pilve (mano tėvas vadino visus savo meškučius Ouvenu arba Oliva - aš 
tarp kūdikystės ir antros klasės sudėvėjau šešis meškučius Ouvenus, o Elė - 
tiek pat meškučių Olivų), vielų atkarpėlės, sagos ir plokščios, atskirtos nuo 
kūno akys, išmėtytos ant darbastalio nelyginant čia patekusios iš kokių nors 
pigių bulvarinių žurnalų siaubo istorijų. Galiausiai gėrimų parduotuvės dė- 
žės vėl pasirodydavo ir žaislai vėl būdavo supakuojami į jas. 

Per pastaruosius trejus metus jis gavo tris Gelbėjimo Armijos apdovano- 
jimus, bet jis laikė juos nukištus stalčiuje, lyg jų gėdytųsi. Aš nesupratau to 
tada ir nesuprantu dabar - nevisiškai, - nors Žinau, jog tai ne gėdinga. Mano 
tėvas neturėjo dėl ko gėdytis. 

Tą vakarą po vakarienės nuklibinkščiavau apačion, viena ranka visomis 
jėgomis įsitvėręs turėklo, o kitu ramentu naudodamasis nelyginant slidžių 
lazda. | 

- Deni, - pasakė jis patenkintas, bet ir šiek tiek išsigandęs. - Tau padėti? 

- Ne, aš jau. 

Jis atidėjo šluotą į šalį greta nedidelės StA4E> geltonų drožlių ir stebė- 
jo, ar aš tikrai įveiksiu laiptus. 

- Tai gal stumtelti? 

- Cha-cha, labai juokinga. 

Aš pasiekiau apačią, pusiau nušokčiojau prie didelio fotelio, kurį tėvas 
laiko kampe šalia mūsų senojo nespalvoto televizoriaus “Motorola", ir atsi- 
sėdau. Plonk! 

- Kaip tau sekasi? - paklausė jis. 

- Neblogai. 

Jisai sušlavė į semtuvėlį drožles, išbėrė jas į šiukšlių kibirėlį ir dar kiek 
pašlavė. 

- Neskauda? 

- Ne. Na... šiek tiek. 

- Turi būti atsargus, lipdamas laiptais. Jeigu tavo motina būtų mačius, ką 
tu čia padarei... 

Aš išsišiepiau. 

- Aha, pakeltų triukšmą. 

- O kur tavo motina? Ė 

- Išėjo su Ele pas Renekius. Dina Renekė turi visą biblioteką Sono Kasi- 
džo kalėdinių albumų. Elė žalia iš pavydo. 

- Maniau, kad Sonas nebe madingas. 

- Man regis, ji bijo, kad mada neatsigręžtų prieš ją. 

Tėtis nusijuokė. Mirksniui stojo draugiška tyla, aš sėdėjau kampe, jis šla- 
vė. Zinojau, kad jis netrukus prie to prieis, ir taip atsitiko. 

- Li, - prašneko jis, - anksčiau vaikščiojo su Arniu, tiesa? 

- Taip, - pasakiau. 

Jis pažvelgė į mane, paskiau - vėl į savo darbą. Pamaniau, paklaus, kaip 
man atrodo, ar tai protinga, arba galbūt užsimins, kad vienam vaikinui pa- 
vogti iš kito vaikino merginą - ne geriausias būdas skatinti nuolatinę drau- 
gystę ir sutarimą. Bet jis nepasakė nei viena, nei antra. 

- Ne kažkiek mes Armnį bematome. Kaip manai, gal gėdijasi jovalo, ku- 
rin įklimpo? 

Jaučiau, kad tėvas visai tuo netiki, kad jis paprasčiausiai tikrinasi, iš kur 
pučia vėjas. 

- Nežinau, - pasakiau. 

- Nemanau, kad jam reikėtų labai rūpintis. Dabar, kai žuvęs Darnelas. - 
Jis išvertė iš semtuvėlio drožles į kibirėlį ir tos tyliai šlumštelėjo. - Abejoju, 
ar jie varginsis tęsti tyrimą. 

- Ne? 

- Tik ne dėl Arnio. Ne dėl ko nors rimto. Jam gali skirti baudą, ir teisė- 
jas veikiausiai atskaitys pamokslą, bet niekas nenorės įspausti neišdildomą 
juodą dėmę anketon malonaus priemiesčių berniuko, baltojo, besirengiančio 
tapti naudingu visuomenės nariu. 

Jis šovė į mane aštrų, klausiamą žvilgsnį, ir aš suerzėjau ant kėdės, stai- 
ga pasijausdamas nepatogiai. 

- Aha, turbūt. 

- Tiktai jis nevisai toks kaip anksčiau, ką, Deni? 

- Ne. Jis pasikeitęs. 

- Kada paskutinįsyk jį matei? 

- Per Padėkos dieną. 

- Ar tada jam buvo viskas gerai? 

Pamažu papurčiau galvą - staiga mane apėmė toks jausmas, jog tuoj pra- 
virksiu ir viską išbersiu iš savęs. Panašų jausmą anksčiau buvau patyręs tik 
sykį, ir to nepadariau. Nepadariau ir šįsyk, bet dėl kitos priežasties. Prisimi- 
niau, ką Li man pasakė apie tai, kaip Kalėdų išvakarėse nervinosi dėl savo 
tėvų. Ir dabar man atrodė, kad kuo mažiau Žmonių žinos apie mūsų įtarimus, 
tuo bus jiems... saugiau. | 

- Kas negera jam? 

- Nežinau. 

- O Li? 

- Ne. Nėra tikra. Mums kilę... kai kurių įtarimų. 

- Nori apie juos pakalbėti? 

- Taip. Iš dalies noriu. Bet, manau, bus geriau, jeigu to nedarysiu. 

- Gerai, - sutiko jis. - Kol kas tebūnie taip. 

Jis toliau šlavė grindis. Kietų šerių šiūravimas į grindis veikė mažne hip- 
notizuojančiai. 

- Ir gal tu verčiau pasikalbėtum su Arniu, ilgai nedelsdamas. 

- Aha. Ir aš apie tai galvojau. - Tačiau tai nebuvo pokalbis, kurio aš lau- 
kiau. 

Vėl stojo tylos tarpsnis. Tėtis baigė šluoti ir apsidairė aplink. 

- Atrodo neblogai, ką? 

- Sauniai, tėti. 

Jis liūdnokai nusišypsojo ir užsirūkė “ Winston" cigaretę. Po širdies prie- 
puolio jis beveik visiškai atsižadėjo rūkymo, tačiau laikydavo po ranka pa- 
kelį ir kartais užsitraukdavo kokią vieną - paprastai, kai jausdavo įtampą. 

- Niekai. Cia pragariškai tuščia. 

- Na... taip. 

- Tau padėti užlipti viršun, Deni? 

Aš paspraudžiau po savimi ramentus. 

- Neatsisakyčiau. 

Jis pažvelgė į mane ir sukrizeno. 

- Ilgasis Džonas Silveris*. Tetrūksta papūgos. 

- Tu stovėsi ir krizensi ar man padėsi? 

- Turbūt padėsiu. 

Aš užmečiau ranką jam ant peties, vėl kažkaip pasijausdamas it mažas 
vaikelis - ir tai sugrąžino bemaž pamirštus prisiminimus, kaip jis mane nu- 
nešdavo sekmadienio vakarais viršun į lovą, kai aš užsnūsdavau įpusėjus 
“Edo Saliveno šou“. Kvapas losjono, kurį jis vartojo po skutimosi, buvo vi- 
sai toks pat. 

Laiptų viršuje jis man tarė: 

- Užmink man ant kojos, jeigu pernelyg kišuosi į asmeniškus reikalus, 
Deni, bet juk Li nebevaikščioja su Arniu, tiesa? 

- Taip, tėti. 

- Ar ji dabar su tavimi? 

- Aš... na, 1š tiesų nežinau. Turbūt ne. 

- Dar ne, norėjai pasakyti. 


* Personažas iš R. L. Stivensono “Lobių salos". 

- Na... aha, turbūt taip. 

Pradėjau jaustis nepatogiai, ir tikriausiai tas buvo matyt, bet jis mygo to- 
liau. 

- Gal būtų teisinga pasakyti, jog ji, ko gero, nutraukė su Arniu todėl, kad 
jis nebe toks kaip anksčiau? 

- Taip. Manau, būtų teisinga taip pasakyti. 

- Ar jis Žino apie tave ir Li? 

- Tėt, nėra ką žinoti... bent dar ne. 

Jis atsikrenkštė, tartum ketino kažką pasakyti, bet nutylėjo. Aš atsikabi- 
nau nuo jo ir Šiaip taip pasispraudžiau po pažastimis ramentus. Ir galbūt įdė- 
damas daugiau pastangų negu tam būtų reikėję. 

- Aš tau duosiu nemokamą patarimėlį, - galiausiai prašneko tėvas. - Neiš- 
duok jam, kas tarp tavęs ir jos - ir atmeskime patikinimus, kad nieko nėra. 
Tu bandai jam kaip nors padėti, taip? 

- Aš nežinau, ar mudu su Li galime ką nors dėl Arnio padaryti, tėt. 

- Aš mačiau jį du ar tris sykius, - pasakė tėvas. 

- Tikrai? - Aš krūptelėjau. - Kur? 

Tėvas truktelėjo pečiais. 

- Gatvėje. Centre. Žinai, Libertivilis ne toks didelis, Deni. Jis... 

- Jis - ką? 

- Kažin, ar mane atpažino. Ir atrodo susenęs. Dabar, kai jo veidas tapo 
švarus, jis atrodė kur kas senesnis. Anksčiau aš manydavau, kad jis atsigi- 
męs į tėvą, bet dabar... - staiga jis nutilo. - Deni, ar tau neatėjo į galvą, kad 
Arniui galbūt vyksta koks nors nervinis lūžis? 

- Taip, - sutikau ir pasigailėjau, jog negaliu jam pasakyti egzistuojant ki- 
tų galimybių, kurios priverstų mano senolį susimąstyti, ar tik mane patį neiš- 
tikęs nervinis lūžis. 

- Būk atsargus, Deni, - pasakė jis ir nors neužsiminė apie tai, kas nutiko 
Viliui Darnelui, man kilo stiprus įtarimas, jog tai turi galvoje. - Būk atsargus, 
Deni. 


< 


Kitą dieną man paskambino Li ir pasakė, kad jos tėvas iškviečiamas į 
Los Andželą kažkokiu firmos-metų pabaigos reikalu, ir jis tuojau pat pasiū- 
lė, kad jie visi vyktų kartu ir ištrūktų nuo šalčio ir sniego. 

- Mano motina tiesiog pakvaišo nuo tos minties, o aš negalėjau sugalvo- 
ti jokios įtikinamos priežasties atsisakyti, - aiškinosi ji. - Tai vos dešimčiai 
dienų. O mokykloje užsiėmimai prasidės tik sausio aštuntąją. 

- Skamba nuostabiai, - pasakiau. - Tau bus ten smagu. 

- Manai, man vykti? | 

- Jeigu nevyktum, turėtum pasitikrinti, ar tau visi namie. 

- Deni? 

- Ką? 

Jos balsas kiek pritilo. 

- Tu būsi atsargus, taip? Aš... Na, aš pastaruoju metu daug apie tave gal- 
vojau. 

Ji padėjo ragelį, palikdama mane nustebusį ir užlietą šiltų jausmų, bet pa- 
siliko ir kaltės jausmas, galbūt dabar šiek tiek blėstantis, bet vis dėlto tebe- 
liko. Tėvas paklausė, ar aš nebandau Arniui padėti. O ar aš bandau? Gal tik 
kišu nosį į tą jo gyvenimo dalį, kurios jis aiškiai apibrėžė ribas... ir tuo pat 
metu pavogdamas iš jo merginą? Ir ką konkrečiai Arnis galėtų padaryti ar 
pasakyti, jeigu tą sužinotų? | 

Nuo klausimų man įsiskaudo galva, ir pamaniau - galbūt gerai, kad Li 
kuriam laikui išvyksta. 

Kaip ji pati pasakė apie mūsų tėvukus, taip atrodė saugiau. 


< 


Penktadienį, dvidešimt septintąją, paskutinę senųjų metų darbo dieną, 
paskambinau į Libertivilio Armijos Legiono būstinę ir pasiteiravau sekreto- 
riaus. Sužinojau jo pavardę - Ričardas Makandlesas - iš pastato sargo, kuris 
taip pat surado ir jo telefono numerį. Pasirodė, kad numeris buvo Deivido 
Emersono, Libertivilio “gerų" baldų parduotuvės. Man buvo pasakyta luk- 
telti, ir netrukus ragelį pakėlė Makandlesas, žemas, girgždantis balsas skam- 
bėjo kaip tvirto šešiasdešimtmečio - tartum Patonas* ir šio balso savininkas 
petys į petį skynėsi sau kelią per visą Vokietiją iki Berlyno, savo žygyje, ko 
gero, dantimis iš oro išgriebdamas priešo kulkas. 

- Makandlesas, - atsiliepė jis. 

- Misteri Makandlesai, aš vadinuosi Denis Gilderis. Pastarąjį rugpjūtį jūs 
surengėte kariškas laidotuves vienam savo Legiono nariui, Rolandui D. Le- 
bėjui... 

- Jis buvo jūsų draugas? 

- Ne, tik menkas pažįstamas, bet... 

- Tuomet aš galiu netausoti jūsų jausmų, - Makandlesas pasakė tokiu bal- 
su, lyg jo gerklėje gergždėtų žvyras. Jisai skambėjo kaip Endis Devinas suk- 
ryžmintas su Broderiku Kroufordu. - Lebėjus buvo ne kas kitas kaip tik gry- 
nų gryniausias šunsnukis, ir jeigu būtų buvus mano valia, Legionas nebūtų 
turėjęs nieko bendra su jo pakastuvėmis. Jis išstojo iš organizacijos dar 
1970-aisiais. Jeigu nebūtų išstojęs, mes būtume jį išmetę. Tasai žmogus - 
pats vaidingiausias iš kada nors gyvenusių išsigimėlių. 

- Nejaugi? 

- Galime lažintis. Jisai susiginčydavo dėl bet ko, o paskiau, jei tik galė- 
davo, ginčą užbaigdavo muštynėmis. Su tuo šunsnukiu negalėdavai lošti po- 
kerio ir, žinoma, gerti. Vienas dalykas, nepajėgdavai su juo išsilaikyti, o ant- 
ras - jis tapdavo bjaurus. Ir daug jam nereikėdavo, kad taptų bjaurus. Kas per 
trenktas išsigimėlis jis buvo, tikriausiai atleisite už mano prancūzų kalbą. 
Kas tu, berneli? 

Vieną beprotišką akimirką man kilo noras pacituoti Emilę Dikinson**: 
Aš niekas! O kas jūs? 

- Vienas mano draugas nupirko iš Lebėjaus automobilį, visai netrukus 
prieš šio mirtį... 


* George Smith Patton Jr. - amerikiečių generolas Antrajame pasauliniame kare. 
** Emily Dickinson (1830-1886) - amerikiečių poetė. 


310 


- Mėšlas! Tik ne tą 57-ųjų “Plimutą"? 

- Na, po teisybei, tai jis buvo 58-ųjų. 

- Aha, aha, 57-ųjų ar 58-ųjų, raudonai baltas. Tai buvo vienintelis sumau- 
tas daiktas, kuris iš tiesų jam rūpėjo. Elgėsi su juo kaip su moterimi. Kaip tik 
dėl to automobilio jis paliko Legioną, žinai tai? 

- Ne, - pasakiau. - Kas nutiko? 

- Ak, mėšlas. Sena istorija, vaikuti. Tikriausiai tau linksta ausys. Bet kas- 
syk, kai pagalvoju apie tą šunsnukį Lebėjų, aš įnirštu it bulius. Mano rankos 
vis dar randėtos. Dėdė Semas per Antrąjį pasaulinį karą pasiėmė iš manęs 
trejus gyvenimo metus, ir aš už tai tegavau Purpurinę Sirdį*, nors beveik vi- 
są tą laiką dalyvavau mūšiuose. Aš skyniausi kelią per pusę tų mažų it šik- 
puodžiai Pietų Ramiojo vandenyno salų. Aš ir apie penkiasdešimt vaikinų 
atlaikėme banzajų** puolimą Gvadalkanale, - du sukrušti milijonai japių 
sustiklėjusiomis nuo opijaus akimis ir mosikuojančių tais kardais, kuriuos 
pasigamino iš “Maxwell House" kavos skardinėlių, - o man nė įdrėskimėlio. 
Pro pat mane prašvilpė keletas kulkų, ir prieš atmušant mums puolimą vie- 
nam vaikinui greta manęs iš Japonijos imperatoriaus malonės patvarkė žar- 
nas, bet vienintelį kartą mačiau tenai, Ramiajame, savo kraują tada, kai įsi- 
pjoviau skusdamasis. Paskiau... - Makandlesas nusijuokė. - Sūdas ant duo- 
nos, ir vėl įsipostringavau. Mano žmona sako, kad kurią nors dieną aš tiek 
plačiai pražiosiu savo burną, jog pats jon įkrisiu. Kaip sakai vadinies? 

- Denis Gildens. 

- Gerai, Deni. Aš palanksčiau tau ausis, dabar gali palankstyti manąsias. 
Tai ko norėjai? 

- Na, mano draugelis nusipirko tą automobilį ir jį sutaisė... padarė tokią 
gatvių raketą, turbūt pasakytumėt, saldainiuką. 

- Jis mylėjo tą sukruštą automobilį, turi šitai pripažinti. Bet jam buvo nusi- 
šikt ant žmonos. Zinai, kas jai atsitiko? 

- Taip. 

- Tai jis prie to ją privedė, - nuožmiai pasakė Makandlesas. - Kai numirė 
jų mergytė, ji visai nesusilaukė iš jo paguodos. Jokios. Aš nemanau, kad ir 
dėl mergytės jis triestų. Atleisk, Deni. Niekad nemokėjau užsičiaupti. Moti- 
na man sakydavo: “Diki, tavo liežuvis prisegtas per vidurį ir mala abiem ga- 
lais". Tai ko, sakei, nori? 

- Mano draugelis ir aš nuėjome į Lebėjaus laidotuves, - pasakiau, - ir po 
jų aš prisistačiau jo broliui... 

- Jis man pasirodė gan teigiamas tipas, - pertraukė Makandlesas. - Moky- 
tojas. Iš Ohajo. 

- Teisybė. Aš su juo pasikalbėjau, ir jis iš tiesų pasirodė malonus žmo- 
gus. Aš jam pasakiau, kad ketinu parašyti savo baigiamųjų metų anglų lite- 
ratūros referatą apie Ezrą Paundą... 

- Ezrą ką tokį? 

- Paundą. 

- Kas, po šimts, jis toks? Ar buvo Lebėjaus laidotuvėse? 


* Medalis sužeistiesiems per karo veiksmus. 
k 5 ją —1,2 [4 *,9 
Japonų pravardė, nuo jų karo šūkio “banzai". 

- Ne, sere. Paundas buvo poetas. 

- Kas toks? 

- Poetas. Jis irgi miręs. 

- O! - Makandleso balse nuskambėjo abejonė. 

- Siaip ar taip, Lebėjus - tai yra Džordžas Lebėjus - pasakė, kad jeigu no- 
riu, atsiųs mano referatui pluoštą žurnalų apie Ezrą Paundą. Na, taip išeina, 
kad man jie praverstų, bet aš pamiršau paprašyti adreso. Pamaniau, kad gal 
jūs jį turite. 

- Žinoma, jis bus bylose; visa tokia medžiaga yra. Nepakenčiu būti 
sukruštu sekretoriumi, bet šią liepą baigiasi mano terminas, ir daugiau juo 
niekad nebebūsiu. Supranti, ką turiu galvoje? Niekad, pašvilpt. 

- Tikiuosi, nesu jums rakštis subinėj. 

- Ne. Velniai rautų, ne. Noriu pasakyti, štai dėl ko yra Amerikos Legio- 
nas, tiesa? Kad padėtų žmonėms. Duok man savo adresą, Deni, ir aš atsių- 
siu tau kortelę su informacija. 

Aš pasakiau jam savo pavardę, adresą ir darsyk atsiprašiau, kad trukdau 
darbe. 

- Neimk į galvą, - nuramino jis. Vis tiek man dabar toji suknista kavos 
pertraukėlė. - Mirksnį man kilo klausimas, ką gi jis ten veikia pas Deividą 
Emersoną, kur pirkėjai iš tikrųjų buvo Libertivilio elitas. Ar jis dirbo parda- 
vėju? Įsivaizdavau jį vedžiojant po parduotuvę kokią nors žavią jauną damu- 
tę ir kalbant: štai čia, kad kur ją galas, daili kušetė, mem, ir teikitės pažiūrė- 
ti į tą prakeiktą sofutę, mes tikrai neturėjome nieko panašaus Gvadalkanale, 
kai tie sukrušti apsisvaiginę japiai puolė mus tais savo “Maxwell House“ 
kardais. 
rimtėti. 

- Aš porą sykių važiavau tuo Lebėjaus automobiliu. Man visai nepatiko. 
Nors prakeik, jei žinau kodėl, bet man niekad nepatiko. Ir aš nė už ką nebū- 
čiau jame važiavęs po to, kai jo žmona... tu Žinai. Jėzau, man pagaugai ėjo. 

- Aš manau, - pasakiau ir mano balsas man pačiam pasirodė kažkoks to- 
limas. - Klausykit, o kas gi atsitiko, kai jis pasitraukė iš Legiono? Minėjot, 
kad tai turėjo kažką bendra su automobiliu? 

Jis nusijuokė - iš balso supratau, kad yra mažumėlę patenkintas. 

- Juk tave nedomina visa ta sena istorija, ką? 

- Na taip, domina. Prisimenat, tą automobilį nusipirko mano draugelis. 

- Gerai, tad aš tau papasakosiu. Ir tas prakeiktas dalykas gana keistas. 
Keletas vyriokų kartais užsimena apie tai, kai mes visi susieiname išmesti 
vieną kitą burnelę. Aš ne vienintelis su randėtomis rankomis. Na, tiesą sa- 
kant, tai buvo kažkokia velniava. 

- Kas taip? 

- O, vaikiška išdaiga. Bet iš tikrųjų niekas nemėgo to šunsnukio, supran- 
ti. Jis buvo pašalietis, vienišius... 

Kaip Arnis, pagalvojau. 

-...O mes visi išgerdavome, - baigė Makandlesas. - Tai atsitiko po mūsų 
susitikimo, ir Lebėjus-taisė iš savęs didesnį pimpelį nei paprastai. Tad mūsų 
kompanija sėdi prie baro, Žinai, ir mes matome, kad Lebėjus jau rengiasi na- 
mo. Velkasi švarką ir ginčijasi su Pūčiu Andersonu dėl kažko apie beisbolą. 

Kai Lebėjus išeidinėdavo, vaikuti, jis išeidinėdavo visados vienodai. Įšokda- 
vo į tą savąjį “Plimutą", pasitraukdavo atbulom ir tada numindavo pedalą iki 
grindų. Tas daikčiukas išlėkdavo iš parkavimo aikštelės it raketa, pa- 
žerdamas į visas puses žvirgždą. Tad - tai Soniui Belermanui kilo tokia min- 
tis - koks ketvertas mūsų išeina pro užpakalines duris į parkavimo aikštelę, 
o tuo tarpu Lebėjus vis šūkalioja ant Pūčio. Visi mes užlendame už tolimes- 
niojo namo kampo, kurlink jis paprastai atbulom pasitraukdavo su automo- 
biliu prieš nulėkdamas. Jis visad vadino tą mašiną moterišku vardu, lyg bū- 
tų ją, bjaurybę, vedęs. 

- “Nežiopsokit ir laikykit palenkę galvas, - sako mums Sonis, - ir neju- 
dėkit, kol neduosiu jums ženklo“. Supranti, mes visi buvome, taip sakant, 
prisitašę. Tad maždaug po dešimties minučių jis išeina, girtas kaip pėdas ir 
grabinėjas po savo kišenes rakčiukų. Sonis sušnabžda: “Dėmesio, vyručiai, 
1r būkit pasilenkę!" Lebėjus įsėda automobilin ir pasitraukia juo atbulom. 
Viskas klostėsi puikiai, nes jisai stabtelėjo užsirūkyti cigaretę. Tuo metu mes 
sugriebėme tą “Furiją"" už galinio buferio ir kilstelėjome užpakalinius ratus 
nuo žemės, kad kai jis pabandys pajudėti iš vietos, pažerdamas kaip visados 
į namo sieną žvirgždą, tik suktų ratus, niekur rienuvažiuodamas. Supranti, ką 
aš turiu galvoje? 

- Taip, - pasakiau. Iš tiesų tai vaikiška išdaiga; kartais mes krėsdavome 
panašų pokštą per mokyklos šokius, ir sykį, juoko dėlei, šitaip, pakeldami 
nuo žemės ratus, užblokavome trenerio Puferio “Dodžą". 

- Tačiau mus ištiko šioks toks netikėtumas. Jis užsirūko, paskiau įjungia 
radiją. Tai dar vienas dalykas, kuris, po šimts, varydavo mus iš sušikto pro- 
to - jis visad klausydavosi tos rokenrolo muzikos, lyg būtų koks vaikėzas, o 
ne pakankamai nukriošęs, kad galėtų kreiptis sukruštų socialinių garantijų. 
Paskiau jis perjungia pavarą. Mes to nematėme - saugojomės, kad jis mūsų 
nepastebėtų. Prisimenu, Sonis Belermenas tartum juokėsi, ir prieš pat tam 
nutinkant, jisai sukužda: “Jie pakilę, vyrai?" O aš jam irgi sukuždu: “Tavo 
brūklys pakilęs, Belermenai". Supranti, jis buvo vienintelis, kuris rimtai nu- 
kentėjo. Per savo sutuoktuvinį žiedą. Bet prisiekiu Dievu, tie ratai buvo pa- 
kilę. Laikėme to “Plimuto" paskuigalį keturis colius nuo Žemės. 

- Ir kas nutiko? - paklausiau. Iš pasakojimo eigos pamaniau, kad galiu 
nuspėti. 

- Kas nutiko? Jis truktelėjo iš vietos kaip visados, štai kas nutiko! Tartum 
visi keturi ratai būtų lietęsi su žeme. Jis pažėrė žvirgždą ir išplėšė tą užpa- 
kalinį buferį mums iš rankų, o kartu su juo - ir jardą odos. Nusinešė beveik 
visą Sonio Belermeno didįjį pirštą; supranti, už buferio užkliuvo jo sutuok- 
tuvinis žiedas, ir tasai pirštas pokštelėjo it iš butelio ištrauktas kamštis. O 
mes išgirdome nuvažiuojantį Lebėjų juokiantis, lyg jis visą laiką būtų Žino- 
jęs, kad mes ten. Supranti, jis galėjo žinoti; jeigu, baigęs šaukti ant Pūčio jis 
nuėjo galan pasinaudoti tualetu, čiurkšdamas galėjo žvilgtelti pro langą už 
pastato ir pamatyti mus, stovinčius už pastato ir jo laukiančius. Na, tiek jam 
ir užteko to Legiono. Nusiuntėme jam laišką, pranešdami, kad nenorime jo 
matyti savo tarpe, ir jis pasitraukė. Ir, kad suprastum, koks keistas yra pasau- 
lis, žinok - tai Sonis Belermenas tuoj po Lebėjaus mirties susirinkime at- 
sistojo ir pasakė, kad vis tiek privalėtume padaryti dėl jo, kas pridera. “A1š- 
ku, - sako Sonis, taigi sako jis: - Vyriokas buvo bjaurus šunsnukis, bet jis 

kovojo per karą drauge su mumis visais. Tad kodėl jo deramai nepalydėti?* 
Mes taip ir padarėme. Nežinau. Turbūt Belermenas kur kas geresnis krikš- 
čionis nei aš kada nors būsiu. 

- Jūs turbūt neatkėlėte nuo žemės užpakalinių ratų, - pasakiau, mąstyda- 
mas apie tai, kas nutiko vaikinams, kurie lapkritį prikišo nagus prie Kristi- 
nos. Jie neteko kur kas daugiau nei šiek tiek odos nuo pirštų. 

- Kaipgi, atkėlėme, - pasakė Makandlesas. - Kai pažiro į mus Žvirgždas, 
tai jis lėkė iš po priekinių ratų. Iki šios dienos niekaip nepajėgiu įsivaizduo- 
ti, kaip jis iškrėtė tokį fokusą. Kaip sakiau, tai kažkokia velniava. Geris Bar- 
lou - tada jis buvo vienas iš mūsų - visados tvirtino, kad Lebėjus kažkokiu 
būdu joje įrengė visus keturis varomuosius ratus, bet aš netikiu, kad šitai te- 
chniškai įmanoma padaryti, ką? 

- Ne, - pasakiau, - ir aš netikiu, kad šitai įmanoma. 

- Ne, jokiu būdu, - sutiko Makandlesas. - Niekaip neišeitų. Ką gi, e1! 
Praplepėjau beveik visą kavos pertraukėlę, vaikuti. Turiu sugrįžti ir suspėt 
sau nutverti dar kokį puodelį. Atsiųsiu tau tą adresą, jeigu tik mes jį turime. 
Man regis, turime. 

- Dėkui, misteri Makandlesai. 

- Buvo labai malonu, Deni. Būk apdairus. 

- Zinoma. Naudokis tu, bet su saiku, tiesa? 

Jis nusijuokė. 

- Kaip tik tai mes sakydavome Kovinėje O - Makandlesas išsi- 
jungė. 

Aš pamažu padėjau ragelį ir pagalvojau apie saloiobiliis kurie vis tiek 
važiuoja, jeigu ir atkeli jų varomuosius ratus nuo žemės. Kažkokia velniava. 
Tikrai, velniava, ir Makandlesas tebeturi randus, tai įrodančius. Tai man pri- 
minė kai ką, papasakotą Džordžo Lebėjaus. Jis irgi turėjo randą, primenantį 
apie jo bendrystę su Rolandu D. Lebėjumi. Ir metams bėgant, jo randas di- 
dėjo. 


45 / Naujųjų metų naktis 


Tas vaikinas mašinoje žuvo 
Kino žvaigžde. 
Priežasties nieks nežino: 
Sužvigo tik ratai, ugnis ir - 
Jo nebėra. 
Kodėl toks tad likimas? 
Nors jaunuolio nėra, legenda 
Jo gyva, 
Beprasmiška buvo mirtis... 

- Bobis Traupas 


Aš paskambinau Arniui vakarą prieš Naujuosius metus. Turėjau porą 
dienų tam apmąstyti, ir nors iš tikrųjų man nesinorėjo, privalėjau jį pamaty- 

ti. Priėjau išvadą, kad nesugebėsiu nieko nuspręsti, kol pats jo savo akimis 
nepamatysiu. Ir kol vėl nepamatysiu Kristinos. Per pusryčius, lyg tarp kitko, 
tarsi probėgšmom, užsiminiau tėvui apie tą automobilį, ir jis man pasakė, 
kad visi areštuoti Darnelo garaže automobiliai dabar buvo nufotografuoti ir 
sugrąžinti savininkams. 

Prie telefono priėjo Regina Kaningem, jos tonas buvo šaltas ir oficialus. 

- Kaningemų buveinė. 

- Ė, Regina, čia Denis. 

- Denis! - Iš balso supratau, kad ji patenkinta ir nustebusi. Mirksnį tai bu- 
vo ankstesnės Reginos balsas, tosios, kuri duodavo Arniui ir man sumušti- 
nius su riešutų sviestu ir kumpio gabalėliais, užtrupintais ant viršaus (riešu- 
tinis sviestas ir kumpis, žinoma, ant rupios ruginės duonos). - Kaip laikais? 
Girdėjome, kad tave išrašė iš ligoninės. 

- Puikiai, - pasakiau. - Kaip jūs? 

Stojo trumpa tyla, o paskiau ji pasakė: 

- Na, tu Žinai, kokie čia pas mus buvo dalykai. 

- Problemos, - atsidusau. - Aha. 

- Ankstesniuosius metus visos problemos mus aplenkė, - pasakė Regina. 
- Manau, jos tiesiog susikaupė kampe ir laukė mūsų. 

Aš tiktai krenkštėjau ir nieko nepasakiau. 

- Nori pasikalbėti su Arniu? 

- Jeigu jis yra. 

Vėl pauzelė, paskiau Regina pasakė: 

- Prisimenu, senais laikais judu vis siūdavote vienas pas kitą, rengdamie- 
si sutikti Naujuosius metus. Ar dėl to jam skambini, Deni? - Ji kalbėjo be- 
veik nedrąsiai, ir tai buvo nė kiek nepanašu į ankstesniąją visu-greičiu-pir- 
myn Reginą. 

- Na, panašiai, - pasakiau. - Vaikiški dalykai, suprantu, bet... 

- Ne! - griežtai, greitai nukirto ji. - Ne, anaiptol! Jeigu Arniui kada nors 
tavęs reikėjo, Deni, - reikėjo draugo, - tai dabar toks metas. Jis... jis dabar 
viršuje, miega. Miega gerokai per daug. Ir jis... jis ne... jis ne... 

- Ką ne, Regina? 

- Jis neužpildė nė vienos stojamųjų į koledžą anketos! - pratrūko ji, ir tuoj 
pat pritildė balsą, tartum Arnis galėtų išgirsti. - Nė vienos! Misteris Viker- 
sas, mokyklos profesinio orientavimo patarėjas, man paskambino 1r pasakė! 
Iš koledžo testų surinko 700 balų, galėtų patekti į mažne kiekvieną šalies ko- 
ledžą - bent būtų galėjęs prieš šį... šį nemalonumą... - Jos balsas virptelėjo 
ašarų linkui, paskiau ji vėl paėmė save į rankas. - Pakalbėk su juo, Deni. Jei- 
gu galėtum praleisti su juo šį vakarą... išgerti kartu alaus ir... šiaip pasišne- 
kėti... 

Ji nutilo, bet aš jaučiau, kad ji dar kažko nepasakė. Norėjo pasakyti ir ne- 
galėjo. 

- Regina, - tariau. - Nemėgau ankstesniosios Reginos, komanduojančios 
despotės, tartum besistengiančios tvarkyti savo vyro ir sūnaus gyvenimus jai 
tinkama linkme, bet ši sutrikusi, verksminga moteris man patiko dar mažiau. 
- Na, na. Nesijaudinktit taip, gerai? 

- Aš bijau su juo kalbėtis, - galiausiai pasakė ji. - Ir Maiklas bijo su juo 
kalbėtis. Atrodo, jis... jis iškart pratrūks pykčiu, jeigu dėl kai kurių dalykų 
jam pasipriešinsi. Pirma taip atsitikdavo tik dėl jo automobilio, dabar - ir dėl 
koledžo. Pakalbėk su juo, Deni, prašau. - Vėl trumputė pauzė, paskiau, be- 
maž atsainiai, ji atskleidė savo siaubo esmę: - Man regis, mes jį prarandame. 

- Ne, Regina, ei... 

- Aš jį pakviesiu, - staiga pertraukė ši, ir telefone bilstelėjo. Regis, laukti 
užsitęs. Suspaudęs ragelį sau tarp skruosto ir peties, pabarškinau krumpliais 
į gipsą, vis dar dengiantį mano viršutiniąją kojos dalį. Kovojau su bailia 
paskata padėti ragelį ir paprasčiausiai nustumti visą šį reikalą nuo savęs. 

Paskiau ragelis vėl atgijo. 

- Alio? - įtarus balsas paklausė, ir mano protą nutvilkė mintis, prilygstan- 
ti visiškam tikrumui: Tai ne Arnis. 

- Arnis? 

- Skamba tartum čia Denis Gilderis, vyriškai besinešanti burna, - atsilie- 
pė ragelyje, ir tai nuskambėjo kaip Arnio balsas - bet podraug ir ne jo. Jo 
balsas, po teisybei, ne pažemėjo, bet pašiurkštėjo, tartum nuo pertempimo ir 
riksmo. Buvo nejauku, lyg kalbėčiausi su nepažįstamuoju, neblogai mėg- 
džiojančių mano bičiulio Arnio balsą. 

- Skaitykis su žodžiais, šmiki, - atkirtau. Aš šypsojaus, bet mano rankos 
buvo šaltos it ledas. 

- Zinai, - pasakė jis konfidencialiu tonu, - tavo veidas ir mano subinė 
įtartinai panašūs. į 

- Aš pastebėjau panašumą, bet paskutinį sykį man pasirodė, kad yra kaip 
tik atvirkščiai, - pasakiau, ir tada tarp mūsų stojo trumputė tyla - buvome už- 
baigę tai, kas mums atstodavo mandagybes. - Tad ką šiąnakt veiki? - paklau- 
siau. 

- Ne kažin ką, - atsakė jis. - Jokio pasimatymo ar dar ko nors. O tu? 

- Kaipgi, aš puikios formos. - Ketinu pasiimti Rozaną ir nusivežti ją į 
“Studiją 2000". Gali važiuoti su manimi, jeigu nori, palaikysi ramentus, kai 
mudu šoksime. 

Jis nusijuokė. 

- Pamaniau, gal užsukčiau pas tave, - pasakiau. - Galėtume sutikti Nau- 
juosius metus kaip būdavome pratę. Supranti? 

- Aha! - Arnio balsas skambėjo tartum ši mintis jam būtų patikus, bet vis 
tiek kažkoks nevisai toks. - Pasižiūrėsim Gi Lombardžio ir visos tos links- 
mos makalienės. Bus puiku. 

Kiek padelsiau, nežinodamas, ką pasakyti. Galiausiai atsargiai tariau: 

- Na, gal Diko Klarko ar dar ko nors. Gi Lombardis miręs, Amni. 

- Nejaugi? - Atrodo, Arnis buvo suglumęs, abejojantis. - O! O, taip, tur- 
būt. Bet Dikas Klarkas vis tebesilaiko, tiesa? 

- Tiesa, - pasakiau. 

- Vertinu pusę velnio. Diko geras ritmas ir galima pagal tai šokti, - pasa- 
kė Arnis, bet čia buvo visai ne Arnio balsas. Man staiga mintyse kilo šlykš- 
ti, netikėta kryžminė sąsaja 

(puikiausias kvapas pasaulyje... galbūt išskyrus apželtukės) 

ir tvirčiau sugniaužiau telefono ragelį. Regis, mažne surikau. Aš kalbė- 
jausi ne su Arniu, o su Rolandu D. Lebėjum. Kalbėjausi su numirėlių. 

- Tas Dikas visai nieko, - tartum iš tolo išgirdau save sakant. 

- Kaip tu atsidanginsi, Deni? Ar gali pats vairuoti? 

- Ne, dar ne. Pamaniau, gal tėtis mane užveš. - Kiek stabtelėjau, paskiau 
nėriau stačia galva. - Pamaniau, gal tu mane parvežtum, jeigu atgavai auto- 
mobilį. Ar šitaip tiktų? 

- Zinoma! - Jis nuoširdžiai apsidžiaugė. - Aha, bus smagu, Deni! Tikrai 
smagu! Pasijuoksime mažumėlę - kaip senais gerais laikais. 

- Aha, - pasakiau. Ir paskiau - prisiekiu, man savaime ištrūko - pridūriau: 
- Viskas kaip motoristų komandoje. 

- Aha, iš tiesų! - juokdamasis patvirtino Arnis. - Netgi geriau! Iki pasi- 
matymo, Deni. 

- Taip, - mašinaliai atsakiau. - Iki pasimatymo. - Pradėdamas visas dre- 
bėti, padėjau ragelį ir pažvelgiau į telefoną. Niekados per savo gyvenimą ne- 
buvau taip išsigandęs kaip tada. Laikas slenka, ir protas atstato savo gyny- 
binius barjerus. Manau, viena iš priežasčių, kad esama tiek mažai įtikinamų 
psichinių reiškinių įrodymų, ta, jog protas imasi darbo ir performuoja įrody- 
mus. Sioks toks faktų iškraipymas geriau nei gryna beprotystė. Vėliau aš 
ėmiau abejoti tuo, ką išgirdau, ir pasistengiau save įtikinti, kad Arnis nesup- 
rato mano pastabos, tačiau tuomet, kai padėjau telefono ragelį, buvau tikras: 
jame apsigyveno Lebėjus. Miręs arba ne, bet jo viduje kažkokiu būdu tūno- 
jo Lebėjus. 

Ir Lebėjus buvo jį beužvaldąs. 

Vakaras prieš Naujuosius metus buvo šaltas ir giedras, be mažiausio de- 
besėlio. Tėtis išsodino mane prie Kaningemų namų ketvirtį po septintos ir 
padėjo man nusigauti iki užpakalinių durų - ramentai nepritaikyti Žiemai nei 
suplūkto sniego padengtiems takeliams. 

Kaningemų universalo nebuvo, bet Kristina stovėjo įvažiuojamam keliu- 
ke, jos raudonai balta poliruotė spindėjo susikondensavusio ledo kristaliu- 
kais. Tik šią savaitę jai kaip ir kitiems automobiliams buvo nutrauktas areš- 
tas. Vien jos vaizdas sukėlė man buką, nelyginant galvos skausmas, baimę. 
Nenorėjau važiuoti tuo automobiliu namo - nei šį vakarą, nei kada nors pas- 
kiau. Norėjau turėti savąjį masinės gamybos “Dasterį" su jo viniliniais sėdy- 
nių apmušalais ir kvailu lipduku ant buferio: MAFIOZIŲ AUTOMOBILIS. 

Užpakaliniame priebutyje užsižiebė šviesa, ir mudu išvydome prie durų 
prieinančio Arnio siluetą. Jis netgi nepanėšėjo į Arnio - pečiai nusvirę, jude- 
siai seno Žmogaus. Įteiginėjau save, kad taip tik veikia mano vaizduotė. 

Jis atidarė duris ir iškišo galvą laukan. Buvo su flaneliniais marškiniais ir 
džinsais. 

- Deni! - pasakė jis. - Vyruti! 

- Sveiks, Arni, - pasakiau. 

- Laba diena, misteri Gilderi. 

- Sveikas, Arni, - atsakė mano tėtis, kilstelėdamas pirštinėtą ranką. - 
Kaip sekasi? 

- Na, žinote, ne per geriausiai. Bet greit visa pasikeis. Nauji metai, nauji 
lapai, seno mėšlo nelieka, naujas jo vietoj, tiesa? 

- Turbūt taip, - atsakė mano tėvas. Iš jo balso supratau, kad yra šiek tiek 
apstulbintas. - Deni, tu tikrai nenori, kad sugrįžčiau parsivežti? 

Norėjau to užvis labiausiai, bet Arnis žvelgė į mane, ir jo burna tebesi- 
šypsojo, nors akys žvelgė įdėmiai ir sargiai. 

- Ne, Arnis mane parveš... jeigu tik ta rūdžių gelda užsives. 

- O, o, galvok, ką kalbi, - tarė Arnis. - Mano mašina labai jautri. 

- Nejaugi? - paklausiau. 

- Tikrai, - nusišypsodamas patvirtino Arnis. 

Pasukau galvą ir šūktelėjau: 

- Atleisk, Kristina. 

- Šitaip jau geriau. 

Kurį laiką visi trys mes taip stovėjome - tėvas ir aš virtuvės laiptelių apa- 
čioje, Arnis tarpdury aukščiau mūsų - nė vienas matyt nežinodamas, ką dar 
pasakyti. Mane apėmė savotiška panika - kas nors privalėjo kažką pasakyti, 
antraip visas juokingas pramanas, kad niekas nepasikeitę, sugrius nuo savo 
paties svorio. 

- Ką gi, gerai, - galiausiai tarė tėtis. - Tik judu, vaikinai, likite blaivūs. 
Jeigu išgersi daugiau nei dvi skardines alaus, Arni, paskambink man. 

- Nesirūpinkit, misteri Gilderi. 
ra. - Grįžk namo ir gerai miegok, tėti. Tai naudinga tavo grožiui. 

- Oho, - atsakė tėvas. - Ziūrėk, kaip kalbi apie mano veidą. Jis labai jaut- 
rus. 

Jisai sugrįžo prie automobilio. Aš stovėjau ir lydėjau jį akimis, pasisprau- 
dęs po pažastimi ramentus. Lydėjau jį akimis, praeinantį pro Kristiną. Ir kai 
jis atbulom išriedėjo iš įvažiuojamojo keliuko ir pasuko namų linkui, pasi- 
jaučiau šiek tiek gerėliau. 

Stovėdamas tarpduryje, rūpestingai nudaužiau nuo kiekvieno ramento 
sniegą. Kaningemų virtuvė buvo išklota plytelėmis. Pora bemaž įvykusių 
nelaimingų atsitikimų mane išmokė, kad ant lygių paviršių ramentai su snie- 
gu ant jų galų gali tapti pačiūžomis. 

- Tu išties vikriai susitvarkai su tais savo daikčiukais, - pasakė Arnis, - 
stebėdamas, kaip aš įveikiu grindis. Iš savo flanelinių marškinių kišenės jis 
išsiėmė pakelį “Tiparillos", išpurtė vieną cigarą, įsikišo burnon baltą plasti- 
kinį kandiklį ir užsirūkė, pakreipęs į šoną galvą. Degtuko liepsną mirksnį 
nuspalvino jo veidą tartum geltonomis dažų druožėmis. 

- Su džiaugsmu atsisakysiu tų įgūdžių, - numojau. - Kada pradėjai rūkyti 
cigarus? 

- Pas Darnelą. Prie motinos nerūkau. Jų kvapas ją siutina. 

Jis rūkė ne kaip vaikėzas, vos tik besimokantis šio įpročio, o kaip žmo- 
gus, jau dvidešimt metų tai praktikuojantis. 

- Gal aš paspraginsiu kukurūzų, - pasakė jis. - Tau tinka? 

- Žinoma. Turi alaus? 

- Be abejo. Šešių skardinių blokas šaldytuve ir dar du apačioje, rūsyje. 

- Puiku. - Atsargiai atsisėdau prie virtuvės stalo, ištiesdamas kairiąją ko- 
ją. - Kur taviškiai? 

- Išvažiavo į Naujųjų metų sutiktuves pas Fasenbachus. Kada tau nuims 
tą gipsą? 

- Galbūt sausio pabaigoje, jeigu viskas eisis gerai. - Pamojavau ore ra- 
mentais ir teatrališkai sušukau: - Mažutėlis Timas vėl vaikšto! Telaimina 
Dievas mus visus! 

Arnis, su gilia keptuve ir buteliu “Wesson" aliejaus eidamas prie viryk- 
lės, nusijuokė ir palingavo galvą. 

- Tas pats senasis Denis. Jie neišmušė iš tavęs daug kamšalo, šūdžiau. 

- Tiesą sakant, nelabai lepinai mane savo atsilankymais ligoninėje, Arni. 

- Juk Padėkos dieną atnešiau vakarienę. Kokio velnio dar nori? Kraujo? 

Aš truktelėjau pečiais. 

Arnis atsiduso. 

- Kartais aš pagalvoju, kad tu buvai mano sėkmės amuletas, Deni. 

- Baik, avigalvi. 

- Ne, rimtai. Nuo tada, kai tu susilaužei sau kaulus, buvau it įmestas karš- 
tan vandenin. Ir dabar tebesu. Stebuklas, kad dar neatrodau kaip omaras. - Ji- 
sai skaniai nusikvatojo. Tai nebuvo garsas, kokį tikėtumeis išgirsti iš pateku- 
sio bėdon vaikino; tai buvo juokas vyro - taip, vyro - nepaprastai savimi be- 
sidžiaugiančio. Jis padėjo ant viryklės keptuvę ir įpylė jon aliejaus. Jo plau- 
kai, trumpesni nei anksčiau būdavę ir sušukuoti atgal man nematyta manie- 
ra, užkrito ant kaktos. Energingai krestelėjęs galva, jis nubloškė juos atgal ir 
subėrė į aliejų kukurūzus, paskiau uždengė keptuvę dangčiu. Nuėjęs prie šal- 
dytuvo, išėmė šešių skardinėlių blokelį, pastatė jį prieš mane, ištraukė dvi 
skardinėles ir jas atidarė. Padavė vieną man. Iškėlė savąją. Aš irgi padariau 
tą pat. 

- Tostas, - pasakė Arnis. - Tenudvėsta 1979-aisiais visi šūdžiai. 

Aš pamažu nuleidau savąją skardinėlę. 

- Negaliu už tai gerti, vyruti. 

Pastebėjau tose pilkose akyse pykčio kibirkštį. Blykstelėjo, imituodama 
linksmumą, ir paskiau užgeso. 

- Na, tai už ką tu gali gerti, vyruti? 

- Gal už koledžą? - ramiai paklausiau. 

Jis niūriai pažvelgė į mane, ankstesnysis jo linksmumas dingo lyg ko- 
kiais burtais. 

- Turėjau žinoti, kad ji pripumpuos tave viso to šlamšto. Mano motina 
yra iš tų moterų, kuri nesibodi pasielgti nedorai, kad tik savo pasiektų. Tu tai 
žinai, Deni. Pabučiuotų velnią į subinę, jeigu reikėtų. 

Pastačiau ant stalo savąją skardinėlę, vis dar pilną alaus. 

- Na, ji nebučiavo manęs į subinę. Tik pasakė, kad neužpildei stojamųjų 
anketų ir kad yra susirūpinusi. 

- Tai mano gyvenimas, - atkirto Arnis. - Jo lūpos persikreipė, pakeisda- 
mos veidą, padarydamos jį itin bjauriu. - Elgiuos kaip tinkamas. 

- O koledžas tau netinka? 

- Aha, stosiu į jį. Bet savo laiku. Tu pasakyk jai tai, jeigu paklaus. Savo 
laiku. Ne šiais metais. Tikrai ne šiais. Jeigu ji mano, kad aš stosiu į Pitsber- 
go, Horlikso ar Rutdžero universitetą, užsidėsiu fukso kepuraitę ir stūgausiu 
per mūsų futbolo komandos rungtynes savo aikštėje, tai jai ne visi namie. 
Tik ne po tos mėšlo audros, kuri užgriuvo mane per šiuos metus. Nieku gy- 
vu, vyruti. | 

- Tad ką ketini daryti? 

- Aš pakeliu sparnus, - pasakė jis. - Sėsiu Kristinon ir mudu iščiuošime 
kur akys veda iš to nuobodaus miesčiūkščio. Supratai? - Jo balsas ėmė aukš- 
tėti, tapo šaižus, ir mane vėl užliejo siaubas. Buvau bejėgis prieš tą galias pa- 
kertančią baimę, ir man tik liko viltis, kad tai neatsispindės mano veide. Ka- 
dangi dabar čia buvo ne tik Lebėjaus balsas; dabar čia buvo dargi Lebėjaus 
veidas, plūduriuojantis po Arnio veidu kaip kažkas negyva, užkonservuota 
formaline. - Tai buvo ne kas kita, kaip tik mėšlo audra, ir aš manau, kad tas 
prakeiktas Dženkinsas vis dar visu greičiu gainiojasi mane, ir verčiau tegu 
jis pasisaugo, arba kas nors paprasčiausiai džengtels jam... 

- Kas toksai tas Dženkinsas? - paklausiau. 

- Pamiršk. Tai nesvarbu. - Už jo pradėjo čirškėti aliejus. Kukurūzo grū- 
das pokštelėjo - ponk! - į dangčio apačią. - Man reikia eiti pakratyti, Deni. 
Nori paskelbti tostą ir išgerti ar ne? Man tas pat. 

- Gerai, - tariau. - Gal už mus? 

Jis nusišypsojo, ir krūtinėje man šiek tiek atlėgo. 

- Aha, už mus, geras tostas, Deni. Už mus. Tad už tai, ką? 

- Už tai, - pasakiau, ir balsas man kiek prikimo. - Aha, už tai. 

Mes susidaužėme skardinėlėmis ir išgėrėme. 

Arnis nuėjo prie viryklės ir ėmė kratyti keptuvę, kurioje grūdai sproginė- 
jo vis pašėliau. Nurijau kelis gurkšnius alaus. Tuomet alus man buvo vis dar 
gana naujas dalykas, ir aš niekad nebuvau juo pasigėręs, nes mėgau tą sko- 
nį, 0 draugai - jų vadas buvo Lenis Barongas - man sakė, kad jeigu tu imsi 
griuvinėti, svirduliuoti, pavėpusiu veidu liaukoti sau ant marškinių, savaitėm 
negalėsi pažvelgti į tą gėralą. Deja, nuo to laiko aš sužinojau, kad tai nevi- 
sai tiesa. 

Bet Arnis maukė lyg nuo sausio pirmosios vėl turėtų būti įvesta prohibi- 
cija, išbaigė savo pirmą skardinę dar prieš išsiskrudinant kukurūzams. Jisai 
sumaigė tuščią skardinėlę, pamerkė man ir pasakė: 

- Tik pažiūrėk, kaip įdėsiu to mažojo valkatos subinėn, Deni. - Nesupra- 
tau užuominos, tad aš tik bereikšmiškai šyptelėjau, o jis nusviedė skardinė- 
lę šiukšlių dėžės linkui. Atsimušusi į sieną, ta įkrito vidun. 

- Du taškai, - pasakiau. 

- Teisingai, - tarė jis. - Paduok man dar vieną, gerai? 

Padaviau, pagalvodamas - velniai nematė, maniškiai ketino sutikti Nau- 
juosius metus namie, ir jeigu Arnis rimtai nusigers ir atsijungs, galėsiu pas- 
kambinti tėčiui į namus. Išgėręs Arnis gali pasakyti dalykų, kokių nepasaky- 
tų blaivas, o aš, šiaip ar taip, nenorėjau važiuoti namo Kristinoje. 

Bet alus, atrodo, jo nė kiek neveikė. Baigė spraginti kukurūzus, suvertė 
juos į didelį plastikinį dubenį, ištirpdė pusę pakelio margarino, užpylė jį ant 
viršaus, pasūdė viską ir pasakė: 

- Eime į svetainę ir pažiūrėkim telio. Ką tu į tai? 

- Dėl manęs, - pasiėmiau ramentus, įstačiau juos sau po pažąstimis - pas- 
taruoju metu jutau lyg jose formuotųsi nuotrynos - ir pagrabinėjau paimti 
nuo stalo tris likusias skardinėles alaus. 

- Aš sugrįšiu jų, - pasakė Arnis. - Eime. Kol tu dar nieko čia nesudaužei.- 
Jis man nusišypsojo, ir šią akimirką buvo niekas kitas kaip tik Arnis Kanin- 
gemas, ir dargi tiek labai, jog žvelgiant į jį man gnybtelėjo širdį. 

Ėjo kažkokia sumauta speciali priešnaujametinė laida. Dainavo Donis ir 
Merė Osmondai, abu rodydami savo didžiulius baltus dantis draugiška, bet 
kažkokia rykliška šypsena. Mes palikome televizorių įjungtą ir kalbėjomės. 
Aš papasakojau Arniui apie gydomosios fizkultūros seansus ir kaip aš dar- 
bavausi su svarsčiais, o po dviejų skardinių prisipažinau, kad kartais baimi- 
nuos, jog niekad normaliai nebevaikščiosiu. Kad nebežaisiu koledže futbolą 
manęs nejaudino, bet šitai jaudino. Per visą mano pasakojimą jis ramiai ir 
užjaučiamai linksėjo. 

Galėčiau čia sustoti ir pasakyti jums, kad per visą savo gyvenimą nebu- 
vau praleidęs tokio savotiško vakaro. Laukė ir blogesni dalykai, bet niekas 
nebuvo taip keista, taip... taip nerišlu. Tartum sėdėtumei kino salėje, kurioje 
vaizdas ekrane bemaž - bet nevisai - fokusuotas. Kartais jis atrodydavo kaip 
Arnis, bet kartais būdavo visiškai nepanašus į Arnį. Jis buvo įsigijęs įpročių, 
kokių anksčiau niekad nebuvau pastebėjęs - nervingai sukiojo automobilio 
rakčiukus už odos kvadratėlio, prie kurio jie buvo pritvirtinti, treškino 
krumpliais, retsykiais įsikąsdavo nykščio minkštimą priekiniais dantimis. O 
dar tas komentaras, kai sviedė savąją alaus skardinėlę, apie dėjimą valkatos 
subinėn, ir nors jisai sudorojo penkias skardinėles alaus (kai aš baigiau tik 
savo antrąją), paprasčiausiai išlenkdamas jas vieną po kitos, vis tiek neatro- 
dė apgirtęs. 

O įpročiai, kuriuos aš visad siedavau su Arniu, buvo tartum visiškai iš- 
nykę: greitas, nervingas timpčiojimas sau už ausies grybelio, kai kalbėdavo, 
staigiai ištiesiamos ilgos kojos su kiek sukryžiuotomis čiurnomis, įprotis 
reiškiant linksmumą šnypšti orą pro suspaustas lūpas, o ne tiesiog nusijuok- 
ti. Vieną ar dusyk jis iš tiesų taip padarė. Bet dažniau jis parodydavo savo 
linksmumą šaižiu sukeknojimu, kurį aš siejau su Lebėjumi. 

Specialioji laida baigėsi vienuoliktą, ir Arnis perjunginėjo kanalus, kol 
aptiko šokių vakarą kažkokiame viešbutyje, iš kur jie nuolat persijunginėjo 
laukan į Laiko Skverą - ten jau buvo susirinkus didžiulė minia. Kad ir ne Gi 
Lombardas, bet netoli to. 

- Tu tikrai nestoji į koledžą? - paklausiau. 

- Ne šiais metais. Mudu su. Kristina tuoj po išleistuvių patrauksime į Ka- 
liforniją. Į tą aukso pakrantę. | 

- Taviškiai Žino? 

Ta mintis jį tartum nustebino. 

- Po šimts, ne! Ir tik tu jiems nepasakyk! Man to tiek tereikia, kiek gu- 
minio svambalo! 

- Ką ten veiksi? 

Jis truktelėjo pečiais. 

- Paieškosiu darbo, kur taisomi automobiliai. Šį darbą aš išmanau geriau 
nei bet kokį kitą. - Ir tada jis mane pritrenkė, lyg tarp kitko mesdamas: - Ti- 
kiuosi, kad man pavyks įkalbėti Li, jog važiuotų su manimi. 

Aš užspringau alumi ir sukosėjau, apsitaškydamas kelnes. Amis dusyk 
man stipriai trinktelėjo per nugarą. 

- Jau gerai? 

- Aha, - vargais negalais išspaudžiau. - Tiesiog papuolė ne į tą gerklę. Ar- 
ni... jeigu manai, kad ji su tavimi važiuos, tai gyveni svajonių pasaulyje. Ji 
pildo stojamąsias anketas į koledžą. Gavo jų visą aplanką, vyruti. Ji iš tiesų 
rimtai apie tai galvoja. 

Jo akys tučtuojau susiaurėjo, ir išsigandau, kad alus mane išdavė - pasa- 
kiau daugiau negu derėjo. 

- Iš kur tu tiek daug žinai apie mano merginą? 

Staiga pasijutau lyg didžiuliame minų lauke. 

- Ji vien apie tai kalba, Arni. Kai įsivažiuoja, negali jos sustabdyti. 

- Drauguži, tu čia nesiterpi, ką, Deni? - Jis atidžiai mane stebėjo įtariai 
primerktomis akimis. - Juk taip nepasielgtum, a? 

- Ne, - sumelavau visiškai ir iki pat galo. - Kaip galima, velniai rautų, 
apie tai kalbėti. 

- Tad iš kur tu tiek daug žinai, ką ji veikia? 

- Matausi su ja, - tariau. - Kalbamės apie tave. 

- Ji kalba apie mane? 

- Aha, truputėlį, - nerūpestingai atsakiau. - Ji man.papasakojo, kad judu 
dėl Kristinos susikirtote. 

Taip buvo teisinga atsakyti. Jis atlyžo. 

-.Mažmožis. Tiesiog menkas kivirčėlis. Ji važiuos su manimi. O Kalifor- 
nijoje yra gerų koledžų, jeigu ji norės mokytis. Mudu susituoksime, Deni. 
Turėsime vaikų, ir panaši mėšliava. 

Stengiausi išsaugoti veide neįžvelgiamą kaukę. 

- Ar ji apie tai Žino? 

Jis nusijuokė. 

- Anaiptol! Dar ne. Bet sužinos. Aš ją myliu, ir niekas nestos tam sker- 
sai kelio. - Juokas nuščiuvo. - Ką ji pasakė dėl Kristinos? 

Dar viena mina. 

- Sakė, kad jos nemėgsta. Man regis... kad ji galbūt šiek tiek pavydu.: 
liauja. 

Ir vėl teisingas atsakymas. Jis dar labiau atlyžo. 

- Aha, tikrai. Bet ji važiuos, Deni. Tikra meilė nebūna be debesėlio, bet 
ji važiuos, būk ramus. Jeigu tu vėl ją pamatysi, pasakyk, kad aš paskambin- 
siu. Aš pasišnekėsiu su ja, kai vėl prasidės mokslas. 

Svarsčiau, gal pasakyti jam, kad Li kaip tik dabar Kalifornijoje, paskiau 
nusprendžiau, jog nereikia. Pagalvojau, ką šis naujas įtarusis Arnis padary- 
tų, jeizu sužinotų, kad aš bučiavau jo merginą, kurią jis manė vesiąs, kad lai- 
kiau ją savo glėby... buvau beįsimylįs. 

- Pažvelk, Deni! - sušuko Arnis ir parodė į televizorių. 

Vėl jie persijungė į Laiko Skverą. Minia buvo milžiniška - ir vis dar di- 
dėjo. Laikrodis rodė šiek tiek po pusės dvyliktos. Senieji metai traukėsi. 

- Pažvelk į tuos šūdžius! - sukeknojo jisai savo šaižiu, jaudulingu juoku, 
išbaigė alų ir nulipo apačion atsinešti dar vieno šešių skardinėlių blokelio. 
Aš sėdėjau krėsle ir mąsčiau apie Velčą ir Repertoną, Trelonį, Stentoną, 
Vanderbergą, Darnelą. Mąsčiau apie tai, kaip Arnis - ar kas ten iš Arnio bu- 
vo tapęs - tvirtai tikėjo, kad juodu su Li turėjo tik menką įsimylėjėlių kivir- 
čėlį ir kad mokslo metams pasibaigus juodu susituoks visai kaip tose sal- 
džiose šaunaus šeštojo dešimtmečio meilės baladėse. 

Ir, o Dieve, mane nukrėtė toksai šiurpas. 


< 


Mudu sutikome Naujuosius metus. 

Arnis surado porą tarškučių ir kambarinių pliaukščių - iš tokių, kurios 
pokšteli ir pažeria debesį siaurų krepo kaspinėlių. Pakėlėme tostą už 1979- 
uosius, šnektelėjome apie neutralesnius dalykus, tokius kaip “Filių" liūdna 
nesėkmė atkrentamosiose ir “Stilerių" šansai pasiekti superfinalą. 

Kai dubuo su kukurūzų spragėsiais buvo ištvarkytas iki pat dugno ir iš- 
gramdytas, suėmiau save į rankas ir uždaviau klausimą, kurio iki šiol ven- 
giau: | 

- Arni? Kaip manai, kas nutiko Darnelui? 

Jis greitai žvilgtelėjo į mane, paskiau vėl nukreipė akis į televizorių, kur 
šoko porelės su naujametiniais konfeti plaukuose. Nugėrė dar šiek tiek alaus. 

- Zmonės, su kuriais jis varė reikalus, užčiaupė jį, kad nesuspėtų per daug 
ką nors prišnekėti. Stai kas, manau, nutiko. 

- Zmonės, dėl kurių jis dirbo? 

- Mes sakydavome, kad Pietų Banda bloga, - tarė Arnis, - bet kolumbie- 
čiai dar blogesni... 

- Kas yra tie... 

- Kolumbiečiai? - Arnis ciniškai nusijuokė. - Kokaino kaubojai, štai kas 
yra kolumbiečiai. Vilis tvirtindavo, kad jie nudės tave, jeigu tik pažiūrėsi į 
kurią nors iš jų moterų netinkamai. O kai kada, jeigu ir pažiūrėsi tinkamai. 
Galbūt su juo susidorojo kolumbiečiai. Pakankamai šlykščiai, kad tai galėtų 
būti jie. 

- Tu vežiojai Darnelui koką? 

Jis truktelėjo pečiais. 

- Aš vežiojau Viliui viską. Koką dėl jo vežiau vieną ar du sykius, ir dė- 
koju Dievui, kad kai mane jie sustabdė, turėjau prie savęs tik neapmokestin- 
tas cigaretes. Nutvėrė mane tiesiog su įkalčiais. Bjaurus mėšlas. Bet jeigu si- 
tuacija būtų ta pati, aš tikriausiai vėl tai padaryčiau. Vilis buvo šlykštus, išp- 
leręs kalės vaikas, bet kai kuriais atžvilgiais savo vietoje. - Jo akys tapo neįž- 
velgiamos, keistos. - Taip, kai kuriais atžvilgiais buvo savo vietoje. Bet jis 
per daug žinojo... ir anksčiau ar vėliau būtų ką nors pasakęs. Veikiausiai tai 
buvo kolumbiečiai. Trenkti tipai. 

- Aš tavęs nesuprantu. Ir turbūt tai ne mano reikalas. 


“o 


Henris Bakas. Jis turėjo užrodyti mane. Aš turėjau užrodyti Vilį. Ir tada - di- 
dysis kazino - Vilis turėjo užrodyti žmones iš Pietų, kurie jam pardavinėjo 

narkotikus, fejerverkus, cigaretes ir kaušalą. Tai prie tų žmonių Dže... poli- 
cininkai iš tiesų norėjo prisikasti. Ypač prie kolumbiečių. 

- Ir tu manai, kad jie jį nužudė? 

Jis abejingai pažvelgė į mane. 

- Jie arba Pietų Banda, tikrai. Kas gi kitas? 

Aš palingavau galvą. | 

- Gerai, - tarė jis, - išgerkim dar po skardinėlę, ir aš tave pametėsiu na- 
mo. Man buvo smagu, Deni. Tikrai. - Tie žodžiai skambėjo kaip teisybė, bet 
Arnis niekad nebūtų pakomentavęs: “Man buvo smagu, tikrai". Tik ne anks- 
tesnysis Arnis. 

- Aha, man irgi, vyruti. 
Jau nebenorėjau alaus, bet vis tiek pasiėmiau dar vieną skardinėlę. Sten- 
giaus atitolinti neišvengiamą akimirką, kai reikės sėstis Kristinon. Sią popie- 
tę tai atrodė būtinas Žingsnis - pačiam išbandyti to automobilio atmosferą... 
Jeigu ten buvo kokia nors ypatinga atmosfera. Dabar tai atrodė bauginanti ir 
beprotiška idėja. Mudviejų su Li besirandančių santykių paslaptį jaučiau sa- 
vo galvoje nelyginant didelį, dūžtamą kiaušinį. 

Sakyk, Kristina, ar tu gali skaityti mintis? 

Pajutau savo gerkle kylant beprotišką juoką 17 nuskandinau jį aluje. 

- Klausyk, - tariau, - aš galiu paskambinti savo tėčiui, kad atvažiuotų ma- 
nęs pasiimti. Jis bus dar neatsigulęs. 

- Jokios problemos, - pasakė Amnis. - D EUR tiesia linija galėčiau 
nužengti dvi mylias. 

- Aš tik pamaniau... 

- Kertu lažybų, tu nekantrauji, kad vėl galėtum pats vairuoti, ką? 

- Aha, iš tiesų. 

- Nėra nieko nuostabiau, kaip sėdėti prie nuosavo automobilio vairo, - 
pasakė Arnis, ir tada jo kairioji akis mirktelėjo man su išblėsusia seno ištvir- 
kėlio išraiška. - Išskyrus galbūt apželtukę. 


< 


Laikas atėjo. Arnis išjungė televizorių, o aš nuklibinkščiavau per virtuvę, 
įsinėriau į savo senąją slidinėjimo parką, vildamasis, kad Maiklas ir Regina 
sugrįš iš savo pobūvio ir dar šiek tiek nutęs visą reikalą - galbūt Maiklas 
užuos iš Arnio alaus kvapą ir pasisiūlys mane pavežėti. Man dar buvo likęs 
labai ryškus prisiminimas apie aną popietę, kai aš įsmukau prie Kristinos 
vairo, Arniui nuėjus į Lebėjaus namus derėtis su tuo kalės vaiku. 

Arnis išsitraukė iš šaldytuvo dar porą skardinėlių alaus - “kelionei", pa- 
aiškino jis. Svarsčiau, ar nepasakius, kad jeigu būdamas paleistas už užstatą 
užsirautų ant kelių policijos, tikriausiai sėstų už tai, kad vairavo neblaivus. 
Paskiau nusprendžiau patylėti. Mudu išėjome laukan. 

Pirmasis ankstyvas 1979-ųjų rytas buvo giedras ir labai šaltas - toks šal- 
tas, kad garas iš tavo nosies užšąla per kelias sekundes. Sniego pusnys abi- 
pus įvažiuojamojo keliuko žėrėjo aibe deimantinių kristalų. Ir jame stovėjo 
Kristina, jos tamsūs langai buvo apšerkšniję. Stebeilijau į ją. Banda, pasakė 
Arnis. Pietų Banda arba kolumbiečiai. Skambėjo melodramatiškai, bet įma- 
nomai - ne, daugiau: skambėjo įtikimai. Tačiau Banda šaudydavo žmones, 

išstumdavo juos pro langus, pasmaugdavo. Pasak legendos Elas Kaponė* at- 
sikratė vienu žindukliu švino pripildyta beisbolo lazda. Bet varyti automobi- 
liu per kažkokio tipo apsnigtą veją, prasimušti juo pro namo sieną ir įvažiuo- 
ti tiesiai svetainėn? 

Kolumbiečiai, galbūt. Arnis sakė, kad kolumbiečiai trenkti. Bet šitiek 
trenkti? Aš taip nemaniau. 

Ji spindėjo nuo šviesos iš namo ir žvaigždžių. Ir kas, jeigu tas automobi- 
lis buvo ji? Kas, jeigu ji sužinos, kad man ir Li kilę įtarimų? Dar blogiau - 
kas, jei sužinos, kad mudu susiburkuojame? 

- Tau padėti nulipti laiptukais, Deni? - paklausė Arnis, priversdamas ma- 
ne krūptelti. 

- Ne, laiptukus aš įveiksiu. Galėtum man pagelbėti takutyje. 

Aš šonu nulipau laiptukais, viena ranka laikydamasis turėklų, kita - savo 
ramentų. Takutyje paspraudžiau juos sau po pažastimi, nusigavau porą 
žingsnių ir paskiau paslydau. Bukas skausmas nugrūmėjo aukštyn kairiąja 
koja - tąja, kuri vis dar buvo niekam tikusi. Arnis prilaikė mane. 

- Dėkui, - pasakiau, džiaugdamasis proga kalbėti netvirtu balsu. 

- Nėr už ką. 

Mes nusigavome iki automobilio, ir Arnis paklausė, ar pajėgsiu įsėsti 
pats. Pasakiau, kad pajėgsiu. Jis paliko mane vieną ir apėjo apie Kristinos 
priekį. Pirštinėta ranka įsitvėriau durelių rankenos, ir mane užliejo beviltiš- 
kas siaubo ir pasidygėjimo jausmas. Tiktai tuomet aš iš tikrųjų ėmiau tuo ti- 
kėti - giliai savo viduje, kur slypi žmogaus esybė. Kadangi pajutau, jog po 
mano delnu toji rankena gyva. Toks pojūtis, lyg miegotų koks nors gyvas 
žvėris. Pojūtis nuo durelių rankenos buvo ne kaip nuo chromuoto plieno, o 
kaip nuo odos. Tartum galėčiau ją sugnybti ir pažadinti žvėrį, kuris pašoks 
užriaumodamas. 

Zvėrį? 

Gerai, kokį žvėrį? 

Kas tai? Koks nors afritas**?7 Eilinis automobilis, kuris kažkokiu būdų 
tapo pavojinga, dvokiančia kažkokio demono buveine? Paslaptingas tebegy- 
vuojančios Lebėjaus asmenybės pasireiškimas, pragariškas užkerėtasis na- 
mas, riedantis ant “Goodyear? padangų? Aš nežinojau. Viena tik Žinojau, 
kad buvau išsigandęs, pasibaisėjęs. Maniau, kad aš to neištversiu. 

- Ei, tau viskas gerai? - paklausė Arnis. - Pajėgsi pats? 

- Pajėgsiu, - kimiai atsakiau, ir nykščiu nuspaudžiau mygtuką po ranke- 
na. Atidariau dureles, pasisukau nugara į sėdynę ir nukritau atbulom ant jos, 
tiesdamas nelanksčią kairiąją koją. Paskiau prilaikydamas įkėliau ją vidun. 
Tartum keltumei kokį nors baldą. Sirdis krūtinėje dunksėjo it mechaninis kū- 
jis. Prisitraukęs užtrenkiau dureles. 

Arnis pasuko rakčiuką, ir motoras iškart suburzgė - tartum būtų buvęs 
karštas, o ne mirtinai įšalęs. Ir mane užgriuvo kvapas, kuris, atrodė kilo iš vi- 
sur, bet užvis labiausiai iš apmušalų: širdį pykinantis, tirštas, puvėsiškas mir- 
ties ir irimo dvokas. 


* Al Capone - garsus JAV ketvirtojo dešimtmečio gangsteris. 
** Arabų mitologijoje piktoji dvasia, demonas. 

Nežinau, kaip apie tą kelionę namo, trukusią ne daugiau nei dešimt ar 
dvylika minučių - jums papasakoti, kad nepalaikytumėt manęs pabėgėliu iš 
pamišėlių namų. Neįmanoma kalbant apie šį dalyką išlikti objektyviam; vien 
sėdėdamas čia ir bandydamas tai daryti, juntu mane podraug pilant karštį ir 
krečiant šaltį, jaučiuosi karščiuojantis ir ligonis. Neįmanoma atskirti, kas bu- 
vo realu ir ką galbūt išsigalvojo mano protas; nėra skiriamosios ribos tarp 
objektyvaus ir subjektyvaus, tarp tiesos ir įbaugintos sąmonės haliucinacijų. 
Tačiau tai nebuvo girtumas; jeigu jau ne dėl nieko kito, tai dėl to galiu jus 
užtikrinti. Nors ir buvau nuo alaus vidutiniškai apsinešęs, šitai tuoj pat išga- 
ravo. Kas po to sekė, buvo blaivių blaiviausia turnė po prakeiktųjų šalį. 

Pirmiausia, mes sugrįžome atgal laike. 


+ 


Kurį laiką vairavo visai ne Arnis, o Lebėjus - pūvantis ir dvokiantis ka- 
pu, perpus skeletas, perpus pūvančios, iškorijusios mėsos. Nuo apykaklės 
viršun tingiai rangėsi kirmelės. Girdėjau žemą dūzgesį ir iš pradžių pama- 
niau, kad trumpina kuri nors iš prietaisų panelio indikatorinių lempučių. Ir 
tik paskiau man ėmė aiškėti, kad šis garsas paeina nuo besirausiančių jo kū- 
ne musių. Zinoma, buvo žiema, bet... 0 

Kartais atrodė, kad su mumis automobilyje esama ir kitų žmonių. Zvilg- 
telėjau viršun į užpakalinio vaizdo veidrodėlį ir išvydau vaškinę moters fi- 
gūrą, spoksančią į mane spindinčiomis, blyksinčiomis medžioklės trofėjaus 
iškamšos akimis. Jos plaukai buvo apkirpti šeštojo dešimtmečio mada kaip 
pažo. Skruostai atrodė ryškiai paraudoninti, ir aš prisiminiau, kad apsinuo- 
dijimas geležies viendeginiu neva suteikia gyvybės ir sveikos veido spalvos 
iliuziją. Vėliau aš darsyk žvilgtelėjau į veidrodėlį ir lyg išvydau ten ant už- 
pakalinės sėdynės mergytę, pajuodusiu nuo uždusimo veiduku, išsprogusio- 
mis akimis nelyginant stipriai suspausto kimšto žvėriuko. Aš stipriai užmer- 
kiau akis ir kai vėl atsimerkiau, užpakalinio vaizdo veidrodėlyje atsirado Ba- 
dis Repertonas ir Ričis Trelonis. Ant Badžio burnos, smakro, kaklo ir marš- 
kinių buvo sukrešėjęs kraujas. Ričis panėšėjo į nuodėgulį, bet jo akys buvo 
gyvos ir nuovokios. 

Pamažu Badis ištiesė pajuodusią ranką. Joje jis laikė butelį “Texas Dri- 
ver". | 
Aš vėl užsimerkiau. Po to daugiau nebežiūrėjau į užpakalinio vaizdo 
veidrodėlį. 

Prisimenu rokenrolą per radiją: Dajanas ir “Belmonts", Ernis K-Dou, 
“Royal Teens", Bobis Raidelas (“O, Bobi, o... kaip viskas puiku... mokyk- 
lon linksmon mes eisim kartu...) 

Prisimenu, kad kurį laiką tartum nuo užpakalinio vaizdo veidrodėlio ka- 
bojo plastikiniai buteliai, paskiau - kūdikio bateliai, galiausiai nebeliko nei 
vienų, nei kitų. 

O labiausiai aš prisimenu nusitvėręs minties, kad tie dalykai, tokie kaip 
pūvančio kūno dvokas 1r apipeliję apmušalai, tebuvo mano vaizduotėje - kad 
jie buvo ne daugiau kaip miražai, aplankantys rūkančiojo opijų sąmonę. 


326 


Aš buvau nelyginant kažkas toks, kuris stipriai apdujęs nuo narkotikų, 
bando racionaliai kalbėtis su normaliu žmogumi. Kadangi mudu su Arniu iš 
tikrųjų kalbėjomės; aš tai prisimenu, tiktai neprisimenu apie ką. Aš palaikiau 
pokalbį. Mano balsas buvo normalus. Atsakinėjau į klausimus. Ir tos dešimt 
ar dvylika minučių tartum tęsėsi valandas. 

Aš jau jums sakiau, kad neįmanoma išlikti objektyviam kalbant apie šią 
kelionę; jeigu ir buvo kokia nors logiška įvykių seka, tai man ji dabar neži- 
noma, užblokuota. Toji kelionė per šaltą juodą naktį buvo nelyginant pasi- 
važinėjimas pragaro bulvaru. Aš neprisimenu visko, kas atsitiko, bet prisi- 
menu daugiau negu norėčiau. Mes išslinkome atbulomis į gatvę ir atsidūrė- 
me beprotiškame siaubų paviljono pasaulyje, kur visi šiurpai buvo tikri. 

Jau minėjau, kad mes sugrįžome atgal laike, bet ar iš tikrųjų? Šių dienų 
Libertivilio gatvės tebesidriekė čia, bet jos atrodė kaip uždėtos kitos plonos 
plėvelės antsluoksnis - tartum aštuntojo dešimtmečio pabaigos Libertivilis 
buvo nupieštas ant sviestinio popieriaus ir užklotas viršum laiko, kuris buvo 
kažkaip realesnis, ir aš jaučiau tą laiką tiesiant savo negyvas rankas, bandant 
mus sugriebti ir amžiams įtraukti į save. Arnis stabtelėdavo prie sankryžų, 
kur būtų turėjęs būti mūsų pirmumas; per kitas, kur degdavo raudona švie- 
sa, jis ramiai pravairuodavo Kristiną, netgi nesulėtindamas. Pagrindinėje 
gatvėje aš išvydau Sipstado juvelyrinę parduotuvę ir Pakrantės teatrą, abu 
nugriautus 1972-aisiais, atlaisvinant vietą naujajam Pensilvanijos prekybos 
bankui. Automobiliai, stovintys gatvių pakraščiuose - šen bei ten didesnėmis 
grupelėmis prie namų, kur vyko Naujųjų metų pobūviai - atrodė pagaminti 
anksčiau nei prieš 60-uosius... ar anksčiau nei prieš 58-uosius metus. Ilgi ap- 
valialangiai “Biuikai". “De Soto Fairlaito" universalas su mėlynu išilgai vi- 
so kėbulo įspaudu, atrodančio it patikros žymė. 57-ųjų “Dodž Lanceris", ket- 
verių durų, nenudengiamu viršum. “Ford Ferleinai" su savo charakteringais 
užpakaliniais žibintais, kiekvienas it gulinti ant šono didelė kolona. “Pontia- 
kas", kurių priekinės grotelės dar nebuvo perskirtos. “Rambleriai", “Pakar- 
dai", keletas smailianosių “Stadebekerių" ir sykį - fantastiškas ir naujas “Ed- 
selis". : 

- Taip, šie metai bus geresni, - pasakė Arnis. Zvilgtelėjau į jį. Jis kėlė sau 
prie lūpų skardinėlę alaus, ir jai dar neatsidūrus tenai, jo veidas tapo Lebė- 
jaus - pūvančia fizionomija iš siaubo komikso. Pirštai, laikantys skardinėlę, 
buvo vien kaulai. Prisiekiu jums, jie buvo vien kaulai. O kelnės rėmėsi maž- 
ne plokščiai į sėdynę, tartum dengdamos tik šluotkočius. 

- Nejaugi? - tariau, stengdamasis alsuoti kuo paviršutiniškiau ir neuždusti 
nuo dvokiančių, kvapą gniaužiančių automobilio miazmų. 

- Taip, - pasakė Lebėjus, tik dabar tai vėl buvo Arnis, ir kai mes sustojo- 
me prie “Stop" ženklo, išvydau pro šalį prašaunant 77-ųjų “Kamarą". - Vie- 
na, ko prašau tavęs - tai, kad tu nors kiek laikytumei mano pusę, Deni. Ne- 
siduok mano motinai įtraukiamas į šį mėšlą. Viskas susiklostys. - Jis vėl pa- 
virto Lebėjumi, nuo minties, kad visa susiklostys, vypsančiu belūpe nekin- 
tama šypsena. Smegenys man susiūbavo. Tikrai, turėjau netrukus suklikti iš 
siaubo. 

Nuleidau akis nuo to baisaus nevisveidžio ir išvydau tai, ką buvo mačiu- 
si Li: prietaisų panelio švieselės buvo visai ne švieselės, o į mane spoksan- 
čios žalios liuminescuojančios akys. 


< 


Kažkurioje vietoje košmaras baigėsi. Mudu sustojome prie šaligatvio 
miesto dalyje, kurios netgi neatpažinau, dalyje, kurios, galėčiau prisiekti, 
niekad anksčiau nebuvau regėjęs. Visur stovėjo tamsūs tipinės statybos vie- 
nodi namai, kai kurie jų trim ketvirtadaliais užbaigti, kai kurie - nedaugiau 
kaip karkasai. Pavažiavus pusę kvartalo, Kristinos Žibintai apšvietė skydą, 
kuriame buvo užrašyta: 


MEIPLVĖJAUS VALDOS 

VIENINTELIAI PARDAVĖJAI - 

LIBERTIVILIO NEKILNOJAMOJO TURTO AGENTAI 
Gera vieta įkurdinti JŪSŲ šeimai 

Pagalvokite apie tai! 


- Na, štai ir atvažiavome, - tarė Arnis. - Ar pajėgsi vienas įveikti šaligat- 
vį, žmogau? 

Dvejodamas apsidairiau po šią dyką, apsnigtą statybvietę ir linktelėjau. 
Geriau čia, vienam su ramentais negu tame baisiame SMODIBIe Jutau sa- 
vo veide plačią plastikinę šypseną. 

- Žinoma. Dėkui. 

- Neprakaituok, - tarė Arnis. Jis išbaigė savo alų, o Lebėjus nusviedė 
skardinėlę į šiukšlių maišelį. 

- Dar vienas negyvas kareivis. 

- Aha, - pasakiau. - Laimingų Naujųjų metų. - Aš pagrabinėjau rankenė- 
lės ir atidariau dureles. Baiminaus, ar pajėgsiu išlipti, ar mano drebančios 
rankos nulaikys ramentus. 

Į mane išsišiepęs žvelgė Lebėjus. 

- Tik laikyk mano pusę, Deni, - pasakė jis. - Juk žinai, kas nutinka šū- 
džiams, kurie ne mano pusėje. š 

- Taip, - sukuždėjau. Kur gi ne. Zinojau. 

Aš iškėliau laukan savo ramentus ir pasikėliau ant jų, nebodamas ledo, 
kuris galėjo būti po sniegu. Jie mane išlaikė. Ir iškart pasaulis plaukdamas, 
sukdamasis pasikeitė. Užsižiebė šviesos - bet, žinoma, jos visąlaik tenai bu- 
vo. Mano šeima persikėlė į Meiplvėjaus valdas 1959-ųjų birželį, metus prieš 
man gimstant. Mes vis dar čia tebegyvenome, bet šis rajonas 1963-aisiais ar 
1964-aisiais liovėsi buvęs Žinomas kaip Meiplvėjaus valdos. 

Išlipęs iš automobilio, aš žvelgiau į savo paties namus savo paties visiš- 
kai normalioje gatvėje - tiesiog dar viena Libertivilio dalis. 

Atsigręžęs pažvelgiau į Arnį, bemaž tikėdamasis vėl išvysti Lebėjų - tak- 
sistą iš pragaro su jo nakties užkluptais seniai mirusiais keleiviais. 

Bet čia buvo tik Arnis, vilkintis mokykline striuke su išsiuvinėtu viršum 
kairiosios viršutinės kišenėlės savo vardu, Arnis, atrodantis pernelyg išblyš- 
kęs 1r pernelyg vienišas. Arnis su įremta į tarpukojį alaus skardinėle. 

- Labanakt, vyruti. 

- Labanakt, - atsakiau. - Būk atsargus, važiuodamas namo. Juk nenori, 
kad tave nutvertų policija. 

- Nenutvers, - pasakė jis. - Tai tu būk atsargus. 

Aš užtrenkiau dureles. Mano siaubą pakeitė gilus ir baisus sielvartas - 
tartum jis būtų buvęs palaidotas. Palaidotas gyvas. Stebėjau Kristiną paju- 
dant nuo šaligatvio ir nutolstant gatve. Stebėjau, kol ji užsuko už kampo ir 
dingo iš akių. Paskiau leidausi takučiu namų link. Takutis buvo švarus. 
Rūpindamasis manimi, tėtis išbarstė ant jo didžiumą dešimtsvario pako 
druskos. | 

Buvau nusigavęs jau tris ketvirtadalius kelio iki durų, kai mane it dūmai 
apgaubė pilkuma, ir aš turėjau sustoti, nuleisti galvą ir pasistengti išsilaikyti 
ant kojų. Dar to trūko, pagalvojau lyg per ūkus, kad čia nualpčiau ir negy- 
vai sušalčiau ant savo paties takučio, kur kadais mudu su Arniu žaisdavome 
“klases"', akmenėliais ir gaudynėm. 

Galiausiai, pamažėle, pilkuma ėmė skaidrėti. Pajutau liemenį apkabinant 
kažkieno ranką. Tai buvo tėtis, su chalatu ir šlepetėmis. 

- Deni, ar gerai jautiesi? 

Ar gerai jaučiausi? Juk buvau parvežtas namo lavono. 

- Aha, - pasakiau. - Kiek susvaigo galva. Eikim vidun. Nušalsi pautus. 

Jis užlipo laipteliais kartu su manimi, vis dar apsikabinęs mane per lie- 
menį. Aš džiaugiausi šia parama. 

- Ar mama dar nemiega? - paklausiau. 

- Ne, ji sutiko Naujuosius metus, o paskiau kartu su Ele nuėjo miegoti. 
Tu girtas, Deni? 

- Ne. 

- Nekaip atrodai, - pasakė jis, užtrenkdamas paskui mane duris. 

Iš manęs išsiveržė beprotiškas, šaižus juokelis ir viskas vėl nutilo... bet 
šįsyk trumpam. Kai atsigavau, jis didžiai susirūpinęs žvelgė į mane. 

- Kas ten atsitiko? 

- Tėt... 

- Deni, pasakyk man! 

- Tėt, aš negaliu. 

- Kas jam yra? Kas negerai dėl jo, Deni? 

Aš tik papurčiau galvą, ir ne dėl viso to pamišėliškumo ar iš baimės dėl 
savęs. Dabar aš bijojau dėl jų visų - savo tėčio, mamos, Eleinos, Li tėvų. Bi- 
j0jau šaltai, sveiku protu. 

Tik laikyk mano pusę, Deni. Juk žinai, kas atsitinka šūdžiams, kurie ne 
mano pusėje. 

Ar iš tiesų tai girdėjau? 

O gal tai tik nuskambėjo mano mintyse? 

Tėvas tebežvelgė į mane. 

- Aš negaliu. 

- Gerai, - pasakė jis. - Kol kas. Bent aš taip spėju. Bet man reikia žinoti 
vieną dalyką, Deni, ir aš noriu, kad man pasakytum. Ar turi nors kokį pa- 
grindą manyti, kad Arnis kažkokiu būdu susijęs su Darnelo ir tų vaikinų mir- 
timis? 

Pagalvojau apie Lebėjaus pūvantį išsišiepusį veidą, subliuškusias kelnes 
su išsišovusiais kažkuo, kas galėjo būti tik kaulai. 

- Ne, - pasakiau, ir tai buvo beveik tiesa. - Ne Arnis. 

- Gerai, - tarė jis. - Padėti tau užlipti laiptais? 

- Pajėgsiu vienas. Eik ir tu atsigulk, tėti. . 

- Aha, einu. Laimingų Naujųjų metų, Deni - ir jeigu nori dar ką man pa- 
sakyti, aš vis dar čia. 

- Nėra, ką pasakyti, - gyniaus. 

Neturiu, ką galėčiau pasakyti. 

- Kažkaip aš tuo abejoju, - jis palingavo galvą. 


+ 


Aš užlipau viršun ir atsiguliau į lovą, palikdamas degančią šviesą. Nė 
kiek nemiegojau. Tai buvo ilgiausia naktis mano gyvenime, ir keletą sykių 
man kilo noras atsikelti ir nueiti pas mamą ir tėtį, kaip aš tai darydavau bū- 
damas mažas. Sykį iš tiesų jau buvau besikeliąs iš lovos ir besigrabaliojąs 
ramentų. Ir vėl atsiguliau. Bijojaus dėl jų visų, taip, tikrai. Bet ne tai buvo 
blogiausia. Jau nebe tai. 

Aš bijojau, kad netenku proto. Ir tai buvo blogiausia. 

Saulė jau spygsojo iš už horizonto, kai aš galiausiai užmerkiau akis ir ne- 
ramiai nusnūdau tris ar keturias valandas. Ir kai atsibudau, mano protas jau 
bandė išsigydyti nuo nerealumo. Mano problema buvo ta, kad aš paprasčiau- 
siai toliau negalėjau suteikti sau malonumo klausytis šios užliūliuojančios 
dainos. Natos galutinai išskydo. 


46 / Vėl Džordžas lebėjus 


Ką gi - stop staiga ant bėgių 
Man tąnakt mašina. 
Nors bandžiau išnešt sugriebęs - 
Grįžai tu tekina. 
- Markas Diningas 


Penktadienį, sausio 5-ąją, gavau nuo Ričardo Makandleso, Libertivilio 
Amerikos Legiono būstinės sekretoriaus, atvirutę. Antroje jos pusėje minkš- 
tu piėštuku buvo užrašytas Džordžo Lebėjaus namų adresas Paredais Folse, 
Ohajo valstijoje. Beveik visą dieną nešiojaus atvirutę užpakalinėje kelnių ki- 
šenėje, kartais ją išsitraukdamas ir apžiūrinėdamas. Nenorėjau jam skambin- 
ti; nenorėjau vėl kalbėtis su juo apie pamišėlį jo brolį Rolandą; nenorėjau to- 
liau dalyvauti visoje šioje beprotybėje. 

Tą vakarą mano tėvas ir motina kartu su Ele, kuri norėjo išleisti dalį są- 
vo kalėdinių pinigų naujoms kalnų slidėms, išvažiavo į Monrovilio prekybos 
centrą. Po pusvalandžio aš pasiėmiau telefoną ir pasidėjau prieš save Ma- 
kandleso atvirutę. Paskambinęs tarpmiestinėn sužinojau Paredais Folso, ku- 
ris buvo vakarų Ohajuje, kodą - 513. Kiek pagalvojęs paskambinau 513- 

osios srities informacijai ir sužinojau Lebėjaus numerį. Užsirašiau jį ant at- 
virutės, vėl stabtelėjau pagalvoti - šįsyk pauzė buvo ilgesnė - ir paskiau tre- 
čiusyk paėmiau į rankas telefoną. Surinkau pusę Lebėjaus numerio ir padė- 
jau ragelį. Teužsikruša, pagalvojau, pritvinkęs nervingos pagiežos, kokios 
negalėjau prisiminti jautęs kada nors anksčiau. Gana, daugiau negu gana, tad 
teužsikruša, neskambinsiu jam. Su tuo baigta, aš nusiplaunu rankas nuo vi- 
so to sušikto jovalo. Lai prasmenga jis pragaran su savuoju automobiliu. 
Teužsikruša. 

- Teužsikruša, - sukuždėjau ir pasitraukiau nuo telefono, kol sąžinė nep- 
radėjo vėl mane graužti. Užlipau viršun, nusiprausiau su kempine ir atsigu- 
liau lovon. Kai maniškiai ir Elė sugrįžo, jau buvau kietai įmigęs ir tąnakt 
miegojau ilgai ir gerai. Puikus dalykas, nes jau seniai aš taip gerai nemiego- 
jau. Labai seniai. 


< 


Kol miegojau, kažkoks žmogus - ar daiktas - užmušė Rudolfą Dženkin- 
są iš Pensilvanijos valstijos policijos. Tai aptikau aprašyta laikrašty, kai ki- 
taryt atsikėliau. TYRUSYSIS DARNELO BYLĄ NUZUDYTAS NETO- 
LIESE BLEIRSVILIO, rėkė antraštė. 

Mano tėvas viršuje prausėsi po dušu; Elė su dviem draugėmis verandoje 
krizeno ir kvaknojo, lošdamos “Monopolį""; mano motina siuvamajame 
kambaryje kūrė vieną iš savo istorijų. Aš vienas sėdėjau prie stalo, priblokš- 
tas ir išsigandęs. Staiga man dingtelėjo, kad rytoj iš Kalifornijos sugrįžta Li 
ir jos šeima, poryt vėl prasideda mokslas, ir jeigu Arnis (ar Lebėjus) neapsi- 
galvos, ji bus energingai persekiojama. 

Aš pamažu nustūmiau į šalį plaktą kiaušinienę, kurią buvau sau sutaisęs. 
Valgyti nebenorėjau. Praeitą naktį atrodė neįmanoma nustumti nuo savęs vi- 
są tą grėsmingą ir nepaaiškinamą reikalą su Kristina tiek pat lengvai, kaip 
nustūmiau nuo savęs pusrytį. Dabar aš stebėjaus, kaip galėjau būti toks nai- 
vus. 

Apie Dženkinsą Arnis užsiminė Naujųjų metų naktį. Negalėjau savęs ap- 
gaudinėti, kad šito nebuvo. Laikraštis rašė, kad jis buvo tas Žmogus, kuriam 
buvo pavesta tirti Vilio Darnelo bylos dalį, susijusią su Pensilvanija, ir davė 
suprasti, kad už žmogžudystės slepiasi kažkokia nežinoma nusikaltėlių orga- 
nizacija. Pietų Banda, pasakytų Arnis. 

Aš maniau ką kita. 

Beprotiškai sulamdytas automobilis buvo aptiktas nustumtas nuo nuoša- 
laus kaimo kelio 

(Tas prakeiktas Dženkinsas vis dar visu greičiu gainiojasi mane, ir ver- 
čiau tegu jis pasisaugo arba kas nors paprasčiausiai džengtelės jam... Tik lai- 
kyk mano pusę, Deni, tu juk žinai, kas nutinka šūdžiams, kurie ne mano pu- 
SėjE...) | 

su Dženkinsu vis dar viduje. 

Kai buvo užmuštas Repertonas ir jo draugeliai, Arnis žaidė šachmatais 
Filėje. Kai buvo užmuštas Darnelas, jis viešėjo su savo tėvais Ligonjere pas 
gimines. Geležinis alibi. Veikiausiai turės dar vieną dėl Dženkinso. Septy- 
nios - jau septynios mirtys, sudarančios mirtiną žiedą apie Arnį Kaningemą 

ir Kristiną. Policija tikrai galėjo tai pamatyti; net neregys negalėtų nepaste- 
bėti tokios aiškios motyvacijos grandinės. Bet laikraštyje nerašoma, kad kas 
nors “padeda policijai vesti tyrimą", kaip šitai delikačiai pateikia britai. 

Zinoma, policija nepratusi paprasčiausiai pateikti laikraščiams visą savo 
informaciją. Aš tai žinojau, bet visais savo instinktais nujaučiau, kad valsti- 
jos kopai rimtai nesidomi Arniu dėl šios paskutiniosios automobilinės žmog- 
žudystės. 

Jis buvo švarus. 

Ką Dženkinsas matė užpakalyje savęs tame kaimo kelyje už Bleirsvilio 
ribų? Raudonai baltą automobilį, pagalvojau. Galbūt tuščią, o gal vairuoja- 
mą lavono. 

Į mane padvelkė kapo šalčiu, rankos pašiurpo žąsies oda. 

Septyni žmonės žuvo. 

Tai turėjo baigtis. Jeigu ne dėl kokios nors kitos S adis tai galbūt 
vien todėl, jog žudyti tampa įpročiu. Jeigu Maiklas ir Regina nesutiks su Ar- 
nio kalifornietiškais planais, bet kuris iš jų arba abu gali tapti kitomis auko- 
mis. Tarkime, ateinantį antradienį per trečiąją pertrauką studijų salėje jis pri- 
siartins prie Li ir paprašys šią, kad už jo tekėtų, o Li paprasčiausiai nesutiks? 
Ką ji galėtų išvysti dirbantį tuščia eiga prie šaligatvio, grįždama tą popietę 
namo? 

Dieve brangus, mane apėmė baimė. 

Pro duris įkišo galvą motina. 

- Deni, tu nevalgai? 

Aš kilstelėjau akis. 

- Užsiskaičiau laikraštį. Turbūt nesu toks alkanas, mam. 

- Privalai gerai maitintis, antraip nepasveiksi. Išvirti tau avižienės? 

Nuo šios minties skrandis man persivertė, bet aš nusišypsojau ir papur- 
čiau galvą. 

- Ne... bet aš daug valgysiu per priešpiečius. 

- Pažadi? 

- Pažadu. 

- Deni, ar tu gerai jautiesi? Pastaruoju metu atrodai toks pavargęs ir su- 
nykęs. | 

- Man viskas gerai, mam. - Dar plačiau nusišypsojau, kad jai parodyčiau, 
kaip puikiai jaučiuosi, ir paskiau man iškilo vaizdas, kaip ji išlipa iš savo 
mėlynojo “Relianto" prie Monrovilio Prekybos centro, o dviem eilėm toliau 
- tuščia eiga dirba baltai raudonas automobilis. Regėjau ją praeinant su ka- 
bančiu ant peties rankinuku pro jį, regėjau Kristinos pavarų svirtį staiga nus- 
lenkant į padėtį EIGA.... 

- Tikrai? Koja tavęs nekankina, ką? 

- Ne. 

- Išgėrei savųjų vitaminų? 

- Taip. 

- O erškėtuogių? 

Aš pratrūkau juoktis. Mirksnį ji atrodė susierzinus, paskiau nusišypsojo. 

- Esi atsikalbinčius, Deni Gilderi, - pasakė ji savo puikiu airišku akcentu 
(o jis gana geras, kadangi jos mama kilus iš senosios žemelės), - niekaip ta- 

vęs nepaimsi. - Ji sugrįžo į siuvamąjį kambarį, ir netrukus prasidėjo netoly- 
gios jos rašomosios mašinėlės papliūpos. 

Vėl paėmiau laikraštį ir pažvelgiau į sulamdyto Dženkinso automobilio 
fotografiją. MIRTIES AUTOMOBILIS - skelbė užrašas po ja. 

O jeigu pažiūrėtume taip, pagalvojau: Dženkinsą domino kur kas dau- 
giau negu sužinoti, kas parduodavo Viliui Darnelui fejerverkus ir cigaretes. 
Dženkinsas yra valstijos detektyvas, o valstijos detektyvai tuo pat metu tiria 
daugiau nei vieną bylą. Galbūt jis bandė sužinoti, kas užmušė Mūčį Velčą. 
Arba jis galėjo... 

Aš ant ramentų nuklibinkščiavau iki siuvamojo kambario ir pasibeldžiau. 

- Aha? 

- Atleisk, kad tave trukdau, mam... 

- Nebūk kvailutis, Deni. 

- Ar šiandien važiuoji į miestą? 

- Galimas daiktas. O ką? 

- Norėčiau nuvažiuoti į biblioteką. 


+ 


Tą šeštadienio popietę apie trečią vėl pradėjo snigti. Man šiek tiek įsis- 
kaudėjo galva nuo mikrofilmų skaitymo projektoriaus ekrane, bet suradau, 
ko ieškojau. Uoslė man rodė į pinigus - nepasakyčiau, kad tai buvo koks 
nors įstabus intuityvus šuolis. 

Taip, Dženkinso būta atsakingo už tyrimą eismo įvykio, per kurį buvo 
užmuštas Mūčis Velčas, o vairuotojas pabėgo... taip pat atsakingo už tyrimą, 
aiškinantis, kas nutiko Repertonui, Treloniui ir Bobiui Stentonui. Būtų bu- 
vęs kvailas kopas, jeigu tarp to, kas dėjosi, nebūtų perskaitęs Arnio vardo. 

Aš atsilošiau krėsle, išjungiau mikrofilmų projektorių ir užsimerkiau. Mi- 
nutėlę pamėginau pats pabūti Dženkinsu. Jis įtaria Arnį esant susijusį su 
žmogžudystėmis. Ar jis įtaria Kristiną? Galbūt. Televizijos detektyviniuose 
šou jie visados puikiai identifikuoja ginklus, rašomąsias mašinėles, kuriomis 
buvo atspausdinti reikalaujantys išpirkos rašteliai, ir automobilius, kuriais 
buvo partrenktas Žmogus ir paskiau pasišalinta iš įvykio vietos. Galbūt pa- 
dedami dažų dalelyčių, įbrėžimų... 

Paskiau pasitaiko galimybė demaskuoti Darnelą. Dženkinsui tai tiesiog 
puiku. Garažas bus uždarytas ir visam, kas ten yra, paskirtas areštas. Galbūt 
Dženkinsas įtaria... 

Ką? 

Dar stipriau įtempiau vaizduotę. Tarkim, esu kopas. Aš tikiu pagrįstais 
atsakymais, blaivais atsakymais, rutininiais atsakymais. Tad ką aš įtariu? Po 
mirksnio man nušvito. 

Žinoma, esant bendrininką. Aš įtariu esant bendrininką. Privalo būti 
bendrininkas. Joks sveiko proto žmogus neįtars, kad automobilis tai daro 
patsai savaime. Taigi?.. 

Taigi, kai garažas uždaromas, Dženkinsas atsigabena geriausius techni- 
kus ir laborantus, kokius tik gali surasti. Jie apžiūri Kristiną nuo priekio iki 
galo, ieškodami įkalčių to, kas įvyko. Samprotaudamas taip, kaip Dženkin- 

sas būtų samprotavęs - bent bandydamas tai daryti - esu įsitikinęs, kad turi 
būti kokių nors įkalčių. Trenktis į žmogų - ne tas pat, kas trenktis į pūkinę 
pagalvę. O juolab - trenktis į medinį barjerą Skvantik Hilse. 

Tad ką jie suranda, tie automobilinių žmogžudysčių ekspertai? 

Ogi nieko. 

Nesuranda jokių įlinkių, jokių delikačių padažymų, jokių kraujo dėmių. 
Nesuranda įsiskverbusių rudų dažų dalelyčių nuo sulaužytojo Skvantik Hil- 
so kelio barjero. Trumpai drūtai, Dženkinsas nesuranda absoliučiai jokių įro- 
dymų, kad Kristina pasinaudota bet kuriame nusikaltime. O dabar peršoki- 
me prie Darnelo nužudymo. Ar kitą dieną po to Dženkinsas nuskuba į gara- 
žą patikrinti Kristinos? Juo dėtas, aš taip pasielgčiau. Namo siena - irgi ne 
pūkinė pagalvė, tad automobilis, ką tik prasimušęs pro ją kiaurai, turėjo bū- 
ti gerokai aplamdytas ir per naktį paprasčiausiai to nebuvo įmanoma atitai- 
syti. O kai jis tenai nukanka, ką aptinka? 

Tiktai Kristiną, netgi be mažiausio įlenkimėlio. 

Tai vedė prie kitos dedukcijos - tos, kuria paaiškinama, kodėl Dženkin- 
sas niekad neįsakė stebėti automobilį. Nepajėgiau to suprasti, nes jis juk tu- 
rėjo įtarti, kad čia įsivėlus Kristina. Bet galų gale jį valdė logika, kuri galbūt 
ir pražudė. Dženkinsas neįsakė jos stebėti, nes Kristinos alibi, nors ir neby- 
lus, buvo toks pat geležinis kaip ir jos savininko. Jeigu Dženkinsas apžiūrė- 
jo Kristiną iškart po Vilio Darnelo nužudymo, tai tikriausiai priėjo išvadą, 
kad automobilis čia nieko dėtas, kad ir kokie įtikinami buvo įkalčiai, nuro- 
dantys atvirkščiai. | 

Ant jos nė įdrėskimėlio. O kodėl taip? Paprasčiausiai, Dženkinsas neži- 
nojo visų faktų. Prisiminiau atgal besisukantį hodometrą ir Arnio žodžius: 
tik nikis. Prisiminiau priekinio stiklo įtrūkių raizgalynę, kurie tartum mažė- 
jo ir traukėsi vidun - lyg irgi būtų bėgę atgalios. Prisiminiau pakeistas kaip 
papuola dalis, kurios atrodė įstatytos be jokio ryšio ar tvarkos. O galiausiai 
aš prisiminiau savo košmarišką sekmadienio nakties kelionę namo - grupe- 
les senų automobilių, stovinčių prie šaligatvių ties namais, kur vyko pobū- 
viai, ir atrodančių kaip nauji, vėl tokį pat kaip buvo Pakrantės teatrą visu sa- 
vo geltonų plytų tvirtumu, pusiau užstatytą gyvenamąjį kvartalą, kuris prieš 
dvidešimtį metų buvo užbaigtas ir apgyvendintas Libertivilio priemiestiečių. 

Tik nikis. 

Pamaniau, kad Rudolfą Dženkinsą iš tikrųjų nužudė kaip tik tai, jog jis 
nežinojo apie tą nikį. 

Nes pažiūrėkite: jeigu pakankamai ilgai turi nuosavą automobilį, dalys 
susidėvi, nesvarbu, kaip gerai jį prižiūri, ir jos išeina iš rikiuotės be jokios 
tvarkos. Automobilis nuvažiuoja nuo surenkamojo konvejerio kaip naujagi- 
mis, ir kaip naujagimis jis pradeda riedėti žemyn metų vorele. Ziūrėk, tai 
nutrūkęs dirželis nusodina akumuliatorių, tai sulūžta traukė, tai subyra koks 
nors guolis. Užstringa karbiuratoriaus plūdė, sprogsta padanga, užtrumpina 
elektros grandinė, pradeda šiurti apmušalai. 

Tai tartum filme. Ir jeigu galėtum sukti filmą atgal... 

- Ar dar ką nors užsakysite, sere? - paklausė už manęs bibliotekos regist- 
ratorius, ir aš mažne riktelėjau iš netikėtumo. 

Mama laukė manęs pagrindiniame vestibiulyje, 1r beveik visą kelią namo 
ji tauškė apie savo kūrybą ir naujus užsiėmimus, o tai buvo disko šokiai. Aš 
linkčiojau ir daugeliu atveju pataikydavau atsakinėti. Ir mąsčiau apie tai, kad 
jeigu Dženkinsas iš tiesų atsivežė savuosius technikus, savuosius didžiai pa- 
tyrusius automobilių specialistus iš Harisbergo, šie tikriausiai ieškodami 
adatos nepastebėjo dramblio. Vis dėlto negalėjau jų smerkti. Juk automobi- 
liai paprasčiausiai nesisuka atgalios kaip filmai. Ir juk nėra tokių dalykų kaip 
vaiduokliai, sugrįžėliai iš kapų ar demonai, užkonservuoti “Ouaker State? 
variklinėje alyvoje. 

Jeigu tiki vienu, turi tikėti viskuo, pagalvojau ir nusipurčiau. 

- Įjungti šildytuvą, Deni? - gyvai paklausė mama. 

- Ar nebūtų sunku, mam? 

Aš pagalvojau apie Li, kuri turėjo rytoj sugrįžti. Apie Li, jos mielą vei- 
duką (paryškintą tų įkypų, mažne žiaurių skruostikaulių), jos jauną ir sal- 
džiai nuostabią figūrą, dar nesugadintą laiko ir svorio; kaip tasai senų laikų 
“Plimutas", 1957-aisiais išriedėjęs iš Detroito ant tralo, ji buvo - tam tikra 
prasme - dar su garantija. Paskiau pagalvojau apie Lebėjų, kuris nemiręs, ir 
pagalvojau apie jo aistrą (bet ar tai buvo aistra? O gal tik poreikis viską ga- 
dinti?). Pagalvojau apie Arnį, su ramiu tikrumu sakantį, kad juodu susituoks. 
Ir tada su bejėgišku aiškumu įsivaizdavau jų vestuvinę naktį. Įsivaizdavau ją 
žvelgiant kažkokiame motelyje į kambario tamsą ir išvystant viršum savęs 
pūvantį, išsišiepusį lavoną. Girdėjau jos klyksmus, o tuo metu Kristina - 
Kristina, vis dar išpuošta krepo kaspinais ir prilipintais ženkliukais KĄ TIK 
SUSITUOKĘ - ištikimai laukia anapus uždarytų ir užrakintų durų. Kristina 
- ar toji baisi moteriška jėga, teikianti jai gyvybės - žinos, kad Li ilgai ne- 
temps... ir kad ji, Kristina, tebebus čia, kai Li jau nebebus. 

Užsimerkiau, norėdamas atsitverti nuo tų vaizdų, tačiau jie tik dar labiau 
paryškėjo. 

Visa prasidėjo nuo to, kad Li panoro Arnio ir toliau gana logiškai pažen- 
gė tenlink, jog dabar savo ruožtu jos norėjo Arnis. Tačiau ties čia šitai nesus- 
tojo, tiesa? Nes dabar Lebėjus turėjo Amnį... ir jis norėjo Li. 

Bet jis jos negaus. Ne, kiek tai priklausys nuo manęs. 

Tą vakarą aš paskambinau Džordžui Lebėjui. 


" 


- Taip, misteri Gilderi, - pasakė jis. Jo balsas buvo susenęs, dar labiau pa- 
vargęs. - Aš gerai jus prisimenu. Iškankinau jus savo kalbomis priešais pa- 
čio prasčiausio visame pasaulyje motelio numerį. Kuo galiu padėti? - Jo to- 
nas buvo toks, tartum tikėtųsi, jog daug iš jo nepareikalausiu. 

Aš dvejojau. Nejau jam pasakysiu, kad jo brolis prisikėlė iš numirusių- 
jų? Kad netgi kopas nepajėgė padaryti galą jo neapykantai šūdžiams? Nejau 
pasakysiu, kad jis užvaldė mano draugą, išsirinko jį taip pat neklystamai, 
kaip Arnis išsirinko Kristiną? Ar mes turėsime kalbėtis apie mirtingumą, lai- 
ką ir apkartusią meilę? 

- Misteri Gilderi? Ar kalbėsite? 

- Aš turiu problemą, misteri Lebėjau. Ir nežinau, kaip geriau ją išdėstyti. 
Tai liečia jūsų brolį. 

Ir tada jo balse suskambo kažkokia nauja gaidelė, kažkokia tramdoma 
įtampa. 

- Nesuprantu, kokia problema, susijusi su juo, galėtų jums iškilti. Rolis 
juk miręs. 

- Tas ir dalykas. - Dabar aš nebepajėgiau sutramdyti savo balso. Jis vir- 
pėdamas pakilo į aukštesnę oktavą ir paskiau vėl palengva sugrįžo į ankstes- 
nę tonaciją. - Aš taip nemanau. 

- Apie ką jūs čia kalbat? - Jo balsas įsitempė, tapo kaltinantis... ir baugš- 
tus. - Jeigu sumanėte pajuokauti, tai, žinokit, šie juokai paties prasčiausio 
skonio. 

- Aš nejuokauju. Tik leiskit jums papasakoti kai ką iš to, kas atsitiko po 
jūsų brolio mirties. 

- Misteri Gilderi, prieš mane keletas komplektų rašinių, kuriuos turiu iš- 
taisyti, ir romanas, kurį noriu pabaigti, ir aš iš tiesų neturiu laiko klausytis... 

- Prašau, - pasakiau. - Prašau, misteri Lebėjau, padėkite man ir mano 
draugui. 

Sekė ilga ilga pauzė, paskiau Lebėjus atsiduso. 

- Pasakokite savo pasaką, - tarė jis ir kiek patylėjęs pridūrė: - Velniai jū- 
sų nematė. 


+ 


Išdėsčiau jam tą istoriją, pasinaudodamas modernia tolimojo ryšio tech- 
nika; įsivaizdavau savo balsą per kompiuterizuotas perjungiamąsias stotis, 
pilnas miniatiūrinių schemų, sklindantį po apsnigtais javų laukais ir galiau- 
siai patenkantį į šio Žmogaus ausį. 

Papasakojau apie Arnio susidūrimą su Repertonu, Badžio pašalinimą iš 
mokyklos ir kerštą; papasakojau jam apie Mūčio Velčo mirtį; apie tai, kas 
nutiko Skvantik Hilse; kas nutiko per audrą Kalėdų išvakarėse. Papasakojau 
jam apie priekinio stiklo įtrūkius, kurie tartum bėgo atgalios ir apie hodo- 
metrą, kuris iš tikrųjų tai darė. Papasakojau apie radiją, kuris, regis, tepriim- 
davo WDIL, senųjų melodijų stotį, nesvarbu, kokią bangą nustatydavai, - tai 
išgirdęs, Džordžas Lebėjus nustebęs krenkštelėjo. Papasakojau jam apie pa- 
rašus ant mano gipsinių įtvarų ir apie tai, kaip Arnio parašas Padėkos dienos 
vakarą nesiskyrė nuo jo brolio parašo ant Kristinos registracijos blanko ori- 
ginalo. Papasakojau apie nuolatos Arnio vartojamą žodį “šūdžiai". Apie tai, 
kad jis pradėjo šukuotis plaukus kaip Fabianas ar vienas iš tų briliantinių 10- 
tynoamerikiečių. Iš tiesų papasakojau jam viską, išskyrus tai, kas man nuti- 
ko važiuojant namo Naujųjų metų rytą. Norėjau papasakoti, bet paprasčiau- 
siai nepajėgiau to padaryti. Niekad neleidau tam ištrūkti iš savęs, kol po ket- 
verių metų neaprašiau visų tų įvykių. 

Kai baigiau, kitame linijos gale tvyrojo tyla. 

- Misteri Lebėjau? Jūs vis dar klausotės? 

- Taip, - galiausiai atsakė jis. - Misteri Gilderi - Deni - neketinu įžeisti 
jus, bet privalote suprasti, kad jūsų prielaidos išeina kur kas toliau už įma- 
nomų psichinių fenomenų ribų ir siekia... - Jis nutilo. 

- Beprotybę? 

- Ne tokį Žodį aš pavartočiau. Sprendžiant iš jūsų pasakojimo, esate išgy- 
venęs siaubingą nelaimingą atsitikimą per futbolo rungtynes. Du mėnesius 
gulėjote ligoninėje, ir dalį laiko - kentėdamas didelį skausmą. Ar negali bū- 
ti, kad jūsų vaizduotė... 

- Misteri Lebėjau, - pertraukiau jį, - ar jūsų brolis kada nors vartodavo 
posakį apie mažąjį valkatą? 

- Ką? 

- Apie mažąjį valkatą. Pavyzdžiui, kai nusviedi suglamžytą popierių į 
šiukšlių dėžę ir pataikai, sakai: “Du taškai". Tiktai ne šiuos žodžius, bet: 
“Tik pažiūrėk, kaip įdėsiu to mažojo valkatos subinėn". Ar jūsų brolis kada 
nors taip sakydavo? 

- Iš kur jūs tai sužinojot? - Ir nepalikdamas laiko man atsakyti, pridūrė: - 
Jis pavartojo tą frazę kurį nors kartą prie jūsų, kai buvote susitikę, tiesa? 

- Ne. 

- Misteri Gilderi, jūs melagis. 

Aš nieko neatsakiau. Visas drebėjau, man linko keliai. Niekad gyvenime 
joks suaugęs Žmogus man nebuvo šito pasakęs. 

- Deni, atleiskit. Bet mano brolis miręs. Jis buvo nemalonus, gal netgi 
blogas žmogus, bet jis yra miręs ir visos tos liguistos klejonės ir fantazijos... 

- Kas buvo mažasis valkata? 

Tyla. : 

- Ar Carlis Caplinas? 

Nesitikėjau, kad jis apskritai atsakys. Paskiau galiausiai, sunkiai atsidu- 
sęs, tarė: 

- Tiktai netiesiogiai. Jis turėjo galvoje Hitlerį. Būta šiokio tokio panašu- 
mo tarp Hitlerio ir Caplino mažojo valkatos. Caplinas pastatė filmą “Didy- 
sis diktatorius“. Tikriausiai, jūs niekad jo nematėte. Siaip ar taip, karo me- 
tais tai buvo gan dažnai vartojamas epitetas. Veikiausiai jūs per jaunas, kad 
tai prisimintumėte. Tačiau tai nieko nereiškia. 

Savo ruožtu dabar aš nutylėjau. 

- Tai nieko nereiškia! - šūktelėjo jis. - Nieko! Tai kliedesiai ir prielaidos, 
nieko daugiau! Privalote tai suprasti! 

- Čia, vakarų Pensilvanijoje, žuvo septyni žmonės, - pasakiau. - Tai ne 
vien kliedesiai. Ant mano gipsinių įtvarų yra parašai. Jie irgi ne kliedesiai. 
Aš juos išsaugojau, misteri Lebėjau. Jeigu norite, aš juos jums atsiųsiu. Pa- 
sižiūrėsite ir pasakysite, ar vienas iš jų - tai ne jūsų brolio braižas. 

- Tai gali būti sąmoninga ar nesąmoninga klastotė. 

- Jeigu taip manote, susiraskite braižo ekspertą. Aš apmokėsiu. 

- Pats galite tai padaryti. 

- Misteri Lebėjau, - pasakiau. - Man daugiau nebereikia įrodinėti. 

- Bet ko gi iš manęs norite? Kad įtikėčiau jūsų fantazijomis? To nebus. 
"Mano brolis miręs. Jo automobilis - paprasčiausias automobilis. - Jis mela- 
vo. Jaučiau tai. Netgi kalbėdamasis telefonu. 

- Noriu, kad jūs paaiškintumėte kai ką iš savo žodžių tą vakarą, kai mu- 
du kalbėjomės. 

- Ką tokio? - Jo balsas nuskambėjo įtariai. 

Apsilaižiau lūpas. 

- Jūs pasakėte, kad jis buvo apniktas įkyrių minčių ir pykčio, bet jis ne- 
buvo pabaisa. Pasakėte, kad bent jūs šitaip nemanote. Paskiau jūs tartum vi- 
siškai pakeitėte pokalbio temą... bet kuo daugiau aš apie tai mąstau, tuo dau- 
giau įsitikinu, kad jūs visai nepakeitėte temos. Paskiau jūs iškart pasakėte, 
kad jis niekad nebaigė nei su vienu, nei su kitu. 

- Deni, iš tiesų. Aš... 

- Klausykit, jeigu jūs ketinote ka nors pasakyti, dėl Dievo meilės, pasa- 
kykite tai dabar! - sušukau. Mano balsas užlūžo. Nusišluosčiau kaktą, ir del- 
nas liko slidus nuo prakaito. - Man ne lengviau nei jums, Arnis užsiciklinęs 
dėl tos merginos, Li Kebot, tiktai aš manau, kad užsiciklinęs ne jis, o jūsų 
brolis, jūsų miręs brolis, tad kalbėkite su manimi, prašau! 

Jis atsiduso. 

- Kalbėti su tavimi? - tarė jis. - Kalbėti su tavimi? Kalbėti apie tuos se- 
nus įtarimus... tai būtų bemaž tas pat, kaip budinti miegantį šėtoną, Deni. 
Prašau, gana, aš nieko nežinau. 

Galėjau jam pasakyti, kad šėtonas jau pabudęs, bet ir jis pats tą žinojo. 

- Pasakykite, ką jūs įtariate. 

- Aš tau dar paskambinsiu. 

- Misteri Lebėjau... prašau. 

- Aš tau dar paskambinsiu, - pasakė jis. - Turiu susisiekti su savo seseri- 
mi Marša Kolorade. 

- Jeigu tai padėtų, aš paskambinsiu jai... 

- Ne, jinai su tavimi nesikalbės. Mudu su ja apie tai kalbėjomės vos sykį 
ar du. Tikiuosi, tavo sąžinė šiuo klausimu švari, Deni, nes prašai mus atver- 
ti senas žaizdas ir priversti jas vėl kraujuoti. Tad aš darsyk klausiu tavęs: ar 
esi įsitikinęs tuo, ką papasakojai? 

- Įsitikinęs, - sukuždėjau. 

- Aš tau paskambinsiu, - pasakė jis ir padėjo ragelį. 

Praslinko penkiolika minučių, paskiau dvidešimt. Vaikščiojau su ramen- 
tais po kambarį, nepajėgdamas nusėdėti vietoje. Pažvelgiau pro langą į 
žiemišką gatvę - juodai baltą etiudą. Dusyk priėjau prie telefono, bet nepa- 
kėliau ragelio, bijodamas, kad tuo pat metu jis bandys man prisiskambinti, 
o dar labiau bijodamas, kad jis išvis man nebepaskambins. Trečią sykį, vos 
tik padėjau ant jo ranką, telefonas suskambo. Lyg įgeltas, atšokau atgal, pas- 
kiau sugriebiau ragelį. 

- Alio? - atsiliepė apačioje uždusęs Elės balsas. - Dona? 

- Ar Denis Gilderis....- pradėjo Lebėjaus balsas, labiau susenęs ir palūžęs 
negu anksčiau. 

- Ele, tai man, - pasakiau. 

- Na ir kas? - įžūliai atkirto Elė ir padėjo savo ragelį. 

- Alio, misteri Lebėjau, - pasakiau. Mano širdis smarkiai daužėsi. 

- Aš su ja pasišnekėjau, - pasakė jis dusliu balsu. - Ji man liepia kalbėti 
tik savo paties vardu. Bet yra išsigandusi. Mudu kartu susimokėme išgąsdin- 
ti seną moterį, kuri gyvenime nėra nieko nuskriaudusi ir neturi su tuo ničnie- 
ko bendra. 

- Geru tikslu. 

- Nejaugi? 

- Jeigu aš taip nemanyčiau, nebūčiau jums paskambinęs, - pasakiau. - Tai 
kalbėsite, misteri Lebėjau, ar ne? 

- Taip, - pasakė jis. - Tau, bet niekam kitam. Jeigu kam nors pasakytu- 
mei, aš išsiginčiau savo žodžių. Supranti? 

- Taip. 

- Puiku. - Jis atsiduso. - Mūsų pokalbio metu praeitą vasarą, Deni, aš tau 
vienąsyk sumelavau dėl to, kas įvyko, ir vienąsyk dėl to, kaip man - Maršai 
ir man - šitai atrodė. Mudu save apgaudinėjome. Jeigu ne tu, apgaudinėtu- 
me dėl to - to įvykio paplentėj - visą likusį gyvenimą. 

- Dėl tos mergytės? Lebėjaus dukters? - laikiau tvirtai sugniaužęs ragelį. 

- Taip, - atsiduso jis. - Dėl Ritos. 

- Kas gi iš tikrųjų įvyko, kai ji užduso? 

- Mano motina vadindavo Rolį savuoju pakeistuku - elfų paliktu vietoje 
pagrobto jos tikrojo sūnaus, - pradėjo Lebėjus. - Ar aš tau apie tai sakiau? 

- Ne. 

- Ne, žinoma, ne. Tik pasakiau, kad tavo draugas būtų laimingesnis, jei- 
gu atsikratytų automobiliu, tačiau tik tiek žmogus gali pasakyti, gindamas 
savo įsitikinimus, kadangi iracionalumas... jis tyko... 

Jisai nutilo. Aš nemygau. Arba jis pasakys, arba ne. Visai paprasta. 

- Mano motina pasakojo, kad iki šešių mėnesių jis buvo visai geras kū- 
dikis. O paskiau... ji pasakojo, kad tai įvyko tada, kai atėjo Pukas*. Pasak 
j0s, Pukas pasiėmė jos gerąjį kūdikį ir juoko dėlei pakeitė jį. Sitaip kalbėda- 
ma, ji juokdavosi. Bet ji niekad šito nekalbėdavo, kai kur nors netoliese bū- 
davo Rolis, kuris galėtų išgirsti, ir jos akys niekad nesijuokdavo, Deni. Aš 
manau... tai buvo jos vienintelis paaiškinimas, kodėl jis toks - kodėl toks ne- 
sivaldantis savo pykčiu... toks atkaklus siekdamas savų paprastų tikslų. 

- Mūsų kaimynystėje gyveno berniukas, - aš pamiršau jo vardą, - kuris 
du ar tris sykius apkūlė Rolį. Mušeika. Pradėdavo kibti prie Rolio drabužių, 
klausdavo, ar šįsyk jis nešiojąs savo apatines kelnaites mėnesį, o gal du. Ir 
Rolis šokdavo muštis, keikdavosi ir grasindavo, o mušeika tik juokdavosi, 
laikydavo savo ilgesnėmis rankomis jį toliau nuo savęs, ir daužydavo, kol 
pavargdavo ar kol Rolio nosis imdavo kraujuoti. Ir tada Rolis sėdėdavo te- 
nai už gatvės kampo, rūkydamas cigaretę ir verkdamas, o kraujas ir snarg- 
liai džiūdavo ant jo veido. Ir jeigu Driu arba aš prie jo prisiartindavome, tai 
primušdavo mus tiek, jog būdavome mažne leisgyviai. 

- Ir vieną naktį, Deni, sudegė to mušeikos namai. Mušeika, jo tėvas ir 
jaunesnysis broliukas žuvo, o sesuo žiauriai apdegė. Spėta, kad gaisras kilo 
nuo viryklės virtuvėje, galbūt taip 1 buvo. Bet mane pažadino gaisrinių si- 
renos, ir aš vis dar nemiegojau, kai Rolis, užlipęs gebenės grotelėmis, įlindo 
pro langą į kambarį, kurį mudu dalinomės dviese. Jo kakta buvo suodina, 
drabužiai atsidavė benzinu. Išvydęs mane gulint atmerktomis akimis, pagra- 
sino: “Jeigu tu kam nors pasakysi, Džordži, aš tave užmušiu"'. Ir nuo tos 
nakties, Deni, aš nuolat bandžiau save įtikinti, kad jis turėjo galvoje tai, jog 
buvo lauke ir stebėjo gaisrą. Ir galimas daiktas taip ir buvo. 


* Toks piktas elfas (tautosak.) 

do pastyro it šeriai. 

- Kiek metų tada buvo jūsų broliui? - kimiai paklausiau. 

- Nepilnai trylika, - pasakė Lebėjus su baisiu apsimestiniu ramumu. - 
Maždaug po metų, vieną žiemos dieną, žaidžiant ledo ritulį, kilo muštynės 
ir vaikinas, pavarde Rendis Trogmortonas, savo lazda praskėlė Roliui galvą. 
Sis prarado sąmonę. Mes nusivedėme jį pas senąjį daktarą Farnerį, - Rolis 
jau buvo atsigavęs, bet vis dar apdujęs, - ir Farneris susiuvo jam skalpą dvy- 
lika siūlių. Po savaitės Rendis Trogmortonas čiūžinėdamas ant Palmerio 
tvenkinio ledo įlūžo ir nuskendo. Ta vieta buvo aiškiai pažymėta ženklais 
PLONAS LEDAS. Negalėjo nematyti. 

- Nejau norite pasakyti, kad jūsų brolis nužudė visus tuos žmones? Ir 
duodate man suprasti, kad Lebėjus nužudė savo paties dukrą? 

- Ne tai, kad jis ją nužudė, Deni - niekad taip nemaniau. Ji mirtinai užsp- 
ringo. Aš tik spėju, kad jis galbūt leido jai numirti. 

- Jūs sakėte, kad jis apvertė ją, daužė per nugarą, bandė sukelti vėmulį... 

- Taip Rolis man pasakojo per laidotuves, - pasakė Džordžas. 

- Tad kas... 

- Vėliau Marša ir aš tai svarstėme. Supranti, tik vieną sykį. Tą vakarą per 
pietus Rolis man pasakė: “Aš pakėliau ją už apykaklės ir bandžiau iškratyti 
tą šunkasnį iš tenai, Džordži, bet jis laikėsi tvirtai įstrigęs." O Veronika 
Maršai pasakė štai ką: “Rolis pakėlė ją už kojų ir bandė iškratyti ten tą kaž- 
ką, kuo buvo užspringus, bet tasai laikėsi tvirtai įstrigęs". Jie abu papasako- 
j0 lygiai tokią pačią istoriją lygiai tokiais pačiais žodžiais. Ir žinai, ką aš apie 
tai pagalvojau? 

- Ne. 

- Pagalvojau apie Rolį, kai tada įlindo pro miegamojo langą ir man su- 
kuždėjo: “Jeigu tu kam nors pasakysi, Džordžai, aš tave užmušiu". 

- Bet... kodėl? Kodėl jam būtų... 

- Vėliau Veronika parašė Maršai laišką, 1š kurio buvo galima suprasti, 
kad Rolis visai nesistengė išgelbėti jų dukters. Ir kad pačioje pabaigoje jis 
vėl įkėlė ją į automobilį. Kad nebūtų saulėje, paaiškino jis. Bet savo laiške 
Veronika prisipažino, kad Rolis tartum norėjo, jog jinai numirtų automobi- 
lyje. 

Nenorėjau to pasakyti, tačiau privalėjau: 

- Jūs spėjate, kad jūsų brolis paaukojo savo dukterį? Tartum atliko kokį 
nors žmogiškos aukos ritualą? 

Sekė ilga, mąsli pauzė. 

- Įprasta prasme - ne, - galiausiai pasakė Lebėjus. - Juolab aš nespėju, 
kad jisai sąmoningai nužudė ją. Jeigu būtumei pažinojęs mano brolį, supras- 
tum, kaip juokinga jį įtarti raganavimu, burtais ar sandėriu su demonais. Jis 
netikėjo niekuo, kas siektų už jo sveiko proto ribų... galbūt išskyrus savo pa- 
ties valią. Aš spėju, kad jis galbūt turėjo kokią nors... kokią nors intuiciją... 
arba kad jis buvo kreipiamas padaryti tai, ką padarė. Mano motina sakyda- 
vo, kad jis pakeistukas. 

- O Veronika? 

- Nežinau, - pasakė jis. - Policijos išvadoje buvo teigiama, jog tai savižu- 
dybė, nors ir nebuvo rasta jokio raštelio. O juk jis turėjo būti. Bet vargšė 
moteris turėjo mieste keletą draugių, ir aš dažnai pagalvodavau, kad galbūt 
ji kai kurioms iš jų kaip ir Maršai užsiminė, kad Rita numirė ne visai taip, 
kaip apie tai ji ir Rolis pranešė. Pagalvodavau, kad galbūt Rolis tai sužino- 
j0. Jeigu kam nors tu pasakysi, Džordži, aš tave užmušiu. Zinoma, nei vie- 
na, nei kita negali įrodyti. Bet aš pagalvodavau, kodėl ji šitai padarė tokiu 
būdu, ir aš pagalvojau, kaip moteris, nė kiek neišmananti apie automobilius, 
gali žinoti tiek, kad paimtų žarną, pritvirtintų ją prie išmetamojo vamzdžio 
ir įkištų pro langą vidun. Stengiuos negalvoti apie tokius dalykus. Jie neduo- 
da naktimis man miegoti. 

Aš pagalvojau apie tai, ką jis pasakė ir apie tai, ko nepasakė - ką paliko 
tarp eilučių. Intuityvus, pasakė jis. Toks atkaklus, siekdamas savų paprastų 
tikslų, pasakė jis. Tarkime, Rolandas D. Lebėjus kažkaip suprato, nors ir ne- 
norėjo netgi sau to pripažinti, kad buvo suteikęs savo “Plimutui"' kažkokios 
antgamtiškos galios? Ir, tarkime, jis tik ir laukė, kad pasitaikytų tinkamas 
paveldėtojas... ir dabar... 

- Ar gavai atsakymus į savo klausimus, Deni? 

- Manau, taip, - pamažu ištariau. 

- Ką ketini daryti? 

- Manau, jūs žinote. 

- Sunaikinsi automobilį? 

- Pabandysiu, - pasakiau ir paskiau žvilgtelėjau į atremtus į sieną savo ra- 
mentus. Į prakeiktus ramentus. 

- Tu taip pat gali sunaikinti ir savo draugą. 

- Aš galiu jį išgelbėti, - pasakiau. 

Džordžas Lebėjus ramiai atrėmė: 

- Kažin, ar tai dar įmanoma. 


47 I Išdavystė 


Kraujas ir šukės vien aplink, 
Nieko nėra daugiau be manęs. 
Pro lietų smarkų ir šaltą 
Aš jaunikaitį gulint išvydau 
Pakely. 
Ir sušunka jis man: 
"Padėkit!" 
- Briusas Springstinas 


Aš pabučiavau ją. 

Jos rankos apsivijo mano kaklą. Vėsiu delnu lengvai spaudė man pakau- 
šį. Man nebeliko daugiau klausimų dėl to, kas dedasi, ir kai ji šiek tiek nuo 
manęs atsitraukė pusiau užmerktomis akimis, mačiau, kad ir jai nebebuvo li- 
kę klausimų.“ 

- Deni, - sumurmėjo ji, ir aš ją vėl pabučiavau. Mūsų liežuviai švelnia: 
susilietė. Mirksnį jos bučinys sustiprėjo; pajutau aistrą, kurią tie aukšti sk- 
ruostikauliai leido įtarti. Paskiau ji tyliai atšlijo nuo manęs. - Gana, - tarė. - 
Mus areštuos už nepadorų elgesį viešoje vietoje ar panašiai. 

Buvo sausio 18-oji. Mes apsistojome parkavimo aikštelėje už vietinio 
“Kentukio kepsnių" restoranėlio, turėjome tarp savęs pasidėję gana šaunių 
viščiukų pietų likučius. Mudu sėdėjome manajame “Dasteryje", ir vien tai 
man jau buvo įvykis - pirmąsyk nuo savo nelaimingo atsitikimo galėjau*vai- 
ruoti automobilį. Dar tik šį rytą daktaras nuėmė nuo mano kojos didžiulį 
gipsinį įtvarą ir pakeitė jį tvarsčiu. Griežtai perspėjo, kad jo nenusiriščiau, 
tačiau mačiau daktarą esant patenkintą, jog dalykai man palankiai klostosi. 
Taisiausi apie mėnesį anksčiau numatyto termino. Jis priskyrė tai geriau- 
siems metodams, motina - teigiamai mąstysenai ir viščiuko sultiniui, trene- 
ris Puferis - erškėtuogėms. 

O aš galvojau, kad čia daug prisidėjus Li Kebot. 

- Turime pasikalbėti, - tarė ji. 

- Ne, dar pasimyluokim, - paprašiau. 

- Dabar pasikalbėkime. Pasimyluosime paskiau. 

- Jis vėl pradėjo? 

Ji linktelėjo. 

Per maždaug dvi savaites nuo mano telefoninio pokalbio su Lebėjumi, 
per pirmąsias dvi žiemos semestro savaites jisai stengėsi atnaujinti santykius 
su Li - stengėsi taip atkakliai, jog mus abu tai gąsdino. Papasakojau jai apie 
savo pokalbį su Džordžu Lebėjumi (bet, kaip jau sakiau, ne apie savo baisią- 
ją kelionę namo Naujųjų metų rytą) ir kaip sugebėdamas išaiškinau, kad nie- 
ku gyvu jo paprastai neatstumtų. Tai įvarytų jam įsiūtį, o šiomis dienomis, 
jeigu Arnis ant ko užsiusdavo, tokius ištikdavo nemalonūs dalykai. 

- Taip išeina, lyg jį turėsiu apgaudinėti, - pasakė ji. 

- Zinau, - pasakiau šiurkščiau nei norėjau. - Man šitai nepatinka, bet aš 
nenoriu, kad tas automobilis vėl išriedėtų. 

- Tad? 

Aš palingavau galvą. 

Iš tiesų, ėmiau jaustis lyg princas Hamletas - vis delsiau ir delsiau. Aiš- 
ku, žinojau, ką reikia daryti: Kristina turi būti sunaikinta. Li ir aš jau svars- 
tėme, kaip tą padaryti. 

Pirmą idėją pasiūlė Li - Molotovo koktelius. Mes, sakė ji, užpildysime 
keletą vyno butelių benzinu, ankstyvą rytmetį nusinešime prie Kaningemų 
nainų, uždegsime tamponus (“Tamponus? kokius tamponus?'' paklausiau. - 
“Visai tiktų “Kotex"*, iškart atsakė ji, priversdama mane vėl pagalvoti apie 
jos iškilių skruostikaulių protėvius) ir įmesime juos pro Kristinos langus vi- 
dun. 

- O jeigu langai bus uždaryti, o durelės - užrakintos? - paklausiau ją. - Ži- 
nai, veikiausia taip ir bus. 

Ji pažvelgė į mane taip, lyg būčiau visiškas besmegenis. 


* Moieriški higieniniai tamponai. 

- Nori pasakyti, - paklausė, - kad sumanymas apmėtyti Arnio automobilį 
padegamosiomis bombomis - tvarka, bet tave graužia kai kurie skrupulai dėl 
to, kad teks išdaužti porą langų? 

- Ne, - pasakiau. - Tačiau kas prieis prie jos tiek arti, kad išdaužtų plak- 
tuku langą? Tu, Li? 

Ji pažvelgė į mane, prikąsdama savo švelnią apatinę lūpą, ir nieko neat- 
sakė. 

Kita idėja priklausė man. Dinamitas. 

Li pagalvojo apie tai ir papurtė galvą. 

- Manau, aš galėčiau jo gauti be didesnio vargo, - pasakiau. Kartais vis 
dar matydavausi su Bredu Džefriu, o Bredas tebedirba Pensilvanijos trans- 
porto departamente - jie ten turėjo tiek dinamito, kad galėtum pasiųsti į Mė- 
nulį “Trijų upių" stadioną. Pagalvojau, kad galėčiau pasiskolinti reikalingąjį 
raktą Bredui nežinant - jis turėjo įprotį užsipilti, kai per televizorių rodyda- 
vo “Penguins"'*. Pasiskolinti raktą nuo sprogmenų sandėlio per trečią kėlinį 
vienų rungtynių, pagalvojau, ir sugrąžinti per trečią kėlinį - kitų. Maža tiki- 
mybė, kad sausį jam prireiktų sprogmenų. Tai buvo apgaulė, dar viena išda- 
vystė - bet šitaip galėjome viską užbaigti. 

- Ne, - pasakė ji. 

- Kodėl ne? - Man atrodė, kad dinamitas - garantuota sėkmė, o jos reikė- 
j0 šioje situacijoje. 

- Kadangi Arnis dabar laiko jį savo įvažiuojamajame keliuke. Ar tu iš 
tiesų nori, kad šrapneliai išsilakstytų po visą kaimynystę? Rizikuoti, kad sk- 
riejanti šukė nukirstų kokio nors vaikučio galvą? 

Aš susiraukiau. Apie tai nebuvau pagalvojęs, bet dabar, kai ji užsiminė, 
vaizdas prieš akis man iškilo ryškus, aiškus ir bjaurus. Padegti savo cigarete 
pakelį dinamito ir paskiau sviesti jį į objektą, kurį nori sunaikinti... tai gerai 
baigiasi tik šeštadienio popietės vesternuose, kuriuos rodo per 2-ąjį kanalą, 
bet realiame gyvenime naudojamos sprogstamosios kapsulės ir kontaktinės 
minos. Vis dėlto laikiausi šios idėjos, kol galėjau. 

- O jeigu mes taip padarytume naktį? 

- Vis tiek labai pavojinga, - atsakė ji. - Ir tu taip pat tą žinai. Matyti 1š ta- 
vo veido. 

Ilga ilga pauzė. 

- O kaip dėl preso Darnelo garaže? - galiausiai paklausė ji. 

- Ta pati pagrindinė kliūtis kaip ir anksčiau, - tariau. - Kas'ją tenai nuvai- 
ruos? Tu, aš ar Arnis? 

Tad visa taip ir liko šioje vietoje. 

- O šiandien kas? - paklausiau. 

- Jis norėjo, kad šįvakar su juo važiuočiau, - pasakė ji. - Dabar pažaisti 
kėgliais. - Ankstesnėmis dienomis tai būdavo kinas, kur nors papietauti, pa- 
sižiūrėti jo namuose televizoriaus, susitikti ir kartu mokytis. Visame tame 
kaip transporto priemonė figūravo Kristina. - Jis jau darosi dėl to nepaken- 
čiamas, aš pristingu pasiteisinimų. Jeigu ketiname ką nors daryti, turime da- 
ryti greit. 


* “Pittsburgs Penguins" - ledo ritulio profesionalų lygos komanda. 

Aš linktelėjau. Vienas dalykas, mums nesisekė surasti patenkinamo me- 
todo. Antra, kas mus sulaikė - tai mano koja. Dabar gipsas buvo nuimtas, ir 
nors daktaras man griežtai įsakė naudotis ramentais, aš išbandžiau kairiąją 
koją be jų. Siek tiek skaudėjo, bet ne taip, kaip aš bijojaus. 

Taip, šitie dalykai, bet svarbiausia - tai mes. Buvome beatrandą vienas 
kitą. Ir nors tai gal nuskambės nevisai gražiai, manau, privalėčiau pridurti 
dar kai ką, jeigu tam dalykui lemta būti nušviestam sąžiningai (o aš sau pa- 
sižadėjau, pradėdamas šį pasakojimą, kad sustosiu, jeigu pamatysiu, kad ne- 
galiu jo pateikti sąžiningai arba kad jis išliktų visąlaik sąžiningas). Pavojaus 
prieskonis dar kažkiek sustiprino mano jausmus jai - ir, manau, jos jausmus 
man. Jis buvo mano geriausias draugas, bet vis tiek tai, kad mudu susitiki- 
nėjome jam už nugaros, turėjo tam tikro nepadoraus, kvailo patrauklumo. Tą 
patirdavau kassyk, kai prisitraukdavau ją prie savęs, kassyk, kai mano ran- 
ka nuslysdavo virš tvirtos josios krūtų iškilumos. Elgiaus pasalūniškai. Ar 
galite man pasakyti, kodėl tai turėtų teikti tokio patrauklumo? Tačiau teikė. 
Pirmąsyk savo gyvenime įklimpau iki ausų dėl merginos. Būdavo, paslysda- 
vau ir anksčiau, bet šįsyk puoliau prie jos stačiagalviais. Ir man tai patiko. 
Mylėjau ją. Tačiau tas nuolatinis išdavystės jausmas... buvo gyvatiškas da- 
lykas, podraug gėdingas ir teikiantis kažkokių beprotiškų paskatų. Galėjome 
vienas kitam sakyti (ir taip darėme), kad mes nepraveriame burnos todėl, 
kad norime apsaugoti savo šeimas ir save pačius. 

Tai buvo tiesa. 

Bet ne visa tiesa, taip, Li? Ne. Ne visa. 


< 


Vienu požiūriu nieko blogiau negalėjo atsitikti. Meilė sulėtina reakciją, 
prislopina pavojaus jausmą. Mano pokalbis su Džordžu Lebėjumi įvyko 
prieš dvylika dienų, ir kai pagalvodavau apie jo pasakytus - ir, dar blogiau, 
apie jo spėjamus dalykus - plaukai ant galvos man jau nebesišiaušdavo. 

Tas pats tiesa - ar netiesa - apie tuos kelis kartus, kai aš pasikalbėdavau 
su Arniu ar pamatydavau jį mokyklos koridoriuose. Keista, mes tartum vėl 
sugrįžome į rugsėjį ar spalį, kai vienas nuo kito nutolome paprasčiausiai dėl 
to, kad Arnis buvo toks užsiėmęs. Kai mes šnekteldavome, jis atrodydavo 
gana malonus, nors pilkos jo akys už akinių stiklų žvelgdavo šaltai. Laukiau, 
jog verkšlenanti Regina ar pasimetęs Maiklas paskambins man ir praneš, 
kad Arnis galiausiai liovėsi vedžiojęs juos už nosies ir tikrai atsisakė minties 
ateinantį rudenį įstoti į koledžą. 

To neatsitiko ir iš paties Blerbaliaus - mūsų proforientavimo konsultanto 
- aš sužinojau, kad Arnis pasiėmė iš jo daug literatūros apie Pensilvanijos 
universitetą, Driū universitetą ir Pensilvanijos valstijos universitetą. Tai bu- 
vo mokymo įstaigos, kurios labiausiai domino Li. Aš tai žinojau, ir Arnis 
taip pat Žinojo. 

Prieš dvi dienas vakare atsitiktinai nugirdau savo motinos ir sesers Elės 
pokalbį virtuvėje. 

- Kodėl dabar Arnis niekad nebeužeina pas mus, mam? - paklausė Elė. - 
Ar juodu su Deniu susipyko? 

+ Ne, meilute, - atsakė motina. - Nemanau. Bet kai draugai tampa vyres- 
ni..: kartais jie atitolsta. 

- Man šito niekad neatsitiks, - pareiškė Elė su bauginančiu ką tik iškep- 
tos penkiolikmetės įsitikinimu. 

Aš sėdėjau kitame kambaryje svarstydamas, kad iš tikrųjų tiek ir tėra - 
haliucinacija, kilusi nuo mano ilgo gydymosi ligoninėje, kaip spėjo Lebėjus, 
1r paprastas atitolimas, platėjanti properša tarp dviejų vaikystės draugų. Ma- 
čiau tam tikrą logiką, netgi iki pat savo užsiciklinimo dėl Kristinos, tame, 
kad tarp mūsų atsiradęs pleištas. š 

Nors ir ignoruojami nepaneigiami faktai, bet šitai buvo patogu. Sitaip 
manant mudviems su Li galima bus gyventi kaip gyvenus - įsitraukti į mo- 
kyklos veiklą, papildomai užgulti knygas prieš kovo mėnesio mokymosi pa- 
žangumo testus ir, žinoma, pulti vienas kito glėbin, vos tik jos ar mano tė- 
vai palikdavo kambarį. Glamonėtis kaip pora geismu degančių, įsimylėjusių 
paauglių, kokie ir buvome. 

Tie dalykai mane užliūliavo... užliūliavo mus abu. Mudu buvome atsar- 
gūs, - po teisybei, atsargūs kaip svetimautojai, o ne kaip pora vaikigalių, - 
bet šiandien aš vėl galėjau pasinaudoti savojo “Dasterio" rakčiukais, o ne 
vien tik žvelgti į juos, 1r, akimirkos impulso pastūmėtas, paskambinau jai ir 
paklausiau, ar nenorėtų su manimi nuvažiuoti į pasaulinio garso restoranėlį 
“Pas pulkininką" paskanauti jo pasaulinio garso skrudintų viščiukų. Ji buvo 
sužavėta. Tad galbūt jūs suprantate, kaip mūsų dėmesys susilpnėjo, kaip mes 
tapome mažų mažiausia neatsargūs. Mudu sėdėjome parkavimo aikštelėje, 
mano “Dasterio" variklis dirbo, kad turėtume šiek tiek šilumos, ir nelyginant 
dvejetas vaikų, žaidžiantys kaubojus, kalbėjomės apie tai, kad reikia padary- 
ti galą tai senai ir nepaprastai išmintingai pabaisai. 

Nė vienas iš mudviejų nepastebėjo Kristinos, kai ši sustojo už mūsų. 

- Jis rengiasi ilgai apsiausčiai, jeigu reikės, - pasakiau. 

- Ką? 

- Tie koledžai, į kuriuos taikosi. Tau dar neaišku? 

- Regis, ne, - pasakė ji, nesusigaudydama. 

- Tai mokymo įstaigos, labiausiai dominančios tave, - kantriai paaiški- 
nau. 

Ji pažvelgė į mane, aš - į ją, bandydamas nusišypsoti, bet man neišėjo. 

- Gerai, - tariau. - Darsyk pakartokime. Molotovo kokteilis netinka. Di- 
namitas atrodo rizikinga, bet kraštutiniu atveju... 

Li šaižiai aiktelėjo, ir šitai privertė mane nutilti - šitai ir netikėto siaubo 
išraiška jos veide. Išplėstomis akimis, pražiota burna ji stebeilijo pro prieki- 
nį stiklą. Pažvelgiau ta kryptimi ir tai, ką išvydau, taip apstulbino, jog ir aš 
mirksnį sustingau. 

Priešais mano “Dasterį"? stovėjo Arnis. 

Jis buvo sustojęs tiesiai už mūsų ir įėjęs vidun nusipirkti viščiuko, visai 
nenutuokdamas, kieno čia mašina. Ir kodėl turėjo nutuokti? Buvo beveik 
tamsu, ir aptaškytas, purvinas ketverių metų senumo “Dasteris" niekuo ne- 
siskiria nuo kito tokio. Jis įėjo vidun, pasiėmė savo ėdalą, vėl išėjo laukan... 
ir spoksojo pro priekinį stiklą tiesiai į mane su Li, sėdinčius susiglaudusius, 

apsikabinusius vienas kitą, žvelgiančius giliai vienas kitam į akis, kaip sako 
poetai. Nieko kita kaip tik sutapimas - šiurpus, bjaurus sutapimas. Išskyrus 
tai, kad netgi dabar dalis mano proto yra šaltai įsitikinus, kad tai Kristina... 
kad netgi šiuo atveju Kristina jį ten atvedė. 

Ilgai tęsėsi stingulio pauzė. Galiausiai iš Li gerklės ištrūko tyli dejonė. 
Arnis stovėjo mažne mažos parkavimo aikštelės viduryje, vilkįs mokykline 
striuke, išblukusiais džinsais, avėjo aulinukais. Apie kaklą turėjo persimetęs 
languotą šalį. Jo striukės apykaklė buvo pakelta ir jos juodi kraštai rėmino 
veidą, kuriame liguistai nepatiklią išraišką pamažu keitė blyški neapykantos 
grimasa. Raudonai baltai dryžiuotas maišelis su šypsančiu Pulkininku išsly- 
do iš jo pirštinėtos rankos ir dunktelėjo ant suplūkto parkavimo aikštelės 
sniego. 

- Deni, - sukuždėjo Li. - Deni, o, Dieve mano. 

Jis leidosi bėgti. Maniau, kad jis puls prie mano automobilio, ištrauks 
mane laukan ir kaip reikiant prilups. Įsivaizdavau, kaip šokinėju netvirtai ant 
savo dar ne tokios geros kojos po ką tik užsidegusiomis aikštelėje šviesomis, 
o Arnis, kurio gyvybę aš gelbėjau visus tuos metus, grįžtant atgalios iki pat 
vaikų darželio, muša iš manęs paskutinę dvasią. Jis bėgo perkreipta šiepulio 
burna, kokią buvau anksčiau regėjęs - bet ne jo veide. Dabar tai buvo Lebė- 
jaus veidas. 

Prie mano automobilio jis nesustojo, o prabėgo pro šalį. Aš apsisukau 1r 
kaip tik tada išvydau Kristiną. | 

Atidariau dureles ir ėmiau ropštis laukan, įsitverdamas už stogo latakėlio. 
Nuo šalčio mano pirštai mažne iškart apmirė. 

- Deni, ne! - sušuko Li. 

Aš atsistojau kaip tik tuo metu, kai Arnis atplėšė Kristinos dureles. 

- Ani! - šūktelėjau. - Ei, vyruti! 

Jis staiga kilstelėjo galvą. Jo akys buvo išplėstos, neįžvelgiamos, liepsno- 
jančios. Nuo vieno burnos kampo vinguriavo seilės. Kristinos grotelės irgi 
atrodė 1šsišiepusios. 

Jis iškėlė abu kumščius ir pagrūmojo man. 

- Tu, šūdžiau! - Jo balsas buvo aukštas ir įskilęs. - Turėk ją. Esi vertas 
jos. Ji mėšlas! Jūs abu mėšlas! Turėkit vienas kitą! Ilgai neturėsit! 

Zmonės prigludo prie “Kentukio keptų viščiukų“ ir kaimyninio “Kaulū- 
no ekspreso" didžiulių langų pažiūrėti, kas vyksta. 

- Arni! Pasikalbėkim, vyruti... 

Jis įšoko į automobilį ir užtrenkė dureles. Kristinos variklis užkaukė, 
užsidegė žibintai - žėrinčios baltos akys iš mano sapno, - prismeigdami ma- 
ne it vabalą ant kartono. Ir viršum jų, už stiklo, žvelgė siaubingas Amio vei- 
das - veidas velnio, pritvinkusio nuodėmės. Tašai veidas, perkreiptas neapy- 
kantos ir podraug iškankintas, gyvas mano sapnuose ir dabar. Paskiau vei- 

Li šaižiai, veriamai sukliko. Ji buvo atsisukus pažiūrėti, tad žinojau jog 
čia ne vien mano vaizduotė. Ji irgi tai matė. 

Užriaumojusi Kristina metėsi į priekį, užpakalinėmis padangomis rėžda- 
ma atgal sniegą. Ji taikėsi ne į “Dasterį", bet į mane. Maniau, jo tikslas bu- 

vo sutrinti mane į šaltieną tarp savo automobilio ir manojo. Išsigelbėjau tik 
per nesveikąją koją - ji sulinko ir aš įkritau “Dasterio"" vidun, šlaunimi užk- 
liudydamas vairą ir nuspausdamas signalą. 

Šalto vėjo banga atsimušė man į veidą. Skaisčiai raudonas Kristinos šo- 
nas prašvilpė tris colius nuo manęs. Ji nugriaudėjo užeigos aikštelės įvažiuo- 
jamąja juosta ir nesulėtinusi šovė Kenedžio alėjon, vingiuodama paskuiga- 
liu. Galiausiai, vis greitėdama, ji dingo iš akių. 

Pažvelgiau į sniegą ir išvydau šviežias zigzagines jos padangų vėžes. Ji 
nekliudė mano atdarų durelių ne daugiau kaip trim coliais. 

Li verkė. Aš rankomis įkėliau vidun savo kairiąją koją, užtrenkiau dure- 
les ir apkabinau ją. Jos rankos aklai ieškojo manęs, paskiau surado, paniškai 
spausdamos į save. 

- Tai... juk tai nebuvo... 

- Ššš, Li. Nekreipk dėmesio. Negalvok apie tai. 

- Tai ne Arnis vairavo tą automobilį! Ten buvo negyvėlis! Negyvėlis! 

- Tai buvo Lebėjus, - pasakiau, ir dabar, kai tai atsitiko, jaučiau savotiš- 
ką klaikią ramybę, o ne virpulingą vos išvengto pavojaus džiaugsmą, kurį 
būčiau privalėjęs jausti - šitai ir kaltę dėl to, kad galiausiai buvau užkluptas 
su savo geriausio draugo mergina. - Tai buvo jis, Li. Tu ką tik susipažinai su 
Rolandu D. Lebėjum. 

Ji verkė įsikvembusi į mane, išliedama savo baimę, sukrėtimą ir siaubą. 
Džiaugiausi, kad ją turiu. Mano koja bukai tvinkčiojo. Pažvelgiau į užpaka- 
linio vaizdo veidrodėlį ir į tuščią tarpą, kur ką tik stovėjo Kristina. Dabar, 
kai tatai atsitiko, man dingojos, kad joksai kitas sprendimas būtų neįmano- 
"mas. Pastarųjų dviejų savaičių ramybė, paprastas džiaugsmas turėti Li savo 
pusėje, visa tai dabar atrodė nenatūralu, netikra - taip netikra, kaip tariamas 
karas Hitleriui nukariaujant Lenkiją 17 vermachtui užgriūnant Prancūziją. 

Ir dabar aš ėmiau matyti, kuo visa tai baigsis, kaip šitai įvyks. 

Ji pakėlė į mane akis, jos skruostai buvo sušlapę nuo ašarų. 

- Kas dabar, Deni? Ką mes dabar darysime? 

- Dabar mes tai užbaigsime. 

- Kaip? Ką turi galvoje? 

Kalbėdamas daugiau sau negu jai, pasakiau: 

- Jam reikalingas alibi. Privalome būti pasirengę, kai jis kur nors išvyks. 
Darnelo garažas. Aš pabandysiu paspęsti jai spąstus. Pabandysiu ją pribaigti. 

- Deni, apie ką tu kalbi? 

- Jis paliks miestą, - pasakiau. - Nejau nesupranti? Visi žmonės, kuriuos 
Kristina užmušė, sudaro apie Arnį žiedą. Jis tą žino. Vėl pašalins Arnį iš 
miesto. 

- Turi galvoje Lebėjų. 

Aš linktelėjau, ir Li suvirpėjo. 

- Mes privalome ją užmušti. Tu tai Žinai. 

- Betgi kaip? Pasakyk, Deni... kaip mes šitai padarysime? 

Ir pagaliau man kilo idėja. 

48 / Pasirengimai 


Žudikas ten skrieja keliu, 
Ir mintys jo rangos žalčiu... 
- “The Doors" 


Išleidau Li prie jos namų ir paprašiau, kad paskambintų, jei pamatytų 
Kristiną bevažinėjančią aplinkui. 

- Ką ketini daryti? Atskubėti čion su ugniasvaidžiu? 

- Su bazuka, - pasakiau, ir abu pratrūkome isteriškai juoktis. 

- Su branduoline galvute-58! Su branduoline galvute-58! - sušuko Li. Ir 
mudu vėl ėmėme juoktis, bet visą tą laiką, kol juokėmės, bijojome taip, jog 
buvome mažne perpus netekę galvos... galbūt daugiau negu perpus. Ir visą 
laiką, kol juokėmės, man buvo negera dėl Arnio - tiek dėl to, ką jis pamatė, 
tiek dėl to, ką aš padariau. Ir, manau, Li jautė tą pat. Tiesiog kai kada priva- 
lai juoktis. Kai kada tiesiog privalai. Ir kai tatai užeina, niekas nepajėgia 
nuslopinti to juoko. Jis paprasčiausiai pagauna ir atlieka savo darbą. 

- Tad ką man pasakyti saviškiams? - paklausė ji, kai galiausiai mudu 
ėmėme po truputėlį rimii. - Juk turiu jiems ką nors pasakyti, Deni! Juk ne- 
galiu leisti, kad jiems grėstų būti suvažinėtiems gatvėje! 

- Nieko, - tariau. - Visiškai nieko jiems nesakyk. 

- Bet... " 

- Vienas dalykas, jie tavimi nepatikės. Antras - nieko neatsitiks, kol Ar- 
nis Libertivilyje. Galėčiau statyti dėl to savo gyvybę. 

- Tu jau statai, kvailuti, - sukuždėjo ji. 

- Žinau. Savo paties, mano motinos, tėvo, sesers gyvybes. 

- Kaip mes sužinosime, kad jis išvyksta? 

- Aš tuo pasirūpinsiu. Tu rytoj susergi. Neini į mokyklą. 

- Aš jau dabar sergu, - tyliai pasakė ji. - Deni, kas turi atsitikti? Ką tu 
planuoji? 

- Aš tau paskambinsiu vėliau šįvakar, - pasakiau ir pabučiavau ją. Jos lū- 
pos buvo šaltos. 

Kai įėjau į namus, Eleina nėrėsi į savo parką ir niurnėjo juodus prakeiks- 
mus žmonėms, siunčiančius kitus žmones pas “Tomą" pieno ir duonos kaip 
tik tada, kai per televiziją turi rodyti “Sokių karštinę". Buvo pasirengusi 
purkštauti 1r ant manęs, bet pralinksmėjo, kai pasisiūliau ją pametėti iki par- 
duotuvės ir atgal. Ji taip pat metė į mane įtarų žvilgsnį, tartum ši netikėta 
paslauga jaunesniajai sesytei galėtų reikšti kokios nors ligos pradžią. Galbūt 
pūslelinės. Paklausė, ar gerai jaučiuosi. Aš tik šyptelėjau ir pasakiau, kad 
paskubėtų įšokti mašinon, kol aš nepersigalvojau, nors dabar mano dešinią- 
ją koją maudė, o kairioji pašėlusiai tvinkčiojo. Galėjau kalbėti ir kalbėti; 
apie tai, kaip Kristina nepajudės iš vietos, kol Arnis Libertivilyje ir savo pro- 
tu suvokiau, jog esu teisus... tačiau tai nė kiek nepakeitė instinktyvaus 
smelksmo viduriuose, kai pagalvodavau apie Elę, žengiančią du kvartalus 
“Tomo"' parduotuvės linkui ir su savąja šviesiai geltona parka kertančią šalu- 

tines tamsias priemiesčio gatveles. Vis mačiau Kristiną stovinčią vienoje iš 
tų gatvelių, tykančią tamsoje 1t sena medžioklinė kalė. 

Kai nuvažiavome iki parduotuvės, daviau jai baksą. 

- Nupirk mudviem po šokoladuką ir kokos, - pasakiau. 

- Deni, tu tikrai gerai jautiesi? 

- Taip. Ir jeigu išleisi mano grąžą tam “ Asteroidų" žaidimui, nulaušiu tau 
ranką. 

Tai, regis, ją nuramino. Ji nuėjo parduotuvėn, o aš sėdėjau susmukęs prie 
savo “Dasterio" vairo, mąstydamas apie tai, kokioje baisioje padėty esame 
atsidūrę. Negalėjome su niekuo pasikalbėti - tai buvo košmaras. Stai kur 
Kristinos stiprybė. Nejau sugriebsiu savo tėtį ten, apačioje, jo žaislų dirbtu- 
vėlėje, ir pasakysiu jam, kad tai, ką Elė vadino “Arnio Kaningemo šlykšti 
raudona automobilio seniena"' dabar važiuoja pati savaime? Nejau paskam- 
binsiu kopams ir pasakysiu jiems, kad kažkoks negyvas tipas nori nužudyti 
mano merginą ir mane patį? Vienintelis dalykas mūsų pusėje, neskaitant 
fakto, kad automobilis negalės pajudėti iš vietos, kol Arnis neturės alibi - tai, 
kad jis nenorės turėti liudytojų: Mūčis Velčas, Donas Vanderbergas ir Vilis 
Darnelas buvo užmušti vieni, vėlai naktį; Badis Repertonas ir du jo drauge- 
liai buvo užmuši kažkur tolimame užkampyje. 

Eleina sugrįžo spausdama prie savo beprasikalančios krūtinės maišelį, 
įsėdo vidun ir padavė man koką ir šokoladuką. 

- Grąžą, - paprašiau. 

- Tu bjaurus pašlemėkas, - atrėžė ji, bet įdėjo į mano ištiestą ranką dvi- 
dešimt su kažkiek centų. 

- Zinau, bet vis tiek tave myliu, - pasakiau. Nutraukiau jos gobtuvą, su- 
taršiau plaukus ir pabučiavau ją į ausį. Ji atrodė nustebus ir įtari, o paskiau 
nusišypsojo. Nebuvo jau tokia bloga, ta mano sesytė Elė. Mintis, kad ji bus 
suvažinėta gatvėje vien todėl, kad aš įsimylėjau Li Kebot po to, kai Arnis 
neteko proto ir paliko ją... ne, paprasčiausiai neleisiu tam atsitikti. 


< 


Namie, pasisveikinęs su mama, užsikabarojau viršun. Ji pasiteiravo, kaip 
mano koja, ir aš pasakiau, kad viskas gerai, bet kai užlipau viršun, pirmiau- 
siai stabtelėjau prie vonios kambario vaistinėlės. Vardan savo kojų, kurios 
dabar giedojo “Ave Maria“*, prarijau porą aspirino tablečių, paskiau nuėjau 
į tėvukų miegamąjį, kuriame yra viršutiniojo aukšto telefonas, ir atsidusęs 
krestelėjau į mamos supamąjį krėslą. 

Pasiėmiau telefoną ir surinkau pirmąjį iš savo numatytųjų numerių. 

- Denis Gilderis, magistralės atšakos statybų rykštė! - nuoširdžiai apsi- 
džiaugė Bredas Džefris. - Džiugu išgirsti tave, vaikuti. Kada atvažiuosi ir vėl 
su manimi pasižiūrėsi “Penguins? 

- Nežinau, - atsakiau. - Man pabosta žiūrėti, kaip neįgalintys žaidžia le- 
do ritulį. Na, jeigu tave domintų gera komanda, kaip “Flyers"'**... 


* “Sveika, Marija“ (lot.). 
** “Philadelphia Flyers“ - “Filadelfijos skraidūnai" - garsi ledo ritulio profesio- 
nalų lygos komanda. 

- Dievuliau, ir turiu to klausytis iš vaiko, kuris netgi ne mano? 

Mudu dar kiek pasišnekėjome, persimetinėdami apie šį bei tą, o paskiau 
aš jam pasakiau, dėl ko iš tikrųjų paskambinau. 

Jis nusijuokė. 

- Kas per galas, Deni? Tu pats imies verslo? 

- Galima sakyti, taip. - Aš pagalvojau apie Kristiną. - Tik ribotam laikui. 

- Nenori apie tai pakalbėti? 

- Na, dar ne dabar. Ar pažįsti ką nors, kas galėtų išnuomoti tokį daiktą? 

- Aš tau pasakysiu, Deni. Yra tik vienas man pažįstamas vyriokas, kuris 
galėtų turėti su tavimi reikalą dėl panašaus dalyko. Džonis Pombertonas. 
Gyvena Keteros kely. Jis turi daugiau riedamųjų priemonių nei Karteris* - 
tablečių nuo kepenų skausmo. 

- Puiku, - pasakiau. - Dėkui, Bredai. 

- Kaip laikosi Arnis? 

- Manau, gerai. Dabar tiek su juo nesimatau, kiek anksčiau. 

- Įdomus vaikinas, Deni. Kai pirmąsyk jį pamačiau, nė drąsiausiose sa- 
vo svajonėse nemaniau, kad jis ištvers vasarą. Bet jis velniškai atkaklus. 

- Aha, - pasakiau. - Ir ne tik. | 

- Perduok nuo manęs linkėjimų, kai jį pamatysi. 

- Būtinai, Bredai. Gyvuok. 

- Ir tu, Deni. Užvažiuok kurį nors vakarą, atlupsime kelias skardinėles 
alaus. 

- Užvažiuosiu. Labanakt. 

- Laba... 

Aš padėjau ragelį ir paskiau vieną ar dvi minutes delsiau prie telefono, iš 
tikrųjų neturėdamas noro kitam skambučiui. Bet reikėjo - jis buvo esminis 
tame visame apgailėtiname, kvailame reikale. Vėl pakėliau ragelį ir iš at- 
minties surinkau Kaningemų numerį. Jeigu atsilieps Arnis, aš paprasčiausiai 
padėsiu jį, netaręs nė žodžio. Bet man pasisekė - atsiliepė Maiklas. 

- Alio? - Jo balsas skambėjo nuvargusiai ir šiek tiek neaiškiai. 

- Maiklai, čia Denis. 

- Ei, sveikas! - Atrodė, jam iš tiesų buvo malonu mane girdėti. 

- Ar Arnis namie? 

- Viršuje. Grįžo iš kažkur ir nuėjo tiesiai į savo kambarį. Jis atrodė gan 
rūstus, kaip audros debesis, bet šiomis dienomis tai neretai pasitaiko. Pak- 
viesti jį? 

- Ne, - pasakiau. - Viskas gerai. Iš tiesų, tai su jumis aš norėjau pasikal- 
bėti. Man reikia paslaugos. 

- Na, Žinoma. Klok. - Supratau, dėl ko jo balsas toks neaiškus - Maiklas 
Kaningemas buvo bent perpus apsinešęs. - Tu mums padarei velniškai didelę 
paslaugą, šiek tiek atvedei jį į protą dėl koledžo. 

- Maiklai, aš nemanau, kad jis nors kiek manęs klausėsi. 

- Na, kažkas tikrai atsitiko. Jis dar šį mėnesį užpildė prašymus į tris aukš- 
tąsias mokyklas. Regina mano, kad tu stebukladarys, Deni. Ir teliks tai tarp 
mudviejų - jai gerokai gėda dėl to, kaip su tavimi pasielgė, kai Arnis pirmą- 


* 39-asis JAV prezidentas 1977-1981 m. 

syk mums pasakė apie savo automobilį. Bet juk pažįsti Reginą. Ji niekad 
neprisiverčia atsiprašyti. 

Taip, aš tai žinojau. Įdomu, ką pamanytų Regina, jeigu žinotų, kad Amis 
- ar kas ten, kuris valdė Arnį - ne daugiau domisi koledžu nei kiaulė verty- 
biniais popieriais. Kad jis paprasčiausiai seka Li pėdomis, gainiojasi ją, yra 
dėl jos užsiciklinęs? Iškrypimas ant iškrypimo - Lebėjus ir Kristina kažko- 
kiame šlykščiame menage a trois*. 

- Klausykit, Maiklai, - pasakiau, - norėčiau, kad man paskambintumėt, 
jeigu Arnis sugalvos dėl kokių nors priežasčių išvažiuoti iš miesto. Ypač per 
artimiausią dieną ar dvi, o gal savaitgalį. Bet kada - dieną ar naktį. Aš turiu 
žinoti, ar Arnis ketina palikti Libertivilį. Ir aš turiu sužinoti tą iš anksto. Tai 
labai svarbu. 

- Kodėl? 

- Dabar taip greitai negaliu paaiškinti. Tai sudėtinga, ir... na, nuskambė- 
tų beprotiškai. 

Stojo ilga ilga tyla, ir kai Arnio tėtušis vėl prašneko, tai mažne sukuž- 
dėjo. 

- Ar tai dėl to prakeikto jo automobilio, taip? 

Kiek jis įtarė? Kiek žinojo? Jeigu jis buvo kaip daugelis man pažįstamų 
žmonių, tikriausiai daugiau įtarė išgėręs nei blaivas. Kiek daug? Netgi dabar 
nesiimu nieko tvirtinti. Bet esu įsitikinęs, kad jis įtarė daugiau negu bet ku- 
ris kitas - išskyrus galbūt Vilį Darnelą. 

- Aha, - pasakiau. - Tai dėl jo automobilio. 

- Taip ir žinojau, - pasakė jis puolusiu balsu. - Taip ir žinojau. Kas deda- 
si, Deni? Ar tu Žinai? 

- Maiklai, nieko daugiau negaliu pasakyti. Ar mane perspėsite, jeigu jis 
planuos išvyką rytoj ar kitą dieną? 

- Taip, - pažadėjo jis. - Taip, gerai. 

- Dėkui. 

- Deni, - tarė jis. - Kaip manai, ar aš kada nors susigrąžinsiu sūnų? 

Jis nusipelnė Žinoti tiesą. Tas vargšas iškankintas žmogus nusipelnė žino- 
ti tiesą. 

- Nežinau, - pasakiau ir iki skausmo prisikandau apatinę lūpą. - Aš ma- 
nau, kad... galbūt visa jau nuėję per toli, kad tai būtų įmanoma. 

- Deni, - jis bemaž suaimanavo. - Kas tai? Narkotikai? Kokie nors nar- 
kotikai? 

- Pasakysiu jums, kai galėsiu, - išsisukinėjau. - Tik tiek galiu pažadėti. 
Pasakysiu jums, kai galėsiu. 


< 


Su Džoniu Pombertonu kalbėtis buvo lengviau. 
Jis buvo guvus, šnekus žmogus, ir tuščiai nuogąstavau, kad nenorės tu- 
rėti jokių reikalų su nepilnamečiu. Man susidarė įspūdis, kad Džonas 


* Trejetų namų ūkis (pranc.) - turima galvoje, kai vedusios poros vienas iš su- 
tuoktinių turi meilužį ir visi gyvena po vienu stogu. 

Pombertonas būtų sudaręs sandėrį su pačiu šėtonu, ką tik iškilusiu iš praga- 
ro ir dar trenkiančiu siera, jeigu tik gautų juridiškai teisėtą atlygį. 

- Žinoma, - vis kartodavo į jis. - Zinoma, žinoma. - Dar būdavai vos tik 
pradėjęs ką nors siūlyti, o jis jau sutikdavo su tavimi. Tai šiek tiek nervino. 
Aš turėjau parengtą priedangai istoriją, bet nemanau, kad jis jos nors kiek 
klausėsi. Paprasčiausiai jis pasakė kainą - kaip vėliau paaiškėjo, labai nuo- 
saikią. 

- Skamba puikiai, - apsidžiaugiau. 

- Zinoma, - sutiko jis. - Kuriuo laiku as 

- Na, kaip dėl rytojaus pusę dešimtos r.. 

- Žinoma. Tad iki pasimatymo. 

- Dar vienas klausimas, misteri Pombertonai. 

- Zinoma. Ir vadink mane Džoniu. 

- Tad gerai, Džoni. O kaip dėl automatinės transmisijos? 

Džonis Pombertonas iš širdies nusikvatojo - tiek iš širdies, jog turėjau 
šiek tiek patraukti nuo ausies ragelį, ir kiek pyktelėjęs. Tuo juoku buvo pa- 
kankamai atsakyta. 

- Vienoje iš tų mažyčių? Tu turbūt juokauji. O kas? Nesugebi valdyti įp- 
rastos perjungiamosios svirties? 

- Kaipgi, kaip tik su tokia ir išsimokiau vairuoti, - pasakiau. 

- Zinoma! Tad jokių problemų, tiesa? 

- Turbūt ne, - tariau, galvodamas apie savo kairiąją koją, kuri nuspaudi- 
nės sankabą - ar bandys tai daryti. Vien nuo tiek, kiek šiandien perjunginė- 
jau pavaras, ji velniškai įsiskaudo. Vyliausi, kad Arnis pa'ūkės keletą dienų 
iki savo išvykos iš miesto, bet kažkaip nelabai tuo pasiklioviau. Tai įvyks ry- 
toj arba vėliausia savaitgalį, ir mano kairioji koja turės kaip nors tai atlaiky- 
ti. - Ką gi, labos nakties, misteri Pombertonai. Pasimatysim rytoj. 

- Zinoma. Dėkui, kad paskambinai, berneli. Turiu mintyse vieną išrinkęs. 
Tikrai tau patiks, negalėtų nepatikti. Ir jeigu neimsi mane vadinti Džoniu, 
padvigubinsiu kainą. 

- Zinoma, - pasakiau ir jam juokiantis padėjau ragelį. 

Tau ji patiks. Negalėtų nepatikti. 

Ir vėl ji - aš liguistai įsijautrinau šiai nerūpestingai nusakomajai formai... 
man ėmė tai pakyrėti. 


" 


Paskiau aš paskambinau paskutinįsyk, užbaigdamas savuosius pasirengi- 
mus. Telefonų knygoje keturi Saiksai. Pataikiau reikiamam iš antro bandy- 
mo; atsiliepė patsai Džimis. Aš prisistačiau kaip Arnio Kaningemo draugas, 
ir Džimio balsas pralinksmėjo. Jis mėgo Arnį, kuris beveik niekad iš jo ne- 
sityčiojo ir niekad “j0 neniūksėjo?' kaip Badis Repertonas, kuris dirbo Viliui. 
Jis pasidomavo, kaip laikosi Arnis, ir vėl sumeluodamas pasakiau, kad Ar- 
niui einasi puikiai. 

- Na ir dėkui Dievui, - pasakė j jis. - Jis iš tiesų trumpam buvo įmerkęs uo- 
degą. Žinojau, kad tie fejerverkai į ir cigaretės jam ne į gera. 

- Kaip tik dėl Armnio ir skambinu, - pasakiau. - Džimi, prisimeni, kai bu- 
vo areštuotas Vilis ir uždarytas garažas? 

- Žinoma, taip. - Džimis atsiduso. - Dabar vargšas Vilis miręs, o aš be 
darbo. Mano mama sako, kad turiu stoti profesinėn techninėn mokyklon, bet 
aš tam netikęs. Manau, pradėsiu dirbti sargu ar kuo nors panašiu. Mano dė- 
dė Fredas sargauja koledže ir sako, kad ten atsilaisvino vieta, nes tas kitas 
sargas dingo, paprasčiausiai išsidangino ar panašiai, ir... 

- Arnis sako, kad kai jie uždarė garažą, jis prarado visą savo kilpinių 
veržliarakčių komplektą, - pertraukiau jį. - Jis buvo padėtas už tų senų pa- 
dangų, na, tu Žinai, ant viršutinių stelažų. Jis padėjo juos ten, kad niekas ne- 
nugvelbtų. 

- Jie vis dar ten? - paklausė Džimis. 

- Aš taip spėju. 

- Sušiktas reikalas! 

- Pats supranti. Tas komplektas sumautų veržliarakčių kainuoja šimtą do- 
lerių. 

- Viešpatie aukštielninkas! Kertu lažybų, jų tenai nebėra. Tikriausiai pa- 
siėmė kuris nors iš tų kopų. 

- Arnis mano, kad jie galėtų dar ten būti. Bet jam neleidžiama prisiartin- 
ti prie garažo dėl to nemalonumo, į kurį yra įsivėlęs. - Tai buvo melas, bet 
nemaniau, kad Džimis jį perpras; taip ir atsitiko. Tai, kad naudojausi patik- 
lumu vaikino, kuris buvo mažne protiškai atsilikęs, man nepridėjo pagarbos 
sau. 

- O, šūdas! Ką gi, klausyk - aš rytoj nueisiu ten ir jų paieškosiu. Taip, 
žmogau! Rytoj, iš pat ryto. Aš tebeturiu raktus. 

Aš lengviau atsikvėpiau. Ne mistiškojo Arnio kilpinių veržliarakčių 
komplekto man reikėjo, o Džimio raktų. 

- Aš norėčiau juos paimti, Džimi, štai koks reikalas. Padaryčiau jam ne- 
tikėtumą. Ir aš Žinau, kur jis juos yra padėjęs. Tu galėtum ieškot visą dieną 
ir vis tiek nesurastum. 

- O, aha, tikrai. Aš visad nelabai mokėjau ieškoti, taip sakydavo Vilis. Jis 
visad sakydavo, kad abiem rankomis ir prožektoriumi dargi nesusirasčiau 
nuosavo užpakalio. 

- O, žmogau, jis tik traukė tave per dantį. Bet iš tikrųjų - aš norėčiau tai 
padaryti. 

- Na, žinoma. 

- Pagalvojau, gal užvažiuosiu rytoj pas tave ir pasiskolinsiu raktus. Paim- 
siu tą veržliarakčių komplektą ir iki tamsos sugrąžinsiu tau raktus. 

- E, kad aš nežinau. Vilis sakydavo man niekad neskolinti savo raktų... 

- Žinoma, anksčiau, bet dabar ta vieta tuščia, išskyrus Amnio įrankius ir 
krūvą laužo užpakaliniame kieme. Nuosavybė netrukus bus parduodama 
kartu su viskuo, kas viduje, ir jeigu aš paimsiu juos po to, tai bus lyg va- 
gystė. 

- O! Gerai, manau, tvarka. Jeigu tik tu sugrąžinsi man raktus. - Ir tada jis 
pridūrė absurdišką, tačiau jaudinantį dalyką: - Supranti, tai visa, ką turiu Vi- 
liui prisiminti. 

- Pažadu. 

- Tvarka, - pasakė jis. - Jeigu dėl Arnio, tai, manau, tvarka. 

Prieš pat atsiguldamas dabar iš apačios aš paskambinau paskutinįsyk - 
Li, kurios balsas skambėjo labai mieguistai. 

- Per vieną iš ateinančių kelių naktų mes šitai užbaigsime. Pritari? 

- Taip, - pasakė ji. - Pritariu. Manau, taip. Ką tu suplanavai, Deni? 

Tad aš jai viską, žingsnelis po žingsnelio, papasakojau, bemaž tikėdama- 
sis, kad ji nurodys tuziną skylių mano sumanyme. Bet kai baigiau, ji papras- 
čiausiai pasakė: 

- O jeigu nesuveiks? 

- Tau skirta garbinga vieta visame šitame. Nemanau, kad reikia smulkiau 
aiškinti. 

- Ne, - pasakė ji. - Turbūt ne. 

- Jeigu galėčiau, palikčiau tave nuošaly, - pasakiau. Bet Lebėjus gali įtar- 
ti spąstus, tad jaukas turi būti geras. 

- Neleisčiau tau palikti manęs nuošaly, - pasakė ji tvirtu balsu. - Tai taip 
pat liečia i1r mane. Aš mylėjau jį. Tikrai mylėjau. Ir kai ką nors pamilsti... ne- 
manau, kad kada nors visiškai nuo to pasveiksti. Kaip tau atrodo, Deni? 

Pagalvojau apie visus tuos metus. Vasaras, kai skaitydavome, plaukioda- 
vome ir žaisdavome įvairius žaidimus: “Monopolį"", “Scrabble"*, kiniškas 
šaškes. Skruzdžių fermas. Tuos kartus, kai aš apsaugojau, kad jo nepribaig- 
tų, kaip vaikas mėgsta pribaigti pašalietį - tokį, kuris šiek tiek keistas, šiek 
tiek išsiskiriantis iš kitų. Būdavo kartų, kai man velniškai pakyrėdavo sau- 
goti jį, kad nebūtų pribaigtas, kartų, kai aš savęs klausdavau, ar nebūtų leng- 
viau, geriau, jeigu aš paprasčiausiai palikčiau Arnį vieną, leisčiau jam nus- 
kęsti. Bet nebūtų buvę geriau. Arnis buvo man reikalingas, kad padarytų ma- 
ne geresnį, ir jis tai darė. Mūsų mainai visais atžvilgiais vyko garbingai, ir - 
o, šūdas - tai buvo labai skaudu, po šimts, išties labai skaudu. 

- Ne, - pasakiau, ir staiga turėjau prisidengti ranka akis. - Nemanau, kad 
pasveiksti. Aš irgi mylėjau Arnį. Ir galbūt jam dar ne per vėlu, netgi dabar. 
- Štai dėl ko būčiau turėjęs melstis: Dieve brangus, dar tik vieną kartelį pa- 
dėk man apsaugoti Arnį, kad jo neužmuštų. Tik šį paskutinį kartelį. 

- Tai ne jo aš nekenčiu, - pasakė ji pritilusiu balsu. - O to žmogaus, Le- 
bėjaus... ar mes iš tikrųjų jį matėme šią pavakarę, Deni? Automobilyje? 

- Taip, - pasakiau. - Man regis, taip. 

- Jį ir tą kalę Kristiną, - pasakė ji. - Ar tai įvyks greitai? 

- Aha, greitai. Aš taip manau. 

- Gerai. Aš tave myliu, Deni. 

- Aš tave irgi. 

Ir, kaip pasirodė, tai baigėsi kitą dieną - penktadienį, sausio devyniolik- 
tąją. 


* Toks žaidimas su kryžiažodžių ir anagramų elementais. 

49 / Arnis 


"Stingrėjum"" man slenkant vėlai ta nakčia, 
"Jagas " staiga atsirado greta. 

Ir nuleidęs jis langą gražuolio ūmai 

Iškviečia mane lenktyniauti tenai. 

Sakau jam: “Pabandom, drauguži, puiku, 
Pralėksim Saulėlydžio mes bulvaru. 
Nepavysi manęs, juk pritrūks tau drąsos, 
Giltinės vingj... 
nelaimė tykos.' 


, 


- Dženas ir Dinas 


Pradėjau tą ilgą, baisią dieną nuvažiuodamas su savo “Dasteriu" pas Dži- 
mį Saiksą. Tikėjausi, kad galbūt iškils kokių nors sunkumų dėl Džimio mo- 
tinos, bet šia prasme visa susiklostė gerai. Ji buvo, beje, protiškai vangesnė 
už savo sūnų. Pakvietė mane kiaušinienei su lašinukais (aš atsisakiau - ma- 
no skrandis buvo sutrauktas bjauriu mazgu) ir klapsėjau savo ramentais, kol 
Džimis naršė savo kambaryje raktų vėrinio. Snekučiavausi apie šį bei tą su 
misis Saiks, kuri buvo didumo maždaug sulig Etnos ugniakalniu, ir vis la- 
biau ėmė užvaldyti slogus tikrumas: Džimis kažkur pametė savo raktus ir vi- 
sas reikalas dar neprasidėjęs nušoko nuo bėgių. 

Jisai sugrįžo, purtydamas galvą: 

- Negaliu jų surasti, - pasakė jis. - Dievaž, matyt būsiu kur nors pametęs. 
Koks žioplys. 

Čia misis Saiks, beveik trijų šimtų svarų gyvo svorio, išblukusia namine 
suknele ir sukeltais ant purių rožinių suktukų plaukais, įsiterpė su palaimin- 
gu praktiškumu: 

- Ar iškratei savo kišenes, Džimai? 

Džimo veidu perbėgo nuostaba. Jis įgrūdo ranką savo žalių darbinių kel- 
nių kišenėn. Paskiau, susigėdusiai vypsodamas, ištraukė ryšelį raktų. Jie bu- 
vo suverti ant vieno iš tų Žiedų, kokius gali nusipirkti Monrovilio prekybos 
centro galanterijos skyriuje - su dideliu guminiu geltonu kiaušiniu. Kiaušinis 
buvo pajuodęs nuo tepalų. 

- Stai jūs, pirdukai. 

- Ziūrėk, kaip kalbi, jaunuoli, - pasakė misis Saiks. - Tik parodyk Deniui, 
kuris raktas nuo tų durų ir pasilik nešvankybes galvoje. 

Galiausiai baigėsi tuo, kad įteikė man tris “Schlage" firmos raktus, ka- 
dangi jie buvo nesužymėti, ir jis negalėjo pasakyti, kuris raktas yra kuris. 
Vienas iš jų buvo nuo pagrindinių pakeliamųjų durų, kitas - nuo užpakalinių 
pakeliamųjų durų - tų, kurios išėjo į ilgą kiemą su automobilių laužu, ir tre- 
čias - nuo Vilio kontoros durų. 

- Dėkui, - pasakiau. - Pasistengsiu kuo greičiau juos tau sugrąžinti, 
Džimi. 

- Puiku, - pasakė Džimis. - Pasveikink nuo manęs Arnį, kai jį matysi. 

- Būtinai, - pažadėjau. 

- Tu tikrai nenori kiaušinienės su lašinukais, Deni? - paklausė misis 
Saiks. - Visiems užteks. 

- Dėkui, - atsisakiau. - Bet aš iš tiesų turiu eiti. - Buvo ketvirtis po aštun- 
tos; pamokos prasidėdavo devintą. Arnis paprastai atvažiuodavo aštuntą ke- 
turiasdešimt penkios, taip man pasakė Li. Vos vos beliko laiko. Pasisprau- 
džiau po savimi ramentus ir atsistojau. 

- Palydėk jį, Džimi, - sukomandavo misis Saiks. - Nestovėk čia taip. 

Emiau protestuoti, bet ji numojo į mane ranka. 

- Juk nenori eidamas prie automobilio šlioptelti ant dugno, Deni. Dar vėl 
susilaužytum koją. - Ji griausmingai nusijuokė, ir Džimis, klusnumo įsikū- 
nijimas, tiesiog nešte nunešė mane prie “Dasterio". 


+ 


Tądien dangus buvo žemas, rūškanai pilkas, ir per radiją vėlyvai popie- 
tei vėl pranašavo sniegą. Per miestą nuvažiavau į Libertivilio viduriniąją, 
įsukau į mokiniams skirtą parkavimo aikštelę ir sustojau priekinėje eilėje. Li 
nereikėjo man sakyti, kad Arnis paprastai statydavo savo automobilį užpa- 
kalinėje eilėje. Privalėjau jį matyti, privalėjau numesti jauką jam prieš pat 
nosį, bet norėjau, kad kai tą darysiu, jis būtų kiek įmanoma toliau nuo Kris- 
tinos. Toliau nuo mašinos Lebėjaus įtaka, regis, buvo silpnesnė. 

Sėdėjau pasukęs rakčiuką papildomon padėtin, kad galėčiau klausytis ra- 
diją, ir žvelgiau į futbolo aikštę. Tiesiog sunku buvo patikėti, kad kada nors 
mainiausi su Arniu sumuštiniais šiose apsnigtose tribūnose, kad vilkintis 
kimštiniais šarvais, šalmu ir aptemptomis kelnėmis laksčiau ir vartaliojaus 
toje aikštėje, kvailai įsitikinęs savo paties fiziniu nepažeidžiamumu... galbūt 
netgi nemirtingumu. 

Jeigu kada nors man taip atrodė, tai dabar šis jausmas buvo išnykęs. 

Rinkosi mokiniai, palikdavo savo mašinas ir pasukdavo pastato linkui, 
šnekučiuodamiesi, juokdamiesi ir kvailiodami. Sėdėjau nusmukęs žemiau 
ant sėdynės, nes nenorėjau, kad kas mane atpažintų. Prie pagrindinio įėjimo 
sustojo autobusas, ir iš jo pasipylė būrys vaikų. Kuopelė drabuliuojančių 
berniukų ir mergaičių susitelkė rūkymo zonoje, kur tądien praėjusį rudenį 
Badis užpuolė Arnį. Toji diena irgi atrodė neįtikėtinai tolima. 

Sirdis krūtinėje man smarkiai daužėsi, buvau bjauriai įsitempęs. Bailioji 
mano dalis vylėsi, kad Arnis paprasčiausiai nepasirodys. Ir paskiau aš išvy- 
dau baltai raudoną Kristinos korpusą įsukant iš Mokyklos gatvės ir pamažu 
slenkant mokiniams skirtu įvažiuojamuoju keliuku tolygiu dvidešimties my- 
lių per valandą greičiu, iš jos išmetamojo vamzdžio veržėsi baltų dūmų ka- 
muolėliai. Prie vairo sėdėjo Arnis, vilkintis savo mokykline striuke. Jis ne- 
pažvelgė mano pusėn; paprasčiausiai įvairavo savo įpraston vieton aikštelės 
užpakalyje ir sustojo. 

Tik lik susmukęs žemyn, ir jis tavęs nė nepastebės, sukuždėjo toji baili, 
išdavikiška mano proto dalis. Praeis pro šalį kaip ir visi kiti. 

Užuot tai padaręs, aš atidariau dureles ir iškėliau ramentus laukan. Pas- 
kiau, remdamasis į juos, truktelėjau ir atsistojau ant suplūkto parkavimo 
aikštelės sniego, jausdamasis mažumėlę kaip Fredas Makmurėjus tame sena- 
me filme “Dvigubas apsidraudimas". Mokyklos pastate sučirškė pirmas 

skambutis, jo garsas atstumo buvo susilpnintas ir neryškus - Arnis atvažia- 
vo vėliau negu buvo pratęs anomis ankstesnėmis dienomis. Mano motina 
yra pasakius, kad Arnis mažne pasidygėtinai punktualus. Galbūt Lebėjus 
toksai nebuvo. 

Nešinas knygomis po pažastimi, nuleidęs galvą, vingiuodamas tarp auto- 
mobilių jis artinosi prie manęs. Užėjo už furgono, laikinai pasislėpdamas 
man iš akių, paskiau vėl pasirodė. Ir tada pakėlė galvą, žvilgsniu susidurda- 
mas su manuoju. 

Jo akys išsiplėtė, ir jis mašinaliai pasisuko Kristinos link. 

- Jautiesi tartum nuogas, kai nesėdi prie vairo? - paklausiau. 

Jis vėl pažvelgė į mane. Jo lūpų kampučiai šiek tiek truktelėjo, lyg jis bū- 
tų užkandęs ką nors neskanaus. 

- Kaip laikosi tavoji šepšelė, Deni? 

Džordžas Lebėjus tiesiai nepasakė, bet bent užsiminė, kad jo brolis nepa- 
prastai sugebėjo įskaudinti žmones, surasti jų jautrias vietas. 

Žingtelėjau su ramentais du netvirtus žingsnius jo linkui. Jis tebestovėjo 
vietoje, šypsodamasis nusvirusiais lūpų kampučiais. 

- O kaip tau patiko, kai Repėrtonas vadino tave Pimpiaveidžiu? - paklau- 
siau. - Nejau taip patiko, jog dabar nori tai atgręžti į ką nors kitą? 

Dalis jo tartum krūptelėjo nuo tų žodžių, - galbūt tai, kas buvo jo akyse, 
- bet niekinama, budri šypsena lūpose liko. Oras buvo šaltas. Neužsimoviau 
pirštinių, ir mano pirštai, įsitvėrę ramentus, ėmė stingti. Mums iš burnos su 
kvapu pakildavo garo debesėliai. 

- O ar prisimeni penktą klasę, kai Tomis Debingeris vadindavo tave Bez- 
dakvapiu? - paklausiau, pakeldamas balsą. Į mano žaidimo planą neįėjo 
giežti ant jo pyktį, bet dabar nieko negalėjau sau padaryti, aš visas drebėjau. 
- Ar tau tai patiko? O ar prisimeni, kaip Ledas Smitas, tas iš skautų būrio, ta- 
ve pastūmė gatvėje, o aš nutraukiau jam kepurę ir sugrūdau į kelnes? Kur tu 
tada buvai, Arni? Tas tipas Lebėjus - vėlyvas svečias. O aš, aš čia visąlaik 
buvau. š 

Vėl tasai krūptelėjimas. Sįsyk jis pusiau nusisuko, šypsena nyko. Akimis 
ieškojo Kristinos, kaip ieškoma mylimosios geležinkelio terminalo ar auto- 
busų stoties žmonių minioje. Arba kaip narkomano ieškoma, kas jam par- 
duotų narkotikų. 

- Tau jos taip reikia? - paklausiau. - Žmogau, tu, po šimts, be jos negali. 

- Nežinau, apie ką kalbi, - kimiai pasakė jis. - Tu pavogei iš manęs mer- 
giną. Niekas to nepakeis. Tu veikei man už nugaros... apgaudinėjai... esi 
toks pat šūdžius kaip ir visi kiti. - Dabar jis žvelgė į mane, jo akys buvo iš- 
siplėtusios, įskaudingos, degančios pykčiu. - Maniau, kad galiu tavimi pasi- 
tikėti, o pasirodei blogesnis už Repertoną ar bet kurį iš jų! - Jis Žingtelėjo į 
mane ir išrėkė, pagautas visiškos netekties įsiūčio: - Tu pavogei ją, šūdžiau! 

Aš svirstelėjau dar žingsnelį į priekį ant savo ramentų; vienas iš jų kiek 
slystelėjo ant suplūkto sniego. Mudu buvome tarsi dvejetas revolverininkų, 
besiartinančių vienas link kito ir delsiančių išsitraukti ginklą. 

- Negalima pavogti to, nuo ko atsisakyta, - tariau. 

- Apie ką tu čia kalbi? 

- Kalbu apie tą vakarą, kai ji užspringo tavo mašinoj. Tą vakarą Kristina 
bandė ją nužudyti. Tu pasakei, kad tau jos nereikia. Pasakei jai, kad atsik- 
nistų. 

- Niekad to nesakiau! Tai melas! Prakeiktas melas! 

- Su kuo aš kalbu? 

- Nesvarbu! - Jo pilkos akys už akinių buvo didžiulės didžiulės. - Nesvar- 
bu su kuo, po šimts, tu kalbi. Tas ne kas kita, kaip tik bjaurus melas! Nieko 
daugiau ir nesitikėjau iš tos pasmirdusios kalės! 

Dar žingsnį arčiau. Jo išblyškusiame veide degė raudonos dėmės. 

- Kai pasirašai, atrodo, kad tai nebe tavo parašas, Arni. 

- Užsičiaupk, Deni. 

- Tavo tėvas sako, kad namie tu tartum svetimas. 

- Perspėju tave, vyruti. 

- Ko varginies? - šiurkščiai paklausiau. - Aš ir taip žinau, kas atsitiks. Ir 
Li žino. Tas pat atsitiko Badžiui Repertonui, Viliui Darnelui ir kitiems. Ka- 
dangi tu visai nebe Arnis. Ar tu ten viduje, Lebėjau? Išeik, pasirodyk man. 
Jau mačiau tave anksčiau. Mačiau tave Naujųjų metų naktį, mačiau vakar 
prie viščiukinės. Aš žinau, kad tu čia, kodėl apsimetinėji ir nepasirodai? 

Ir jis pasirodė... tik šįsyk Arnio veide, ir tai buvo baisiau negu visi tie 
griaučiai, kaukolės ir kitokie siaubai iš komiksų, kokius tik pajėgiau prisi- 
minti. Arnio veidas pasikeitė. Jo lūpos prasišiepė gaižia šypsena. Ir išvydau 
jį tokį, koks veikiausiai buvo seniai seniai, kai pasaulis buvo jaunas ir jauni 
žmonės vien tetroško automobilių; visa kita turėjo sekti savaime. Išvydau 
mažojo Džordžo Lebėjaus vyresnijį brolužį. 

Aš prisimenu apie jį vieną dalyką, bet prisimenu jį labai gerai. Jo pyktį. 
Jis buvo visados piktas. 

Jis ėmė artintis, atstumas tarp jo ir manęs, stovinčio pasirėmusio ant ra- 
mentų, trumpėjo. Jo akys buvo apsitraukusios ūku, neįžvelgiamos. Prašiep- 
tos lūpos buvo nelyginant geležimi išdeginta žymė veide. 

Turėjau laiko pagalvoti apie randą Džordžo Lebėjaus dilbyje, įstrižai ei- 
nantį nuo alkūnės iki riešo. Jis pastūmė mane, o paskiau sugrįžo ir partren- 
kė ant žemės. Girdėjau tą keturiolikmetį Lebėjų šaukiant: Nuo šiol nepasi- 
maišyk man ant kelio, prakeiktas snargliau, nepasimaišyk man ant kelio, 
girdi? 

Dabar aš stovėjau priešais Lebėjų, ir jis ne iš tokių žmonių, kurie leng- 
vai susitaiko su pralaimėjimais. Pataisa: jis niekad su jais nesusitaikydavo. 

- Kovok su juo, Amni, - tariau. - Per ilgai jam buvo nuolaidžiaujama. Ko- 
vok su juo, užmušk jį, telieka jis mi... 

Jis švystelėjo priekin koją ir išmušė iš po manęs dešinįjį ramentą. Aš 
stengiaus išsilaikyti, susvirduliavau, man beveik pavyko... ir tada jis išmušė 
kairįjį ramentą. Aš parkritau ant šalto, suplūkto sniego. Jis žingtelėjo dar 
žingsnį ir pasilenkė virš manęs, jo veidas buvo atšiaurus ir svetimas. 

- Tu to prašeisi ir netrukus tą gausi, - pasakė jis atšiauriu balsų. 

- Aha, taip, - sušvokščiau. - Ar prisimeni skruzdžių fermas, Arni? Tas 
bjaurus žinduklis per visą savo gyvenimą nėra turėjęs skruzdžių fermų. Per 
visą savo gyvenimą nėra turėjęs nė vieno draugo. 

Ir staiga jo ramus tvirtumas palūžo. Jo veidas - jo veidas susidrumstė. 
Nežinau, kaip kitaip jį aprašyti - Lebėjus dar tebebuvo įtūžęs, kad turi mal- 
šinti savos rūšies vidinį maištą. O paskiau pasirodė Arnis - sugniužęs, išvar- 
gęs, susigėdęs, bet labiausia - be galo nelaimingas. Paskiau - vėl Lebėjus, 
užsimojęs spirti man, kai gulėjau ant sniego, graibydamasis savo ramentų ir 
jausdamasis bejėgis, niekam tikęs, apdujęs. O paskiau - vėl Arnis, mano 
draugas Arnis, braukiantis sau nuo kaktos plaukus tuo pažįstamu, išsiblaš- 
kiusiu gestu; Arnis, kuris sakė: 

- O, Deni... Deni... atleisk... man taip gaila. 

- Jau per vėlu gailėtis, vyruti, - tariau. 

Susiradau viena ramentą, paskiau - kitą. Po truputėlį pasikėliau, dukart 
paslysdamas iki man pavyko vėl pasprausti po savimi ramentus. Mano ran- 
kos dabar buvo it medinės. Arnis nepasijudino, kad man padėtų; stovėjo 
atsirėmęs nugara į furgoną, plačiomis, sukrėstomis akimis. 

- Deni, aš nieko negaliu padaryti, - sukuždėjo jis. - Kartais taip jaučiuos 
lyg manęs čia jau nebebūtų. Padėk man, Deni. Padėk man. 

- Lebėjus? - paklausiau. | 

- Jis visąlaik čia, - suvaitojo Arnis. - O Dieve, visąlaik! Išskyrus... 

- Automobilį? 

- Kai Kristina... kai ji važiuoja, jis yra su ja. Tai vienintelis kartas, kai 
jis... jis... 

Arnis nutilo. Jo galva nuslydo į šoną, smakras, bekauliškai nukaręs, riti- 
nėjosi ant krūtinės, plaukai nuo kaktos nusviro link sniego, seilės išvarvėjo 
iš burnos ir nutiško ant batų. Ir tada jis pradėjo šaižiai rėkti, kumščiais dau- 
žydamas furgoną už savęs. 

- Eik sau! Eik sau! Eik saaau! 

Paskiau kokias penkias sekundes - visai nieko, ničnieko, tik jo kūnas 
krūpčiojo, tartum po drabužiais būtų įleista pintinė gyvačių, ničnieko, tik tie 
lėti, siaubingi nukarusio smakro judesiai. 

Pagalvojau, kad galbūt jis ima viršų, nugali tą šlykštų seną šunsnukį. Bet 
kai pakėliau galvą, Arnis buvo dingęs. Į mane žvelgė Lebėjus. 

- Visa atsitiks, kaip jisai sakė, - tarė man Lebėjus. - Palik tai ramybėje, 
berniuk. Galbūt aš ant tavęs neužvažiuosiu. 

- Ateik šiąnakt į Darnelo garažą, - kimiu balsu pasakiau. Gerklė man bu- 
vo sausa it smėlis. - Mes lošime. Aš atsivesiu Li. Tu - Kristiną. 

- Aš pats pasirenku laiką ir vietą, - atkirto Lebėjus ir nusišypsojo Arnio 
burna, apnuogindamas Arnio dantis, kurie buvo jauni ir stiprūs - burna, ku- 
rią dar ilgi metai skyrė nuo dantų protezų negarbės. - Tu nežinosi kur ar ka- 
da. Bet kai ateis laikas... sužinosi. 

- Dar pagalvok, - pasakiau bemaž atsainiai. - Ateik šiąnakt į Darnelo ga- 
ražą, antraip ji ir aš imsime kalbėti. 

Jis nusijuokė - bjauriai, su panieka. 

- Ir kur tatai jus nuves? Į pamišėlių namus Ryd Sytyje? 

- O, iš pradžių nebūsime rimtai išklausyti, - pasakiau. - Sutinku. Bet to- 
sios pasakėlės apie tai, kaip tave įkiša į durnyną, vos tik pradedi kalbėti apie 
vaiduoklius 1r demonus... Taigi, taigi, Lebėjau. Galbūt taip buvo tavo lai- 

kais, prieš skraidančiąsias lėkštes, “Ekzorcistą"'* ir tuosius namus Amitvily- 
je**. Nūnai velniškai daug žmonių tiki tokiais dalykais. 

Jis vis dar šypsojosi, bet jo akys žvelgė į mane primerktos, įtariai. Ir jose 
buvo dar kai kas. Man pasirodė, kad tas kai SAS: tai pirmoji baimės kibirkš- 
tėlė. 

- Ir, regis, tu neįsivaizduoji, kiek daug Žmonių supranta, kad čia kažkas 
ne taip. 

Jo šypsnys dingo. Žinoma, jis turėjo tai įsivaizduoti ir dėl to nerimauti. 
Bet galbūt žudyti tampa karštine; galbūt po kurio laiko paprasčiausiai nega- 
lt sustoti ir paskaičiuoti, kiek tai kainuos. 

- Kad ir kokį nebūtą, šlykštų gyvenimą tu tebeturi, jis tūno tame automo- 
bilyje, - pasakiau. - Tu tai Žinojai, ir nuo pat pradžios planavai pasinaudoti 
Arniu - tiktai “planavai"" netinkamas žodis, nes tu, po teisybei, niekad nieko 
neplanuodavai, ar ne? Tu tik vadovaudavaisi savo intuicija. 

Jisai suurzgė ir apsisuko eiti. 

- Tau tikrai reiktų apie tai pagalvoti, - šūktelėjau įkandin. - Arnio tėvas 
suprato, kad čia kažkas pašvinkę. Mama - taip pat. Manau, kad kur nors tu- 
rėtų būti policija, kuri mielai išklausytų bet kurį apie tai, kaip žuvo jų bičiu- 
lis Dženkinsas. Ir visa sugrįžta prie Kristinos, Kristinos, Kristinos. Anksčiau 
ar vėliau kas nors pakiš ją po presu už Darnelo garažo. 

Jis atsisuko ir žvelgė į mane akimis, kuriose aiškiai atsispindėjo neapy- 
kanta podraug su baime. 

- Mes vis kalbėsime ir daug Ž žmonių iš mūsų juoksis, tuo neabejoju. Bet 
aš turiu gipsą su Arnio parašu ant jo. Tik vienas iš jų nepriklauso jam. Jis yra 
tavo. Aš nuvešiu juos valstijos kopams ir tol jiems įkyrėsiu, kol jie pasikvies 
braižo ekspertą, kuris tai patvirtins. Zmonės ims stebėti Arnį. Taip pat ir 
Kristiną. Tau aiškus visas vaizdas? 

- Sūneli, man nė kiek, po galais, neskauda dėl tavęs galvos. 

Bet jo akys bylojo kai ką kita. 

- Visa taip ir bus, - pasakiau. - Zmonės racionalūs tik iš paviršiaus. O 
šiaip tai jie žeria per petį druską, jeigu apverčia druskinę, nevaikšto po ko- 
pėčiomis, tiki į gyvenimą po mirties. Ir anksčiau ar vėliau - veikiausia anks- 
čiau, kadangi mudu su Li nelaikysime liežuvio už dantų - kas nors pavers tą 
automobilį sardinių dėžele. Mielai lažinsiuos, kad kartu su juo išnyksi ir tu. 

- Norėtum! - nusišiepė jis. 

- Si vakarą mes būsime Darnelo garaže, - pasakiau. - Jeigu tu toks gud- 
rus, gali abiem mumis atsikratyti. Tatai irgi neišspręs klausimo, tačiau kurį 
laiką galėtum lengviau kvėpuoti... tą laiką, per kurį suspėtum išsidanginti iš 
miesto. Bet aš nemanau, kad tu pakankamai gudrus, bičiuli. Tai per ilgai tę- 
sėsi. Mes atsikratysime tavimi. 

Nuklibinkščiavau atgal prie savo “Dasterio" ir įsėdau vidun. Pasinaudo- 
jau ramentais nerangiau nei būtų reikėję, bandžiau dėtis labiau neįgalinčiu 


* Amerikos režisieriaus V. Fridkino (W. Friedkin) siaubo filmas (1973), pa- 
grįstas okultizmu ir misticizmu. 
** Kalbama apie amerikiečių siaubo filmą “Siaubas Amitvilyje"' (1979), kuria- 
me nusifilmavo garsus aktorius Rodas Staidžeris (Rod Steiger). 

nei iš tikrųjų buvau. Aš sukrėčiau jį, užsiminęs apie parašus; metas buvo pa- 
sišalinti, kad nepervaidinčiau. Bet liko padaryti dar vieną dalyką. Vieną da- 
lyką, kuris garantuotai įvarytų Lebėjų į pasiutimą. 

Įkėliau vidun savo kairiąją koją, užtrenkiau dureles ir išsilenkiau pro 
langą. | 

Pažvelgiau jam į akis ir nusišypsojau. 

- Ji nuostabi lovoje, - pasakiau. - Gaila, kad tu niekad to nežinosi. 

Pašėlusiai sustūgęs, jis puolė mane. Pakėliau stiklą ir nuspaudžiau dure- 
lių užraktą. Paskiau neskubėdamas užvedžiau variklį, o jis daužė pirštinėtais 
kumščiais langą. Jo veidas buvo prasišiepęs, baisus. Dabar jame visai nebe- 
liko Arnio. Nė truputėlio Arnio. Mano draugas buvo dingęs. Jaučiau juodą 
sielvartą, kuris buvo baisesnis nei ašaros ar baimė, bet aš tebesaugojau savo 
veide tą vangų, įžeidžiantį, nešvankų šypsnį. Paskiau pamažu pakėliau savo 
vidurinįjį pirštą prie stiklo. 

- Užsikrušk, Lebėjau, - pasakiau ir pajudėjau iš vietos, palikdamas jį sto- 
vėti parkavimo aikštelėje pagautą to paprasto, neatlėgstančio įniršio, apie ku- 
rį jo brolis man pasakojo. 

Kaip tik labiausiai tuo pasiklioviau, tikėdamasis šį vakarą jį atsivilioti. 

Pažiūrėsime. 


50 / Petunija 


Šiluma man užplūdo akis - 
Savo mažytę radau aš nakty, 
Puoliau iškart ją myluot ir bučiuot... 
- Dž. Frenkas Vilsonas ir “Cavaliers" 


Nuvažiavau apie keturis kvartalus, ir tik tada atsitokėjęs turėjau sustoti. 
Mane krėtė šaltis, ir dargi labai smarkiai. Nepadėjo netgi iki galo įjungtas 
šildytuvas. Kvėpavau su pertrūkiais, dūsdamas. Apglėbiau save rankomis, 
kad būtų šilčiau, bet man atrodė, kad niekados nebesušilsiu, niekados. Tas 
veidas, o Arnis palaidotas kažkur po juo, jis visąlaik čia, pasakė Arnis, visą- 
laik, išskyrus kada... kas? Žinoma, kai Kristina riedėdavo viena pati. Lebė- 
jus juk negalėjo tuo pat metu būti dviejose vietose. Tai buvo netgi virš jo ga- 
lių. 

Galiausiai aš vėl pajėgiau vairuoti, ir tik pažvelgęs į užpakalinio vaizdo 
veidrodėlį ir išvydęs po savo akimis drėgnus ratilus susivokiau, jog verkiau. 


< 


Buvo ketvirtis dešimtos, kai privažiavau prie Džonio Pombertono sody- 
bos. Džonis buvo aukštas plačiapetis vyriškis, avintis žaliais aukštais gumi- 
niais batais ir šilta medžiokline striuke su raudonais ir juodais langeliais. 
Nustūmęs ant plinkančio pakaušio savo seną kepurę su pajuodusiu nuo rie- 
balų snapeliu, jis tyrinėjo pilką dangų. 

- Per radiją vėl pranašauja sniegą. Nebuvau įsitikinęs, ar tu tikrai atva- 
žiuosi, bet dėl visa ko ją čia atvariau. Ką apie ją manai? 

Vėl pasispraudžiau po savimi ramentus ir išlipau iš automobilio. Kelio 
druska sugurgždėjo po guminiais ramentų galais, tačiau eiti buvo saugu. 
Priešais Džonio Pombertono malkų rietuvę stovėjo keisčiausias agregatas 
ant ratų, kokį tik gyvenime man buvo tekę regėti. Nuo jo dvelkė silpnas, ait- 
rus, nepasakytum kad malonus, kvapas. 

Kažkada seniai, savo karjeros pradžioje, tai buvo “General Motors“ ga- 
minys - bent taip sakė logograma ant jo nosies. Dabar čia buvo visko po tru- 
putį. Viena, dėl ko nekilo jokių abejonių - tai dėl dydžio. Priekinių grotelių 
viršus buvo sulig aukšto vyriškio galva. Už ir viršum jų tartum didžiulis ke- 
turkampis šalmas pūpsojo kabina, o už šios, prilaikoma dviejų eilių iš abie- 
jų pusių suporintų ratų, driekėsi ilgas cilindrinis korpusas nelyginant benzin- 
vežio cisterna. 

Tiktai aš dar niekados nebuvau matęs benzinvežį, nudažytą šviesiai roži- 
ne spalva. Šonuose dviejų pėdų aukščio gotiškomis raidėmis buvo užrašyta: 
PETUNIJA. 

- Aš nežinau, ką apie ją manyti, - pasakiau. - Kas tai? 

Pombertonas įsikišo burnon “CameY"* cigaretę ir, čirkštelėjęs į savo storą 
raginį nagą degtuką, užsirūkė. 

- Kakasiurbė, - pasakė jis. 

- Kas? 

- Dvidešimties tūkstančių galonų talpos, - pasigyrė. - Petunija - jėga. 

- Nesuprantu jūsų. - Bet aš buvau bepradedąs suprasti. Jo žodžiuose bu- 
vo absurdiškos, kraupios ironijos, kurią Arnis - ankstesnysis Arnis - įver- 
tintų. 

Aš telefonu pasiteiravau Pombertoną, ar jis turėtų išnuomoti didelį, sun- 
kų sunkvežimį, 1r šitas buvo dabartiniu metu didžiausias jo parke. Visi ke- 
turi savivarčiai dirbo - du Libertivilyje, o kiti du - Fil Hile. Jis paaiškino 
man, kad taip pat turėjo greiderį, tačiau tuoj po Kalėdų tasai patyrė nervų lū- 
sean So : | ma“ a o 
žį. Džonis pasiskundė velniškai vargstąs po to, kai užsidarė Darnelo garažas, 
- juk stengiasi, kad jo sunkvežimiai. važiuotų. 

Petunija iš esmės buvo cisterna, nei daugiau, nei mažiau. Jos paskirtis - 
išsiurbinėti kanalizacijos sistemas. 

- Kiek sveria? - paklausiau Pombertoną. 

Sis nuspriegė cigaretę. 

- Sausa ar su šūdais? 

Aš gurktelėjau. 

- O kaip ji dabar? 

Jis atkragino galvą i 1T nusijuokė. 

- Nejau manai, kad aš tau išnuomosiu pilną cisterną? - Ištarė “pylną cis- 
terną"'. - Ne, ne, ji sausutėlaitė ir visa išplauta. Tikrai. Tiesa, kvapelis šiek 
tiek jaučiasi. 

Aš pauosčiau. Iš tiesų, kvapelis jautėsi. 

- Galėjo būti kur kas blogiau, - pasakiau. - Turbūt. 

- Žinoma, - sutiko Pombertonas. - Senosios Petunijos kilmės dokumento 
originalas seniai dingęs, bet pagal dabartinės registracijos duomenis nurody- 
ta - aštuoniolika tūkstančių svarų TBS. 

- Ką tai reiškia? 

- Transporto priemonės bruto svorį, - paaiškino jis. - Jeigu tave sustabdys 
tarpvalstijiniame plente ir ras svorį didesnį nei aštuoniolika tūkstančių sva- 
rų, kelių policija gali susinervinti. Sausa ji tikriausiai sveria kokius aštuonis 
- devynis tūkstančius svarų. Turi penkialaipsnę transmisiją su dviejų greičių 
diferencialu, tad viso labo gauni dešimt pirmyneigos bėgių... jeigu tik gali 
spaudinėti sankabą. 

Jis abejojančiu žvilgsniu nuo viršaus iki apačios perbėgo mano ramentais 
1r užsirūkė kitą cigaretę. 

- Ar gali spaudinėti sankabą? 

- Zinoma, - abejingai atsakiau. - Jeigu tik ji nėra labai kieta. - Bet kaip il- 
gai? Stai kur klausimas. 

- Gerai, tai tavo reikalas, aš į jį nesikišiu. - Jis linksmai pažvelgė į mane. 
- Duosiu tau dešimt procentų nuolaidą, jei mokėsi grynais, kadangi apie 
įmokas grynais aš paprastai nepranešu savo mylimam dėdulei. 

Aš pasitikrinau savo piniginėje ir aptikau joje keturias dvidešimtines ir 
keturias dešimtines. 

- Kiek, sakote, už vieną dieną? 

- Kaip tau skamba devyniasdešimt baksų? 

Daviau juos jam. Buvau pasirengęs mokėti šimtą dvidešimt. 

- O ką darysi su tuo savo “Dasteriu"? 

Iki šiol nebuvau apie tai pagalvojęs. 

- Ar galėčiau jį palikti čia? Tik šiai dienai? 

- Zinoma, - sutiko Pombertonas, - gali jį palikti čia visą savaitę, man nu- 
sispjaut. Tik įvaryk giliau į kiemą ir palik viduje rakčiukus, jeigu man pri- 
sieitų patraukti. 

Aš nuvažiavau į galą kiemo, kur riogsojo galybė išardytų mašinų dalių, 
kyšančių iš gilaus sniego nelyginant kaulai iš balto smėlio. Užtrukau mažne 
dešimt minučių, kol su savo ramentais parklibinkščiavau atgal. Būčiau įvei- 
kęs nuotolį greičiau, jeigu būčiau šiek tiek naudojęsis kairiąja koja, bet aš ją 
tausojau Petunijos sankabai. 

Prisiartinau prie Petunijos, jausdamas paširdžiuose tvenkiantis baimę it 
nedidelį juodą debesį. Nė kiek neabejojau, kad ji sustabdys Kristiną - jeigu 
toji tikrai pasirodys šiąnakt Darnelo garaže ir jeigu aš įstengsiu valdyti tą 
prakeiktą sunkvežimį. Niekad per savo gyvenimą nebuvau vairavęs ką nors 
tokio didelio, nors praeitą vasarą padirbėjau kokią dešimt valandų su buldo- 
zeriu, ir porąsyk, po darbo valandų, Bredas Džefris man davė pavažinėti 
krautuvu. 

Pombertonas, su languota striuke, susikišęs rankas į darbines kelnes, sto- 
vėjo, stebėdamas mane gudriomis akimis. Nusigavau iki vairuotojo pusės 
durelių, įsitvėriau jų rankenos ir kiek slystelėjau. Jis žingtelėjo žingsnį ar du 
mano pusėn. 

- Susidorosiu pats. 

- Zinoma, - pasakė jis. 

Aš vėl paspraudžiau sau po pažastimi ramentą, greitais, trumpais atodū- 
siais iškvėpdamas tuoj pat šerkšnijantį garą, ir truktelėjęs atidariau dureles. 
Kairiąja ranka laikydamasis už vidinės durelių rankenos ir balansuodamas 
ant dešiniosios kojos it gandras, įmečiau ramentus kabinon ir pats 
įsiropščiau. Rakčiukai buvo degimo spynelėje, bėgių schema įspausta ant 
pavarų perjungimo svirties bumbulo. Aš užtrenkiau dureles, kairiąja koja 
nuspaudžiau sankabą - suskaudo nestipriai, kol kas viskas gerai - ir užve- 
džiau Petuniją. Jos variklis sugriaudėjo kaip visas laukas lenktyninių Fili 
Pleinse. 

Pamažu pasivaikščiojančiu žingsniu prie kabinos prisiartino Pomberto- 
nas. 

- Šiek tiek triukšminga, tiesa? - šūktelėjo jis. 

- Žinoma! - irgi šūktelėjau. 

- Žinai, - sustūgo jis, - aš velniškai abejoju, ar savo teisėse turi “IP? spau- 
dą, berneli. - “T'" spaudas teisėse reiškia, kad valstijos policija yra patikrinus 
tavo sugebėjimus vairuoti didelius sunkvežimius. Aš turėjau “A" motocik- 
lams (dideliam mano motinos siaubui), bet ne "T". 

Išsišiepiau. 

- Jums neatėjo į galvą patikrinti, nes pasirodžiau vertas pasitikėjimo. 

Jis nusišypsojo. 

- Žinoma. 

Aš kiek pagreitinau variklio sūkius. Petunija dusyk pokštelėjo išmetamo- 
siomis dujomis - garsas prilygo mortyrų šūviams. 

- Nesupyksi, jeigu paklausiu, kam nori tos mašinos? Suprantu, tai ne ma- 
no reikalas. 

- Kaip tik tam, kokia jos paskirtis. 

- Atleiskite? 

- Noriu atsikratyti vienu šūdu, - pasakiau. 


< 


Važiuodamas nuokalnėn iš Pombetono, šiek tiek prisibijojau; net sausa ir 
tuščia toji mažytė iš tikrųjų dardėjo kaip reikiant. Atrodė, kad aš sėdžiu nej- 
tikėtinai aukštai - galėjau pažvelgti į stogus automobilių, kuriuos pravažiuo- 
davau. Riedėdamas per Libertivilio centrą jaučiausi toks krentantis į akis 
kaip banginiukas tvenkiny su auksinėmis žuvelėmis. Nepadėjo ir tai, kad 
Pombertono kanalizacijos siurbiamoji buvo nudažyta rožine spalva. Susilau- 
kiau keleto pralinksmėjusių žvilgsnių. 

Kairiąją koją man ėmė truputėlį gelti, bet perjunginėdamas Petunijos pa- 
varas pagal sau neįprastą schemą, nuolat stabčiojančiame miesto transporto 
eisime, pamiršau apie tai galvoti. Netikėtesnis skausmas ėmė rastis mano pe- 
čiuose ir skersai krūtinės. Mašina buvo be vairo stiprintuvo, todėl šį sukioti 
buvo iš tiesų sunku. 

Išsukau iš Pagrindinės gatvės į Riešutų, o paskiau - į parkavimo aikštelę 
už “Western Auto". Atsargiai išsiropščiau iš Petunijos kabinos, užtrenkiau 
dureles (mano nosis jau priprato prie silpno jos skleidžiamo kvapo). Pasp- 
raudžiau po savimi ramentus ir patraukiau vidun pro užpakalinį įėjimą. 

Nukabinau tris garažo raktus nuo Džimio žiedo ir nunešiau juos į raktų 
dirbtuvės skyrių. Už dolerį ir aštuoniasdešimt centų įsigijau po du dublika- 
tus. Įsidėjau naujuosius raktus vienon kišenėn, Džimio žiedą su vėl įsegtais. 
raktų originalais - kiton. Išėjau pro priekines duris ir pasukau į “Libertivilio 
užkandinę“, kur buvo taksofonas. Dangus viršum galvos plytėjo pilkesnis ir 
žemesnis negu bet kada anksčiau. Pombertonas buvo teisus. Pradės snigti. 

Viduje užsisakiau kavos su daniška bandute ir gavau grąžos taksofonui. 
Įėjau kabinon, paskui save nerangiai uždariau dureles ir paskambinau Li. Ji 
atsiliepė po pirmo signalo. 

- Deni, kur tu? 

- “Libertivilio užkandinėje". Tu viena? 

- Taip. Tėtis darbe, o mama išėjo apsipirkti produktų. Deni, aš... aš be- 
veik viską jai papasakojau. Aš ėmiau galvoti, kaip ji pastatys automobilį prie 
“AX P** ir perkirs parkavimo aikštelę, ir... aš nežinau, tai, ką tu pasakei, kad 
Arnis turi palikti miestą, nebeteko reikšmės. Tai vis dar logiška, bet lyg ne- 
beteko reikšmės. Ar supranti, apie ką aš kalbu? 

- Taip, - pasakiau, mąstydamas apie Elę, kurią vakar vakare pametėjau 
iki “Tomo", nors jau tuo metu koją man velniškai skaudėjo. - Suprantu, ką 
turi galvoje. 

- Deni, negali taip toliau tęstis. Aš išprotėsiu. Ar mes vis dar ketiname 1š- 
bandyti tavo 1dėją? 

- Taip, - pasakiau. - Palik mamai raštelį, Li. Parašyk, kad trumpam turė- 
jai išeiti, daugiau nieko. Kai negrįši vakarienei, taviškiai tikriausiai paskam- 
bins maniesiems. Galbūt jie nuspręs, kad mudu pabėgome ir nusprendėme 
susituokti. 

- Galbūt tai ne per blogiausia mintis, - pasakė ji ir nusijuokė taip, jog 
man pašiurpo oda. - Pamatysim. 

- Ei, dar vienas dalykas. Ar pas jus namie yra ko nors nuo skausmo? 
Darvono ar ko nors panašaus? 

- Yra šiek tiek darvono nuo tada, kai tėtis pasitempė nugarą, - pasakė ji. 
- Dėl tavo kojos, Deni? 

- Šiek tiek skauda. 

- Kiek tas šiek tiek? 

- Po teisybei, viskas gerai. 

- Netrini? 

- Ne. Ir.po šios nakties aš jai duosiu ilgai, maloniai pailsėti, gerai? 

- Gerai. 

- Ateik čia kaip gali greičiau. 


< 


Ji įėjo užkandinėn, kai užsisakinėjau antrą puodelį kavos. Vilkėjo parką 
su kailiniais kraščiukais ir išblukusiais džinsais. Sugebėjo atrodyti seksualiai 
ir podraug praktiškai. Galvos pasisuko jos pusėn. 

- Gerai atrodai, - pagyvėjau ir pabučiavau ją į smilkinį. 


* “Atlantic and Pacific Tea Company“ - arbatos koncerno parduotuvė. 

Ji padavė man buteliuką pilkai rožinių želatininių kapsulių. 

- Stai. Neatrodai pernelyg sušilęs, Deni. 

Priėjo padavėja, kokių penkiasdešimties metų moteriškė žilais plaukais. 
Ramiai padėjo puodelį ant mano lėkštutės, pastarosios fone kava atrodė it 
nedidelis rudas tvenkiniukas. | 

- Kodėl jūs, jaunuoliai, ne mokykloje? - paklausė ji. 

- Specialus atleidimas, - rimtai pasakiau. Ji išpūtė į mane akis. 

- Prašom kavos, - pasakė Li, nusimaudama pirštines. Kai padavėja, 
garsiai purkštelėjusi, sugrįžo už prekystalio, ji pasilenkė prie manęs ir pa- 
sakė: - Būtų juokinga, jeigu mus užkluptų pabėgėlių iš pamokų kontrolierius, 
tiesa? 

- Tiesiog linksma, - pasakiau, mąstydamas, kad nors įraudusi nuo šal- 
čio, ji atrodė ne per geriausiai. Ir nemaniau, kad mes iš tiesų gerai atrodysi- 
me, kol visa šitai nesibaigs. Apie jos akis matėsi smulkios įtampos raukšle- 
lės, lyg ji praeitą naktį būtų blogai miegojusi. 

- Tad ką mes darome? 

- Atsikratysime ja, - pasakiau. - Palauk, iki išvysi savo karietą, madam. 


< 


- Dieve mano! - pratarė Li, stebeilydama į ryškiai rožinę Petunijos gro- 
žybę. Ji tylomis stūksojo “Western Auto" parkavimo aikštelėje, paversdama 
nykštukais “Sevrolė" furgoną iš vienos pusės ir “Folksvageną"' - iš kitos. - 
Kas tai? 

- Kakasiurblė, - abejingai pasakiau. 

Ji suglumusi pažvelgė į mane... ir ėmė isteriškai kvatoti. Tai manęs 
anaiptol nenuliūdino. Anksčiau, kai papasakojau jai apie susidūrimą su Ar- 
niu šįryt mokinių parkavimo aikštelėje, tos įtampos raukšlelės jos veide dar 
labiau pagilėjo, lūpos, kietai susičiaupdamos, pabalo. 

- Žinau, kad atrodo šiek tiek juokinga... - dabar teisinaus. 

- Tai per švelniai pasakyta, - atsakė ji tebekikendama ir gaudydama 
kvapą. 

- .„„bet savo darbą atliks geriau nei bet kas kitas. 

- Taip. Taip, manau, kad turėtų. Ir... ir ne tokia jau bloga, tiesa? 

Linktelėjau. 

- Aš irgi taip pamaniau. 

- Gerai. Lipam vidun, - paragino ji. - Man šalta. , 

Ji įlipo kabinon pirma manęs ir suraukė nosį. 

- Ak, - pratarė. 

Aš nusišypsojau. 

- Priprasi. - Padaviau jai savo ramentus ir vargais negalais įsirangiau prie 
vairo. Skausmas kairiojoje kojoje pribuko nuo aštrių dūrių serijos ir nestip- 
rių tvinksnių; restorane išgėriau dvi kapsules darvono. 

- Deni, ar tavo koja atlaikys? 

- Turi atlaikyti, - pasakiau ir užtrenkiau dureles. 

51 / Kristina 


Tariau tad savo 
draugui, nes visad 
aš kalbu, - Džonai, aš 


tariau, tai ne jo 
vardas, tamsa su- 
pa mus, ką 


galiu padaryt, 
o gal mudu tada... 
Puiku, po šimts, pirk mašiną, 


važiuok, sako 
jis, žiūrėk, 
kur važiuoji. 
- Robertas Krylis 


Buvo pusė dvyliktos ar apie tiek, kai mes pajudėjome iš “Western Auto“ 
parkavimo aikštelės. Pradėjo kristi pirmieji sniego kąsniai. Nuvažiavau per 
miestą į Saiksų namus, dabar, kai ėmė veikti darvonas, lengviau perjunginė- 
damas pavaras. 

Namą radome tamsų ir užrakintą, misis Saiks, matyt, buvo išėjus į dar- 
bą, Džimis galbūt išvykęs atsiimti savo bedarbio pašalpos ar ko nors pana- 
šiai. Li surado savo rankinuke suglamžytą voką, išbraukė ant jo savo adresą 
ir įstrižu, dailiu braižu užrašė: Džimiui Saiksui. Įdėjusi vokan Džimio raktų 
žiedą ir įlenkusi vidun atlanką, įleido voką pro plyšį laiškams paradinėse du- 
ryse. Kol ji tuo užsiiminėjo, leidau Petunijai dirbti laisva eiga, duodamas 
pailsėti savo kojai. 

- Kas toliau? - paklausė ji, vėl įlipdama kabinon. 

- Darsyk paskambinkime telefonu, - atsakiau. 


< 


Netoliese Kenedžio alėjos 17 Pusmėnulio aveniu sankryžos pamačiau te- 
lefono būdelę. Aš atsargiai išlipau iš mašinos, prisilaikydamas, kol Li pada- 
vė man ramentus, paskiau, saugodamasis neparkristi, nuklibinkščiavau per 
storėjantį sniego klodą prie būdelės. Pro purviną būdelės stiklą ir sniego sū- 
kurius Petunija atrodė kaip koks keistas rožinis dinozauras. 

Aš paskambinau į Horlikso universitetą ir per komutatorinę paprašiau su- 
jungti su Maiklo kabinetu. Arnis kažkada man pasakė, kad jo tėtis tikra ka- 
binetinė žiurkė, visad atsineša maišelyje priešpiečius ir niekur kitur nekiša 
nosies. Dabar, kai po antro signalo pakėlė ragelį, laiminau jį už tą. 

- Denis! Aš bandžiau tau prisiskambinti! Tavo mama pasakė... 

- Kur jis vyksta? - Pajutau paširdžiuos šaltį. Tiktai dabar - šiuo būtent 
momentu - visa pradėjo man atrodyti visiškai realu, ir ėmiau manyti, kad ši 
beprotiškoji priešprieša įvyks. 

- Iš kur sužinojai, kad jis išvyksta? Tu turi man pasakyti... 

- Neturiu laiko atsakinėti į klausimus, ir vis tiek negalėčiau į juos atsaky- 
ti. Kur jis vyksta? 

Pamažu tardamas žodžius, jis ėmė pasakoti: 

- Šiandien tuoj po pamokų jisai su Regina vyksta į Pensilvanijos valsti- 
jos universitetą. Arnis paskambino jai šįryt ir paklausė, ar galėtų su juo va- 
žiuoti. Jis pasakė... - Maiklas stabtelėjo pagalvoti. - Jis pasakė staiga atėjęs į 
protą. Pasakė, šįryt, pakeliui į mokyklą, tartum staiga susiprotėjęs, kad jei- 
gu nesiimsiąs konkrečių žygių dėl koledžo, tasai galįs jam tapti nebepasie- 
kiamas. Pasakė jai nusprendęs, jog Pensilvanijos valstijos universitetas būtų 
tinkamiausias ir paklausė, ar ši nesutiktų nuvažiuoti su juo kartu ir pasik- 
albėti su humanitarinių ir gamtos mokslų koledžo dekanu ir kai kuriais žmo- 
nėmis istorijos ir filosofijos fakultetuose. 

Būdelėje buvo šalta. Man ėmė stingti rankos. Li sėdėjo Petunijos kabino- 
j€, su nerimu mane stebėdama. Kaip gerai tu viską sutvarkei, Arni, aš pagal- 
vojau. Vis dar esi šachmatininkas. Jis manipuliavo savo motina, tampė ją už 
virvelių, versdamas šokti pagal savo užgaidas. Man jos šiek tiek pagailo, bet 
ne tiek, kiek būčiau turėjęs gailėtis. Kiek sykių Regina pati buvo manipulia- 
torius, šokdindama kitus savo scenoje nelyginant marionetes? Dabar, kai ji 
buvo pusiau pametusi galvą iš baimės ir gėdos, Lebėjus pamaskatavo prieš 
jos akis vieninteliu dalyku, kuris absoliučiai garantavo, kad ji iškart puls vėl 
prie sūnaus: galimybe, kad visa gali susitvarkyti. 

- Ir jums skamba tai įtikėtinai? - paklausiau Maiklą. 

- Žinoma, ne! - pratrūko jis. - Ir jai taip neskambėtų, jeigu protingai mąs- 
tytų! Pagal dabartines priėmimo į koledžus taisykles, Pensilvanijos valstijos 
universitetas įtrauktų jį į sąrašus liepą, jeigu tik jis turi pinigų mokesčiui už 
mokslą ir koledžo kolegijos atskaitymams - o Arnis turi ir tam, ir tam. Jis 
kalbėjo lyg dabar būtų šeštas, o ne aštuntas dešimtmetis! 

- Kada juodu išvyksta? 

- Ji turi susitikti su juo prie mokyklos po šeštosios pertraukėlės. Jis gau- 
na atleidimo raštelį. 

Tai reiškė, kad juodu palieka Libertivilį mažiau nei po pusantros valan- 
dos. Tad aš uždaviau paskutinį klausimą, nors ir jau Žinojau atsakymą. 

- Jie važiuoja ne su Kristina, tiesa? 

- Ne, juodu važiuoja mūsiškiu universalu. Ji klejoja iš džiaugsmo, Deni. 
Klejoja. Tasai sumanymas važiuoti su ja į Pensilvanijos valstijos universite- 
tą... tai tiesiog kažkoks įkvėpimas. Nieku gyvu neatkalbėtum Reginos nuo 
tokios progos. Deni, kas dedasi? Sakyk? 

- Rytoj, - tariau. - Pažadu. Tvirtai. O tuo tarpu turite kai ką dėl manęs pa- 
daryti. Tai gali būti gyvybės ir mirties klausimas mano šeimai ir Li Kebot 
šeimai. Jūs... 

- O Dieve, - kimiai pratarė jis kaip žmogus, kuriam tik dabar visa ėmė 
aiškėti. - Kiekvienąsyk jis būdavo išvykęs - išskyrus tada, kai buvo užmuš- 
tas Velčų vaikinas... ir tą kartą jis... Regina matė jį miegantį, ir aš neabejo- 
jau, kad ji nemelavo... Deni, kas vairuoja tą automobilį? Kas naudojasi Kris- 
tina žudyti žmonėms, kai Arnio nėra čia? 

Aš mažne jam pasakiau, bet telefono būdelėje buvo šalta, o koją vėl ėmė 
man gelti, o tas atsakymas būtų vedęs prie kitų klausimų, dešimtis jų. Ir net- 
gi tada vienintelis galutinis rezultatas būtų, kad jis kategoriškai nesutiktų pa- 
tikėti. 

- Maiklai, paklausykite, - tariau kuo įtaigiau. Kažkurią keistą akimirką 
pasijaučiau it iš vaikiško animacinio filmuko per televiziją. Didelis automo- 
bilis iš šeštojo dešimtmečio atvažiuoja suėsti jus, berniukai ir mergaitės... Ar 
galite ištarti “Kristina"? Zinojau, kad galėsite! - Jūs turite paskambinti ma- 
no tėvui ir Li tėvui. Tegul abi šeimos susirenka Li namuose. - Aš turėjau 
galvoje plytinį, tvirtą plytinį namą. - Manau, kad galbūt ir jums reikėtų pas 
juos nueiti, Maiklai. Visi likite ten drauge, kolei Li ir aš neatvažiuosime ar- 
ba kolei aš nepaskambinsiu. Bet pasakykite jiems Li ir mano vardu: jie jo- 
kiu būdu neturi išeiti iš namų po... - Aš greitai paskaičiavau: jeigu Arnis ir 
Regina paliks mokyklą antrą valandą, po kiek laiko jo alibi bus nesugriau- 
namas? - ...po ketvirtos valandos šiandien popiet. Po ketvirtos nė vienas iš 
jūsų nepasirodykit gatvėje. Jokioje gatvėje. Bet kuriomis aplinkybėmis. 

- Deni, aš tiesiog ne... 

- Privalote suprasti, - pertraukiau jį. - Jūs sugebėsite įtikinti mano tėvu- 
ką, o jūs abu - misterį ir misis Kebotus. Ir jūs pats, Maiklai, laikykitės kuo 
atokiau nuo Kristinos. 

- Jie išvažiuoja tiesiai iš mokyklos, - pasakė Maiklas. - Anot Arnio, au- 
tomobiliui nieko neatsitiks mokyklos parkavimo aikštelėje. 

Vėl iš balso išgirdau jį suprantant, jog tai melas. Po to, kas atsitiko praei- 
tą rudenį, Arnis tiek pat paliktų Kristiną viešoje parkavimo aikštelėje, kiek 
pasirodytų per matematikos pamokas nuogas. 

- Aha, - pasakiau. - Bet jeigu kartais pažvelgtumėte pro langą ir kažko- 
kių būdu išvystumėte mašiną įvažiuojamajame keliuke, laikykitės nuo jos 
atokiai. Suprantate? 

- Taip, bet... 

- Pirma paskambinkite mano tėvui. Pažadėkite tai. 

- Gerai, pažadu... bet, Deni... 

- Dėkui, Maiklai. 

Aš padėjau ragelį. Mano rankos ir kojos buvo sustingusios nuo šalčio, 
bet kakta žliaugė prakaitas. Stumtelėjęs vieno ramento galu, atidariau telefo- 
no būdelės dureles ir vėl nusigavau prie Petunijos. 

- Ką jis pasakė? - paklausė Li. - Ar pažadėjo? 

- Taip, - atsakiau. - Pažadėjo, 17 mano tėtis pasirūpins, kad jie visi sueitų 
kartu. Aš tuo neabejoju. Jeigu Kristina išsirengs šiąnakt pamedžioti, tai jos 
taikiniu turėsime būti mudu. 

- Tvarka, - pasakė ji. - Gerai. 

Įjungiau Petunijos pavarą ir mes nudundėjome gatve. Scena buvo pa- 
rengta - bent kiek aš sugebėjau tai padaryti - ir dabar teliko laukti ir žiūrėti, 
kas įvyks. 

< 

Mes važiavome per miestą iki Darnelo garažo nuolat, tačiau ne itin smar- 

kiai sningant ir įsukome į parkavimo aikštelę šiek tiek po pirmos. Ilgas išd- 


369 


rikas pastatas su gofruotos skardos šonais buvo visiškai tuščias, ir Petunijos 
sulig Žmogaus juosmeniu ratai, perrėžę gilų, nesuvažinėtą sniegą, sustojo 
priešais pagrindines duris. Ant jų pritvirtinti užrašai buvo tokie patys, kokius 
išvydome rugpjūčio vakarą, kada Arnis pirmąsyk atvarė tenai Kristiną: 

TAUPYKITE PINIGUS! JŪSŲ NUOVOKA, MŪSŲ ĮRANKIAI! Vie- 
tos garaže nuomojamos savaitei, mėnesiui ar metams ir PRIEŠ ĮVAŽIUO- 
DAMAS SIGNALIZUOK - bet vienintelis, kuris dabar ką nors reiškė, bu- 
vo naujas, atremtas į tamsų kontoros langą: UŽDARYTA IKI ATSKIRO 
PRANEŠIMO. Viename apsnigtos aikštelės kampe riogsojo senas, pusiau 
suiręs “Mustangas"', vienas iš tų 60-jų metų greitūnų. Dabar ilsėjosi tylus ir 
tartum susimąstęs po sniego drobule. 

- Siurpu čia, - tyliai tarė Li. 

- Aha. Tikrai. - Aš padaviau jai raktus, kuriuos šįryt padirbdinau “Wes- 
tern Auto“ firmoje. - Vienas iš jų turėtų tikti. 

Ji paėmė raktus, išlipo iš kabinos ir nuėjo prie durų. Kol ji čiupinėjosi su 
spyna, aš neatitraukiau akių nuo abiejų užpakalinio vaizdo veidrodėlių, bet 
neatrodė, kad mes trauktume kieno nors nereikalingą dėmesį. Manau, pasi- 
reiškia tam tikras psichologinis momentas; kai matoma tokia didelė, į akis 
krentanti transporto priemonė - sunkiau patikėti, kad planuojama kažkas 
slapta ar priešįstatymiška. 

Staiga Li stipriai truktelėjo duris, atsitiesė, darsyk truktelėjo, paskiau su- 
grįžo prie mašinos. 

- Raktas sukasi, bet aš negaliu pakelti durų, - pasakė ji. - Man regis, jos 
prišalusios prie žemės ar dar kas nors. 

Puiku, pagalvojau. Nuostabu. Niekas visame tame reikale lengvai nesi- 
duos. 

- Deni, man labai gaila, - tarė ji, išskaitydama tas mintis iš mano veido. 

- Ne, viskas gerai, - pasakiau. Aš atidariau dureles ir atlikau dar vieną sa- 
vo komišką slystamąjį nusileidimą. 

- Būk atsargus, - neramiai pasakė ji, žengdama greta, apsikabinusi mane 
"per liemenį, kol aš saugodamasis klibinkščiavau per sniegą link durų. - Pri- 
simink savo koją. 

- Taip, mama, - pasakiau šyptelėdamas. Pasiekęs duris, atsistojau šonu į 
jas, kad galėčiau pasilenkti į dešinę ir neapkrauti svoriu savo nesveikosios 
kojos. Palinkęs viršum sniego, iškėlęs oran kairiąją koją, kairiąja ranka įsit- 
vėręs ramentų, dešiniąja sugriebęs už pakeliamųjų durų rankenos, turėjau at- 
rodyti kaip cirko akrobatas. Aš truktelėjau ir pajutau duris šiek tiek pasiduo- 
dant... bet ne visiškai. Li pasirodė teisi; jų apačia buvo gana stipriai prišalu- 
si. Girdėjosi1, kaip treška ledas. 

- Įsitverk ir padėk man, - paprašiau. 

Li uždėjo abi savo rankas virš mano dešiniosios ir mudu truktelėjome 
drauge. Treškesys sustiprėjo, bet ledas vis tiek nepasidavė, tebelaikė suraki- 
nęs durų apačią. 

- Nedaug trūksta, - pasakiau. Dešiniąją koją nemaloniai tvinkčiojo, pra- 
kaitas sruvo man skruostais. - Aš skaičiuosiu. Kai ištarsiu “trys", įsiręžk iš 
visų jėgų. Pasiruošus? 

- Taip, - pasakė ji. 

- Vienas... du... trys! 

Atsitiko tai, kad durys išsyk išsirovė iš ledo - absurdiškai, baisiai lengvai. 
Jos savo bėgiais nuslydo aukštyn, o aš pargriuvau atbulom, ramentai nusk- 
riejo į šalį. Kairioji koja sulinko po manimi ir aš užkritau ant jos. Gilus snie- 
gas šiek tiek sušvelnino smūgį, bet vis tiek skausmas nelyginant sidabrinis 
žaibas šovė aukštyn šlaunimi iki pat smilkinių ir sugrįžo atgal. Sukandau 
dantis, vos suturėdamas riksmą, ir tuoj pat greta ant sniego suklupo Li, ap- 
sikabindama mane per pečius. 

- Deni! Ar viskas gerai? 

- Padėk atsistoti. 

Iš tikrųjų jai teko mane pakelti, ir kai aš galiausiai atsistojau su paspraus- 
tais po pažastimis ramentais, abu mes kvėpavome it uždusę bėgikai. Dabar 
aš iš tiesų buvau jų reikalingas. Kairiąją koją skaudėjo nepakenčiamai. 

- Deni, tu dabar nebegalėsi nuspaudinėti to sunkvežimio sankabos... 

- Galėsiu. Padėk man įlipti, Li. 

- Esi baltas it vaiduoklis. Tave reiktų vežti pas daktarą. 

- Ne. Padėk įlipti. 

- Deni... 

- Padėk įlipti! 

Colis po colio mudu nusigavome iki Petunijos, palikdami paskui save 
sniege besivelkančius, nelygius pėdsakus. Aš ranka įsitvėriau vairo ir prisit- 
raukiau aukštyn, dešine koja užkliudydamas laiptelį... ir vis tiek galiausiai Li 
teko atsistoti už manęs, padėti rankas ant mano dūlės ir stumtelti. Pagaliau 
atsidūriau prie Petunijos vairo, visas sukaitęs ir virpantis nuo skausmo. Iki 
tos 1979-ųjų sausio dienos, manau, aš nežinojau, ką reiškia apsipilti prakai- 
tu iš skausmo. 

Pabandžiau kairiąja koja numinti sankabos pedalą, ir tas sidabrinis skaus- 
mo žaibas vėl tvykstelėjo, priversdamas mane atlošti galvą ir sugriežti dan- 
timis, kol šiek tiek atlėgo. 

- Deni, aš paėjėsiu gatve, surasiu telefoną ir paskambinsiu daktarui. - Jos 
veidas buvo pablyškęs ir išsigandęs. - Tu ją vėl susilaužei, tiesa? Kai park- 
ritai? 

- Nežinau, - atsakiau. - Bet negalima skambinti daktarui, Li. Jeigu dabar 
neužbaigsime, ateis eilė taviškiams ar maniškiams. Lebėjus nesiliaus. Jis turi 
gerai išvystytą keršto jausmą. Mums nevalia sustoti. 

- Betgi tu negali jos vairuoti! - sudejavo ji. Pažvelgė iš apačios į mane 
kabinoje ir pravirko. Parkos gobtuvas nusmuko jai nuo galvos, kai abu sten- 
gėmės įkelti mane vairuotojo sėdynėn, kur dabar aš sėdėjau visiškai be jo- 
kios naudos. Mačiau josios šviesbruvuose plaukuose pavienes snaiges. 

- Įeik vidun ir paieškok, gal surasi šluotą ar kokią nors ilgą lazdą. 

- Kuo tai padės? - paklausė ji ir dar stipriau pravirko. 

- Tik surask, o paskiau pamatysime. 

Ji įėjo į tamsią atdarų durų kiaurymę ir išnyko man iš akių. Laikiau savo 
koją ir kovojau su siaubu. Jeigu aš tikrai vėl ją susilaužiau, didelė tikimybė, 
kad visą likusį gyvenimą turėsiu vaikščioti su paaukštintu kulnu. Bet gali bū- 
ti ne tiek daug likę man gyventi, jeigu mums nepavyks sustabdyti Kristinos. 
Tai bent linksma mintelė! 

Li sugrįžo su stumdomuoju grindų šepečiu. 

- Ar šitai tiks? - paklausė ji. 

- Kad patektume vidun - taip. Paskiau turėsime pažiūrėti, gal pasiseks su- 
rasti ką nors geresnio. 

Kotas buvo nusisukantis. Aš nusukau jį ir numečiau šepetį į šalį. Laiky- 
damas jį kairiąja ranka prie šono - dar vienas prakeiktas ramentas! - nuspau- 
džiau sankabos pedalą. Kurį laiką kotas laikė, paskiau nusprūdo. Pedalas at- 
šoko. Koto galas trenkė man į burną. Būk apdairesnis, Gilderi. Bet kaip nors 
teks išsiversti. 

- Ką gi, važiuojam vidun, - tariau. 

- Deni, tu tikrai pajėgsi? 

- Tikrų tikriausiai, - atsakiau. 

Ji įdėmiai nužvelgė mane, paskiau linktelėjo. 

- Tvarka. 

Ji apėjo mašiną iš keleivio pusės ir įlipo vidun. Aš užtrenkiau savąsias 
dureles, šepetkočiu nuspaudžiau Petunijos sankabą ir įstūmiau pirmąją pava- 
rą. Buvau perpus atleidęs sankabą, ir Petunija vos tik pradėjo riedėti į prie- 
kį, kai šepetkotis vėl nusprūdo nuo pedalo. Kanalizacijos cisterna įvažiavo į 
Darnelo garažą trūkčiodama taip, jog mums vos nenulūžo sprandai, ir kai aš 
dešiniąja koja įsispyriau į stabdžių pedalą, mašina užgeso. Mes buvome be- 
veik viduje. 

- Li, man reikia turėti ką nors platesniu pagrindu, - pasakiau. - Tasai še- 
petkotis nelaiko. . 

- Aš paieškosiu. 

Ji išlipo iš kabinos ir ėmė vaikštinėti garažo pasieniais, stengdamasi ką 
nors surasti. Aš apsidairiau aplink. Siurpu, pirmiau pasakė Li, ir ji buvo tei- 
si. Vieninteliai likę automobiliai buvo keturi ar penki seni kariai, taip sunkiai 
sužaloti, jog niekas nepareiškė noro jų atsiimti. Visi kiti įkypi boksai su bal- 
tais dažais užrašytais numeriais buvo tušti. Zvilgtelėjau į dvidešimtąjį boksą 
ir tuoj pat nusukau akis. 

Viršutiniai padangų stelažai buvo taip pat beveik tušti. Likusios kelios 
plikos padangos stovėjo atremtos viena į kitą it apanglijusios ugnyje spur- 
gos, tačiau tai buvo ir viskas. Vienas iš dviejų keltuvų buvo kiek pakeltas, su 
įspraustu po juo ratlankiu. Priekiniame gale ant dešiniosios sienos raudonai 
1r baltai blykčiojo instaliacijos schema, dvi jos priekinės lemputės atrodė tar- 
tum krauju pasruvusios akys. Ir prieblanda, prieblanda visur. Viršuje - dide- 
li dėžės pavidalo kaloriferiai, nukreiptomis savo žaliuzėmis tai vienon, tai 
kiton pusėn, sutūpę palubėje tartum antgamtiški šikšnosparniai. 

Labai panašu į mirties buveinę. 

Li dar vienu Džimio raktu atrakino Vilio kontorą. Pro langą, kuris leis- 
davo Viliui stebėti savo klientus - tuos darbo bičus, kurie turėjo rūpintis, kad 
Jų automobiliai važiuotų, idant jie galėtų... ir taip toliau, ir taip toliau - ma- 
čiau ją Šmirinėjant ten ir atgal. Ji nuspaudė kai kuriuos jungiklius, ir palubė- 
je sniego šaltumo eilėmis užsižiebė fluorescencinės lempos. Vadinasi, elekt- 
ros kompanija neatjungė srovės. Reiks Li pasakyti, kad vėl išjungtų šviesas, 
- negalėjome rizikuoti ir atkreipti kieno nors dėmesį, - bet nors turėsime šiek 
tiek šilumos. 

Ji atidarė kitas duris ir laikinai dingo man iš akių. Pasižiūrėjau į laikrodį. 
Jau pusė antros. 

Ji sugrįžo, ir aš išvydau, kad ji turėjo rankose “O-Cedar"' firmos šiūruok- 
lę - iš tų, kurie su plačia geltona kempine išilgai viso pagrindo. 

- Ar šitas tiks? 

- Puikiausiai, - pasakiau. - Lipk vidun, vaikuti. Pradedam veikti. 

Ji vėl įlipo kabinon, o aš su šiūruokle nuspaudžiau sankabą. 

- Kur kas geriau, - apsidžiaugiau. - Kur suradai? 

- Tualete, - atsakė ji 1r suraukė nosį. 

- Nejau taip blogai? 

- Purvina, dvokia cigarais, o kampe visa krūva apipelijusių knygų, kurios 
parduodamos urvinėse krautuvikėse. | 

Tad štai ką paliko Darnelas, pagalvojau aš: tuščią garažą, krūvą nepado- 
galvojau: jeigu būtų mano valia, pasirūpinčiau, kad ši vieta buldozeriu būtų 
sulyginta su Žeme ir užlieta asfaltu. Negalėjau atsikratyti jausmų, kad čia bu- 
vo savos rūšies nepažymėtas kapas - vieta, kur Lebėjus ir Kristina nužudė 
mano draugo protą ir užvaldė jo gyvenimą. 

- Norėčiau kuo greičiau iš čia ištrūkti, - pasakė Li, nervingai apsidairy- 
dama aplink. 

- Tikrai? O man čia savotiškai patinka. Mąsčiau, gal čia įsikėlus. - Pag- 
losčiau jos petį ir pažvelgiau į akis. - Galėtume užvesti šeimą, - kvėptelėjau 
jai į ausį. 

Ji iškėlė kumštį. 

- Nori, kad sukruvinčiau nosį? 

- Ne. Tiesą sakant, ir man nesikenčia kuo greičiau iš čia ištrūkti. - Aš 
įvariau Petuniją vidun. Aptikau, kad naudodamasis šia šiūruokle visai gerai 
galiu nuspaudinėti sankabą ...bent įjungdamas pirmąją pavarą. Kotas vis lin- 
ko, ir aš būčiau pageidavęs tvirtesnio, tačiau turės jo užtekti, jeigu per tą lai- 
ką nesugebėsim surasti ko nors geresnio. 

- Turime vėl užgesinti šviesas, - pasakiau išjungdamas variklį. - Jas gali 
pamatyti ne tie, kam reikia. 

Ji išlipo laukan ir išjungė šviesas, o aš tuo tarpu plačiu ratu apsukau Pe- 
tuniją ir atsargiai pasitraukiau su ja atgal, kol jos paskuigalys mažne įsirėmė 
į langą tarp garažo ir Darnelo kontoros. Dabar didžiulės mašinos nosis buvo 
atkeipta tiesiai į pakeltas duris, pro kurias mes patekome vidun. 

Išjungus šviesas, vėl stojo prieblanda. Sklindanti pro atdaras duris šviesa 
buvo silpna, prislopinta sniego, blyški, visiškai nieko neišryškinanti. Ji ky- 
lio pavidalu driekėsi alyvuotu, sutrūkinėjusiu betonu ir grindų pusiaukelėje 
paprasčiausiai susiliejo su prieblanda. o 

- Man šalta, Deni, - šūktelėjo Li iš Darnelo kontoros. - Čia yra sužymėti 
jungikliai kaloriferiams. Galiu juos įjungti. 

- Pirmyn, - atsišaukiau aš. 

Po akimirkos garaže suūžė oro pūstuvai. Aš atsilošiau sėdynėje, švelniai 
perbraukdamas rankomis savo kairiąją koją. Džinsų medžiaga viršum šlau- 
nies buvo lygiai ištempta, be mažiausios raukšlelės. Toji bjaurybė tino. Ir 
skaudėjo. Dievuliau, ji iš tiesų skaudėjo. 

Li sugrįžo ir vėl įsiropštė šalia manęs. Darsyk man pasakė, kaip baisiai 
atrodau ir kažkodėl mano mintys sugrįžo atgalios, ir aš prisiminiau tą pava- 
karę, kai Amnis atvarė Kristiną čionai, prisiminiau bibopo karalienės vyrą, 
šaukiantį Arniui, kad pašalintų tą laužo krūvą nuo jo namų fasado, o Arnį 
man sakantį, kad tasai vyriokas - tikras Robertas Dedfordas. Prisiminiau, 
kaip mudu ištiko juoko priepuolis. Užsimerkiau, kad nejusčiau deginančių 
ašarų. 

Laukiant ir nieko neveikiant laikas slinko lėtai. Ketvirtis antros, paskiau 
dvi. Lauke sniegas sutirštėjo, tačiau ne per daugiausia. Li išlipo iš mašinos 
i1r nuspaudė mygtuką, kuris nudardino duris žemyn. Viduje tapo dar tamsiau. 

Ji sugrįžo, įlipo vėl kabinon ir pasakė: 

- Durų šone yra keistas daikčiukas - matai? Atrodo kaip elektroninis ga- 
ražo durų pakėliklis, kokį mes turėjome, kai gyvenome Vestone. 

Aš staiga išsitiesiau, įbedžiau tenlink akis. 

- O, - pratariau. - O Jėzau. 

- Kas per dalykas? 

- Kaip tik tai. Garažo durų pakėliklis. O Kristinoje yra siųstuvinis įtaisė- 
lis. Arnis man tai minėjo Padėkos dienos vakarą. Turi jį sudaužyti, Li. Pasi- 
naudok tuo šepetkočiu. 

Tad ji vėl išlipo iš kabinos, pasiėmė šepetkotį ir atsistojo po elektroninės 
akies įtaisėliu. Užvertusi galvą, suskato jį daužyti šepetkočio galu. Ji panė- 
šėjo į moterį, besistengiančią užmušti palubėje vabalą. 

- Deni, ar ne laikas pasakyti, ką būtent sugalvojai? 

- Ką turi omeny? 

- Puikiai Žinai, - pasakė ji ir parodė į nuleistas duris. Penki kvadratiniai 
langai vienoje eilėje per tris ketvirčius jų aukščio nuo grindų pro purvinus 
langus leido patekti vidun minimaliai šviesai. - Kai sutems, tu ketini vėl ati- 
daryti tas duris, taip? 

Aš linktelėjau. Durys buvo medinės, tačiau sutvirtintos plieninių juostų 
apkaustais kaip vidiniai senoviško lifto vartukai. Aš ją įleisiu vidun, bet vos 
tik durys vėl bus uždarytos, Kristina nesugebės prasilaužti kelio atgal. Taip 
vyliaus. Aš pašiurpau pagalvojęs, kad nedaug tetrūko, kad būtume pamiršę 
elektroninį durų pakeltuvą. 

Atidaryti duris stojus sutemoms. Įleisti Kristiną vidun, taip. Vėl uždaryti 
duris. Ir tada aš su Petunija uždaužysiu ją negyvai. 

- Gerai, - pasakė ji, - tai spąstai. Bet kai ji - tas automobilis - įvažiuos vi- 
dun, kaip tu vėl uždarysi tas duris, kad ji liktų-viduje? Galbūt Darnelo kam- 
baryje yra jas valdantis mygtukas, bet aš jo nemačiau. 

- Kiek žinau, tokio tenai nėra, - pasakiau. - Tad tu stovėsi štai ten prie du- 
ris nuleidžiančio mygtuko. - Aš parodžiau. Rankinis mygtukas buvo dešinė- 
je durų pusėje, apie dvi pėdas žemiau elektrinio durų pakeltuvo dėželės. - 
Stovėsi prie sienos, pasislėpusi. Kai Kristina įvažiuos, - žinoma, spėjant, kad 
ji įvažiuos, - tu nuspausi mygtuką, kuris ims leisti žemyn duris, o pati sku- 
biai išbėgsi laukan. Durys nusileis. Spąstai bus užsitrenkę. 

Mačiau 1š veido, kad jai tas nepatinka. 

- Tiek pat tau kaip ir jai. Anot nemirtingojo Vodsvorto*, tai siurbia gel- 
mėn. 

- Anot Kolridžo**, ne Vodsvorto. Kitaip to nėra kaip padaryti, Li. Jeigu 
liksi viduje, kai tos durys nusileis, Kristina tave suvažinės. Jeigu ir būtų 
mygtukas Darnelo kontoroje - na, pati matei laikraštyje, kas nutiko jo namo 
sienai. 

Ji spyriojosi. 

- Pastatyk mašiną šalia jungiklio. Kai jinai įvažiuos, aš išsilenksiu pro 
langą ir, nuspaudus mygtuką, nuleisiu duris. 

- Jeigu aš ten stovėsiu, matysiuos. O jeigu ji išvys šią cisterną, nevažiuos 
vidun. 

- Man tai nepatinka! - pratrūko ji. - Man nepatinka palikti tave vieną! Pa- 
našu, kad tu mane apgavai. 

Tam tikra prasme, kaip tik tai aš ir padariau 1r tikriausiai dabar taip ne- 
pasielgčiau, tačiau tada man ėjo aštuonioliktieji, o nėra labiau didžiuokliško 
vyro-patino kaip aštuoniolikmetis vyras-patinas. Apkabinau ranka jos pe- 
čius. Mirksnį ji pastyrus priešinosi, paskiau prisiglaudė prie manęs. 

- Nėra ką kita daryti, - pasakiau. - Jeigu ne mano koja, arba jeigu tu mo- 
kėtum perjunginėti pavaras... - Aš truktelėjau pečiais. 

- Aš bijaus dėl tavęs, Deni. Noriu tau padėti. 

- Tu jau pakankamai padedi. Kaip tik tau iš tikrųjų gresia pavojus, Li - 
tu būsi išlipusi iš mašinos, ant grindų, kai ji įvažiuos. O aš čia tik sėdėsiu ka- 
binoje ir daužysiu tą kalę į atskiras dalis. 

- Tikiuosi, kad visa taip ir bus, - pasakė ji ir padėjo galvą man ant peties. 
Aš paglosčiau jos plaukus. 

Tad mudu laukėme. 

Mintyse įsivaizdavau, kaip Arnis išeina iš pagrindinio mokyklos korpu- 
so, pasikišęs po pažastimi knygas. Įsivaizdavau Reginą, laukiančią jo tenai 
Kaningemų kompaktiniame universale, spindinčią laime. Arnis abejingai 
šypsosi ir leidžiasi jos apkabinamas. Arni, tu teisingai nusprendei... nė neži- 
nai, kaip mums atlėgo, kokie laimingi mudu su tavo tėvu esame. Taip, mam. 
Nori vairuoti, brangusis? Ne, tu vairuok, mam, bus gerai. | 

Abu jie išvažiuoja į Pensilvanijos valstijos universitetą lengvai sningant, 
Regina vairuoja, Arnis sėdi greta, keleivio vietoje, padėjęs rankas ant kelių, 
j0 veidas išblyškęs, nesišypsantis, švarus nuo spuogų. 

O už jų lieka Kristina, tyliai kėpsanti mokyklos parkavimo aikštelėje. 
Laukia, kol ims tirščiau snigti. Laukia tamsos. 

Pusę ketvirtos ar apie tą laiką, Li per Darnelo kontorą nuėjo pasinaudoti 
tualetu, o kol jos nebuvo, aš prarijau dar dvi darvono kapsules. Mano koja 
buvo nepaliaujama, švino pritvinkus kančia. 

Netrukus po to praradau aiškią laiko nuovoką. Matyt, mane apsvaigino 
vaistas. Visa ėmė atrodyti nelyginant sapne: tirštėjančios sutemos, pro lan- 


* Wordswort, William (1770-1850) - anglų poetas, klasikas. 
** Coleridge, Samuel (1772-1834) - anglų poetas, kritikas ir mąstytojas. 

gus krentanti balta šviesa, pamažu virstanti pelenų pilkuma, kaloriferių pa- 
lubėje dūzgesys. | 

Regis, mudu su Li mylėjomės... neįprastiniu būdu, ne, kai mano koja bu- 
vo tokia, bet kažkokiu saldžiu jo pakaitalu. Lyg prisimenu, kaip man prie au- 
sies tankėjo jos alsavimas, kol ji mažne duso; lyg prisimenu, kaip ji kuždė- 
jo, kad pasisaugočiau, kad tikrai pasisaugočiau; ji jau yra praradusi Arnį ir 
neišgyventų, jei prarastų mane. Lyg prisimenu malonumo proveržį, trum- 
pam, bet visiškai nuslopinusį skausmą, ko nebūtų pajėgę padaryti viso pa- 
saulio darvonai... tačiau “trumpam"' buvo kaip tik tas žodis. Visa truko per- 
nelyg trumpai. O paskiau, regis, aš užmigau. 

Kitas dalykas, kurį tikrai prisimenu - tai, kaip Li purtė mane žadindama 
ir vis pakuždom prie ausies šaukdama mane vardu. 

- A? Kas? - aš buvau be sąmonės, o koją kaustė ledinis skausmas, pa- 
prastų paprasčiausiai pasirengęs kaip mat pratrūkti. Smilkinius gėlė, akys 
tartum netilpo akiduobėse. Sumirksėjau žiūrėdamas į Li tartum didžiulis 
kvailas apuokas. 

-- Jau tamsu, - pasakė ji. - Man pasirodė, kad kažką išgirdau. 

Aš vėl sumirksėjau ir pamačiau, kad ji atrodo suvargusi ir išsigandusi. 
Paskiau žvilgtelėjau durų pusėn ir išvydau, kad jos Žiojėja plačiai atviros. 

- Kas per velnias jas... 

- Aš, - pasakė ji. - Aš jas atidariau. 

- Cia dabar! - pasakiau kiek išsitiesdamas ir susiraukdamas nuo skausmo 
kojoje. - Tai nebuvo itin gudru, Li. Jeigu ji būtų atvažiavusi... 

- Ji neatvažiavo, - nutraukė mane Li. - Pradėjo temti, tik tiek, ir be to, 
stipriau snigti. Tad aš išlipau ir atidariau duris, o paskiau vėl sugrįžau čia. Aš 
vis mąsčiau, kad tu tuoj pabusi... kažką murmėjai... tad aš vis mąsčiau: “Pa- 
lauksiu, kol kaip reikiant sutems, tik palauksiu, kol kaip reikiant sutems“, ir 
paskiau susivokiau, jog aš save apgaudinėju, nes jau beveik pusvalandis, 
kaip sutemę, o aš tik taip maniau, kad dar matyt šiek tiek šviesos. Veikiau- 
sia, man norėjosi ją matyti. O... ką tik dabar... man pasirodė, kad kažką iš- 
girdau. 

Jos lūpos ėmė drebėti, ir ji kietai susičiaupė. 

Pasižiūrėjau į laikrodį: buvo ketvirtis šeštos. Jeigu viskas gerai susiklos- 
tė, dabar jau mano tėvai ir sesuo tikriausiai yra kartu su Maiklu ir Li namiš- 
kiais. Pažvelgiau pro Petunijos priekinį stiklą į stačiakampį sniego nudažy- 
tos tamsos, kur bolavo garažo anga. Girdėjau, kaip stūgauja vėjas. Ant ce- 
mento jau plytėjo įpustytas plonas sniego liežuvis. 

- Tu girdėjai vėją, - neramiai pasakiau. - Jis ten siaučia ir stūgauja. 

- Galbūt. Bet... 

Prisiversdamas linktelėjau. Aš nenorėjau, kad ji paliktų saugią aukštos 
Petunijos kabiną, bet jeigu ji dabar neišlips, galbūt niekad to nebepadarys. 
Aš jai neleisčiau, ir ji neprieštarautų, kad jai neleisčiau. O kai (ir jeigu) at- 
važiuos Kristina, visa, ką turės padaryti, - tai pasitraukti iš Darnelo garažo. 

Ir tada laukti tinkamesnio laiko. 

- Gerai, - pasakiau. - Bet atsimink... stovėk ten, toje nedidėlėje nišoje, du- 
rų dešinėje. Jeigu ji atvažiuos, galbūt trumpam stabtels lauke. - Uosdama crą 

kaip žvėris, pagalvojau. - Nesibijok ir nejudėk. Nesiduok jos įbauginama, 
kad neišsiduotum. Būk šalta ir lauk, kol ji įvažiuos vidun. Supranti? 

- Taip, - sukuždėjo ji. - Deni, ar mums pavyks? 

- Turėtų, jeigu tik ji apskritai atvažiuos. 

- Aš tavęs nematysiu, kol tai nesibaigs. 

- Turbūt taip. 

Ji pasilenkė, lengvai apkabino ranka mano kaklą ir pabučiavo į lūpas. - 
Būk atsargus, Deni. Bet pribaik tą daiktą. Iš tikrųjų, juk čia visai ne ji - tie- 
siog tas. Pribaik tą daiktą. 

- Pasistengsiu, - pasakiau. 

Ji pažvelgė man į akis ir linktelėjo. 

- Padaryk tai dėl Arnio. Išlaisvink jį. 

Aš stipriai apkabinau ją, ji - mane irgi. Paskiau nusislinko sėdyne toliau. 
Užkliudė keliu savo rankinuką, ir tas nukrito ant kabinos grindų. Ji stabtelė- 
j0 pakreipus galvą, su išsigandusiu, mąsliu žvilgsniu akyse. Paskiau nusišyp- 
sojo, pasilenkė, pakėlė rankinuką ir suskato skubiai jame raustis. 

- Deni, - paklausė ji, - ar tu prisimeni “Morte d' Arthur"*. 

- Šiek tiek. - Viena pamokų, kurias mes visi trys, Li, Anis ir aš, lankė- 
me buvo Fadžio Bouveno anglų literatūros klasika, ir vienas iš pirmųjų da- 
lykų, su kuriais mes ten susidūrėme, - Malorio “Morte d' Arthur". Kodėl Li 
dabar mane to paklausė, liko man paslaptimi. 

Ji surado, ko ieškojusi, - ploną, rožinę nailoninę kaklaskarę - tokiomis 
merginos apsigobia galvą dienomis, kai dulkia silpnas lietutis. Parišo ją apie 
kairiąją mano parkos rankovę. 

- Kokio velnio? - paklausiau šyptelėdamas. 

- Būk mano riteris, - atsakė ji, irgi nusišypsodama. - Būk mano riteris, 
Deni. 

Aš pakėliau kempininę šiūruokšlę, surastą Vilio tualete, ir nerangiai sa- 
liutavau. 

- Žinoma, - tariau. - Gali vadinti mane seru “O-Cedaru". 

- Juokis, jeigu taip nori, - pasakė ji, - bet 1š tikrųjų, tai nesijuok. Gerai? 

- Tvarka, - sutikau. - Jeigu tu taip nori, aš būsiu tavo prakeiktai tobulas 
kilnusis riteris. 

Ji nusijuokė, ir tai jau buvo geriau. 

- Atmink apie tą mygtuką, vaikuti. Spausk stipriau. Juk nereikia, kad tos 
durys tik riaugteltų ir užstrigtų savo šliūžėse. Neleisim pabėgti, tiesa? 

- Tiesa. 

Ji išlipo iš Petunijos, ir netgi dabar aš užsimerkęs regiu ją tuomet, tą gry- 
ną ir tylią akimirką prieš tai, kai visa pakrypo siaubingai ne taip - aukštą, 
dailią merginą ilgais, šviežio medaus spalvos plaukais, lieknų klubų, ilgų ko- 
jų ir tų įstabių šiaurietiškų skruostikaulių, vilkinčią slidinėjimo parka ir išb- 
lukusiais “Lee Riders“ džinsais, judančią su šokėjos grakštumu. Aš vis dar 
tai regiu ir sapnuoju naktimis, nes, žinoma, kol mes kasėme duobę Kristinai, 


* “Artūro mirtis" (pranc.) - sero Tomo Malorio (Thomas Malory) romansų apie 
karalių Arturą kompiliuotas vertimas iš prancūzų kalbos, išleistas 1485 m. 

ji kasė duobę mums - toji sena ir be galo išmintinga pabaisa. Nejau mes iš 
tiesų tikėjomės taip lengvai ją pergudrauti? Manau, taip. 

Mano sapnai baisiai sulėtinti. Matau lengvus, dailius klubų judesius, kai 
ji žengia; girdžiu kaukšint į alyvuotas cementines grindis “Frye" aulinukų 
kulnis, sausą jos parkos pamušalo trintį ššš-ššš į palaidinukę. Li žengia pa- 
mažu, pakelta galva - dabar ji yra žvėris, bet ne plėšrusis; ji žengia su atsar- 
giu grakštumu zebrės, besiartinančios prieblandoje prie šaltinio. Tai žengse- 
na žvėries, uodžiančio pavojų. Bandau sušukti jai pro Petunijos priekinį stik- 
lą: sugrįšk, Li, greičiau sugrįšk, tu buvai teisi, kažką girdėjai, dabar ji tenai, 
lauke - tenai lauke ant sniego, užgesintomis šviesomis tyko, Li, sugrįžk! 

Staiga ji sustojo, gniauždama delnus į kumščius, ir šią akimirką lauke, 
snieginoje tamsoje, užsiplieskė aršūs šviesos ratilai - tarytum prasimerkusios 
baltos akys. 

Li sustingo, visiškai nesaugi priešais atviras duris. Ji buvo trisdešimt pė- 
dų nuo durų ir šiek tiek dešiniau. Pasisuko žibintų pusėn, ir aš mačiau apdu- 
Jusią, pasimetusią jos veido išraišką. 

Aš buvau lygiai taip pat apstulbęs, ir toji pirma lemtinga akimirka prask- 
riejo neišnaudota. Paskiau žibintai šoktelėjo priekin, ir įžvelgiau už jų tam- 
sų, priglūdusį prie žemės Kristinos siluetą; tūžmingą jos variklio kauksmą, 
kai metėsi skersai gatvę, kur visąlaik laukė - galbūt netgi prieš sutemstant. 
Sniegas rūko nuo jos stogo ir vinguriavo per priekinį stiklą plonyčiais tink- 
leliais, kuriuos tučtuojau ištirpdydavo defrosteris. Vis greitėdama, ji užlėkė 
ant gudrono, vedančio į duris. Jos variklis kaukė visu aštuonių cilindrų įsiūčiu. 

- Li! - sustūgau aš ir stvėriausi Petunijos degimo raktelio. 

Li metėsi dešinėn ir nubėgo prie mygtuko sienoje. Kristina įgriaudėjo vi- 
dun tą pat akimirką, kai Li ištiesė ranką ir jį nuspaudė. Išgirdau sužlegant 
nusileidžiančias bėgiais duris. 

Kristina suktelėjo kairėn, nusitaikydama į Li. Išplėšė iš sienos didelį kąs- 
nį sauso medžio skiedrų ir aiženų, pasigirdo šaižus metalo gergždesys, ir da- 
lis jos dešiniojo buferio nutrūko - garsas buvo panašus į Žvygią girtuoklio 
kvatonę. Pažerdama grindimis kaskadą kibirkščių, ji perėjo į ilgą slystamąjį 
posūkį. Nekliudė Li, bet grįždama tikrai neprašaus pro šalį; Li buvo įstrigus 
tame dešiniajame kampe, kur neturėjo užuoglaudos. Galbūt suspėtų pabėgti 
laukan, bet aš baisiai bijojau, jog durys nenusileis pakankamai greitai ir nea- 
titvers Kristinos. Gal ir nuplėštų stogą, bet nesustabdytų jos, ir aš tai Žinojau. 

Petunijos variklis sustūgo, ir aš truktelėjau į save priekinių žibintų jungik- 
lį. Užsiplieskė tolimosios šviesos, išplėšdamos iš tamsos nusileidžiančias du- 
ris ir Li. Išplėtusi akis, ji rėmėsi į sieną. Jos parka nuo žibintų spindulių įgi- 
jo keistą, beveik elektrišką mėlynumą, ir protas man pašnabždėjo su šleikš- 
tulį varančiu kilniu tikslumu, jog jos kraujas atrodys purpurinis. 

Išvydau mirksnį ją žvilgtelint aukštyn ir paskiau - vėl į Kristiną. 

“Furijos"? padangos pašėlusiai sužvigo, ir ta puolė Li. Nuo šviežių juodų 
šliūžių ant cemento parūko dūmai. Suspėjau pastebėti, kad Kristinoje sėdi 
žmonės: pilnas salonas Žmonių. 

Tuo pat metu, kai Kristina griausmingai pasinešė į ją, Li pašoko aukštyn 
neišvaizdžiu spyruoklės iš dėžutės pametėto pajaco šuoliu. Savo mintyse, 
skriejančiose bemaž šviesos greičiu, nusistebėjau - nejau ji sumanė peršokti 


378 


per “Plimutą"', tartum avėtų ne “Frye" aulinukais, o septynmylėmis pušni- 
mis? 

Tačiau ne, ji pagavo ir įsitvėrė surūdijusios geležinės atramos, prilaikan- 
čios lentyną bemaž devynių pėdų nuo grindų aukštyje, per tris pėdas sau vir- 
šum galvos. Toji lentyna ėjo aplinkui visas keturias sienas. Tą vakarą, kai 
mudu su Arniu pirmąsyk čia atvairavome Kristiną, visa lentyna buvo už- 
versta restauruotomis ir plikomis, laukiančiomis restauravimo padangomis - 
kažkodėl tada man tai priminė gausiai knygų prikrautą bibliotekos lentyną. 
Dabar ji buvo mažne tuščia. Įsitvėrusi į tas kampainines atramas, Li išmetė 
aukštyn savo džinsuotas kojas tarsi vaikas, ketinantis užsikelti pėdas sau ant 
pečių - pradžios mokykloje mes tai vadinome “katės dyrimu". Kristinos no- 
sis trenkėsi į sieną kaip tik po pat ja. Jeigu būtų lėčiau kėlusi kojas, šios iki 
kelių būtų buvę sutrintos į košę. Prašvilpė chromo atplaiša. Dvi iš likusiųjų 
padangų nusivertė nuo lentynos ir padūkusiai šokčiojo ant cemento nelygi- 
nant milžiniškos guminės spurgos. 

Li pakaušis su taraniška, svaiginančia jėga trinktelėjo į sieną, o Kristina 
atsitraukė, visomis keturiomis savo padangomis palikdama gumos dryžius ir 
besirangantį melsvą dūmelį. 

Jūs paklausite, o ką aš visą tą laiką veikiau? Ne “visą tą laiką“, štai ką at- 
sakysiu. Tuo pat metu, kai pasigelbėdamas savaja šiūruokle spaudžiau Petu- 
nijos sankabą ir jungiau pirmąją pavarą, pakeliamosios durys paprasčiausiai 
žlegėjo žemyn. Visa tai įvyko per kelias sekundes. 

Li vis tebesilaikė įsitvėrus atramos, prilaikančios padangų lentyną, bet 
dabar ji tiktai kybojo nusvirusia galva, apsvaigusi. | 

Aš atleidau sankabą, ir viršų paėmė mano šaltas protas: palengva, žmo- 
gau, jeigu staiga atleisi sankabą ir užgesinsi šios prakeiktos baidyklės varik- 
lį, Li žuvus. 

Petunija pajudėjo iš vietos. Pagreitinau variklio sūkius iki kauksmo ir vi- 
siškai atleidau sankabą. Kristina vėl riaumojo į Li, jos kapotas nuo pirmojo 
smūgio buvo perpus susigarankščiavęs, aštriausiuose išlinkių kampuose 
blizgėjo metalas. Kapotas ir grotelės tartum buvo tapę ryklio nasrais. 

Aš trenkiau Kristinai į šoną, kai buvo nuskriejus priekin jau tris ketvir- 
čius kelio, ir ji čiuoždama apsisuko aplink, viena jos padanga nušoko nuo 
ratlankio. 58-ųjų “Plimutas"' bloškėsi į krūvą senų buferinių domkratų ir iš- 
mestų atsarginių dalių; atsimušus į sieną, pasigirdo griausmingas trenksmas, 
o paskiau - suerzintas variklio riaumesys, sustiprėjantis ir pritylantis, sustip- 
rėjantis ir pritylantis. Visas kairysis priekinis jos šonas buvo įlenktas vidun, 
tačiau ji vis tebeūžė. Iš visų Jėgų dešiniąja-koja numyniau Petunijos stabdį, 
per plaukelį pats nesutraiškydamas Li. Petunijos variklis užgeso. Dabar ga- 
raže tesigirdėjo vien Kristinos variklio kauksmas. 

- Li! - sušukau, stengdamasis jį perrėkti. - Li, bėk! 

Ji apdujusi pažvelgė į mane, ir aš išvydau Li plaukuose kruvinas sruogas 
- šios buvo tokios pat purpurinės, kaip ir tikėjausi. Ji paleido atramas, nuk- 
rito ant kojų, susvyravo ir suklupo ant vieno kelio. 

Kristina puolė prie jos. Li pašoko, šlubčiodama nubėgo porą žingsnių ir 
pasislėpė už Petunijos. Kristina pasisuko ir smogė į sunkvežimio priekį. Ma- 
ne nubloškė dešinėn. Kairiąją koją nuvėrė skausmas. 

- Lipk čia! - surikau Li, bandydamas pasilenkti dar labiau dešinėn ir ati- 
daryti dureles. - Lipk čia! | 

Kristina atsitraukė, ir kai vėl bloškėsi priekin, pasuko staigiai dešinėn, 
dingdama man iš akių už Petunijos paskuigalio. Suspėjau tik trumpai ją pas- 
tebėti pritvirtintame prie vairuotojo lango užpakalinio vaizdo veidrodėlyje. 
Paskiau tegirdėjau žviegiant jos padangas. Vos sąmoninga, Li paprasčiausiai 
nušlitiniavo į šalį, abiem rankom susiėmusi už pakaušio. Kraujas sunkėsi jai 
pro pirštus. Ji Žingtelėjo priešais Petunijos priekį linkui manęs. O paskui 
ėmė ir sustojo. 

Man nereikėjo matyti, kad žinočiau, kas atsitiks toliau. Kristina vėl atsit- 
rauks, sugrįš mano pusėn ir tada suknežins ją į sieną. 

Iš paskutiniųjų šiūruokle nuspaudžiau sankabą ir vėl pasukau degimo 
rakčiuką. Variklis prasisuko, sukosėjo ir užgeso. Pajutau ore benzino kvapą, 
stiprų ir aštrų. Aš užsiurbiau variklį. 

Kristina vėl pasirodė užpakalinio vaizdo veidrodėlyje. Atūžė į Li, kuriai 
pasisekė kluptelti atgal vos vos nekliudytai. Su knežinančia jėga Kristina rė- 
žėsi nosimi į sieną. Jos keleivio pusės durelės atšoko, ir mane apėmė 
neapsakomas siaubas; dešiniuoju delnu, kuriame neturėjau šiūruoklės, prisi- 
dengiau burną ir suklikau. 

Ant priekinės keleivio sėdynės nelyginant groteskiška žmogaus dydžio 
lėlė sėdėjo Maiklas Kaningemas. Jo galva, glebnai kadaruojanti ant kaklo, 
kryptelėjo į šoną, kai Kristina atsitraukė dar vienam bandymui parmušti Li, 
ir aš išvydau, kad jo veidas skaisčiai rausvas, koks būna apsinuodijus ang- 
lies viendeginiu. Jis nepaklausė mano patarimo. Kristina pirmiau nuvažiavo 
prie Kaningemų namų, kaip kad aš neaiškiai tikėjausi, jog ji gali tai padary- 
ti. Maiklas sugrįžo iš universiteto namo, ir aptiko ją stovinčią įvažiuojama- 
jame keliuke - savo sūnaus restauruotąjį 58-ųjų “Plimutą". Jis priėjo artyn, 
11 kažkokiu būdu Kristina jį... jį pasičiupo. Galbūt jis įlipo vidun, kad tik mi- 
nutėlę pasėdėtų prie vairo, kaip aš tą dieną Lebėjaus garaže? Galimas daik- 
tas. Tiesiog, kad įsitikintų, kokią atmosferą gali pajausti joje. Jeigu taip, tai 
per savo paskutiniąsias kelias minutes šioje Žemėje jis turėjo pajausti iš tie- 
sų kokias nors baisias sroves. Ar Kristina pati užsivedė? Pati įvažiavo gara- 
žan? Galbūt. Galbūt. Ir gal Maiklas aptiko, jog negali nei išjungti pašėlusiai 
besisukančio variklio, nei išlipti iš automobilio? O gal jis pasukęs galvą, ko 
gero, išvydo tikrąją valdančią Arnio 58-ųjų “Furiją?? dvasią, išsidrėbusią ke- 
leivio sėdynėje, ir nualpo 1š siaubo? 

Dabar tai nebebuvo svarbu. Svarbiausia buvo Li. 

Ji irgi šitai matė. Garsūs, neviltingi, šaižūs jos klyksmai sklandė dvokian- 
čiame nuo išmetamųjų dujų ore tartum isteriškai ryškūs balionai. Bet jie nors 
išblaškė jai svaigulį. 

Li apsisuko ir puolė bėgti Vilio Darnelo kontoron, o jai įkandin ant grin- 
dų tiško dešimteenčių didumo kraujo lašai. Kraujas varvėjo iš po jos parkos 
apykaklės - pernelyg daug kraujo. 

Kristina atsitraukė, plėšdama padangas ir palikdama paskui save pažiru- 
sias stiklo šukes. Kai ji staigiu pusračiu pasisuko, vėl ketindama vytis Li, iš- 
centrinė jėga užtrenkė keleivio dureles, tačiau aš dar sUEBĖ au pamatyti, kaip 
Maiklo galva loštelėjo kiton pusėn. 

Nosimi nusitaikius į Li, Kristina trumpam stabtelėjo, greitindama varik- 
lio sūkius. Galbūt Lebėjus mėgavosi akimirka prieš užmušdamas. Jeigu taip, 
tai aš tuo džiaugiuosi, nes pultų Kristina iškart - ir Li būtų buvus negyva. 
Bet dabar aš gavau mirksnį laiko. Kažką garsiai vapėdamas - turbūt maldą - 
pasukau rakčiuką, ir šįsyk Petunijos variklis sukosėjęs atgijo. Aš atleidau 
sankabą ir numyniau akceleratorių tuo pat metu, kai Kristina vėl šoktelėjo į 
priekį. Sisyk trenkiau jai į dešinįjį šoną. Pasigirdo šaižus plyštančio metalo 
džeržgesys - Petunijos buferis pramušė jai sparną. Kristina pasviro ir bloškė- 
si į sieną. Pažiro stiklai. Jos variklis sukosi pašėlusiu greičiu. Prie vairo Le- 
bėjus atsisuko į mane, iš neapykantos šiepdamas dantis. 

Petunija vėl užgeso. Plūsdamasis visais man žinomais keiksmais, vėl st- 
vėriausi raktelio. Jeigu ne prakeiktoji koja, jeigu nebūčiau tada parkritęs ant 
sniego, visa jau būtų buvę baigta; tebūtų reikėję užspeisti ją kampan ir su- 
daužyti į šlakbetonį atskirais gabalais. 

Bet kol aš užvedinėjau Petuniją, nukėlęs koją nuo akceleratoriaus peda- 
lo, bijodamas, kad variklis vėl neužgestų, ausis užspaudė rėžiantis metalo 
žvygesys - Kristina ėmė trauktis. Ji prasispraudė atbulom tarp Petunijos gro- 
telių ir sienos, palikdama ant grindų dalį sulankstyto raudono kėbulo; jos de- 
šinysis priekinis ratas tapo visai nuogas. 

Man pagaliau pavyko išjudinti Petuniją, ir suradau atbulinį bėgį. Kristi- 
na atsitraukė iki pat tolimojo garažo galo. Jos žibintai nedegė. Priekinis stik- 
las mirgėte mirgėjo įtrūkiais. Atrodė, kad sulankstytas kapotas piktai šiepėsi. 

Jos radijas plyšojo. Girdėjau Rikį Nelsoną dainuojant “Laukiu tavęs mo- 
kykloje“. 

Pasisukau pažiūrėti į Li ir išvydau ją iš Vilio kontoros žvelgiant į gara- 
žą. Sviesūs Li plaukai buvo sumirkę krauju. Be to, kraujas varvėjo kairiuo- 
ju jos skruostu ir sunkėsi į striukę. Per stipriai kraujuoja, pagalvojau. Per 
stipriai kraujuoja, netgi jei tai ir galvos žaizda. 

Jos akys išsiplėtė, parodė į kažką už manęs, už stiklo be garso judinda- 
ma lūpas. 

Kristina įsibėgėdama lėkė tuščiomis grindimis. 

Jos kapotas tiesėsi, lyginosi ir vėl uždengė variklio ertmę. Du priekiniai 
žibintai sumirksėjo, paskiau užsiplieskė visu stiprumu. Purvasargis ir dešiny- 
sis sparnas - aš tik suspėjau trumpai žvilgtelti, bet prisiekiu, tai buvo tiesa - 
abu... užsitraukinėjo, tartum iš niekur atsiradęs raudonas metalas savaime 
slinko žemyn sklandžiais išlinkiais, vėl padengdamas dešinįjį ratą ir dešinią- 
ją variklio sekcijos pusę. Įtrūkiai priekiniame stikle bėgo vidun ir nyko. O 
padanga, kuri buvo nusinėrusi nuo ratlankio, atrodė kaip nauja. 

Visa atrodo kaip nauja, pagalvojau. Dieve, padėk mums. 

Ji lėkė tiesiai į sieną, skiriančią kontorą nuo garažo. Aš greitai atitraukiau 
šiūruoklę nuo sankabos pedalo, tikėdamas pakišti cisternos korpusą, bet 
Kristina pralėkė pro šalį. Petunija atsirėmė tik į tuštumą. O, aš veikiau nuos- 
tabiai. Nudundėjau atbulom ir trenkiausi į dantytą įrankių spintelių eilę. Dus- 
liai žvangėdamos, tos nuvirto ant grindų. Pro priekinį stiklą mačiau, kaip 
Kristina visu greičiu trenkėsi į sieną, skiriančią garažą nuo Vilio kontoros. 

Niekad nepamiršiu kelių akimirkų po to - jos liko atmintyje lyg regėčiau 
per didinamąjį stiklą. Li matė atskriejant Kristiną ir žingtelėjo atgal. Kruvi- 

ni plaukai buvo prilipę prie galvos. Ji užgriuvo atbulom ant sukamosios Vi- 
lio kėdės ir nuvirto aukštielninka, dingdama iš akių už rašomojo stalo. Ir po 
mirksnio - ir aš turiu galvoje tik menkiausią mirksnį - Kristina rėžėsi į sie- 
ną. Didžiulis langas, pro kurį Vilis stebėdavo, kas dedasi garaže, susprogo ir 
įlėkė vidun. It mirtinų strėlių spiečius pažiro stiklo šukės. Nuo smūgio Kris- 
tinos priekis deformavosi. Kapotas atšoko, paskiau nulėkė, perskriedamas 
virš stogo, ir driokstelėjo ant betono su baisiausiu garsu, daugmaž panašiu į 
tą, kurį sukėlė krisdamos įrankių spintelės. 

Jos priekinis stiklas sutrupėjo, ir pro dantytą angą it katapultuotas išlėkė 
Maiklo Kaningemo kūnas - su besivelkančiomis iš paskos kojomis, su gro- 
teskiškai suplota it futbolo* kamuolys galva. Įskriejęs pro Vilio langą, dunk- 
telėjo tartum maišas grūdų ant rašomojo stalo ir nuslydo žemyn - ant grindų 
iš už stalo liko kyšantys jo batai. 

Li pratrūko klykti. 

Krisdama ji veikiausiai išvengė pavojaus ir skriejantys stiklai bjauriai 
nesuraižė, bet kai pakilo iš už stalo, jos veidas buvo siaubo perkreiptas. Vi- 
sa tirtėjo ištikta tikros isterijos. Maiklui slystant nuo stalo, jo rankos apkabi- 
no jos pečius, ir dabar, kai Li su vargu stojosi ant kojų, atrodė šokanti valsą 
su lavonu. Jos klyksmai skardėjo it ugniagesių mašinos varpeliai. Tebesrū- 
vantis iš galvos kraujas žėrėjo mirtinu šviesumu. Nuvertusi nuo savęs Maik- 
lą, puolė prie durų. 

- Li, ne! - surikau ir vėl užguliau šiūruokle sankabos pedalą. Kotas šva- 
rutėliai lūžo perpus, mano rankoje liko penkių colių ilgio lūžgalis. Ooo - 
ŠŪDAS! 

Kristina atsitraukė atbuline eiga nuo lango, palikdama ant grindų van- 
dens, antifrizo ir alyvos klaną. 

Savo kairiąja koja, dabar vos bejusdamas skausmą, prilaikydamas kelį 
kairiąja ranka, numyniau sankabą, ir tuo pat metu darbavausi pavarų perjun- 
gimo svirtim. 

Li atplėšė kontoros duris ir išpuolė garažan. 

Kristina pasigręžė į ją, nusitaikydama savo suniokotu, prašieptu snukiu. 

Aš įsukau Petunijos variklį ir nugriaudėjau į ją, ir kai toji prakeikta ma- 
šina iš pragaro išdygo priešais mano priekinį stiklą, išvydau prisispaudusį 
prie jos užpakalinio stiklo purpurinį, išburkusį vaikelio veidą, stebintį, tarsi 
maldaujantį mane liautis. 

Trenkiau jai stipriai. Bagažinės dangtis atšoko ir prasižiojo it burna. Pas- 
kuigalys apsisuko, ir Kristina šonu praslydo pro bėgančią Li, kurios akys, at- 
rodė, tuoj tuoj užgoš veidą. Prisimenu kraujo purslelius ant kailinio jos par- 
kos gobtuvo krašto - tartum būtų iškritę velniškos rasos lašeliai. 

Dabar aš buvau užsiutęs, pasiekęs viršūnę. Net jeigu tada, kai visa šitai 
baigsis, turėtų nuo kirkšnies amputuoti koją, vis tiek buvau pasiryžęs vai- 
ruoti. 

Kristina smigo į sieną ir atšoko. Numyniau sankabą, įstūmiau atbulinį 
bėgį, atsitraukiau dešimt pėdų, vėl numyniau sankabą ir įjungiau pirmąją pa- 
varą. Staugdama varikliu, Kristina pabandė pasitraukti palei sieną. Suktelė- 


* Amerikietiškojo futbolo kamuolys yra pailgas. 

jau kairėn ir vėl smogiau, sutrėkšdamas ją per vidurį taip, jog tapo pers- 
maukta mažne kaip vapsva. Durelės iššoko iš rėmų. Prie vairo sėdėjo Lebė- 
jus - tai vien kaukolė, tai yranti ir dvokianti žmonijos puošmena, tai stiprus, 
sveikas, per penkiasdešimties metų vyriškis, ežiuku nukirptais, žilstančiais 
plaukais. Jis žvelgė į mane su savo velniška šypsena, vieną ranką padėjęs ant 
vairo, kitą - sugniaužęs į kumštį, kuriuo grūmojo man. 

Ir vis tiek jos variklis negeso. 

Aš vėl įjungiau atbulinį bėgį, 17 dabar mano koja buvo iki baltumo įkai- 
tinta geležis, skausmas siekė iki pat kairiosios pažasties. Nė velnio. Skaus- 
mas buvo visur. Jutau jį 

(Maiklai dėl Dievo kodėl nepasilikai namie) 

savo sprande, savo smakre, savo... 

(Arni? Vyruti, man taip gaila aš noriu aš noriu) smilkiniuose. “Plimutas 
Furija“ - kas buvo likę iš jos - it girta metėsi priekin palei garažo sieną, išb- 
laškydama įrankius, metalo laužą, išraudama atramas ir nuversdama lenty- 
nas. Lentynos krito ant betono, klapsėdamos negyvais garsais, kurie aidėjo 
nelyginant demoniški aplodismentai. 

Aš vėl išjungiau sankabą ir numyniau iki grindų akceleratorių. Petunijos 
variklis sustūgo, ir aš įsikibau į vairą kaip kaubojus, pasiryžęs išsilaikyti ant 
besispardančio mustango. Smogiau jai į dešinįjį šoną ir švarutėliai atskyriau 
korpusą nuo užpakalinės ašies, įvarydamas pastarąją į garažo duris, kurios 
sudrebėjo ir žvangtelėjo. Aš užgriuvau ant vairo, kuris smogė man į pilvą, 
užgniauždamas kvapą, atmesdamas mane žiopčiojantį atgal ant sėdynės. 

Išvydau Li, susigūžusią tolimajame kampe, suspaudusią rankomis veidą, 
kuris buvo tapęs raganos kauke. 

Kristinos variklis vis tebedirbo. 

Ji pamažu vilkosi Li linkui kaip žvėris, kurio užpakalinės kojos sulaužy- 
tos spąstuose. Ir kai taip slinko, mačiau šią atsistatant, grįžtant į pirmykštę 
būklę: padanga staiga pokštelėjo ir išsipūtė, radijo antena savaime išsitiesi- 
no su sidabriniu tvinggg! garsu, apie suniokotą paskuigalį telkėsi metalas. 

- Nudvėsk! - surikau jai. Aš verkiau, mano krūtinė kilnojosi. Koja atsi- 
sakė manęs klausyti. Suėmiau ją abiem rankomis ir sugrūdau į sankabos pe- 
dalą. Akyse aptemo nuo baltai įkaitinto metalo kančios. Bemaž pajutau su- 
grikštint kaulus. 

Įsukau variklį, vėl įjungiau pirmąją pavarą ir puoliau pirmyn; ir tuo pat 
metu pirmą ir vienintelį sykį išgirdau Lebėjaus balsą, šaižų, pritvinkusį bai- 
saus, nenumaldomo įtūžio: 

- Tu, ŠŪDŽIAU! Atsiknisk, nelaimingas ŠŪDŽIAU! PALIK MANE 
RAMYBĖJE! 

- Turėjai palikti mano draugą ramybėje, - pabandžiau sušukti, bet iš gerk- 
lės teišsiveržė dreskianti, sužeista dejonė. 

Aš trenkiau tiesiai jai į paskuigalį, tasai susigarankščiavo vidun armoni- 
ka ir iškilo it metalinis grybas. Soktelėjo geltonas liepsnos liežuvis. Aš už- 
sidengiau rankomis veidą, bet liepsna tuoj pat pranyko. Kristina kėpsojo it 
pabėgėlė iš mašinų daužymo varžybų. Jos variklis dirbo su pertrūkiais, nu- 
tildamas, vėl atgydamas ir galiausiai numirė. 

Patalpoje stojo tyla, tik storai dudeno Petunijos variklis. 

Paskiau Li šoko bėgti artyn šaukdama mane vardu, verkdama. Staiga, nei 
iš Šio, nei iš to susiprotėjau, jog apie savo striukės rankovę teberyšiu jos 
rausvą nailoninę kaklaskarę. 

Pažvelgiau sau į žąstą ir visa vėl nupilko. 

Jutau ant savęs jos rankas, o paskiau nebeliko nieko, tik tamsa.- aš nual- 
pau. 


+ 


Atsipeikėjau maždaug po penkiolikos minučių, mano veidas buvo drėg- 
nas ir palaimingai vėsus. Li, pasilypėjusi ant Petunijos vairuotojo pusės laip- 
telio, drėgnu skuduru šluostė man veidą. Sugriebiau jį ranka, pabandžiau pa- 
čiulpti ir išspjoviau. Skuduras smarkiai atsidavė alyva. 

- Deni, nesirūpink, - pasakė ji. - Aš išbėgau į gatvę... susistabdžiau snie- 
go greiderį... turbūt išgąsdinau vargšą jo vairuotoją kokiai dešimčiai metų... 
visas tas kraujas... jis pasakė... kad greitąją...Jis iškviesiąs, Žinai... Deni, tau 
viskas gerai? 

- Ar aš atrodau gerai? - sukuždėjau. 

- Ne, - atsakė ji ir apsipylė ašaromis. 

- Tad ne... - aš nurijau gerklėje įstrigusį skausmingai sausą gumulą, - 
„„neuždavinėk kvailų klausimų. Aš tave myliu. 

Ji negrabiai mane apkabino. 

- Jis taip pat pasakė, kad iškvies policiją, - tarė. 

Aš vos ją girdėjau. Mano akys susirado sulankstyto, tylaus metalo krūvą 
- tai, kas buvo likę iš Kristinos. Ir krūva - teisingas žodis; ji vargiai bepanė- 
šėjo į automobilį. Bet kodėl ji neužsidegė? Rato gaubtas gulėjo šone nelygi- 
nant įlenkta sidabrinė “bluselė". 

- Prieš kiek laiko sustabdei greiderį? - kimiai paklausiau. 

- Galbūt prieš penkias minutes. Paskiau suradau skudurą ir pamirkiau jį 
tenai, tame kibire. Deni... ačiū Dievui, viskas baigta. 

Ponk! Ponk! Ponk! 

Aš tebežvelgiau į rato gaubtą. 

Jo įlinkiai lyginosi. 

Staiga jis atsistojo ant savo briaunos ir nuriedėjo it didžiulė moneta prie 
automobilio. 

Li irgi tai pamatė. Jos veidas sustingo, akys išsiplėtė ir ėmė lipti ant kak- 
tos. Lūpos išlinko žodžiui “Ne", bet joks garsas neišėjo iš jų. 

- Lipk čia pas mane, - pasakiau tyliai, tartum tai galėtų mus išgirsti. Ką 
aš Žinau - gal ir galėjo. - Lipk čia pas mane iš keleivio pusės. Tu minsi ak- 
celeratorių, o aš savo dešiniąja koja reguliuosiu sankabą. 

- Ne... - šįsyk vos girdimai sušnabždėjo. Alsavo negiliais kvėpsniais, 
inkščiančiai. - Ne... ne... 

Geležies laužo krūva visa virpuliavo. Tai buvo pats klaikiausias, pats bai- 
siausias vaizdas, kokį buvau gyvenime matęs. Ji visa virpuliavo nelyginant 
žvėris, kuris dar ne... nevisai... nugaišęs. Metalas barbeno į metalą. Jungia- 
mosios trauklės nervingu džiazo ritmu kliksėjo į savo movas. Mano akyse 
gulintis ant grindų vielokaištis savaime išsitiesino ir persivertęs pustuziniu 
kūliavirsčių nusileido laužo krūvon. 


384 


- Lipk čia, - paliepiau. 

- Deni, aš negaliu. - Jos lūpos bejėgiškai virpėjo. - Aš negaliu... dau- 
giau... tas kūnas... tai buvo Arnio tėvas. Aš negaliu daugiau, prašau tavęs... 

- Privalai, - pasakiau. | 

Ji pažvelgė į mane, atsigręžusi baugščiai pasižiūrėjo į begėdiškai virpu- 
liuojančias liekanas tos senos kekšės, kuria dalinosi Lebėjus ir Arnis, ir apė- 
jo Petuniją. Kažkokia chromuota nuolauža persivertusi ore giliai įbrėžė jai 
koją. Li sukliko ir šoko bėgti. Įsiropštė kabinon ir prisispaudė prie manęs. 

- K-ką turiu daryti? 

Aš, prisilaikydamas už stogo, perpus išsisvėriau iš kabinos ir dešiniąja 
koja numyniau sankabą. Petunijos variklis vis tebedirbo. 

- Tik spausk akceleratorių ir neatleisk, - pasakiau. - Kad ir kas atsitiktų. 

Vairuodamas dešiniąja ranka, prisilaikydamas už stogo kairiąja, atleidau 
sankabą, ir mes įsibėgėję trenkėme į metalo krūvą, sulamdėme ir išblaškė- 
me ją. Ir galvoje aš lyg išgirdau dar vieną įniršio riksmą. 

Li susiėmė rankomis sau už galvos. ž 

- Aš negaliu, Deni! Aš negaliu to daryti! Sitai... šitai rėkia! 

- Privalai, - pasakiau. Ji atitraukė koją nuo akceleratoriaus, ir dabar aš iš- 
girdau nakty sirenų kauksmą - tai stiprėjantį, tai pritylantį. Sugriebiau ją už 
peties, ir šleikštulingas skausmas sprogo man kojoje. - Li, niekas nepasikei- 
tė. Tu privalai. 

- Sitai rėkė ant manęs! 

- Laikas bėga, o juk ne viskas padaryta. Na, dar šiek tiek. 

Įjungiau atbulinį bėgį. Petunija pariedėjo dvidešimt pėdų atgal. Aš vėl 
numyniau sankabą, įstūmiau pirmąjį bėgį... 1r staiga Li sušuko: 

- Deni, ne! Ne! Pažiūrėk! 

Motina ir maža mergytė, Veronika ir Rita, susiėmusios už rankų, liūdnais 
veidais stovėjo priešais suniokotą, sulamdytą Kristinos karkasą. 

- Jų tenai nėra, - pasakiau. - O jeigu ir yra, pats laikas joms grįžti atgal... 
- vėl skausmas kojoje, ir visas pasaulis nupilko, - ...atgal, kur jų vieta. Mink 
pedalą. 

Aš atleidau sankabą, ir Petunija įsibėgėdama vėl nuriedėjo priekin. Dvi 
figūros nepranyko kaip pranyksta vaiduokliai televizijos ir kino filmuose; 
jos tartum išskydo į visas puses, ryškios spalvos nublanko į išblukusias raus- 
vą ir mėlyną... ir paskiau jų visiškai nebeliko. 

Mes vėl trenkėme į Kristiną, apsukome aplinkui tai, kas iš jos buvo likę. 
Metalas džeržgė ir plyšinėjo. 

- Nėra jų tenai, - sukuždėjo Li. - Iš tiesų nėra jų tenai. Tvarka. Tvarka, 
Deni. 

Jos balsas atsklido kažkur iš toli tamsiu koridoriumi. Įjungiau atbulinį bė- 
gį, ir mes atsitraukėme. Paskiau vėl pirmyn. Daužėm ir daužėm. Kiek sykių? 
Nežinau. Mes tik lamdėm ir lamdėm tai, ir kassyk naujas skausmo dūris šau- 
davo mano koja aukštyn, visa darėsi vis tamsiau ir tamsiau. 

Galiausiai aš pažvelgiau priekin lyg per rūką ir išvydau, kad oras lauke 
už durų tartum visas persunktas krauju. Tačiau tai nebuvo kraujas; tai pulsa- 
vo raudona šviesa, atsispindinti nuo krentančio sniego. Ten, už durų, bruz- 
duliavo Žmonės. 

- Ar jau užteks? - paklausė Li. 

Pažvelgiau į Kristiną - tiktai tai jau nebebuvo Kristina. Tai buvo išdriku- 
si krūva sulankstyto, suplėšyto metalo, kuokštai apmušalų ir žvilgančios 
stiklo dūženos. 

- Turėtų užtekti, - pasakiau. - Įleisk juos, Li. 

Ir kai ji nuėjo, aš nualpau. 


< 


Paskiau sekė virtinė sujauktų vaizdų - dalykai, kurie trumpam išryškėda- 
vo, o paskiau nublukdavo ar visiškai pranykdavo. Prisimenu traukiamus iš 
greitukės galo neštuvus; prisimenu juos išvyniojamus ir šaltus fluorescenci- 
nių palubės lempų atspindžius ant jų chromo; prisimenu kažką sakant: “Per- 
kirpkite, turite perkirpti, jeigu norime bent pažvelgti į ją; prisimenu dar kaž- 
ką - turbūt Li - sakant: “Neskaudinkite jo, prašau, pasistenkite jo neskaudin- 
ti"; prisimenu greitukės lubas... tai turėjo būti greitukė, nes mano akipločio 
pakraštyje kabojo du intraveninės lašelinės buteliai; prisimenu vėsų tampo- 
no su antiseptiku prisilytėjimą ir paskiau adatos dūrį. 

Po to dalykai tapo ypatingai keisti. Kažkur giliai savo viduje Žinojau, jog 
nesapnuoju, - jeigu jau ne kas kita, tai tą patvirtino skausmas, - bet visa tai 
atrodė nelyginant sapnas. Aš buvau gerokai apsvaigintas vaistais, ir iš dalies 
tuo galima šitai paaiškinti... bet iš dalies ir šoku. Bet viskas atrodė anaiptol 
ne netikroviška, vyruti. Čia, kambary, šleikščiai panašiame į ligoninės pala- 
tą, kurioje praleidau visą rudenį, buvo mano motina, ji verkė. Paskiau čia 
buvo mano tėtis ir Li tėtis kartu su juo, abiejų veidai buvo tokie įsitempę ir 
niūrūs, jog atrodė nelyginant Tvydeldamas 17 Tvydeldelis*, kaip Francas 
Kafka būtų juos aprašęs. Mano tėvas lenkėsi viršum manęs ir klausė balsu, 
kuris dudeno nelyginant griausmas, prasiveržiantis pro vataliną: “Kaip tenai 
pateko Maiklas, Deni?“ Stai ką jie, po teisybei, norėjo Žinoti: kaip ten pate- 
ko Maiklas. O, pagalvojau, o, draugužiai mano, galėčiau jums papasakoti is- 
torijų... 

Paskiau misteris Kebotas sakė: “Į ką tu įstūmei mano dukterį, berneli?“ 
Regis, prisimenu atsakęs: “Klausimas ne kur aš ją įstūmiau, o iš kur ji jus 
ištraukė", ir aš vis tebemanau, kad tokiomis aplinkybėmis, kai gulėjau aps- 
vaigintas ir visa kita, tai buvo labai sąmojinga. 

Trumpai čia pabuvojo Eleina, regis, ji laikė rankose pasityčiojamai ato- 
kiai nuo manęs “Yode!"' ir “Twinkie" šokoladukus. Buvo 1r Li, laikė pirštuo- 
se savo plonytę nailoninę kaklaskarę ir prašė manęs pakelti ranką, kad galė- 

Paskiau buvo Arnis ir, žinoma, tai turėjo būti sapnas. 

Dėkui, vyruti, sakė jis ir tarsi siaubą aš pamačiau, kad kairysis jo akinių 
lęšis sudaužytas. Jo veidas buvo sveikas, bet tasai sudužęs lęšis... jis mane 
gąsdino. Dėkui. Tu šauniai pasielgei. Aš dabar geriau jaučiuos. Manau, da- 
bar visa susitvarkys. 


* Humoristinės pravardės, nusakant visišką panašumą, kilusios iš kompozitorių 
Hendelio ir Buonončinio muzikinės konkurencijos. 

Neprakaituok, Arni, pasakiau, - ar pabandžiau pasakyti, - bet jis jau bu- 
vo dingęs. 

Tik kitą dieną - ne dvidešimtąją, bet sekmadienį, sausio dvidešimt pirmą- 
ją - aš ėmiau po truputėlį peikėtis. Mano kairioji koja buvo sugipsuota ir vėl 
pakelta savo įprastinėn padėtin su visais tempikliais ir svarsčiais. Prie mano 
lovos iš kairės sėdėjo kažkoks žmogus, kurio niekad anksčiau nebuvau ma- 
tęs, 1r skaitė Džono D. Makdonaldo istoriją minkštais viršeliais. Pastebėjęs, 
kad į jį Žiūriu, nuleido knygą. 

- Sveikas vėl gyvųjų šaly, Deni,- švelniai tarė jis, ir kruopščiai užsižymė- 
jo knygoje skaitytą vietą degtukų dėžutės dangteliu. Jis pasidėjo knygą ant 
kelių ir sunėrė viršum jos rankas. 

- Jūs daktaras? - paklausiau. Jis tikrai nebuvo daktaras Arouvėjus, kuris 
paskutinį kartą manimi rūpinosi; šis vyriokas buvo dvidešimčia metų jaunes- 
nis ir mažiausia penkiasdešimčia svarų liesesnis. Atrodė kietas. 

- Valstijos policijos inspektorius, - prisistatė jis. - Vadinuosi Ričardas 
Merseris. Rikas, jeigu nori. - Jis ištiesė savo ranką, ir aš, nerangiai bei atsar- 
giai kilstelėjęs, paliečiau ją. Nepajėgiau kaip reikiant paspausti. Man skau- 
dėjo galvą, norėjau gerti. 

- Klausykit, - tariau, - aš iš tikrųjų nieko prieš su jumis kalbėtis ir atsa- 
kysiu į visus jūsų klausimus, bet pirma norėčiau pamatyti daktarą. - Nurijau 
seilę. Jis susirūpinęs pažvelgė į mane, ir aš išliejau, kas buvo susikaupę: - 
Man reikia sužinoti, ar aš kada nors galėsiu vėl vaikščioti. 

- Jeigu tai, ką teigia tasai bičiulis Arouvėjus, tiesa, - pasakė Merseris, - 
tai tu galėsi vaikščioti po keturių ar šešių savaičių. Tu jos vėl nesusilaužei, 
Deni, tik stipriai patempei, štai ką jis pasakė. Koja ištino it dešra. Be to, jis 
pasakė, kad tau pasisekė, jog taip pigiai atsipirkai. 

- O kaip dėl Arnio? - paklausiau. - Armnio Kaningemo? Ar žinote... 

Jis nusuko akis į šalį. 

- Kas? - mygau. - Kas dėl Amnio? 

- Deni, - pasakė jis ir paskiau kiek padvejojo. - Nežinau, ar dabar laikas. 

- Prašau jus. Ar Arnis... jis mirė? 

Merseris atsiduso. 

- Taip, jis mirė. Jį ir jo motiną ištiko nelaimingas įvykis Pensilvanijos 
magistralėje, per sniegą. Jeigu tai buvo nelaimingas įvykis. 

Bandžiau kalbėti ir negalėjau. Parodžiau į ropinę ant stalelio prie lovos, 
pagalvodamas, kaip nyku gulėti ligoninės palatoje ir tiksliai Žinoti, kur vis- 
kas yra. Merseris įpylė man stiklinėn vandens ir įdėjo į ją kampu sulenktą 
šiaudą. Aš atsigėriau ir pasijaučiau šiek tiek geriau. Tai yra, geriau tapo ma- 
no gerklei. Siaip niekas neatrodė geriau. 

- Ką norite pasakyti - jeigu tai buvo nelaimingas įvykis? 

Merseris tarė: 

- Buvo penktadienio vakaras, ir ne taip jau smarkiai snigo. Kelio būklė 
buvo antro laipsnio - danga plika ir drėgna, ribotas matomumas, važiuoti rei- 
kėjo atitinkamai atsargiai. Iš smūgio jėgos spėjame, kad jie nevažiavo grei- 
čiau kaip keturiasdešimt penkias mylias per valandą. Automobilis išlėkė per 
ašinę liniją ir atsitrenkė į treilerį. Tai buvo misis Kaningem "Volvo". Jisai 
susprogo. 

Aš užsimerkiau. 

- Regina? š 

- Taip pat Žuvo. Siaip ar taip, jie tikriausiai ne... 

- „„nekentėjo, - užbaigiau aš. - Sūdniekiai. Jie labai kentėjo. - Pajutau 
akyse ašaras ir nurijau jas. Merseris tylėjo. - Visi trys, - sumurmėjau. - O, 
Dieve, visi trys. 

- Sunkvežimio vairuotojas susilaužė ranką. Tik tiek tenukentėjo. Jis pa- 
sakė, kad automobilyje važiavo trys žmonės, Deni. 

- Trys! 

- Taip. Ir jisai sakė, kad jie tarytum grūmėsi. - Merseris atvirai pažvelgė 
į mane. - Mes vadovaujamės prielaida, kad jie įsisodino nemalonų tranzuo- 
toją, kuris po įvykio pabėgo prieš atvykstant kelio patruliams. 

Betgi tai juokinga, pagalvojau, jeigu pažįsti Reginą Kaningem. Ji ne dau- 
giau paims nuo kelio tranzuotoją, nei mūvės kelnėmis per fakulteto arbatė- 
lę. Kas dera ir kas nedera buvo tvirtai įsėdę Reginos Kaningem galvoje. Tar- 
tum cemente, galėtum pasakyti. 

Tai turėjo būti Lebėjus. Jis negalėjo būti abejose vietose iškart, štai kur 
esmė. Ir pabaigoje, kai pamatė, kaip klostosi dalykai Darnelo garaže, jis pa- 
liko Kristiną, pabandė sugrįžti pas Arnį. Kas tada nutiko, galima tik spėlio- 
ti. Bet aš tuomet pamaniau - ir dabar taip manau, - kad Arnis su juo kovojo 
- 1r mažų mažiausiai pasiekė lygiąsias. 

- Mirė, - pratariau, ir dabar jau pliūptelėjo ašaros. Aš buvau pernelyg 
silpnas ir nusiminęs, kad su jomis kovočiau. Vis dėlto nesugebėjau apsaugo- 
ti jo, kad nežūtų. Nesugebėjau paskutinį sykį, kai to iš tikrųjų reikėjo. Kitus 
- galbūt, bet ne Arnį. 

- Papasakok man, kas atsitiko, - paprašė Merseris. Jis padėjo savo knygą 
ant stalelio prie lovos ir pasilenkė priekin. - Papasakok man visa, ką Žinai, 
Deni, nuo pradžios iki galo. 

- O ką pasakė Li? - paklausiau. - Ir kaip ji? 

- Jai smegenų sutrenkimas ir prakirstas skalpas, kuriam prireikė tuzino siū- 
lių. Laimė, veidas nenukentėjo. Ji labai daili mergina. 

- Ji daugiau negu tai, - pataisiau. - Ji graži. 

- Ji nenori nieko kalbėti, - pasakė Merseris, ir nenorom jo veidą perkrei- 
pė šypsnys - manau, susižavėjimo. - Ne man, ne savo tėvui. Sis, tarkime, yra 
labai užsiutęs dėl viso to reikalo. O ji sako, kad tai tavo reikalas, ką ir kada 
pasakoti. - Jis mąsliai pažvelgė į mane. - Kadangi, sako ji, tai tu viską užbai- 
gel. 

- Ne tiek jau daug padariau, - sumurmėjau. Vis stengiausi susitaikyti su 
mintimi, kad Arnis miręs. Juk tai neįmanoma, tiesa? Kai mudviems buvo 
dvylika, drauge poilsiavome Vinesko stovykloj Vermonte, ir aš pasiilgau na- 
mų ir pasakiau jam, kad paskambinsiu ir pasakysiu savo tėvams, jog atva- 
žiuotų mane paimti. Arnis pasakė, kad jeigu aš taip padarysiu, tai jis visiems 
mokykloje papasakos, kad aš sugrįžau namo anksčiau todėl, jog mane paga- 
vo lovoje valgant snarglius, kai buvo užgesintos šviesos, ir išvarė. Mano 
kieme mes užlipome į medį iki paties aukščiausio išsišakojimo ir įrėžėme 
ten savo inicialus. Jis nakvodavo mano namuose, ir mudu iki vėlumos, susi- 

gūžę ant sofos po viena antklode, žiūrėdavome “Šiurpo teatrą". Mes slapčia 
valgydavome visus tuos “Stebuklingosios duonutės" sumuštinius. Kai jam 
buvo keturiolika, Arnis atėjo pas mane išsigandęs ir susigėdęs, nes sapnuo- 
davo tuos seksualius sapnus, ir jis manė, kad nuo jų jis lovoje pašlampa. Bet 
dažniau už viską mano mintys sugrįždavo prie skruzdžių fermų. Kaip galė- 
j0 būti jis miręs, kai mes drauge statėme tąsias skruzdžių fermas? Dieve 
brangus, atrodė, kad tai, tos skruzdžių fermos, buvo vos prieš savaitę ar dvi. 
Tad kaipgi jis gali būti miręs? Pravėriau burną pasakyti Merseriui, kad Ar- 
nis negali būti miręs - tos skruzdžių fermos netgi šią mintį darė absurdiška. 
Paskiau vėl užsičiaupiau. Negalėjau jam to pasakyti. Juk jis tik pašalietis. 

Arni, pagalvojau. Ei, vyruti, juk tai netiesa, ką? Dievuliau, mums dar tiek 
daug reikia nuveikti. Mudu dargi nesame skyrę dvigubų pasimatymų įva- 
žiuojamajame kine. | 

- Kas atsitiko? - vėl paklausė Merseris. - Papasakok man, Deni. 

- Jūs niekad tuo nepatikėsite, - kimiai pratariau. 

- Tu nustebtum, kuo aš patikėčiau, - pasakė jis. - Ir nustebtum dėl to, kas 
mums žinoma. Vienas vyriokas, pavarde Dženkinsas, buvo pagrindinis šios 
bylos tardytojas. Žuvo netoliese nuo čia. Jis buvo geras mano bičiulis. Sa- 
vaitę prieš savo mirtį jis man prisipažino manąs, jog Libertivilyje dedasi 
kažkas, kuo niekas nepatikėtų. Paskiau jis buvo užmuštas. Todėl man tai as- 
meniškas reikalas. 

Aš atsargiai pakeičiau padėtį. 

- Jis nieko daugiau jums nepasakė? 

- Jis pasakė esąs įsitikinęs, jog atskleidė seną žmogžudystę, - tarė Mer- 
seris, neatitraukdamas savo akių nuo manųjų. - Tačiau tai ne tiek svarbu, pa- 
sakė jis, nes nusikaltėlis miręs. 

- Lebėjus, - sumurmėjau ir pagalvojau, kad jeigu Dženkinsas apie tai Ži- 
nojo, nieko nuostabaus, kad Kristina jį užmušė. Kadangi jeigu Dženkinsas 
tai žinojo, buvo pernelyg arti visos tiesos. | 

Merseris tarė: 

- Kaip tik jis minėjo Lebėjaus pavardę. - Jis prisilenkė arčiau. - Ir dar kai 
ką tau pasakysiu, Deni - Dženkinsas buvo velniškai puikus vairuotojas. Kai 
dar buvo jaunesnis ir nevedęs, lenktyniaudavo Fili Pleinse serijiniais auto- 
mobiliais ir laimėjo nemažai languotų vėliavėlių*. Jis išlėkė iš kelio spaus- 
damas daugiau nei šimtą dvidešimt “Dodžo"' patruline mašina su forsuotu 
varikliu. Tas, kuris jį vijosi, o mes žinome, kad kažkas vijosi, turėjo būti vel- 
niškas vairuotojas. 

- Taip, - pasakiau. - Jis toks ir buvo. 

- Aš čia atvažiavau pats vienas. Sėdėjau dvi valandas, laukdamas, kol at- 
sibusi. Buvau ir praeitą naktį, kol jie manęs neišgrūdo. Aš neturiu stenogra- 
fuotojo, neturiu prie savęs magnetofono ir tikrai neturiu siųstuvėlio. Kai tu 
padarysi pareiškimą, - jeigu tik tau kada nors prisieis, - tai bus kitas dalykas. 
Bet dabar tai tarp tavęs ir manęs. Aš privalau žinoti. Kadangi kartais matau- 
si su Rudžio Dženkinso žmona ir vaikučiais. Pagavai mano mintį? 


* Jomis pamojama lenktynininkui, pirmam užbaigusiam trasą. 

Aš viską permąsčiau. Ilgai mąsčiau - bemaž penkias minutes. Jisai sėdė- 
jo ir netrukdė man mąstyti. Pagaliau aš linktelėjau. 

- Gerai. Bet jūs vis tiek nepatikėsite. 

- Pažiūrėsim, - pasakė jis. 

Aš pravėriau burną, pats dar nežinodamas, kas iš jos išsilies. 

- Suprantate, jis buvo nevykėlis. Kiekviena mokykla turi tokių bent po- 
rą, tai tartum nacionalinis dėsnis. Kiekvienam atpirkimo ožys. Tiktai kar- 
tais... kartais jie suranda į ką įsitverti ir išlieka. Arnis turėjo mane. O paskiau 
turėjo Kristiną. 

Pažvelgiau į jį. Jeigu būčiau pastebėjęs mažiausią netinkamą virptelėjimą 
tose pilkose akyse, taip trikdančiai panašiose į Arnio... na, jeigu būčiau tai 
pastebėjęs, manau, būčiau šioje pat vietoje užsičiaupęs ir pasakęs jam, kad 
įsirašytų į savo knygas bet ką, kas jam pasirodytų labiausiai įtikinama ir pa- 
sakytų Rudžio Dženkinso vaikučiams, ką tik, po galais, panorės. 

Bet jis tik linktelėjo, įdėmiai mane stebėdamas. 

- Aš tik norėjau, kad jūs suprastumėt tą, - pasakiau, ir paskiau mano 
gerklėje užstrigo gumulas, nebepajėgiau ištarti tai, ką galbūt būčiau privalė- 
jęs pasakyti: Li Kebot pasirodė vėliau. 

Nugėriau dar šiek tiek vandens ir sunkiai nurijau. Aš kalbėjau ištisas dvi 
valandas. 


< 


Pagaliau baigiau. Nebuvo kokios nors didelės kulminacijos; aš papras- 
čiausiai išsekau, gerklę man perštėjo nuo tokio ilgo kalbėjimo. Nepaklausiau 
j0, ar tiki manimi; nepaklausiau, ar ketina uždaryti mane į durnyną, o gal ap- 
dovanoti melagių medaliu. Supratau, kad jis patikėjo daug kuo, nes tai, ką aš 
žinojau, pernelyg gerai sutapo su tuo, ką žinojo jis. Ką jis galvojo apie visa 
kita, - apie Kristiną ir Lebėjų, praeitį, tiesiančią savo rankas į dabartį, - to aš 
nežinojau. Ir nežinau iki šios dienos. Iš tikrųjų nežinau. 

Tarp mūsų trumpam stojo tyla. Pagaliau jis garsiai pliaukštelėjo delnais 
sau per kelius ir atsistojo. 

- Ką gi! - pasakė. - Be abejo, taviškiai nekantrauja tave aplankyti. 

- Aha, turbūt. 

Jis išsitraukė piniginę ir išėmė nedidukę vizitinę kortelę su savo pavarde 
ir telefono numeriu. 

- Galima nesunkiai mane rasti. Kai tu vėl kalbėsies su Li Kebot, gal pa- 
sakytum jai, ką man papasakojai, ir paprašytum, kad su manimi susisiektų? 

- Taip, jeigu norite. Aš tai padarysiu. 

- Ar ji patvirtins tavo istoriją? 

- Taip. 

Jis įdėmiai mane nužvelgė. 

- Stai ką aš tau pasakysiu, Deni. Jeigu tu meluoji, tai pats to nesuvoki. 

Jis išėjo. Mačiau jį dar tik sykį, ir tai buvo per trigubas Amnio ir jo tėvų 
laidotuves. Laikraščiai pranešė tragišką ir keistą pasakaitę - tėvas, žuvęs per 
nelaimingą autoįvykį savo įvažiuojamajame keliuke, o motina ir sūnus - už- 
simušę Pensilvanijos magistralėje. Polas. Harvėjus panaudojo tai savo televi- 
zijos programoje. 

Nepaminėjo, kad Kristina buvo Darnelo garaže. 

Tą vakarą atėjo aplankyti šeimyniečiai, ir tada jau mano nuotaika buvo 
geresnė - manau, iš dalies todėl, kad atvėriau savo širdį Merseriui (jis pabu- 
vo tuo, ką vienas iš mano psichologijos profesorių koledže apibūdino kaip 
“dėmesingą pašalietį“, tokį, kuriam dažnai lengviausia išsipasakoti), bet 1a- 
biausiai mano nuotaika priklausė nuo popietę probėgšmom atsilankiusio 
daktaro Arouvėjaus. Jis buvo piktas ir irzlus su manimi, pasiūlydamas, kad 
kitąsyk aš paprasčiausiai pakiščiau savo prakeiktą koją po grandininiu pjūk- 
lu ir sutaupyčiau mums visiems laiko ir vargo... bet jis taip pat mane infor- 
mavo (manau, nenorom), kad nepadaryta ilgalaikės žalos. Taip jis manąs. 
Priminė man, kad aš nepagerinau savo šansų kada nors bėgti Bostono mara- 
toną, ir išėjo. 

Tad šeimos apsilankymas buvo linksmas - daugiausia Elės dėka - ji be 
paliovos čiauškėjo apie tą artėjantį kataklizmą - jos Pirmąjį Pasimatymą. 
Spuoguotas, smailagalvis nuobodulis Brendonas Harlingas pakvietė ją pasi- 
važinėti riedučiais. Mano tėtis juos nuveš. Gana šaunu! 

Mano motina ir tėvas įsijungė į pokalbį, bet mama vis metė primenančius 
žvilgsnius į tėtį, ir šis kiek užsilaikė, kai mama išsivedė Eleiną. 

- Kas atsitiko? - paklausė jis. - Li papasakojo savo tėvui kažkokią bepro- 
tišką istoriją apie savaime važiuojančius automobilius ir mirusias mergytes 
1r nežinau, dar apie ką. Jis mažne pašėlęs. 

Aš linktelėjau. Buvau pavargęs, bet nenorėjau, kad Li gautų velnių iš sa- 
viškių - arba priverstų šiuos manyti, kad yra melagė ar trenkta. Jeigu ji keti- 
na mane paremti prieš Merserį, turėsiu ją paremti prieš jos tėvą ir motiną. 

- Gerai, - pasakiau. - Tai netrumpa istorija. Gal pasiųstumei mamą su Ele 
salyklinio gėrimo ar dar ko nors? O gal verčiau pasakyk joms, kad nueitų į 
kiną. 

- Tokia ilga? 

- Taip, tokia ilga. 

Jis pažvelgė į mane susirūpinusiu žvilgsniu. 

- Gerai, - pagaliau pasakė. 

Ir aš papasakojau savo istoriją antrusyk. Dabar aš ją papasakojau trečiu- 
syk; o, kaip sakoma, trečias sykis atlygina už viską. 

Ilsėkis ramybėje, Arni. 

Aš myliu tave, vyruti. 


Epilogas 


Manau, jeigu tai būtų išgalvota istorija, aš baigčiau, papasakodamas 
jums, kaip lūžusios kojos Darnelo garažo riteris siekė gražiosios damos ir 
laimėjo ją... rausvosios nailoninės kaklaskarės ir išdidžių šiaurietiškų skruos- 
tikaulių merginą, bet nieko panašaus neatsitiko. Dabar Li Kebot tapus Li 
Ekerman; gyvena Touse, Naujojoje Meksikoje, ištekėjusi už IBM* klientų 


* International Business Machines Corporation (angl.) - tarptautinė kompiute- 
rių korporacija. 

aptarnavimo agento, savo laisvalaikiu pardavinėja “Amway"'* prekes. Augi- 
na dvi mažas mergytes, identiškas dvynes, tad, spėju, ji veikiausiai neturi 
tiek daug laiko. Tam tikru mastu aš domaujuos, kaip jai sekasi; mano jaus- 
mai šiai damai iš tiesų nė kiek neišblėso. Mudu pasikeičiame atvirutėmis per 
Kalėdas, ir aš taip pat nusiunčiu atvirutę jos gimtadienio proga, nes ji niekad 
nepamiršta manojo. Tokie tad dalykai. Kartais man atrodo, kad praėję kur 
kas daugiau nei ketveri metai. 

Kas mums atsitiko? Tiesą sakant, nežinau. Mes dvejus metus vaikščiojo- 
me kartu, miegojome kartu (labai patenkinamai), lankėme tą pačią mokyklą 
kartu (Driū), ir buvome vienas kitam draugai. Josios tėvas nutilo dėl mūsų 
keistos istorijos po to, kai mano tėvas pasišnekėjo su juo, nors jis paskiau vi- 
sad žiūrėdavo į mane kaip į kokios nors abejotinos reputacijos asmėnį. Ma- 
nau, kad ir jis, ir misis Kebot lengviau atsikvėpė, kai mudviejų su Li keliai 
išsiskyrė. 

Jaučiau tą, kai mudu ėmėme tolti nuo vienas kito, ir man šitai buvo skau- 
du... labai skaudu. Geidžiau jos, kaip tebegeidi toliau kokios nors medžia- 
gos, nuo kurios jau nebesi fiziškai priklausomas... Saldainių, tabako, koka- 
kolos. Nešiau iškėlęs dėl jos meilės deglą, bet, ko gero, nešiau jį droviai ir 
išmečiau iš rankų mažne su nepriderama skuba. 

Ir, galimas daiktas, aš nežinau, kas atsitiko. Tai, kas dėjosi tąnakt Darne- 
lo garaže, buvo mudviejų paslaptis, ir, aišku, įsimylėjusiems reikia turėti sa- 
vų paslapčių... bet ši buvo ne iš tų, kurias gera turėti. Tai buvo kažkas šalta 
ir nenormalaus, kažkas, atsiduodančio beprotybe ir blogiau nei beprotybe; 
tai atsidavė kapu. Būdavo naktų, kai pasimylėję mudu kartu gulėdavome Io- 
voje, nuogi, pilvas prie pilvo ir tatai įsiterpdavo tarp mūsų: Rolando D. Le- 
bėjaus veidas. Kaistantis kylančia aistra aš bučiuodavau jos burną ar krūtis, 
arba pilvą ir aš staiga išgirsdavau jo balsą: Tai bene puikiausias kvapas pa- 
saulyje... išskyrus apželtukės. Aš sustingdavau, mano aistra išgaruodavo, lik- 
davo pelenais. 

Būdavo, ir Dievas tai žino, kai ir aš išskaitydavau jos akyse tą pat. Įsimy- 
lėjusieji nevisad gyvena po to ilgai ir laimingai, net jeigu jie darė tai, kas at- 
rodė teisinga ir ką galėjo daryti. Čia dar kitas dalykas, kuriam išmokti prirei- 
kė ketverių metų. 

Taigi mudu išsiskyrėme. Paslapčiai reikia dviejų veidų, kad atsispindėtų 
iš vieno į kitą; paslapčiai reikia kitos poros akių, kuriose galėtų save matyti. 
Ir nors aš ją tikrai mylėjau, visi tie bučiniai, visos tos glamonės, visi tie pa- 
sivaikščiojimai susikibus už parankių pro vėjo blaškomus spalio lapus... nie- 
kas 1š tų dalykų negali prilygti tam nuostabiai paprastam poelgiui, kai apri- 
šo savo kaklaskarę man apie ranką. 

Li metė koledžą, nusprendus ištekėti, ir tada buvo sudie Driū ir sveikas 
Touse. Dalyvavau jos vestuvėse be jokios graužaties. Puikus vaikinas. Va- 
žinėja “Honda Civic". Šiuo atžvilgiu jokių problemų. 


* “Amway" - buitinės chemijos priemonių firma, pardavinėjanti savo prekes per 
platintojus, o ne parduotuvėse. 

Man visai neteko rūpintis, kad patekčiau į futbolo komandą. Driū netgi 
neturi futbolo komandos. Užtat aš kiekvieną semestrą pasirinkdavau papil- 
domą kursą, ir dvejus metus lankiau vasaros mokyklą* tą laiką, kai būčiau 
prakaitavęs po rugpjūčio saule, galynėdamasis su žaidėjų iškamšomis, jeigu 
dalykai būtų susiklostę kitaip. Rezultatas buvo toks, jog aš baigiau koledžą 
anksčiau - faktiškai tris semestrus anksčiau. 

Jeigu susitiktumėte mane gatvėje, nepastebėtumėte raišumo, bet jeigu 
paėjėtumėte drauge keturias ar penkias mylias (savaime suprantama, kasdien 
aš sukariu po tris mylias - tie gydomosios mankštos įpročiai prilimpa), pas- 
tebėtumėte, kad imu šiek tiek daugiau krypčioti į dešinę. 

Kairiąją koją lietingomis dienomis man maudžia. Taip pat ir snieguoto- 
mis naktimis. 

Ir kartais, kai susapnuoju košmarus, - jie dabar nebe tokie dažni, - aš pa- 
bundu suprakaitavęs ir įsitvėręs tą koją, kurioje virš kelio vis tebėra kietas 
iškilumas. Bet visi mano rūpesčiai dėl ratukinių invalido kėdžių, korsetų, pa- 
aukštintų kulnų, dėkui Dievui, pasirodė tušti. O aš niekad jau taip labai ne- 
mėgau futbolo. 

Maiklas, Regina ir Arnis Kaningemai buvo palaidoti Libertivilio Aukš- 
tumų kapinių šeimos sklypelyje - niekas jų nepalydėjo iki kapo, išskyrus šei- 
mos narius: Reginos giminiečius iš Ligonjero, keletą Maiklo giminiečių iš 
Niū Hampšyro ir Niujorko, dar kelis kitus. 

Laidotuvės įvyko penkios dienos po tos baigiamosios pragariškos scenos 
garaže. Karstai buvo uždari. Pats tų trijų medinių dėžių, išrikiuotų it karei- 
viai ant trigubų pastolių, faktas užgavo man širdį tartum bertuvė šaltos že- 
mės. Prisiminimas apie skruzdžių fermas negalėjo atsilaikyti prieš nebylų 
šių dėžių akivaizdumą. Aš truputėlį nubraukiau ašarą. 

Paskiau nuvažiavau praėjimu savo ratukine kėde prie jų ir spėtinai padė- 
jau ranką ant viduriniojo, nežinodamas, Arnio jis ar ne, man tai nerūpėjo. 
Sėdėjau taip ilgokai, nuleista galva, kai netikėtai už manęs suskambo kaž- 
kieno balsas: 

- Parstumti tave zakristijon, Deni? 

Perkreipiau atgal sprandą. Tai buvo Merseris, su tamsiu vilnoniu kostiu- 
mu, atrodė tvarkingai, teisininkiškai. 

- Be abejo, - atsakiau. - Tik paskirsite man porą sekundžių, gerai? 

- Puiku. 

Aš kiek padvejojau, paskiau tariau: 

- Laikraščiai rašo, kad Maiklas žuvo namie, kad automobilis jį pervažia- 
vo, kai paslydo ant sniego, ar kažką panašaus. 

- Taip, - linktelėjo jis. 

- Jūsų darbas? 

Merseris delsė. 


* Koledžo ar universiteto organizuojama studijų programa norintiems greičiau 
gauti mokslinius laipsnius, papildyti savo Žinias ar išsimokėti paimtus kredi- 
tus už mokslą. 

- Taip visa paprasčiau. - Jo žvilgsnis nukrypo tenlinkui, kur su maniš- 
kiais stovėjo Li. Ji kalbėjosi su mano motina, bet vis neramiai žvilgčiojo mū- 
sų pusėn. - Daili mergina, - pastebėjo jis. Tą jau buvo pasakęs anksčiau, 
ligoninėje. 

- Kada nors aš ją vesiu, - pasakiau. | 

- Aš dėl to nenustebčiau, - atsakė Merseris. - Ar kas nors tau yra sakęs, 
kad turi tigro kiaušius? 

- Regis, treneris Puferis. Sykį. 

Jis nusijuokė. 

- Pasirengęs, kad tave stumčiau, Deni? Pakankamai ilgai čia užsibuvai. 
Važiuojam. 

- Lengviau pasakyt, nei padaryt. 

Jis linktelėjo. 

- Aha. Turbūt taip. 

- Pasakysit man vieną dalyką? - paklausiau. - Aš privalau Žinoti. 

- Jeigu tik galėsiu. 

- Ką padarėte... - Aš turėjau stabtelti ir atsikrenkšti. - Ką padarėte... su 
dalimis? 

- Kaipgi, aš pats tuo pasirūpinau, - pasakė Merseris lengvu, mažne juo- 
kaujamu tonu, bet jo veidas buvo labai rimtas. - Liepiau dviem vyrukams iš 
vietinės policijos pakišti visas tas dalis po presu Darnelo garažo kieme. Išė- 
jo maždaug tokio didumo kubas. - Jis kokias dvi pėdas praskėtė rankas. - 
Vienas iš tų vyrukų velniškai bjauriai prasikirto. Teko siūti. 

Staiga Merseris nusišypsojo - pačia karčiausia, šalčiausia iš kada nors 
mano regėtų šypsenų. 

- Pasak jo, šitai jam įkando. 

Paskiau jis nustūmė mane praėjimu, kur laukė mano šeima ir mergina. 


< 


Štai tokia mano istorija. Išskyrus sapnus. 

Aš esu ketveriais metais vyresnis, ir Arnio veidas man išbluko - ruduo- 
janti fotografija iš seno albumo. Niekad nebūčiau patikėjęs, kad šitaip galė- 
tų atsitikti, tačiau faktas lieka faktu. Aš nugalėjau sunkumus, šiaip taip įvei- 
kiau pereinamąjį laikotarpį - kad ir kas tai būtų - nuo paauglystės į vyrišką 
brandą; įsigijau koledžo bakalauro laipsnį, nuo kurio jau beveik nudžiūvęs 
rašalas, ir dėstau žemesniojoje vidurinėje istoriją. Pradėjau praeitais metais, 
ir dvejetas iš mano pirmųjų mokinių - abu Badžio Repertono tipo - buvo vy- 
resni už mane. Aš vis dar viengungis, bet mano gyvenime esama keletos 
įdomių damų, ir beveik visiškai negalvoju apie Arnį. 

Išskyrus tik savo sapnus. 

Sapnai ne vienintelė priežastis, kodėl aš visa tai išdėsčiau popieriuje, - 
esama ir kitos, apie kurią aš jums tuojau pasakysiu, - bet meluočiau, jei teig- 
čiau, kad sapnai nebuvo didžiąja dalimi to priežastis. Galbūt tai pastangos 
prapjauti žaizdą ir ją išvalyti. O galbūt paprasčiausiai aš nesu toks turtingas, 
kad išgalėčiau nusisamdyti smegenų sunkiką. 

Viename sapne aš vėl esu tenai, kur vyko laidotuvių apeigos. Trys kars- 
tai guli ant trigubų pastolių, bet bažnyčioje be manęs nieko nėra. Sapne aš 

vėl su ramentais, stoviu viduriniojo praėjimo pradžioje, prie pat durų. Neno- 
riu ten eiti, bet ramentai mane traukia, juda patys. Aš paliečiu vidurinį kars- 
tą. Nuo mano rankos dangtis atšoka, ir atlasiniame viduje guli ne Arnis, o 
Rolandas D. Lebėjus, pūvantis kūnas su armietiška uniforma. Į mane plūs- 
teli stiprus, irimo dujų pritvinkęs tvaikas, ir lavonas tuo pat metu atsimerkia; 
jo pūvančios rankos, juodos ir gličios nuo kažkokio grybelinio apnašo, sie- 
kia aukštyn ir sugriebia mane už marškinių pirma nei suskumbu atšokti; jis 
pasikelia, ir jo nuožmus, dvokiantis veidas yra vos kelis colius nuo manojo. 
Ir jis pradeda karkti - vėl ir vėl: Nepakenčiamas tau tas kvapas? Niekas taip 
skaniai nekvepia... nebent apželtukė... nebent apželtukė... nebent apželtukė... 
Bandau surikti, bet negaliu, nes Lebėjaus rankos pražūtingu, vis labiau su- 
signiaužiančiu Žiedu įsitvirtinusios ant mano gerklės. 

Kitame sapne - ir tasai kažkaip dar blogesnis - aš užbaigiu pamoką ar bu- 
dėjimą studijų salėje Nortono žemesniojoje vidurinėje, kur aš mokytojauju. 
Susidedu į portfelį knygas, susikemšu popierius ir apleidžiu patalpą, nes tu- 
riu eiti į kitą pamoką. Ir ten, koridoriuje, įsispraudusi tarp pilkų užrakinamų 
spintelių abipus sienos, Kristina - naujutėlaitė, tviskanti, su keturiomis nau- 
jomis baltašonėmis padangomis, chromuota kapoto “Sparnuotosios Perga- 
lės" statulėlė palinkus į mane. Stovi tuščia, tačiau jos variklis tai užriaumo- 
ja, tai prityla... tai užriaumoja, tai prityla. Tai užriaumoja, tai prityla. Kai ku- 
riuose sapnuose iš radijo sklindantis balsas priklauso Ričiui Valensui, seniai 
žuvusiam per lėktuvo katastrofą kartu su Badžiu Holiu ir Dž. P. Ričardsonu, 
Didžiuoju Boperiu. Ričis klykauja “La Bamba“" lotynoamerikiečių ritmu, ir 
kai staiga Kristina metasi į mane, palikdama ant koridoriaus grindų gumos 
dryžius ir savo durelių rankenėlėmis nuplėšdama 1š abiejų pusių atdaras 
spintelių dureles, aš matau, kad priekyje ji turi dabitišką plokštelę - baltą 
kaukolę juodų juodžiausiame fone. Virš kaukolės įspausti žodžiai: ROKEN- 
ROLAS NIEKAD NEMIRS. 

Ir aš pabundu - kartais rėkdamas, bet visados susigriebęs už kojos. 


< 


Tačiau sapnai dabar jau retesni. Aš perskaičiau per vieną psichologijos 
užsiėmimą, - jų daug lankiau, galbūt vildamasis suprasti dalykus, kurių nejį- 
manoma suprasti, - kad žmonės sendami mažiau sapnuoja. Per praeitas Ka- 
lėdas aš nusiunčiau Li kasmetinę atvirutę, pridurdamas eilutę prie įprastinio 
pasveikinimo. Po savo parašu, staigios paskatos pastūmėtas, aš pabrėžiau: 
Kaip tau sekasi su tuo dorotis? Paskiau aš užklijavau atvirutę ir išsiunčiau 
ją, kol dar nepersigalvojau. Po mėnesio sulaukiau atsakomosios atvirutės sų 
naujuoju Touso meno centro vaizdu. Kitoje pusėje buvo mano adresas ir 
vienintelė trumpa eilutė: Su kuo dorotis? L. 

Vienaip ar kitaip, manau, mes sužinome dalykus, kuriuos turime Žinoti. 

Apie tą pat laiką - regis, mano mintys dažniausiai sugrįžta prie to apie 
Kalėdas - aš pasiunčiau Rikui Merseriui laiškutį, kadangi kirbantis mintyse 
klausimas vis labiau ir labiau nedavė man ramybės. Parašiau jam ir paklau- 
siau, kas atsitiko su tuo metalo laužo bloku, kuris kadais buvo Kristina. 

Atsakymo nesulaukiau. 

Bet laikas moko mane, kaip irgi su tuo dorotis. Aš apie tai mažiau gal- 

voju. Tikrai. 
< 

Taigi, šit aš visiškai baigiu, seni prisiminimai ir seni košmarai sukrauti į 
tvarkingą puslapių šūsnį. Netrukus aš įdėsiu juos į aplanką, o aplanką įkišiu 
į savo dokumentų spintelę ir užrakinsiu tą stalčių, ir tatai bus pabaiga. 

Bet aš jums sakiau, kad buvo dar kai kas, tiesa? Tam tikra kita priežas- 
tis, kad aš tai surašiau. 

Jo nenukrypstamas tikslas. Jo begalinis į įniršis. 

Perskaičiau tai laikraštyje prieš kelias savaites - tik nedidelę žinutę, per- 
duotą AP*, kadangi, manau, ji buvo keista. 

Būk sąžiningas, Gilderi, cirdžiu Arnį sakant, tad būsiu toks. Kaip tik toji 
žinutė mane išjudino labiau nei visi sapnai ir seni prisiminimai. 

Zinutė buvo apie vyrioką, pavarde Senderis Galtonas, kurio pravardė, 
kaip kiekvienas logiškai spėtų, tikriausiai buvo Sendis. 

Tasai Senderis Galtonas buvo užmuštas Kalifornijoje, Los Andželo įva- 
žiuojamajame kino teatre, kur dirbo. Jis, regis, buvo vienas, pasibaigus fil- 
mui uždarinėjo salę. Nuėjo užkąsti į barą. Kažkoks automobilis visu greičiu 
pralaužė vieną sieną, praskrodė prekystalį, sutraiškė kukurūzų spragėsių au- 
tomatą 1r užklupo jį, besistengiantį atrakinti projekcinės kabinos duris. Ko- 
pai sužinojo, ką jis darė tuo metu, kai automobilis jį pervažiavo, kadangi ap- 
tiko jo rankoje raktą. Perskaičiau tą žinutę, pavadintą KEISTA ŽMOGŽU- 
DYSTĖ AUTOMOBILIU LOS ANDŽELĘE, ir prisiminiau, ką man pasakė 
Merseris - pačioje pabaigoje: pasak jo, šitai jam įkando. 


< 


Žinoma, tai neįmanoma, bet nuo pat pradžių visa tai buvo neįmanoma. 
Aš galvoju apie Džordžą Lebėjų Ohajuje. 

Apie jo seserį Kolorade. 

Apie Li Naujojoje Meksikoje. 

O kas, jeigu tai vėl prasidėjo? 

Kas, jeigu ji skinasi kelią į rytus, kad užbaigtų darbą? 

Pasilikdama mane pabaigai? 


Jo nenukrypstamas tikslas. 
Jo begalinis įniršis. 


* “Assoced Press" - spaudos telegramų agentūra. 

